
MULTUMIRI 


Le rămân dator mai multor oameni. Mai întâi trebuie să-mi 
exprim recunoştinţa faţă de Carolyn McCray, pentru prietenia ei 
neîntreruptă şi pentru lumina călăuzitoare pe care mi-a oferit-o 
de la primul până la ultimul cuvânt... şi mai departe. Şi faţă de 
Steve Prey, pentru ajutorul preţios pe care mi l-a oferit referitor 
la scheme, detalii logistice, obiecte de artă şi făcând observaţii 
critice pertinente. Şi faţă de soţia lui, Jude Prey, pentru că ne-a 
suportat pe mine şi pe Steve şi timpul îndelungat pe care i l-am 
răpit soţului ei. Aceleaşi eforturi şi multe altele au fost acceptate 
şi depuse de Penny Hill (cu ajutorul lui Bernie şi Kurt, desigur). 
Pentru anumite amănunte din carte trebuie să îi mulţumesc lui 
Jason R. Mancini, cercetător principal la Muzeul Mashantucket 
Pequot. Şi, pentru ajutorul oferit cu limbile străine, lui Diane 
Daigle şi David Evans. In plus, cartea nu ar fi ceea ce este fără 
principalii mei consilieri care m-au ţinut pe jar în mod constant, 
menţionaţi aici într-o ordine aleatorie: Chris Crowe, Michael 
Gallowglass, Lee Garrett, David Murray, Dennis Grayson, Dave 
Meek, Royale Adams, Jane O'Riva, Kathy Duarte, Steve Cooper, 
Susan Tunis şi Caroline Williams. Pentru harta inserată aici am 
folosit volumul The CIA World Factbook 2000. In sfârşit, le 
mulţumesc celor patru oameni care rămân cei mai credincioşi 
fani ai mei: redactorul Lyssa Keusch, agenţii Russ Galen şi Danny 
Baror şi editorul meu, Jim Davis. Şi, ca întotdeauna, trebuie să 
subliniez că sunt singurul responsabil pentru orice eroare sau 
inadvertenţă ce s-ar fi putut strecura. 


E TN + 
SAR 4 i ti 


ULA ARABICĂ 


BRITISH MUSEUM 


Scările vestice 


f] 


Kensington Gallery 
i 


as) „ei area Ta Pas 


d ESI 


SS RPI Za 3 


Pr 


PA 
L 
> 
. 


K 
A 

i 

t 
fa 
i 
H 
Po 
t 


PARTEA ÎNTÂI 
FURTUNA CU TUNEITE ŞI 
FULGERE 


1 
FOC ŞI PLOAIE 


WILD CAT 


14 NOIEMBRIE, 1.33 A.M. 
BRITISH MUSEUM 
LONDRA, ANGLIA 


Harry Masterson avea să fie mort în treizeci de minute. 

Dacă ar fi ştiut asta şi-ar fi fumat ultima ţigară până la filtru. O 
stinse însă, turtind-o după numai trei fumuri şi-şi îndepărtă norul 
de fum din jurul feţei. Dacă ar fi fost prins fumând în afara 
camerei de odihnă a paznicilor, ar fi fost făcut cu ou şi cu oţet de 
nemernicul de Fleming, şeful pazei muzeului. Harry se afla deja 
în vizorul lui pentru întârzierea de două ore înregistrată la 
schimbul de săptămâna trecută. 

Harry înjură printre dinţi şi-şi băgă în buzunar ţigara stinsă. 
Avea s-o termine în următoarea pauză... adică, dacă aveau 
pauză în noaptea asta. 

Un tunet răsună străpungând pereţii de cărămidă. Furtuna de 
iarnă, cu tunete şi fulgere, lovise chiar după miezul nopţii, iniţial 
cu un ropot de grindină, urmat de un potop de ploaie care 
ameninţa să ia Londra pe sus şi s-o verse în Tamisa. Fulgerele 
bântuiau pe cer în forme liniare de la un orizont la altul. Potrivit 
spuselor meteorologului de la BBC, era una dintre cele mai 
cumplite furtuni cu descărcări electrice de mai bine de zece ani 
încoace. Jumătate de oraş rămăsese complet în beznă, copleşită 
de un spectaculos baraj de fulgere. 

Şi, după cum îi hărăzise soarta lui Harry, jumătatea sa de oraş 
era cea cufundată în beznă, incluzând British Museum de pe 
Great Russell Street. Chiar dacă aveau generatoare de curent 
electric de rezervă, întreaga echipă de pază fusese chemată la 
serviciu pentru protejarea suplimentară a bunurilor muzeului. 
Aceştia aveau să ajungă în următoarea jumătate de oră. Insă 
Harry lucra în schimbul de noapte şi era în tură când se oprise 

curentul. Şi, deşi camerele video de supraveghere încă mai erau 
operaţionale pe reţeaua de urgenţă, Fleming le ordonase lui şi 
celorlalţi paznici din tură să patruleze în stare de alertă cei patru 
kilometri de coridoare ai muzeului. 

Asta însemna să meargă separat. 

Harry îşi scoase lanterna şi-o îndreptă înspre coridor. Ura să 
facă ronduri noaptea, atunci când muzeul era cufundat în beznă. 
Singurele lumini veneau de afară, prin geamuri, de la stâlpii de 
iluminat stradal. Insă acum, din cauza căderii de tensiune, chiar 
şi acele lumini se stinseseră. Umbrele macabre ale nopţii erau 
împrăştiate doar de beculeţele roşii ale lămpilor de veghe de 
voltaj scăzut. 

Harry avusese nevoie de o doză mică de nicotină pentru a-şi 
face curaj, însă nu putea să mai amâne să-şi ducă la bun sfârşit 
misiunea. Fiind ultimul pe lista paznicilor din schimbul de noapte, 
fusese desemnat să verifice holurile aripii de nord, cel mai 
îndepărtat punct din reţeaua lor subterană de pază. Insă asta nu 
însemna că nu putea s-o ia pe scurtătură. Prin urmare, făcu 
stânga-mprejur şi se îndreptă spre uşa care dădea în Curtea 
Reginei Elisabeta a II-a. 

Această curte centrală, întinsă pe aproape un hectar, era 
înconjurată de cele patru aripi ale British Museum. Chiar în 
centrul său se înălța Sala de lectură circulară, cu cupolă din 
aramă, una dintre cele mai valoroase biblioteci din lume. Pe 
deasupra, întreaga curte de 0,8 hectare fusese acoperită de o 
cupolă gigantică, având panouri triunghiulare, proiectată de 
Foster & Partners, creând astfel cea mai mare piaţă acoperită din 
Europa. 

Folosindu-şi cheia de acces, Harry se aplecă şi pătrunse în 
spaţiul imens. La fel ca restul muzeului, curtea era cufundată în 
întuneric. Ploaia răpăia pe acoperişul de sticlă de deasupra. Cu 
toate acestea, ecoul paşilor lui Harry reverbera prin spaţiul 
deschis al curţii. Un alt fulger sfâşie cerul. Acoperişul, împărţit 
într-o mie de ochiuri de geam triunghiulare, se lumină brusc, 
după care întunericul se aşternu iarăşi peste muzeu, acoperindu- 
| odată cu ploaia. 

Urmă un tunet, pe care-l resimţi adânc în piept. Acoperişul 
zăngăni şi el. Harry se ghemui uşor, temându-se că întreaga 
structură avea să se prăbuşească peste el. 

Traversă curtea şi se îndreptă spre aripa de nord. Ocoli zona 
centrală a bibliotecii. Afară fulgeră din nou, luminând locul 
pentru câteva momente. Nişte statui uriaşe, pierdute în beznă, 

apărură ca din neant. Leul din Cnidos îşi înălţă coama lângă 
capul enorm al unei statui din Insula Paştelui. După care fulgerul 
dispăru şi întunericul înghiţi totul în jur. 

Harry simţi un fior, iar pielea i se făcu ca de găină. 

Mări pasul. Injură printre dinţi la fiecare mişcare. 

— Mama mă-sii de treabă... 

Injurătura îl ajută să se calmeze. 

Ajunse la uşile aripii de nord şi se strecura înăuntru, unde-l 
întâmpina mirosul familiar de mucezeală şi amoniac. Se simţea 
mai bine, acum că era din nou înconjurat de ziduri solide. Işi 
plimba raza lanternei de-a lungul coridorului lung. Deşi nu părea 
să lipsească nimic, i se cerea să verifice fiecare galerie a acestei 
aripi. Işi făcu un calcul rapid. Dacă se grăbea, putea să-şi termine 
rondul astfel încât să aibă timp suficient să mai tragă câteva 
fumuri din ţigară. Incurajat de perspectiva unei noi doze de 
nicotină, o luă în jos pe hol, cu fasciculul luminos al lanternei 
îndreptat în faţă. 

Aripa de nord devenise gazda expoziţiei aniversare a 
muzeului, o colecţie etnografică exhaustivă, care-şi propusese să 
ilustreze realizările omenirii de-a lungul epocilor şi cuprinzând 
toate culturile. Asemenea galeriei egiptene cu mumiile şi 
sarcofagele sale. Trecu repede pe lângă diferite galerii: Celtică, 
Bizantină, Ruseasca, Chinezească. Fiecare set de camere era 
blocat printr-un grilaj de siguranţa. Odată cu întreruperea 
curentului însă, uşile se deschiseseră automat, în cele din urmă, 
se văzu şi capătul coridorului. Majoritatea colecţiilor din galerii 
erau găzduite aici numai temporar, fiind transferate de la 
Museum of Mankind pentru sărbătoare aniversara. Insă, din câte- 
şi amintea Harry, galeria din capăt fusese dintotdeauna aici. 
Găzduia exponatele arabe ale muzeului, o colecţie de antichităţi 
nepreţuite din Peninsula Arabică. Galeria fusese dată în folosinţa 
de o familie care o sponsorizase, o familie care se îmbogăţea de 
pe urma afacerilor cu petrol din regiune. Se spunea că donațiile 
menite menţinerii în permanenţa a unei asemenea galerii la 
British Museum se ridicau până la cinci milioane de lire pe an. 

O astfel de dăruire era demnă de tot respectul. 

Sau poate că nu. 

Pufnind cu gândul la risipirea prostească a unei asemenea 
sume de bani, Harry îşi plimbă spotul luminos al lanternei de-a 
lungul plăcii de bronz, gravate, aflate deasupra uşii de la intrare: 
GALERIA KENSINGTON. De asemenea cunoscuta şi ca „The 

Bitch's Attic”!. 

Cu toate că Harry n-o cunoscuse pe Lady Kensington, din 
discuţiile purtate cu colegii, era clar că orice semn de 
desconsiderare a galeriei sale - praf pe una dintre vitrine, o 
etichetă de prezentare cu o pată pe ea, un obiect din antichitate 
amplasat necorespunzător - atrăgea după sine cele mai severe 
observaţii. Galeria era proiectul ei personal, căruia îi acordase o 
atenţie specială şi nimeni nu rezistase în faţa furiei sale. Unii 
chiar îşi pierduseră slujbele în urma valurilor făcute de ea; aşa 
stăteau lucrurile până şi cu un fost director. 

Această nelinişte îl făcu pe Harry să mai zăbovească preţ de 
câteva minute în faţa grilajului de siguranţă al galeriei. Işi plimbă 
lanterna în jurul camerei de la intrare mult mai mult decât o 
făcea de obicei. Din nou, din câte-şi putea da seama, totul era în 
ordine. _ 

Când dădu să plece, observa o mişcare. Inţepeni, cu lanterna 
îndreptată în jos, spre pardoseala. 

intr-una dintre încăperile mai îndepărtate ale Galeriei 
Kensington, o lumină albăstruie rătăcea încetişor, lăsând în urmă 
umbre. 

O altă lanternă... mai era cineva în galerie... 

Harry simţi cum inima îi bătea în gât. O spargere. Se sprijini de 
peretele din apropiere. Degetele căutară cu disperare staţia 
radio. Prin ziduri, tunetul reverberă, sonor şi profund. 

Mânui cu stângăcie staţia. 

— Am un posibil intrus, aici, în aripa de nord. Spuneţi-mi ce să 
fac, vă rog. 

Aştepta răspuns din partea şefului de tură. Poate că Gene 
Johnson era un dobitoc, însă fusese ofiţer în rândurile RAF?. Ştia 
în ce rahat se află. 

Vocea bărbatului îi răspunse la apel, însă întreruperile îi 
mâncară majoritatea cuvintelor, ca urmare a interferenţelor 
provocate de descărcările electrice. 

— ... posibil... eşti sigur?... Aşteaptă până când... sunt grilajele 
asigurate? 

Harry se holbă în spate la grilajele de securitate lăsate în jos. 
Bineînţeles că ar fi trebuit să verifice dacă fuseseră forţate. 
Fiecare galerie avea o singură intrare care dădea în coridor. 
Singura cale de a mai pătrunde în acele săli era printr-una dintre 


1 „Mansarda Jigodiei” (în Ib. engleză, în original). 
? RAF - Royal Air Force - Forţele Aeriene Regale. 

ferestrele de sus, însă acestea erau prevăzute cu sisteme de 
alarmă împotriva intrării prin efracţie. Şi, deşi furtuna pusese la 
pământ alimentarea cu energie electrică, generatoarele de 
rezervă menţinuseră reţeaua de securitate conectată. Nici un fel 
de alarmă nu se înregistrase la postul central de comandă. 

Harry îşi imagină că Johnson deja comuta camerele de 
supraveghere, trecând rapid prin această aripă, năpustindu-se 
asupra Galeriei Kensington. Indrăzni să mai arunce o privire către 
suita de cinci camere. Lumina continua să strălucească în 
adâncurile galeriei. Nu părea să aibă ţintă, ca în cazurile când 
era folosită de un hoţ. Verifică rapid grilajul de siguranţă. 
Incuietoarea sa electronică afişa o luminiţă verde. Nu fusese 
forţată. 

Se uită din nou la lumina strălucitoare. Poate că nu era decât 
lumina farurilor unei maşini în trecere, lumină ce se reflecta prin 
geamurile galeriei. 

Vocea lui Johnson în staţie, întretăiată, îl făcu să tresară. 

— N-am prins nimic pe camera vi... Camera cinci a murit. 
Rămâi aco... ceilalţi sunt pe drum. 

Restul cuvintelor dispărură în eter, ciuntite de descărcările 
electrice de-afară. 

Harry rămase lângă grilaj. Ceilalţi paznici aveau să-i sară în 
ajutor. Şi dacă nu era nici un intrus? Dacă nu erau decât nişte 
faruri care măturau perimetrul? Deja se avea la cuțite cu 
Fleming. Tot ceea ce-i mai trebuia era să se facă de râs. 

Riscă şi-şi ridică lanterna. 

— Hei tu, de-acolo! strigă el. 

Se gândise c-o să pară autoritar, însă vocea i se auzi mai mult 
ca un scâncet jalnic şi neplăcut. 

Momentan, nu percepu nici o schimbare în modul în care se 
plimba lumina de colo-colo, părând că se îndreptă şi mai în mult 
în străfundurile galeriei - nu sub imboldul panicii, ci doar cu un 
ritm lent, şerpuitor. Nici un hoţ nu putea să aibă atâta tupeu. 

Harry se aşeză în faţa încuietorii electronice a grilajului şi-şi 
folosi cheia de acces ca s-o deschidă. Impinse grilajul suficient de 
sus ca să se poată strecura în patru labe şi intră în prima sală. Se 
îndreptă de spate şi ridică lanterna din nou. Refuză să se 
ruşineze de panica sa de moment. Ar fi trebuit să investigheze 
mai amănunţit înainte să dea alarma. 

Insă răul fusese făcut. Cel mai bun lucru pe care putea să-l 
facă era să salveze puţin situaţia lămurind misterul de unul 
singur. 

Strigă din nou, ca să fie sigur: 

— Serviciul de pază! Nu mişca! 

Strigătul său n-avu nici un efect. Lumina continuă să avanseze 
într-un ritm susţinut, dar şerpuitor, înspre adâncul galeriei. 

Se uită înapoi spre grilaj. Colegii lui aveau să apară într-un 
minut. 

— La dracu', murmură printre dinţi. 

Intră grăbit în galerie, urmărind lumina, hotărât să-i afle cauza 
înainte să sosească şi ceilalţi. 

Abia aruncând o privire, trecu de comorile de o valoare 
nepreţuită şi de o importanţă eternă: vitrine de sticlă adăpostind 
tăblițe de argilă din epoca regelui asirian Assurbanipal; statui 
greoaie de piatră datând dinaintea perşilor; săbii şi arme din 
fiecare epocă; piese din fildeş fenician aparţinând regilor şi 
reginelor antice; chiar până şi o primă variantă tipărită din O mie 
şi una de nopți sub titlul său original, Moralistul oriental. 

Harry continuă să cerceteze sălile, trecând de la o dinastie la 
alta - din timpul Cruciadelor până la naşterea lui Hristos, de la 
vremurile de glorie ale lui Alexandru cel Mare până la epocile 
Regelui Solomon şi ale Reginei din Saba. 

In cele din urmă, ajunse în cea mai îndepărtată încăpere, una 
dintre cele mai mari. Conţinea obiecte de mare interes pentru un 
naturalist, toate din regiunea respectivă: pietre rare şi bijuterii, 
rămăşiţe fosilizate, unelte din Neolitic. 

Sursa de lumină. In mijlocul camerei cu cupolă, un glob de 
jumătate de metru de lumină albăstruie plutea alene de-a lungul 
încăperii. Pâlpâia şi licărea, iar suprafaţa sa părea să fie 
alimentată de o văpaie de-un albastru strălucitor, ce varia 
constant. 

In timp ce Harry se holba la el, globul trecu printr-o vitrină de 
sticlă ca şi cum ar fi fost făcută din aer. Râmase buimac. Un 
miros de sulf îi ajunse la nări, revărsându-se din bulgărele de 
lumină azurie. 

Globul se rostogoli peste una dintre luminile roşii de veghe şi o 
scurtcircuită cu un sunet distinct. Zgomotul îl surprinse pe Harry 
şi-l făcu să se dea un pas înapoi. 

Acelaşi destin probabil că-l avusese şi camera de 
supraveghere numărul cinci din încăperea din spatele său. 
Aruncă rapid o privire spre camera din această încăpere. O 
lumină roşie strălucea deasupra ei. Incă mai funcţiona. 

Ca şi cum ar fi observat ce-i atrăsese atenţia, Johnson reveni 
în staţia radio. Nu se ştie de ce acum nu mai existau interferenţe. 

— Harry, poate că-i mai bine să ieşi de-acolo! 

Rămase țintuit locului, jumătate de frică, jumătate de uimire, 
în plus, chestia asta fenomenală se îndepărta de el, plutind spre 
colţul întunecat al încăperii. 

Aura strălucitoare a globului lumina o bucată de metal din 
interiorul unui cub de sticlă. Era o bucată de fier roşu mare cât 
un vițel, un vițel îngenuncheat. Eticheta de prezentare o descria 
ca fiind o cămilă. O asemenea asemănare putea fi calificată în 
cel mai bun caz drept o stângăcie, însă Harry înţelegea această 
presupusă descriere. Articolul expus fusese descoperit în deşert. 

Lumina plană pe deasupra cămilei de fier. 

Harry se dădu precaut un pas înapoi şi ridică staţia radio. 

— Hristoase! 

Globul strălucitor de lumină trecu prin sticlă şi ateriză 
deasupra cămilei. Lumina sa clipi şi se stinse la fel de rapid ca şi 
cum ai sufla într-o lumânare. 

Întunericul care se lăsă brusc îl orbi pe Harry pentru o 
secunda. Ridică lanterna. 

— A plecat... 

— Eşti în siguranţă? se auzi din staţia lui. 

— Ihî. Ce naiba a fost asta? 

Johnson răspunse, cu teamă şi uimire în voce. 

— Un nenorocit de fulger globular, cred! Am auzit nişte poveşti 
de la camarazii aflaţi la bordul avioanelor militare în timp ce 
zburau printre trăsnete. Probabil că furtuna l-o fi eliberat în aer. 
Dar să fiu al naibii, dacă ăsta n-a fost extrem de strălucitor! 

„Nu mai e deloc stră/ucitor”, se gândi Harry oftând şi dând din 
cap dezaprobator. Indiferent ce mama naibii era, cel puţin îl 
salvase de ironiile colegilor săi de la pază. 

Işi lăsă lanterna în jos. Insă şi după ce spotul luminos al 
lanternei fu înlăturat, cămila de fier continuă să strălucească în 
întuneric. O culoare roşiatică intensă. 

— Acum ce mama naibii mai e? murmură Harry, strângând cu 
putere staţia radio. i 

Un şoc electrostatic puternic îi furnică degetele. Injurând, îşi 
scutură mâna. Ridică staţia radio. 

— Ceva e în neregulă. Nu cred... 

Lumina din artefactul de fier pâlpâi şi mai intens. Harry căzu 
pe spate. Fierul curgea de pe suprafaţa cămilei, topindu-se ca şi 
cum ar fi fost expus unui val de ploaie acidă. Nu era singurul 
care băgase de seamă această schimbare. 

Auzi un zbierăt în staţia radio din mână: 

— Harry, ieşi de-acolo! 

Nu mai zăbovi. Se răsuci în loc, însă era prea târziu. 

Vitrina explodă. Suliţe ascuţite de sticlă ascuţite îi străpunseră 
partea stângă. Un ciob zimţat îi secţiona complet obrazul. 

Buzele i se ţuguiară într-un țipăt, care n-avea să fie auzit 
vreodată. 

Următoarea explozie îl smulse pe Harry de la sol şi-i aruncă 
corpul în partea cealaltă a galeriei. insă numai oasele cuprinse 
de flăcări loviră grilajul de siguranţă, topindu-se la rândul lor pe 
gratiile de oţel. 


1.53 A.M. 


Safia Al-Maaz se trezi speriată de moarte. Sirenele răsunau din 
toate direcţiile. Lumini roşii intermitente jucau pe pereţii 
dormitorului. Teroarea o cuprinse ca într-o menghină. Nu putea 
să respire; broboane de transpiraţie rece i se adunaseră pe 
frunte, stoarse parcă din pielea ei întinsă. Işi ţinea degetele 
încleştate pe cearşafurile trase până la gât. Fără măcar să 
clipească, se simţi prinsă ca în capcană între trecut şi prezent. 

Sirene urlând, explozii răsunând la distanţă... şi tot mai 
aproape, ţipete ale celor răniţi, ale celor pe moarte, propria voce 
adăugându-se corului de durere şi şoc... 

Sirenele şi megafoanele vuiau pe străzile din apropierea 
apartamentului ei. 

— Faceţi loc maşinilor de pompieri! Toată lumea înapoi! 

„Engleză... nu arabă, nu idiş...” 

Un huruit uşor trecu pe lângă blocul ei şi dispăru undeva la 
distanţă. 

Vocile celor din echipajele de intervenţie o făcură să-şi 
lipească spatele de pat, revenind înapoi în prezent. Se afla la 
Londra, nu la Tel Aviv. O respiraţie lungă şi înăbuşită o salvă. 
Ochii i se umplură de lacrimi. Le şterse cu degetele tremurânde. 

Atac de panică. A 

Rămase învelită şi inspiră adânc. Incă simţea nevoia să 
plângă. „întotdeauna e aşa”, îşi spuse ea, însă gândul n-o ajută, 
îşi strânse pilota de lână în jurul umerilor, cu ochii închişi, cu 
inima bubuindu-i puternic în piept. Făcu exerciţiile de respiraţie 
şi de calmare pe care le învățase de la terapeut. „Inspiri până 
numeri la doi şi expiri până numeri la patra.” Lăsă tensiunea să 

se elibereze la fiecare respiraţie în parte. Pielea i se încălzi uşor. 

Pe pat ateriză ceva greu. Un sunet uşor însoţi căzătura. Ca o 
balama neunsă. 

Işi scoase o mână de sub pătură şi fu întâmpinată de un tors 
abia perceptibil de bun venit. 

— Vino încoace, Billie, îi şopti ea pisicii persane negre şi 
supraponderale. 

Billie se întinse şi-şi frecă bărbia de degetele Safiei, după care 
se prăbuşi pur şi simplu peste coapsele ei ca şi cum sforile 
invizibile care susțineau motanul fuseseră tăiate. Cu siguranţă 
sirenele îl făcură să renunţe la a mai bântui prin apartament ca 
în fiecare noapte. Continuă să toarcă satisfăcut în poala Safiei. 

Acest lucra, mai mult decât exerciţiile de respiraţie, îi relaxă 
muşchii umerilor. Abia atunci observă cu adevărat că din 
precauţie îşi băgase capul între umeri, ca şi cum s-ar fi temut de 
suflul unei explozii care n-avea să vină niciodată. Se forţă să stea 
dreaptă, întinzându-şi gâtul. 

Sirenele şi agitația continuau la jumătate de cvartal distanţă 
de clădire. Trebuia să se ridice în picioare, să afle ce se întâmpla. 
Simţea nevoia să se mişte. Panica se transformase în energie 
nervoasă. 

Işi mişcă picioarele, lăsându-l pe Billie să alunece pe pilotă. 
Torsul încetă pentru moment, după care reîncepu când îi fu clar 
că n-avea să fie scos afară. Billie se născuse pe străzile Londrei, 
o pisică vagaboandă, un ghemotoc sălbatic de blană încâlcită şi 
salivă. Safia găsise pisoiul zăcând plin de sânge pe trotuar, în 
faţa intrării în clădire, cu un picior rupt, acoperit cu păcură, lovit 
de o maşină. Incercase să-l ajute, iar el o muşcase de degetul 
mare de la mână. Prietenii îi spuseseră să ducă pisoiul la un 
adăpost de animale, însă Safia ştia că un asemenea loc nu era cu 
nimic mai bun decât un orfelinat. Aşa că îl băgase într-o faţă de 
pernă şi-l dusese la o clinică veterinară locală. 

l-ar fi fost uşor să-l lase de izbelişte în noaptea aceea, însă şi 
ea fusese cândva la fel de abandonată şi de singură ca şi pisoiul 
acesta. Cineva o adunase şi pe ea de pe drumuri la momentul 
respectiv. Şi asemenea lui Billie, fusese domesticită - însă ea nu 
sfârşise complet supusă şi îmblânzită, ci continuase să prefere 
locurile sălbatice şi să bântuie prin cele mai îndepărtate colţuri 
ale lumii. 

Insă toate astea se încheiaseră cu o explozie într-o zi 
strălucitoare de primăvară. 

„Numai din vina mea...” Plânsetele şi ţipetele îi reveniră din 

nou în minte, amestecându-se cu sirenele care se auzeau acum 
în stradă. 

Respirând prea greu, Safia se întinse până la veioza de la 
capătul patului, o copie în miniatură a unui produs Tiffany, cu 
nişte libelule de sticlă colorată, gen vitraliu. Apăsă de mai multe 
ori întrerupătorul veiozei, însă aceasta rămase stinsă. Nu era 
curent. Probabil că furtuna pusese la pământ vreo linie electrică. 

Poate că asta provocase agitația de-afară. 

Măcar de-ar fi fost numai atât. 

Se ridică din pat, desculţă, însă într-o cămaşă de noapte de 
flanelă călduroasă care-i ajungea până la genunchi. Se îndreptă 
spre fereastră şi ridică puţin jaluzelele ca să vadă ce se întâmpla 
pe stradă. Apartamentul său se afla la etajul patru. 

Dedesubt, strada de obicei liniştită şi străjuită de felinare de 
fier, cu trotuare largi, devenise un câmp de bătălie parcă din altă 
lume. Maşinile de pompieri şi de poliţie blocaseră bulevardul. 
Fumul se ridica în valuri în ciuda umezelii, dar cel puţin furtuna 
aceea cumplită se mai potolise, transformându-se în obişnuita 
ploaie londoneză. Cum felinarele nu funcționau, singura sursă de 
lumină venea de la girofarurile de pe maşinile de intervenţie. Şi 
totuşi, spre capătul străzii, o văpaie roşie şi mai intensă, pâlpâia 
prin fum şi întuneric. 

Un incendiu. 

Inima Safiei bătu şi mai tare, aproape sufocând-o, dar nu din 
cauza vechilor spaime, ci a unor noi temeri. Muzeul! Trase cu 
putere de cordonul de la jaluzele, ca să le dea la o parte şi bâjbăi 
după ivărul ferestrei. Impinse fereastra culisantă în sus şi se 
aplecă afară în ploaie. Abia dacă băgă de seamă picăturile reci 
ca gheaţa. 

British Museum se afla la o distanţă mică de apartamentul ei. 
Râmase cu gura căscată la vederea lui. Colţul de nord-est al 
muzeului se transformase în ruine. Flăcările pâlpâiau de la 
ferestrele de sus, făcute ţăndări, în timp ce fumul ieşea afară în 
valuri groase. Oameni, echipați cu măşti de gaze, trăgeau de 
furtunurile pentru stins incendiul. Jeturi de apă erau azvârlite în 
sus. Scări se ridicau în aer de pe platformele din spatele 
maşinilor de pompieri. 

Mai grav, o gaură destul de mare fumega la etajul doi din 
colţul de nord-est. Jos, pe stradă, zăceau împrăştiate moloz şi 
blocuri înnegrite de ciment. Probabil că n-auzise explozia sau 
doar o pusese pe seama tunetului furtunii. Insă asta nu mai era 
urmarea unui trăsnet. 

Arăta mult mai probabil ca rezultatul detonării unei bombe... 
un atac terorist. Nu din nou... 

Simţi cum i se înmoaie picioarele. Aripa de nord... aripa ei. Ştia 
că gaura fumegândă dădea în cele din urmă înspre galerie. Toată 
munca ei, o viaţă de cercetare, colecţia, o mie de antichităţi de 
la ea din ţară... era prea mult ca să mai înţeleagă ceva. 
Neîncrederea făcu din privelişte un coşmar şi mai greu de crezut, 
din care spera că poate să se trezească în orice moment. 

Işi trase capul, revenind la siguranţa şi confortul camerei sale. 
Se întoarse cu spatele la strigătele din stradă şi la luminile 
girofarurilor. În întuneric, libelulele din sticlă colorată reveniseră 
la viaţă, strălucind. Se uită lung, incapabilă să înţeleagă pentru 
moment, după care se lămuri. Venise curentul. 

În acel moment, telefonul de pe noptieră sună, făcând-o să 
tresară. 

Billie îşi ridică brusc capul de pe pilotă, cu urechile ciulite. 
Safia se repezi spre telefon şi ridică receptorul. 

— Alo? 

Vocea era serioasă, profesională. 

— Dr. Al-Maaz? 

— D-da? 

— Căpitanul Hogan la telefon. La muzeu a avut loc un 
accident. 

— Accident? 

Indiferent ce se întâmplase era cu mult mai mult decât un 
accident. 

— Da, directorul muzeului mi-a cerut să vă sun ca să vă chem 
la o şedinţa. Puteţi să ajungeţi într-o oră? 

— Da, domnule căpitan. Ajung acolo imediat. 

— Bine. O să las numele dumneavoastră celor din cordonul de 
siguranţa. 

Telefonul păcăni în momentul în care căpitanul închise. 

Safia se uită în jur prin dormitor. Billie bătea din coadă cu 
iritarea clară a unei feline deranjate de întreruperile repetate din 
timpul nopţii. 

— N-o să lipsesc mult, murmură ea, fără a fi prea sigură dacă 
acesta era adevărul. 

Sirenele continuau să vuiască afară, dincolo de geamul de la 
dormitor. 

Panica refuza să o părăsească de tot. Concepţia ei despre 
lume, siguranţa poziţiei sale pe holurile liniştite ale muzeului 
fuseseră zdruncinate. Acum patru ani, fugise dintr-o lume în care 

femeile îşi prindeau bombe la piept. Fugise spre siguranţa şi 
buna rânduială a vieţii academice, abandonând munca de teren 
pentru cea de birou, lăsând târnăcoapele şi lopeţile pentru 
calculatoare şi tabele. Işi crease de una singură o mică nişă în 
muzeu, una în care se simţea protejată. Acolo îşi clădise o casă, 
un cămin. 

Cu toate astea, dezastrul o găsise. 

Mâinile îi tremurau. Şi le împreună încercând să preîntâmpine 
un alt atac de panică. Nu-şi dorea nimic mai mult decât să se 
furişeze la loc în pat şi să-şi tragă pilota peste cap. 

Billie se holba la ea, ochii lui reflectând lumina veiozei. 

— O să-mi fie bine. Totul e în regulă, spuse Safia încet, mai 
mult pentru ea însăşi decât pentru pisică. 

Nici unul din ei nu era convins de asta. 


2.13 A.M. GMI (9.13 P.M. ESI) 
FORI MEADE, MARYLAND 


Thomas Hardey ura să fie deranjat atunci când rezolva careul 
de cuvinte încrucişate din Mew York Times. Acesta era ritualul 
său de duminica seara, care includea în plus şi degustarea unui 
scotch de patruzeci de ani şi delectarea cu un trabuc fin. Un foc 
vesel ardea în şemineu. 

Se întinse la loc în scaunul său din piele şi se uită lung la 
careul pe jumătate completat, lovind uşor în el cu peniţa stiloului 
Montblanc. 

Îşi ridică sprânceana la 19 vertical, un cuvânt din cinci litere. 

— 19. Suma tuturor bărbaţilor. 

In timp ce se gândea la răspuns, sună telefonul de pe birou. 
Oftă şi-şi împinse ochelarii de citit de pe vârful nasului până sus 
la linia unde părul începuse deja să se rărească. Probabil că nu 
era decât una dintre prietenele fiicei sale care voia să-i 
povestească acesteia despre întâlnirea din weekend. 

Aplecându-se în faţă, văzu licărind ledul liniei numărul cinci a 
telefonului, linia sa personală. Doar trei persoane aveau numărul 
acela: preşedintele, şeful Statului-Major-Reunit şi, respectiv, 
locţiitorul său la comanda Agenţiei Naţionale de Securitate. 

Işi puse ziarul împăturit în poală şi apasă pe butonul liniei 
apelate. Cu acea simplă atingere, un cod algoritmic de comutare 
avea să securizeze orice fel de comunicare. 

Ridică receptorul. 

— Hardey la telefon. 

— Domnule director. 

Işi îndreptă poziţia corpului în scaun, precaut. Nu recunoscuse 
vocea de la celălalt capăt al firului. Şi cunoştea vocile celor trei 
oameni care aveau numărul său privat la fel de bine ca pe cele 
ale membrilor familiei sale. 

— Cu cine vorbesc? 

— Cu Tony Rector. Imi pare rău să vă deranjez la ora asta 
târzie. 

Thomas îşi frunzări mental agenda personală. Viceamiralul 
Anthony Rector. Făcu legătura numelui cu cinci litere: DARPA. 
The Defense Advance Research Projects Agency?. Organizaţia 
supraveghea ramura de cercetare şi dezvoltare din cadrul 
Departamentului Apărării. Aceştia aveau un motto: „Fi acolo 
primul”. Când venea vorba de progresele tehnologice, Statele 
Unite nu puteau să ocupe locul doi. Niciodată. 

Un sentiment de nelinişte începea să pună stăpânire pe el. 

— Cu ce vă pot fi de folos, domnule amiral? 

— La British Museum în Londra a avut loc o explozie. 

Continuă să-i explice situaţia cu lux de amănunte. Thomas îşi 
verifică rapid ceasul de mână. Trecuseră mai puţin de patruzeci 
şi cinci de minute de la explozie. Era impresionat de capacitatea 
organizaţiei lui Rector de a aduna atât de multe informaţii într-un 
timp atât de scurt. 

Indată ce amiralul termină, Thomas puse cea mai evidentă 
întrebare: 

— Şi care este interesul DARPA în cazul acestei explozii? 

Rector îi răspunse. 

Thomas se înfioră ca şi cum temperatura camerei ar fi scăzut 
cu zece grade Celsius. 

— Sunteţi sigur? 

— Trimit deja o echipă la locul faptei să urmărească tocmai 
chestiunea acesta. Insă o să am nevoie de cooperare deplină din 
partea MI5... Sau chiar, mai bine... 

Alternativa rămăsese suspendată în aer, nerostită nici măcar 
prin intermediul unei linii securizate. 

Thomas înțelegea acum apelul clandestin. MI5 era 
echivalentul britanic al propriei organizaţii. Rector voia ca el să 
arunce o perdea de fum, astfel încât echipa DARPA să se poată 

mişca rapid înainte ca oricine altcineva să  suspecteze 
descoperirea. Şi asta includea agenţia britanică de informaţii. 

— Am înţeles, răspunse Thomas într-un final. 

„Fi acolo primul.” 

Spera din inimă ca ei să ducă la bun sfârşit misiunea asta. 

— Aveţi echipa pregătită? 

— O să fie gata până dimineaţa. 

Cum nu i se dădu nici un detaliu suplimentar, Thomas ştiu cine 
avea să se ocupe de asta. Desenă un simbol grecesc pe 
marginea ziarului său. 

2 

— O să am grijă să aibă cale liberă, spuse el la telefon. 

— Foarte bine. 

Convorbirea se încheie. 

Thomas puse telefonul în furcă, planificând deja ce trebuia 
făcut. Trebuia să se mişte repede. Se uită în jos la careul de 
cuvinte încrucişate neterminat: 19 vertical. 

Un cuvânt din cinci litere pentru „suma tuturor bărbaţilor”. Cât 
de potrivit era. 

Luă stiloul şi completă răspunsul cu majuscule. 

SIGMA. 


2.22 A.M. GMI 
LONDRA, ANGLIA 


Safia stătea în faţa baricadei, un cadru în forma literei A, 
vopsit în galben şi negru. Işi ţinea braţele strânse la piept, 
îngrijorată, înfrigurată. Mirosea a fum. Ce se întâmplase? In 
spatele baricadei, un poliţist îi ţinea portofelul în mână şi 
compara fotografia cu femeia care stătea în faţa lui. i 

Ştia că tipului îi era greu să asocieze cele două imagini. În 
mână, legitimaţia de la muzeu înfăţişa o femeie studioasă de 
treizeci de ani, cu un ten de culoarea cafelei cu lapte, având 
părul negru ca abanosul strâns la spate într-o coadă şic şi ochi 
verzi ascunşi în spatele ochelarilor. Dar, în faţa tânărului paznic 
se afla o femeie udă fleaşcă, abia sculată din pat, cu părul 
desfăcut, atârnându-i neglijent pe faţă, în şuviţe lungi. Ochii ei 
păreau pierduţi şi tulburi, concentrați dincolo de bariere, dincolo 
de frenezia personalului şi a echipamentelor de intervenţie. 

Echipele de ştiri erau răspândite prin zonă, înconjurate de 

haloul spoturilor luminoase ale camerelor de filmat. Câteva care 
de televiziune erau parcate pe jumătate pe trotuare. În plus, 
printre maşinile de intervenţie, ea reperă şi două vehicule ale 
armatei alături de personalul militar înarmat cu puşti. 

Posibilitatea unui atac terorist nu putea fi respinsă. Auzise 
asemenea discuţii printre cei din mulţime şi de la un reporter pe 
lângă care trecuse ca să ajungă la baricadă. Şi nu fuseseră puţini 
cei care aruncaseră priviri suspicioase în direcţia ei, singura 
persoană de origine arabă de pe stradă. Avusese parte de 
experienţe cu terorismul la prima mână, însă nu în maniera în 
care o suspectau oamenii aceştia. Sau poate că ea interpreta 
greşit reacţiile din jurul său. lar o formă de paranoia, 
hiperanxietatea, era una dintre sechelele obişnuite ale atacului 
de panică. 

Safia continuă să meargă prin mulţime, respirând adânc şi 
concentrându-se asupra motivului pentru care venise aici. 
Regretă faptul că-şi uitase umbrela. Plecase de-acasă imediat 
după ce primise telefonul, zăbovind doar cât să-şi tragă pe ea o 
pereche de pantaloni largi de culoare kaki şi o bluză albă cu 
motive florale. Se îmbrăcase cu un trenci Burberry, însă, din 
grabă, umbrela asortată cu acesta rămăsese în suportul de lângă 
uşă. Abia când ajunsese la parterul clădirii şi ieşise în ploaie îşi 
dăduse seama de greşeală. Dar nerăbdarea o împiedicase să mai 
urce înapoi după ea până la etajul patru. 

Trebuia să ştie ce se întâmplase la muzeu. Muncise aproape 
un deceniu ca să creeze colecţia şi ultimii patru ani ca să pună la 
cale proiectele de cercetare în afara muzeului. Cât de mult 
fusese distrus? Ce mai putea fi salvat? 

Afară, ploaia se înteţise din nou, însă cerul nopţii era mai puţin 
ameninţător. În momentul în care ajunsese la punctul de control, 
ce limita accesul, era udă până la piele. 

Tremura când paznicul se declară satisfăcut de legitimaţia ei. 

— Puteţi să treceţi. Inspectorul Samuelsson vă aşteaptă. 

Un alt poliţist o însoţi către intrarea sudică a muzeului. Se uită 
la faţada sprijinită pe coloane. Avea rezistenţa unei trezorerii de 
bancă, o trăinicie care nu putea fi pusă sub semnul îndoielii. 

Până în noaptea aceasta... 

Fu condusă prin uşa de la intrare şi cobori pe nişte scări. 
Trecură prin nişte uşi inscripţionate cu accesul permis numai 
personalului muzeului. Ştia încotro era condusă. Spre încăperile 
subterane destinate pazei. 

Un paznic înarmat stătea de garda la uşă. Acesta dădu din cap 

la apropierea lor, în mod clar aşteptându-i şi le deschise uşa larg. 

Însoţitorul ei o lăsă în seama unui necunoscut: un bărbat de 
culoare în civil, îmbrăcat într-un costum albastru banal. Individul 
stătea în picioare, era mai înalt cu câţiva centimetri decât Safia 
şi complet cărunt. Avea faţa aspră ca şmirghelul şi, după barba 
argintie şi nerasă, se vedea că, mai mult ca sigur, bărbatul 
fusese luat din pat. 

El îi întinse o mână puternică. 

— Inspector Geoffrey Samuelsson, spuse el la fel de ferm ca şi 
strângerea de mână. Vă mulţumesc că aţi venit atât de repede. 

Ea dădu aprobator din cap, prea agitată ca să poată vorbi. 

— Dacă doriţi să mă urmaţi, dr. Al-Maaz, avem nevoie de 
ajutorul dumneavoastră în investigarea cauzei exploziei. 

— De mine? reuşi ea să îngaime. 

Trecu de o cameră de recreere plină cu personal de paza. Se 
părea că era acolo întreg personalul, căci fuseseră convocate 
toate schimburile. Recunoscu mai mulţi bărbaţi şi femei, însă ei 
se holbau acum la ea de parcă ar fi fost o străina. Murmurul 
flecărelii lor amuţi când trecu ea. Probabil că aflaseră că fusese 
convocata, însă nu păreau să ştie motivul, mai mult decât îl ştia 
ea. Cu toate astea, suspiciunea plana dincolo de tăcerea 
aşternută. 

Ea îşi îndrepta şi mai mult spatele, vădit iritata. Aceştia erau 
colaboratorii ei, colegii ei de muncă. Insă, în acelaşi timp, erau cu 
toţii conştienţi de trecutul ei. 

Umerii i se gârboviră pe măsură ce inspectorul o conducea 
prin hol către încăperea cea mai îndepărtată. Ea ştia că 
găzduieşte  „cuibul”, aşa după cum era poreclit de către 
personalul muzeului, o cameră de formă ovală ai cărei pereţi 
erau complet acoperiţi cu monitoare video de supraveghere. 
Inăuntru, descoperi o cameră aproape goală. 

II văzu pe şeful pazei, Ryan Fleming, un bărbat de vârsta 
mijlocie, scund, dar robust. Era uşor de remarcat datorită cheliei 
şi nasului coroiat, care-l făceau să-şi merite porecla de Vulturul 
Pleşuv. Acesta stătea lângă un bărbat înalt şi subţire purtând o 
uniformă militară, inclusiv o armă. Amândoi erau aplecaţi peste 
umerii unui tehnician care şedea în faţa unui banc cu monitoare. 
Tot grupul îi aruncă o privire scurta atunci când intra. 

— Dr. Safia al-Maaz, custode al Galeriei Kensington, o 
prezentă Fleming. 

Îndreptându-şi umerii, îi făcu semn să se apropie. 

Fleming lucra la muzeu dinaintea Safiei. Un simplu paznic la 

început, el urcase diferite trepte ierarhice până devenise şeful 
pazei. În urmă cu patru ani, împiedicase furtul unei sculpturi 
preislamice din galeria ei. Această dovada de vigilenţa îl făcuse 
să-şi câştige poziţia actuală. Familia Kensington ştia să-i 
recompenseze pe cei care dădeau dovadă de corectitudine faţă 
de ei. De atunci, el fusese deosebit de protector cu Safia şi cu 
galeria ei. 

Ea se alătură grupului de lângă bancul cu aparatura video, 
urmată de inspectorul Samuelsson. Fleming o atinse uşor pe 
umăr, cu o privire îndurerată. 

— Îmi pare rău. Galeria dumneavoastră, munca 
dumneavoastră... 

— Cât de mult s-a pierdut? 

Fleming părea bolnav. Pur şi simplu îi indică unul dintre 
monitoare. Se aplecă spre el. Era o transmisiune în direct. În alb 
şi negru, ea văzu imaginea holului principal din latura de nord. 
Totul era învăluit în fum. Bărbaţi, mascaţi şi cu costume de 
protecţie, umpluseră întreaga aripă a clădirii. Câţiva se 
adunaseră în faţa grilajului de siguranţă de la intrarea în Galeria 
Kensington şi se uitau în sus la o siluetă scheletică, semănând cu 
o sperietoare de ciori, lipită de gratii. 

Fleming dădu din cap dezaprobator. 

— Legistului o să i se permită în scurt timp să identifice 
rămăşiţele, însă suntem siguri că este Harry Masterson, unul 
dintre oamenii mei. 

Scheletul continua să fumege. Chestia asta fusese odată un 
om? Safia simţi cum îi fuge pământul de sub picioare şi se dădu 
un pas în spate. Fleming o sprijini. Un incendiu de mari proporţii 
şi atât de puternic încât să ardă un om până la os era peste 
puterea ei de înţelegere. 

— Nu înţeleg, murmură ea. Ce s-a întâmplat aici? 

Bărbatul în uniforma militară de culoare albastră îi răspunse: 

— Asta sperăm să puteţi clarifica dumneavoastră. Se întoarse 
spre tehnicianul video. Derulează înapoi până la ora 1.00. 

Tehnicianul dădu aprobator din cap. 

Militarul se întoarse spre Safia în timp ce i se executa ordinul. 
Faţa lui era dură, respingătoare. 

— Sunt locotenent-colonel Randolph, reprezentantul Diviziei 
Antiteroriste a Ministerului Apărării. 

— Antiteroriste? repetă Safia holbându-se la cei din jur. A fost 
un atac cu bombă? 

— Asta încă rămâne de stabilit, doamnă, spuse locotenent- 

colonelul. 

Tehnicianul interveni: 

— Totul e pregătit, domnule. 

Randolph îi făcu femeii semn spre monitor. 

— Am vrea să vă uitaţi la asta, însă ceea ce urmează să vedeţi 
este secret. Inţelegeţi? 

Ea nu înţelese, însă dădu oricum din cap. 

— Dă-i drumul, comandă Randolph. 

Pe ecran, o cameră video prezentă încăperea cea mai 
îndepărtată a Galeriei Kensington. Totul era în ordine, deşi locul 
era întunecat, luminat doar de luminile de urgenţă. 

— Această înregistrare a fost făcută chiar după ora unu, spuse 
locotenent-colonelul. 

Safia privi o nouă lumină ce plutea în aer într-o încăpere 
învecinată. La început arăta de parcă tocmai ar fi intrat cineva, 
cu raza lanternei îndreptată în sus. Insă în curând deveni clar că 
sursa de lumină se mişca de una singură. 

— Ce-i asta? întrebă ea. 

Tehnicianul răspunse: 

— Am studiat caseta folosind diferite filtre. Se pare că e vorba 
despre un fenomen numit fulger globular. Un glob de plasmă 
care pluteşte liber, aruncat de furtună. Asta e prima dată în 
istorie când unul dintre nenorocitele astea de fulgere a fost 
filmat. 

Safia auzise de asemenea manifestări ale fulgerelor. Bulgări 
de aer încărcaţi, luminiscenţi, care se deplasau pe orizontală 
deasupra pământului. Apăreau în câmp deschis, în interiorul 
caselor, la bordul aeronavelor, chiar şi în interiorul submarinelor. 
Insă asemenea fenomene rareori provocau pagube. Ea îşi aruncă 
privirea spre celălalt monitor, cel care transmitea imagini în 
direct de la locul incidentului. In mod sigur nu aceasta fusese 
cauza exploziei. 

In timp ce cugeta la asta, pe monitor apăru un nou personaj, 
un paznic. 

— Harry Masterson, spuse Fleming. 

Safia trase adânc aer în piept. Dacă Fleming avea dreptate, 
acest om era acelaşi cu cel al cărui oase fumegau pe monitorul 
celălalt. Vru să închidă ochii, dar nu putu. 

Paznicul urmări lumina incandescentă a fulgerului globular. 
Părea la fel de uimit ca şi cei aflaţi acum în aceeaşi încăpere cu 
ea. Işi duse staţia radio la buze, dând raportul asupra celor 
văzute, însă înregistrarea video nu era însoţită şi de fundal 

sonor. 

După care fulgerul globular se opri deasupra unuia dintre 
soclurile de prezentare a exponatelor, unul pe care era expus un 
artefact din fier. Se prăvăli peste aceasta, pâlpâi şi se stinse. 
Safia tresări, dar nu se întâmplă nimic. 

Paznicul continuă să vorbească în staţia radio... după care 
ceva păru să-l alarmeze. Se răsuci pe loc chiar când vitrina de 
prezentare se făcu ţăndări şi împroşcă tot ce era în jur. Imediat 
urmă o a doua explozie ca o văpaie albă, după care imaginea de 
pe ecran se înnegri. 

— Opreşte-o aici şi dă-o înapoi cu patru secunde, ordonă 
Randolph. 

Inregistrarea se opri şi fu derulată înapoi, instantaneele 
tăcănind pe durata derulării. Incăperea apăru pe ecran luminată 
de văpaie, cu vitrina în care se afla artefactul de fier. 

— Opreşte-o acolo. 

Imaginea încremeni, tremurând uşor pe monitor. Artefactul din 
fier putea fi văzut clar în vitrina de sticlă. De fapt, prea clar. 
Părea să strălucească din interior. 

— Ce mama naibii e asta? întrebă locotenent-colonelul. 

Safia se holbă la străvechiul artefact. Acum înţelegea de ce 
fusese chemată la această întrunire. Nimeni altcineva de aici nu 
înţelegea ce se întâmplase. Nimic din toate astea n-avea sens. 

— Asta-i o sculptură, ceva? întrebă militarul. De cât timp se 
află aici? 

Safia putea să-i citească gândurile, acuzaţia prost ascunsă. 
Strecurase cineva o bombă în muzeu sub aparenţa înşelătoare a 
unei sculpturi? lar dacă era adevărat, cine ar fi cea mai potrivită 
persoană să coopereze la reuşita unui asemenea vicleşug? Cine 
dacă nu cineva din interior? Cineva legat de o explozie din 
trecut. 

Ea clătină din cap respingând acuzaţiile. 

— Nu e... nu este o sculptură. 

— Atunci ce este? 

— Obiectul din fier este un fragment din meteoritul... 
descoperit în deşertul Oman la sfârşitul secolului al XIX-lea. 

Safia ştia că istoria artefactului era mult mai veche, miturile 
arabe vorbeau despre un oraş pierdut a cărui intrare era păzită 
de o cămilă. Se credea că bunăstarea acestui oraş pierdut 
depăşea înţelegerea omului. Era atât de mare, încât se spunea 
că perlele negre erau împrăştiate lângă intrare ca nişte resturi 
lipsite de valoare. După care, în secolul al XIX-lea, un beduin l-a 

condus pe un explorator britanic în acest loc, însă n-a găsit nici 
un oraş pierdut. Ceea ce a descoperit a fost doar o bucată mare 
dintr-un meteorit pe jumătate îngropat în nisip, care semăna cu o 
cămilă îngenuncheată. Până şi perlele negre s-au dovedit a fi 
doar nişte bucățele de sticlă formate în urma impactul 
meteoritului încins cu nisipul. 

— Acest meteorit în formă de cămilă, explică Safia, a făcut 
parte din colecţia British Museum încă de la descoperirea sa... 
deşi a rămas în magaziile de depozitare până când l-am găsit în 
catalog şi l-am adăugat la colecţie. 

Inspectorul Samuelsson rupse tăcerea: 

— Când a avut loc acest transfer? 

— Acum doi ani. 

— Aşadar, a stat acolo ceva timp, spuse inspectorul uitându-se 
fix la locotenent-colonel ca şi cum asta i-ar fi dat satisfacţie în 
urma unei dispute mai vechi. 

— Un meteorit! murmură acesta dând din cap neîncrezător, 
dezamăgit în mod clar de faptul că teoria conspirației nu se 
adeverise. N-are nici un sens. 

Agitaţia de afară le atrase tuturor atenţia şi-i făcu să se uite 
spre uşă. Safia îl văzu pe directorul muzeului, Edgar Tyson, 
făcându-şi intrarea în forţă în camera de securitate. Bărbatul de 
obicei spilcuit şi pus la punct purta un costum şifonat care se 
potrivea cu expresia de îngrijorare de pe faţă. Se trăgea de micul 
său barbişon încărunţit. Abia acum Safia îi observă absenţa. 
Muzeul era viaţa şi mijlocul său de subzistență. 

Insă motivul notabilei sale absenţe deveni în curând clar. De 
fapt, era chiar pe urmele sale. Femeia intră în încăpere ca o 
vijelie, prezenţa ei precedându-i în bună parte silueta fizică, 
asemenea unui vârtej înaintea furtunii. Înaltă, cu mai mult de-o 
palmă peste 1,80 metri, purta un pardesiu din tartan, ud leoarcă, 
cu toate că părul ei blond, lung până la umeri, era uscat şi coafat 
în bucle micuţe ce păreau să se mişte într-un ritm propriu. Din 
câte se părea, ea nu-şi uitase umbrela. 

Locotenent-colonelul Randolph se îndreptă, păşi în faţă, vocea 
sa devenind deodată respectuoasă: 

— Lady Kensington. 

Ignorându-l, ochii femeii scurtară încăperea şi se opriră asupra 
Safiei. Un zâmbet de uşurare. 

— Saffie... slavă Domnului! Se grăbi spre ea şi-o îmbrăţişa 
strâns, murmurându-i la ureche, gâfâind: Când am auzit... 
munceşti până târziu în atâtea nopţi. Şi nici n-am putut să dau de 

tine la telefon... 

Safia o strânse şi ea în braţe, simțind tremurul umerilor 
celeilalte femei. 

Se ştiau încă de când erau copii, fiind mai apropiate decât 
nişte surori. 

— Sunt în regulă, Kara, îi murmură ea cu faţa îngropată în 
umărul femeii. 

Era surprinsă de spaima nedisimulată a celeilalte, care 
altminteri era o femeie foarte puternică. Nu o văzuse atât de 
afectată de foarte mult timp, de la moartea tatălui Karei încoace. 

Kara tremura. 

— Nu ştiu ce-aş fi făcut dacă te-aş fi pierdut. 

O strânse şi mai tare pe Safia în braţe, nu numai ca să o 
consoleze, ci şi pentru că simţea ea însăşi nevoia de aprobare. 

Ochii Safiei se umplură de lacrimi. Işi amintea de o altă 
îmbrăţişare, de vorbe similare. 

„N-o să te pierd.” 

Mama Sofiei murise într-un accident de autobuz când ea avea 
doar patra ani. Cum şi tatăl ei era mort, fetiţa fu plasată într-un 
orfelinat, un loc oribil pentru un copil cu sânge amestecat. Peste 
un an, domeniul Kensington o luase pe Safia ca parteneră de 
joacă pentru Kara, punându-i la dispoziţie propria cameră. Abia 
dacă-şi mai amintea ziua aceea. Un bărbat înalt venise şi o luase. 
Reginald Kensington, tatăl Karei. 

Datorită apropierii lor ca vârstă şi a firilor asemănătoare, Kara 
şi Safia deveniseră rapid prietene... împărtăşind secrete noaptea, 
jucând jocuri printre curmali şi palmieri, furişându-se la cinema, 
şoptindu-şi una alteia visurile pe sub pături. Fusese o perioadă 
minunată, o vară dulce fără sfârşit. 

După aceea, la vârsta de zece ani, noutăţi devastatoare: 
Lordul Kensington anunţase că fiica sa avea să plece pentru doi 
ani la o scoală din Anglia. Innebunită, Safia nici măcar nu-şi 
ceruse scuze când se ridicase de la masă. Fugise la ea în 
cameră, speriată şi cu inima frântă la gândul că va trebui să se 
întoarcă la orfelinat, ca o jucărie pusă înapoi în cutie. Insă Kara o 
găsise. „N-o să te pierd, îi promisese printre lacrimi şi îmbrăţişări. 
O să-l fac pe Papa să te lase să vii cu mine.” 

Şi Kara se ţinuse de cuvânt. 

Safia o însoţise în Anglia timp de doi ani. Studiaseră împreună, 
ca nişte surori, precum cele mai bune prietene. Când se 
întorseseră în Oman, erau inseparabile. Işi continuaseră studiile 
în Muscat. Totul păruse minunat până în ziua în care Kara se 

întorsese dintr-o călătorie cu ocazia zilei de naştere, arsă de 
soare şi delirând. 

Tatăl său nu se mai întorsese cu ea. 

„Mort într-o groapă în deşert”, era versiunea oficială, însă 
cadavrul lui Reginald Kensington nu mai fusese găsit niciodată. 

Din ziua aceea, Kara nu a mai fost niciodată aceeaşi. Totuşi, o 
păstrase pe Safia lângă ea, însă mai mult din dorinţa de a avea 
alături pe cineva cunoscut, decât din prietenie. Kara îşi desăvârși 
educaţia, preluă mulţimea de companii şi societăţi pe acţiuni ale 
tatălui său. La nouăsprezece ani, absolvea Universitatea Oxford. 

Tânăra femeie se dovedi un talent în domeniul financiar, 
triplând averea tatălui său chiar din timpul studenţiei. 
Kensington Wells, Incorporated, continuă să se dezvolte, 
diversificându-şi domeniile de activitate: platforme de tehnologie 
computerizata, patente în domeniul desalinizării, 
radioteleviziune. Cu toate astea, Kara nu neglija sursa iniţială de 
bogăţie a familiei sale: petrolul. Chiar în ultimul an, Kensington 
surclasase Halliburton Corporation în privinţa celor mai 
profitabile contracte cu petrol. 

Şi, asemenea afacerilor cu petrol ale familiei Kensington, nici 
Safia nu fusese neglijată. Kara continuase să plătească pentru 
educaţia ei, incluzând şase ani petrecuţi la Oxford, acolo unde 
Safia îşi dobândise doctoratul în arheologie. După absolvire, 
lucrase pentru Kensington Wells, Inc. Şi, în cele din urmă, venise 
ca să conducă proiectul de suflet al Karei, aici la muzeu, o 
colecţie de antichităţi din Peninsula Arabică, o colecţie începută 
iniţial de Reginald Kensington. La fel ca în cazul fostei sale 
corporaţii şi acest proiect prosperă devenind cea mai mare 
colecţie din lumea întreagă. Cu două luni în urmă, familia aflată 
la putere în Arabia Saudită încercase să cumpere colecţia şi s-o 
readucă pe pământ arab, o afacere despre care se zvonea că 
valora câteva sute de milioane. 

Kara refuzase. Pentru ea, colecţia însenina mai mult decât 
banii. Era ca un monument în amintirea tatălui său. Deşi 
cadavrul lui nu fusese găsit niciodată, mormântul său era aici, în 
această aripă din British Museum, înconjurat de toate bogăţiile şi 
istoria Arabiei. 

Safia se holbă peste umărul prietenei sale la monitorul care 
transmitea imagini în direct, la minele fumegânde ce mai 
rămăseseră din munca ei susţinută. Putea numai să-şi imagineze 
ce pierdere reprezenta pentru Kara. Ar fi fost ca şi cum cineva i- 
ar fi profanat mormântul tatălui ei. 


31 


— Kara, începu Safia, încercând să atenueze lovitura ce avea 
să urmeze, ca s-o audă de la cineva care-i împărtăşea pasiunea. 
Galeria... s-a dus. 

— Ştiu. Deja mi-a spus Edgar. 

Şovăiala din vocea Karei pieri. Se smulse din îmbrăţişare, ca şi 
cum s-ar fi simţit brusc ridicolă. Se uită în jur la celelalte 
persoane din încăpere. Işi reluă postura demnă şi obişnuitul său 
ton autoritar. 

— Ce s-a întâmplat? Cine a făcut asta? 

Să-şi piardă colecţia atât de curând după respingerea ofertei 
saudiţilor îi trezise în mod clar suspiciuni şi Karei. 

Fără ezitare, caseta fu pusă din nou pentru Lady Kensington. 
Safia îşi aminti de avertismentul de dinainte privind secretul 
asupra a ceea ce avea să dezvăluie înregistrarea. Nici o 
asemenea avertizare nu-i fusese adresată Karei. Bogăția îşi avea 
privilegiile sale. k 

Safia ignoră reluarea imaginilor de pe monitor. In schimb o 
studie pe Kara, temându-se cât de mult ar putea s-o devasteze 
asta. Cu coada ochiului, prinse văpaia finală a exploziei, după 
care imaginea monitorului se înnegri. Pe întreaga durată a 
vizionării, expresia Karei rămăsese neschimbată, împietrită de 
concentrare - zeița Atena adâncită în gânduri. 

Însă la final, ochii Karei se închiseră încetişor. Nu de şoc şi 
groază - Safia o cunoştea pe Kara mult prea bine - ci de uşurare 
profundă. Buzele prietenei sale se mişcară într-o şoaptă 
întretăiată, articulând două cuvinte, numai pentru urechile ei. 

— In sfârşit... 

2, 
VÂNĂTOAREA DE VULPI 


Vot Mi) 


14 NOIEMBRIE, 7.04 A.M. ESI 
LEDYARD, CONNECTICUT 


Răbdarea era cheia oricărei vânători de succes. 

Painter Crowe se afla pe meleagurile sale de baştină, 
pământul pe care tribul tatălui său îl numise Mashantucket, 
„pământul mult împădurit”. Insă acolo unde aştepta Painter, nu 
era nici un copac, nu se auzea nici un tril de pasăre, nu se simţea 
nici o adiere a vântului pe obraz. Aici erau doar clinchetul 
automatelor cu fise, zângănitul monedelor, duhoarea stătută de 
tutun şi reciclarea continuă a aerului lipsit de viaţă. 

Staţiunea şi cazinoul Foxwoods constituiau cel mai mare 
complex de jocuri şi pariuri din întreaga lume, surclasând orice 
altceva se putea găsi în Las Vegas sau chiar în Monte Carlo. 
Amplasate în apropierea cătunului fără pretenţii Ledyard, din 
statul Connecticut, falnicul complex se înălța spectaculos din 
pădurile dese ale rezervației Mashantucket. Pe lângă facilităţile 
legate de jocuri şi pariuri, constând în şase mii de automate cu 
fise şi sute de mese de joc, staţiunea adăpostea trei dintre cele 
mai bune hoteluri din lume. Toate facilităţile aparţineau tribului 
Pequot, Oamenii-Vulpe, care vânaseră pe aceste pământuri de 
zece mii de ani încoace. 

Insă, pentru moment, nu era vorba despre vânarea unui cerb 
sau a unei vulpi. 

Prada lui Painter era un informatician chinez, Xin Zhang. 

Zhang, cunoscut mai bine prin porecla sa, Kaos, era un hacker 
şi un spărgător de coduri de un talent uimitor, unul dintre cei mai 
străluciți din China. După ce-i citise dosarul, Painter învățase să-l 
respecte pe bărbatul subţirel în costum Ralph Lauren. În ultimii 
trei ani, acesta orchestrase cu succes o serie de activităţi de 
spionaj electronic pe teritoriului SUA. Ultima lui achiziţie: 

tehnologia armelor cu plasmă de la Los Alamos. 

Ţinta lui Painter se mişcă într-un final la masa de joc. 

— Aţi dori să schimbaţi culoarea, dr. Zhang? întrebă şeful de 
sală, stând aplecat deasupra mesei asemenea unui căpitan la 
prova corăbiei sale. 

La ora şapte dimineaţa nu era nimeni acolo în afară de 
jucătorul singuratic... şi de bodyguarzii săi. 

Imprejurările îl făceau pe Painter să-şi spioneze prada de la o 
distanţa sigură. Nu putea să dea naştere la suspiciuni. Mai ales 
acum când totul avansase atât de mult. 

Zhang împinse grămada de jetoane negre spre crupier, o 
femeie cu ochii plictisiţi. In timp ce crupierul aduna câştigul, 
Painter îşi studie ţinta. 

Zhang se dovedise a fi stereotipul chinezului impenetrabil. 
Avea o faţă de jucător de poker pe care nu se putea citi nimic, n- 
avea nici un fel de reacţie care să trădeze că avea o mână bună 
sau una rea. Juca pur şi simplu. 

Aşa cum făcea acum. 

Nimeni n-ar fi ghicit după modul cum arăta acest bărbat că era 
un maestru al infracţionalităţii, căutat în cincisprezece ţări. Se 
îmbrăca precum un om de afaceri occidental tipic: costum bine 
croit cu dunguliţe, cravată de mătase şi Rolex din platină. Cu 
toate astea, păstrase în mod categoric ceva din austeritatea 
estetică asiatică. Părul său negru era ras în jurul urechilor şi la 
spate, astfel încât să-i lase doar o creastă de păr pe creştetul 
capului, ca la un călugăr. Purta o pereche de ochelari de vedere 
cu ramă subţire, cu lentile circulare, cu o tentă uşor albăstruie, 
care-i dădeau un aer studios. 

In cele din urmă, crupierul îşi flutură mâinile pe deasupra 
grămezii de jetoane, prezentându-şi degetele şi palmele goale în 
faţa camerelor de securitate ascunse în cupolele acoperite cu 
oglinzi mate din tavan. 

— Cincizeci de mii de dolari, rosti ea. 

Şeful de sală dădu aprobator din cap. Crupierul numără banii 
în jetoane de o mie de dolari. 

— Multă baftă în continuare, domnule, spuse şeful de sală. 

Fără să schiţeze nici un gest, Zhang plecă însoţit de cei doi 
bodyguarzi ai săi. Jucase toată noaptea. Deja se iviseră zorile. 
Forumul CyberCrime urma să se redeschidă peste alte trei ore. 
Conferinţa era axată pe ultimele tendinţe în furtul de identitate, 
protecţia infrastructurii şi o sumedenie de alte subiecte legate de 
securitate. 


34 


În două ore, avea să înceapă un simpozion, organizat de 
Hewlett Packard. Zhang intenţiona să facă transferul pe durata 
acestei întâlniri. Persoana sa de contact americană era încă 
necunoscută. Era unul dintre principalele obiective ale 
operaţiunii de aici. Pe lângă dobândirea datelor privind 
armamentul de înaltă tehnologie, ei căutau să limpezească 
identitatea contactului din SUA al lui Zhang, o persoană legată 
de o reţea dubioasă care făcea schimburi de secrete şi tehnologii 
militare. 

Era o misiune care nu trebuia să eşueze. 

Painter urmări grupul. Superiorii săi de la DARPA îl aleseseră 
personal pentru misiunea aceasta, în mare parte pentru 
experienţa sa în supravegherea cu mijloace microdigitale şi 
inginerie computerizată, însă mai ales pentru înfăţişarea care îi 
permitea să nu iasă în evidenţă printre localnicii Foxwoods. 

Deşi avea numai pe jumătate sânge de băştinaş, Painter 
moştenise destul de multe trăsături încât să treacă drept un 
indian Pequot. Avusese nevoie de câteva şedinţe la solar ca să-şi 
înnegrească bine culoarea tenului şi de lentile de contact căprui 
pentru a-şi ascunde ochii albaştri moşteniţi de la mama lui. In 
rest, cu părul său negru ca pana corbului, lung până la umăr şi 
prins în coadă, arăta exact ca taică-său. Pentru a-şi completa 
deghizarea, purta un costum al cazinoului cu simbolul tribului 
Pequot, un copac pe un vârf de munte având pe fundal cerul 
albastru brodat pe buzunarul de la piept. Dar cine să se uite 
dincolo de costum? 

De unde se afla, Painter îl urmărise în continuare cu precauţie 
pe Zhang. Ochii săi nu se concentraseră niciodată direct asupra 
grupului. Işi folosea vederea periferică în avantajul său, reuşind 
să pară complet natural. Merse tiptil după prada sa prin puzderia 
de maşinării ce aruncau în jur o perdea de lumină de neon şi prin 
spaţiile mai aerisite destinate meselor verzi. Păstră distanţa şi-şi 
modifică doar ritmul şi direcţia de mers. 

Microfonul din ureche bâzâi şi auzi o voce vorbind în 
mandarină. Era vocea lui Zhang, interceptată de un 
microtransmiţător. Zhang se întorcea în apartamentul său. 

Painter îşi atinse microfonul de la gât şi vorbi în staţia radio: 

— Sanchez, cum mă auzi? 

— Tare şi clar, comandante. 

Partenerul său în această misiune, Cassandra Sanchez, era 
ascunsă în apartamentul aflat vizavi de cel al lui Zhang, mânuind 
sistemul de supraveghere. 

— Cum stăm cu jucărioara de sub piele? o întrebă el. 

— Ar face bine să-şi acceseze calculatorul în curând. 
Dispozitivul se va descărca. 

Painter se încruntă. Microtransmiţătorul îi fusese implantat lui 
Zhang cu o zi în urmă în timpul unui masaj. Trăsăturile latino ale 
lui Sanchez erau suficient de accentuate ca să treacă drept 
indiancă. li implantase transmiţătorul sub piele când îi făcuse 
masaj seara trecută, iar el nu simţise înţepătura în timp ce ea îşi 
înfundase degetele adânc în pielea lui. li acoperise micuța rană 
unde fusese străpunsă pielea cu o cremă anestezică folosită în 
chirurgie. La terminarea masajului, leziunea se închisese şi se 
uscase. Microtransmiţătorul digital avea o durată de viaţă de 
douăsprezece ore. 

— Cat timp a mai rămas? 

— In cel mai bun caz... optsprezece minute. 

— Fir-ar să fie. 

Painter îşi concentra din nou întreaga atenţie asupra 
conversaţiei țintei sale. 

Bărbatul îşi păstra vocea scăzută, pentru a fi auzită doar de 
bodyguarzii săi. Painter, care vorbea fluent mandarina, ascultă. 
Spera că Zhang avea să dea vreo indicație despre momentul 
când va accesa fişierul ce conţinea informaţii despre armele cu 
plasmă. Nici gând de aşa ceva. 

— Fata să fie pregătită după ce fac duş, spuse Zhang. 

Painter îşi strânse pumnii. „Fata” avea treisprezece ani, o 
sclavă sexuală, adusă din Coreea de Nord. „Fiica lui”, le 
explicase el celor care îl întrebaseră. Dacă ar fi fost adevărat, 
incestul ar fi putut fi adăugat la lista lungă cu acuzaţii de care 
Zhang se făcea vinovat. 

Painter îi urmări, ocoli o masă şi trecu pe lângă un şir de 
automate de joc, mergând în paralel cu prada sa. Se auzi soneria 
unui automat anunțând câştigarea potului. Câştigătorul, un 
bărbat de vârstă mijlocie în echipament de jogging, zâmbi şi se 
uită în jur după cineva cu care să-şi împărtăşească norocul. Nu 
era decât Painter. 

— Am câştigat! strigă el jubilând, cu ochii înroşiţi după o 
noapte întreagă de joc. 

Painter dădu din cap. 

— Multă baftă în continuare, domnule, răspunse, repetând ce 
spusese şeful de sală mai devreme şi trecu pe lângă el cu paşi 
mari. 

Aici nu existau câştigători adevăraţi - cu excepţia cazinoului. 

Anul trecut, automatele cu fise aduseseră un câştig net de opt 
sute de milioane de dolari. Se părea că tribul Pequot parcursese 
o cale lungă de la afacerile cu pietriş şi nisip din anii 1980. 

Din păcate, tatăl lui Painter lăsase să-i scape printre degete 
această oportunitate părăsind rezervaţia la începutul anilor 1980 
ca să-şi caute norocul în New York City. Acolo o întâlnise pe 
mama lui Painter, o italiancă focoasă care în cele din urmă avea 
să-şi înjunghie mortal soţul, după şapte ani de căsnicie şi 
naşterea fiului lor. Cu mama sa pe lista condamnaților la moarte, 
Painter crescuse în tot felul de case adoptive, unde învățase 
repede că cel mai bine era să-şi ţină gura şi să nu se facă prin 
nimic remarcat. 

Fusese primul său antrenament în a se furişa... însă nu şi 
ultimul. 

Grupul lui Zhang intră în holul lifturilor de la Grand Pequot 
Tower, arătându-i paznicului cheia de la apartament. 

Painter trecu de intrare. Avea un pistol Glock de 9 mm, într-un 
toc de la spate, acoperit cu haina costumului de la cazino. Se 
luptă o clipă cu impulsul de a-l scoate şi a-l împuşca pe Zhang în 
ceafă, în stilul inconfundabil al unei execuţii. 

Insă cu asta nu şi-ar fi atins obiectivul: să recupereze 
schemele şi rezultatele cercetării pentru arma orbitală cu 
plasmă. Zhang reuşise să fure datele dintr-un server federal 
securizat, lăsând un „vierme” în urmă. A doua zi dimineaţă, un 
tehnician de la Los Alamos, pe numele său Harry Klein, accesase 
fişierul, declanşând în mod neglijent virusul care acţionase mai 
departe, distrugând toate referinţele asupra armei şi lăsând în 
urmă o pistă falsă care-l implica pe Klein. Această prestidigitaţie 
computerizată le irosise anchetatorilor două săptămâni când 
urmăriseră pista falsă. 

Fusese nevoie de o duzină agenţi DARPA ca să filtreze ceea ce 
lăsase virusul în urmă şi să descopere adevărata identitate a 
hoţului: Xin Zhang, un spion angajat pe post de tehnician la 
Changnet, o nouă firmă de telecomunicaţii, cu pretenţii, de lângă 
Shanghai. Potrivit informaţiilor CIA, datele furate se aflau în 
laptopul din camera lui Zhang. Hardul era prevăzut cu un 
program elaborat de protecţie printr-un cod de criptare. O 
singură greşeală în încercarea de a accesa computerul avea să 
şteargă tot. 

Nu putea să rişte asta. La Los Alamos, nici o informaţie nu 
supravieţuise virusului. Estimările indicau că pierderile aveau să 
dea programul înapoi cu zece luni. Insă cea mai gravă consecinţă 

era că cercetările furate aveau să avanseze programul Chinei cu 
cinci ani. Fişierele conţineau progrese fenomenale şi inovaţii de 
ultimă generaţie. Depindea numai de DARPA să stopeze asta. 
Obiectivul lor era să pună mâna pe parola lui Zhang şi să 
recupereze computerul. 

Timpul trecea. 

Painter văzu în imaginea reflectata de carcasa unui automat 
cu fise cum Zhang şi bodyguarzii săi se urcară într-un lift rapid ce 
ducea la apartamentele private aflate în vârful turnului. 

Atingându-şi laringofonul, Painter şopti: 

— Se duc sus. 

— Am înţeles. Sunt gata când eşti şi tu, comandante. 

In timp ce uşile liftului se închideau, Painter se repezi la un lift 
vecin. Acesta avea pe uşă o bandă galbenă strălucitoare în 
cruce, pe care scria DEFECT. Painter o sfâşie şi apasă pe butonul 
de chemare a liftului. Când se deschiseră uşile, intră rapid. Işi 
atinse microfonul de la gât. 

— Gata. Dă-i drumul! 

Sanchez răspunse: 

— Ţine-te bine. 

Când se închiseră uşile liftului, se lipi de lambriu, cu picioarele 
larg desfăcute. 

Cabina ţâşni în sus, iar el fu cât pe ce să cadă în nas. Muşchii i 
se încordară. Privea cum numerele strălucitoare se derulau cu 
repeziciune. Sanchez refăcuse racordurile acestui lift pentru o 
acceleraţie maximă. De asemenea încetinise liftul lui Zhang cu 
24 de procente, suficient ca acest lucru să nu fie remarcat. 

Când ajunse la etajul treizeci şi doi, liftul lui Painter se opri 
hurducându-se. Corpul i se smuci brusc, picioarele i se 
desprinseră de pe podea, rămase în aer preţ de-o respiraţie 
lungă, după care reveni pe podea. leşi în grabă pe uşi în 
momentul în care se deschiseră, având grijă să nu deranjeze 
banda galbenă similară cu cea de la parter. Verifică rapid celălalt 
lift. Cabina lui Zhang era la trei etaje mai jos şi urca. 

Trebuia să se grăbească. 

Painter o luă la fugă pe hol. Găsi numărul de la apartamentul 
lui Zhang. 

— Cum stăm? şopti el. 

— Fata este legată cu cătuşe în pat. Doi paznici joacă relaxaţi 
cărţi în sufragerie. 

— Am înţeles. 

Sanchez amplasase camere minuscule de luat vederi în gurile 

de ventilaţie. Painter traversă holul şi intră în apartamentul de 
vizavi. 

Cassandra Sanchez stătea cuibărită printre echipamentele 
electronice şi monitoarele de supraveghere asemenea unui 
păianjen în plasă. Era îmbrăcată în negru, de la bocanci până la 
bluză. Până şi harnaşamentul tocului de piele, trecut peste umăr 
şi prins la centură, pentru arma automată Sig calibrul .45, se 
asorta cu restul ţinutei. Işi personalizase pistolul cu un mâner 
cauciucat şi-şi montase pârghia de eliberare a încărcătorului, 
acționată cu degetul mare, pe partea dreaptă, ca să se 
potrivească perfect cu mâna ei stângă. Era şi ea o trăgătoare 
extrem de precisă, antrenată ca şi Painter în Forţele Speciale, 
înainte de a fi recrutată în rândurile Sigma. 

Îl întâmpină cu o licărire în ochi. 

Când o văzu începu să respire precipitat. Sânii ei împingeau 
materialul subţire al bluzei de mătase, mulate pe corp. Trebui să 
se forţeze să-şi ridice privirea şi să menţină un contact vizual 
adecvat. Erau parteneri de cinci ani şi abia în ultimul timp 
sentimentele faţă de ea deveniseră profunde. Prânzurile de 
afaceri se transformaseră în câteva pahare după orele de 
program şi, într-un final, în cine prelungite. Insă cu toate astea, 
mai erau câteva praguri de trecut şi încercau pe cât posibil să 
menţină o anumită distanţă. 

Ea păru să-i citească gândurile şi se uită într-o parte, ca 
întotdeauna, fără să-l preseze în vreun fel. 

— Ar cam fi timpul ca nemernicul să ajungă aici, sus, spuse ea, 
îndreptându-şi întreaga atenţie înapoi la monitoare. Ar face bine 
să scrie fişierele alea în următorul sfert de oră sau... La naiba! 

— Ce-i? întrebă Painter, îndreptându-se spre ea. 

li arătă unul dintre monitoare. Acesta afişa o secţiune 
tridimensională a etajelor superioare ale Grand Pequot Tower. Un 
mic X luminos se deplasa în interiorul structurii. 

— Tipul coboară înapoi! 

X-ul marca dispozitivul de urmărire  încastrat în 
microtransmiţător. Acum cobora cu rapiditate către parter. 

Painter îşi strânse pumnii. 

— L-a speriat ceva. A comunicat în vreun fel cu cei din camera 
sa din momentul în care s-a suit în lift? 

— Nici măcar un fluierat. 

— Computerul e încă acolo? 

Ea îi indică un alt monitor, cu o imagine alb-negru, a 
apartamentului lui Zhang. Laptopul se afla în continuare pe 

măsuţa de cafea. Dacă n-ar fi fost vorba de criptare, ar fi fost 
atât de uşor să intre şi să dispară cu computerul. Insă aveau 
nevoie de codurile lui Zhang. Dispozitivul implantat avea să 
înregistreze fiecare tastă pe care avea s-o apese, captând codul 
de acces. Odată acesta obţinut, puteau să-i reţină pe Zhang şi pe 
oamenii lui. 

— Trebuie să cobor şi eu, spuse Painter. 

Dispozitivul de urmărire era construit la o scară atât de mică, 
încât acţiona pe o rază de numai o sută optzeci de metri. Cineva 
trebuia să fie în permanenţă aproape de cel urmărit. 

— Nu putem să-l pierdem. 

— Dacă n-o face pe deşteptu' cu noi... 

— Ştiu. 

Se îndreptă spre uşă. Zhang avea să fie eliminat. Adică aveau 
să piardă fişierele, însă cel puţin informaţiile despre arme n- 
aveau să ajungă în China. Acesta era planul de rezervă. Işi 
luaseră măsuri peste măsuri de prevedere. Montaseră chiar şi o 
mică grenadă electromagnetică miniaturală la una dintre gurile 
de ventilaţie ale apartamentului. In caz de urgenţă, aceasta 
putea fi activată, declanşând un puls electromagnetic care la 
rândul său avea să activeze sistemul de protecţie al 
computerului pentru ştergerea datelor. China nu trebuia să pună 
vreodată mâna pe rezultatul cercetărilor. 

Painter ieşi în grabă pe hol şi se îndreptă spre liftul cu care 
venise. Năvăli înăuntru. Vorbi în microfon. 

— Poţi să mă faci să ajung jos înaintea lui? 

— Ţine-te bine, îi răspunse ea. 

Inainte să-i poată urma sfatul, liftul ţâşni în jos. Painter rămase 
în imponderabilitate o perioadă lungă de timp, simţindu-şi 
stomacul în gât. Liftul se afla în cădere liberă. Pe lângă greață, 
Painter trebuia să-şi reprime şi sentimentul de panică. Apoi simţi 
din nou podeaua cabinei, dar nu se putu ţine pe picioare. Căzu în 
genunchi. După care liftul se opri uşor. 

Uşile se deschiseră cu repeziciune. 

Painter se clătină pe picioare. Treizeci de etaje în mai puţin de 
cinci secunde. Probabil că era un record. Se împinse în cadrul uşii 
şi ieşi în holul de la parter. Aruncă o privire în sus la numerele de 
pe panoul deasupra liftului pe care-l luase Zhang. 

Era doar cu un etaj mai sus. 

Painter se dădu câţiva paşi înapoi, suficient de aproape să 
poată ţine sub observaţie uşa, fără a trezi suspiciuni, pozând din 
nou în membru al serviciului de pază al cazinoului. 

Uşile se deschiseră la parter. 

Painter privi pe furiş uşile de alamă ale liftului. „Oh, nu...” în 
cabină nu se afla nimeni. 

Oare Zhang coborâse la un alt etaj? Păşi în ascensorul gol. Era 
imposibil. Acesta era liftul rapid. Nu exista nici o oprire între 
parter şi etajul destinat apartamentelor de sus. Mai puţin dacă 
nu cumva acesta acţionase oprirea de urgenţă, după care forţase 
uşile ca să poată ieşi. 

Apoi Painter îl reperă. Era prins de peretele din spate al liftului. 
O bucată mică şi strălucitoare de plastic şi metal. 
Microtransmiţătorul. Dispozitivul secret. 

Painter îşi simţi inima bătându-i nebuneşte în piept, în timp ce 
intră în lift. Nu vedea în faţa ochilor nimic altceva decât piesa 
electronică prinsă cu bandă adezivă de perete. O smulse de 
acolo, examinând-o îndeaproape. Zhang îl momise acolo, 
mergând la sigur. 

„Of Doamne...” 

Işi atinse microfonul. 

— Sanchez! 

Inima continua să-i bată cu putere. Nu primi nici un răspuns. 

Se răsuci şi apăsă cu putere pe butonul liftului, marcat simplu 
cu APARTAMENTE. Uşile se închiseră prea încet. Painter se foi de 
colo-colo prin micul compartiment, ca un leu în cuşcă, încercă din 
nou staţia radio. In continuare nici un răspuns. 

— Fir-ar al dracu’... 

Liftul porni. Painter începu să dea cu pumnul în perete. 
Lambriul de mahon trosni sub ploaia de lovituri. 

— Mişcă, jegul dracului! 

insă ştia că era deja prea târziu. 


2.38 P.M. GMI 
LONDRA, ANGLIA 


Stând în hol, la câţiva paşi de Galeria Kensington, Safia nu 
putea să respire. Şi asta nu din cauza mirosului greu de lemn ars 
sau de resturi de cabluri electrice. Ci din cauza aşteptării. Cât 
fusese dimineaţa de lungă, îi urmărise pe anchetatorii şi pe 
inspectorii din toate serviciile britanice de informaţii venind şi 
plecând. Ei i se îngrădise accesul. 

Numai personalul oficial. 

Civililor nu li se permisese să treacă de fâşiile de bandă 
galbenă, de cordoane, de ochii iscoditori ai santinelelor militare. 

Doar la prânz i se permise, în sfârşit, să intre înăuntru, să vadă 
cu ochii ei dezastrul. In acest moment final, îşi simţea pieptul de 
parcă ar fi fost prins într-o gheară imensă de piatră. Inima îi era 
asemenea unui porumbel speriat, bătând gata să-i iasă din piept. 

Ce avea să găsească? Oare ce mai putea fi salvat? 

Se simţea zdruncinată, devastată şi la fel de distrusă precum 
galeria. 

Munca ei de aici era mult mai mult decât o simplă activitate 
academică. După Tel Aviv, îşi reclădise inima aici. Şi, deşi 
plecase din Arabia, nu o abandonase. Incă mai era fiica mamei 
sale. Reclădise Arabia în Londra, o Arabie de dinaintea 
teroriştilor, o bucată tangibilă a istoriei meleagurilor sale, a 
minunilor, a vremurilor străvechi şi a misterelor ei. Inconjurată 
de aceste antichităţi, mergând prin galerii, auzea scârţâitul 
nisipului sub picioare, simţea căldura soarelui pe faţă şi savura 
dulceaţa şi farmecul datelor nou adunate. Era căminul ei, un loc 
sigur. 

insă era mai mult de-atât. Se întrista şi mai tare. 

In adâncul inimii ei, îşi clădise acest cămin, nu numai pentru 
ea însăşi, ci şi pentru mama pe care abia dacă şi-o mai amintea. 
Câteodată, când lucra noaptea, Safia surprindea până şi cel mai 
discret iz de iasomie din aer: îi amintea de copilărie, de mama. 
Deşi nu le fusese dat să trăiască împreună, puteau să împartă 
acest loc, această bucăţică de casă. 

Acum totul era pierdut. 

— Ne lasă să intrăm. 

Safia se urni din loc. Se uita la Ryan Fleming. Şeful pazei 
stătuse de veghe cu ea, deşi arăta de parcă n-ar fi dormit mai 
deloc. 

— O să merg cu dumneavoastră, spuse el. 

Ea trase aer în plămâni şi dădu din cap aprobator. Era tot ce 
putea să facă în acel moment ca să-i mulţumească pentru 
bunătatea şi compania lui. Merse şi ea după ceilalţi angajaţi ai 
muzeului. Căzuseră cu toţii de acord să dea o mână de ajutor la 
catalogarea şi înregistrarea obiectelor din galerie. Avea să 
dureze câteva săptămâni. 

Safia înaintă, nu doar îngrijorată, ci şi îngrozită de ce avea să 
găsească. Trecu de ultima baricadă. Grilajele de siguranţă 
fuseseră date la o parte de cei din echipa medicului legist. Le e 
recunoscătoare. Nu simţea deloc nevoia să vadă rămăşiţele lui 

Harry Masterson. 

Se apropie de intrare şi se uită înăuntru. 

In ciuda faptului că imaginile înregistrate de camerele video o 
pregătiseră oarecum, ceea ce găsi o şocă. 

Galeria luminoasă era acum o cavernă întunecată, formată din 
cinci încăperi din piatră arsă şi înnegrită. 

| se tăie respiraţia. In urma sa auzi icnete de spaimă. 

Incendiul devastase totul. Rigipsul fusese incinerat până la 
pietrele de la bază. Nimic nu mai rămăsese în picioare cu 
excepţia unei singure vaze babiloniene din centrul galeriei. li 
ajungea până la talie şi, deşi fusese pârjolită, rămăsese dreaptă. 
Safia citise rapoarte despre tornade care făceau la fel, devastând 
totul pe unde treceau, lăsând întreagă câte-o bicicletă. 

N-avea nici un sens. Nimic din toate astea n-avea nici un sens. 

Locul încă duhnea a fum şi mai mulţi centimetri de apă 
negricioasă, cu funingine, rămasă în urma potopului produs de 
furtunurile de incendiu, acopereau podeaua. 

— O să aveţi nevoie de cizme de cauciuc, spuse Fleming, 
punându-i o mână pe braţ şi ghidând-o spre un şir de încălțări. 

Ea îşi băgă picioarele într-o pereche de cizme, indiferentă şi 
ruptă parcă de realitate. 

— Şi de o cască. 

— De unde începem? murmură cineva. 

Echipată corespunzător, Safia intră în galerie, mişcându-se, 
mecanic, cu ochii ficşi, fără să clipească. Trecu prin toate 
încăperile. Când ajunse la capătul galeriei, simţi ceva sub tocul 
cizmei. Se aplecă, bâjbâi prin apă până găsi o bucată de piatră 
pe podea. Câteva rânduri de scriere cuneiformă erau gravate pe 
suprafaţa ei. Era un fragment dintr-o tăbliță asiriană, din 
Mesopotamia antică. Se ridică şi se uită lung peste ruinele 
Galeriei Kensington. 

Abia acum îi observă cu-adevărat şi pe ceilalţi. Străini în 
căminul ei. 

Oamenii lucrau în grupuri, vorbind în şoaptă, ca şi cum ar fi 
fost într-un cimitir. Inspectori în construcţii şi urbanism examinau 
infrastructura clădirii, în timp ce anchetatorii care cercetau 
cauzele incendiului făceau măsurători şi citiri cu dispozitive de 
mână. Un grup de proiectanți ai municipalităţii se certau într-un 
colţ cu privire la bugete şi oferte de preţ, iar câţiva poliţişti 
stăteau de pază lângă porţiunea prăbuşită a zidului exterior. 
Nişte muncitori construiau deja un gard din lemn de molid care 
să acopere gaura din zid. 

Prin spărtură, de cealaltă parte a străzii, văzu o mulţime de 
curioşi, opriţi de cordoanele de securitate. Erau surprinzător de 
insistenţi ţinând cont de faptul că burniţa de dimineaţă se 
transformase între timp în lapoviţă. Bliţurile aparatelor de 
fotografiat licăreau în semiîntuneric. Turişti. 

O copleşi un val de furie. Ar fi vrut să-i dea afară de-aici pe 
toţi. Aceasta era aripa ei, căminul ei. Furia o ajută să se 
concentreze, să se trezească la realitate. Avea o datorie, o 
obligaţie. 

Atenţia Safiei reveni la ceilalţi specialişti şi studenţi ai 
muzeului. Începuseră să cearnă sfărâmăturile şi resturile rămase. 
Era reconfortant să vezi că obişnuita şi meschina lor gelozie 
profesională fusese lăsată acum deoparte. 

Safia trecu înapoi spre intrare, gata să-i organizeze pe cei care 
se oferiseră voluntari. Insă chiar când ajunse în prima sală de 
galerie, un grup mare de oameni îşi făcu apariţia la intrare, în 
fruntea lor, plină de sine, mergea Kara, îmbrăcată în haine de 
lucru, pe cap având o cască roşie pe care se distingea insigna 
companiei Kensington Wells. Conducea o echipă de vreo 
douăzeci de bărbaţi şi femei care se îndreptau spre galerie. Erau 
îmbrăcaţi identic, purtând aceleaşi căşti roşii de protecţie. 

Safia făcu un pas în faţa ei. 

— Kara? 

N-o văzuse toată ziua. Femeia dispăruse cu directorul 
muzeului, după cum se presupunea, pentru a ajuta la 
coordonarea diferitelor echipe care  investigau cauzele 
incendiului şi, respectiv, ale poliţiei. Probabil că nişte miliarde de 
lire sterline îţi confereau ceva autoritate. 

Kara le făcu semn bărbaţilor şi femeilor îndemnându-i să intre 
în galerie. 

— Treceţi la treabă! Se întoarse spre Safia. Mi-am angajat 
propria echipă de criminalişti. 

Safia se uită după grupul de oameni care descindeau 
asemenea unei mici armate în încăperile galeriei. In locul 
armelor, aveau toate felurile de instrumente şi echipamente 
ştiinţifice. 

— Ce se întâmplă? De ce faci asta? 

— Ca să aflu ce s-a întâmplat. 

Kara se uita cum echipa se punea pe treabă. Ochii ei 
străluceau febril, iradiind o hotărâre pătimaşă. 

Safia nu-i văzuse o asemenea expresie de foarte mult timp. 
Ceva declanşase o scânteie în Kara, care-i lipsea de ani buni. Un 

singur lucru putea să-i provoace o asemenea fervoare. 

Tatăl ei. 

Safia îşi aminti privirea din ochii Karei din momentul în care 
urmărise caseta cu înregistrarea exploziei. Ciudata ei uşurare. 
Singurele cuvinte rostite de ea: „In sfârşit...” 

Kara intră în galerie. Echipa ei începuse deja să sape şi să ia 
mostre de pe diferitele suprafeţe: plastic, sticlă, lemn, piatră. 
Kara se intersecta cu doi bărbaţi echipați cu detectoare de 
metal. Unul scoase o bucată de bronz topit dintre nişte 
dărâmături. O puse deoparte. 

— Vreau să găsiţi fiecare fragment în parte din meteoritul ăla, 
ordonă Kara. 

Bărbaţii dădură din cap în semn c-au înţeles, continuându-şi 
căutarea. 

Safia i se alătură Karei. 

— De fapt, ce cauţi aici? 

Kara se întoarse cu faţa la ea, ochii scânteindu-i de hotărâre. 

— Răspunsuri. 

Safia citi speranţa pe buzele prietenei sale. 

— Cu privire la tatăl tău? 

— Cu privire la moartea lui. 


4.20 P.M. 


Kara stătea pe hol într-un scaun pliant. Activitatea din galerii 
continua. Ventilatoarele zumzăiau şi huruiau. Murmurul şi 
flecăreala muncitorilor din aripa afectată abia dacă ajungeau 
până la ea. leşise să fumeze o ţigară. Renunţase de mult timp la 
acest obicei, trebuia să facă însă ceva cu mâinile. Degetele îi 
tremurau. 

Oare avea puterea să facă asta? Puterea să spere. 

Safia apăru în holul de la intrare, o văzu şi porni în direcţia ei. 

Kara îi făcu semn că n-are timp, arătându-i ţigara. 

— N-am nevoie decât de un moment. 

Safia se opri, uitându-se la ea, după care dădu din cap 
aprobator şi se îndreptă înapoi spre galerie. 

Kara mai trase o dată din ţigară, umplându-şi plămânii cu fum 
rece, însă asta n-o ajută să se liniştească deloc. Era mult prea 
zdruncinată, adrenalina din timpul nopţii obosind-o îngrozitor. 
Privi lung placa memorială de lângă galerie. ÎI înfăţişa pe tatăl 

său, fondatorul galeriei. 

Kara oftă şi scoase şi un nor de fum, estompând imaginea 
anterioară. Papa... 

Pe undeva prin galerie, ceva căzu cu zgomot puternic, 
răsunând ca un foc de armă, ceva ce-i aminti de trecut, de o 
vânătoare printre dunele de nisip. 

Kara se transpuse încetul cu încetul în trecut. 

Fusese de ziua ei de naştere, atunci când împlinise 
şaisprezece ani. Vânătoarea fusese cadoul tatălui ei. 

Oryxul arab încerca să urce duna de nisip. Blana albă a 
antilopei contrasta cu nisipul roşu. Singurele două pete de 
culoare de pe blana ei imaculată erau smocul de păr negru din 
vârful cozii şi combinaţia asortată din jurul ochilor şi a nasului, 
asemănătoare unei măşti. O dâră de sânge roşu aprins se 
scurgea din pulpa ei rănită. 

In timp ce se chinuia să scape de vânători, copitele oryxului se 
afundau adânc în nisipul moale. Sângele ţâşnea din ce în ce mai 
tare pe măsură ce se zbătea să ajungă în vârful colinei. Işi agita 
perechea de coarne ascuţite prin aerul încremenit şi-şi încorda la 
maximum muşchii gâtului cu fiecare metru câştigat. 

La patru sute de metri în spate, Kara îi auzea mugetul 
sfâşietor care acoperea huruitul ATV-ului, un fel de motocicletă 
pe patru roţi echipată cu cauciucuri groase, cu striaţii adânci 
care asigurau o aderenţă mai bună. Frustrată, apucă strâns 
mânerele minivehiculului ei şi zbură peste coama unei dune 
uriaşe. O secundă sări în sus de pe şa şi rămase în aer până când 
vehiculul ateriză pe partea cealaltă a dunei. 

Furia care-i stătea pe buze rămase ascunsă în spatele unei 
eşarfe asortate cu costumul ei kaki de safari, care-i apăra faţa de 
particulele de nisip. Părul ei blond, împletit până la jumătatea 
spatelui, fâlfâia în urma ei precum coada unei iepe sălbatice. 

Tatăl său menținea ritmul, călare pe un alt ATV, cu puşca 
prinsă la spate. 

Purta şi el o eşarfă înfăşurată în jurul gâtului. Pielea lui 
bronzată căpătase nuanţa unei şei de călărie, părul începuse să-i 
încărunţească. li surprinse privirea. 

— Suntem aproape! strigă el peste huruitul enervant al 
motoarelor ambalate. 

Acceleră la maximum şi cobori în viteză versantul abrupt al 
dunei. 

Kara îl urmă întrecându-se cu el, aplecată peste ghidonul ATV- 
ului său, urmată îndeaproape de ghidul lor beduin. Habib fusese 

cel care-i condusese după vânat. De asemenea, tot împuşcătura 
măiastră a beduinului fusese cea care rănise la început oryxul. 
Deşi impresionată de abilitatea lui de a ţinti, împuşcând antilopa 
în mişcare, Kara se înfuriase când aflase că o rănise deliberat, 
fără intenţia de a o ucide. 

— S-o încetinim... pentru fată, explicase Habib. 

Pe Kara o deranjase cruzimea... şi insulta adusă. Vâna 
împreuna cu tatăl ei de la vârsta de şase ani. Şi nu era nici ea o 
novice, preferând împuşcăturile precise care provocau o moarte 
sigură. Rănirea intenţionată a animalului fusese o sălbăticie fără 
rost. 

Invârti mânerul de acceleraţie, făcând nisipul să sară în sus. 

Unii, îndeosebi în Anglia, ridicau din sprânceană neîncrezători 
când venea vorba despre modul în care era crescută, 
considerând-o un băieţoi, mai ales că n-avea mamă. Kara ştia 
mai bine cum stăteau lucrurile. Călătorind prin jumătate de lume, 
fusese crescută fără nici un fel de îngrădiri legate de linia de 
demarcaţie dintre bărbaţi şi femei. Ştia cum să se apere de una 
singura, cum să se bată cu pumnii sau să folosească un cuţit. 

La baza dunei, Kara şi ghidul lor îl ajunseră din urmă pe tatăl 
ei, căci ATV-ul său se blocase într-o râpă, pe o porţiune de nisip 
care se revărsa şi te trăgea în jos, absorbindu-te precum 
nisipurile mişcătoare. Îl depăşiră într-un nor de praf. Tatăl său 
reuşi să-şi scoată ATV-ul din râpă şi-o luă după ei în sus, pe 
următoarea dună, un munte masiv de nisip roşu, înalt de vreo 
două sute de metri. 

Kara ajunse prima pe culme împreună cu Habib, încetinind 
parţial până când văzu ce se întindea dincolo, de partea cealaltă. 
Fusese o mişcare inspirată. Partea cealaltă a dunei cobora brusc, 
abrupt, asemenea vârfului unei prăpăstii, terminându-se într-o 
întindere largă de nisip. Fusese cât pe ce să se rostogolească în 
josul pantei. 

Habib îi făcu semn din mâini să se oprească. Ea îl ascultă, 
ştiind că era mai înţelept decât să se avânte înainte. Işi lăsă 
motorul să meargă în gol. De îndată ce se opri, simţi valul 
înăbuşitor de căldură apăsând-o parcă pe umeri, însă abia dacă îl 
lua în seamă. Scoase un şuierat lung, plin de admiraţie. 

Priveliştea de dincolo de dună era spectaculoasă. Soarele, 
aproape de apus, făcea ca întinderea de nisip să semene cuo 
suprafaţă de sticla transparenta. Sclipirile şi licăririle necontenite 
creau efectul de fata morgana, dând iluzia unor lacuri imense de 
apă, o promisiune falsă a unui ţinut necruţător. 

Cu toate astea, o alta apariţie o ţinu pe Kara ţintuită locului. În 
centrul zonei întinse, o pâlnie de nisip urca în spirala de jos în 
sus, dispărând într-un nor de praf undeva departe, deasupra 
capului. 

Un diavol de nisip. 

Kara mai văzuse asemenea apariţii şi înainte, inclusiv furtunile 
de nisip mult mai violente care puteau să apară răsucindu-se din 
neant şi să dispară la fel de rapid. Cu toate acestea, priveliştea o 
impresiona profund. Caracterul izolat al acestei vijelii şi modul 
liniştit, aproape perfect, în care se răsucea în acelaşi loc. Era 
ceva bizar şi misterios legat de acest fenomen. 

II auzi pe Habib murmurând lângă ea, cu capul plecat ca şi 
cum s-ar fi rugat. Tatăl ei li se alătură, distrăgându-i atenţia de la 
ce văzuse şi făcând-o să revină la gânduri mai bune. 

— Uite-o! spuse el, gâfâind şi arătând cu mâna înspre baza 
pantei abrupte. 

Oryxul se chinuia din răsputeri să străbată întinderea plană de 
nisip, şchiopătând foarte tare, acum. Habib îşi ridica mâna în sus, 
terminându-şi rugăciunea. 

— Nu, nu mergem mai departe. 

Tatăl său se încrunta. 

— Ce tot zici? 

Ghidul lor continuă să se uite lung în faţă, cu privirea pierdută. 
Gândurile îi erau ascunse în spatele ochelarilor de protecţie 
închişi la culoare şi a acoperământului omanez pentru cap numit 
shamag. 

— Nu mergem mai departe, repeta Habib apăsat. Acesta este 
pământul duhurilor nisnases, nisipurile interzise. Trebuie să ne 
întoarcem. 

Tatăl ei râse. 

— Prostii, Habib. 

— Papa? întrebă Kara. 

El dădu din cap dezaprobator şi-i explică: 

— Nisnases sunt bau-baul deşertului. Duhuri negre: fantome 
care bântuie dunele de nisip. 

Kara se uită din nou la trăsăturile de nepătruns ale ghidului 
lor. Sfertul Gol al Arabiei, Rub' al-Khali, reprezenta cea mai mare 
întindere de nisip din lume, depăşind chiar şi Sahara, iar 
poveştile fantastice care circulau în regiune erau pe cât de 
numeroase, pe atât de bizare. Insă unii oameni încă mai credeau 
că aceste poveşti sunt adevărate. 

Şi, din câte se părea, printre aceştia se număra şi ghidul lor. 

Tatăl său ambală motorul ATV-ului. 

— Ţi-am promis o vânătoare, Kara şi n-o să te dezamăgesc, 
însă dacă vrei să te întorci... 

Kara ezita, plimbându-şi privirea de la Habib la tatăl ei, 
oscilând între teamă şi hotărâre, între legenda şi realitate. Aici, în 
sălbăticie, în inima deşertului, totul părea posibil. 

Se uită lung la animalul care încerca să scape, şchiopătând 
peste nisipul încins, fiecare pas provocându-i durere, fiecare 
mişcare fiind un chin. Ştia ce avea de făcut. Tot sângele şi agonia 
asta începuseră din cauza ei, pentru ea. Tot ea avea să le pună 
capăt. 

Işi trase pe cap eşarfa de protecţie şi-şi ambală şi ea motorul. 

— Există o cale mai uşoară de coborât. Acolo, spre stânga. 

Merse de-a lungul coamei, îndreptându-se spre o porţiune mai 
lină a părţii exterioare a dunei. 

Nu era nevoie să se uite peste umăr ca să vadă zâmbetul larg, 
plin de satisfacţie şi mândrie al tatălui ei. II simţea strălucind, la 
fel de luminos ca soarele. 

Se uită lung peste întinderea de nisip, dincolo de antilopa 
singuratică, la spirala de nisip izolată. Deşi asemenea vârtejuri 
de nisip erau ceva obişnuit, priveliştea încă i se părea ciudată. 
Nu se mişcase de-acolo. 

Ajungând la panta mai lină, Kara se avântă şi cobori spre 
suprafaţa plană de nisip. Drumul continua să fie abrupt. ATV-ul 
patină şi alunecă în jos pe pantă, însă ea reuşi să redreseze 
vehiculul şi să-l menţină ferm pe nisipurile instabile. De îndată ce 
ajunse pe teren solid, roţile muşcară altfel din nisip, tracţiunea 
devenind mult mai fermă, iar ea se îndepărtă în viteză. 

Auzi şi ATV-ul tatălui său, undeva, chiar în spate. Sunetul 
ajunsese şi la prada pe care o hăituiau. Antilopa mărise pasul, 
zvârcolindu-se şi smucindu-şi capul în agonie. 

Era la mai puţin de patru sute de metri distanţă. N-avea să 
mai dureze mult. La nivelul solului, ATV-urile aveau să 
încolţească animalul, iar o împuşcătură rapidă şi precisă avea să 
pună capăt chinului şi totodată vânătorii. 

— Caută să se adăpostească! strigă tatăl ei, arătându-i cu 
mâna. Se îndreaptă spre vârtejul de nisip! 

Cuvintele tatălui trecură pe lângă ea. Kara porni în urmărire, 
cu capul aplecat în faţă. Urmăriră animalul rănit, însă disperarea 
îi dăduse acesteia puteri şi-o făcuse să mărească viteza. 

Antilopa alergă grăbită spre marginea vârtejului de nisip, 
îndreptându-se spre centrul lui. 

Tatăl ei înjură aprig, dar îşi continuă cursa. 

Kara îl urmă, mergând exact pe făgaşele roţilor lui. 

Lângă vârtej, descoperiră o scobitură adâncă în nisip. Ambele 
ATV-uri frânară pe marginea gropii. Vârtejul de nisip se ridica din 
centrul găurii ca şi cum ar fi săpat în deşert şi ar fi aruncat 
nisipul în aer, la înălţime. Coloana de praf avea o lăţime de vreo 
patruzeci şi cinci de metri, iar adâncitura din nisip, în forma unui 
bol, mai bine de patru sute de metri diametru. 

Un vulcan fumegând în nisip. 

Nişte unde albăstrui de energie se îmbinau ca nişte panglici în 
miezul vârtejului de nisip însoţiţi de pocnituri şi sfârâituri 
înfricoşătoare. Putea să simtă mirosul de ozon. Era un fenomen 
unic al vârtejurilor şi furtunilor de nisip din deşertul uscat: 
electricitatea statică. 

ignorând priveliştea, tatăl îi arătă cu degetul spre baza 
vârtejului. 

— Uite-o acolo! 

Kara se uită în jos. Şchiopătând prin nisip, antilopa se îndrepta 
spre zona unde praful era şi mai dens, spre ciclonul care se 
răsucea lângă centru. 

— Pregăteşte-ţi arma! strigă tatăl. 

Ea rămase înţepenită, incapabilă să se mişte. 

Antilopa ajunse la marginea vârtejului de nisip, cu picioarele 
tremurânde, cu genunchii îndoiţi, zbătându-se să ajungă la 
adăpostul nisipului mai dens ce se învârtea ca într-un turbion. 

Tatăl ei înjură în barbă şi plonjă cu ATV-ul în jos spre 
adâncitura din nisip. Ingrozită, Kara îşi muşcă buza de jos, îşi 
împinse vehiculul peste marginea gropii de nisip, după el. 
Imediat ce se afundă, simţi cum electricitatea statică este 
captată în scobitura din nisip. Pe piele, pe întreg corpul, simţi 
cum i se zburleşte părul, lipindu-se de haine, sporindu-i şi mai 
mult teama. Încetini, roţile din spate afundându-se în valul de 
nisip. 

Tatăl sau ajunse în fundul scobiturii şi opri ATV-ul, aproape 
răsturnându-se. Insă rămase în şa, întorcându-se şi uitându-se de 
jur împrejur, cu arma la umăr. 

Kara auzi bubuitura puternică a carabinei Marlin. Se uită 
înspre antilopă, însă aceasta fusese prinsă în vârtejul de praf, o 
umbră abia vizibilă. Cu toate astea însă, umbra se clătină, 
prăbuşindu-se la pământ. 

O împuşcătură mortală. Tatăl ei făcuse asta! 

Kara se simţi deodată cuprinsă de un val de ruşine. Permisese 

ca teama şi frica să pună stăpânire pe ea şi-şi pierduse locul în 
cadrul vânătorii. 

— Papa! strigă ea, gata să-l laude, mândră de perseverenţa şi 
de sângele rece de care dăduse dovadă încă o dată la această 
vânătoare. 

insă un urlet neaşteptat îi înăbuşi cuvintele. Din vârtejul de 
nisip se auzi un zbierăt oribil de agonie. Silueta întunecată a 
antilopei se zvârcolea în centrul vârtejului, o imagine neclara din 
cauza nisipului răsucit ca într-un turbion. Zbierătul de agonie 
fusese al bietului animal. Era strigătul morţii. Tatăl ei, călare încă 
pe ATV, se chinuia să-şi întoarcă vehiculul. Se uită la ea, cu ochii 
lărgiţi. 

— Kara! leşi de-aici! 

Ea nu putea să se mişte. Ce se întâmpla? 

După care urletul acela sfâşietor se opri brusc. Tăcerea fu 
urmată de un miros oribil, o duhoare de carne şi păr arse. Mirosul 
urcă în sus în spirală şi ieşi din scobitură, trecând pe deasupra ei, 
făcând-o să nu mai poată înghiţi, copleșită de greață. Văzu cum 
tatăl ei, încă se mai chinuia cu ATV-ul, însă roţile erau îngropate 
în nisip. Era blocat acolo. 

Ochii lui o surprinseră încă înţepenită acolo, pe loc. 

— Kara! Pleacă! 

Dădu sugestiv din mână ca să accentueze cele spuse. Faţa lui 
bronzată era extrem de palidă. 

— Scumpo, fugi! 

După care ea simţi ceva. Un turbion în nisip. La început nu 
fusese decât o smucitură moderată, ca şi cum gravitația 
crescuse brusc. Particulele de nisip începură să danseze şi să se 
cadă, transformându-se rapid în mici pârâiaşe care se scurgeau 
într-un făgaş curbat, îndreptându-se spre vârtejul de nisip. 

Şi tatăl ei simţi la rândul lui mişcarea. Işi acceleră motorul, 
roţile învârtindu-se în nisip şi aruncând în aer valuri de praf. Ţipă 
la ea. 

— Fugi, fir-ar să fie! 

Strigătul o făcu să se cutremure. Tatăl său ţipa foarte rar şi 
niciodată din motive de panică. 

Ambală motorul, apucând strâns acceleraţia. Spre groaza ei, 
văzu cum coloana de praf se lăţise şi mai mult, alimentată de 
curenţii inexplicabili din nisip. Se întindea spre locul în care tatăl 
ei rămăsese blocat în nisip. 

— Papa! strigă ea spre el ca să-l avertizeze. 

— Du-te, copilă! 

În cele din urmă îşi eliberă vehiculul printr-un mare efort de 
voinţă. Călare pe ATV, se învârti în cerc, roţile muşcând şi 
amestecând nisipul din jur. 

Kara îi urmă îndemnul. Se învârti în loc, îşi ambală motorul şi 
luă cu asalt panta, urcând înapoi. Sub roţi, nisipul o înghiţea, ca 
şi cum ar fi nimerit într-un vârtej de apă, care o trăgea înapoi. Se 
luptă din toate puterile cu nisipul instabil. 

Când reuşi să ajungă la marginea gropii, se uită înapoi peste 
umăr. Tatăl era încă aproape de fundul scobiturii, cu faţa 
murdară de nisip şi transpiraţie, cu ochii mijiţi. Peste umărul lui, 
vârtejul de nisip se închidea, înălțându-se, făcând scântei acolo 
unde se încrucişa cu undele de electricitate statică. Acum 
acoperea tot fundul adâncituri. i 

Kara nu putu să-şi întoarcă privirea. In inima vârtejului de praf, 
hăul creştea, întinzându-se din ce în ce mai mult şi devenind din 
ce în ce mai negru, mai masiv. Scânteile de electricitate statică 
nu reuşeau să lumineze prea mult. Mirosul de carne arsă încă 
mai persista în aer. Avertismentul anterior al ghidului lor îi umplu 
sufletul de groază. 

Duhurile negre... nisnases. 

— Papa! 

insă tatăl ei era prins în curenţii mai adânci şi mai puternici ai 
vârtejului de pe fund, neputând să scape. Marginea coloanei de 
nisip trecu peste el mărindu-se şi extinzându-se. Ochii lui îi 
întâlniră pe ai ei, înnebuniţi de durere, nu pentru el însuşi, ci 
pentru ea. 

„Pleacă”, îi citi ea pe buze, după care dispăru, înghiţit de 
vârtejul de nisip, pierdut în întuneric. 

— Papa...! 

După care urmă un țipăt groaznic. 

Inainte ca ea să poată reacţiona, coloana de nisip explodă 
înspre exterior cu o forţă orbitoare. Suflul o smulse din şa şi o 
aruncă sus, în aer. In cădere, se rostogoli de mai multe ori. 
Timpul se tot lungi până în momentul în care văzu pământul şi se 
izbi cu putere de el. Ceva o lovi în braţ, însă abia dacă băgă de 
seamă durerea. Se rostogoli pe nisip, până când se opri cu faţa 
în jos. 

Zăcu acolo preţ de câteva clipe, incapabilă să se mişte, însă 
îngrijorarea pentru tatăl ei o făcu să se rostogolească într-o 
parte. Se uită din nou înspre vulcanul fumegând din nisip. 

Vârtejul dispăruse, resorbit. Tot ce mai rămăsese era un nor 
de praf murdar care plutea în aer. Se chinui să se ridice, icnind şi 

susţinându-şi braţul rănit. N-avea nici un sens. Se uită în toate 
direcţiile. 

Nisipul din jurul ei era neatins de urmele roţilor sau de altceva. 
Totul dispăruse: nu mai exista nici groapa, nici antilopa 
însângerată, nici ATV-ul zgâriat de nisip. Se uită insistent la 
întinderile pustii de nisip din jur. 

— Papa... 

Un țipăt din galerie o readuse pe Kara în prezent. Ţigara ei, 
uitată între degete, arsese până la filtru. Se ridică în picioare şi-o 
aruncă. 

— Aici! se repetă strigătul. 

Era unul dintre tehnicienii ei. 

— Am găsit ceva! 


8.02 A.M. ESI 
LEDYARD, CONNECTICUT 


Painter Crowe se lăsă în jos, ghemuindu-se pe podeaua liftului 
în momentul în care uşile se deschiseră la ultimul etaj de la 
Grand Pequot Tower. Pregătit pentru o ambuscadă, îşi ţinea 
pistolul Glock în faţă, gata de tragere, cu cartuş pe ţeavă şi cu 
degetul pregătit pe trăgaci. 

Holul de la ieşirea din lift era gol. 

Ascultă, ţinându-şi respiraţia cât putu de mult. Nici o voce, nici 
un pas, nimic. Undeva la distanţă se auzea un televizor care 
trâmbiţa zgomotos tema muzicală a emisiunii Good Morning 
America. Pentru el nu era o dimineaţă prea bună. 

Ridicându-se uşor, riscă şi-şi aruncă privirea dincolo de uşile 
liftului, cu pistolul ridicat. Nimic. Se descălţă şi-şi plasă unul din 
pantofi astfel încât să ţină uşa deschisă în cazul în care avea 
nevoie de o retragere rapidă. In şosete, făcu trei paşi rapizi spre 
peretele opus şi verifică zona din imediata sa apropiere. 

Liber. 

Înjură din cauza lipsei de ajutoare. Deşi beneficia de sprijinul 
serviciului de pază al hotelului şi al poliţiei locale, care acopereau 
deja toate ieşirile, accesul altor agenţi federali fusese limitat din 
respect pentru suveranitatea teritoriului indian. 

In plus, se crezuse că avea să fie o misiune simplă, de genul 
„prinde-l şi înhaţă-l”. In cel mai rău caz aveau să distrugă 
informaţiile din computer pentru a nu cădea în mâinile chinezilor. 

Acum se dusese dracului totul. Fusese trădat de propriul 
echipament. 

Insă pentru moment, altceva îl îngrijora mai mult. 

Cassandra... 

Se rugă să se înşele în privinţa ei, însă nu prea mai avea nici o 
speranţa. 

Se strecură pe lângă peretele din holul liftului. Acesta dădea în 
mijlocul culoarului de acces. Apartamentele se înşirau în ambele 
direcţii. Rămânând ghemuit, scrută cu privirea întregul 
perimetrul, atât în dreapta, cât şi în stânga. Nici urmă de Zhang 
sau de bodyguarzii săi. 

Simţurile i se ascuţiră la maximum. La clinchetul încuietorii 
unei uşi din spate, se răsuci, se lăsă într-un genunchi, cu pistolul 
îndreptat într-acolo. Nu era decât unul dintre clienţii hotelului. În 
capătul îndepărtat al holului, o femeie în vârstă îşi făcu apariţia 
într-un halat de baie. Femeia luă exemplarul gratuit al ziarului 
USA Today din pragul uşii şi reintra în cameră, fără să-l observe 
pe bărbatul înarmat din hol. 

Painter reveni la poziţia iniţială Parcurse grăbit cei doisprezece 
paşi către uşa camerei sale. O verifica. Era încuiata. Cu o mână 
îşi căuta cheia; cu cealaltă ţinu Glock-ul îndreptat spre uşa lui 
Zhang. Işi trecu cardul prin încuietoarea electronică. Lumina 
verde se aprinse pentru scurt timp. 

Imbrânci uşa şi o deschise larg lipindu-se de peretele de afară. 
Nici o împuşcătură. Nici un strigăt. 

Ţâşni prin cadrul uşii. Se opri în cameră, la un metru şi 
jumătate de uşă, cu picioarele desfăcute, în poziţie de tragere. 
Avea la vedere sufrageria şi dormitorul. 

Erau goale. 

Se deplasă grăbit în faţă şi verifică dormitorul şi baia. Nimic 
ostil... şi nici urmă de Cassandra. Se înapoie în camera cu 
echipamentele electronice. Verifica monitoarele. Acestea încă 
mai arătau diferite imagini din apartamentul lui Zhang. Îşi 
luaseră tălpăşiţa. Computerul dispăruse şi el. Mai era o singură 
persoană în apartament. 

— Doamne Dumnezeule... nu... 

Se repezi pe uşă afară, lăsând la o parte măsurile de 
precauţie. Scoase cheia de acces care deschidea toate camerele 
din turn. Intră în tromba în apartamentul lui Zhang şi se duse 
direct în dormitor. 

Tânăra, complet dezbrăcată, fusese spânzurată de o funie 
legată de un ventilator din tavan. Avea faţa vineţie. Picioarele, 

care încă mai mişcau atunci când o văzuse pe monitor, îi atârnau 
acum inerte. 

Painter îşi băgă arma în toc, sări peste un scaun şi făcu un salt 
în sus, prin aer. Scoase un pumnal din teaca de la încheietura 
mâinii şi tăie frânghia rapid, dintr-o mişcare. Ateriză pe podea, 
aruncă iute cuțitul şi prinse corpul fetei în timp ce cădea. 

O duse în braţe până la pat, după care se lăsă în genunchi şi 
se chinui să desfacă nodul de la ştreang. 

— Fir-ar al dracului! 

Frânghia intrase adânc în gâtul subţire al fetei, însă în cele din 
urmă o eliberă. li verifică delicat gâtul. Nu era rupt. 

Oare mai era în viaţă? 

Drept răspuns, fata icni, iar corpul începu să-i tremure. Painter 
îşi lăsă capul în jos uşurat. 

Ea-şi roti ochii mari deschişi, pierdută şi speriată. Tuşi cu 
putere de mai multe ori. Braţele i se luptau cu un duşman 
invizibil. 

Incercă s-o liniştească, vorbindu-i în mandarină. 

— Eşti în siguranţă. Stai liniştită. Eşti în siguranţă. 

Arăta chiar mai mică de treisprezece ani. Trupul ei despuiat 
avea vânătăi în locuri unde un copil n-ar trebui să le aibă. Zhang 
se folosise de ea după bunul său plac şi după aceea o lăsase, 
bălăngănindu-se într-o frânghie, pentru a se îndepărta şi a le 
distrage lor atenţia de la urmărirea sa. 

Se aşeză pe vine. Fata începu să plângă în hohote, chircindu- 
se în pat. N-o atinse, ştiind că era mai bine să n-o facă. 

Staţia de comunicaţii LASH îi bâzâi în urechi. 

— Domnule comandant Crowe. Era şeful pazei hotelului. E un 
schimb de focuri la ieşirea nordică a turnului. 

— Zhang? 

Se ridică în picioare şi se repezi la fereastra balconului. 

— Da, domnule. Vă raportez că o foloseşte pe partenera 
dumneavoastră ca scut uman. S-ar putea să fi fost deja 
împuşcată. Am mai mulţi oameni care se deplasează acolo. 

Împinse geamul în sus. Acesta avea un dispozitiv de siguranţă 
şi se deschise doar atât cât să-şi permită să-şi scoată capul 
afară. 

— Ne trebuie baricade. Acum. 

— Aşteptaţi. 

Sunetul scrâşnetului de roţi ajunse până la el. Un Lincoln Town 
Car venea în viteză, necontrolat, din parcare, îndreptându-se 
spre turn. Era maşina personală a lui Zhang, pe cale de a-l 

recupera. 

Vocea şefului se auzi din nou în staţia radio. 

— A străpuns ieşirea nordică. Incă o mai are pe partenera 
dumneavoastră. 

Lincolnul ajunse la colţul turnului. 

Painter îşi retrase capul. 

— Puneţi odată nenorocitele alea de baricade! 

Însă n-ar fi fost suficient timp. Apelase linia de urgenţă acum 
mai puţin de patru minute. Aici, oamenii legii se confruntau mai 
mult cu bătăi între beţivi, conducere sub influenţa alcoolului şi 
furturi mărunte, nu cu probleme de securitate naţională. 

Trebuia să-i oprească. 

Aplecându-se, îşi recupera cuțitul de pe jos. 

— Stai aici, spuse el încet în mandarină. 

Se duse în grabă în camera de zi şi-şi folosi pumnalul ca să 
scoată grilajul de la ventilaţie. Acesta se desprinse imediat din 
şuruburi. Îşi vâri mâna înăuntru şi scoase dispozitivul negru 
ascuns acolo. Grenada electromagnetică era aproximativ de 
aceeaşi mărime şi formă cu o minge de fotbal. 

Cu dispozitivul în palmă, ieşi pe uşa de la intrare a 
apartamentului în hol. 

Incă desculţ, o luă la fugă pe holul acoperit cu mochetă. 
Refăcu rapid în minte schema clădirii, încercând să se orienteze, 
să găsească ieşirea nordică în raport cu toate coordonatele 
locației şi etajului la care se afla acum. Estimă rapid varianta cea 
mai bună. Opt uşi mai încolo se opri şi scoase din nou cheia de 
acces de siguranţă. O trecu prin încuietoarea electronică şi 
împinse uşa de îndată ce se aprinse ledul verde. 

— Serviciul de pază! strigă el şi intră în forţă în cameră. 

O femeie în vârstă, aceeaşi pe care o văzuse şi mai devreme, 
stătea într-un fotoliu citind USA Today. işi aruncă ziarul din mâini 
şi-şi trase halatul în sus, spre gât. 

— Was ist los? întrebă ea în germană. 

Trecu în grabă pe lângă ea direct spre fereastră, liniştind-o că 
nu era nimic în neregulă. 

— Nichts, sich ungefahr zu sorgen, fraulein, îi răspunse el. 

După care deschise geamul. Şi acesta se deschidea doar cât 
să-şi poată scoată capul. Se uită în jos. 

Lincolnul Town Car era jos cu motorul la ralanti. Portiera din 
spate fu trântită cu putere. Se auziră împuşcături. Gloanţele 
loviră laterala maşinii în timp ce din cauciucurile ce scrâşneau pe 
caldarâm ieşea fum, însă vehiculul era blindat, un adevărat tanc 

american. 

Painter se lăsă pe spate şi arunca pe geam dispozitivul de 
forma unei mingi de fotbal american. Apăsă pe butonul de 
activare şi aruncă jos grenada cu toată forţa din umăr, rugându- 
se în gând să ajungă unde trebuie. 

Işi retrase mâna. Scrâşnetul roţilor de la Town Car înceta în 
momentul în care maşina îşi recapătă tracţiunea. Se rugă la 
strămoşii săi. Raza de acţiune a grenadei era de numai douăzeci 
de metri. Işi ţinu respiraţia. Oare ce spunea vechea zicală? 
„Apropierea contează numai în cazul potcoavelor şi a grenadelor 
de mână.” 

In timp ce-şi ţinea respiraţia, se auzi zgomotul înăbuşit al 
grenadei. Oare fusese suficient de aproape? 

Se aplecă şi îşi scoase iar capul afară. 

Town Carul ajunse la cel mai apropiat colţ al turnului, însă în 
loc să ia curba, ieşi de pe carosabil şi se ciocni frontal de un şir 
de maşini parcate. Partea din faţă a Lincolnului încalecă pe 
capota unui Volkswagen Passat şi căzu pe o parte. 

Oftă. 

Asta era partea bună în ceea ce priveşte raza de acţiune a 
grenadelor electromagnetice. Nu făceau discriminări cu privire la 
sistemele de computere pe care le „prăjeau”. O făceau chiar şi 
cu un computer de bord de pe un Lincoln Town Car. 

Dedesubt, angajaţi ai serviciului de paza ieşiră din clădire şi 
înconjură maşina scoasă din circuit. 

— Was ist los? repetă întrebarea bătrâna nemţoaică, de 
undeva din spate. 

Se întoarse şi traversă în grabă camera. 

— Etwas Abfall gerade entleeren. Nu-i decât nişte gunoi care 
este aruncat. 

Străbătu rapid coridorul până la holul liftului. Recuperându-şi 
pantofii de la uşa blocata a liftului, apăsă butonul pentru parter. 

Ideea cu grenada îl împiedicase pe Zhang să scape, însă era 
aproape sigur că ştersese datele din computerul pe care acesta îl 
căra cu el. Dar nu asta îl neliniştea cel mai mult pe Painter. 

Ci Cassandra. 

Trebuia să ajungă la ea. 

Imediat după deschiderea uşilor, traversă în viteză sala de 
jocuri, unde domnea confuzia. Schimburile de focuri nu trecuseră 
neobservate, deşi erau câteva persoane care rămăseseră 
neperturbate în faţa jocurilor mecanice, apăsând hotărâți pe 
butoanele şi manetele acestora. 

O luă înspre ieşirea nordică şi fu nevoit să treacă printr-o serie 
de cordoane de securitate, fluturându-şi legitimaţia, nemulţumit 
că era întârziat. In cele din urmă îl zări pe John Fenton, şeful 
pazei şi-l strigă. Acesta îl conduse pe Painter prin ieşirea cu 
geamurile sparte. Cioburile de geam securizat scârţâiau sub 
picioare, iar norişorul alb de praf de puşcă apăsător care plutea 
în aer amintea de împuşcăturile de mai devreme. 

— Nu înţeleg de ce li s-a stricat maşina, spuse Fenton. Cu 
toate că ăsta a fost norocul nostru. 

— N-a fost doar noroc, rosti Painter, explicându-i cum stătea 
treaba cu grenada electromagnetică şi raza sa de acţiune de 
douăzeci de metri. 

— Câţiva clienţi o să aibă probleme când o să dorească să-şi 
pornească maşinile în dimineaţa asta. Şi probabil c-o să fie şi 
câteva televizoare defecte pe la primele etaje. 

Afară, Painter văzu că agenţii de securitate locali aveau 
situaţia sub control. In plus, un şir de maşini poliţie, de culoare 
cenuşiu-închis, cu girofarurile pornite, şerpuiau prin parcare, 
apropiindu-se de locul incidentului. Poliţia Tribala MP. 

Painter cercetă zona. Bodyguarzii lui Zhang erau jos, în 
genunchi, cu mâinile la spate. Două cadavre zăceau pe 
caldarâm, cu feţele acoperite cu nişte geci ale celor de la pază. 
Amândoi erau bărbaţi. Painter se apropie de ei şi trase haina de 
pe faţa unui într-un costum negru. Un bodyguard, cu jumătate 
din faţă făcută praf. Nu trebui să-l mai verifice pe celălalt. 
Recunoscu pantofii de piele lustruiţi ai lui Zhang. 

— S-a împuşcat singur, spuse o voce familiară din mijlocul 
unui grup format din agenţi pază şi membri ai unei echipe de 
prim-ajutor. A preferat să se sinucidă decât să fie capturat. 

Painter se întoarse şi o văzu pe Cassandra. Era palidă la faţă şi 
zâmbea timid. Avea doar sutienul pe ea. Umărul stâng îi era 
acoperit în întregime de un bandaj. 

li făcu semn cu capul spre o geantă diplomat neagră, aflată la 
câţiva paşi distanţă. Computerul lui Zhang. 

— Aşadar, am pierdut datele, spuse el. Pulsul electromagnetic 
le-a şters. 

— Poate că nu, răspunse ea zâmbind larg. Geanta este 
protejata cu cutie Faraday din cupru. Ar fi trebuit să fie protejată 
împotriva pulsului. 

El răsuflă uşurat. Aşadar, datele erau în siguranţă. Nu era totul 
pierdut... adică, dacă puteau să recupereze codul de acces. Se 
apropie de Cassandra. Ea îi zâmbi, cu ochii încă strălucitori. El îşi 

scoase Glock-ul şi i-l lipi de frunte. 

— Painter, ce faci... 

Ea se dădu un pas în spate. El o urmă, nelăsând nici un 
moment arma în jos. 

— Care-i codul? 

Fenton se dădu într-o parte. 

— Domnule comandant? 

— Nu te băga, i-o tăie el scurt şefului pazei, concentrându-se 
doar asupra lui Sanchez. Patru bodyguarzi şi Zhang. Sunt cu toţii 
aici. Dacă Zhang era sub supravegherea noastră, atunci ar fi 
avut ocazia să-şi alerteze persoana de contact la conferinţă. Ar fi 
încercat să scape împreună ca să finalizeze schimbul. 

Ea încerca să se uite la cadavre, însă el o împiedică apăsând şi 
mai tare pe pistol. 

— Doar nu crezi că eu eram? întrebă ea, pe jumătate în râs. 

Painter îi arătă ceva cu mâna liberă, nelăsând nici un moment 
arma în jos. 

— Recunosc ravagiile făcute de un calibru patruzeci şi cinci, 
asemenea acelui Sig Sauer pe care-l ai. 

— Zhang mi l-a luat. Painter, eşti paranoic. Eu... 

El îşi duse mâna la buzunar şi scoase dispozitivul pe care-l 
găsise lipit pe peretele liftului. l-I băgă direct sub nas. 

Ea se încordă, însă refuză să se uite la el. 

— N-are pic de sânge, Cassandra. Nici măcar o picătură. Ceea 
ce înseamnă că nu i l-ai implantat niciodată acolo unde se 
presupunea că trebuia s-o faci. 

Faţa ei se înăspri. 

— Codul computerului? 

Femeia nu făcu nimic altceva decât se uită lung la el fix, rece 
şi imperturbabilă. 

— Ştii că nu pot s-o fac. 

Cercetă chipul acesta străin, căutând bine cunoscutele 
trăsături ale partenerei sale, însă nu mai rămăsese nimic din ele. 
Nu era nici o urmă de remuşcare, de vinovăţie, doar îndârjire. N- 
avea timp sau chef să-i frângă el însuşi această încredere de 
sine. li făcu semn lui Fenton cu capul. 

— Pune-ţi oamenii s-o  încătuşeze. [ineţi-o sub pază 
permanentă. 

In timp ce era legată, ea îl strigă. Cuvintele erau spuse pe 
faţă: 

— Painter, mai bine ţi-ai păzi spatele. N-ai nici cea mai vagă 
idee în ce te-ai băgat. 

EI luă geanta cu computerul şi se îndepărta. 

— Inoţi în ape tulburi, Painter. Şi sunt o grămada de rechini în 
jurul tău. 

O ignora şi-o lua înspre intrarea nordica. Trebuia să admită că 
pur şi simplu nu înţelegea femeile. 

Inainte să apuce să intre înapoi în clădire, un bărbat înalt cu 
pălărie de şerif îi bloca drumul. Făcea parte din Poliţia Tribală MP. 

— Comandantul Crowe? 

— Da? 

— Avem un apel urgent pentru dumneavoastră trimis prin 
biroul nostru. 

Painter ridică din sprânceana. 

— De la cine? 

— De la amiralul Rector, domnule. Puteţi să vorbiţi cu 
dumnealui la una dintre staţiile radio de pe maşinile noastre. 

Painter se încrunta. Amiralul Tony „Tigrul” Rector era 
directorul DARPA, comandantul său direct. Painter nu vorbise 
niciodată cu el, îi văzuse doar numele pe diferite hârtii oficiale. 
Deja ajunseseră la Washington informaţiile referitoare la belele 
de aici? 

Se lăsă condus la una dintre maşinile cenuşii parcate, cu 
girofarurile încă în funcţiune. Primi staţia radio. 

— Să trăiţi, comandant Crowe. Cu ce vă pot fi de folos? 

— Comandante, avem nevoie de tine şi trebuie să te întorci 
imediat în Arlington. Am trimis un elicopter să vină să te ia. 

Ca la un semn, huruitul elicelor unui elicopter se auzi la 
distanţă. Amiralul Rector continuă: 

— O să fi înlocuit de Giles. Informează-l asupra stadiului curent 
al operaţiunii tale, după care te prezinţi la raport de îndată ce 
aterizezi la Dulles. Acolo o să te aştepte o maşină. 

— Am înţeles, răspunse el, însă legătura se între rupsese deja. 

Cobori din maşină şi se uita lung la elicopterul gri-verzui care 
survola ţinutul împădurit din jur, pământul strămoşilor săi. Avea 
o presimţire rea, exact ceea ce tatăl său numea „neîncredere în 
feţele palide”. De ce-l chemase amiralul Rector atât de brusc? In 
ce consta urgenţa? Nu putu să se abţină să nu audă vorbele 
Cassandrei ca pe un ecou. 

„Inoţi în ape tulburi, Painter. Şi sunt o grămadă de rechini în 
jurul tău.” 

3 
PROBLEME DE INIMĂ 


PARA XD INVIT 3A)Ă 


14 NOIEMBRIE, 5.05 P.M. GMI 
LONDRA, ANGLIA 


— Aici! Am găsit ceva! 

Safia se întoarse şi văzu că unul din cei doi bărbaţi echipați cu 
detector de metale îşi striga partenerul. „Ce mai e acum?” Cei 
doi găsiseră fragmente dintr-o statuie de bronz, recipiente de fier 
pentru tămâie şi monezi de cupru. Safia pusese deoparte ceea ce 
fusese descoperit. Putea să fie ceva important. 

Din partea opusă a galeriei, îşi făcu apariţia Kara, care auzise 
şi ea strigătul. Li se alătură celor doi. 

— Ce-aţi găsit? întreba ea autoritar. 

— Nu sunt sigur, spuse bărbatul, făcând semn cu capul spre 
detectorul său de metale. Insă semnalul e foarte puternic. 

— O bucată de meteorit? 

— Nu-mi dau seama. Este sub blocul ăsta de piatră. 

Safia văzu blocul care slujise odată pe post de trunchi şi 
picioare unei statui din piatră de calcar, acum prăbuşite pe 
spate. In ciuda faptului că braţele şi capul îi fuseseră spulberate, 
ea îi recunoscu silueta. Statuia în mărime naturală stătuse 
cândva de pază lângă un cavou din Salalah. Data din anul 200 
î.Hr. reprezentând un bărbat cu un obiect lunguieţ ridicat pe 
umăr. Unii credeau că semăna cu o puşcă, însă de fapt era o 
lampă funerară, purtată pe umăr. 

Distrugerea statuii era o pierdere tragică. Tot ce mai rămăsese 
erau trunchiul şi două picioare rupte. Până şi acestea erau atât 
afectate de căldura din timpul incendiului, încât la suprafaţă 
piatra se topise şi se întărise într-o crustă de sticlă. 

Deja în jurul lor se adunaseră şi alţi membri ai echipei de 
investigaţii a Karei, care purtau căşti roşii de protecţie. 

Bărbatul care făcuse descoperirea îşi îndreptă detectorul de 

metale spre statuia distrusă. 

— O să trebuiască să mutăm blocul de piatră. Să vedem ce se 
află sub el. 

— Dă-i drumul, ceru Kara dând aprobator din cap. O să avem 
nevoie de nişte răngi. 

Alţi doi oameni se îndreptară spre locul unde erau aşezate 
uneltele de lucru. 

Safia păşi protector în faţă. 

— Kara, aşteaptă. Nu recunoşti statuia asta? 

— Ce vrei să spui? 

— Uită-te mai bine. Aceasta este statuia pe care a descoperit- 
o tatăl tău. Cea care era îngropată lângă cavoul din Salalah. 
Trebuie să păstrăm ce mai putem din ea. 

— Nu-mi pasă. Kara o trase la o parte de cot. Cel mai 
important lucru este că acolo, dedesubt, ar putea exista un 
indiciu despre ceea ce i s-a întâmplat tatălui meu. 

Safia încercă să o tragă deoparte, menținându-și vocea joasă. 

— Kara... doar nu crezi cu-adevărat că totuşi ceva din toate 
astea ar putea să aibă de-a face cu moartea tatălui tău? 

Kara le făcu semn cu mâna bărbaţilor cu răngile. 

— Daţi-mi una şi mie. 

Safia rămase pe loc. Mătură cu privirea celelalte încăperi ale 
galeriei, contemplând totul într-o lumină nouă. Toată munca ei, 
colecţia, anii dedicați studiului... pentru Kara nu reprezentau mai 
mult decât un memorial în onoarea lui Reginald Kensington? 
Fusese de fapt o căutare asiduă pentru a aduna toate 
materialele de cercetare la un loc, pentru a stabili ce se 
întâmplase de fapt cu tatăl său în deşert cu atâta amar de ani în 
urmă? 

Safia îşi aminti povestea din perioada în care ambele nu erau 
decât nişte adolescente, spusă printre hohote de lacrimi şi 
sughiţuri. Kara fusese convinsă că ceva supranatural îl omorâse 
pe taică-său. Safia cunoştea detaliile. 

Nisnases... duhurile din adâncul deşertului. 

In adolescenţă, ea şi Kara studiaseră aceste poveşti, ca să afle 
tot ce se putea afla despre aceşti n/snases. Legenda spunea că 
ei erau tot ceea ce mai rămăsese dintr-un popor care locuise 
cândva într-un oraş mare din deşert. Purtase mai multe nume: 
Iram, Wabar, Ubar. Oraşul Celor O Mie de Coloane. Menţionarea 
distrugerii sale putea fi găsită în Coran, în O mie una de nopţi şi 
în cărţile despre Alexandru cel Mare. Fondat de strănepotul 
biblicului Noe, Ubarul fusese un oraş bogat şi decadent, plin de 

oameni vicioşi, care practicau magia neagră. Regele lui sfidase 
avertismentele unui profet pe nume Hud, iar Dumnezeu lovise 
oraşul, cufundându-l în nisip, pentru a nu mai fi văzut niciodată, 
transformându-l într-o adevărată Atlantida a deşertului. Se 
spunea că de atunci oraşul rămăsese sub nisipuri, bântuit de 
moarte, cu cetăţenii prefăcuţi în stane de piatră, cu zonele 
mărginaşe ocupate de djinni malefici şi de şi mai periculoşii 
nisnases, creaturi sălbatice cu puteri magice. 

Safia crezuse că prietena ei văzuse în aceste mituri nişte 
simple născociri. Mai ales când anchetatorii puseseră moartea 
tatălui său pe seama deschiderii bruşte a unei găuri în pământ 
provocate de prăbuşirea acoperişului unui pasaj subteran în 
deşert. Asemenea capcane mortale păreau a fi ceva obişnuit în 
regiune, înghițind camioane întregi sau călători imprudenţi. Roca 
de bază de sub deşert era în mare parte calcarul, rocă poroasă 
erodată de pânza freatică şi prăbuşiri aveau loc în mod regulat, 
adesea fiind însoţite exact de fenomenul descris de Kara: o 
coloană groasă de praf deasupra unui vârtej de nisip. 

La câţiva paşi mai încolo, Kara apucă una dintre răngi, arătând 
că dorea să pună şi ea umărul la efortul colectiv. Se părea că 
explicaţiile geologice de atunci nu o convinseseră. 

Safia ar fi trebuit să-şi fi dat seama mai de mult de acest lucru, 
având în vedere încrâncenarea şi interesul Karei faţă de Arabia 
antică şi modul cum îşi folosise miliardele ca să-i cerceteze 
trecutul, ca să adune artefacte aparţinând tuturor perioadelor, ca 
să angajeze cei mai buni oameni, inclusiv pe Safia. 

inchise ochii, întrebându-se cât anume din propria viaţă fusese 
ghidată de această căutare inutilă. Cât o influenţase Kara în 
alegerea studiilor pe care alesese să urmeze? In proiectele ei de 
cercetare de-aici? Clătină din cap neîncrezătoare. Era prea mult 
pentru moment. Avea să rezolve problema asta mai târziu. 

Deschise ochii şi făcu câţiva paşi către statuie, blocându-i pe 
ceilalţi. 

— Nu pot să vă las să faceţi asta. 

Kara o dădu la o parte, cu o voce calmă şi pragmatică. 

— Dacă aici se află un fragment de meteorit, recuperarea lui 
este mai importantă decât vreo câteva zgârieturi pe o statuie 
deja distrusă. 

— Importantă pentru cine? întrebă Safia, încercând să copieze 
tonul Karei, însă întrebarea ei sună mai mult ca o acuzaţie. 
Statuia asta este una dintre puţinele provenite din acea perioadă 
din istoria Arabiei. Chiar şi distrusă este de-o valoare 

inestimabilă. 

— Meteoritul... 

—... poate aştepta, spuse Safia, întrerupându-şi 
binefăcătoarea. Cel puţin până când sculptura poate fi mutată în 
siguranţă. 

Kara o fixă cu o privire de oţel căreia nu-i puteau rezista mulţi 
bărbaţi. Safia nu cedă, cunoscând-o pe fata din spatele fațadei 
de femeie dură. A 

Safia se apropie de ea. li luă ranga din mână, surprinsă să 
simtă tremurul degetelor prietenei sale. 

— Ştiu ce speri, îi şopti ea. 

Amândouă cunoşteau istoria meteoritului în formă de cămilă, 
a exploratorului britanic care îl descoperise, despre cum se 
presupusese că stătuse de pază la intrarea unui oraş pierdut, 
îngropat în nisip. 

Un oraş numit Ubar. 

lar acum explodase în cele mai ciudate circumstanţe. 

— Trebuie să fie o legătură, murmură Kara, repetând ceea ce 
spusese şi mai înainte. 

Safia găsi o modalitate de a-i risipi o asemenea speranţă. 

— Ştii că Ubarul a fost deja descoperit. 

O lăsă să reflecteze. 

In 1992, oraşul legendar fusese descoperit de Nicolas Clapp, 
un arheolog amator, care folosise un fel de radar, ghidat prin 
satelit. Fondat în jurul anilor de anul 900 î.Hr. în preajma unuia 
dintre puţinele ochiuri de apă, oraşul străvechi fusese un centru 
comercial important de pe Drumul Tămâii, făcând legătura între 
pădurile cu copaci de tămâie din zona de coastă a Munţilor Oman 
şi pieţele bogatelor aşezări din nord. De-a lungul secolelor, 
Ubarul prosperase şi devenise şi mai mare. Până în ziua când 
jumătate de oraş se prăbuşise într-o uriaşă crevasă. Fusese 
abandonat şi lăsat pradă nisipurilor de superstiţioşii săi locuitori. 

— N-a fost decât un simplu nod de rute comerciale, continuă 
ea. 

Kara scutură din cap, însă Safia nu era sigură dacă îi respingea 
afirmaţia sau se resemna, acceptând realitatea. Safia îşi amintea 
cât de bucuroasă fusese Kara când auzise de descoperirea lui 
Clapp. Vestea se răspândise pretutindeni în lume şi apăruse în 
toate ziarele: legendarul oraş arab pierdut a fost găsit! Plecase 
numaidecât să vadă cu ochii ei situl, să dea o mână de ajutor la 
săpăturile din prima fază. Insă după cum spusese şi Safia, după 
doi ani de săpături în urma cărora fuseseră scoase la iveală nişte 

cioburi şi câteva unelte, situl se dovedise a nu fi nimic altceva 
decât un nod de rute comerciale abandonat. 

Nici vorbă de comori imense, de cele o mie de coloane, de 
duhuri negre... Nu-i mai rămăseseră decât amintirile acelea 
dureroase care-i bântuiau viaţa. 

— Lady Kensington, strigă din nou bărbatul cu detectorul de 
metale. Poate că dr. Al-Maaz avea dreptate când spunea să nu 
mutăm piatra asta nenorocită. 

Amândouă femeile îşi concentrară din nou atenţia asupra 
statuii prăbuşite pe jos. Acum era flancată de ambii membri ai 
echipei dotați cu detectoare de metale. Işi ţineau dispozitivele 
spre cealaltă parte a trunchiului statuii. Ambele detectoare de 
metale ţiuiau la unison. 

— M-am înşelat, continua primul bărbat. Indiferent de ce-am 
detectat, nu se află sub piatră. 

— Şi-atunci unde anume? întrebă Kara, vădit iritată. 

Celălalt bărbat îi răspunse: 

— Este în interiorul ei. 

Urmă un moment de linişte apăsătoare până când interveni 
Kara: 

— Inăuntru? A 

— Da, doamnă. Îmi pare rău. Ar fi trebuit să mă gândesc să 
aplic mai devreme metoda triangulaţiei. insă nu m-am gândit 
deloc că ar putea să fie ceva înăuntrul blocului de piatră. 

Safia făcu un pas în faţă. 

— Probabil că nu sunt decât nişte depuneri întâmplătoare de 
fier. 

— Nu şi din indicaţiile pe care le-avem aici. E un semnal 
puternic. 

— O să trebuiască s-o spargem, spuse Kara. 

Safia se încruntă. „Drăcia dracului.” Se lăsă în genunchi lângă 
sculptură, udându-şi pantalonii. 

— Am nevoie de-o lanternă. 

l-o dădu un alt membru al echipei. 

— Ce-ai de gând să faci cu asta? întrebă Kara. 

— Să arunc o privire înăuntru. 

Safia îşi trecu mâna peste suprafaţa statuii distruse de 
incendiu. Suprafaţa nisipoasă se transformase în sticlă. Vâri 
lanterna în trunchiul voluminos al statuii şi o aprinse. 

Intreaga suprafaţă lucioasă a statuii se lumină. Detaliile erau 
întunecate şi greu de distrus prin crusta cristalină închisă la 
culoare. Safia nu observă nimic neobişnuit, însă sticla n-avea 

decât cinci centimetri grosime. Indiferent ce căutau putea să se 
afle mult mai adânc în piatră. 

Kara suspină. Privea uimită peste umărul Safiei. 

— Ce-i? Şi începu să scoată lanterna afară. 

— Nu, îi ceru Kara. Mut-o mai înspre centru. 

Safia se conformă, aducând revărsarea de lumină peste partea 
din mijloc a trunchiului statuii. 

Apăru o umbră, un bulgăre vârât adânc în centrul statuii, în 
locul în care sticla devenea piatră. Strălucea într-un roşu aprins 
sub lumina lanternei. Forma era inconfundabilă - îndeosebi 
datorită poziţiei pe care o avea în interiorul trunchiului. 

— E o inimă, şopti Kara. 

Safia se dădu în spate, buimăcită. 

— O inimă de om. 


8.05 P.M. 


După câteva ore, Kara Kensington se afla în toaleta de lângă 
secţiunea dedicată Orientului Mijlociu antic. 

„Incă una...” 

Lasă să-i cadă o singură pastilă portocalie în palmă. Adderall, 
o amfetamina prescrisă pe reţetă, de douăzeci de miligrame. 
Cântări pilula în mână. Atât de multă forţă într-o pastila atât de 
mică. Dar poate că nu suficientă. Adăugă şi o a doua tabletă. La 
urma urmei, nu dormise deloc noaptea trecută şi încă mai avea 
multe de făcut. 

Dădu pastilele pe gât, le înghiţi fără apă, după care-şi privi 
propria reflexie din oglindă. Avea pielea iritată şi pupilele uşor 
mărite. Îşi trecu o mână prin păr, încercând să-l înfoaie şi să-i 
dea puţin volum. Nu reuşi. 

Se aplecă deasupra chiuvetei, deschise robinetul de apă rece, 
îşi udă ambele mâinile şi-şi tamponă faţa. Trase adânc aer în 
piept. | se părea că trecuseră mai degrabă câteva zile decât doar 
câteva ore din momentul în care fusese trezită din patul de la 
reşedinţa familiei din orăşelul Blackheath. Vestea exploziei o 
făcuse să-l îndrume pe şoferul limuzinei să înfrunte furtuna ca să 
ajungă cât mai repede la muzeu. 

Şi acum? 

Pe tot parcursul zilei, diferite echipe de criminalişti strânseseră 
toate mostrele pe care le găsiseră în galerie: bucăţi arse şi 

înnegrite de lemn, plastic, metal şi chiar şi de os. În cele din 
urmă, câteva fragmente din meteorit fuseseră recuperate. Toate 
probele iniţiale sugerau că o descărcare electrică aprinsese nişte 
componente volatile infiltrate adânc în masa de fier a 
meteoritului. Nimeni nu voia să spună în ce constau acele 
componente. De aici înainte, investigația avea să fie dusă la bun 
sfârşit în laboratoare atât din Anglia, cât şi de peste hotare. 

Kara nu putea să-şi ascundă dezamăgirea. Faptul că fusese 
martoră la bulgărele de lumină de pe înregistrarea video o 
făcuse să se întoarcă în timp la ziua când tatăl ei dispăruse într- 
un nor de praf, o spirală de nisip ce scotea scântei care semănau 
cu nişte descărcări electrice albăstrui. Apoi explozia... încă o 
moarte. Trebuia să existe o legătură între trecut şi prezent. 

Însă ce putea să însemne? Nu era altceva decât o fundătură, 
ca atâtea altele în trecut? 

Un ciocănit în uşă îi distrase atenţia de la gândurile ei. 

— Kara, suntem gata pentru examinare. 

Era Safia. In vocea ei prietenoasă, simţi îngrijorarea. Numai 
Safia înţelesese povara din inima Karei. 

— Vin imediat. 

Işi băgă flaconul înapoi în geantă. Se simţea revigorată; 
medicamentele începeau să-şi facă efectul. Trecându-şi pentru 
ultima dată mâna prin păr, în zadar de altfel, se îndreptă spre 
uşă, o descuie şi ieşi într-una dintre cele mai frumoase încăperi 
destinate cercetărilor - faimoasa Cameră cu Arcade din British 
Museum. 

Construită în 1839, încăperea cu arcade ce se întindeau pe 
înălţimea a două etaje, situată în secţiunea vestică a muzeului, 
purta amprenta stilului victorian timpuriu: galerii duble de rafturi 
de bibliotecă, pasarele şi scări din fier perforat, contraforturi 
arcuite ce dădeau înspre alcovuri scobite în ziduri. Originile 
acestui loc se pierdeau în negura vremii până în epoca lui 
Charles Darwin, a lui Stanley şi a lui Livingston, a Societăţii 
Regale de Ştiinţă, vremuri în care cercetătorii purtau fracuri şi se 
adunau cu un aer studios printre vrafurile de cărţi şi tăblițe de 
scris antice. Nedeschisă vreodată publicului, secţiunea dedicată 
Orientului Mijlociu antic folosea spaţiul ca pe un centru de studiu 
şi arhivă de rezervă. 

Insă astăzi, părăsită de toţi, cu excepţia câtorva aleşi, servea 
pe post de morgă provizorie. Kara se uita de pe partea opusă a 
încăperii la corpul fără cap şi fără mâini întins pe o targă cu roţi. 
Era tot ce mai rămăsese din sculptura antică găsită în aripa de 

nord. Safia insistase să fie scoasă dintre dărâmături şi adusă aici, 
la loc sigur. 

Două lămpi cu halogen o luminau şi o mulţime de instrumente 
aşteptau pe o bancă a bibliotecii de alături, aranjate asemenea 
instrumentarului unui chirurg, cu scalpele, cleme şi forcepsuri, 
ciocane de diferite mărimi şi perii. 

Doar chirurgul mai lipsea. 

Safia îşi trase o pereche de mănuşi de latex. Purta ochelari de 
protecţie şi un şorţ strâns în jurul taliei. 

— Gata? 

Kara dădu aprobator din cap. 

— Hai să despicăm pieptul acestui bătrânel, strigă un tânăr cu 
entuziasmul unui american tipic. 

Kara îi cunoştea bine pe toţi cei care lucrau în galeria sa, 
inclusiv pe Clay Bishop, un absolvent al Universităţii 
Northwestern. El bătu uşor cu palma într-o cameră digitală fixată 
pe un tripod, jucând temporar rolul de cameraman al grupului. 

— Puțin respect, domnule Bishop, îl avertiză Safia. 

— Scuze, spuse el cu un zâmbet strâmb. 

Nu arăta prea rău pentru un exponent al Generației X. Purta 
blugi, un tricou vechi de concert cu poza celor de la Clash şi 
adidaşi Reebok care fuseseră probabil cândva albi, însă nu 
puteai băga mâna în foc. Se îndreptă de spate, se întinse, lăsând 
să i se vadă puţin din abdomenul gol şi-şi trecu mâna prin părul 
roşcat tuns scurt. Singurul indiciu care te-ar fi trimis cu gândul că 
aveai de-a face cu un proaspăt doctorand erau ochelarii de 
vedere, cu rame groase şi negre, suficient de învechite ca să fie 
la modă acum. 

— Suntem cu toţii aici, dr. Al-Maaz. 

— Foarte bine. 

Safia păşi sub lumina lămpilor cu halogen, aşezându-se astfel 
încât să aibă la îndemână uneltele. 

Kara se duse pe partea cealaltă, alăturându-i-se singurei 
persoane care mai urmărea „autopsia”: Ryan Fleming, şeful 
pazei. Probabil că sosise în timp ce ea era la toaletă. O salută 
dând din cap, luă poziţie de drepţi, precipitându-se în prezenţa ei 
la fel ca majoritatea angajaţilor muzeului. 

El îşi drese glasul în timp ce Safia făcea măsurători. 

— Am coborât aici în momentul în care am auzit de 
descoperire, murmura el spre Kara. 

— De ce? întrebă ea. E vreo problemă din punct de vedere al 
securităţii? 

— Nu, din simplă curiozitate, răspunse el indicând sculptura cu 
capul. Nu găsim în fiecare zi o statuie cu o inimă ascunsă în 
interior. 

Asta era adevărat, deşi Kara suspecta că ceea ce îl adusese pe 
Fleming aici era o cu totul altă problemă legată de inimă. Ochii 
lui zăboveau mai mult timp examinând-o pe Safia decât ciudata 
statuie. 

Kara îl lăsă s-o soarbă din priviri şi-şi concentra din nou atenţia 
asupra sculpturii. Pe sub crusta de sticlă zgâriată, din interior se 
ridica o strălucire de un roşu aprins. 

O inimă, o inimă umană. 

Se aplecă mai în faţă. Inima părea să aibă dimensiuni normale 
şi era corectă din punct de vedere anatomic, fiind probabil 
sculptată în vreun tip de minereu, din moment ce detectoarele 
echipei de criminalişti îi depistaseră prezenţa. Cu toate astea, 
Kara aproape că se aştepta să o vadă bătând. 

Safia se aplecă deasupra statuii cu o unealtă cu vârf de 
diamant. Tăie uşor sticla, formând un pătrat perfect în jurul inimii 
îngropate înăuntru. 

— Vreau să provoc cât mai puţine stricăciuni posibil. 

După aceea plasă deasupra pătratului de sticlă un dispozitiv 
cu ventuză şi apucă strâns mânerul acestuia. 

— Mă aştept ca suprafaţa de contact dintre sticlă şi calcarul de 
dedesubt să nu fie dură. 

Safia luă un ciocan de cauciuc şi bătu cu putere de-a lungul 
marginii interioare a pătratului de sticlă. Apărură nişte mici 
crăpături la interior, urmând liniile trasate în prealabil. Fiecare 
pocnitură îi făcea să tresară pe cei de faţă. Până şi Kara se trezi 
încleştându-şi degetele. 

Numai Safia rămase calmă. Kara ştia că în situaţii de stres 
prietena sa intra în panică, însă atunci când se simţea în 
elementul ei, era la fel de dură precum diamantele de tăiat 
sticlă... şi la fel de tăioasă. Lucra cu calm şi cu mare atenţie, însă 
Kara observă şi licărul din ochii prietenei sale. Entuziasmul. 
Trecuse mult timp de când Kara nu mai văzuse o asemenea 
licărire la Safia, ceva care amintea de femeia care fusese odată. 

Poate că încă mai exista o speranţă pentru ea. 

— Asta ar trebui s-o dea gata, spuse Safia. 

Puse ciocănelul la loc şi folosi o perie micuță ca să înlăture 
bucăţelele de sticlă, menţinându-şi suprafaţa de lucru curată. 
Mulțumită de rezultat, apucă dispozitivul tip ventuză şi mări 
puţin presiunea aplicată pe sticlă, iniţial împingând într-o singură 

direcţie, apoi în cealaltă, mişcând uşor pătratul. Într-un final, 
trase pur şi simplu în sus, ridicând şi dând la o parte blocul de 
sticlă. 

Kara se apropie şi mai tare, holbându-se în pieptului deschis al 
statuii. Inima era şi mai bine lucrată decât i se păruse la început. 
Fiecare detaliu era distinct, inclusiv arterele şi venele subţiri de 
la suprafaţă. Stătea perfect în patul de piatră, ca şi cum 
sculptura se formase în mod natural în jurul ei, ca o perlă 
înăuntrul unei stridii. 

Safia eliberă cu grijă sticla din dispozitivul cu ventuză şi-l 
întoarse invers. Pe sticlă se imprimase partea exterioară, de sus, 
a inimii. Se întoarse spre camera de filmat. 

— Clay, ai prins cum trebuie toate astea? 

Ghemuit lângă camera sa, acesta se legăna pe călcâie. 

— Oh, Doamne, e fantastic! 

— Consider asta ca un răspuns afirmativ. 

Safia puse bucata de sticlă pe masa de bibliotecă. 

— Cum rămâne cu inima? întreba Fleming. 

Safia se întoarse şi cercetă atent deschizătura din piept. Bătu 
uşor cu mânerul unei perii mici în inimă. Ciocănitul fu auzit de 
toată lumea. 

— Metal în mod sigur. Bronz, presupun, după culoarea arămie. 

— Aproape că a răsunat a gol, ca şi cum este scobita pe 
dinăuntru, comentă Clay, mişcând tripodul camerei de filmat ca 
să aibă o imagine mai bună asupra cavităţii deschise în piept. 
Mai fă o dată aşa. 

Safia scutura din cap. 

— Mai bine nu. Piatra acoperă inima pe alocuri. Este înţepenită 
acolo destul de bine. Cred că ar trebui s-o lăsăm neatinsă. Alţi 
cercetători ar trebui să o vadă in situ înainte ca noi s-o deranjăm. 

Kara nu îndrăznise să respire în ultimul minut. Inima îi bătea 
cu putere şi asta nu din cauza amfetaminei. „Oare chiar n-a mai 
văzut nimeni altcineva chestia aia?” 

Inainte să apuce să rostească întrebarea, o uşă se trânti cu 
zgomot undeva în fundul camerei cu arcade. Toată lumea tresări 
uşor. Se auziră paşi apropiindu-se. Doi bărbaţi. 

Safia mişcă lămpile cu halogen ca să lumineze holul. 

— Domnule director Tyson. 

— Edgar. Kara îi ieşi în întâmpinare. Ce faci aici? 

Directorul muzeului se dădu într-o parte, astfel încât văzură cu 
toţii cine era companionul său. Era inspectorul de la Brigada 
Omucideri din Londra. 

— Inspectorul Samuelsson era cu mine când am aflat vestea 
descoperirii voastre de excepţie. Tocmai ne terminaserăm 
treaba, iar el m-a întrebat dacă nu cumva ar putea să vadă cu 
ochii lui această descoperire şocantă. Cum să-l fi refuzat, ţinând 
cont de cât de mult ne-a ajutat? 

— Sigur, rosti Kara pe un ton cât se poate de diplomat şi fără 
a-şi trăda iritarea. Aţi ajuns la ţanc. 

Flutură sugestiv din mâna spre morga improvizată şi le făcu 
loc. Propria ei mare descoperire avea de aşteptat. 

Fleming înclină şi el din cap salutându-şi şeful. 

— Cred că am văzut destul. Ar trebui să plec şi să verific 
schimbul de noapte. Se dădu la o parte, însă nu înainte de a se 
întoarce spre Safia. Vă mulţumesc că mi-aţi dat voie să particip. 

— Oricând, spuse ea, distantă, distrasă de inima expusă 
privirii. 

Kara observă modul în care şeful pazei zăbovi cu privirea 
asupra Safiei, după care se întoarse şi se îndepărtă rănit de 
răceală. Safia fusese dintotdeauna oarbă la ce se întâmpla în 
jurul ei, preocupată fiind doar de munca ei. In acest fel lăsase 
bărbaţi şi mai grozavi decât Fleming să-i scape printre degete. 

Inspectorul Samuelsson se mută în locul şefului pazei. Avea 
haina de la costum peste braţ şi mânecile de la cămaşă 
suflecate. 

— Sper că nu deranjez. 

— Nu, deloc, spuse Safia Am avut noroc că am descoperit-o. 

— Într-adevăr. 

Inspectorul se aplecă deasupra statuii. Kara era sigură că nu 
numai simpla curiozitate îl adusese aici. Intr-o anchetă, 
coincidenţele erau întotdeauna cercetate. 

Edgar stătea lângă inspector. 

— Pur şi simplu de excepţie, nu-i aşa? Aceasta descoperire va 
atrage atenţia întregii lumi. 

Samuelsson îşi îndreptă spatele. 

— De unde provine statuia asta? 

— A fost descoperită de tatăl meu, răspunse Kara. 

Samuelsson se uită la ea, cu o sprânceană ridicată. 

Kara îl observă pe Edgar ezitând, cu ochii în pământ. Era un 
subiect prea delicat pentru a fi abordat. 

Safia îşi ridică ochelarii de protecţie şi interveni, scutind-o pe 
Kara de-a da explicaţii: 

— Reginald Kensington a finanţat o echipă de arheologi pentru 
a supraveghea săpăturile în vederea construirii unui mausoleu 

nou lângă un mormânt din oraşul Salalah de pe coasta Omanului. 
A găsit statuia în apropierea vechii cripte. A fost o descoperire 
rară: să găseşti o statuie preislamică, datând din anul 200 î.Hr., 
într-o stare foarte bună... însă mormântul fusese venerat timp de 
două milenii. Prin urmare, acest sit nu fusese excesiv de afectat 
sau profanat. Este o adevărată tragedie că un artefact atât de 
bine păstrat a fost aproape distrus. 

Samuelsson nu fu impresionat. 

— Cu toate acestea, distrugerea lui a făcut posibilă această 
nouă descoperire. Există un echilibru în asta. Nu putem să 
spunem acelaşi lucru şi în cazul bietului Harry Masterson. 

— Desigur, admise Safia. N-am intenţionat să sugerez că... 
moartea lui n-a fost adevărata tragedie. Aveţi cea mai mare 
dreptate. 

Samuelsson îi cercetă cu privirea rapidă pe cei adunaţi acolo. 
Ochii lui zăboviră mai mult asupra lui Clay Bishop. Ar fi vrut să 
ştie mai multe despre el. Privirea îi alunecă înapoi spre statuie. 

— Spuneaţi ceva despre un mormânt, din apropierea locului 
unde a fost găsită această statuie. 

— Da. Mormântul lui Nabi Imran. 

— Un faraon sau ceva de genul acesta? 

Safia zâmbi. 

— Acesta nu este un mormânt egiptean. 

Ca şi Kara, îşi dădea seama că inspectorul o făcea pe prostul. 

— In Arabia, cele mai faimoase morminte funerare sunt cele 
care marchează mormintelor oamenilor din Biblie sau din Coran. 
In cazul acesta, e vorba de-un personaj din ambele. 

— Nabi Imran? Nu-mi amintesc de numele acesta de la nici o 
oră de religie. 

— De fapt a fost foarte însemnat. Aţi auzit de Fecioara Maria? 

— Vag. 

Rosti cuvântul cu atâta naturaleţe, încât îi smulse Safiei alt 
zâmbet. 

Amânase atât de mult această dezvăluire, încât într-un final se 
înduplecă şi-l lămuri. 

— Nabi Imran a fost tatăl Mariei. 


1.54 P.M. ESI 
ARUNGION, VIRGINIA 

Painter Crowe stătea pe bancheta din spate a unui Mercedes 
S500 argintiu, tip berlină. Maşina rula uşor pe Autostrada 
interstatală 66 de la Aeroportul Dulles International, către est 
spre Washington, însă ei nu mergeau atât de departe. Şoferul, un 
individ taciturn, masiv ca un fundaş de fotbal american, 
semnaliză şi o luă spre ieşirea Glebe din Arlington. Erau aproape 
de cartierul general al DARPA, la mai puţin de un kilometru 
distanţă. 

Se uită la ceasul de mână. Cu numai două ore în urmă se afla 
în Connecticut, confruntându-se cu partenera în care avusese 
toată încrederea în ultimii cinci ani. Incercase să nu se mai 
gândească la Cassandra, însă subiectul era prea dureros. 

Amândoi fuseseră recrutaţi din Forţele Speciale în aceeaşi 
perioadă: el din Navy SEALS, iar ea din Army Rangers. DARPA îi 
alesese pentru o echipă nouă, ultrasecretă în cadrul organizaţiei, 
al cărei nume de cod era Sigma Force. Majoritatea celor din 
DARPA nu ştiau de existenţa sa. Obiectivele Sigma erau de 
căutare şi interceptare, realizate de o echipă militarizata sub 
acoperire, formată din agenţi pregătiţi din punct de vedere 
tehnic, folosiţi în situaţii de mare risc pentru a obţine sau a 
proteja noile cercetări şi tehnologii. Dacă Delta Force acţiona ca 
un detaşament antiterorist, Sigma fusese înfiinţată pentru a 
proteja şi menţine superioritatea tehnologică a Statelor Unite. 

Indiferent de costurile implicate. 

lar acum această convocare la cartierul general. 

Probabil era vorba despre o misiune nouă. Insă de ce atât de 
urgent? 

Maşina ieşi de pe North Fairfax Drive şi intră în parcare. 
Trecură de o serie de măsuri de securitate şi în curând parcară 
pe un loc gol. Un alt bărbat, cu nişte pectorali bine definiţi şi 
lipsit de orice expresie, făcu un pas în faţă şi deschise portiera. 

— Dacă doriţi să mă urmaţi, domnule Crowe. 

Painter fu condus în clădirea principală, escortat până la biroul 
directorului şi rugat să aştepte în timp ce însoţitorul său intră ca 
să-i anunţe sosirea. Painter se holba la uşa închisă. 

Viceamiralul Tony Rector era şeful DARPA când Painter fusese 
recrutat. Inainte de asta, fusese şeful Biroului de Analiză a 
Informaţiilor, departamentul de culegere a informaţiilor din 
cadrul DARPA, esenţial după evenimentele din 11 septembrie 
pentru monitorizarea fluxului de date din reţelele de calculatoare 
în vederea căutării şi depistării comploturilor, activităţilor şi 
tranzacţiilor financiare de natură teroristă. Inteligența, 

experienţa şi modul său imparţial de conducere îl făcuseră pe 
amiral să câştige în cele din urmă postul de conducere din 
fruntea DARPA. i 

Uşa se deschise. Insoţitorul său îi făcu semn să înainteze, 
dându-se la o parte şi permițându-i lui Painter să treacă. Odată 
intrat, uşa se închise după el. 

Camera era lambrisată cu lemn de mahon şi mirosea uşor a 
tutun de pipă. In mijloc avea un birou din lemn de mahon asortat 
cu pereţii. In spatele acestuia, Tony „Tigrul” Rector se ridică şi 
dădu mâna cu el. Era un bărbat masiv, nu gras, care fusese 
cândva extrem de musculos, iar acum se mai înmuiase puţin 
având în vedere că trecuse de şaizeci de ani. Insă numai carnea 
putea probabil fi considerată moale la acest om. Ochii lui erau ca 
nişte diamante albastre, iar părul argintiu era lins şi perfect 
pieptănat. li strânse cu putere mâna lui Painter şi-i făcu semn să 
ia loc pe unul din fotoliile de piele. 

— la loc. L-am chemat şi pe dr. McKnight. O să ni se alăture în 
curând. 

Dr. Sean McKnight era fondatorul şi directorul Sigma, 
superiorul direct al lui Painter, un fost puşcaş marin cu doctorate 
în fizică şi în tehnologia informaţiilor. Dacă McKnight fusese 
convocat, atunci aveau să fie implicaţi toţi greii. Indiferent ce se 
întâmpla, era clar vorba despre ceva important. 

— Domnule amiral, permiteţi să vă întreb despre ce este 
vorba? 

Amiralul se aşeză mai bine în scaun. 

— Am auzit despre necazurile cu care te-ai confruntat în 
Connecticut, spuse el, evitând întrebarea. Băieţii de la Biroul de 
Tehnologii Avansate aşteaptă să le fie livrată geanta cu 
computerul spionului. Din fericire, o să putem recupera din el 
datele privind armele cu plasmă. 

— Imi pare rău, noi n-am... eu n-am reuşit să obţin parola. 

Amiralul Rector ridică din umeri. 

— Cel puţin chinezii n-o să pună mână pe ele. Şi ţinând cont 
prin ce a trebuit să treci, ai făcut o treabă bună acolo. 

Painter se abţinu să întrebe despre fosta sa parteneră. 
Cassandra era mai mult ca probabil în drum spre o locaţie sigură 
unde avea să fie interogată. lar de-acolo, cine ştie? Guantanamo 
Bay, Fort Leavenworth ori altă închisoare militară? Nu-l mai 
privea pe el. Cu toate astea, simţea o durere surdă în piept. 
Spera că nu-i decât o indigestie. In mod sigur n-avea nici un 
motiv să aibă mustrări de conştiinţă cu privire la soarta 


74 


Cassandrei. 

— Cât despre întrebarea ta, continuă amiralul, revenind la 
motivul real al convocării, ne-a fost adus la cunoştinţă ceva 
îngrijorător de către Biroul de Ştiinţe al Apărării. La British 
Museum a avut loc o explozie noaptea trecută. 

Painter dădu din cap aprobator, căci ascultase ştirile CNN pe 
drum. 

— Lovitura unui fulger. 

— Aşa s-a raportat. ă 

Painter auzi această dezminţire şi rămase nemişcat. Inainte să 
apuce să întrebe ceva, se deschise uşa. Dr. Sean McKnight năvăli 
în cameră ca o vijelie. Avea faţa roşie şi fruntea udă, ca şi cum ar 
fi alergat tot drumul încoace. 

— S-a confirmat, îi spuse el amiralului. 

Amiralul Rector dădu din cap. 

— la loc, atunci. N-avem prea mult timp. 

În timp ce şeful său se aşeză în celălalt fotoliu de piele, Painter 
se uită la el. 

McKnight lucra pentru DARPA de douăzeci şi doi de ani, 
incluzând şi perioada în care fusese directorul Biroului de 
Proiecte Speciale din cadrul ei. Unul dintre primele lui „proiecte 
speciale” fusese înfiinţarea Sigma Force. El făcuse posibilă 
formarea unei echipe operative compuse din oameni care aveau 
atât cunoştinţe tehnologice, cât şi pregătire în domeniul militar - 
„creiere şi muşchi”, după cum îi plăcea să spună - care puteau 
acţiona cu o precizie chirurgicală pentru asigurarea securităţii şi 
protecţiei tehnologiilor secrete. 

Sigma Force era rezultatul final. 

Painter fusese unul dintre primii recruți, ales de McKnight 
însuşi după ce Painter îşi rupsese un picior în timpul unei misiuni 
în Irak. In perioada de recuperare, McKnight îl învățase cât de 
important era să-şi şlefuiască mintea în aceeaşi măsură ca 
trupul, trimiţându-l într-o tabără de pregătire de nivel academic, 
mult mai dură decât cea pe care o făcuse pentru a deveni puşcaş 
marin. Nu exista o altă persoană de pe planetă pe care Painter 
să o stimeze mai mult. 

lar acum să-l vadă atât de tulburat... 

McKnight stătea pe marginea fotoliului, cu spatele drept. Arăta 
de parcă ar fi dormit în costumul negru de pe el, trădându-şi în 
acest moment cei cincizeci şi cinci de ani pe care-i avea: cu ochii 
încreţiţi de griji, cu buzele strânse, cu părul nisipiu răvăşit. 

In mod clar se întâmplase ceva foarte grav. 

Amiralul Rector întoarse un monitor cu plasmă de pe birou 
înspre Painter. 

— Comandante Crowe, mai întâi trebuie să vezi înregistrarea 
asta. 

Painter se dădu mai în faţă, pregătit să afle nişte răspunsuri. 
Pe ecranul de pe birou apăru o înregistrare video alb-negru. 

— Provine de la sistemul de supraveghere al British Museum. 

Rămase tăcut, în picioare, în timp ce înregistrarea video rula 
pe ecran. Apăru un paznic, intrând într-o galerie a muzeului. Nu 
dură mult. Curând explozia se încheie şi se sfârşi şi caseta, 
albind ecranul. Painter se aşeză la loc. Cei doi superiori ai săi îl 
studiau. 

— Sfera aceea luminoasă, spuse el încet. Chestia aia a fost un 
fulger globular, dacă nu mă înşel. 

— Intr-adevăr, confirmă amiralul Rector. Tocmai această 
evaluare a atras atenţia unor cercetători de la Biroul de Ştiinţe al 
Apărării care se aflau la Londra. Niciodată n-a mai fost filmat un 
fulger globular. 

— Şi niciodată nu a mai fost atât de distructiv, adăugă dr. 
McKnight. 

Painter îşi aminti de o prelegere la care asistase pe durata 
pregătirii sale specifice pentru Sigma Force, pe tema ingineriei 
electrice. Despre existența fulgerului globular se relatase încă de 
pe vremea Greciei antice, fiind văzut de grupuri de oameni şi 
menţionat în multe locuri. Raritatea sa îl făcuse să rămână un 
mister. Teoriile privitoare la formarea sa variau de la o plasmă ce 
plutea în aer produsă de ionizarea aerului în timpul furtunilor, 
până la vaporizarea dioxidului de siliciu din sol după ce fulgerul 
lovea pământul. 

— Aşadar, ce s-a întâmplat la British Museum? întrebă el. 

— Asta. 

Amiralul Rector scoase un obiect dintr-un sertar al biroului său 
şi-l puse pe mapa de lucru de pe birou. 

Arăta ca o bucată de piatră înnegrită, aproximativ de mărimea 
unei mingi de oină. 

— Ne-a fost trimisă la bordul unui avion militar azi-dimineaţă. 

— Ce-i asta? 

Amiralul îi făcu semn s-o ridice. El se conformă şi i se păru că 
obiectul era neobişnuit de greu. Nu era piatră. Era suficient de 
dens ca să fie plumb. 

— Fier meteoritic, îi explică dr. McKnight. O mostră din 
artefactul pe care l-ai văzut explodând mai înainte. 

Painter puse bucata de fier înapoi pe birou. 

— Nu înţeleg. Vreţi să spuneţi că meteoritul a provocat 
explozia? Nu fulgerul globular? 

— Şi da şi nu, răspunse McKnight enigmatic. 

— Ce ştii despre explozia de la Tunguska din Rusia? întrebă 
Rector. 

Schimbarea bruscă a subiectului îl prinse pe Painter cu garda 
jos. Se încruntă chinuindu-se să-şi amintească această veche 
poveste. 

— Nu prea mult. Era ceva despre un meteorit căzut, prin 1908, 
undeva în Siberia, care-a provocat o explozie uriaşă. 

Rector se lăsă pe spate. 

— „Uriaşă” este doar un fel de spune. Explozia a dezrădăcinat 
o pădure pe o rază de şaizeci şi cinci de kilometri în jur, pe o 
suprafaţă de aproximativ jumătate din Rhode Island. A eliberat o 
energie echivalentă cu două mii de bombe atomice. La 650 de 
kilometri depărtare caii au fost puşi la pământ din cauza undelor 
de şoc. Cuvântul „uriaşă” în nici un caz nu poate acoperi 
proporţiile exploziei. 

— Au mai fost şi alte efecte, interveni McKnight. Furtuna 
magnetică a creat un turbion resimţit la o mie de kilometri în jur. 
La câteva zile după asta, noaptea cerul era luminescent de la 
cantitatea de praf produsă, suficient de luminos ca să citeşti 
ziarul. Un puls electromagnetic a învăluit jumătate din distanţa 
din jurul lumii. 

— Doamne Sfinte, murmură Painter. 

— Cei care au fost martori la explozie de la sute de kilometri 
distanţă au spus că văzuseră pe cer o lumină strălucitoare, iute 
ca fulgerul, la fel de strălucitoare ca soarele, în urma căreia 
rămânea o coadă compusă din culori irizate. 

— Meteoritul, spuse Painter. 

Amiralul Rector clătină din cap. 

— Asta n-a fost decât una dintre teorii. Un asteroid pietros sau 
o cometă. Insă teoria asta s-a confruntat cu mai multe probleme. 
In primul rând, n-au fost găsite fragmente de meteorit. Nici 
măcar nişte urme de praf de iridiu. 

— Meteoriţii carbonici lasă de obicei urme de iridiu, spuse 
McKnight. Insă nici aşa ceva nu s-a găsit în Tunguska. 

— Şi n-a existat nici un crater, adăugă amiralul. 

McKnight dădu din cap aprobator. A 

— Forţa exploziei a fost de patruzeci de megatone. Inainte de 
asta, ultimul meteorit măcar apropiat de o asemenea forţă s-a 

prăbuşit în Arizona acum vreo cinci mii de ani. Şi a fost de numai 
trei megatone, o fracțiune infimă a exploziei de la Tunguska şi a 
lăsat în urmă un crater masiv lat de peste un kilometru şi 
jumătate şi adânc de o sută şi cinzeci de metri. Aşadar, de ce aici 
nu a apărut nici un crater, mai ales când ştim atât de clar unde a 
fost epicentrul, datorită doborârii radiale a copacilor înspre 
exterior, în jurul acestui loc? 

Painter n-avea nici un răspuns la asta... sau la întrebarea care- 
i încolţise imediat în minte: „Ce aveau toate astea de-a face cu 
British Museum?” 

McKnight continuă: 

— Din momentul exploziei s-au înregistrat nişte consecinţe 
biologice interesante în regiune: o creştere accelerată a 
anumitor ferigi, o creştere în rata mutaţiilor genetice, inclusiv 
anomaliile genetice în seminţele şi acele coniferelor şi până şi la 
speciile de furnici care populau zona. Şi nici oamenii n-au scăpat 
de aceste efecte nefaste. La triburile locale Evenk s-au 
demonstrat anomalii la RH-ul din sânge. Toate sunt indicaţii clare 
ale unei expuneri radiologice, cel mai probabil la radiaţii gamma. 

Painter încercă să se concentreze asupra datelor primite: o 
explozie care nu provocase nici un crater, nişte efecte 
atmosferice neobişnuite şi o radiaţie gamma reziduală. 

— Şi-atunci ce-a provocat toate astea? 

Amiralul Rector răspunse: 

— Ceva foarte mic. De aproximativ 3 kilograme. 

— E imposibil, izbucni el. 

Amiralul ridică din umeri. 

— Dacă ar fi fost o problemă obişnuită... 

Misterul atârnă în aer un moment foarte lung. 

Dr. McKnight vorbi şi el într-un final: 

— Cele mai noi cercetări din 1995 sugerează că ceea ce a lovit 
Tunguska a fost într-adevăr un meteorit - însă unul compus din 
antimaterie... 

Ochii lui Painter se măriră. 

— Antimaterie? 

Acum înţelegea de ce fusese convocat la această întâlnire, în 
timp ce majoritatea oamenilor considerau antimateria ca fiind de 
domeniul SF-ului, aceasta devenise realitate în ultimul deceniu 
odată cu producerea particulelor de antimaterie în laboratoare. 
Cei mai avansați în sfera cercetărilor erau cei de la Laboratoarele 
CERN din Geneva, Elveţia. Laboratoarele produceau antimaterie 
de aproape două decenii folosind un accelerator subteran, Low 

Energy Antiproton Ring - Inelul Antiprotonic de Energie Scăzută. 
Dar până la această dată, producţia de antiprotoni pe un an 
întreg obţinută de CERN ar fi produs numai energia suficientă 
pentru aprinderea unui bec preţ de câteva momente. 

Cu toate astea, chestiunea antimateriei rămânea încă un 
subiect extrem de misterios. Un singur gram de antimaterie ar fi 
putut produce energia echivalentă unei bombe atomice. 
Bineînţeles, cineva ar fi trebuit să descopere mai întâi o sursă 
mai ieftină şi mult mai accesibilă de antimaterie. lar asta era 
imposibil. 

Painter îşi fixă privirea pe bulgărele de fier meteoritic ce zăcea 
pe biroul amiralului Rector. Ştia că stratul superior al atmosferei 
Pământului se afla sub bombardamentul constant al particulelor 
de antimaterie din razele cosmice, însă acestea erau anihilate 
imediat atunci când intrau în contact cu materia atmosferică. 
Fusese unanim acceptat faptul, încă nedovedit, că s-ar putea să 
existe asteroizi sau comete în vacuumul spaţiului compuse din 
antimaterie, rămase în urma exploziei care a stat la originea 
Universului, conform teoriei Big Bang. 

Incepu să facă nişte legături. 

— Şi explozia de la British Museum...? 

— Am testat nişte sfărâmături din galeria distrusa, spuse 
McKnight. Din metal şi lemn. 

Painter îşi aminti de ceea ce spusese şeful său direct atunci 
când sosise aici. „S-a confirmat.” Simţi o gheară rece chiar în 
coşul pieptului. 

McKnight continuă: 

— Resturile rămase în urma exploziei purtau amprenta unei 
radiaţii de nivel scăzut care se potriveşte cu cele din Tunguska. 

— Vreţi să spuneţi că explozia de la British Museum a fost 
produsa din cauza anihilării antimateriei? Că acest meteorit este 
de fapt antimaterie? 

Amiralul Rector întoarse de pe o parte pe alta fragmentul 
rezultat în urma exploziei. 

— Bineînţeles că nu. Acesta este fier meteoritic obişnuit. Nimic 
mai mult. 

— Atunci nu mai înţeleg. 

McKnight luă cuvântul. 

— Amprenta radiaţiei nu poate fi ignorata. E prea precisă ca să 
fie aleatorie. S-a întâmplat ceva. Singura explicaţie este cea 
conform căreia meteoritul avea antimaterie stocata în el, într-o 
formă necunoscută, stabilizată. Descărcarea electrica produsă de 

fulgerul globular a destabilizat-o şi a creat un efect în cascadă 
care a avut drept rezultat explozia finală. Indiferent de ce fel de 
antimaterie a fost prezenta, aceasta s-a consumat pe durata 
exploziei. 

— Lăsând în urmă numai această cochilie, spuse amiralul, 
dând un bobârnac pietrei de pe birou. 

In încăpere se aşternu tăcerea. Implicaţiile erau enorme. 
Amiralul Rector ridică bucata de fier. 

— Poţi să-ţi imaginezi ce s-ar întâmpla dacă aveau dreptate? O 
sursă de putere aproape nelimitată. Dacă există vreun indiciu 
despre cum este posibil aşa ceva - sau şi mai bine, o mostră - 
nimic nu trebuie să cadă în mâinile altora. 

Painter îşi dădu seama că dă automat din cap, aprobator. 

— Deci care este următorul pas? 

Amiralul Rector se uita la el. 

— Nu putem să lăsăm să ne scape nici măcar un cuvânt cu 
privire la asta, nici măcar faţa de aliaţii noştri. Prea multe urechi 
sunt conectate la prea multe guri. 

Dădu din cap spre dr. McKnight ca să continue. 

Şeful lui trase adânc aer în piept. 

— Comandante, dorim ca tu să conduci o echipă restrânsă 
care să se deplaseze la muzeu. Acoperirea voastră a fost deja 
stabilită Veţi merge în calitate de oameni de ştiinţă americani, 
specializaţi în cercetarea fulgerelor. Urmează să stabileşti 
contacte când şi unde poţi. Odată ajuns acolo, obiectivul tău va fi 
să stai pur şi simplu la pândă şi să observi orice noi descoperiri 
care ar putea fi făcute acolo. Noi o să continuăm cercetările aici 
mobilizând toate departamentele. Dacă o să fie nevoie de alte 
investigaţii la locul faptei, la Londra, echipa ta o să le asigure. 

— Am înţeles. 

După care surprinse un scurt schimb de priviri între amiralul 
Rector şi dr. McKnight, arătând că mai era ceva nespus. 

Painter simţi un fior de gheaţă pe şira spinării. Amiralul dădu 
iarăşi din cap. 

McKnight se întoarse spre Painter. 

— Mai e ceva. S-ar putea să nu fim singurii care încercam o 
abordare din acest unghi. 

— Ce vreţi să spuneţi? 

— Dacă-ţi aduci aminte, domnul amiral a pomenit despre nişte 
cercetători din cadrul Biroului de Ştiinţe al Apărării care se aflau 
la Londra. 

— Cei care au făcut investigaţii cu privire la apariţia fulgerului 

globular. 

— Corect. 

Incă un schimb de priviri între cei doi superiori ai lui Painter. 

După care şeful său îl fixă cu o privire fermă. 

— Acum patru ore, cei doi au fost găsiţi împuşcaţi, în stilul 
execuțiilor mafiote, la ei în cameră. Locul a fost scotocit peste 
tot. Numeroase lucruri au fost furate. Poliţia Metropolitană 
consideră că a fost o crimă în scop de jaf. 

Amiralul Rector se foi în spatele biroului său. f 

— Însă eu n-am putut niciodată să înghit coincidenţele. Imi 
dau arsuri la stomac. 

McKnight aprobă, dând din cap. 

— Nu ştim dacă crimele au legătură cu ancheta noastră, însă 
vrem ca tu şi echipa ta să acţionaţi ca şi cum ar avea. Păziţi-vă 
spatele unul celuilalt şi rămâneţi în stare de alertă. 

Dădu din cap în semn că a înţeles. 

— Intre timp, spuse amiralul, hai să sperăm că n-o să se 
descopere nimic semnificativ acolo până traversaţi voi oceanul. 


9.48 P.M. GMI 
LONDRA, ANGLIA 


— Trebuie să scoţi inima. 

Safia se uită în sus, întrerupându-şi măsurătorile făcute cu un 
fel de şubler micuţ de culoare argintie. Acum, în Camera cu 
Arcade din incinta muzeului se lăsase întunericul. Mai 
rămăseseră trei persoane: ea, Kara şi Clay. Edgar şi inspectorul 
plecaseră de douăzeci de minute. Se părea că măsurătorile 
exacte şi însemnările făcute cu minuţiozitate nu le sporiseră 
interesul după entuziasmul cu care primiseră vestea că, la 
origine, statuia fusese o sculptură funerară pentru mormântul 
tatălui Fecioarei Maria. 

Safia reveni la măsurătorile ei. 

— O să scot şi inima la un moment dat. 

— Nu, chiar în seara asta. 

Safia îşi studie prietena. Kara era albă ca varul. Lumina 
puternică a spoturilor cu halogen făcuse să-i dispară toată 
culoarea din obraji, însă luciul argintiu al pielii ei şi pupilele 
dilatate îi atraseră atenţia. Era drogată. Din nou amfetamina. Cu 
trei ani în urmă, Safia fusese printre puţinele persoane care 

ştiuseră că „vacanţa peste hotare”, timp de o lună, în care 
plecase Lady Kensington fusese de fapt o cură de dezintoxicare 
într-o clinică privată exclusivistă din Kent. De cât timp lua din 
nou medicamente? li aruncă o privire rapidă lui Clay. Acum nu 
era momentul să discute despre asta. 

— De ce atâta grabă? întrebă ea. 

Kara privi în jur. Işi cobori vocea. 

— Inainte să sosească inspectorul, am observat ceva. Sunt 
surprinsă că încă n-ai văzut şi tu chestia asta. 

— Ce? 

Kara se aplecă peste statuie şi-i arată cu degetul una dintre 
secţiunile expuse ale inimii, mai exact ventriculul drept. 

— Priviţi linia asta înălţată de aici. Şi-o urmări cu vârful 
ustensilei de măsurat. 

— E una dintre arterele sau venele coronariene, spuse Safia, 
uimită de măiestria desăvârşită cu care fusese făcută inima. 

— Oare aşa să fie? insistă Kara. Vezi cât de perfect orizontală 
este secţiunea de sus, după care vine în jos pe verticală, ambele 
capete formând unghiuri de nouăzeci de grade. 

Şi urmări linia tubului sanguin. Degetele îi tremurau, cu acel 
tremur uşor caracteristic celor aflaţi sub influenţa amfetaminei. 


Kara continuă: 

— Toate detaliile sunt reproduse cât se poate de natural. Da 
Vinci s-ar fi chinuit mult ca să realizeze ceva atât de precis din 
punct de vedere anatomic. Se uită fix la Safia. Naturii nu-i plac 
unghiurile drepte, de nouăzeci de grade. 

Safia se aplecă şi mai mult. Urmări liniile cu degetele, ca şi 
cum ar fi citit în Braille. Neîncrederea se transformă încetul cu 
încetul în şoc. 

— Capetele... se opresc prea brusc. Nu se îmbină din nou pe 
spate. 

— Este o literă, spuse Kara. 

— In epigrafia sudarabică, fu de acord Safia, numind scrierea 
antică din regiune, o scriere care datează înaintea ebraicii şi 
aramaicii. E litera B. 

— Şi uite ce se poate vedea pe camera superioară a inimii. 

— E auriculul drept, spuse Clay din spatele lor. 

Amândouă se uitară la el. 

— Am fost student la medicină înainte să-mi dau seama că 
vederea sângelui avea un... ei bine, un efect negativ asupra a 
ceea ce mâneam la masă. 

Kara se întoarse la sculptură şi indică iarăşi cu şublerul micuţ 
argintiu. 

— O bună bucată din auriculul superior este încă acoperită de 
cofrajul ăsta de calcar, însă cred că mai este o altă literă ascunsă 
acolo. 

Safia se aplecă şi mai mult. Pipăia cu degetele. Capătul ca o 
coadă a vaselor de sânge expuse se termina brusc, aşa cum 
făceau şi în primul caz. 

— O să trebuiască să lucrez cu grijă. 

Se întinse spre multitudinea de şpiţuri, dălţi şi ciocane mici. Cu 
uneltele necesare în mână, începu să ciocănească încet, cu 
precizie de chirurg. Cu ciocanul şi dalta îndepărtă bucăţile mai 
mari de calcar sfărâmicios, după care cu şpiţul şi peria înlătura şi 
curăţă totul. In câteva minute, auriculul drept era curăţat. 

Safia se uită în jos la încrucişarea a ceea ce părea să fie vasele 
coronariene. Insă acestea înfăţişau în relief o literă perfectă. 


Era prea complexă ca să fie o pură întâmplare. 

— Ce literă e asta? întrebă Clay. 

— Nu există nici o corespondenţa directa cu vreo literă din 
engleză, răspunse Safia. 

— Litera se pronunţă cam ca sunetului wa... aşa că în 
traduceri este adesea notată ca „W-A” sau chiar „U” şi asta 
pentru că aşa sună. Deşi adevărul este că nu există nici un fel de 
vocale în epigrafia sudarabică. 

Kara îi surprinse privirea. 

— Trebuie să scoatem inima, repetă ea. Dacă mai sunt şi alte 
litere, ar trebui să fie pe partea cealaltă. 

Safia dădu aprobator din cap. Partea stângă încă rămăsese 
blocata în pieptul de piatră. Ura să deranjeze liniştea statuii mai 
mult de-atât, însă curiozitatea o împinse să-şi folosească uneltele 
din nou, fără să se împotrivească. Se apucă de treabă. li trebui 
fix o jumătate de oră ca să înlăture calcarul care mai încăleca pe 

alocuri marginile inimii. În final, apelă la dispozitivul tip ventuză 
şi-i apăsă mânerul cu ambele mâini. Rugându-se la toate vechile 
divinităţi ale Arabiei, trase, folosindu-şi toţi muşchii din umeri. 

La început, păru să fie înţepenită, însă, de fapt, era mai grea 
decât anticipase ea. Cu o grimasă de efort, scoase inima din 
piept. Bucăţele de calcar şi de nisip căzură pe jos. Ţinând braţul 
întins, învârti trofeul în jurul mesei de bibliotecă. 

Kara se grăbi să i se alăture. Safia puse inima pe o bucată 
pătrată de piele moale de căprioară, după care eliberă 
dispozitivul de prindere cu ventuză. Odată eliberată, inima se roti 
uşor. Mişcarea fu însoţită de un zgomot uşor, ca un gâlgâit. 

Safia se uită la cei doi. Auziseră şi ei asta? 

— V-am spus eu că e goală în interior, şopti Clay. 

Safia se întinse şi mişcă uşor inima pe pielea de căprioară. 
Centrul de gravitate se balansă odată cu mişcarea. Oricât de 
curios părea, îi amintea de vechiul Magic 8 Balls. 

— Are un fel de fluid înăuntru. 

Clay făcu un pas în spate. 

— Minunat, ar fi bine să nu fie sânge. Prefer cadavrele 
disecate şi înfăşurate ca nişte mumii. 

— Este închisă etanş, îl asigură Safia, examinând inima. Nici 
nu văd cum aş putea-o deschide. E aproape ca şi cum inima de 
bronz a fost forjată în jurul lichidului. 

— Mistere peste mistere, spuse Kara, studiind la rândul ei 
inima. Oare mai sunt şi alte litere? 

Safia i se alătură. Dură o secundă să se orienteze şi să 
găsească celelalte două camere. Işi trecu degetul peste cea mai 
mare, ventriculul stâng. Era neted şi n-avea nimic pe el. 

— Nimic, spuse Kara, surprinsă şi nedumerită. 

— Poate că au dispărut. 

Safia o cercetă mai amănunţit, apoi o şterse cu puţin alcool 
izopropilic pentru a-i curăța suprafaţa. 

— Nu văd nici un fel de linie sau de urmă. E prea neteda. 

— Dar pe auriculul stâng? întrebă Clay. 

Dădu din cap şi întoarse inima. Depistă rapid linia care se 
arcuia uşor la suprafaţa auriculului. 


4 Magic 8 Balls - Glob asemănător cu o bilă de biliard mai mare, cu o 
fereastra transparentă prin care se vede un poliedru cu 20 de feţe 
plutind într-un lichid. Pe fiecare faţă este scris un mesaj afirmativ, 
negativ sau neutru. Astfel, bila este folosita pentru ghicirea viitorului, 
(n. tr.). 

— Este litera R, şopti Kara, pârând uşor înfricoşată. Se prăbuşi 
pe un scaun. Nu poate fi. 

Clay se încruntă. 

— Nu înţeleg. Literele B, WA sau U şi R. Cum se pronunţă? 

— Aceste trei litere ar trebui să-ţi fie cunoscute, domnule 
Bishop, spuse Safia. Poate că nu chiar în ordinea asta. 

Ea luă un creion şi le desenă ca şi cum ar fi putut fi 


pronunţate. f 


Clay se apucă brusc cu mâinile cap. 

— Scrierea arabă se citeşte ca ebraica şi araba, de la dreapta 
la stânga, invers faţă de engleză. WABR... UBR. Insă vocalele 
sunt excluse dintre consoane. 

Tânărul făcu ochii mari. 

— U-B-A-R. Blestematul ăla de oraş pierdut al Arabiei, 
Atlantida nisipurilor. 

Kara scutură din cap. 

— Prima dată o bucată mare dintr-un meteorit care se 
presupunea că stătea de pază la Ubar explodează... iar acum îi 
găsim numele scris pe o inimă de bronz. 

— Asta dacă este din bronz, spuse Safia, încă aplecata 
deasupra inimii. 

Kara ieşi din starea de şoc. 

— Ce vrei să spui? 

Safia ridică inima în mâini. 

— Când am scos inima din statuie, părea mult prea grea, mai 
ales dacă e scobită pe dinăuntru şi plină cu lichid. Vezi unde am 
curăţat ventriculul stâng cu alcool? Metalul de la bază e mult 
prea roşu. 

Kara se ridică în picioare, cu ochii scăpărând. 

— Crezi că-i fier. Ca şi bucata de meteorit. 

Safia aproba dând din cap. 

— Posibil să fie acelaşi fier meteoritic. O să trebuiască să-l 
testez, însă în oricare din cazuri n-are nici un sens. În momentul 


85 


sculptării statuii, oamenii din Arabia nu ştiau cum să topească şi 
să prelucreze fierul de calitatea asta, mai ales un obiect de artă 
ca ăsta. Există atât de multe mistere aici, că nici măcar nu ştiu 
de unde să încep. 

— Dacă ai dreptate, rosti Kara cu tărie, atunci nodul acela de 
rute comerciale, lipsit de orice interes, descoperit în deşert în 
1992, este departe de toată povestea asta. Ceva este încă 
nedescoperit. Şi arătă cu degetul spre artefact. Ca şi inima 
adevărată a oraşului Ubar. 

— Şi-acum ce facem? Care-i următorul pas? Nu ne-am 
apropiat deloc de vreo informaţie despre Ubar. 

Clay examină inima. 

— E ciudat că ventriculul stâng n-are nici un fel de litere. 

— Ubar nu se scrie decât din trei litere, îi explică Safia. 

— Atunci de ce au folosit o inimă cu patru alveole şi au scris 
literele în direcţia în care curge sângele? 

Safia se întoarse spre el. 

— Poţi să ne explici asta? 

— Sângele intră în inimă din corp prin vena cavă în auriculul 
drept. Litera U. 

Apasă cu degetul pe segmentul de venă care arăta ca un ciot 
ce intra în alveola de sus din dreapta şi-şi continuă lecţia de 
anatomie, trasând pe unde o lua sângele. 

— După aceea trece prin valva atrioventriculară spre 
ventriculul drept. Litera B. De aici, sângele pleacă la plămâni prin 
artera pulmonară, după care se întoarce mai bogat în oxigen prin 
vena pulmonară la auriculul stâng. Litera R. Citim acum „Ubar”. 
Aşa că de ce se opreşte acolo? 

— Într-adevăr, de ce? murmură Safia, cu sprânceana ridicată. 

Se gândi mai bine la acest mister. Numele Ubar era scris literă 
cu literă în ordinea camerelor prin care trecea sângele. Părea să 
implice o direcţie ceva, o curgere către ceva. Îi veni o idee. 

— Unde se duce sângele după ce iese din inimă? 

Clay îi arătă cu degetul un vas de sânge gros, arcuit, situat cel 
mai sus posibil. 

— Prin aortă la creier şi în restul corpului. 

Safia răsuci inima grea, urmări aorta până unde se termina şi 
se uită înăuntru în ciotul rămas. Era obturată cu un fel de dop din 
calcar. Nu se deranjase s-o curețe şi pe ea, fiind mult prea 
preocupată să se concentreze la suprafeţele camerelor. 

— La ce te gândeşti? întrebă Kara. 

— E ca şi cum scrisul ar indica ceva, ar arăta înspre un loc 

anume. 

Puse inima înapoi pe masă şi începu să scoată calcarul din 
capătul aortei. Îl elimină cu uşurinţă. Ceea ce găsi în spatele 
nisipului o făcu să se lase pe spate. 

— Ce-i asta? întrebă Clay, uitându-se peste umărul ei. 

— Ceva considerat mai important decât sângele în sine de 
către popoarele antice din Arabia. 

Folosi un şpiţ pentru a scoate câteva bucăţi cristaline de 
răşină uscată şi le puse pe masă. Putea să miroasă aroma dulce 
degajată de aceste cristale, păstrată de-a lungul secolelor. Era 
un parfum dintr-o perioadă de timp de dinaintea lui Hristos. 

— Tămâie, spuse Kara, cu o voce copleşită de respect şi 
uimire. Ce vrea să însemne? 

— Este un simbol, răspunse Safia. Aşa cum curge sângele, la 
fel se întâmplă şi cu bogăţiile din Ubar. Se întoarse spre prietena 
ei. Reperul trebuie să indice spre Ubar, spre următorul pas de pe 
calea spre intrarea sa. 

— Însă încotro ne îndreaptă? întrebă Kara. 

Safia clătină din cap, în semn că nu ştia. 

— Nu sunt sigură, însă oraşul Salalah reprezintă începutul 
faimosului Drum al Tămâii. Mişcă bucăţelele de tămâie 
cristalizată. lar cripta lui Nabi Imran se află în acest oraş. 

Kara îşi îndreptă poziţia corpului. 

— Atunci ăsta e locul în care trebuie să începem să căutăm. 

— Să căutăm? 

— Trebuie să organizăm imediat o expediţie. 

Kara vorbea rapid, cu ochii larg deschişi. Insă nu amfetamina 
era cea care-i alimenta starea de agitaţie. Ci speranţa. 

— Într-o săptămână, nu mai târziu. Contactele mele din Oman 
o să facă toate aranjamentele necesare. Şi o să avem nevoie de 
cei mai buni oameni. Tu, desigur şi oricine altcineva consideri că 
este necesar. 

— Eu? întrebă Safia, cu inima tresăltându-i. Eu... n-am... n-am 
mai făcut muncă de teren de ani de zile. 

— O să mergi, îi spuse Kara cu fermitate. E timpul să încetezi 
să te mai ascunzi în holurile astea întunecate şi prăfuite. Să ieşi 
din nou în lume. 

— Pot să coordonez prelucrarea datelor de-aici. Nu-i nevoie de 
mine pe teren. 

Kara se uită fix la ea, arătând de parcă avea să se înduplece, 
aşa cum fusese în trecut. După care vocea îi scăzu până deveni o 
şoaptă răguşită. 

— Saff, am nevoie de tine. Dacă într-adevăr e ceva acolo... un 
răspuns... Dădu deznădăjduită din cap, gata să plângă. Am 
nevoie de tine să fi cu mine. Nu pot s-o fac de una singură. 

Safia înghiţi în sec, luptându-se cu ea însăşi. Cum ar putea să- 
şi refuze prietena? Se uită la teama şi speranţa întipărite în ochii 
Karei. Insă în capul ei încă mai auzea ecourile vechilor ţipete. Nu 
putea să le facă să tacă. Sângele copiilor încă îi mai pătau 
mâinile. 

— N... Nu pot... 

Ceva teribil trebuie să i se fi zugrăvit pe faţă, căci în cele din 
urmă Kara dădu din cap. 

— Inţeleg. 

insă după tonul ei rece, nu era aşa. Nimeni n-o înţelegea. 

Kara continuă: 

— Insă ai avut dreptate în privinţa unui lucru. O să avem 
nevoie de un arheolog cu experienţă în munca de teren. lar dacă 
tu n-o să mergi, cunosc persoana perfectă. 

Safia îşi dădu seama la cine se referea. „Oh, nu...” 

Kara păru să sesizeze panica viscerală ce pusese stăpânire pe 
ea. 

— Ştii că tipul ăsta are cea mai mare experienţă în munca de 
teren în regiune. Căută în geantă şi scoase telefonul celular. 
Dacă vrem să izbutim, o să avem nevoie de Indiana Jones. 


88 


4 
APA ALBĂ 


oY YX3leñX3) 


15 NOIEMBRIE, 7.02 A.M. 

— Nu sunt Indiana Jones! strigă el în receptorul telefonului prin 
satelit ca să se facă auzit peste zgomotul motorului bărcii. 
Numele meu e Omaha... Dr. Omaha Dunn! Kara, ştii asta! 

Auzi un oftat adânc de exasperare. 

— Omaha? Indiana? Care mama naibii e diferența între ele? 
Toate numele astea ale voastre americane sună la fel. 

Se aplecă peste timonă, coborând în viteză prin defileul plin de 
coturi al râului. Stâncile flancau ambele maluri ale tulburelui 
Yangtze, pe măsură ce se răsucea şi se unduia printr-o secțiune 
numită sugestiv, Strâmtorile. In câțiva ani, Barajul Celor Trei 
Strâmtori avea să inunde întreaga regiune până la o adâncime 
liniştitoare de şaizeci de metri, însă, pentru moment, stâncile 
imense şi curenţii foarte mari rămâneau un pericol constant, pe 
măsură ce râul nestăvilit se strangula prin zona extrem de 
îngusta. 

Insă pietrele şi curenţii nu reprezentau singurul pericol. 

Un glonţ şuieră pe lângă corpul bărcii. Un foc de avertizare. 
Urmăritorii reduseseră rapid distanţa într-o pereche de şalupe 
negre tip Scimitar 170. Nişte ambarcaţiuni al dracului de rapide. 

— Ascultă, Kara, ce vrei? 

Barca sa cu propulsie cu turbojet se lovi de un val mai mare şi 
rămase în aer preţ de o secunda. Se ridică de pe scaun, apucând 
strâns timona cu singura sa mână disponibilă. 

Un scâncet de surprindere se auzi în spatele lui. 

Omaha strigă peste umăr: 

— Ţin-te bine! 

Barca lovi apa, hurducându-se. 

Urmă un geamăt. 

— Acum spune-mi despre ce-i vorba. 

O privire scurtă aruncată în spate îi confirmă că fratele său 
mai mic, Danny, era în regulă. Era cu mâinile şi picioarele 
răşchirate undeva la pupa, cu capul îngropat într-un cheson 
pentru provizii de sub bancheta din spate. Dincolo de pupa, cele 
două ambarcaţiuni rapide de culoare neagră îşi continuau 
urmărirea. 

Omaha acoperi receptorul cu mâna. 

— la carabina. 

Fratele său îşi scoase capul din chesonul de provizii, trăgând şi 
arma afară. Işi împinse ochelarii în sus cu încheietura mâinii. 

— Am luat-o! 

— Şi cartuşele? 

— O, da. 

Danny îşi băgă capul la loc în cheson. 

Omaha clătină din cap dezamăgit. Fratele său era un 
paleontolog vestit şi-şi luase doctoratul la douăzeci şi patru de 
ani, însă cel mai adesea era un împrăştiat de primă mână. 
Omaha ridică iar receptorul. 

— Kara, despre ce-i vorba de fapt? 

— Ce se întâmplă? întrebă ea în loc să răspundă. 

— Nimic, însă suntem chiar în mijlocul acţiunii aici. De ce-ai 
sunat? 

După care se instală o pauză lungă. Nu ştia dacă era din cauza 
întârzierii de timp inerente comunicaţiei prin satelit dintre Londra 
şi China, sau pur şi simplu din cauza tăcerii meditative a Karei. 
Indiferent care era motivul, îi dădu un răgaz prea mare ca să 
gândească. N-o mai văzuse pe Kara Kensington de patru ani. De 
când rupsese logodna cu Safia al-Maaz. Ştia că acest apel 
telefonic nu era unul obişnuit. Kara părea serioasă şi vorbea 
precipitat, făcându-l să se îngrijoreze pentru Safia. Nu putea să 
încheie convorbirea până când n-avea să afle că ea era bine. 

Kara vorbi. 

— Organizez o expediţie în Oman. Aş vrea ca tu să conduci 
echipa de pe teren. Ce zici, te interesează? 

Aproape că vru să închidă din nou. Era o tâmpenie de telefon 
legat de afaceri. 

— Nu, mulţumesc. 

— Este important... 

Simti încordarea din vocea femeii. 

Oftă. 

— Şi cam când o să fie asta? 

— Ne adunăm în Muscat de azi într-o săptămână. Nu pot să-ţi 
dau detalii prin telefon, însă e vorba despre o descoperire 
majoră. Ceva ce-ar putea rescrie istoria întregii Peninsule 
Arabice. 

Înainte să poată răspunde, Danny apăru lângă el. 

— Am încărcat ambele ţevi. Îi întinse arma lui Omaha. Însă nu 
ştiu cum ai de gând să-i întârzii cu nimic altceva decât cu nişte 
amărâte de cartuşe cu sare. 

— Nu, nu eu. Tu o s-o faci. 

li arătă cu receptorul undeva în spate. 

— Ţinteşte spre corpul bărcii. Fă gălăgie suficient cât să 
câştigăm puţin timp. Am mâinile deja ocupate. 

Danny dădu din cap afirmativ, întorcându-se spre pupa bărcii. 

işi duse din nou telefonul la ureche şi o auzi pe Kara în 
receptor. 

. neregulă? Ce-i cu toate împuşcăturile alea? 

— Calmează-te. Incercăm doar să scăpăm de nişte şobolani 
mari de apă... 

Detunătura carabinei îl întrerupse. 

— l-am ratat, spuse Danny înjurând lângă el. 

Kara vorbi din nou. 

— Ce zici de expediţie? 

Danny armă din nou. 

— Să mai trag o dată? 

— Da, drăcia dracului! 

— Minunat, spuse Kara, interpretând greşit izbucnirea sa. Ne 
vedem în Muscat peste o săptămână. Ştii locul. 

— Stai! N-am spus... 

Insă legătura se întrerupse. Aruncă telefonul pe jos. 

Kara ştia al naibii de bine că el nu fusese de acord cu 
expediţia. Ca de obicei, profitase de situaţia creată. 

— L-am lovit pe unul dintre cei care conduc bărcile în faţă! 
strigă Danny, după voce, uşor surprins. Se îndreaptă spre mal. 
Însă ia uite! Cealaltă barcă ne flanchează în tribord! 

Omaha se uită rapid la dreapta. Barca Scimitar, neagră şi 
lucioasă, mergea în paralel cu ei. Patru bărbaţi în uniforme gri 
ponosite, probabil foşti soldaţi, erau cu capul la cutie. Răsună o 
sirenă. Se auziră nişte comenzi ferme în mandarină care în mare 
însemnau „încetiniţi... sau o să muriţi!” Pentru a da greutate 
acestui avertisment, apăru şi un lansator de grenade, care fu 
îndreptat spre barca lor. 

— Nu cred că trăgând cu sare asupra lor o să ne ajute şi de 
astă dată, spuse Danny, prăbuşindu-se în celălalt scaun. 

Neavând de ales, Omaha trase înapoi maneta de acceleraţie şi 
încetini barca. Dădu din mâna în semn că s-a recunoscut învins. 

Danny deschise torpedoul bărcii. lnăuntru, era trei ouă de 
tiranozaur fosilizate, perfect conservate, care valorau cât 
greutatea lor în aur. Descoperite în Deşertul Gobi, ar fi trebuit să 
ajungă la un muzeu din Beijing. Din nefericire, o asemenea 
comoara nu ducea lipsă de admiratori. Mulţi colecționari 
cumpărau şi vindeau asemenea obiecte pe piaţa neagră pentru 
sume foarte mari. 

— Inchide.-l, îi şopti Omaha fratelui său. 

Danny închise torpedoul. 

— Te rog nu face ceea ce cred eu ca ai de gând să faci... 

— Nimeni nu fura de la mine. Sunt singurul jefuitor de 
morminte de pe-aici. 

Deschise capacul ce proteja butonul de supraalimentare cu 
nitrogen prin injector a turbinei Hamilton 212. Salvase barca din 
mâinile unui comerciant din Noua Zeelandă. Fusese folosită 
pentru cursele rapide ca să plimbe turiştii pe Black Rock River 
lângă Auckland. 

Se uita la următorul cot al râului sinuos. Treizeci de metri. Cu 
puţin noroc... 

Apăsă pe buton. Gazul nitros se revărsă în rotorul turbinei, 
producând aprinderea amestecului. Pe cele două guri de 
evacuare ieşiră flăcări, urmate de zgomotul motoarelor 
ambalate. Prova bărcii se ridică în sus, în timp ce pupa se afundă 
mult în apă. 

De pe cealaltă barcă se auziră strigăte. Luaţi pe nepregătite, 
nu se mişcaseră suficient de repede ca să poată folosi lansatorul 
de grenade. 

Omaha împinse hotărât maneta de acceleraţie în faţă. Barca 
ţâşni prin apă, asemenea unei torpile de aluminiu şi crom. 

Danny se chinui să rămână în scaun şi să-şi pună centura de 
siguranţă. 

— Oh, Doamne Dumnezeule...! 

Omaha îşi menţinu pur şi simplu ferma poziţia corpului în 
raport cu timona, cu genunchii îndoiţi pe jumătate. 

Avea nevoie să simtă balansul bărcii de sub el. Ajunseră la 
cotul propriu-zis. Riscă şi se uită rapid peste umăr. 

Cealaltă barcă venea cu viteza spre ei, chinuindu-se să ţină 
ritmul. Insă urmăritorii lor aveau un avantaj clar. Vâlvătaia unei 

flăcări marcă lansarea unei grenade reactive, una chinezeasca, 
de tip 69, de pe piaţă neagră, având o rază letală de douăzeci de 
metri. Aşa că nu trebuiau lăsaţi să se apropie. 

Omaha trase de timona spre dreapta, înclinând barca şi 
făcând-o să se ridice mult în babord. Barca patină prin apă, 
depăşind cotul propriu-zis şi trecând în partea cealaltă, la 
adăpost. 

Grenada reactivă trecu pe lângă ei, ratându-le pupa la 
mustaţa. 

leşind din cot, Omaha redresă barca şi o aduse pe axul râului. 
Explozia se produse pe stânca de pe malul stâng. Blocurile de 
stânca şi pietrele dislocate se prăvăliră în apă într-un nor de fum 
şi praf. 

Forţa şi mai mult motoarele, abia mai atingând apa. 

Barca răspunse de parcă ar fi fost pe gheaţa. 

In spate, cealaltă barcă îşi făcu apariţia din cotul plin de praf şi 
fum, urmărindu-i în continuare. Bărbaţii din barcă încărcau din 
nou lansatorul de grenade. 

Nu putea să le dea o altă şansă să tragă din plin asupra lor. 
Din fericire, Strâmtorile îi ajutau. Coturile şi curbele strânse îi 
făcură să rămână în afara câmpului vizual al urmăritorilor şi să 
nu le dea ocazia să tragă asupra lor, însă în acelaşi timp îl obligă 
pe Omaha să taie alimentarea cu gaz nitros şi implicit să reducă 
viteza bărcii lor. 

— Putem să scăpăm de ei? întrebă Danny. 

— Nu cred c-avem de ales. 

— De ce nu le dăm ouăle? Nu merită să ne pierdem viaţa 
pentru ele. 

Omaha clătină din cap exasperat de naivitatea fratelui său. 
Era greu de crezut că erau fraţi. Aveau amândoi aceeaşi 
înălţime, un metru şi optzeci şi opt de centimetri, acelaşi păr 
blond, însă Danny arăta de parcă ar fi fost un schelet ambulant. 
Omaha era mai bine clădit, mai dur, mai călit, cu pielea arsă de 
soarele a şase dintre cele şapte continente. lar cei zece ani cu 
care era mai mare îi brăzdaseră faţa cu riduri, asemenea 
cercurilor unui copac: laba gâştei în colţul ochilor, riduri adânci 
pe frunte de la prea multă încruntare şi prea puţine zâmbete. 

Fratele său avea pielea netedă, asemenea unei coli albe 
aşteptând să fie scrisă. Işi terminase programul de studiu în 
vederea susținerii doctoratului anul trecut, trecând prin 
Universitatea Columbia în pas alergător. Suspecta că o parte din 
graba cu care Danny parcursese studiile se datorase dorinţei de 

a hoinări împreună cu fratele său mai mare în lumea largă. 

Ei bine, aşa se întâmplase: zile lungi, duşuri puţine, corturi 
împuţite, murdărie şi sudoare în fiecare por. Şi pentru ce? Ca să 
lase nişte hoţi să le fure descoperirea? 

— Dacă le dăm ouăle... 

— O să ne omoare oricum, îi luă Omaha vorba din gură, 
urmând o altă curbă strânsă a râului. Oamenii ăştia nu lasă nimic 
în urmă. 

Danny scrută zona dinspre pupa. 

— Aşa că fugim în continuare. 

— Cât putem de repede. 

Huruitul motorului Scimitar spori pe măsură ce barca 
următoare ieşea din cotul din spatele lor. Micşoraseră distanţa. 
Aveau nevoie de mai multă viteză, punându-şi speranţa că vor 
ajunge într-un loc în care râul să nu mai şerpuiască, suficient de 
lung încât să poată folosi din nou gazul nitros şi să mărească din 
nou distanţa între ei şi urmăritori, însă nu prea lung încât să le 
permită acestora din urmă să mai folosească o altă încărcătură 
reactivă. 

Manevră barca de colo-colo printr-o zonă îngustă, prin care 
râul făcea zigzaguri. 

Neliniştea şi nervozitatea îl făcură să nu vadă o piatră 
ascunsă. Barca intră în ea, se ridică în aer pentru puţin timp, 
după care, cu un scrâşnet al aluminiului frecat de piatră, se 
eliberă. 

— Asta n-a prea fost de bine, comentă Danny. 

Nu, nu fusese. Se încruntă şi mai tare. Simţi o vibraţie 
profundă a bărcii. Chiar şi în apa liniştită. Acolo jos, se rupsese 
ceva. 

Huruitul motorului bărcii Scimitar se auzi şi mai tare. 

In timp ce Omaha viră într-un alt cot al râului, apucă să le 
arunce o privire rapidă urmăritorilor săi. Erau la şaizeci şi cinci de 
metri în urmă. Se uită în jur şi auzi geamătul lui Danny. In faţă, 
râul clocotea şi era plin de spumă albă. Porțiunea aceea de râu 
era parcă strangulată între malurile înalte. O bucată de râu lungă 
şi dreapta - prea lungă, prea dreaptă. 

Dacă ar fi fost un loc în care să poată să pună barca pe uscat 
şi să meargă la noroc pe mal, ar fi făcut-o. Insă n-aveau nici o 
şansă. Continuă să coboare prin canalul îngust, studiind curenţii 
şi rămânând atent la pietre. Işi contură în minte planul de bătaie. 

— Danny, n-o să-ţi placă asta. 

— Ce? 

Cam la un sfert din distanţa ce li se aşternea în faţa, întoarse 
barca într-un anafor, iar aceasta se săltă în timp ce se întorcea 
strâns, cu prova îndreptată în amonte. 

— Ce faci? 

— Barca-i terminata, spuse el. Nu exista nici o modalitate să 
scăpăm de ei. O să trebuiască să-i înfruntăm. 

Danny mişcă uşor carabina. 

— Cu sare împotriva unui aruncător de grenade? 

— Tot ce ne trebuie este un element-surpriză. Asta şi o 
sincronizare perfectă. 

Apăsând maneta de acceleraţie în faţă, se avântă din nou în 
curent, de astă dată în amonte. Avea de gând să ocolească 
porţiunea cu vârtejul, ţinându-se la o distanţă de siguranţa de 
piatra ce parcă tăia curentul în două, luând-o pe partea mai 
calma. Se îndrepta spre un val puternic, înălţat deasupra unui 
bloc masiv de piatra, cu suprafaţa netedă, roasă în mod egal de 
şuvoiul constant de apă. 

Huruitul celeilalte bărci crescu pe măsura ce se apropia. 

— Uite.-i... 

Danny îşi împinse ochelarii în sus. 

Peste coama valului, Omaha descoperi vârful provei bărcii 
Scimitar apărând după ultimul cot. Cu degetul mare ridică 
acelaşi capac de protecţie a alimentării cu gaz nitros. Roti 
butonul la maximum pentru o alimentare completă. Acum ori 
niciodată. 

Barca Scimitar ajunsese la capătul cotului şi cei din barcă îi 
descoperiseră şi ei, la rândul lor. Trebuie să li se fi părut că 
fuseseră răsuciţi cu prova în amonte de vreun vârtej mai 
puternic. 

Barca inamică reduse viteza, însă inerția şi curentul rapid 
aduseră Scimitarul în vâltoare, în porţiunea învolburata. Acum 
urmăritorii lor se aflau la nici zece metri distanţa. Erau prea 
aproape ca să-şi mai folosească aruncătorul de grenade. 
Şrapnelele exploziei aveau să le pună în pericol propria barcă şi 
chiar vieţile. 

Momentan era o situaţie ce stagna. Sau cel puţin aşa părea. 

— Ţine-te bine! avertiză Omaha în timp ce acţiona injectorul 
gazului nitros. 

Era ca şi cum cineva aprinsese o ladă de TNT sub pupa lor. 
Barca se smuci înainte, izbindu-se de valul neclintit, lovindu-se 
de blocul de piatra ascuns dedesubt. Prova încăleca piatra tocita 
şi netedă, ducând la scufundarea pupei. Turbojetul propulsa 

corpul de aluminiu al bărcii drept în sus. Zburară peste valul 
neclintit, la înălţime, aruncând flăcări în urmă. 

Danny ţipă din nou şi la fel făcu şi Omaha. 

Barca lor trecu peste Scimitar, însă nu de dragul zborului 
adevărat. 

Cu alimentarea cu nitrogen odată întreruptă, flăcările 
dispărură, iar chila bărcii lor se prăbuşi peste corpul din fibră de 
sticlă a bărcii Scimitar. 

Omaha resimţi zdruncinătura direct în noadă. Apa năvălea 
peste copastie, udându-l până la piele. După care barca lor se 
balansa lăsându-se brusc pe spate, cu prova ţintind undeva în 
sus. 

— Danny! 

a Sunt OK. 

Incă era în scaun, prins în centura de siguranţă, destul de 
năuc. Omaha se târî în patru labe spre prova, uitându-se sub 
balustrada ambarcaţiunii. 

Barca Scimitar era făcută bucăţi, ce pluteau în diferite direcţii. 
Un cadavru, cu faţa în jos, plutea printre rămăşiţele 
ambarcaţiunii. Sângele lăsa dâre în apele tulburi, formând 
propriul său râu. Mirosul de combustibil umplea aerul. Insă cel 
puţin curentul îi trăgea deoparte, îndepărtându-i şi ţinându-i la o 
distanţa sigură faţă de sfărâmăturile celeilalte bărci, în cazul în 
care exploda. 

Omaha localiză doi bărbaţi agăţaţi de resturile rămase din 
epava, coborând la vale spre zona cuprinsă de vâltoarea 
curenților furioși, la grămada, încercând să se menţină la 
suprafaţă. Se părea că-şi pierduseră interesul pentru ouăle de 
dinozaur. 

Căţărându-se înapoi spre scaun, verifică motorul. Acesta dădu 
un rateu după care muri. Nu mai era nici o speranţă. Corpul de 
aluminiu era îndoit, chila plesnise, dar cel puţin puteau să 
plutească. Scoase vâslele. Danny îşi scoase centura şi luă una 
din ele. 

— Ce facem acum? 

— Sunăm după ajutor înainte ca barca rămasă, cea intactă, să 
vină să investigheze. 

— Pe cine ai de gând să suni? 


12.05 A.M. GMI 

Safia împacheta cu grijă inima de fier în hârtia de laborator, 
fără acid, când sună telefonul de pe bancă. Era telefonul mobil al 
Karei. Il lăsase acolo atunci când plecase din nou la baie. Ca să-şi 
dea cu nişte apă pe ochi, după cum le spusese, însă pe Safia n-o 
putea înşela. Se dusese să mai ia pastile. 

Telefonul continua să sune. 

— Vrei să răspund eu? întrebă Clay, strângând şi împachetând 
tripodul camerei video. 

Safia oftă şi luă telefonul. Putea să fie important. 

— Alo, spuse ea, imediat după ce deschise telefonul cu faţă 
rabatabilă. 

Urmă o pauză lungă. 

— Alo? repetă ea din nou. Pot să vă ajut cu ceva? 

Cineva îşi drese vocea, de undeva de departe. 

— Safia? întrebă o voce moale, nedumerită. 

O voce pe care o cunoştea prea bine. 

Sângele i se scurse în picioare. 

— Omaha? 

— Î... încercam să dau de Kara. Nu mi-am dat seama că eşti şi 
tu acolo. 

Ea se chinui să-şi mişte limba înţepenită din cauza şocului. 
Cuvintele îi ieşiră cu greu din gură. 

— Kara e... indisponibilă pentru moment. Dacă aştepţi, o să 
mă... 

— Aşteaptă! Safia... 

Ea înţepeni în momentul în care îşi îndepărtă telefonul de la 
ureche, ţinându-l ca şi cum ar fi uitat cum să-l folosească. 

Odată telefonul depărtat de ureche, vocea lui Omaha sună 
dogit, neplăcut. 

— Eu... poate... 

Se lupta să-şi găsească cuvintele, într-un final reuşind să pună 
o întrebare neutră. 

— Dacă eşti acolo cu ea, atunci trebuie să ştii despre ce este 
vorba. In ce fel de expediţie am fost implicat? 

Safia duse din nou telefonul la ureche. Putea să reziste unei 
discuţii pe teme profesionale. 

— E o poveste lungă, însă am descoperit ceva aici. Ceva 
extraordinar. Ceva ce ar putea pune într-o lumină nouă istoria 
Ubarului. 

— Ubar? 

— Exact. 

Urmă o altă pauză destul de lungă. 

— Deci e vorba de tatăl Karei. 

— Da. Şi de data asta, Kara poate fi implicată în ceva 
important. 

— O să vii şi tu în expediţie? 

Intrebarea sună destul de stângaci. 

— Nu, aici pot să fiu de un mai mare ajutor. 

— Prostii! 

Următoarele cuvinte ţâşniră ca un strigăt. Trebui să 
îndepărteze din nou telefonul de ureche. 

— Ştii mai multe despre Ubar şi istoria lui decât oricine de pe 
faţa pământului. Trebuie să vii! Dacă nu pentru Kara, atunci 
pentru tine însăţi. 

Deodată auzi o voce lângă umărul ei, a cuiva care trăsese cu 
urechea şi auzise cuvintele lui Omaha. 

— Are dreptate, spuse Kara, agitându-se în jurul ei. Dacă vrem 
într-adevăr să rezolvăm misterul ăsta şi altele cu care ne vom 
confrunta, avem nevoie de tine acolo. 

Safia se uita când la telefon, când la prietena ei, simțindu-se 
încolţită. 

Kara întinse mâna şi luă celularul. 

— Omaha, o să vină şi ea. 

Safia deschise gura să protesteze. 

— E prea important, spuse Kara, întrerupând-o, vorbind atât 
cu Omaha, cât şi cu Safia. 

Ochii îi străluceau ca sticla pe fondul valului de adrenalină 
indusă de drog. 

— N-o să accept un răspuns negativ... de la nici unul din voi. 

— Mă bag, spuse Omaha şi cuvintele-i sunară ca o şoaptă 
scoasă de un modulator electronic. De fapt, ai putea să mă ajuţi 
să scap de-aici. 

Kara ridică telefonul, transformând conversaţia într-una 
privată. Ascultă o bucată de timp, după care dădu din cap 
aprobator în timp ce vorbea. 

— Dar a existat vreodată o ocazie în care să nu intri în belea, 
Indiana? Am coordonatele tale de pe GPS. Un elicopter o să vină 
să te recupereze în mai puţin de-o oră. inchise telefonul 
trântindu-i clapeta. Chiar că-ţi e mai bine fără el. 

— Kara... _ 

— Ai să mergi. De-acum într-o săptămână. Imi datorezi asta. 

După care plecă în grabă. 

După un moment de tăcere încordată, Clay interveni şi el: 

— Pe mine nu m-ar deranja să merg. 

Ea se încruntă. Tânărul absolvent nu ştia nimic despre lumea 
reală. Şi poate că ăsta era un lucru bun. Simţea că se înhămase 
la ceva care ar fi trebuit să fie lăsat îngropat pentru totdeauna. 

5 
ACROBAŢIE LA ÎNĂLŢIME 


YTIYIeY)3ZIAHX 


15 NOIEMBRIE, 2.12 A.M. GMT 
LONDRA, ANGLIA 


La multe ore după ce Kara ieşise în grabă, Safia stătea în 
biroul ei întunecat. Singurul bec aprins era al unei lămpi de birou 
care lumina o grămadă de hârtii şi de jurnale citite şi răscitite de 
pe masa ei de lucru din lemn de nuc. Cum putea Kara să se 
aştepte ca ea să fie gata să plece în Oman într-o săptămână? Mai 
ales după explozia de aici. Incă mai erau atâtea de făcut. 

Nu putea pleca. Asta era. Kara va trebui pur şi simplu să 
înţeleagă. lar dacă n-o făcea, asta n-o mai privea pe Safia. 
Trebuia să facă numai ceea ce era mai bine pentru ea însăşi. 
Terapeutul îi spuse de-atâtea ori lucrul acesta. li trebuiseră patru 
ani ca să ajungă să aducă o viaţă cât de cât normală, să-şi 
găsească siguranţa zilelor, să doarmă fără să aibă coşmaruri. 

Aici era acasă, iar ea n-avea de gând să abandoneze totul ca 
să umble după cai verzi pe pereţi în îndepărtatul Oman. 

Şi apoi mai era şi chestiunea asta spinoasă cu Omaha Dunn... 

Safia ronţăia guma de şters din capătul creionului său. Era 
singura ei masă din ultimele douăsprezece ore. Ştia că ar trebui 
să dea o fugă până la taverna din colţ ca să ia o cină târzie, după 
care să încerce să prindă câteva ore de somn. In plus, Billie 
fusese neglijat de ieri încoace şi avea nevoie de mai multă 
atenţie şi de o bucată de ton ca să-i aline sentimentele rănite. 

Cu toate astea, Safia nu se putea mişca. Continua să 
reflecteze la conversaţia cu Omaha. O durere mai veche în coşul 
pieptului. Mai bine n-ar fi răspuns la telefon... 

II cunoscuse pe Omaha cu zece ani în urmă, în Sojar. Ea avea 
douăzeci şi doi de ani, tocmai absolvise de la Oxford şi se 
documenta în legătură cu influenţele din Arabia de Sud pentru 

doctorat. El eşuase în acelaşi oraş de la malul mării, aşteptând 
ca guvernul din Oman să-i dea aprobarea pentru a intra într-unul 
dintre sectoarele izolate ale teritoriului disputat. 

— Vorbiţi engleza? fuseseră primele cuvinte pe care i le 
adresase Safiei. 

Ea lucra la o măsuţă de pe terasa unde se servea masa, la un 
mic hotel cu vedere la Marea Arabiei. Locul era frecventat de 
mulţi studenţi care făceau muncă de cercetare în regiune, fiind la 
fel de ieftin ca şi chipsurile şi servind singura cafea decenta din 
zonă. 

lritată din cauza întreruperii, i-o tăiase scurt: 

— In calitate de cetăţean britanic ar trebui să sper că vorbesc 
engleza mai bine decât dumneavoastră, domnule. 

Ridicându-şi privirea, descoperise un bărbat tânăr, cu un păr 
blond de culoarea nisipului, cu ochi albaştri ca peruzeaua, o 
barbă abia mijită, îmbrăcat în haine kaki tocite, cu o acoperitoare 
a capului tradiţională în Oman şi un zâmbet fâstăcit pe faţă. 

— Scuzaţi-mă, spuse el. Insă am văzut că aveţi un exemplar 
din Arheologie şi epigrafie arabă 5. Mă întrebam dacă aş putea 
să-mi arunc puţin privirea pe un capitol. 

Ea luă cartea. 

— Care capitol? 

— „Omanul şi Emiratele în Harta lui Ptolemeu”. Mă îndrept 
spre zona de frontieră. 

— Adevărat? Am crezut că regiunea aceea a fost închisă 
pentru străini. 

Zâmbetul apăru din nou, de data asta puţin ironic. 

— M-aţi prins. Ar fi trebuit să spun că sper să merg spre zona 
de frontieră. Incă mai aştept aprobarea de la consulat. 

Ea se lăsase pe spate şi-l măsurase din priviri, de sus până jos. 
După care, îl întreba în arabă: 

— Ce intenţionaţi să faceţi acolo? 

El nu păru deloc surprins şi răspunse şi el în arabă: 

— Să contribui la rezolvarea disputei asupra frontierei, 
dovedind care erau rutele tribale din vechime ale triburilor locale 
Duro, confirmând un precedent istoric. 

Continuă şi ea în arabă, verificându-i cunoştinţele referitoare 
la geografia regiunii: 

— Va trebui să aveţi grijă în Umm al-Samim. 

— Da, nisipurile mişcătoare, spuse el dând din cap aprobator. 
Am citit despre întinderea aia perfidă de nisip. 

Ochii îi scânteiau plini de entuziasm. 

Safia se înmuie şi-i dădu revista. 

— Este singurul exemplar de la Institutul de Studii Arabe. Va 
trebui să vă rog să-l citiţi aici. 

— De la ISA? Şi făcu un pas în faţă. Asta este organizaţia 
nonprofit a familiei Kensington, nu-i aşa? 

— Da. De ce? 

— Am încercat să ajung la cineva cu autoritate de-acolo. Să 
tragă nişte sfori la guvernul din Oman. Insă nimeni nu mi-a 
răspuns la telefoane sau scrisori. Locul ăsta pare la fel de 
impenetrabil ca şi sponsorul său, Lady Kara Kensington. Probabil 
că nu-i ajungi cu prăjina la nas. 

— Hm, răspunse ea pe un ton neutra. 

După ce făcură cunoştinţă, el o întrebă dacă putea să se aşeze 
la masa ei ca să citească articolul. Ea bătu uşor în scaunul liber. 

— Am auzit că au o cafea foarte bună aici, spuse el, aşezându- 
se. N 

— Ceaiul e chiar mai bun, îl contrazise ea. Insă, repet, sunt 
britanică. 

Rămaseră tăcuţi o bună bucată de timp, citindu-şi revistele cu 
pricina, fiecare trăgând ocazional cu coada ochiului la celălalt, 
sorbind câte o gură din băuturi. Intr-un final, Safia observă cum 
uşa terasei se deschide larg în spatele bărbatului. Făcu semn cu 
mâna. 

El se întoarse să vadă cine venea. Ochii i se măriră 
instantaneu. 

— Domnule Dunn, spuse Safia, permiteţi-mi să vă prezint lui 
Lady Kara Kensington. O să fiţi fericit să aflaţi că şi ea vorbeşte 
engleza. 

Se bucurase văzându-l cum se îmbujorează de uimire. Bănuia 
că asta nu i se întâmpla prea des tânărului. Cei trei petrecuseră 
restul după-amiezii vorbind, discutând despre evenimentele la zi 
din Arabia şi revenind la cele din ţară, despre istoria Arabiei. 
Kara plecă înainte de apus, ca să participe la un dineu de afaceri 
al Camerei de Comerţ locale, însă nu înainte de a promite că-l va 
ajuta pe Dunn cu expediţia sa. 

— Bănuiesc că vă datorez măcar o cină, spusese el după asta. 

— lar eu presupun că trebuie să accept. 

In noaptea aceea, avuseseră parte de o cină lungă, cu peşte 
fript la grătar şi o savuroasă pâine rokha/ cu condimente. 
Vorbiseră până când soarele se scufundase parcă în mare, iar 
cerul se umpluse de stele. 

Asta fusese prima lor întâlnire. Cea de-a doua n-avea să aibă 

loc decât peste câteva luni, după ce Omaha fusese în cele din 
urmă eliberat dintr-o închisoare yemenită pentru că intrase fără 
permisiune într-un sit musulman sfânt. In ciuda problemelor sale 
de ordin penal, continuaseră să se vadă din când în când, ici- 
colo, pe patru continente din şapte. Cu ocazia unui ajun al 
Crăciunului, petrecut în casa familiei lui din Lincoln, Nebraska, se 
lăsase în genunchi lângă canapea şi o ceruse de nevastă. Nu 
fusese niciodată mai fericită. 

După care, peste o lună, totul se schimbase într-o clipită. 
Refuză să se mai gândească la ultima amintire, ridicându-se în 
cele din urmă în picioare pentru a-şi limpezi gândurile. Simţea că 
se sufocă în birou. Trebuia să meargă pe jos, să facă mişcare. Ar 
fi fost bine să simtă briza pe faţă, chiar şi frigul umed şi 
pătrunzător al iernii londoneze. Îşi luă haina şi încuie uşa. 

Biroul Safiei era amplasat la etajul doi. Scările care coborau 
spre etajul unu se aflau la capătul celălalt al aripii de nord, lângă 
Galeria Kensington, ceea ce însemna că trebuia să treacă din 
nou pe lângă locul exploziei. Lucru pe care nu mai voia să-l facă. 
Insă n-avea de ales. 

O luă de-a lungul holului lung şi întunecat, iluminat de luminile 
roşii de veghe dispuse din loc în loc. De obicei îi plăcea când 
muzeul era gol. li oferea o perioadă de linişte după agitația de 
peste zi. Adesea cutreiera galeriile, uitându-se la vitrine şi 
exponate, încărcătura de istorie conferindu-i o senzaţie de 
confort. 

Dar gata cu toate astea. Nu şi în seara asta. 

Ventilatoarele de recirculare a aerului fuseseră dispuse ca 
nişte turnuri de pază pe piloni lungi pe toată lungimea aripii de 
nord, bâzâind şi huruind zgomotos, încercând fără prea mulţi 
sorţi de izbândă să disperseze izul neplăcut de lemn carbonizat şi 
de plastic ars. Radiatoare erau dispuse pe podea, cu cablurile lor 
de alimentare portocalii întinse peste tot, orientate astfel încât să 
usuce holurile şi galeriile după ce pompele scoseseră grosul apei 
pline de funingine. Asta făcea ca atmosfera din hol să fie la fel de 
înăbuşitoare ca la tropice. Şirul de ventilatoare abia dacă urnea 
din loc aerul greu. 

Abia atingea cu tălpile podeaua de marmură în timp ce 
traversa galeriile etnografice a muzeului: Sala Celtă, Rusă şi 
Chineză. Pagubele provocate de explozie creşteau cu cât se 
apropia mai mult de propria galerie: pereţi afumaţi, fâşii din 
banda galbenă a poliţiei, grămezi de moloz adunat la un loc, 
cioburi de sticlă. 

Când trecu pe lângă expoziţia egipteană, auzi un clinchet 
înăbuşit în spatele ei, ca şi cum s-ar fi spart o sticlă. Se opri şi se 
uită peste umăr. Avu impresia că vede un licăr de lumină în 
galeria bizantină. Se uită lung preţ de câteva secunde. Locul 
rămase întunecat. 

Se chinui să-şi reprime panica. De când începuseră atacurile, 
avea dificultăţi în a face distincţie între un pericol real şi unul 
imaginar. Işi simţea inima bătându-i cu putere undeva în gât și i 
se zburli părul de pe mâini în momentul în care trecu prin dreptul 
unei elice de ventilator din apropiere, horcăind ca un bolnav de 
astm. 

„Nu-s decât farurile unei maşini în trecere”, se îmbărbăta ea 
de una singură. 

Invingându-şi spaima, se întoarse şi văzu o siluetă întunecată 
apărând pe holul care ducea spre Galeria Kensington. 

Se dădu înapoi. 

— Safia? Silueta ridică o lanternă şi-o aprinse brusc, orbind-o 
cu fasciculul luminos. Dr. Al-Maaz. 

Oftă uşurată şi se grăbi în faţă, acoperindu-şi ochii. 

— Ryan... 

Era şeful pazei, Ryan Fleming. 

— Am crezut că aţi plecat acasă. 

El zâmbi şi stinse lanterna. 

— Chiar eram în drum spre casă când am primit un mesaj de 
la directorul Tyson. Se pare că doi oameni de ştiinţă americani 
au insistat să revadă locul exploziei. 

O însoţi până în galerie. 

lnăuntru, două persoane îmbrăcate în salopete albastre 
inspectau galeria întunecata. Singura lumină din încăpere 
provenea de la o pereche de lămpi cu picior, amplasate în fiecare 
cameră. |n lumina difuză, instrumentele  investigatorilor 
străluceau cu putere. Păreau a fi contoare Geiger de măsurare a 
nivelului de radiaţii. Fiecare din cei doi avea câte un aparat 
compact cu un ecran de computer aprins. In cealaltă mână, 
aveau câte o baghetă lungă de un metru, ataşată la unitatea de 
bază printr-un fir spiralat. Lucrau în tandem, într-una dintre 
încăperile galeriei, trecându-şi instrumentele peste pereţii pârliţi 
şi grămezile de moloz. 

— Fizicieni de la MIT, spuse Fleming. Au ajuns astă-seară şi au 
venit aici direct de la aeroport. Probabil că se bucură de ceva 
influenţă. Tyson a insistat să-i găzduim. „După ce-o să-şi termine 
treaba”, ca să-l cităm pe prea respectabilul nostru director. Ar 

trebui să vă fac cunoştinţă. 

Incă iritată, Safia încercă să scape. 

— Chiar trebuie să mă duc acasă. 

Fleming intrase deja în galerie. Unul din americani, un bărbat 
înalt cu trăsături severe, îi observă la rândul lui. 

Işi lăsă mâna în jos şi le ieşi rapid în întâmpinare. 

— Dr. Al-Maaz, ce noroc pe noi. li întinse o mână. Speram să 
pot sta de vorbă cu dumneavoastră. 

Ea îi acceptă mâna. 

— Sunt Crowe, spuse el. Painter Crowe. 

Ochii lui, pătrunzători şi curtenitori, erau albaştri ca piatra de 
lapislazuli, iar părul lung până la umeri, negru ca abanosul, îi sări 
în ochi tenul lui bronzat. Un amerindian, bănui ea, însă ochii 
albaştri o nedumereau. Poate că nu era decât numele. Crowe. 
Putea să fie şi spaniol. Mai avea şi un zâmbet frumos, dar 
rezervat. 

— Aceasta este colega mea, Coral Novak. 

Femeia îi strânse scurt mâna Safiei, dând uşor din cap, pârând 
nerăbdătoare să se reîntoarcă la munca ei. N 

Cei doi oameni de ştiinţă n-ar fi putut fi mai diferiți. In 
comparaţie cu colegul ei chipeş şi bronzat, femeia părea lipsită 
de pigment, o umbră palidă. Pielea ei strălucea precum zăpada 
proaspăt curățată, buzele îi erau subţiri, iar ochii cenuşii erau 
glaciali. Părul blond natural era tuns scurt. Era la fel de înaltă ca 
şi Safia, mlădioasă, dar puternică. Simţi acest lucru în strângerea 
de mână fermă. 

— Ce căutaţi? întrebă Safia, făcând un pas înapoi. 

Painter îşi ridică bagheta. 

— Verificăm amprenta radiaţiilor rămase. 

— Radiaţii? 

Nu putu să-şi ascundă şocul. 

El râse - şi nu condescendent, ci doar cu căldură. 

— Nu vă fie teamă. Este o indicație specifică pe care o 
căutăm, ceva ce urmează după ce cad fulgerele. 

Ea dădu din cap aprobator. 

— N-am intenţionat să vă deranjez. Mi-a făcut plăcere să vă 
cunosc şi dacă pot face ceva pentru a vă ajuta, vă rog să-mi 
spuneţi. 

Dădu să plece. 

Painter porni după ea. 

— Dr. Al-Maaz, intenţionam să vă caut. Am câteva chestiuni pe 
care aş vrea să le discut cu dumneavoastră. Poate mâine la 

prânz. 

— Mă tem că sunt foarte ocupata. 

Ochii aceia pătrunzători o ţintuiră. Era prinsă în capcană, 
incapabila să se uite în altă parte. Işi dădu seama de 
dezamăgirea lui după cum îşi încreţise fruntea. 

— Poate... poate c-am putea aranja ceva. Incercaţi la mine la 
birou mâine-dimineaţă, dr. Crowe. 

El dădu din cap. 

— Foarte bine. 

Işi întoarse privirea şi Ryan Fleming o salvă din situaţia aceea 
stânjenitoare. 

— Vă însoțesc, spuse el. 

Il urmă de-a lungul holului, refuzând să se uite înapoi. Trecuse 
mult timp de când nu se mai simţise atât de stânjenită, atât de 
confuză... din cauza unui bărbat. Trebuia să fie din cauza stării 
de şoc în care se afla după convorbirea aceea neaşteptată cu 
Omaha. 

— O să trebuiască s-o luăm pe scări. Lifturile încă nu 
funcţionează. 

Ţinea pasul cu Fleming. 

— Ciudată adunătură, americanii ăştia, continua el în timp ce 
coborau scările spre etajul unu. Intotdeauna pe fuga. Au trebuit 
să vină neapărat în noaptea asta. Altfel indicaţiile aparatelor cu 
care-şi fac măsurătorile s-ar fi putut deteriora. Trebuia să fie 
chiar acum. 

Safia ridică din umeri când ajunseră la capătul scărilor şi 
traversară distanţa scurtă până la ieşirea laterala a personalului. 

— Nu cred că-i atât o particularitate a americanilor, cât a 
oamenilor de ştiinţa în general. Suntem o gaşcă de oameni 
înfumuraţi şi hotărâți. 

El dădu din cap zâmbind. 

— Am observat şi eu asta. 

Se folosi de cheia de acces ca să descuie uşa fără să 
declanşeze alarma. O deschise larg, împingând-o cu umărul şi se 
dădu la o parte ca să poată ieşi ea. 

Ochii lui erau încă aţintiţi asupra ei, timizi, oricât de curios 
părea asta. 

— Ştii, Safia, mă întrebam dacă ai avea timp... poate... 

Focul de armă nu făcu mai mult zgomot decât o nucă crăpată. 
Partea dreaptă a capului lui Ryan exploda, împroşcând sânge şi 
creier pe uşă. Bucăţi de craniu ricoşară din uşa metalică şi 
intrară în hol. 

Trei oameni mascaţi şi înarmaţi se îngrămădiră prin uşa 
deschisa înainte ca trupul lui Ryan să atingă pământul. O 
îmbrânciră pe Safia în peretele îndepărtat, împingând-o, 
acoperindu-i gura cu o mâna. 

Apăru şi-o armă, lipită chiar de fruntea ei. 

— Unde-i inima? 


Painter studie indicatorul roşu al scanerului său. Fluctua şi 
creştea spre zona portocalie a scalei pe măsură ce trecea tija de 
detecție pe deasupra unei vitrine sparte. Era un indiciu 
semnificativ. 

Dispozitivul fusese proiectat de laboratoarele nucleare de la 
White Sands; scanerele cu raze X erau capabile să detecteze 
radiaţiile cu nivel scăzut. Dispozitivele lor exacte fuseseră 
calibrate în mod special pentru a detecta o amprentă unică, în 
degradare, a anihilării antimateriei. Când un atom de materie şi 
antimaterie se ciocnesc şi se distrug complet, reacţia eliberează 
energie pură. Şi pentru descoperirea acesteia fuseseră calibrate 
detectoarele lor. 

— Am o indicație foarte puternică aici, îi strigă partenera lui. 

Vocea îi fusese lipsita de orice emoție, ca a unui adevărat 
profesionist. 

Painter se îndreptă spre ea. Coral Novak era nouă la Sigma, 
recrutată din rândurile CIA cu numai trei ani în urmă. Cu toate 
astea, în scurtul răstimp de la angajare, obținuse un doctorat în 
fizică nucleară şi era deja deținătoarea centurii negre cu şase 
dani în arte marţiale. Coeficientul ei de inteligenţă era ieşit din 
comun şi avea nişte cunoştinţe aproape enciclopedice într-o 
gamă largă de subiecte. 

El auzise de Novak, desigur şi chiar o întâlnise o dată la o 
întrunire, însă avuseseră la dispoziţie doar scurta călătorie cu 
avionul, de la Washington la Londra, ca să se cunoască mai bine. 
Nu fusese suficient timp ca între doi oameni rezervaţi ca ei să se 
să dezvolte vreo relaţie, dincolo de cea pur profesionala. Nu se 
putea abţine să n-o compare cu Cassandra, ceea ce nu făcea 
decât să-i accentueze reticenţa. Lucrurile pe care le aveau în 
comun cele două femei îi sporeau suspiciunea, în timp ce 
puţinele diferenţe îl făceau să-şi pună întrebări cu privire la 
competenţa partenerei sale. N-avea nici un fel de sens. Şi ştia 
asta. 

Numai timpul avea să rezolve această dilemă. Când ajunse 
lângă ea, Coral îi făcu semn spre tija detectorului de lângă 

rămăşiţele topite ale unei urne de bronz. 

— Domnule comandant, ar fi bine să veniţi să verificaţi 
descoperirea mea. Observ ceva aici în secţiunea roşie a scalei. 

Painter confirmă cu propriul scaner. 

— In mod categoric e ceva fierbinte. 

Coral se lăsă într-un genunchi. Purtând nişte mănuşi subţiri de 
protecţie, examină urna, rotind-o cu grijă. Inăuntru se auzi un 
zăngănit. Işi ridică privirea spre el. 

El îi făcu semn din cap s-o cerceteze. Ea îşi băgă mâna prin 
gura urnei, căută, după care scoase fără probleme o bucată de 
piatră de mărimea unui degetar. O plimbă de colo-colo în palma 
înmănuşată. Pe o parte era înnegrită de la explozie. Cealaltă era 
roşiatică, metalică. Nu era piatră... ci fier. 

— O bucată din meteorit, spuse Coral. 

O întinse astfel încât Painter să o poată scana. 

Rezultatele indicau faptul că obiectul era sursa detectată de 
dispozitiv. 

— la uitaţi-vă la măsurătorile auxiliare. Pe lângă bozonii şi 
gluonii produşi pe fundalul razelor gamma, aşa după cum se 
presupune că se întâmplă odată cu anihilarea antimateriei, 
această mostră emite niveluri foarte joase de radiaţii alfa şi beta. 

Painter se încruntă. Avea puţine cunoştinţe în domeniul fizicii. 

Coral mută mostra într-un recipient din plumb pentru 
eşantioane de probă. 

— Acelaşi model de radiaţie a fost depistat în uraniul în 
dezintegrare. 

— Uraniu? Ca acela folosit în centralele nucleare? 

Ea îl aprobă dând din cap. 

— Nepurificat. Probabil că nişte atomi au fost captaţi în fierul 
meteoritic. 

Continuă să studieze rezultatele oferite de dispozitiv. Pe frunte 
îi apăru o cută, o reacţie dramatică în cazul acestei femei stoice. 

— Ce este? întrebă el. 

Ea continuă să baleieze cu scanerul ei. 

— In timp ce zburam încoace, am revăzut rezultatele 
cercetătorilor de la DARPA. M-a îngrijorat ceva la teoriile lor 
despre forma stabilizată a antimateriei captată în meteorit. 

— Nu crezi că e posibil aşa ceva? 

In mod sigur exista o doză de plauzibilitate. Antimateria 
întotdeauna se anihila singură şi asta numaidecât, atunci când 
intra în contact cu orice formă a materiei, chiar şi cu oxigenul din 
aer. Cum ar putea să existe aici în stare naturală? 

Ea ridică din umeri fără să-şi ridice privirea. 

— Chiar dacă aş accepta o asemenea teorie, se ridică 
întrebarea de ce antimateria a luat foc de data asta. De ce 
tocmai această furtună cu descărcări electrice a declanşat şi a 
provocat explozia? Dintr-o pură întâmplare? Sau a fost ceva mai 
mult? 

— Tu ce crezi? 

Ea îi făcu semn spre scanerul ei. g 

— Dezintegrarea uraniului. Este ca un ceasornic. Işi eliberează 
energia într-un mod previzibil, în ordine, pe durata a o mie de 
ani. Poate că nişte praguri critice de radiație ale uraniului au 
provocat începerea destabilizării  antimateriei. Această 
instabilitate a fost cea care a permis ca şocul descărcării 
electrice să o aprindă. 

— Ceva de genul unui cronometru ataşat unei bombe. 

— Un cronometru nuclear. Unul setat acum un mileniu. 

Era o ipoteză care te punea pe gânduri. 

Coral rămăsese încruntată. Se gândea la altceva. 

— Ce mai este? întrebă el. 

Ea se lăsă pe vine şi se uită pentru prima oară în ochii lui. 

— Dacă există o altă sursă a acestei antimaterii - un fel de 
filon-mamă - poate fi şi ea la rândul ei în curs de destabilizare. 
Dacă sperăm s-o găsim vreodată, am face bine să ne grăbim. S- 
ar putea ca acelaşi ceas nuclear să fi început deja numărătoarea 
inversă. 

Painter se uita fix la recipientul de probe din plumb. 

— lar dacă nu găsim filonul ăsta, o să pierdem toate şansele 
de a descoperi această nouă sursă de putere. 

— Sau şi mai rău. Coral se uită în jur la pereţii arşi ai galeriei. 
De data asta s-ar putea să se întâmple acelaşi lucru la scală mult 
mai mare. 

Painter reflectă la această ipoteză tremurătoare. 

In tăcerea care se lăsă se auzi zgomotul unor paşi. Se 
întoarse. O voce ajunse până la ei şi, deşi nu distinse cuvintele 
înăbuşite, el recunoscu glasul Safiei. 

Painter se nelinişti. De ce se întorcea custodele galeriei? 

După care surprinse nişte cuvinte rostite, pe un ton autoritar 
de către un vorbitor necunoscut. 

— Hai la biroul tău. Du-ne acolo. 

Era ceva în neregulă. Işi aminti de soarta celor doi ofiţeri de la 
Biroul de Ştiinţe al Apărării, împuşcaţi în stilul execuțiilor mafiote 
în camera lor de hotel. Se întoarse spre Coral. Ochii ei se 

îngustaseră. 

— Arme? şopti el. 

N-avuseseră timp să facă rost de pistoale. E foarte dificil să 
facă asta în Marea Britanie, extrem de reticentă la arme. Coral se 
aplecă şi-şi trase în sus cracul pantalonului dând la iveală un 
cuţit ascuns. El nu ştiuse că îl avea la ea. Zburaseră cu o cursă 
comercială pentru a nu-şi trăda acoperirea. Probabil că 
ascunsese arma în bagajul de mână, după care o recuperase la 
toaleta din Aeroportul Heathrow. 

Işi scoase pumnalul de aproape douăzeci de centimetri 
lungime, din titan şi oţel, probabil de provenienţă germană. l-l 
întinse. 

— Păstrează-l... 

In schimb, el înşfăcă o lopată din grămada de unelte lăsate de 
echipa de recuperare care acţionase mai devreme. 

Paşii se apropiară de uşa de la casa scării. Nu ştia dacă nu 
cumva erau agenţi de pază ai muzeului, însă nu voia să rişte 
nimic. 

Painter îi explică prin semne lui Coral planul său, după care 
stinse lampa din apropiere, lăsând intrarea în semiîntuneric. Cei 
doi îşi ocupară poziţiile de partea cealaltă a uşii, cea dinspre 
aripa afectată de explozie. Painter ocupă poziţia cea mai 
apropiată de casa scării, în spatele unui morman de paleţi de 
lemn. Putea să cerceteze şi să supravegheze atent zona printre 
stinghii fără a fi descoperit. De partea opusă a intrării, Coral se 
ghemuise în spatele a trei socluri de marmură. 

Painter ridică o mână. „La semnalul meu.” 

Din ascunzătoare, nu pierdu din ochi calea de acces. 

Nu trebui să aştepte prea mult. O siluetă întunecată trecu 
rapid pragul uşii şi ocupă o poziţie ce flanca deschiderea dinspre 
casa scării. Bărbatul era mascat şi avea o puşcă de asalt 
atârnată de umăr. i 

In mod sigur nu erau agenţi de pază. Insă câți alţii mai erau? 

Apăru şi o a doua siluetă, îmbrăcată şi înarmată la fel. Cei doi 
verificară holul. Huruitul ventilatoarelor rămăsese singurul sunet 
din incintă. Intre ei, îşi făcu apariţia o a treia siluetă mascată. 
Aceasta din urmă o ţinea pe Safia al-Maaz cu o mână strânsă în 
jurul gâtului şi cu un pistol înfipt între coaste. 

Lacrimile curgeau pe faţa palidă a Safiei. Tremura la fiecare 
pas pe care era forţată să-l facă înainte. Se chinuia să respire, 
gâfâind din greu. 

— Este... este la mine în birou, în siguranţă, spuse ea, arătând 

cu mâna liberă înspre hol. 

Cel care n-o slăbea deloc din strânsoare le făcu semn 
camarazilor săi să continue. 

Painter se trase uşor înapoi, se uită în ochii partenerei sale şi 
dădu semnalul aşteptat. Ea încuviinţă cu un gest din cap şi îşi 
schimbă uşor poziţia. 

De-afară, de pe hol, Safia se uită atent spre intrarea în Galeria 
Kensington. Bineînţeles că ştia că americanii erau încă acolo. 
Avea să facă sau să spună ceva necugetat pentru a-i atenţiona? 

Incetini pasul şi rosti pe neaşteptate: 

— Vă rog... nu mă împuşcaţi! 

Răpitorul ei o îmbrânci înainte. 

— Atunci fă aşa cum îţi spunem, mârâi el. 

Ea se împiedică, însă rămase pe picioare. Se uită din nou cu 
atenţie spre intrarea în galerie, în timp ce răpitorii se apropiau şi 
mai mult. 

Painter îşi dădu seama că izbucnirea ei plină de groază de mai 
înainte fusese o încercare de a-i avertiza pe oamenii de ştiinţă 
americani şi de a-i face să se ascundă. 

Respectul lui faţă de curatorul galeriei crescu. 

Perechea de bărbaţi mascaţi, cu armele pe umăr, înainta 
încet, trecând de locul în care se ascundea Painter. Armele lor 
măturară de  colo-colo galeria distrusă de explozie. 
Nedescoperind nimic, continuară să înainteze pe hol. 

La câţiva centimetri în spatele celor doi, al treilea bărbat o 
târa pe Safia al-Maaz. Aceasta verifică rapid galeria din priviri. 
Painter îi observă zâmbetul de uşurare în momentul în care 
descoperise că încăperea era goală. 

Când primii doi trecură de poziţia ocupată de el, Painter îi făcu 
semn partenerei sale. „Dă-i drumul!” 

Coral sări din ascunzătoare şi ateriză pe vine între primii doi 
bărbaţi înarmaţi şi cel care-o capturase pe Safia. 

Apariţia ei subită îl făcu să tresară pe individul care-o ţinea pe 
Safia. Arma îi alunecă dintre coastele captivei. Atât îi trebuia lui 
Painter. Nu voia ca ostatica să fie împuşcată din reflex. Asta se 
întâmplă câteodată atunci când îl loveşti pe atacator în cap. 

Painter se strecură din întuneric şi mânui lopata cu multă 
îndemânare. 

li crăpă capul agresorului într-o parte. Acesta se prăbuşi, 
trăgând-o şi pe Safia în jos după el, la podea. 

— Stai jos, urlă Painter, sărind în ajutorul lui Coral. 

Nu era necesar. Partenera sa era deja în mişcare. 

Pivotând pe braţul liber, Coral lovi cu putere cu picioarele în 
genunchii celui mai apropiat dintre mascaţi, doborându-l la 
pământ. In acelaşi timp, cu cealaltă mână aruncă pumnalul cu o 
precizie uimitoare, nimerindu-l pe cel de-a doilea dintre mascaţi 
la baza craniului. Acesta căzu în faţă cu un icnet chinuit. Coral îşi 
continuă rotirea cu o graţie fluidă, asemenea unei gimnaste la 
sol. Il pocni pe primul bărbat în faţă cu tocurile bocancilor săi, în 
timp ce acesta încerca să se ridice. 

Capul acestuia zbură pe spate, după care reveni în faţă, 
izbindu-se de plăcile de marmură ale pardoselii. Se răsuci spre 
el, gata să-i mai aplice o lovitură, însă bărbatul era deja 
inconştient. Cu toate astea, Coral rămase într-o poziţie de 
apărare. Celălalt bărbat zăcea şi el cu mâinile şi picioarele 
răşchirate, cu faţa în jos. Singura mişcare dinspre el era balta de 
sânge care se întindea din ce în ce mai mult pe podeaua de 
marmură. Era mort. 

Şi mai aproape de ea, Safia se chinuia să iasă de sub braţele 
atacatorului ei, acum mort. 

Painter veni în ajutorul ei, lăsându-se într-un genunchi. 

— Eşti rănită? 

Ea se ridică în picioare, îndepărtându-se de corpul inert şi de 
Painter. 

— N-nu... nu cred. 

Işi plimbă pierduta privirea la carnagiul din jur, fără să se uite 
undeva anume. O notă înaltă şi ascuţită îi răzbătu în voce: 

— Oh, Doamne, Ryan. A fost împuşcat... lângă uşa de jos de la 
capătul scărilor. 

Painter se uită înapoi spre casa scării. 

— Mai sunt şi alţi bărbaţi înarmaţi? 

Ea clătină din cap, cu ochii măriţi. 

— Nu... nu ştiu. 

Painter se dădu mai aproape. 

— Dr. Al-Maaz, spuse el aspru, captând atenţia destul de 
zdruncinată a femeii. 

Era aproape în stare de şoc. 

— Ascultă. A mai fost şi a/tcineva? 

Ea trase de câteva ori aer adânc în piept, cu faţa transfigurată 
de spaimă. Cu un tremur final, vorbi mult mai ferm: 

— Nu, jos nu. Insă Ryan... 

— O să mă duc să văd ce-i cu el. 

Painter se întoarse spre Coral. 

— Rămâi cu dr. Al-Maaz. Mă duc jos în recunoaştere şi o să 

văd dacă pot să-i alarmez pe cei de la pază. 

Se aplecă şi recuperă de pe jos pistolul abandonat al 
agresorului, un Walther P38. Nu era o armă pe care ar fi luat-o 
dacă ar fi avut de ales. Prefera Glock-ul său... însă în momentul 
acela greutatea armei i se părea chiar perfectă în mâna sa. 

Coral se apropie cu o bucată de frânghie pe care o găsise într- 
un morman de moloz, pentru a-l lega pe prizonierul rămas în 
viaţă. 

— Cum rămâne cu acoperirea noastră? şopti ea aruncându-şi 
rapid privirea spre curatorul galeriei. 

— Nu suntem amândoi decât nişte oameni de ştiinţă plini de 
talente nebănuite, răspunse el. 

___— Deci cu alte cuvinte, nu facem decât să spunem adevărul. 
In timp ce se întorcea, în ochi îi scânteie o lucire abia perceptibilă 
de amuzament. 

Painter se îndreptă spre scări. Se putea obişnui cu o parteneră 
ca ea. 


Safia privi cum bărbatul dispare pe scări în jos. Se mişca atât 
de silențios, de parcă patina pe gheaţă. „Cine e bărbatul ăsta?” 

Ceva ca un mârâit îi atrase atenţia înapoi spre femeie. Stătea 
cu un genunchi înfipt bine în şalele ultimului atacator, îi prinsese 
mâinile la spate, dar bărbatul scosese acest sunet de protest. îi 
legă cu rapiditate mâinile şi picioarele cu frânghia, mişcându-se 
cu multă îndemânare. Fie participase la concursuri de rodeo, fie 
femeia asta se ocupa şi cu altceva în afară de fizică. Dincolo de 
constatarea asta, curiozitatea Safiei nu putea fi zgândărită mai 
mult de atât. 

Se concentra asupra propriei respiraţii. Încă mai părea să fie o 
cantitate insuficientă de oxigen în aer, chiar şi cu ventilatoarele 
care fuseseră aduse acolo. Faţa şi corpul îi erau scăldate în 
sudoare. 

Rămase lângă zid, cu genunchii strânşi şi braţele la piept. 
Trebuia să se oprească din tremurat. Nu voia să pară atât de 
nebună. Gândul o ajută să se calmeze. De asemenea, continua 
să se uite în altă parte, ca să nu vadă cele două cadavre. Avea 
să se dea alarma. Agenţii de pază urmau să-şi facă apariţia cu 
bastoane de cauciuc, lanterne, iar prezenţa lor o va face să se 
simtă în siguranţă. 

intre timp, holul rămăsese prea gol, prea întunecat, prea 
umed. Se trezi scrutând cu privirea ieşirea care dădea spre casa 
scării. Ryan... Atacul îi reveni iar în minte, derulându-se ca o rolă 

de film, numai că în tăcere. Veniseră după inima de fier, propria 
ei descoperire, cea pe care ea fusese atât de mândră s-o scoată 
la lumină. Ryan murise din cauza asta. Din cauza ei. 

Nu din nou... N 

Un suspin o cutremură. Incercă să se abţină, să-l reţină cu 
propriile mâini şi descoperi că se sufoca. 

— E totul în regulă? întrebă femeia aflată la numai un pas de 
ea. 
Safia se ghemui, tremurând. 

— Sunteţi în siguranţă. Dr. Crowe o să vină cu cei de la pază 
din moment în moment. 

Ea rămase chircită, căutând un loc unde să se simtă în 
siguranţă. 

— Mai bine luaţi nişte... 

Vocea fizicienei fu întreruptă cu un horcăit. Safia îşi ridică 
ochii. Femeia stătea la un pas distanţă, cu corpul drept, ţeapănă, 
cu mâinile pe lângă corp, cu capul dat pe spate. Părea să 
tremure din tot corpul, din cap până-n picioare. Criză de 
epilepsie. Horcăitul continuă. 

Safia se trase înapoi, nesigură, în patru labe, îndreptându-se 
spre casa scării. Ce se întâmpla? 

Deodată femeia se îndoi de mijloc, apoi se prăbuşi în faţă pe 
podea. În întunericul holului, o mică flacără albastră îi sfârâi 
femeii la baza şirei spinării. Din hainele ei ieşi fum. Zăcea 
nemişcată pe podea. 

N-avea nici un sens. 

Insă în timp ce flacăra albăstruie dispăru, Safia localiză un 
cablu subţire. Pleca de la femeie înspre o silueta care stătea în 
picioare la trei metri distanţă pe hol. 

Un alt personaj mascat şi înarmat. 

Acesta ţinea un pistol ciudat în mână. Safia mai văzuse un 
asemenea dispozitiv înainte... în filme, nu în viaţa reală. Un 
tazer. Un mijloc foarte silențios de a scăpa rapid şi eficient de 
cineva. 

Safia continuă să se târască de-a buşilea înapoi, cu picioarele 
alunecând pe marmura lucioasă. Işi aminti de sperietura pe care 
o trăsese când plecase din birou. Crezuse că auzise pe cineva, că 
văzuse un licăr de lumină în galeria bizantină. Nu fusese 
imaginaţia ei bolnavă. 

Silueta lăsă să-i scape tazerul descărcat şi porni după ea. 

Adrenalina şi panica o făcură pe Safia se ridice în picioare cu o 
viteză uimitoare. Casa scării se deschidea în faţă. Dacă putea să 

ajungă acolo, să coboare în zona de siguranţă... 

Ceva lovi podeaua de marmură în dreapta ei, chiar lângă 
degetele de la picioare. Şuieră şi împroşcă scântei albăstrui. Un 
al doilea tazer. 

Safia o rupse la fugă şi se îndreptă spre uşă. Avea să dureze 
câteva secunde ca să reseteze tazerul... asta dacă nu cumva 
mascatul n-avea şi o a treia armă. Când ajunse la casa scării, se 
aşteptă să fie lovită de fulgerul albăstrui din spate. Sau pur şi 
simplu împuşcată. 

Nu se întâmplă nimic. Căzu pe casa scării. 

De jos răzbăteau nişte voci, ţipând. Se auzi o împuşcătură, 
asurzitoare în spaţiul redus. Jos era mai mulţi bărbaţi înarmaţi. 

Mişcându-se din instinct, Safia zburdă în sus pe scări. Numai 
gândul că putea să scape o făcea să fugă în continuare. Se 
repezi în sus, sărind câte două trepte odată. Nu exista un al 
treilea nivel al acestei secţiuni a muzeului. 

Aceste scări duceau spre acoperiş. 

Se învârti odată cu scara la primul palier, apucând balustrada 
ca să-şi controleze întoarcerea. Deasupra următorului palier 
apăru o uşă. O ieşire de urgenţă. Incuiată pe dinafară, se va 
deschide automat pe dinăuntru. Avea să se declanşeze o alarmă 
sonoră, însă asta era un lucru bun pentru moment. Se rugă ca 
uşa să nu fie blocată după terminarea programul de vizitare. 

In spatele ei răsunară paşi, la intrarea în casa scărilor. 

Se repezi spre uşă, cu braţele în faţă, împingând încuietoarea 
ieşirii de urgenţă. Era înţepenită. Era încuiată. 

Se izbi în uşa de oţel cu un icnet. Wu... 


Painter ridică mâinile în sus, cu pistolul Walther P38 pe podea, 
la picioarele sale. Fusese cât pe-aici să fie împuşcat în cap. 
Glonţul îi trecuse pe lângă obraz, suficient de aproape încât să-i 
simtă vâjâitul. Numai o eschivă şi o rostogolire rapidă îl salvase. 

Insă încă o dată, putu să-şi imagineze cum arăta. El 
îngenuncheat lângă cadavrul lui Ryan Fleming de la uşa de 
ieşire, cu arma în mână. Un trio format din agenţi de pază 
apăruseră la locul faptei şi se dezlănţuise tot haosul. li trebuise 
un moment de negociere rapidă pentru a ajunge în această 
postură - aruncându-şi arma, cu mâinile sus. 

— Dr. Al-Maaz a fost atacată, strigă el la paznicul cu arma 
îndreptată spre el. 

Un altul îl percheziţiona, în timp ce al treilea folosea staţia 
radio. 

— Domnul Fleming a fost împuşcat atunci când ea a fost 
răpită. Eu şi partenera mea am reuşit să-i anihilăm pe atacatori, 
acolo sus. 

Nu sesiză nici un fel de reacţie din partea paznicului înarmat. 
La fel de bine putea să fie surd. Nu făcu decât să-şi îndrepte 
pistolul spre el. Fruntea bărbatului era acoperită cu broboane de 
transpiraţie. 

Paznicul care vorbea în staţia radio se întoarse să discute cu 


colegii săi. 
— O să-l ţinem închis până când soseşte poliţia. Sunt pe drum. 
Painter se uită scurt spre casa scării. Il cuprinse îngrijorarea. 


Împuşcătura trebuie să fi fost auzită la etaj. Le făcuse pe Coral şi 
pe curator să se ascundă? 

— Hei, tu, spuse paznicul cu pistol. Hai, mâinile sus, pe cap. 
Mişcă, pe-aici. 

Paznicul îi făcu semn cu pistolul înspre hol, îndepărtându-l de 
casa scării. Era singura armă de foc pe care o aveau cei trei, iar 
purtătorul ei părea puţin obişnuit cu arma. O ţinea prea neglijent 
şi prea jos. Probabil că era singura armă de aici, una scoasă 
extrem de rar de la naftalină. Insă recenta explozie îi făcuse pe 
toţi iritabili şi foarte vigilenţi. 

Painter îşi lipi degetele de creştetul capului şi se întoarse în 
direcţia care i se indicase. Trebuia să restabilească rapid 
controlul aici. Cu mâinile la vedere, se răsuci, apropiindu-se de 
paznicul neexperimentat. În timp ce se întorcea, îşi balansă 
greutatea pe piciorul drept. Ochii paznicului priviră în altă parte 
preţ de jumătate de secundă. O mulţime de timp. Painter îşi 
ridică rapid piciorul stâng, lovindu-l pe paznic peste încheietura 
mâinii. 

Arma zbură şi se rostogoli de-a lungul holului. 

Aruncându-se la pământ, Painter apucă Walther-ul abandonat 
pe podea şi-l ridică îndreptându-l spre trioul rămas mască. 

— Acum o să facem cum zic eu. 


Disperată, Safia se împinse din nou în uşa ieşirii de urgenţă, 
care dădea spre acoperiş. Refuza să se clintească. Dădu uşor cu 
pumnul în toc. După care văzu o tastatură de securitate pe 
peretele de lângă uşă. Una veche. Nu cu scaner de card 
electronic, ci cu un cod. Panica îi vâjâia în ureche asemenea unui 
ţânţar. 

Fiecărui angajat în parte îi fusese alocat un cod. Puteau să-l 
schimbe după bunul plac. Codul reprezenta data de naştere a 


116 


fiecărui angajat. Ea nu-şi bătuse niciodată capul să-l schimbe pe- 
al ei. 

Scârţâitul unui călcâi o făcu să se întoarcă. 

Urmăritorul său urca scările spiralate. Ajunse pe palierul de 
dedesubt. O zări. Cei doi se uitară unul la celălalt. Acum, omul 
avea un pistol în mână. Nu un tazer. 

Cu spatele la uşă, Safia pipăi tastele apăsând cifrele datei ei 
de naştere. După anii petrecuţi la muzeu, era obişnuită să 
tasteze pe nevăzute parola de acces într-un calculator de 
evidenţă a prezenţei personalului. 

Odată introdus codul, se împinse iar în uşa ieşirii de urgenţă. 
Se auzi un clic, dar nu se clinti. Era încă încuiată. 

— E-o fundătură, spuse urmăritorul ei, cu vocea înăbuşită. 
Coboară de-acolo sau o să mori. 

Lipită de uşă, Safia îşi dădu seama de greşeală. Reţeaua de 
securitate fusese modificată după intrarea în noul mileniu. Acum, 
un an nu mai era definit prin două cifre, ci prin patru. 
Descleştându-şi degetele, tastă rapid cele opt numere: două 
pentru ziua de naştere, două pentru lună şi patru pentru an. 

Urmăritorul său se apropie urcând încă o treaptă, cu pistolul 
îndreptat spre ea. 

Safia se împinse cu spatele. Uşa se deschise larg. 

Aerul rece o învălui când ieşi afară şi sări într-o parte. Un glonţ 
ricoşa în uşa de oţel. De disperare, ea trânti uşa în faţa mascata 
a urmăritorului ei. 

Nu mai aşteptă, nefiind sigură că uşa avea să se încuie la loc 
şi o luă la fugă, ocolind colţul micii gherete de pe acoperiş ce 
adăpostea ieşirea de urgenţă. Noaptea era prea luminoasă. Unde 
era ceața londoneză atunci când aveai nevoie de ea? Căută un 
loc în care să se ascundă. 

Diferitele structuri metalice ofereau un adăpost relativ: guri de 
aerisire acoperite, coşuri şi tuburi care adăposteau cablurile 
electrice. Insă acestea erau izolate şi ofereau insuficientă 
protecţie. Marginile acoperişului lui British Museum arătau 
precum parapetul unui castel care înconjura o curte centrala cu 
un acoperiş de sticlă. 

Auzi undeva în spate o împuşcătură înăbuşită. O uşă fu 
deschisă şi trântită cu putere. Urmăritorul său trecuse de ultimul 
obstacol. 

Safia fugi spre cel mai apropiat loc unde putea să se ascundă. 
Un zid scund înconjura curtea centrala, conturând marginile 
acoperişului de sticlă şi oţel ale Great Court. Incalecă parapetul 

şi-şi dădu drumul în jos, ascunzându-se. 

Stătea cu picioarele pe cadrul metalic al acoperişului în formă 
de dom geodezic de aproape un hectar. Acoperişul pornea din 
poziţia ei într-o întindere vastă de sticlă, întretăiată în panouri 
triunghiulare individuale. Câteva dintre ele lipseau, afectate de 
explozia de noaptea trecută, iar găurile rămase erau acoperite 
cu folii de plastic. Panourile de sticlă rămase străluceau precum 
nişte oglinzi în lumina stelelor, toate îndreptate spre mijloc, acolo 
unde cupola strălucitoare de aramă a sălii de lectură, dispusă 
central, se înălța din mijlocul curţii interioare, asemenea unei 
insule într-o mare de sticlă securizată. 

Safia rămase ghemuită, dându-şi seama cât de expusă era. 

Dacă urmăritorul căuta dincolo de parapet n-avea unde să mai 
fugă. 

Se auziră paşi scârţâind şi scrâşnind pe acoperişul acoperit cu 
pietriş. Se învârtiră în jur câteva momente, se opriră un răstimp 
scurt, după care continuară. In cele din urmă aveau să se 
îndrepte în direcţia ei. 

Safia n-avea de ales. Se târî pe acoperiş, mişcându-se ca un 
crab peste panourile de sticlă, rugându-se ca acestea să-i susţină 
greutatea. Dacă s-ar prăbuşi de la doisprezece metri pe 
marmura de jos ar fi la fel de fatal ca şi un glonţ în cap. 

Măcar dacă ar fi putut să ajungă la insula formată de cupola 
de deasupra sălii de lectură, să se ascundă în spatele ei... 

Unul dintre ochiurile de sticlă crăpă sub genunchiul ei ca 
gheaţa casantă. Probabil că fusese afectat de explozie. Se 
rostogoli pe-o parte în momentul în care panoul alunecă de sub 
ea, trosnind şi prăbuşindu-se prin cadrul de oţel. După asta, se 
auzi o bufnitură puternică, din locul în care panoul se făcu 
tăndări pe marmură. 

Safia reuşi să se târască până la jumătatea acoperişului 
imens, arătând ca un fluture prins într-o pânză făcută din oglinzi. 
lar păianjenul avea să vină în mod sigur, atras de zgomotul de 
sticlă spartă. 

Trebuia să se ascundă, avea nevoie de o gaură în care să se 
furişeze. 

Safia se uita la dreapta. Exista o singură gaură. 

Se rostogoli înapoi spre cadrul de oţel gol şi, fără să se 
gândească la altceva decât că trebuia să se ascundă, îşi strecură 
picioarele prin cadrul rămas descoperit, după care se târî 
sprijinindu-se pe burtă. Apucând cu degetele marginea de oţel, 
îşi dădu drumul, atârnând acum în mâini la doisprezece metri 

înălţime. 

Se învârti în loc, uitându-se iar spre ascunzătoarea ei iniţială 
de lângă parapet. Prin sticlă, lumina stelelor era clară şi 
strălucitoare. Privi cum faţa mascată se uită peste zidul nu foarte 
înalt, cercetând acoperişul în formă de dom geodezic. 

Safia îşi tinu răsuflarea. Văzut din exterior, acoperişul 
strălucea ca o oglindă în lumina argintie a stelelor. Ea ar fi 
trebuit să fie invizibilă. Insă muşchii braţelor începuseră să o 
doară, iar oţelul ascuţit îi intra în carnea degetelor. Şi încă mai 
avea nevoie de ceva forţă ca să poată să-şi tragă corpul înapoi. 

Se uită în jos scrutând întunericul curţii interioare. Ce 
greşeală. Era atât de sus. 

Singura lumină provenea de la câteva lămpi roşii de siguranţă 
de pe pereţi. Cu toate astea, localiza panoul de sticlă făcut 
ţăndări, de sub picioarele ei. Acelaşi lucru avea să se întâmple şi 
cu oasele ei dacă avea să cadă. Degetele sale apucară cadrul 
metalic, inima îi bătu şi mai tare. 

Işi întoarse privirea de la hăul de sub ea, uitându-se înapoi, 
exact la ţanc ca să vadă cum urmăritorul său escalada parapetul. 
Ce făcea acolo? De îndată ce trecu de zid, acesta începu să 
meargă pe acoperiş, plasându-şi greutatea în principal pe 
structura din cadrul de oţel. Se îndrepta direct spre ea. Cum de 
ştiuse? 

După care îi pică fisa. Văzuse găurile din acoperiş acoperite cu 
folie de plastic. Erau asemenea unor dinţi lipsă care ies la iveală 
când zâmbeşti larg. O singură gaură era neacoperită. Urmăritorul 
ei trebuie să fi presupus că prada sa căzuse prin ea şi venea să 
se asigure că aşa era. Se mişca rapid, spre deosebire de ea, care 
de-abia se târâse. Cu pistolul în mână, se apropia de locul în care 
se ascunsese. 

Ce putea să facă? Nu mai avea unde să fugă. Luă în 
consideraţie şi varianta în care să-şi dea pur şi simplu drumul în 
gol. Cel puţin, ar avea control asupra morţii ei. Ochii i se umplură 
de lacrimi. Degetele o dureau. Tot ce trebuia să facă era să-şi 
dea drumul. Insă degetele ei refuzară să se descleşteze. Panica o 
ţinea acolo, agăţată, în timp ce bărbatul traversa ultimul panou 
de sticlă. 

Localizând-o în cele din urmă, acesta se dădu un pas înapoi, 
după care o fixă cu privirea, începu să râdă, încet şi înfricoşător, 
în acest moment, Safia îşi dădu seama de greşeala ei. Işi 
îndreptă pistolul spre fruntea Safiei. 

— Spune-mi combinaţia... 

Răsună pocnetul unui pistol. Sticla se făcu praf. 

Safia ţipă, o mână slăbindu-şi strânsoarea şi alunecând, 
rămânând atârnată numai în cealaltă. Umărul şi degetele mâinii 
respective parcă i se smulseră din locaş. Abia atunci îl văzu pe 
trăgătorul de jos de pe podea. O figură cunoscută. Americanul. 

Stătea cu picioarele bine înfipte în podea de marmură, ţintind 
în sus, spre ea. 

Işi întoarse faţa în sus. 

Panoul de sticlă pe care stătuse atacatorul său crăpase şi se 
fărâmiţase într-o mie de bucăţi, ţinute laolaltă numai de folia de 
siguranţă. Hoţul se clătină lăsându-se pe spate, încercând să-şi 
recapete echilibrul şi pierzându-şi pistolul. Arma zbură în sus, 
după care ateriză pe panoul de sticlă spart şi de acolo căzu pe 
pardoseala de dedesubt. 

Hoţul o luă la fugă înapoi pe acoperiş, ca să scape, 
îndreptându-se înapoi spre zidul de pe margine. 

Dedesubt, americanul trase iar şi iar, făcând praf panourile de 
sticlă, urmărindu-şi ţinta de jos. Insă hoţul era mereu cu un pas 
înainte. Intr-un final, ajungând la parapet, silueta dispăru dincolo 
de el. Şi dusă fu. 

Americanul înjură zgomotos. Se întoarse în grabă înapoi în 
locul în care Safia atârna într-o mână, asemenea unui liliac pe-un 
căprior de lemn. Deosebirea era că n-avea nici un fel de aripi. 

Safia se zbătu să apuce suportul de sus cu mâna cealaltă. Fu 
nevoită să-şi ia puţin avânt, însă la final degetele sale apucară 
strâns oţelul. 

— Poţi să te ţii? întrebă el de jos, îngrijorat. 

— S-ar părea că nu prea am de ales, strigă ea în jos, repede şi 
cu hotărâre. Acum ce să fac? 

— Dacă-ţi balansezi picioarele, sugeră el, s-ar putea să poţi să 
le încolăceşti peste următorul cadru metalic. 

Ea înţelese la ce se referea. Ţintise în panoul de alături, care, 
odată spart, lăsase o bară de sprijin între ele. Trase adânc aer în 
piept, după care, cu un uşor icnet de efort, îşi balansă picioarele, 
îşi îndoi genunchii şi şi-i trecu peste bară. 

Imediat, durerea din mâini slăbi. Trebui să se abţină să nu 
plângă de uşurare. 

— Cei de la pază sunt pe drum. 

Safia îşi întinse gâtul în jos, înspre american. Vorbi ca să nu 
izbucnească în plâns. 

— Partenera ta... e...? 

— E bine. A fost zgâlţâită puţin, iar bluza aia frumoasă s-a 


120 


făcut praf, însă o să vină încoace pe picioarele ei. 

Închise ochii, uşurată. „Slavă Domnului...” N-ar fi putut să mai 
facă faţă unei alte morţi. Nu după Ryan. Mai trase câteva guri de 
aer în piept. 

— Eşti în regulă? întrebă americanul, uitându-se în sus la ea. 

— Da. Dar, dr. Crowe... 

— Spune-mi Painter... cred că am trecut deja peste formalităţi. 

— Se pare că-ţi datorez viaţa pentru a doua oară în noaptea 
asta. 

— Asta ţi se întâmplă dacă stai în preajma mea. 

Deşi nu-l vedea, îşi putea imagina zâmbetul său amuzant. 

— Nu mi se pare deloc nostim. 

— O să fie mai încolo. 

Se aplecă şi recupera arma hoţului de pe podea. 

Asta o făcu pe Safia să-şi aducă aminte. 

— Persoana asupra căreia ai tras. Era femeie. 

El continua să studieze arma. 

— Ştiu... 


Painter studie pistolul pe care-l ţinea în mână. Era un Sig 
Sauer, calibru .45, cu un mâner îmbrăcat în cauciuc. „Nu putea 
să fie...” îşi ţinu respiraţia în timp ce întoarse pistolul pe o parte. 
Pârghia de eliberare a încărcătorului era pe partea dreaptă. O 
armă făcută la comandă pentru un trăgător stângaci atât de rar 
întâlnit. 

Ştia arma asta. Ştia şi cine era trăgătorul. 

Se uită în sus la panourile de sticlă spartă. 

Cassandra. 

PARTEA A DOUA 
NISIP ŞI APĂ 


6 
ÎNTOARCEREA ACASĂ 


Vos3Ho4țh] 


2 DECEMBRIE, 6.42 A.M. 
AEROPORIUL INTERNAŢIONAL 
HEATHROW 


Kara îl întâlni la baza treptelor ce duceau spre uşa Learjetului. 
Stătea în picioare, blocând calea de acces şi ținând degetul 
arătător îndreptat amenințător spre omul care îi provocase atâta 
furie. 

— Vreau să-ţi fie clar, dr. Crowe, spuse ea cu voce piţigăiată 
că nu ai nici o autoritate odată ce te-ai urcat la bordul acestui 
avion. Poate că ai dat din coate ca să participi la expediţia asta, 
însă în mod sigur nu o faci la invitaţia mea. 

— Am înţeles asta din primirea călduroasă pe care mi-a făcut- 
o grupul dumneavoastră de avocaţi, răspunse americanul, 
săltându-şi mai sus geanta de umăr. Cine ar fi bănuit că atât de 
mulţi indivizi la patru ace ar putea să pună în scenă o luptă atât 
de îndârjită? 

— N-a prea folosit la nimic. Dumneata eşti încă aici. 

El îi oferi drept răspuns un zâmbet strâmb, după care ridică 
din umeri. 

Ca şi mai înainte, nu dăduse nici o explicaţie cu privire la 
motivul pentru care guvernul SUA dorea ca el şi partenera sa să 
însoţească expediţia din Oman. Insă apăruseră nişte piedici de 
netrecut: de ordin financiar, legal, chiar şi diplomatic. In plus, 
toate astea erau complicate de circul mediatic creat în jurul 
tentativei de furt. 

Kara considerase întotdeauna că influenţa ei era semnificativă 
- însă aceasta pălise pe lângă presiunile exercitate de 
Washington. Statele Unite aveau interese însemnate în Oman. Îşi 
petrecuse trei săptămâni încercând să găsească o modalitate de 

a surmonta piedicile lor, însă călătoria fusese amânată până 
când cooperase. 

Cu toate astea, nu însemna că nu i se făcuseră nişte concesii. 

— De aici până la final, spuse ea cu fermitate, o să fiţi sub 
conducerea noastră. 

— Am înţeles. 

Răspunsul o irită pe Kara şi mai mult. Fără să aibă de ales, se 
dădu la o parte. 

El ramase nemişcat pe pistă. 

— Nu trebuie să fie aşa. Noi nu suntem aici pentru scopuri 
diferite, Lady Kensington. Căutăm acelaşi lucru. 

Ea se încruntă. 

— Şi care ar fi acesta? 

— Răspunsuri... răspunsuri la mistere. 

El se uita fix la ea cu ochii aceia albaştri pătrunzători şi totuşi 
fără umbra de răceală. Pentru prima oară, ea observă cât de 
frumos era. Nu frumos ca un model, ci mai mult de o 
masculinitate debordantă, pe care şi-o expunea cu nonşalanţă, 
îşi purta părul lung, lăsat neglijent pe umeri şi o barbă de o zi 
începută la şase dimineaţa. Probabil loţiunea după bărbierit îi 
mirosea discret a mosc. Sau nu era decât mirosul lui? 

Kara îşi păstră faţa imobilă şi vocea scăzută. 

— Şi la ce mister căutaţi răspunsul, dr. Crowe? 

El nici măcar nu clipi. 

— Aş putea să vă întreb acelaşi lucru, Lady Kensington. Ce 
mister încercaţi să dezlegaţi? Sunt sigur că-i ceva mai mult decât 
interesul ştiinţific faţă de mormintele antice. 

Kara se încruntă şi mai tare şi-l fulgeră cu privirea. Preşedinţii 
diferitelor corporaţii multinaționale erau reduşi la tăcere de o 
asemenea privire  scrutătoare. Painter Crowe rămase 
imperturbabil. 

În cele din urmă păşi în faţă şi se urcă pe scara avionului Lear 
- nu înainte de a face un ultim comentariu criptic. 

— Se pare că amândoi avem secrete pe care vrem să le 
păstrăm... cel puţin pentru moment. 

Ea îl privi în timp ce urca pe scară. 

Painter Crowe fu urmat de însoţitoarea sa: Coral Novak. Era 
înaltă, cu muşchi bine conturaţi, purtând un costum lejer de 
culoare gri. Şi ea avea o geantă de umăr identică pentru lucrurile 
personale. Geamantanele şi cutiile cu echipamentul oamenilor 
de ştiinţă fuseseră deja încărcate. Femeia măsură din priviri 
lungimea avionului, cu un aer preocupat. 

Privirea încruntată a Karei îi însoţi în timp ce dispăreau la 
bordul aeronavei. Deşi susţinuseră că nu sunt decât nişte fizicieni 
aflaţi sub contract cu guvernul SUA, recunoscuse amprenta 
educaţiei militare: forma fizică de invidiat, ochii hotărâți, croiala 
costumelor. Se mişcau, la unison, ca din întâmplare, unul într-o 
poziţie, celălalt asigurându-i spatele. Probabil că nici măcar nu 
conştientizau asta. 

Şi, în plus, mai era de luat în consideraţie şi incidentul de la 
muzeu. Kara primise raportul detailat: uciderea lui Ryan Fleming, 
tentativa de furt a inimii de fier. Dacă n-ar fi fost intervenţia celor 
doi, totul ar fi fost pierdut. In ciuda faptului că Painter Crowe în 
mod clar avea ceva de ascuns, Kara îi era datoare - şi chiar 
pentru mai mult decât păstrarea în siguranţă a artefactului. Se 
uită de-a lungul pistei şi văzu cum uşa terminalului se deschise 
larg. 

Safia se grăbi spre Lear, trăgând o geantă pe rotile după ea. 
Dacă totuşi cei doi americani n-ar fi fost prezenţi la muzeu, Safia 
n-ar fi supravieţuit în mod sigur. 

Cu toate astea, prietena ei nu scăpase neafectată după 
noaptea aceea. Teroarea, vărsarea de sânge, moartea rupseseră 
ceva în Safia. Nu se mai împotrivise să participe la expediţie. Nu 
voia să spună ce o făcuse să se răzgândească. Singura ei 
explicaţie fusese un răspuns lapidar: „Nu mai contează”. 

Safia se îndrepta spre avion. 

— Am ajuns ultima? 

— Toată lumea e la bord. 

Kara întinse mâna să-i ia bagajul. 

Safia înhaţă mânerul bagajului şi-l ridică ea însăşi. 

— Gata, l-am luat. 

Kara nu se împotrivi. Ştia ce se afla în bagaj. Inima de fier, 
cuibărită într-un fel de cochilie din cauciuc. Safia refuzase să lase 
pe cineva să se apropie de ea - nu ca s-o protejeze, ci ca şi cum 
ar fi fost o povară pe care trebuia să o care ea însăşi. Datoria de 
sânge era numai a ei. Descoperirea ei, responsabilitatea ei. 

Sentimentul de vinovăţie o urmărea şi o învăluia pe Safia 
asemenea unui giulgiu de durere. Ryan Fleming fusese prietenul 
ei. Fusese omorât în faţa ochilor ei. Şi totul pentru o bucată de 
fier pe care Safia o scosese la suprafaţă. 

Kara oftă şi urcă scările după Safia. 

Parcă erau din nou la Tel Aviv. 

Nimeni nu putuse s-o consoleze pe Safia după aceea... iar 
acum nu era nici o diferenţă. 

Kara se opri la capătul scării şi-şi mai aruncă încă o dată 
privirea spre înălțimile ceţoase ale Londrei, aflate undeva la 
distanţă, cu soarele ajuns deasupra Tamisei. Căută în inima ei să 
vadă dacă simte vreun regret. Insă nu găsi decât nisip. Acesta nu 
era căminul ei adevărat. Nu fusese niciodată. 

Se întoarse cu spatele la Londra şi se sui în avion. 

Un bărbat în uniformă se aplecă în afară peste uşa cabinei 
pilotului şi spuse: 

— Doamnă, avem aprobare din partea turnului de control. 
Suntem gata când doriţi. 

Ea dădu din cap aprobator. 

— Foarte bine, Benjamin. 

Intră în cabina pasagerilor şi uşa se închise în urma ei. Avionul 
Lear fusese modificat astfel încât să se potrivească perfect 
nevoilor sale. Interiorul cabinei era acoperit în piele şi lambriuri 
din lemn de nuc noduros, alcătuind patru separeuri. Florile 
proaspete umpleau vazele de cristal Waterford, aşezate pe 
mesele lipite de perete. Un bar lung din lemn de mahon, unul 
vechi adus din Liverpool, era burduşit, undeva în capătul din 
spate al cabinei. Dincolo de bar, un set de uşi pliabile marcau 
intrarea în biroul şi dormitorul personal al Karei. 

Işi permise un zâmbet plin de satisfacţie când îl văzu pe 
Painter Crowe cum ridică din sprâncene de uimire pe măsură ce 
trecea în revistă spaţiul din jur. In mod clar nu era obişnuit cu un 
asemenea lux la salariul lui de fizician, chiar unul suplimentat de 
munca în folosul guvernului. Stewardul avionului îi oferi un pahar 
de băutură. Apă minerală cu gheaţă, după câte se părea. Paharul 
lui scoase un clinchet atunci când el se întoarse. 

— Ce... nu sunt şi alune trase-n ciocolată? mormăi el când 
trecu pe lângă ea. Am crezut că zburăm la clasa întâi. 

Zâmbetul ei păli când el se aşeză lângă dr. Novak. 

„Ticălos obraznic...” 

Toată lumea începu să-şi caute locurile în momentul în care 
pilotul anunţă plecarea. Safia se aşeză de una singură. 

Doctorandul ei, Clay Bishop, îşi pusese deja centura de 
siguranţă de partea cealaltă a cabinei, stând cu faţa lipită de un 
hublou. Avea căşti ataşate la un iPod pe care-l ţinea în poală şi 
era complet detaşat de ce se petrecea în jur. 

Totul fiind gata de decolare, Kara se îndreptă spre bar. 
Băutura ei obişnuită o aştepta: un pahar rece ca gheaţa de 
Chardonnay. Vinul venea de la St. Sebastian, o podgorie 
franţuzească. Kara avusese voie să guste prima ei gură de vin la 

aniversarea zilei sale de naştere, când împlinise şaisprezece ani, 
în dimineaţa vânătorii. De atunci, bea câte un pahar în fiecare 
dimineaţă, în onoarea tatălui ei. Invârti paharul de vin şi inhală 
buchetul răcoros, ce sugera un amestec de piersică şi stejar. 
Chiar şi după atâţia ani, mirosul o transpunea imediat în 
dimineaţa aceea, care promitea atât de mult. Putea să audă 
râsul tatălui său, mugetul cămilelor din depărtare, adierea 
vântului odată cu răsăritul soarelui. 

„Atât de aproape acum... după atât de mult timp...” 

Bău încet, degustând vinul sec, plimbându-l prin gură, fără să-l 
înghită imediat. Capul îi vâjâia de la cele două pastile pe care le 
luase după ce se trezise cu două ore în urmă. Işi simţea tremurul 
uşor al degetelor care ridicau paharul. Nu ar trebui să amestece 
alcoolul cu medicamentele prescrise, însă nu era decât un pahar 
de Chardonnay. Şi îi datora asta tatălui ei. 

Lăsă paharul în jos şi descoperi că Safia o studia. Faţa ei era 
impenetrabilă, însă ochii îi licăreau preocupaţi. Kara îi întâlni 
privirea, însă nu se eschivă, uitându-i-se drept în ochi. Safia 
renunţă în cele din urmă şi-şi întoarse privirea, uitându-se pe 
geam afară. 

Nici una din ele n-avea cuvinte pentru a o alina pe cealaltă. Nu 
mai aveau deloc cuvinte... 

Deşertul le luase o parte din vieţi, o parte din inimi. Şi numai 
acolo, printre nisipuri, mai puteau fi recuperate. 


11.42 A.M. 
MUSCAI, OMAN 


Omaha trânti uşa de la intrarea în Ministerul Patrimoniului 
Naţional. 

Uşa batantă aproape că-l lovi în faţă pe fratele lui, Danny, care 
venea după el. 

— Omaha, calmează-te. 

— Birocraţi nenorociţi... îşi continuă tirada afară, în stradă. Ai 
nevoie de un amărât de permis ca să-ţi târâi fundul pe-aici. 

— Ai obţinut ce-ai vrut, spuse Danny pe un ton conciliant. 

— A durat toată dimineaţa. Şi singurul motiv pentru care am 
obţinut într-un final permisul de transport al benzinei pentru 
Roverari - ca să cari un rahat de benzină - a fost numai că Adolf 
bin Găoază voia să-şi mănânce nenorocitul ăla de prânz. 

— Calmează-te. Danny îl apucă de cot şi-l trase după el până 
la marginea trotuarului. 

Mai multe capete se întoarseră spre ei. 

— lar Safia... avionul Karei aterizează în... Omaha îşi verifică 
scurt ceasul de la mână. In numai o oră. 

Danny făcu semn cu mâna unui taxi. Un Mercedes alb trase pe 
dreapta dintr-o staţie de taxiuri din apropiere, oprind chiar lângă 
trotuar. Danny deschise portiera şi-l împinse pe Omaha înăuntru. 
Din fericire, avea aer condiţionat. Era amiază în Muscat şi 
temperatura era de peste treizeci şi opt de grade Celsius. 

Aerul rece din interior îl făcu să se mai calmeze. Se aplecă în 
faţă şi bătu uşor în panoul de plexiglas dintre bancheta din spate 
şi şofer. 

— La aeroportul Seeb. 

Şoferul dădu din cap în semn că a înţeles şi intră în trafic fără 
să semnalizeze, pur şi simplu croindu-şi drum în aglomeraţia de 
la orele prânzului. 

Omaha să lăsă pe spate pe banchetă, lângă fratele său. 

— Nu te-am văzut niciodată atât de nervos, spuse Danny. 

— Ce spui acolo? Nervos? Sunt foc şi pară. 

Danny se uita afară pe geam. 

— Ai dreptate... ca şi cum faptul că o să te întâlneşti cu fosta 
ta logodnică, faţă în faţă, nu te-a făcut ţâfnos încă de dimineaţă. 

— Safia n-are nimic de-a face cu asta. 

— Da-da. 

— N-am nici un motiv să fiu nervos. 

— Poţi să repeţi asta cât vrei, Omaha. 

— Mai taci din gură. 

— Tu să taci din gură. 

Omaha clătină din cap. Amândoi dormiseră prea puțin încă de 
când sosiseră aici, în urmă cu două săptămâni. Existau o mie şi 
unu de detalii care trebuiau puse la punct atunci când organizezi 
o expediţie într-un timp atât de scurt: obţinerea permiselor şi 
rezolvarea hârţogăriei, angajarea paznicilor, a mâinii de lucru şi a 
camioanelor; obţinerea aprobării de acces în spaţiul aerian din 
partea Bazei Aeriene Thumrait; cumpărarea apei potabile, 
benzinei, armelor, sării, toaletelor ecologice; organizarea 
personalului. Şi toate astea căzuseră pe umerii fraţilor Dunn. 

Neplăcerile cu care se confruntaseră la Londra întârziaseră 
sosirea Karei. Dacă ea ar fi ajuns aici după cum fusese planificat, 
pregătirile pentru expediţie ar fi mers mult mai bine. Lady 
Kensington era adorată şi onorată în Oman, ca o Maică Tereza a 

filantropiei. Pretutindeni în ţară, muzeele, spitalele, şcolile şi 
orfelinatele, toate aveau pe faţade plăci cu numele ei pe ele. 
Corporaţia ei ajutase la câştigarea multor contracte lucrative - în 
domeniul petrolului, minereurilor şi apei potabile - pentru ţara şi 
poporul ei. 

Insă după incidentul de la muzeu, Kara le ceruse celor doi fraţi 
să păstreze tăcerea, să fie discreţi şi să pomenească numele ei 
numai în caz de nevoie. 

Aşa că Omaha avusese multă bătaie de cap. 

Taxiul traversă zona administrativă din Muscat şi se îndreptă 
spre străzile înguste care separau zidurile de piatră din oraşul 
vechi. Merseră în urma unui camion încărcat chiar azi, ce lăsa în 
urmă o dâră de ace uscate. 

Brazi de Crăciun. In Oman. Astfel se manifesta deschiderea 
ţării spre Occident, o ţară musulmană care sărbătorea naşterea 
lui Hristos. Atitudinea Omanului putea fi pusă pe seama 
monarhului aflat în fruntea statului, sultanul Qaboos bin Said. 
Şcolit în Anglia, sultanul îşi deschisese ţara lumii întregi, 
asigurase numeroase drepturi civile poporului său şi 
modernizase infrastructura ţării. 

Şoferul de taxi pornise radioul. Acordurile de Bach pluteau 
parcă prin cele două boxe ale maşinii. Favoritul sultanului. Prin 
decret regal, la amiază putea fi ascultată numai muzică clasică. 
Omaha se uită la ceasul de la mână. Era exact miezul zilei. 

Se uită afară pe fereastră. Probabil că era bine să fi rege. 

Danny rupse tăcerea: 

— Cred c-am fost urmăriţi. 

Omaha se uită la fratele său să vadă dacă glumeşte. 

Danny îşi întinsese gâtul şi se uita peste umăr. 

— BMW-ul gri, la patru maşini în spate. 

— Eşti sigur? 

— E un BMW, spuse Danny cu şi mai multă fermitate. 

Fratele său - înnebunit să fie la curent cu toate noutăţile, 
fascinat de toate lucrurile produse de germani - cunoştea bine 
maşinile. 

— Am văzut aceeaşi maşină parcata mai jos pe strada, lângă 
hotelul nostru, după care la intrarea în parcarea de la Muzeul de 
Istoria Naturii. 

Omaha se uită cu coada ochiului. 

— Ar putea să fie o coincidenţă... aceeaşi marcă, maşini 
diferite. 

— Cinci sute patruzeci. Jenţi cromate făcute la comanda. 

Geamuri fumurii. Chiar şi... 

Omaha îl întrerupse: 

— Gata cu prezentarea. Te cred. 

Dar dacă erau într-adevăr urmăriţi, mai rămânea o singură 
întrebare. 

De ce? 

Işi aduse aminte de vărsarea de sânge şi de violențele de la 
British Museum. Până şi ziarele de aici relataseră despre asta. 
Kara îl avertizase să fie pe cât posibil prevăzător, să nu iasă în 
evidenţă cu nimic. Se apleca în faţă. 

— La prima, ia-o la dreapta, spuse el în arabă, sperând că 
astfel fie o să-i piardă pe cei aflaţi pe urmele lor, fie avea sa le 
confirme prezenţa. 

Şoferul îl ignoră şi continuă să meargă tot înainte. 

Omaha simţi brusc un acces de panică. Incerca portiera. Era 
încuiată. Trecuseră de breteaua ce ducea spre aeroport. 

Bach continua să se audă în difuzoare. 

Împinse iar de mânerul portierei. 

„La dracu'.” 


12.04 P.M. : 
ÎN ZBOR DEASUPRA MĂRII 
MEDITERANE 


Safia se uita fix la cartea pe care o avea în poală, oarba la 
cuvintele de pe foaie. Nu mai întorsese nici o pagina în ultima 
jumătate oră. Tensiunea îi întindea nervii la maximum. Muşchii 
umerilor îi amorţiseră, iar o durere surdă de cap o făcea să o 
doară şi dinţii. 

Se uită afară la cerul albastru luminat de soare. Nici pic de 
nori. O prelata imensă, fără pată, întinsă pe cer. Era ca şi cum 
părăsea o viaţă şi se îndrepta spre alta. 

Şi în multe feluri chiar asta făcea. 

Abandona Londra, apartamentul ei şi zidurile de piatră ale 
British Museum, tot ceea ce crezuse cândva că-i putea oferi 
siguranţă în ultimii zece ani. Insă această siguranţa se dovedise 
a fi o iluzie, atât de fragilă, încât se făcuse praf într-o singură 
noapte. 

Incă o dată, sângele îi păta mâinile. Din cauza muncii ei. 

Ryan... 

Safia nu putea să-şi şteargă din minte imaginea şi licărul de 
surpriză din momentul în care glonţul îl trimisese pe lumea 
cealaltă. Chiar şi după câteva săptămâni, încă mai simţea nevoia 
să se spele pe faţă în mod repetat, câteodată chiar şi în mijlocul 
nopţii. Săpun aspru şi apă rece. Nimic nu reuşea să înlăture 
amintirea sângelui. 

Şi chiar dacă Safia recunoscuse natura iluzorie a siguranţei 
conferite de Londra, oraşul devenise căminul ei. Avea prieteni, 
colegi, o librărie favorită, un cinematograf la care rulau filme 
vechi, o cafenea unde serveau un cappuccino de caramel 
perfect. Viaţa ei fusese definită de străzile şi garniturile de 
metrou ale Londrei. 

Şi mai apoi mai era şi Billie. Safia fusese obligata să-şi lase 
motanul în grija Juliei, o botanistă pakistaneza care închiriase 
apartamentul de dedesubt. Inainte să plece, Safia îi şoptise la 
urechi motanului diferite promisiuni, promisiuni pe care spera să 
le respecte. 

Cu toate astea, Safia era îngrijorată până în măduva oaselor. 
O parte din îngrijorarea ei era inexplicabilă, fiind doar un 
sentiment copleşitor de damnare. Insă în bună măsură nu era. Se 
uită de jur împrejur prin cabină. Dacă aveau să sfârşească 
precum Ryan, zăcând la morga oraşului, după care să fie 
îngropaţi într-un cimitir rece în timp ce cădea prima zăpadă? 

Pur şi simplu nu putea să facă faţă unei asemenea 
perspective. Până şi simpla viziune îi îngheţa măruntaiele. Incepu 
să respire cu greutate numai la gândul ăsta. Mâinile îi tremurau. 
Safia se luptă cu valul de panică, simţindu-i rostogolirea bine 
cunoscută. Se concentra asupra respirației, pe ceea ce se afla în 
exterior, departe de propria teamă. 

De-a curmezişul cabinei, zumzăitul motoarelor îi făcuse pe toţi 
ceilalţi să-şi lase scaunele pe spate, să prindă cât de puţin somn 
mai puteau în drumul spre sud. Până şi Kara se retrăsese în 
spaţiul ei privat - însă nu ca să tragă un pui de somn. Şoaptele ei 
înăbuşite ajungeau până la ea prin uşă. Kara se ocupa de 
ultimele detaliile dinainte de sosire. Oare ea dormea vreodată? 

Un zgomot îi atrase din nou atenţia Safiei la ce se întâmpla în 
cabină. Painter Crowe stătea în picioare lângă scaunul ei, 
apărând ca într-un număr de magie. Avea într-o mână un pahar 
înalt de apă cu gheaţă, iar cu cealaltă mână îi întinsese un 
păhăruţ de cristal plin cu un lichid cafeniu-roşcat. Bourbon după 
miros. 

— Bea ăsta. 

— Eu nu... 

— Bea-l şi gata. Nu-l sorbi. Dă-l pe gât. 

Ridică mâna acceptând paharul, mult mai speriată de faptul că 
ar putea să-l verse decât din dorinţa de a accepta băutura. Nu 
mai vorbiseră din noaptea aceea sângeroasă, cu excepţia un 
scurt „mulţumesc” după ce fusese salvată. 

Se aşeză în scaunul liber de lângă ea şi îi făcu semn spre 
băutură. 

— Haide. 

Cum nu avea chef de ceartă, ridică paharul şi-l dădu peste 
cap. Băutura o arse pe gât, îi umplu nările cu tăria sa, după care 
îi aprinse stomacul în flăcări. li înapoie paharul. 

El îi întinse apoi paharul cu apă. 

— Apă minerală cu lămâie. Bea-l încet. 

Se conformă, ţinând paharul cu ambele mâini. 

— E mai bine? 

Ea dădu din cap. 

— Sunt bine. 

Se uită la ea, aplecat pe jumătate pe-un umăr ca să o vadă 
mai bine. Ea îşi menţinu privirea într-o parte, concentrându-se 
asupra lungimii picioarelor lui întinse. El îşi încrucişa gleznele, 
expunându-şi şosetele. Erau negre cu romburi. 

— Nu-i vina ta, spuse el. 

Ea înţepeni. Era sentimentul ei de vinovăţie atât de vizibil? Se 
simţi năpădită de jenă. 

— Nu e, repetă el. 

Din tonul vocii lui lipsea asigurarea verbală a tuturor celor 
care încercaseră s-o liniştească frumos cu platitudinile lor: 
colegii, prietenii, până şi psihologul poliţiei. In schimb, vocea lui 
Painter era pur şi simplu naturală. 

— Ryan Fleming. A fost la locul nepotrivit, în momentul 
nepotrivit. Nimic mai mult. 

Ochii ei se mişcară brusc spre el, după care priviră din nou 
într-o parte. Simţea căldura lui, asemenea bourbonului, cald ca 
whisky-ul şi atât de masculin. Găsi puterea să vorbească, să-l 
contrazică: 

— Ryan n-ar fi fost acolo... dacă... dacă eu n-aş fi lucrat atât 
de târziu. 

— Pe dracu”. 

Reacţia lui dură o făcu să tresară. 

Painter continuă: 

— Domnul Fleming se afla la muzeu pentru noi. Pentru mine şi 

pentru Coral. Prezenţa lui în noaptea aceea n-avea nimic de-a 
face cu tine sau cu descoperirea artefactului de către tine. Dai 
vina pe noi? 

O mică parte din ea aşa făcea. Cu toate astea, Safia clătină din 
cap, ştiind pe cine să învinovăţească în cele din urmă. 

— Hoţii veniseră după inimă, descoperirea făcută de mine. 

— Şi sunt sigur că n-a fost prima tentativă de furt din muzeu. 
Se pare că reeditează o spargere de la miezul nopţii ce viza un 
bust etrusc de acum două luni. Hoţii şi-au croit calea tăind 
acoperişul. 

Safia îşi ţinu capul plecat. 

— Ryan era şeful pazei, îşi făcea meseria. Ştia la ce riscuri se 
expune. 

Deşi nu era convinsă în întregime, nodul strâns din gâtul Safiei 
mai slăbi un pic. Sau poate că nu era decât alcoolul. 

Mâinile lui i le atinseră pe ale ei. 

Ea tresări, însă americanul nu-şi retrase mâinile. Îi cuprinse 
palmele între palmele lui, atingerea lui fiind caldă după paharul 
rece de apă. 

— Poate că Lady Kensington nu priveşte cu ochi buni prezenţa 
noastră în expediţia asta, însă nu vreau decât să ştii că nu eşti 
singură. Am intrat în asta împreună. 

Safia dădu încet din cap, după care îşi trase mâinile dintre ale 
bărbatului, nesimţindu-se în largul ei din cauza intimităţii, a 
atenţiei pe care i-o acorda un bărbat pe care abia dacă îl 
cunoştea. Totuşi, îşi cuprinse o mână cu cealaltă, păstrându-i 
căldura. 

El se lăsă pe spate, probabil simțind starea ei de disconfort. 
Ochii lui scânteiară uşor amuzaţi. 

— Ţine-te tare... ştiu din experienţă că eşti al naibii de bună la 
asta. 

Safia se imagină atârnând de acoperişul muzeului. Cum 
trebuie să fi arătat! Şi, pe neaşteptate, un zâmbet îi înflori pe 
buze, primul după noaptea aceea oribilă. 

Painter o studie, pârând să spună: „lată că se poate”. Se ridică 
în picioare. 

— Ar trebui să încerc să dorm puţin... şi aşa ar trebui să faci şi 
tu. 

Gândindu-se că un asemenea lucru ar putea fi acum posibil, îl 
privi cum păşeşte calm pe mocheta cabinei, întorcându-se la 
locul lui. Ridică un deget şi-şi atinse obrazul pe măsură ce 
zâmbetul îi dispărea. Căldura bombonului încă-i mai persista în 

corp, ajutând-o să-şi găsească echilibrul. Cum reuşise ceva atât 
de simplu să-i aducă atât de multă alinare? 

Insă Safia simţi că de fapt asta nu se datora atât alcoolului, cât 
amabilităţii şi bunăvoinţei bărbatului. 

Uitase cum este. Trecuse atât de mult timp. Nu mai simţise 
asta de când... de când... 


12.13 P.M. 


Omaha se lăsă pe spate de pe banchetă şi izbi din nou cu 
picioarele în panoul care-i separa de şoferul taxiului. Călcâiele 
sale loviră fără nici un efect. Era ca oţelul forjat. Sticlă antiglonţ. 
Dădu frustrat un cot în geamul lateral. 

Prins în capcană. Răpit. 

— Incă ne mai urmăresc, spuse Danny, arătându-i cu capul în 
spate, acolo unde BMW-ul era pe urmele lor, la vreo cincizeci de 
metri distanţă. 

Se puteau vedea şi nişte siluete întunecate care stăteau pe 
scaunele din faţă şi din spate ale maşinii. 

Taxiul trecu printr-o zonă rezidenţială, plină de case cu 
structura albă. Reflexia soarelui era orbitoare. Cealaltă maşină 
menținea ritmul în spatele lor. 

Omaha se uită din nou în faţă. 

— Leyh? izbucni el în arabă. De ce? 

Şoferul continuă să-i ignore, stoic şi tăcut, croindu-şi calea prin 
străzile înguste cu o îndemânare de invidiat. 

— Trebuie să ieşim de-aici, spuse Omaha. Să ne încercăm 
norocul pe stradă. 

Danny îşi concentrase atenţia asupra uşii de lângă el, uitându- 
se la panoul lateral care lambrisa portiera. 

— Ton coup-ongles, Omaha? 

Fratele său vorbea în franceză - încercând în mod clar să-l 
împiedice pe şofer să tragă cu urechea. Danny întinse mâna, pe 
jos, ca să nu fie văzut direct de şofer. 

Omaha se căută într-unul din buzunare. Ce credea Danny că 
poate să facă cu această coupe-ongles? Cu unghiera? || întrebă 
în franceză: 

— Ai de gând să scapi de-aici tăind ceva cu aia? 

Danny nu se uită înapoi, ci doar dădu din cap înspre şofer. 

— Nemernicul ăla de-acolo ne-a blocat aici folosind sistemul 


134 


de protecţie al maşinii pentru copii. Asta-i împiedică pe copii să 
deschidă uşile din spate. 

— Şi? 

— Aşa că o să folosim acelaşi sistem ca să ieşim de-aici. 

Omaha scoase unghiera din buzunar. Atârna la legătura de 
chei. l-o dădu lui Danny, care o palmă. 

— Ce-ai de... 

Danny îi întrerupse cu un „şşşt” rapid, deschise unghiera şi 
scoase micuța pilă de unghii. 

— Revistele de specialitate au scris despre cât de sensibile 
sunt sistemele de siguranţă de la Mercedes. Ar trebui să fiu atent 
chiar şi când o să desfac panoul de acces. 

„Panoul de acces?” 

Inainte să poată întreba cu voce tare, Danny se întoarse spre 
el. 

— Cât de curând vrei să ieşim de-aici? 

„Chiar acum ar fi bine“ se gândi Omaha. Tocmai atunci, în 
faţă, apăru un souk în aer liber. El se lăsă în jos. 

— Uite acolo ar fi perfect. Am putea să ne pierdem urma prin 
dughenele de-acolo. Să scăpăm uşor de cei din BMW-ul din 
spate. 

Danny dădu din cap aprobator. 

— Fi gata. 

Se lăsă pe spate, îndreptându-şi poziţia corpului. Pila de unghii 
intră sub cele trei litere imprimate pe la baza geamului 
pasagerului: SRS. Safety Restraint Systemf. 

— Airbaguri? întrebă Omaha, de data asta uitând să vorbească 
în franceză. 

— Airbaguri laterale, fu de acord Danny. 

Atunci când se deschide un airbag, ca măsură de siguranţa, 
toate încuietorile se decuplează pentru a permite echipelor de 
salvare accesul din exterior. 

— Deci tu ai de gând să... 

— Suntem aproape la souk, şuieră Danny. 

Şoferul încetini Mercedesul când trecu pe lângă intrarea în 
piaţă, atent la mulţimea de cumpărători de la amiază. 

— Acum, murmură Omaha. 

Danny împinse pila de unghii sub panoul SRS şi lovi fără milă 
în jur, asemenea unui dentist care se chinuieşte cu un molar 


5 Souk - piaţă specifica oraşelor arabe (n. tr.). 
6 Sistemul de siguranţa. 

încăpățânat. 

Nu se întâmplă nimic. 

Maşina trecu de souk, mărind viteza. 

Danny se aplecă şi mai mult asupra uşii, înjurând mărunt din 
buze. O mişcare greşită. Cu o pocnitură asemănătoare exploziei 
unor artificii, airbagul lateral fu ejectat, lovindu-l pe Danny în faţă 
şi dându-i brusc capul pe spate în urma impactului neaşteptat. 

In maşină se declanşă o alarmă sonoră. Şoferul frână. 

Danny clipi, ţinându-se de nas. Sângele îi picura pe sub 
degete. 

Omaha nu mai stătu pe gânduri. Se întinse peste fratele său şi 
trase cu putere de mânerul uşii. Aceasta se deschise imediat. 
„Mulţumescu-ţi ie Doamne pentru ingineria germană de 
calitate.” 

Omaha îl împinse. 

— leşi! strigă el. 

Ameţit, Danny fu împins şi se rostogoli de pe bancheta din 
spate împreună cu Omaha. Căzură pe caldarâm şi se rostogoliră 
cam un metru şi ceva. Maşina care încetinise deja mai avansă 
puţin, după care opri cu scrâşnet de roţi. 

Omaha se ridică foarte greu în picioare, trăgându-l şi pe 
Danny în sus cu o singură mână, puterea fiindu-i alimentată de 
frică. Se aflau la numai câţiva paşi de intrarea în piaţă. Însă 
BMW-ul trecu în viteză pe lângă ei - după care întoarse şi frână 
în dreptul pieţii. Omaha o luă la fugă, trăgându-l şi pe Danny 
după el. Se auziră trei uşi trântite cu putere. Din maşină 
coborâseră nişte siluete întunecate, cu măşti pe cap. Apărură şi 
nişte pistoale ale căror suprafeţe străluceau în soare. Se agită şi 
o puşcă în aer. 

Omaha ajunse la marginea souk-ului şi se trase într-o parte 
lângă o femeie care căra un coş plin cu pâine şi fructe. 

— Scuzaţi-mă, murmură el şi intră rapid în piaţă. 

Danny era chiar în spatele său, cu faţa murdară de la sângele 
care-i curgea din nas. Oare era spart? 

O luară la vale pe culoarul central. Souk-ul se întindea haotic, 
ca un labirint. Căruţe roşii cu coviltir şi tarabe, pline cu baloturi 
de mătase şi caşmir, baniţe pline de rodii şi fistic, cutii de crabi şi 
peşte alb la gheaţă, butoiaşe cu murături şi boabe de cafea, 
buchete de flori proaspăt tăiate, platouri cu pâine, hălci de carne 
uscată. In aer plutea un fum gros de la grătare care-ţi făcea ochii 
să lăcrimeze. Gangurile şi pasajele înguste duhneau a capră şi a 
transpiraţie. Altele miroseau a ceva atât de dulce, încât ţi se 

apleca. Tămâie şi miere. 

Şi toate astea erau îngrămădite în labirintul acesta, colcăind 
de o adunătură de oameni de peste tot din Arabia şi nu numai 
de-acolo. Feţe de toate culorile rămâneau rapid în urmă, cu ochii 
mari, unele acoperite cu voaluri, dar în marea lor majoritate 
neacoperite. Vocile îi urmăreau în dialecte de arabă, hindi şi 
engleză. 

Omaha fugi cu Danny prin acest curcubeu şi zgomot asurzitor, 
mişcându-se de la dreapta la stânga, apoi şerpuind pe nişte alei 
întortocheate, după care merseseră drept. Oare urmăritorii erau 
în spatele lor? In faţă? N-avea de unde să ştie. Tot ce putea să 
facă era să continue să meargă. 

In depărtare, se auziră sirenele forţelor de poliţie din Oman, 
vuind pe deasupra zgomotului asurzitor al mulţimii. Le veneau în 
ajutor... însă puteau ei să reziste suficient de mult timp ca să 
profite de asta? 

Omaha se uită înapoi, în timp ce intrară într-un bazar de pe o 
alee lungă şi îngustă. La capătul opus, apăru un bărbat înarmat 
şi cu mască pe faţă, care-şi mişca întruna capul, asemenea unui 
radar. Era uşor de reperat, căci oamenii fugeau în toate direcţiile, 
lăsând spaţiul gol în jurul lui. Se părea că auzise poliţia. Timpul 
se scurgea şi pentru el. 


Omaha n-avea de gând să-i uşureze munca. Îl trase pe Danny 
în mijlocul mulţimii. Ocoliră colţul unei clădiri şi intrară într-o 
dugheană care vindea coşuri de nuiele şi vase de lut. Proprietarul 
îmbrăcat în robă se uită rapid la faţa însângerată a lui Danny şi le 
făcu semn să iasă, zbierând în arabă. 

Avea să fie nevoie de oarece iscusinţă în comunicare pentru a 
obţine adăpost aici. Omaha îşi scoase portofelul şi îi înşiră pe 
masă un teanc de bancnote de cincizeci de riali. Zece la număr. 
Vânzătorul aruncă o privire rapidă teancului de bani, cu un ochi 
aproape închis. Să facă trocul sau nu? Omaha se întinse să-şi 
recupereze bancnotele, însă o mână îl opri. 

— Khalas! declară bătrânul, făcându-le semn să se lase în jos. 

Târgul era făcut! 

Omaha se ghemui în spatele unei grămezi de coşuri. Danny 
găsi adăpost şi el în spatele unui vas roşu şi mare de ceramică. 
Era suficient de mare încât fratele său să se ascundă /năuntru. 
Danny se strânse de nas, încercând să oprească sângerarea. 

Omaha supraveghe aleea de-afară. Se auzi zgomotul unor 
sandale şi foşnetul unor robe. Un bărbat paşi hotărât şi apăru 

după colţ, faţa sa mascată căutând rapid în cele patru zări. 
Sirenele poliţiei se apropiau de souk. Pistolarul îşi ridicase capul, 
încercând să le dea de urmă. Trebuia să abandoneze urmărirea 
sau risca să fie prins. 

Omaha simţi cum îl cuprinde un val de încredere. Asta până 
când fratele său strănută. 


12.45 P.M. . 
COBORÂREA FINALĂ 


Learul se învârtea deasupra apei, pregătindu-se să aterizeze 
pe Aeroportul Internaţional Seeb. Safia privea pe hubloul micuţ. 

Oraşul Muscat se întindea dedesubt. In realitate erau trei 
oraşe, separate de dealuri în trei cartiere distincte. 

Cea mai veche secţiune, denumită, destul de inteligent, Oraşul 
Vechi, apăru în momentul în care avionul cu reacţie viră brusc 
spre dreapta. Zidurile de piatră şi clădirile seculare se întindeau 
cuibărindu-se parcă lângă un golf curbat ca o semilună, cu apă 
albastră şi cu linia țărmului delimitată de nisip alb şi întreruptă 
de palmieri. inconjurat de zidurile vechi cu porţi, oraşul găzduia 
palatul Alam şi inconfundabilele forturi din piatră Mirani şi Jalai, 
ce dominau locul. Amintirile învăluiau tot ceea ce vedea, la fel de 
subtil ca reflexiile în apele liniştite ale golfului. Evenimente uitate 
de mult începeau să recapete viaţă: cum alerga cu Kara pe 
străduţele înguste, primul ei sărut în umbra zidurilor oraşului, 
gustul bomboanelor cu scorţişoară, vizitarea palatului sultanului, 
tremurând de emoție şi într-un nou veşmânt thob. 

Safia simţi cum o ia cu frig şi nu din cauza aerului condiţionat. 
Căminul ei şi patria mamă i se înceţoşau în minte. Tragedie şi 
bucurie. 

După care, în timp ce avionul cobora spre aeroport, Oraşul 
Vechi dispăru, înlocuit de secţiunea Matrah a Muscatului - şi 
portul oraşului. Pe-o parte a docurilor erau acostate nave 
moderne, mătăhăloase, pe partea cealaltă dďdhow-ul, acele bărci 
lungi şi zvelte, cu un singur catarg şi provă ascuţită, vechile 
ambarcaţiuni cu vele din Arabia. 

Safia se uită lung la linia semeaţă de catarge de lemn cu 
velele împăturite, aflate într-un contrast puternic cu monştrii de 
oţel cu propulsie diesel. Mai mult decât orice altceva, imaginea 
era tipică pentru patria ei: străvechiul cu modemul, puse laolaltă, 

dar separate pentru totdeauna. 

Cea de-a treia secţiune a Muscatului era cea mai puţin 
interesantă. Dispus în partea interioară, de uscat, dincolo de 
oraşul vechi şi de port, cocoţat pe dealuri, se înălța Ruwi, 
modernul centru de afaceri, cartierul general comercial al 
Omanului. Sediul birourilor corporației Karei se afla aici. 

Traiectoria avionului refăcuse traseul vieţii Safiei şi Karei, de la 
Oraşul Vechi la Ruwi, de la copiii gălăgioşi care se jucau pe 
străzi, la vieţile delimitate de birouri şi de muzee prăfuite. 

lar acum prezentul. 

Avionul cobori spre aeroport, îndreptându-se spre pistă. Safia 
se lăsă pe spate în scaun. Ceilalţi pasageri erau călare pe 
hublouri, cu gura căscată. 

Clay Bishop stătea în partea opusă a cabinei. Doctorandul 
dădea din cap pe ritmul melodiei pe care o asculta la iPod-ul său. 
Ochelarii lui negri îi tot alunecau pe nas în jos, făcându-l să-i 
împingă întruna la loc. Purta ţinuta sa obişnuită: blugi şi tricou. 

In faţa lui Clay, Painter şi Coral erau amândoi aplecaţi într-o 
parte, uitându-se afară pe acelaşi hublou. Şuşoteau între ei. Ea îi 
arătă ceva, el dădu din cap aprobator, trecându-şi de câteva ori 
mâna prin păr peste un moţ care-i apăruse în creştetul capului în 
timp ce trăsese un pui de somn. 

Kara descuie uşa de la cabina sa privată, iar acum stătea în 
picioare în pragul uşii. 

— Aterizăm, spuse Safia. Ar trebui să stai jos. 

Îşi trosni degetele de îngrijorare, însă Kara se îndreptă spre 
scaunul gol de lângă ea şi se lăsă să cadă, de sus. Nu-şi puse 
centura de siguranţă. 

— Nu pot să dau de Omaha la telefon, rosti ea ca introducere. 

— Cum? 

— Nu răspunde la mobil. Probabil o face intenţionat. 

Nu prea era stilul lui Omaha, se gândi Safia. Poate că uneori 
era neserios, însă când venea vorba de muncă îşi făcea bine 
treaba. 

— In mod sigur e ocupat. Nu prea l-ai lăsat să piardă vremea. 
Ştii şi tu cât de sensibili şi de protectori cu teritoriul lor pot fi 
ataşaţii culturali din Muscat. 

Kara nu se abţinu să-şi manifeste nemulţumirea. 

— Ar face bine să ne aştepte la aeroport. 

Safia băgă de seamă cât de mărite îi erau pupilele în lumina 
strălucitoare. Arăta obosită, dar în priză. 

— Dacă a spus că o să fie acolo, atunci o să fie. 

Kara ridică o sprânceană întrebătoare spre ea. 

— Domnul Demn de încredere? 

Safia simţi un junghi puternic, măruntaiele răsucindu-i-se şi 
sfârtecându-i-se în două direcţii diferite. Reflexul o făcea să 
dorească să-i ia apărarea, aşa cum o făcuse şi în trecut. Insă 
amintirea inelului pe care i-l pusese înapoi în palmă o gâtui. El nu 
înţelesese profunzimea durerii ei. 

Şi dacă era să se gândească mai bine, cine ar fi putut? 

Trebui să se abţină să nu se uite la Painter. 

— Mai bine ţi-ai pune centura, o avertiză ea pe Kara. 


12.53 P.M. 


Strănutul lui Danny fusese la fel de puternic ca un foc de 
armă, speriind o pereche de porumbei închişi într-o colivie dintr-o 
prăvălie vecina. Aripile lor fâlfâiră şi se loviră de zăbrelele din 
bambus. 

Omaha îl văzu pe bărbatul mascat şi înarmat cum se întoarce 
spre baracă, îndreptându-se spre ei. La un metru distanţă, Danny 
îşi acoperise nasul şi gura şi se lăsă şi mai jos în spatele înaltei 
urne de ceramică. Sângele îi curgea pe bărbie. Omaha se sprijini 
bine în genunchi, încordat, gata să sară. Singura lor speranţă 
stătea în elementul surpriză. 

Sirenele poliţiei urlau, apropiindu-se. Dacă Danny ar fi putut să 
se mai abţină încă un minut... 

Mascatul îşi ţinea puşca sprijinită pe umăr, îndreptată în faţă, 
mişcându-se într-o poziţie de luptă, a cuiva cu experienţă. 
Omaha îşi încleşta pumnii. Avea să-i tragă una peste armă după 
care avea să sară pe urmăritorul lor. 

Inainte să facă vreun gest, proprietarul dughenei, îmbrăcat în 
veşmântul tradiţional, târşâindu-şi picioarele, ieşi în faţa intrării. 
Agita un evantai într-o mână, iar cu cealaltă îşi ştergea nasul. 

— Hasaseeya, murmură el în timp ce aranjă nişte coşuri de 
deasupra capului lui Omaha, blestemându-şi alergia la polen. 

Se prefăcu surprins la vederea bărbatului înarmat, îşi ridica 
mâinile în sus, evantaiul zburându-i iniţial în sus, ca mai apoi să-i 
cadă pe jos. 

Mascatul murmură o înjurătură printre buze, făcându-i semn 
cu arma bătrânului să se dea înapoi. 

Acesta se conforma, retrăgându-se la o tejghea joasă, 

acoperindu-şi capul cu mâinile. 

La depărtare, pe direcţia intrării în souk, scrâşnetul roţilor 
frânate brusc anunţa sosirea Poliţiei din Oman. Sirenele urlau. 

Tipul înarmat îşi arunca privirea în direcţia lor, după care făcu 
singurul lucru pe care putea să-l facă. Se îndrepta spre urna 
mare care-l adăpostea pe Danny şi-şi băga puşca înăuntru. Şi 
după o scurta verificare de jur împrejur, îşi smulse masca şi o 
azvârli şi pe aceasta înăuntru. Apoi, cu o rotire rapida a unei 
mantii de culoarea nisipului, silueta dispăru în agitația pieţei, în 
mod clar făcându-şi planul de a se alătura pur şi simplu masei 
imense de oameni. 

Neştiut de nimeni. 

Cu excepţia lui Omaha care îl urmărise din priviri. Era o 
femeie. 

Piele cafenie, ochi căprui-închis, un tatuaj reprezentând o 
lacrima sub ochiul stâng. 

O beduina. 

Omaha ieşi precaut din ascunzătoare. Danny se târi şi el în 
patru labe. Omaha îşi ajută fratele să se ridice. 

Proprietarul apăru, îndreptându-şi veşmântul cu mişcări 
energice ale mâinii. 

— Shuk ran, murmură Danny pe sub nasul său sângerând, 
mulţumindu-i omului. 

Cu bine-cunoscutul obicei al oamenilor din Oman de a nu-şi 
asuma merite pentru nimic, bărbatul ridică din umeri. 

Omaha scoase o altă bancnotă de cincizeci de riali şi i-o 
întinse. 

Negustorul îşi încrucişa braţele, cu palmele în jos. 

— Khalas. 

Inţelegerea fusese deja încheiata. Ar fi fost o insulta pentru el 
să renegocieze. În schimb, bătrânul se îndrepta spre grămada de 
coşuri şi alese unul. 

— Pentru tine, spuse el. Cadou pentru o femeie frumoasa. 

— Bi kam? întreba Omaha. Cât costa? 

Omul zâmbi. 

— Pentru tine? Cincizeci de riali. 

Omaha îi zâmbi şi el, ştiind că era păcălit, însă îi dădu 
bancnota. 

— Khalas. 

In timp ce ieşeau din piaţă şi se îndreptau spre intrare, Danny 
îl întreba nazal. 

— De ce mama dracului încercau tipii ăia să ne răpească? 

Omaha ridica din umeri. N-avea nici cea mai vagă idee. 

Aparent, Danny nu se uitase la atacatoarea lor aşa cum făcuse 
el. Nu tipi... tipe. Acum, dacă se gândea din nou la ce se 
întâmplase - după modul în care se mişcau - s-ar putea ca toate 
să fi fost femei. 

Omaha îşi aminti din nou faţa tinerei înarmate. Pielea 
strălucitoare în lumina soarelui. 

Asemănarea era neîndoielnică. Femeia ar fi putut să fie sora 
Safiei. 


142 


7 
ORAŞUL VECHI 


oTă|jooh 


2 DECEMBRIE, 5.34 P.M. 
AEROPORIUL INTERNAŢIONAL SEEB 


Painter menţinu ritmul în spatele căruciorului cu instrumente 
şi echipamente. Căldura emanată de asfaltul pistei părea să 
fiarbă oxigenul din aer, lăsând în urmă o umiditate grea, numai 
bună să-ţi pârjolească plămânii. Painter îşi folosi o mână pe post 
de evantai, agitând-o ca să-şi facă aer. Nu pentru a se răcori - 
ceva imposibil aici - ci pur şi simplu pentru a mişca puţin aerul 
din loc, suficient cât să poată respira. 

In sfârşit, cel puţin se mişcau din nou. Fuseseră întârziaţi trei 
ore, reţinuţi la bordul aeronavei ca rezultat al unor măsuri de 
securitate sporite după tentativa de răpire a unuia dintre 
asociaţii Karei Kensington. Aparent problema fusese rezolvată 
suficient cât să le permită să debarce. 

Coral mergea alături de el, scrutând cu atenţie tot ce era în 
jur, extrem de precaută. Singurul semn că arşiţa după-amiezii 
avusese vreun efect asupra partenerei sale erau broboanele de 
sudoare de pe fruntea ei întinsă. Işi acoperise părul blond cu o 
eşarfă de culoare bej pe care i-o dăduse Safia, un fel de şal 
tradiţional din Oman, numit /ihaf. 

Painter se uită înainte. 

Soarele jos arunca miraje sclipitoare de-a lungul aerodromului, 
care se răsfrângeau pe fiecare suprafaţă plană, până şi pe 
clădirea gri-cenuşie către care se îndrepta grupul lor. Oficialii 
vămii din Oman, îmbrăcaţi în uniforme albastre, escortau grupul, 
în timp ce membrii unei mici delegaţii trimise de sultan îi flancau 
din ambele părţi. 

Aceştia din urmă arătau superb, îmbrăcaţi în costumele 
naţionale ale bărbaţilor din Oman: o robă albă fără guler şi cu 
mâneci lungi, numită dishdesha, acoperită cu o mantie neagră 

cusută cu broderii din aur şi argint. Purtau şi turbane de bumbac 
cu diferite modele şi brâuri colorate din piele, împodobite cu 
argint. De aceste brâuri, fiecăruia îi atârna câte un khanjar băgat 
în teacă, pumnalul tradiţional. In cazul de faţă, acestea erau 
nişte pumnale Saidi, din argint sau aur pur, un însemn al rangului 
fiecăruia, un fel de Rolexuri ale argintăriei din Oman. 

Kara, urmată de Safia şi de doctorandul ei, rămăsese prinsă 
într-o discuţie aprinsă cu aceşti bărbaţi. Se părea că oamenii 
expediției trimişi în avans aici, Omaha Dunn şi fratele lui, erau 
reţinuţi de poliţie. Detaliile asupra răpirii nereuşite erau încă 
incomplete. 

— Şi Danny este bine? întrebă Safia în arabă. 

— E bine, bine, doamna mea, o asigură unul dintre cei care îi 
escortau. li curge sânge din nas. Nimic mai mult. Daţi-mi voie să 
vă asigur că a primit deja îngrijiri. 

Kara i se adresă persoanei oficiale cu cel mai înalt rang: 

— Şi cât de curând o să putem porni la drum? 

— Majestatea Sa, sultanul Qaboos, a făcut personal 
aranjamente pentru transportul dumneavoastră spre Salalah. Nu 
o să mai existe şi alte neînţelegeri. Măcar dacă am fi ştiut mai 
devreme... că dumneavoastră în persoană o să însoţiţi... 

Kara îl întrerupse cu un gest sugestiv din mână. 

— Kif, kif, îl expedie ea în arabă. Nu face nimic. Atâta timp cât 
nu vom mai fi întârziaţi. 

Acesta îi răspunse cu o plecăciune. Faptul că oficialul din 
Oman nu se arătase deloc jignit de întreruperea ei caustică 
vorbea de la sine despre influenţa de care se bucura Lady 
Kensington în Oman. i 

„S-a zis cu discreția”, se gândi Painter. Işi întoarse atenţia spre 
însoţitoarea Karei. Ingrijorarea încrețea colţurile ochilor Safiei. 
Liniştea de moment de la sfârşitul zborului dispăruse în 
momentul în care auzise de necazurile de aici. Işi luase bagajul 
de mână ţinându-l strâns cu ambele mâini, refuzând să-l pună cu 
tot cu încărcătura sa străveche în căruciorul de bagaje. 

Şi cu toate astea, văzu o lucire plină de hotărâre în ochii de 
culoarea smaraldului, sau poate că nu era decât reflexia 
bucăţilor de aur. Painter şi-o aminti cum atârna de acoperişul 
muzeului. Simţise un izvor de putere în ea, adânc ascunsă, dar 
totuşi prezentă. Până şi pământul părea să recunoască asta. 
Soarele, care orbea în mod neplăcut tot ce mişca în Oman, 
strălucea deasupra pielii ei, ca şi cum i-ar fi urat bun venit, 
luminându-i trăsăturile. Părea şi mai frumoasă, asemenea unui 

giuvaier a cărui frumuseţe este sporită de o montură perfectă. 

In cele din urmă, grupul ajunse la clădirea terminalului privat, 
iar uşile se deschiseră într-o oază răcoroasă şi confortabilă 
datorata aerului condiţionat. Era salonul VIP. Şederea lor în 
această oază se dovedi oricum de scurtă durată. Procedurile de 
rutină de la vamă fură încheiate în mare grabă sub oblăduirea 
alaiului trimis de sultan. Paşapoartele fură verificate rapid, vizele 
aplicate prin ștampilare - după care cei cinci fură împărţiţi în 
două limuzine negre: Safia, doctorandul şi Kara într-una, Coral şi 
Painter în cealaltă. 

— Se pare că nu prea ne este apreciată compania, comentă 
Painter suindu-se în limuzina lungă împreună cu partenera sa. 

Se aşeză pe o banchetă. Coral i se alătură. 

Pe scaunul din faţă, lângă şofer, stătea un irlandez vânjos. 
Purta o armă proeminentă într-un toc fixat pe un ham de umăr. 
Painter mai observă şi perechea de vehicule de escortă - unul în 
faţa limuzinei Karei, celălalt în spate. In mod clar, după tentativa 
de răpire, paza n-avea să mai fie neglijată. 

Painter scoase un telefon celular dintr-un buzunar. Telefonul 
conţinea un cip de codare prin satelit cu acces la reţeaua de 
calculatoare a Departamentului Apărării şi avea încorporat o 
cameră digitală de şaisprezece megapixeli cu bliţ, cu posibilităţi 
de descărcare şi încărcare imediată de imagini. 

Nu pleca niciodată de-acasă fără el. 

li scoase casca minusculă şi o fixă în ureche. Un microfon 
micuţ îi atârna în dreptul buzelor. Aşteptă până când telefonul 
prin satelit transmise un semnal codat care străbătea întregul 
glob şi era adresat unei singure persoane. 

— Comandante Crowe, răspunse o voce într-un final. 

Era Sean McKnight, superiorul său direct, şeful Sigma. 

— Domnule, am aterizat în Muscat şi ne îndreptăm spre 
clădirea Kensington. V-am apelat ca să văd dacă aţi primit vreo 
informaţie cu privire la atacul asupra echipei sosite în avans. 

— Avem deja raportul preliminar al poliţiei. Au fost luaţi pe sus 
de pe stradă. Intr-un taxi fals. Sună ca o tentativă tipică de răpire 
în scop de răscumpărare. O formă obişnuită de-a mai câştiga 
nişte bani acolo. 

Totuşi, Painter sesiză suspiciunea din vocea lui McKnight. Mai 
întâi necazurile de la muzeu... acum asta. 

— Credeţi că incidentul ar putea avea vreo legătură cu 
Londra? 

— E prea devreme să mă pronunţ. 

Lui Painter îi reveni în minte imaginea siluetei care dispăruse 
peste parapetul muzeului. Încă mai simţea în mână greutatea Sig 
Sauerului Cassandrei. La două zile de la arestarea sa în 
Connecticut, ea dispăruse de sub escortă. Duba poliţiei cu care 
se făcea transferul ei către aeroport fusese prinsă într-o 
ambuscadă, doi oameni muriseră, iar Cassandra Sanchez 
dispăruse. Painter nu crezuse că avea s-o mai vadă vreodată. Ce 
legătură avea ea cu toate astea? Şi de ce? 

McKnight continuă: 

— Amiralul Rector a coordonat o acţiune a NSA” de strângere 
de informaţii. O să ştim mai multe peste vreo două ore. 

— Foarte bine, domnule. 

— Comandante, Novak este cu tine? 

Painter se uită la Coral, care privea peisajul ce rămânea rapid 
în urmă. Ochii ei erau inexpresivi, însă era sigur că memora 
împrejurimile. Aşa, în caz de ceva. 

— Da, domnule. E aici. 

— Spune-i că cercetătorii de la Los Alamos au reuşit să 
descopere particule de uraniu ce se dezintegrează în mostra 
aceea de fier meteoritic pe care aţi găsit-o la muzeu. 

Painter îşi aminti de îngrijorarea ei privind rezultatele obţinute 
în urma scanării mostrei găsite. 

— De asemenea, susţin ipoteza ei că radiaţia rezultată din 
dezintegrarea uraniului ar putea într-adevăr să acţioneze 
asemenea unui cronometru nuclear, ce destabilizează uşor 
antimateria până când este posibil să se producă un electroşoc. 

Painter îşi îndreptă spatele şi spuse în receptor: 

— Dr. Novak a mai sugerat şi că aceeaşi destabilizare ar putea 
să se producă la sursa primară a antimateriei, dacă există aşa 
ceva. 

— Exact. Cercetătorii de la Los Alamos şi-au exprimat în mod 
independent aceeaşi îngrijorare. Aşadar, în misiunea voastră 
timpul a devenit o coordonată critică, astfel că au fost alocate 
resurse suplimentare. Dacă există o sursă primară, trebuie să fie 
descoperită rapid sau totul poate fi pierdut. 

— Am înţeles. 

Painter revăzu în minte imaginea ruinelor rămase la muzeu în 
urma exploziei galeriei, oasele paznicului topite pe grilajul 
metalic de siguranţă. Dacă exista un filon-mamă al acestei 
antimaterii, pierderea putea să fie mult mai mare decât una de 

146 


ordin ştiinţific. 

— Ceea ce mă aduce la ultima chestiune, comandante. Avem 
informaţii proaspete, importante pentru misiunea voastră. 
Primite de la NOAAE. Ni s-a raportat că un val major de furtuni se 
află în dezvoltare în sudul Irakului şi se îndreaptă spre sud. 

— Furtuni? 

— Furtuni de nisip. Vântul bate cu o viteză de nouăzeci şi cinci 
de kilometri pe oră. lţi ia casa pe sus, nu alta. A lovit oraş după 
oraş, mutând dunele pe străzi. NASA confirmă că se îndreaptă 
spre Oman. 

Painter clipi. 

— NASA confirmă? Cât de mare e... 

— Suficient de mare să fie văzută din spaţiu. O să-ţi trimit 
imaginea din satelit. 

Painter îşi aruncă privirea spre ecranul digital al telefonului. 
Ecranul se umplea linie cu linie de sus în jos. Era o hartă 
meteorologică în timp real a Orientului Mijlociu şi a Peninsulei 
Arabice. Detaliile erau uimitoare: linia coastei, marea albastră 
străbătută de nori plutitori, oraşele minuscule. Totul cu excepţia 
unei pete mari şi ceţoase ce înconjura Golful Persic. Arăta 
asemenea unui uragan, însă unul pe uscat. Un val roşiatic, imens 
se extindea chiar şi peste golf. 

— Conform prognozelor meteorologice se aşteaptă ca furtuna 
să se amplifice ca intensitate şi volum pe măsură ce se va 
deplasa spre sud, continua McKnight în timp ce imaginea se 
derula pe ecran. 

Pata reprezentând furtuna de nisip trecea peste un oraş de pe 
coasta, acoperindu-l. 

— Sunt voci care spun că acolo se produce furtuna secolului. 
Un val de presiune înaltă de deasupra Mării Arabiei produce 
vânturi musonice extrem de violente, ce sunt atrase deasupra 
Sfertului Gol. Furtuna de nisip o să lovească deşerturile de sud în 
plin, după care o să se stârnească şi mai tare, alimentată de 
vânturi musonice, creând un val uriaş de furtuni. 

— Sfinte Hristoase. 

— O să fie iadul pe pământ acolo, o bucata de vreme. 

— Şi cam în cât timp o să se întâmple asta? 

— Furtuna ar trebui să ajungă la graniţa Omanului până 

3 National Oceanic and Atmospheric Administration - agenţie 
federala însărcinată cu urmărirea condiţiilor atmosferice şi oceanice, (n. 
tr.). 

poimâine. lar după estimările actuale se aşteptă ca valul de 
furtuni să dureze două sau trei zile. 

— Amânând expediţia. 

— Pentru cât mai puţin posibil. 

Painter citi printre rânduri ordinul din spatele cuvintelor 
directorului. Ridica uşor capul şi se uita rapid spre cealaltă 
limuzină. O întârziere. Kara Kensington n-avea să fie deloc 
încântată. 


6.48 PM. 


— Calmaţi-vă, îi sfătui Safia. 

Se adunaseră cu toţii în grădina din curtea reşedinţei 
Kensington. Pereţii înalţi acoperiţi cu calcar mărunţit datau din 
secolul al XVI-lea, la fel ca frescele idilice reprezentând o viţă-de- 
vie căţărătoare ce încadra tablourile cu peisaje terestre şi 
marine. Cu trei ani în urmă, lucrările de restaurare le 
readuseseră frescelor gloria de odinioară. Asta era prima dată 
când Safia vedea cu ochii ei lucrarea în forma finală. Artizanii de 
la British Museum supravegheaseră detaliile lucrării aici, în timp 
ce Safia le supervizase de la Londra prin intermediul camerelor 
digitale şi a internetului. 

Fotografiile nu reuşiseră să redea cu acuratețe bogăţia de 
culori. Pigmenţii albaştri proveniţi de la cochiliile zdrobite de 
moluşte, cei roşii din petalele presate de trandafir, aşa cum se 
făcea la origini, în secolul al XVI-lea. 

Safia admiră şi restul grădinii, un loc în care se jucase odată, 
pe vremea când era copil. Alei pavate cu plăci din teracotă roşie 
traversau printre straturile de trandafiri, gardurile vii tăiate şi 
parcelele cu plante perene aranjate artistic. O gradină 
englezeasca, o bucată de Marea Britanie în centrul Muscatului, în 
contrast însă, patru curmali mari erau plasați în fiecare colţ, 
arcuindu-se şi asigurând umbra unei bucăţi bune de grădina. 

Amintirile se suprapuneau peste realitate, declanşate de 
parfumul iasomiei căţărătoare şi de un iz şi mai profund de nisip 
al oraşului vechi. Duhurile pluteau probabil în mijlocul dalelor de 
cărămida - umbre jucăuşe ale trecutului. 

In centrul curţii, o fântâna placată cu faianţă tradiţională din 
Oman, cu un bazin octogonal, arunca apa în sus cu vioiciune. 
Safia şi Kara obişnuiau să se bălăcească în bazinul fântânii mai 

ales în zilele toride şi pline de praf, un obicei cu care tatăl Karei 
nu era de acord. Safia încă mai putea să-i audă vociferările 
amuzate ce răsunau dincolo de zidurile grădinii, atunci când se 
întorcea de la o întâlnire a comitetului director şi le găsea făcând 
pluta în fântână. „Voi două arătaţi ca două foci eşuate pe uscat.” 
Cu toate astea, câteodată îşi scotea şi el pantofii şi intra cu 
picioarele goale alături de ele. 

Kara trecu de fântână, păşind apăsat, abia aruncându-şi 
privirea într-acolo. Amărăciunea din cuvintele ei adusese 
prezentul înapoi în prim-plan. 

— Mai întâi peripeţiile lui Omaha... acum nenorocita asta de 
vreme. Până o să ajungem s-o luăm din loc, jumătate din Arabia 
o să ştie de excursia noastră şi n-o să avem nici un moment de 
pace. 

Safia o urmă, lăsând descărcarea limuzinelor pe seama 
celorlalţi. Painter Crowe anunţase noutăţile cumplite în plan 
meteorologic la sosirea sa. Expresia feţei lui rămăsese neutră. 

— E păcat că vremea bună nu e de cumpărat, terminase el la 
repezeală. 

Părea că se bucură să o necăjească pe Kara. Totuşi, după 
toate obstacolele pe care le ridicase Kara în calea celor doi 
americani pentru a-i împiedica să participe la expediţie, Safia nu 
putea să-l învinovăţească. 

Safia o ajunse din urmă pe Kara la intrarea cu arcadă a 
vechiului palat, o structură cu trei etaje acoperită din plăci de 
calcar sculptat. Etajele superioare erau împodobite cu balcoane 
acoperite, sprijinite pe coloane ornate. Plăcile de faianţă de un 
albastru marin, care acopereau toate suprafeţele interioare ale 
balcoanelor, calmau şi răcoreau ochiul după lumina strălucitoare 
şi orbitoare. 

Kara părea că nu se simţea deloc confortabil acum că sosise 
acasă, faţa ei, cu muşchii maxilarului încordaţi, neexprimând 
nimic altceva decât nervozitate. 

Safia îi atinse mâna, întrebându-se în ce măsură proasta ei 
dispoziţie se datora cu adevărat frustrării şi cât era indusă 
chimic. 

— Furtuna nu reprezintă o problemă, îşi asigură ea prietena. 
Oricum aveam de gând să mergem mai întâi la Salalah ca să 
examinăm mormântul lui Nabi Imran. E pe coastă, departe de 
orice furtună de nisip. Sunt sigură că o să rămânem acolo cel 
puţin o săptămână. 

Kara trase adânc aer în piept. 

— Şi totuşi, toată nebunia asta cu Omaha... Sperasem să nu 
atragem atenţia prea mult... 

Fu întreruptă de zarva iscată la poartă. Amândouă femeile se 
întoarseră. 

O maşină a Poliţiei din Oman cu girofarurile pornite, fără 
sirene, oprise lângă cele două limuzine. Portierele din spate se 
deschiseră şi doi bărbaţi coborâră. 

— Vorbeam de lup... murmură Kara. 

Safia simţi deodată că nu prea poate să respire, că rămâne 
fără aer. 

Omaha... 

Timpul se scurgea uşor, în ritmul bătăilor slabe şi neclare ale 
inimii pe care le auzea în urechi. Crezuse că va avea mai mult 
timp să se pregătească, să se obişnuiască totuşi cu ideea, să se 
călească. Simţi nevoia să fugă, să scape de-acolo şi se dădu un 
pas înapoi. 

Kara îşi puse o mână pe spatele ei, sprijinind-o. 

— Hai că o să fi bine, şopti ea. 

Omaha îşi aşteptă fratele - după care trecură împreună printre 
cele două limuzine negre. Danny era vânăt în jurul ochilor, iar 
nasul său era susţinut de un bandaj cu atelă. Omaha îşi ţinea cu 
o mână fratele de braţ. Purta un costum albastru, cu haina 
atârnată peste celălalt braţ liber, îndoit, cu cămaşă albă cu 
mânecile suflecate până la coate, pătată de murdărie şi de sânge 
uscat. Privirea sa zăbovi o clipă asupra lui Painter Crowe, 
măsurându-l din cap până-n picioare. Omaha dădu din cap în 
semn de salut, destul de reţinut. 

După care se întoarse în direcţia Safiei. Ochii i se măriră, iar 
picioarele îşi încetiniră ritmul. Faţa îi rămase nemişcată preţ de o 
secundă, după care începu să zâmbească încet, apoi din ce în ce 
mai hotărât. işi dădu la o parte câteva fire de păr blond, ca şi 
cum nu-i venea să-şi creadă ochilor ceea ce vedea. 

Buzele sale îi pronunţară numele, iar la cea de-a două 
încercare reuşi chiar s-o spună cu voce tare. 

— Safia... Dumnezeule. 

Işi drese vocea şi se duse grăbit spre ea, abandonându-şi 
pentru moment fratele. 

Înainte ca ea să-l poată opri, ajunsese deja la ea şi o îmbrăţişa 
cu putere, ca şi cum s-ar fi prăbuşit peste ea. Mirosea a sare şi 
transpiraţie, un miros familiar la fel ca şi cel al deşertului. 

— Îmi pare bine să te văd, îi şopti el la ureche. 

Ezită să-l îmbrăţişeze la rândul ei. 

El o strânse şi mai tare şi se dădu un pas înapoi, înainte ca ea 
să se poată decide. Incepură să se înroşească uşor. 

Safia nu reuşi să articuleze nimic pentru moment. Ochii ei se 
concentrară la mişcarea percepută peste umărul lui Omaha. 

Apropiindu-se de ei, Danny îi oferi un zâmbet crispat. Arăta de 
parcă fusese bătut. 

Safia îşi duse mâna spre nas, recunoscătoare pentru 
întrerupere. 

— Credeam... credeam că nu-i rupt... 

— Nu-i decât o fisură, o asigură el, cu o urmă de accent de 
Nebraska în voce, împrospătat recent la ferma familiei. Atela nu-i 
decât pentru sprijin. 

Privirea lui pendula între Omaha şi Safia, făcându-l să-i piară 
zâmbetul. 

Se instala o senzaţie din ce în ce mai apăsătoare de jenă. 

Painter îşi făcu apariţia, cu mână întinsă. Se prezentă de unul 
singur, strângându-le mâna celor doi fraţi. Ochii săi se îndreptară 
doar pentru o clipă asupra Safiei, pentru a se asigura că era în 
regulă. Ea-şi dădu seama că el câştiga timp pentru ca ea să-şi 
adune gândurile. 

— Aceasta este partenera mea, dr. Coral Novak, fizician de la 
Columbia University. 

Danny îşi îndreptă corpul, în mod clar nevenindu-i să creadă, 
în timp ce se chinuia să-şi amintească faţa ei. Vorbi prea repede. 

— Acolo am absolvit şi eu. La Columbia. Aşa e. 

Coral îi aruncă o privire scurtă lui Painter, ca şi cum i-ar fi 
cerut aprobarea să vorbească. Nu primi nici un fel de confirmare, 
însă vorbi oricum: 

— Ce mică-i lumea! 

Danny deschise gura să spună ceva, dar apoi se răzgândi şi o 
închise la loc. Ochii lui o urmăriră pe fiziciană în timp ce aceasta 
se trase într-o parte. 

Clay Bishop li se alătură. Safia făcu prezentările, simțindu-se 
mai bine şi găsindu-şi alinarea în rutina regulilor care ţineau de 
etichetă. 

— lar acesta este doctorandul meu, Clay Bishop. 

El îi apucă mâna lui Omaha cu ambele mâini, strângându-i-o 
rapid. 

— Domnule, am citit tratatul dumneavoastră cu privire la 
rutele de comerţ ale perşilor din timpul lui Alexandru cel Mare. 
Sper să avem ocazia să discutăm despre unele dintre 
prospecţiunile pe care le-aţi făcut de-a lungul graniţei iraniano- 

afgane. 

Omaha se întoarse spre Safia şi Kara. 

— Mi-a spus „domnule”? 

Kara întrerupse prezentările, făcându-le semn tuturor să se 
îndrepte spre intrarea în formă de arcadă a palatului. 

— Fiecare are pregătită o cameră, aşa că vă puteţi spăla 
înainte de cină şi relaxa după aceea. 

li conduse deschizând drumul spre palat, tocurile eleganţilor ei 
pantofi Fendi ţăcănind pe dalele vechi. 

— Insă să nu vă tihnească prea mult, căci vom pleca de-aici în 
patru ore. 

— Altă călătorie cu avionul? întrebă Clay Bishop, ascunzându- 
şi un zâmbet de bucurie. 

Omaha îl bătu pe umăr. 

— Nici chiar aşa. Cel puţin vine şi o chestie bună după toată 
nebunia din după-amiaza asta. Dădu din cap spre Kara. E plăcut 
să ai prieteni în poziţii înalte, îndeosebi prieteni cu jucării 
drăguţe. 

Kara se încruntă spre el. 

— Au fost făcute toate aranjamentele? 

— Proviziile şi echipamentele au fost deja redirecţionate. 

Safia se holbă pe rând la cei doi. Pe drum, Kara dăduse nişte 
telefoane furioase lui Omaha, la Consulatul Britanic şi membrilor 
staffului sultanului Qaboos. Indiferent care fusese rezultatul, nu 
părea să o mulţumească şi pe Kara la fel de mult ca pe Omaha. 

— Şi cu Fantomele cu rămâne? întrebă Kara. 

— Ştiu că ne întâlnim acolo, spuse Omaha dând din cap. 

— Fantomele? se miră Clay. 

Inainte să-i poată răspundă cineva, ajunseră la un hol care 
dădea înspre latura sudică a clădirii, aripa destinată oaspeţilor. 

Kara dădu din cip către un majordom, un bărbat cu părul 
cărunt dat cu briantină, cu mâinile la spate, îmbrăcat în negru şi 
alb - un englez pursânge. 

— Henry, vrei, te rog, să le prezinţi oaspeţilor noştri camerele 
dumnealor? 

Acesta dădu din cap băţos. 

— Da, doamnă. 

Ochii îi scânteiară când ajunse cu privirea la Safia, însă faţa îi 
rămase impasibilă. Henry fusese majordomul casei aici, încă de 
pe vremea când Safia nu era decât un copil. 

— Pe aici, vă rog. 

Grupul îl urmă. 

Kara strigă în urma lor: 

— Cina o să fie servită pe terasa de sus în treizeci de minute. 

Sunase mai mult a poruncă decât a invitaţie. 

Safia făcu un pas ca să-i urmeze pe ceilalţi din grup. 

— Ce faci? o întrebă Kara, luând-o de mână. Camerele tale au 
fost aerisite şi pregătite pentru sosirea ta. 

O întoarse înspre corpul principal al casei. 

Safia se uită în jur în timp ce mergeau. Nu se schimbaseră 
prea multe. În multe privinţe, casa era în aceeaşi măsură şi 
muzeu şi reşedinţă. Picturi în ulei atârnau pe pereţi, vechimea 
familiei Kensington datând din secolul al XIV-lea. In mijlocul 
încăperii se afla o masă masivă şi veche de mahon, importată 
din Franţa, la fel ca şi candelabrul Baccarat cu şase niveluri, care 
atârna deasupra. Safia îşi sărbătorise aici împlinirea a 
doisprezece ani. Îşi amintea lumânările, muzica, o imagine 
înceţoşată a festivităţii. Şi râsetele. Aici întotdeauna se râdea. 
Ecoul paşilor ei răsunară sec în timp ce traversa camera lungă. 

Kara o conduse spre aripa privată a casei, cea a familiei. 

Când avea cinci ani, Safia fusese adusă de la orfelinat aici, la 
palat, ca să-i fie tovarăşă de joacă micuţei Kara. Aceasta fusese 
prima cameră care o avea doar pentru ea... şi o baie privată. Cu 
toate astea, majoritatea nopţilor şi le petrecuse la Kara în 
cameră, şuşotind, făcând planuri de viitor care n-aveau să se 
împlinească niciodată. 

Se opriră afară, lângă uşă. 

Pe neaşteptate, Kara o strânse cu putere în braţe. 

— E-atât de bine să fiu din nou cu tine acasă. 

Intorcându-i îmbrăţişarea sinceră, Safia simţi fata dincolo de 
aspectul ei de femeie, cea mai dragă şi mai veche prietena a ei. 
Acasă. Şi în acest moment, aproape o crezu. 

Kara schimbă subiectul. Ochii îi erau strălucitori în lumina 
reflectata de aplicele de pe pereţi. 

— Omaha... 

Safia trase adânc aer în piept. i 

— Sunt bine. Am crezut că sunt pregătită. Insă să-l văd! Nu s-a 
schimbat deloc. 

— Asta aşa e, spuse Kara încruntându-se. 

Safia zâmbi şi îi răspunse şi ea cu o îmbrăţişare scurtă. 

— Sunt bine... pe bune. 

Kara deschise uşa. 

— Ţi-am pregătit o baie bună şi găseşti haine de schimb în 
dulap. Ne vedem la cină. 

Se dădu la o parte şi o luă mai departe pe hol. Trecu de fosta 
ei cameră şi continua, îndreptându-se spre cele două uşi din 
lemn de nuc de la capătul holului, acolo unde se afla 
apartamentul stăpânului casei, fostele camere ale tatălui ei. 

Safia se întoarse şi intră împingând uşa de la camera ei. 
Dincolo de uşă se deschidea un hol mic, însă cu tavanul înalt, o 
cameră de primire folosită cândva pe post de cameră de joacă, 
dar care era acum cameră de lucru. Aici îşi pregătise toate 
referatele pentru doctorat. Mirosea a iasomie proaspătă, floarea 
şi parfumul ei favorite. 

Traversă camera, îndreptându-se spre dormitor. Patul acoperit 
cu o cuvertura din mătase arăta de parcă n-ar fi fost deranjat de 
când plecase de aici la Tel Aviv, cu atâta timp în urmă. Aceasta 
amintire dureroasa se atenuă în timp ce-şi trecea degetele peste 
o cută a cuverturii de mătase şi caşmir. Pe partea opusă a 
camerei era un şifonier, plasat lângă ferestrele care se 
deschideau deasupra unei grădini laterale pline de umbra, ce 
strălucea de la soarele ce apunea. Straturile de plante şi flori 
crescuseră în dezordine şi dădeau pe-afară faţă de cum erau 
atunci când privise ultima oară pe geam. Acum erau până şi 
câteva buruieni, ce ajungeau la un şanţ de drenaj, pe care nici nu 
şi-l amintea ca fiind atât de adânc. 

De ce se mai întorsese? De ce plecase? 

Se părea că nu era în stare să facă legătura între trecut şi 
prezent. 

Susurul apei de la baie îi distrase atenţia, făcând-o să se uite 
înspre camera de toaletă. Nu mai era mult timp până la cină. Işi 
scoase hainele, lăsându-le să cadă pe podea. Cada consta într-un 
bazin de faianţa, ca o albie îngropată în pardoseala, adâncă, dar 
îngusta. Aburii se ridicau în aer cu un şuierat care aproape că 
putea fi auzit. Sau poate că era stratul nestatornic de petale albe 
de iasomie care se roteau la suprafaţa, sursa parfumului din 
încăpere. 

Vederea căzii pline îi smulse un zâmbet obosit. 

Se îndreptă spre cadă şi, deşi nu putea să vadă treapta 
ascunsa dedesubt, sub apă, intră fără ezitare, călăuzită de un 
instinct căpătat într-un trecut care poate nu era rătăcit şi pierdut 
în întregime. Se băgă în apa caldă, scufundându-se până la 
bărbie, lăsându-se pe spate, cu părul răsfirat peste apă şi petale. 

Ceva mult mai profund decât muşchii ei amorţiţi se dezmorţi şi 
se relaxă. Işi închise ochii. 

Acasă... 

8.02 P.M. 


Paznicul patrula de-a lungul aleii, cu lanterna în mână, cu 
fasciculul luminos îndreptat spre poteca pavată. Cu mâna 
cealaltă scapără un băț de chibrit pe peretele exterior de calcar 
al reşedinţei Kensington. Flacăra micuța pâlpâi. Nu reuşi să 
distingă silueta îmbrăcată în negru ascunsă în zona şi mai 
întunecată din cauza umbrelor aruncate de frunzele late de 
curmal ce atârnau pe deasupra coamei zidului. 

Lumina ameninţă să expună persoana care aştepta ascunsă 
acolo. Cassandra apăsă pe trăgaciul armei sale speciale, tip 
harpon, menite să lanseze o ancoră cu patru gheare, pentru 
căţărare. Zgomotul uşor al mecanismului uns fu acoperit de 
lătratul unui câine ce hoinărea în zonă, unul dintre mulţii câini 
care alergau pe străzile din Muscat. Cu picioarele încălţate în 
adidaşi uşori, se cocoţă rapid pe zid în timp ce corpul îi era 
ridicat, tras de cablul subţire de căţărare, din aliaje de oţel, ce se 
încolăcea la loc pe tamburul pistolului din mâna ei. Ajunsă în 
vârf, se folosi de momentul creat pentru a-şi sălta corpul sus pe 
culmea zidului, după care se întinse pe burtă. 

Sus pe parapet, de-a lungul zidului, erau încastrate cioburi de 
sticlă ascuţite ca lama de ras, pentru a-i descuraja pe intruşi, 
însă acestea nu reuşiră să-i penetreze combinezonul uşor, de 
culoare neagră, din kevlar şi nici mănuşile aferente. Cu toate 
astea, simţea un ciob apăsându-i lângă tâmpla dreaptă. Masca îi 
ascundea şi-i proteja restul feţei, cu excepţia unui decupaj în 
jurul ochilor. Pe frunte avea o pereche de ochelari de vedere pe 
timp de noapte, cu infraroşu, ce nu reflectau lumina, gata să fie 
folosiţi. Lentilele erau capabile să înregistreze imagini cu o 
cameră digitala timp de o oră şi, în plus, ochelarii erau dotați cu 
un receptor microparabolic pentru ascultare la distanţă. 

Designul propriu al lui Painter Crowe. A 

Gândul ăsta o făcu să zâmbească uşor. li plăcea ironia 
situaţiei. Să folosească chiar echipamentele nenorocitului ăluia, 
împotriva lui... 

Cassandra îl privi pe paznic cum dispare după colţul 
proprietăţii. Işi eliberă ancora de căţărare şi o puse la loc la gura 
ţevii armei sale compacte. Se rostogoli pe spate, scoase cartuşul 
cilindric, cu aer comprimat, deja folosit, din camera cartuşului 
pistolului, apucă un cartuş nou de la centură şi-l împinse cu 

palma la poziţie. Pregătită, se răsuci la loc şi începu să se 
deplaseze în patru labe peste parapetul cu crestături al zidului 
palatului, ţintind să ajungă la corpul principal al clădirii. 

Zidul exterior nu se unea cu palatul, ci înconjura clădirea de la 
o distanţă de zece metri. Nişte grădini mai mici umpleau spaţiul 
gol şi îngust, unele separate printr-un gard viu în grădini 
distincte, răcoroase, dotate cu fântâni. Clipocitul apei care 
curgea ritmic răsuna până la ea, în timp ce continua să meargă 
de-a lungul parapetului. 

Mai devreme examinase proprietatea, asigurându-se de 
acurateţea schemelor privind planul de pază al locului, pe care i 
le asigurase Organizaţia. Ştia că era mai bine aşa decât să se 
încreadă în ce apărea tipărit pe nişte hârtii. Verificase personal 
poziţia fiecărei camere de supraveghere în parte, orarul celor de 
la pază, dispunerea pe teren a tot ce era trecut în scheme, a 
proprietăţii în sine. 

Ascunzându-se sub frunzele late ale unui curmal, ce atârnau 
deasupra zidului, se furişă mult mai încet către o aripă a 
palatului care strălucea de lumina. O curte mică înconjurată de 
coloane încadra ferestrele cu arcadă ce dădeau într-un hol lung 
unde se servea masa. Lumânări, sculptate în forma unor flori 
delicate şi care pluteau în mici vase de argint, pâlpâiau deasupra 
mesei, în timp ce altele licăreau în candelabrele extrem de 
elaborate. Cristalul şi porţelanul fin reflectau lumina flăcărilor. 
Mai multe persoane erau înşirate în jurul mesei acoperite cu 
mătase. Servitorii se mişcau de zor printre ei, umplând paharele 
de apă şi oferindu-le vin celor de la masă. 

Intinzându-se pe burtă ca să-şi ascundă silueta, Cassandra îşi 
puse dispozitivul digital de vedere pe ochi. Nu activa modul de 
vedere pe timp de noapte, ci acţionă doar clapeta de mărire, 
uitându-se ca printr-un telescop la ce se întâmpla acolo. 
Microfonul din ureche bâzâi din cauza conversaţiei amplificate, 
sunând metalic din cauza prelucrării digitale. Trebui să-şi ţină 
capul nemişcat pentru a fixa receptorul parabolic asupra 
conversaţiei. 

Ştia că toţi cei vizaţi erau prezenţi. 

Slăbănogul acela de doctorand, Clay Bishop, stătea lângă una 
dintre ferestre, stingher. O tânără care servea se oferi să-i umple 
paharul de vin. El clătină din cap în semn de refuz. 

— La, shuk-ran, murmură el. Nu, mulţumesc. 

In spatele lui, doi bărbaţi gustau diferite aperitive de pe o tavă 
cu mâncăruri tradiţionale omaneze, bucăţi de came prăjită şi 

apoi fiartă înăbuşit, brânză de capră, măsline şi curmale feliate. 
Omaha Dunn şi fratele lui, Daniel. Cassandra ştia totul despre 
cum scăpaseră ca prin urechile acului mai devreme. O treabă de 
mântuială făcută de răpitori. 

Şi totuşi, se uită la cei doi. Ştia că nu era bine să subestimezi 
un adversar. De aici începea întotdeauna înfrângerea. Se prea 
putea ca ambii să posede calităţi care să merite studiate. 

Omaha mesteca de zor un sâmbure de măslină. 

— In timp ce făceai duş, spuse el, sugând sâmburele, am 
verificat starea vremii la ştirile locale. Furtuna de nisip a lovit 
Kuwait City şi a făcut o dună de nisip direct pe Strada Principală. 

Fratele mai tânăr scoase un zgomot involuntar. Nu părea să 
acorde vreo atenţie acestui fapt. Urmărea cu privirea o blondă 
înaltă care intra în încăpere din partea opusă. 

Coral Novak, din grupul operativ al Sigma, înlocuitoarea ei. 

Cassandra îşi concentra atenţia asupra adversarei sale. Părea 
să dea dovadă de mult sângele rece, ţinând cont de cât de uşor 
o doborâse la muzeu, prinsă cu garda jos. Ochii Cassandrei se 
îngustară plini de antipatie. „Asta-i individa cu care au crezut că 
pot să mă înlocuiască şi s-o facă partenera lui Painter? O novice 
de la Sigma?” Nu era de mirare că lucrurile trebuiau să se 
schimbe. 

Imediat după femeie, apăru şi Painter. Inalt, îmbrăcat în 
pantaloni negri şi cămaşă neagră, elegant şi cu toate astea 
nepretenţios. Până şi de pe poziţia înaltă şi incomodă de pe zid, 
Cassandra recunoscu felul în care el examină încăperea, 
circumspect, cu coada ochiului, uitându-se la tot ce mişca în jur, 
analizând, calculând. 

Apucă cu degetele şi mai strâns cioburile de sticlă de pe zid. 

El o expusese, ameninţându-i poziţia faţă de Ghildă, trăgând-o 
în jos. Ea se comportase perfect, petrecând ani buni ca să-şi 
cultive rolul de agent operativ principal, câştigând încrederea 
partenerului ei... şi, la final, poate chiar ceva mai mult decât 
simpla loialitate. 

Simţea cum îi creşte furia în piept. El o făcuse să piardă totul, 
o scosese din prim-plan, limitându-i rolul la operaţiuni care 
necesitau un anonimat total. Se ridică din locul în care stătea şi 
continuă să se deplaseze de-a lungul zidului. Avea o misiune de 
îndeplinit. Una zădărnicită de Painter, la muzeu. Ştia ce miză era 
în joc. 

N-avea să mai rateze şi noaptea asta. Nimic n-avea s-o 
oprească. 

Cassandra îşi croi drum până la aripa îndepărtată a palatului, 
către o lumină singuratică în întunericul de la capătul clădirii. Se 
ridică pe vârfuri şi alergă pe ultima porţiune pe care o mai avea 
de parcurs. Nu putea risca să-şi rateze ţinta. 

In cele din urmă, se aşeză în faţa unei ferestre care domina de 
sus o grădină neîngrijită. Prin geamul aburit văzu o femeie 
singură întinsă confortabil într-o cadă îngropată în pardoseală. 
Cassandra scană rapid şi celelalte camere. Erau goale. Asculta cu 
atenţie. Nici un sunet, nimic. 

Satisfăcută, Cassandra îşi îndreptă harponul spre balconul de 
deasupra. În urechea stângă, o auzi pe femeie cum mormăie. 
Părea ameţită, ca într-un vis, un țipăt înăbuşit: „Nu... nu din 
nou...” 

Cassandra apăsă pe trăgaciul de eliberare a harponului. Se 
auzi un clanc, iar cârligul zbură prin aer, lăsând în urmă o spirală 
din cablu de oţel. Mişcarea prin aer fu însoţită de un şuierat 
inconfundabil. Cârligul trecu peste balustrada balconului de la 
etajul trei. 

Trăgând uşor de cablu, Cassandra sări de pe zid spre grădina 
de dedesubt. Vântul şuiera. Câinii lătrau pe aleea din vecinătate. 
Ateriză fără să rupă nici măcar o ramură şi se lipi de peretele de 
sub fereastră, cu o ureche ciulită gata să audă sunetul alarmei. 

Nimic. Linişte deplină. 

Verifică fereastra. Fusese lăsată întredeschisă, cam cât un lat 
de deget. Dincolo, în baie, femeia murmura ceva în somn. 

Perfect. 


08.18 P.M. 


Safia stă în sala de aşteptare a unui spital mare. Ştie ce 
urmează să se întâmple. O remarcă pe femeia adusă de spate 
care intră şchiopătând în sală. Faţa şi corpul îi sunt acoperite cu 
o berka. Umflătura de sub mantia femeii e evidentă acum. 

„„.nu ca înainte. 

Safia dă sa traverseze sala de aşteptare, înnebunită să 
prevină ceea ce urmează să se întâmple. Insă copiii se strâng în 
jurul ei, agăţându-i-se de picioare, apucând-o de mâini. Se 
chinuieşte să-i dea la o parte, însă ei izbucnesc în plâns. 

Ea încetineşte, neştiind dacă este mai bine să-i consoleze sau 
să meargă mai departe. 

În faţă, femeia se pierde în mulţimea de oameni de lângă 
recepţie. Safia n-o mai vede. Insă asistenta de la recepţie îşi 
ridică mâna, îndreptând-o spre Safia. | se strigă numele. 

„„ca înainte. 

Mulțimea se desparte în două. Femeia este în centrul atenţiei, 
în propria lumină, angelică, având mâinile întinse sub pelerină 
asemenea unor aripi. 

„Nu”, spune Safia doar din buze. Nu are deloc aer ca să 
vorbească, să-i atenţioneze pe ceilalţi. 

După care o explozie orbitoare, toată numai lumină, fără nici 
un zgomot. 

Văzul îi revine instantaneu - dar nu şi auzul. 

E întinsă pe spate, uitându-se în sus, în timp ce tavanul e 
cuprins de flăcări, nişte flăcări tăcute. Işi ascunde faţa ca să se 
apere de dogoarea insuportabilă, însă aceasta este peste tot. Cu 
capul întors, îi vede pe copii răşchiraţi, unii în flăcări, alţii prinşi şi 
striviţi sub piatră. O fetiţă stă întinsă pe spate pe o masă 
răsturnată. Faţa copilului lipseşte. Un altul se întinde spre ea, 
însă nu mai are mâini, numai nişte cioate însângerate. 

Safia îşi dă acum seama de ce nu aude. Lumea a devenit un 
țipăt prelungit la infinit. Ţipătul nu vine dinspre copii, ci de la ea, 
din propria gură. 

După care ceva... 

„„.0 atinse. 

Safia tresări şi se trezi în cadă, înăbuşindu-şi acelaşi țipăt. 
Ţipătul pe care-l avea dintotdeauna înăuntrul ei, încercând să 
iasă afară. lşi acoperi gura, înfiorata, ţinând orice altceva 
înăuntru. Tremura în apa care se răcea, cu mâinile strânse în 
jurul sânilor. Strânse tare, aşteptând ca ecoul atacului de panică 
să se micşoreze şi să dispară. 

Nu-i decât un vis... 

Işi dorea să creadă asta. Fusese prea puternic, prea intens şi 
plin de viaţă. Incă mai simţea gustul sângelui în gură. Işi şterse 
fruntea, însă continuă să tremure. Voia să dea vina pe vis, pe 
oboseală, pentru a-şi justifica reacţia - însă asta era o minciună. 
Era vorba de locul ăsta, de ţara asta, de faptul că era din nou 
acasă. Şi de Omaha... 

inchise ochii, însă visul aştepta în spatele pleoapelor închise. 
Nu era doar un coşmar. Toate astea se întâmplaseră. Totul 
fusese din vina ei. Imamul local, un lider musulman evlavios, 
încercase s-o împiedice să facă săpături la mormintele de pe 
dealurile de lângă Qumran. Ea nu-l ascultase, prea încrezătoare 

în protecţia pe care i-o oferea munca de cercetare. 

Cu un an înainte, Safia îşi dedicase şase luni descifrării unei 
singure tăblițe din lut. Aceasta sugera că un depozit secret de 
pergamente ar putea fi îngropat în locaţia respectivă, posibil un 
alt mormânt al faimoaselor Manuscrise de la Marea Moartă. Două 
luni de săpături dovediseră că avusese dreptate. Scosese astfel 
la lumină patruzeci de urne conţinând o vastă bibliotecă de 
scrieri în aramaică, descoperirea anului, însă toate astea urmau 
să aibă un preţ foarte mare. 

Un grup fanatic fundamentalist considerase drept ofensă 
pângărirea unui loc sfânt al musulmanilor. Mai ales de către o 
femeie. O femeie cu sânge amestecat, care avea legături strânse 
cu Occidentul. Neştiind acest lucru la momentul respectiv, Safia 
devenise ţinta acestora. 

Numai că preţul plătit pentru păcatul ei de neiertat ei fusese 
sângele şi vieţile unor copii nevinovaţi. 

Ea fusese unul dintre cei trei supraviețuitori. Un miracol, după 
cum se scrisese în ziare, un miracol căruia ea îi supravieţuise. 

Safia se rugase să nu mai aibă parte de asemenea miracole în 
viaţa ei. 

Toate astea avuseseră un preţ mult prea mare. 

Safia deschise ochii, cu degetele încleştate. Furia luă locul 
oricărui sentiment de durere sau de vinovăţie din trecut. 
Terapeutul ei îi spusese că era o reacţie perfect normală. Trebuia 
să-şi permită să simtă această furie. Cu toate astea, se simţea 
jenată de mânia sa, nemeritată. 

Işi schimbă poziţia şi apa dădu pe dinafară, peste marginile 
căzii şi se revărsă pe plăcile de gresie, lăsând în urmă o dâră de 
petale de iasomie. Petalele rămase se adunară în jurul mijlocului 
ei dezgolit. 

Pe sub apă, ceva se frecă de genunchiul ei, ceva la fel de 
moale ca o floare, însă mult mai greu. Safia se încorda, 
asemenea unui iepure orbit de farurile unei maşini. 

Apa se linişti. Stratul plutitor de petale de iasomie ascundea 
fundul căzii. După care ceva şerpuit în formă de S tulbură apa de 
dedesubt. 

Safia îngheţă. 

Partea de sus a şarpelui ieşi la suprafaţă printre petale, câteva 
dintre ele agăţându-se de capul maroniu. Ochii verzi se făcură 
negri în timp ce pleoapa interioară de protecţie se lăsă în jos. 
Părea că se uită fix la ea. 

Safia ştia ce şarpe era, uitându-se la semnul vizibil 

reprezentând o cruce deasupra creştetului capului. £Echis 
pyramidum. Vipera-tapet. Toţi copiii din Oman ştiau s-o identifice 
uitându-se la semnul ei distinctiv. Semnul crucii însemna moarte 
în cazul ei, nu mântuirea creştină. Şarpele era omniprezent în 
regiune, în locurile umbroase şi putea fi deseori văzut atârnând 
de crăcile copacilor. Veninul său era atât hemotoxic, cât şi 
neurotoxic, o combinaţie fatală, care provoca moartea în mai 
puţin de zece minute de la muşcătură. Viteza cu care îşi ataca 
victimele era atât de mare, încât cândva se crezuse că era 
capabil şi să zboare. 

Vipera lungă de un metru înota prin cadă, îndreptându-se spre 
Safia. Ea nu îndrăzni să se mişte şi nici să rişte să o provoace. 
Probabil că se strecurase în apă după ce adormise, căutând 
umezeala care o ajuta să-şi lepede pielea mai uşor. 

Şarpele îi ajunse până la burtă, ridicându-se puţin din apă, cu 
limba şfichiuind aerul. Safia simţi o gâdilătură pe piele, în timp ce 
şarpele se apropia şi mai mult. Pielea de pe mâini i se făcu ca de 
găină. Se forţă să nu tremure, de fapt să nu se cutremure. 

Nesimţind nici un pericol, vipera se sui pe pântecul ei, 
scurgându-se încet din apă şi urcându-se în sus pe sânul stâng. 
Făcu o pauză scurtă ca să-şi scoată din nou limba înfricoşătoare. 
Pielea cu solzi era caldă, nu rece. Mişcările ferme îi trădau 
musculatura puternică. 

Safia îşi menţinu muşchii încordaţi, rigizi. Nu îndrăznea să 
respire. Insă cât de mult putea să-şi ţină respiraţia? 

Şarpelui păru să-i placă situaţia şi nu se mai mişcă, rămânând 
pe sânul ei. Comportamentul lui era foarte ciudat. De ce nu o 
simţise, de ce nu-i auzise bătăile inimii? 

„Mişcă-te...” îi spuse ea în gând cu toată puterea sa. Măcar 
dacă s-ar retrage de partea cealaltă a băii, să-şi găsească un colţ 
unde să se ascundă, să-i dea şi ei o şansă să iasă din cada... 

Avea o nevoie crescândă de aer, pe care o resimțea ca pe un 
junghi în piept, ca pe o presiune insuportabilă în spatele ochilor. 

„Pleacă, te rog...” 

Vipera şfichiui din nou aerul cu limba sa roşie. Indiferent ce 
simţea, părea mulţumită. Se instalase acolo ca să se odihnească. 

Privirea Safiei se înceţoşa, din cauza lipsei de oxigen şi a 
tensiunii la care era supusă. Dacă se mişca, murea. Dacă 
îndrăznea măcar să respire... 

După care un joc de umbre îi atrase atenţia spre fereastră. 
Condensul aburise geamul, făcându-l opac, de nepătruns. Insă nu 
exista nici o îndoială. Era cineva acolo, afară. 

2 DECEMBRIE, 8.24 P.M. 
ORAȘUL VECHI, MUSCAT 


— Unde mama naibii e Safia? întreba Omaha, uitându-se la 
ceasul de la mână. 

Trecuseră zece minute peste ora la care trebuiau să se adună 
cu toţii pentru cină. Femeia pe care o cunoscuse în trecut era 
exagerat de punctuală, calitate dobândită în timpul studiilor la 
Oxford. Tocmai atenţia pe care o acorda detaliilor făcuse din ea 
un custode desăvârşit. 

— N-ar fi trebuit să fie aici până acum? spuse el. 

— Am pus să i se pregătească o baie, anunţă Kara din uşă. 
Doar ce s-a dus o cameristă sus cu haine curate. 

Kara intră, arătând splendid îmbrăcată într-un thob, o rochie 
tradiţională din Oman, din mătase roşie ce curgea parcă pe ea, 
cu broderii filigranate din aur de-a lungul manşetelor şi al tivului. 
Renunţase la orice fel de acoperământ al capului, lăsându-şi 
părul roşcat liber şi purta sandale Prada. Ca întotdeauna, când 
venea vorba de Kara, exista o linie clară de demarcaţie între 
veşmintele tradiţionale şi ce era la modă. 

— O baie? mormăi Omaha. Atunci n-o s-o vedem deloc astă- 
seară. 

Safia iubea apa în toate formele sale: de la duşuri, fântâni, 
robinete, la bălăceli scurte în cursuri de apă şi lacuri, însă în mod 
special băile. Obişnuia să o tachineze pe tema asta, atribuind 
fixaţia ei pentru apă pe seama trecutului ei petrecut în deşert. 
„Poţi să scoţi o fată din deşert, însă n-o să poţi niciodată să scoţi 
deşertul din fată.” 

Cu gândul acesta în minte, fără să vrea, îl năpădiră şi alte 
amintiri ale băilor lungi pe care le făceau împreună, cu picioarele 
încolăcite, râsetele, gemetele uşoare, aburii care ieşeau din apă 

şi din pielea lor. 

— O să vină când o să fie gata, îl avertiză Kara, protectoare, 
trăgându-l înapoi în încăpere. 

După care îi făcu un semn din cap majordomului casei. 

— O să servim o cină tradiţională uşoară, înainte să plecăm la 
drum peste două ore. Luaţi loc, vă rog. 

Toată lumea îşi găsi locurile, împărțindu-se în două rânduri de- 
o parte şi de alta a mesei. Painter şi Coral de-o parte, alături de 
doctorandul Safiei, Clay. Danny şi Omaha se aşezară în faţa lor. 
La sfârşit, Kara ocupă singurul scaun din capul mesei. 

Ca la un semn, servitorii defilară printr-un set de uşi batante 
dinspre holul care comunica direct cu bucătăria. Purtau deasupra 
capului platouri acoperite, ţinându-le cu o singură mână. Alţii 
cărau în ambele mâini nişte tăvi şi mai mari. 

De îndată ce platourile erau lăsate pe masă, servitorii se 
dădeau pe rând în spate, ridicând capacele pentru a prezenta 
mâncarea. Totul făcea parte, evident, dintr-o coregrafie perfectă. 

Kara enumeră fiecare fel în parte pe măsură ce era prezentat, 
odată cu ridicarea capacului. 

— Magbous... miel cu şofran. Shuwa... porc preparat la cuptor. 
Mashuai... peşte flambat servit cu orez şi lămâie. 

Urmară multe alte feluri. Printre bunătăţi se numărau şi nişte 
pâini subţiri, ovale. Acestea îi erau cunoscute lui Omaha. 
Celebrele rokhal, pâinea tradiţională, coaptă pe frunze de 
palmier. 

Kara termină în cele din urmă prezentarea bucatelor. 

— Şi ultimul fel, prăjiturele cu miere, unele dintre favoritele 
mele, aromate cu siropul de ulm. 

— Ce... n-avem ochi de oaie? murmura Omaha. 

Kara îl auzi. 

— Se poate rezolva şi cu delicatesa asta. 

El ridică o palmă în sus, conciliator. 

— O să trec peste, de data asta. 

Kara făcu un gest larg pe deasupra bucatelor întinse pe masă. 

— Tradiţia în Oman este să te serveşti de unul singur. Aşa că 
vă rog să vă bucuraţi de tot ce este pe masă. 

Oaspeţii îi urmară sfatul şi începură să-şi pună mâncare în 
farfurii şi s-o mănânce cu lingura, de pe ţepuşe sau cu mâna. 
Omaha îşi umplu o ceaşcă dintr-un urcior înalt. Kohwa. Cafeaua 
foarte tare. Poate că arabii se abţin să bea alcool, însă n-au nici 
un fel de probleme cu dependenţa de cofeină. Luă o gură 
sănătoasă din ceaşcă şi oftă. Gustul amar al cafelei concentrate 

era parfumat cu nucşoară, o aromă distinctă şi bine-venită. 

La început discutară mai mult subiecte culinare. Cele mai 
multe erau nişte exclamaţii de surprindere la descoperirea 
frăgezimii cărnii sau a iuţelii condimentelor. Clay părea mulţumit 
doar să-şi umple farfuria cu prăjiturele cu miere. Kara abia dacă 
gustă ceva, ţinându-i sub supraveghere pe servitori, ghidându-i 
cu câte un semn sau o întoarcere a capului. 

Omaha o studie în timp ce-şi sorbea cafeaua. Era mai slabă, 
mult mai obosită decât atunci când o văzuse ultima oară. 

Ochii Karei erau încă strălucitori, însă acum păreau mult mai 
febrili. Omaha ştia cât de mult investise ea în călătoria asta. Şi 
mai ştia şi de ce. Safia şi el mai păstraseră câteva secrete... cel 
puţin atunci, dacă era să se întoarcă în timp. El ştia totul despre 
Reginald Kensington. Portretul său se uita în jos la Kara de pe 
peretele din spatele ei. Oare ea mai putea încă să simtă privirea 
acelor ochi pătrunzători? 

Omaha îşi imaginase că nici lui nu i-ar fi picat bine ca propriul 
tată să dispară în deşert, înghiţit în neant. Insă, slavă Domnului, 
nu-i solicita decât imaginaţia ca să înţeleagă o asemenea 
pierdere. Tatăl lui, la optzeci şi doi de ani, încă mai lucra şi se 
ocupa de ferma familiei din Nebraska. Mânca patru ouă, o felie 
de şuncă şi pâine prăjită cu unt la fiecare mic dejun şi fuma câte 
un trabuc în fiecare seară. Mama lui era şi mai zdravănă. 
„Oameni cu vână, obişnuia tatăl său să se laude. Exact ca băieţii 
mei.” 

In timp ce Omaha se gândea la familia sa, vocea ascuțită a 
fratelui său îl făcu să-şi mute atenţia de la Kara. Danny povestea 
cu amănunte escapada lor cu răpirea, folosindu-şi furculiţa la fel 
de mult ca vocea ca să spună întreaga păţanie. Omaha remarcă 
valul de entuziasm ce punea stăpânire pe el, pe măsura ce relata 
evenimentele zilei. Dădu din cap, dezaprobator, auzind cum 
fratele său mai mic se lăuda şi-o făcea pe grozavul. Omaha 
fusese cândva la fel. Nemuritor. Imbătat de tinereţe. 

Nu însă şi acum. 

Se uită în jos la propriile mâini. Erau pline de cute şi de 
cicatrice, la fel ca mâinile tatălui lor. Ascultă povestea lui Danny. 
Nu fusese chiar aventura măreaţă pe care o descria fratele lui. 
Fusese o chestiune extrem de gravă. 

O voce nouă îl întrerupse. 

— O femeie? întreba Painter Crowe încruntându-se. Unul dintre 
răpitori era femeie? 

Danny dădu din cap că da. 

— Eu unul n-am văzut-o, însă fratele meu, da. 

Omaha văzu cum ochii albaştri pătrunzători ai bărbatului se 
întorc spre el. Fruntea i se încreţi, privirea concentrându-se 
asemenea unui laser bine focalizat. 

— E-adevărat? întreba Crowe. 

Omaha ridică din umeri, surprins de intensitatea privirii. 

— Cum arata? 

Ultima întrebare fusese pusă prea rapid. Omaha răspunse 
încet, uitându-se la cei doi. 

— Era înalta. Cam cât mine. Din modul în care se mişca, aş 
spune că avea pregătire militară. 

Painter îi aruncă o privire scurtă partenerei sale. Părea că îşi 
transmit un mesaj tăcut. Ştiau ceva ce nu voiau să spună. Omul 
de ştiinţa se uită din nou la Omaha. 

— Şi la faţă? 

— Pâr negru şi ochii verzi. De obârşie beduină. Ah şi un mic 
tatuaj roşu sub un ochi... sub ochiul drept. 

— Beduina, repetă Painter. Eşti sigur? 

— Lucrez în regiunea asta de cincisprezece ani, aşa că pot să 
recunosc membrii fiecărui trib şi fiecărui clan în parte. 

— Şi din ce trib era? 

— Greu de spus. N-am avut suficient timp să mă uit la ea. 

Painter se lăsă pe spate, relaxându-se brusc. Partenera lui se 
întinse spre una dintre prăjiturelele cu miere şi-o puse pe farfurie 
şi o lăsă acolo. Deşi de astă dată nu mai avu loc nici un fel de 
schimb de priviri, era clar că ceva fusese rezolvat. 

— De ce atâta interes? întrebă Kara, transpunând în cuvinte 
gândurile lui Omaha. 

Painter ridică din umeri. 

— Dacă a fost o răpire la întâmplare doar pentru a scoate 
nişte bani, atunci probabil că nu contează. Insă dacă nu-i aşa... 
dacă a avut într-un fel sau altul vreo legătură cu jaful de la 
muzeu, cred că ar trebui cu toţii să ştim pe cine să stăm cu ochii. 

Vorbele sale sunară destul de rezonabil, pragmatic şi logic, 
însă Omaha simţi că în spatele interesului manifestat de el era 
vorba de ceva mai mult. g 

Kara o lăsă aşa, fără să mai insiste. Işi consultă rapid Rolexul 
cu diamante de la mână. 

— Unde-i Safia? Doar nu-i tot în baie? 

9.12 P.M. 


Safia îşi ţinu respiraţia trăgând foarte puţin aer în piept. 

Nu avea fobie de şerpi, însă învățase să-i respecte în timp ce 
explora ruinele prăfuite. Erau şi ei o parte a deşertului, la fel ca 
nisipul şi vântul. Stătea în cadă perfect liniştită. Apa se răcea pe 
măsura ce aştepta... sau poate că frica era cea care o făcea să 
îngheţe. 

Vipera-tapet de pe sânul ei stâng părea să-şi fi făcut culcuş 
pentru o bună bucată de timp, bucurându-se de linişte şi de apă. 
Safia simţea rugozitatea pielii şarpelui. Era un exemplar bătrân, 
ceea ce făcea deosebit de dificil procesul prin care îşi lepăda 
pielea. 

___ Din nou, ochii ei surprinseră o mişcare de dincolo de geam. 
Insă, deşi încercă să se concentreze, nu văzu decât întunericul 
liniştit şi tăcut. 

Paranoia care preceda adesea un atac de panică, o stare de 
anxietate care te acapara cu totul, te făcea să vezi ameninţare şi 
pericol acolo unde de fapt nu existau. Atacurile ei de panică erau 
de obicei declanşate de stresul sau tensiunea emoţională, nu de 
amenințările fizice. De fapt, valul de adrenalină produs de 
pericolul imediat acţiona ca o zonă-tampon, un bun amortizor 
împotriva revărsării în cascadă, în mod electrizant, a episodului 
de panică. Cu toate astea, încordarea cu care aştepta plecarea 
viperei începuse să-i slăbească şi să-i subţieze această zonă 
tampon. 

Simptomele muşcăturii viperei erau imediate şi serioase: piele 
înnegrită, senzaţia de arsură, de foc în sânge, convulsii care 
rupeau oasele. Nu exista nici un antidot cunoscut. 

Mâinile începură să-i tremure uşor. 

„Nici un antidot cunoscut...” 

Se chinui să se calmeze. 

Safia expiră uşor, uitându-se din nou la şarpe. Inspiră chiar şi 
mai uşor, savurând dulceaţa aerului proaspăt. Parfumul de 
iasomie, o plăcere mai înainte, era acum greţos. 

Un ciocănit în uşă o făcu să tresară. 

Se mişcă uşor în sus. Apa începu să facă vălurele în jurul ei. 

Vipera îşi ridică uşor capul. Simţi cum restul corpului şarpelui 
se întăreşte şi se împinge în pântecele său gol, tensionându-se, 
plin de precauţie. 

— Domniţă al-Maaz, strigă o voce de pe hol. 

Nu răspunse. 

Şarpele îşi scoase iar limba biciuind aerul. Corpul lui alunecă 
uşor în sus, împingându-şi înainte capul triunghiular spre gâtul 
ei. 

— Domniţă? 

Era Henry, majordomul casei. Probabil că venise să vadă dacă 
nu cumva adormise. Ceilalţi probabil că erau în salon. Aici nu era 
nici un ceas, însă i se părea că trecuse toată noaptea. 

In tăcerea mormântală, auzi zgomotul unei chei care se 
învârtea în broasca veche. După care auzi scârţâitul uşii de afară. 

— Domniţă al-Maaz...? acum şi mai puţin înăbuşit. O trimit pe 
Liza înăuntru. 

Pentru Henry, un majordom englez eficient, ar fi fost de 
neconceput să intre în apartamentul unei lady, mai ales atunci 
când această lady era în baie. Nişte paşi uşori, grăbiţi, traversară 
camerele, îndreptându-se spre camera de baie din spate. 

Toată zarva şi gălăgia agitară şarpele. Se ridică şi mai sus 
între sânii ei, asemenea unui campion plin de venin. Era de 
notorietate faptul că viperele sunt agresive, cunoscute ca fiind 
capabile să urmărească un om un kilometru întreg dacă erau 
amenințate. 

Insă vipera aceasta, moleşită de la aburi, nu făcu nici o 
mişcare ca să atace. 

— Auziţi? strigă o voce timidă de-afară, de lângă uşă. 

Safia n-avea cum s-o avertizeze pe camerista de-afară. 

O tânără fată ruşinoasă, cu capul plecat, apăru în cadrul uşii, 
cu părul său negru împletit prins sub o boneţică de dantelă. 
După ce înaintă doi paşi, murmură: 

— Imi pare rău că vă deranjez, domniţă. 

In cele din urmă se uită în sus şi întâlni ochii Safiei - după care 
văzu şarpele care urca şi mai sus, sâsâind ameninţător, 
răsucindu-se şi  şerpuind în aşteptare.  Solzii uzi se 
întrepătrundeau şi se frecau scoțând un sunet ca de glaspapir. 

Camerista îşi duse mâna la gură, însă nu reuşi să-şi înăbuşe 
ţipătul. Atras de zgomot şi de mişcare, şarpele se târî rapid afară 
din apă, zburând cu totul peste marginea lată a căzii placate cu 
faianţă, îndreptându-se spre fată. 

Camerista era prea înfricoşată ca să se mai mişte. 

Insă Safia, nu. 

Apucă instinctiv coada viperei ce se mişca agresiv, cu 
repeziciune, prinzând-o în mijlocul atacului. O trase cu putere 
înapoi, împiedicând-o să ajungă la cameristă şi dându-i o mişcare 

de balans cât era de lungă. Însă şarpele nu era o bucată flască 
de sfoară. 

Se contorsiona şi se zvârcoli la ea în mână, simţindu-i muşchii 
tari sub degete. Simţi, mai mult decât văzu, cum şarpele se 
încolăceşte, gata să lovească fulgerător pe cea care îl înhăţase 
mai înainte. Safia dădu din picioare, încercând să se ridice, să 
dobândească un uşor avantaj în faţa lui. Insă plăcile alunecoase 
de faianţă o împiedicară, făcând-o să cadă la loc. Apa se revărsă 
cu putere pe pardoseală. 

Vipera se repezi la încheietura mâinii ei. Numai printr-o 
răsucire şi o smucitură rapidă a braţului reuşi să evite muşcătura 
colţilor cu venin. Insă, asemenea unui luptător experimentat, 
bătrânul şarpe se contorsiona pentru a ataca din nou. 

In cele din urmă Safia reuşi să se ridice în picioare. Se învârti 
în cadă, cu braţul întins, folosindu-se de forţa centrifugă pentru a 
ţine capul şarpelui departe de ea. instinctul o făcu să-şi dorească 
să-i dea drumul în aer. Insă asta nu asigura sfârşitul confruntării. 
Baia era mică, iar agresivitatea viperei, bine-cunoscută. 

In loc de asta, îşi îndoi braţul. Mai folosise şi altă dată un bici şi 
chiar îi dăduse unul lui Omaha, ca dar de Crăciun, distrându-se 
pe seama insistenţei cu care Kara îi tot spunea Indiana Jones. 
Acum folosea aceeaşi tehnică, folosindu-se de încheietura mâinii 
ca şi cum ar pocni din bici, printr-o răsucire bine exersată. 

Vipera, ameţită de-atâta învârtit, nu reuşi să reacționeze în 
timp util. Astfel că, în conformitate cu vechile legi ale fizicii, 
corpul i se smuci în exterior şi se întinse cât era de lung. Şarpele 
lovi cu capul peretele faianţat cu suficientă forţă de impact încât 
să ciobească suprafaţa ceramică. 

Sângele ţâşni împroşcând ca un spray de culoare roşie. 

Corpul i se zbătu în mână cu o ultimă convulsie, după care 
căzu lipsit de vlagă, plescăind când ajunse în apa din cadă, din 
jurul coapselor ei. 

— Domniţă al-Maaz! 

Safia îşi întoarse capul şi-l văzu pe majordom, pe Henry, în 
pragul uşii, atras de ţipătul cameristei. Avea o mână pe umărul 
fetei îngrozite. 

Safia se uită în jos la şarpele inofensiv şi la propria goliciune. 
Ar fi trebuit să se simtă jenată şi să încerce să se acopere, însă în 
loc de asta lăsă corpul plin de solzi să-i alunece dintre degete şi 
ieşi din cadă. 

Numai tremurul mâinii o trăda. j 

Henry luă un prosop mare de bumbac de pe o etajeră. Il 


168 


deschise larg. Safia păşi înainte, iar Henry o înfăşură cu prosopul, 
cuprinzând-o cu braţele. 

Incepură să-i curgă lacrimile şi să suspine încet. 

Prin geam se vedea cum răsărise luna, acolo, deasupra zidului 
palatului. Pentru o fracțiune de secundă, ceva întunecat flutură 
peste suprafaţa sa. Safia tresări, însă ceea ce văzuse dispăru 
rapid. 

Probabil nu era decât un liliac, prădătorul nocturn al 
deşertului. 

Cu toate astea, începu să tremure şi mai tare în timp ce 
braţele lui Henry o strânseră şi mai puternic, luând-o pe sus şi 
cărând-o în patul ei din camera cealaltă. 

— Sunteţi în siguranţă, îi şopti el, protector ca un tată. 

Ştia că vorbele lui nu puteau să fie mai departe de adevăr. 


9.22 P.M. 


Afară, lângă fereastră, Cassandra se ghemui în tufişuri. Se 
uitase cum curatorul muzeului se luptase cu şarpele, mişcându- 
se rapid şi cum scăpase de el cu iscusinţă. Sperase să aştepte 
până când femeia avea să plece din cameră, după care să fugă 
rapid cu geanta care adăpostea inima de fier. Vipera se dovedise 
a fi un vizitator nedorit pentru amândouă. 

Insă, spre deosebire de Safia, Cassandra ştia că prezenţa 
şarpelui fusese deliberată, planificată, că nu apăruse din neant. 

Evitase şi cea mai mică reflexie în geamul transformat într-o 
oglindă argintie de lumina lunii. Mai fusese cineva acolo. Cineva 
care se căţărase pe zid. 

Cassandra îşi dădu drumul jos şi se depărtă, cu spatele la 
palat, cu câte un pistol în fiecare mână, două Glock-uri negre, 
identice, cu suprafaţa mată, scoase din tocurile ataşate la hamul 
atârnat pe umeri. Surprinse cu privirea o siluetă înfăşurată într-o 
mantie care plutea în aer peste zidul exterior. 

Gata, dispăruse. 

Un asasin, oare? 

Mai fusese cineva în grădină în afară de ea... iar ea fusese 
luată prin surprindere. 

„Fir-ar să fie, ce nerozie...” 

Furia îi acceleră gândurile în timp ce-şi refăcea planul pentru 
noaptea respectivă. 

Cu toată agitația din apartamentul curatorului, probabilitatea 
furării artefactului se diminuase. 

Insă hoţul învelit în mantie... asta era o cu totul altă problemă. 

Obţinuse deja informaţiile referitoare la tentativa de răpire a 
lui Omaha şi Daniel Dunn. Nu era clar dacă atacul fusese pur şi 
simplu o întâmplare nefericită: se aflaseră la momentul 
nepotrivit în locul nepotrivit. Sau dacă era ceva mai serios, un 
atac calculat şi premeditat, o încercare de a solicita bani de 
răscumpărare de la reşedinţa Kensington. 

lar acum ameninţarea la viaţa curatorului. 

Nu putea să fie pur şi simplu o întâmplare. Trebuia să existe o 
legătură, ceva necunoscut de către Ghildă, o a treia parte 
implicată în toate astea. Insă cum şi de ce? 

Toate astea îi trecură prin cap într-o fracțiune de secundă. 

Cassandra strânse şi mai tare pistoalele din mâini. 

Răspunsurile nu puteau să vină decât dintr-un singur loc. 

Incrucişându-şi mâinile, Cassandra vâri ambele pistoale în 
tocuri şi desfăcu harponul prins la centură. Îl îndreptă, apăsând 
pe trăgaci şi auzi şuieratul corzii de oţel. Deja era în mişcare în 
momentul în care se auzi cum gheara de prindere se agăţă de 
coama zidului. Apăsă pe vinciul de retractare a corzii. In timpul 
scurt care-i trebui să ajungă la zid, cablul de oţel se întinse şi îi 
trase greutatea corpului în sus. Incălţările ei cu tălpi moi se 
căţărară pe zid, în timp ce motoraşul dispozitivului de prindere 
scoase un zgomot uşor. 

Ajungând sus, încalecă parapetul şi-şi asigură arma tip harpon. 
Uitându-se în jos, îşi trase pe ochi dispozitivul optic de vedere pe 
timp de noapte. Aleea întunecată se transformă rapid într-un 
amalgam de contururi verzi şi albe. 

Peste drum, o siluetă acoperită cu o mantie se strecura, 
furişându-se, pe lângă zidul îndepărtat, îndreptându-se spre 
strada alăturată. 

Asasinul. 

Cassandra se ridică în picioare pe parapetul acoperit cu cioburi 
de sticlă şi o luă la fugă în direcţia hoţului cu mantie. Probabil că 
zgomotul paşilor ei fusese auzit, căci ţinta îşi mări viteza, 
zbughind-o. 

„La naiba.” Cassandra ajunse într-un loc în care se înălța un 
alt curmal din perimetrul proprietăţii înconjurate cu ziduri. 
Frunzele palmierului se întindeau larg, atârnând peste ambele 
margini ale zidului, împiedicând-o să mai fugă. 

Fără să încetinească deloc, Cassandra nu-şi scăpă din ochi 

ţinta. Când ajunse la copac, se feri într-o parte, apucând o mână 
plină de frunze, sărind de pe zidul înalt de şase metri. Ţinându-se 
strâns de frunze, îşi dădu drumul în jos cu toată greutatea. 
Frunzele se rupseră printre degetele ei înmănuşate, însă sprijinul 
temporar o ajută să amortizeze căderea. Ateriză pe alee, 
genunchii săi absorbind impactul. 

Se uită după ţinta sa, care dispăru pe o stradă perpendiculară. 
Cassandra apăsă nişte butoane. O hartă a peisajului urban din 
apropiere îi apăru pe ecranul dispozitivului său optic. Era nevoie 
de un ochi experimentat ca să interpreteze imaginea confuză de 
pe ecran. Aici, în Oraşul Vechi, harta n-avea nici cap, nici coadă. 
In jur era doar un labirint de alei şi străduţe pavate. Dacă hoţul 
ar fi încercat să scape în labirintul ăsta încâlcit... Cassandra îşi 
mări şi mai tare viteza. Cealaltă persoană trebuia încetinită. 
Imaginea digitală îi arăta că strada laterală mai avea cel puţin 
treizeci de metri lungime înainte de a se intersecta cu alte alei. 

Cassandra avea o singură şansă. 

Se apropie de colţ, scoţându-şi din nou arma tip harpon 
agăţată la centură. In timp ce intra pe strada laterală, îşi reperă 
imediat ţinta la treizeci de metri distanţă şi ochi. 

Apăsă pe trăgaci. 

Cablul metalic şuieră. Cârligul de prindere făcu o boltă joasă 
de-a lungul aleii, trecând pe deasupra umărului țintei sale. 

Cassandra apăsă pe dispozitivul de retractare, inversând 
sensul de rotaţie al vinciului, trăgând în acelaşi timp cu putere cu 
propria mână. Ca la pescuitul la lansetă. 

Ghearele cârligului se înfipseră în umărul celuilalt, răsucindu-i 
corpul şi împiedicându-l să-şi mai controleze picioarele. 

Cassandra îşi permise să zâmbească răutăcios, plină de 
satisfacţie. Insă îşi savura victoria prea devreme. 

Adversarul ei continuă să se învârtă în loc, desfăşurându-şi 
larg mantia, asemenea unor aripi, scoţându-şi-o şi eliberându-se 
de ea cu atâta abilitate, încât l-ar fi uimit şi pe Houdini. 

La lumina lumii, prin dispozitivul cu raze infraroşii văzu 
cealaltă persoană la fel de bine ca în miezul zilei. 

O femeie. 

Aceasta ateriză cu graţia unei feline într-o mână, sărind înapoi 
pe vârfurile picioarelor. Cu părul său negru fluturându-i pe spate, 
o luă la fugă pe stradă, în jos. 

Cassandra înjură şi alergă după ea. Nu se putea abţine să 
admire abilitatea țintei sale şi provocarea pe care o reprezenta. 
Pe de altă parte, ar fi vrut s-o împuşte pe femeie în spate pentru 

a nu-şi mai lungi noaptea şi mai mult de atât. Însă avea nevoie 
de răspunsuri. 

Porni pe urmele femeii, ale cărei mişcări dovedeau vioiciune şi 
stăpânire de sine. Cassandra fusese în liceu campioană la 
alergare, iar în urma antrenamentelor riguroase din cadrul 
Forţelor Speciale reuşise să-şi înteţească viteza. Fiind una dintre 
primele femei din rândul trupelor speciale de infanterie ale 
Statelor Unite, trebuise să fie rapidă. 

Ţinta ei fugi după un alt colţ de stradă. 

La ora asta din noapte, străzile erau goale, cu excepţia 
câtorva câini şi a unor pisici vagaboande. După apus, toate uşile 
Oraşului Vechi se încuiau, iar obloanele geamurilor erau trântite 
cu putere, lăsând străzile în întuneric. Ocazional, se auzeau 
frânturi de muzică şi râsete din curţile interioare. Câteva lumini 
străluceau de la balcoanele de sus, însă şi acestea aveau gratii 
împotriva spărgătorilor. 

Cassandra îşi verifică harta afişată pe ecranul digital. Pe buze i 
se întipări iarăşi un zâmbet. Labirintul de alei prin care fugise 
femeia hăituită era ocolitor şi lung, însă în cele din urmă nu mai 
avea ieşire, înfundându-se într-o latură masivă a vechiului fort 
Jalai. Fortăreaţa înconjurată cu ziduri n-avea nici o poartă pe 
latura asta. 4 

Cassandra îşi menţinu ritmul. Işi făcuse planul în minte, cum o 
să decurgă atacul. Işi scoase unul din cele două Glock-uri. Cu 
mâna cealaltă, apăsă clapeta staţiei radio. 

— Am nevoie de o evacuare în zece minute, spuse ea. Mă 
detectaţi după GPS. 

Răspunsul veni clar şi concis: 

— Am înţeles. Evacuare în zece minute. 

După cum era planificat, comandantul adjunct al echipei avea 
să trimită trei motociclete de teren modificate, cu amortizoare de 
zgomot la eşapament, roţi solide de cauciuc şi motoare tunate. 
Mobilitatea automobilelor era limitată prin trecerile înguste din 
Oraşul Vechi. Motocicletele erau mai potrivite pentru această 
regiune. Cassandra ştia din experienţă că fiecare zonă de 
desfăşurare a unei misiuni avea specificul său la care trebuiau 
adaptate mijloacele. In momentul în care avea să-şi ajungă ţinta 
după colţ, întăririle aveau să fie deja pe drum. Trebuia numai să 
o ţină pe femeie în şah, acolo, în fundătură. Dacă întâmpina 
vreun fel de rezistenţă, un glonţ în genunchi trebuia să-i taie 
elanul. 

In faţă, un flash de lumină albă în dispozitivul de vedere 

nocturnă o alertă pe Cassandra asupra faptului că ţinta ei 
încetinea, distanţa micşorându-se. Probabil că-şi dăduse seama 
de capcana în care intrase. 

Cassandra păstră ritmul cu cealaltă femeie, ţinând-o sub 
observaţie. 

In cele din urmă, după o ultimă cotitură a aleii înguste, apăru 
maiestuos fortul Jalai. Fațadele magazinelor de pe ambele părţi 
se întindeau până la structura înaltă, creând un canion în 
miniatura. 

Femeia, fără mantie acum, purta numai o cămaşă lungă, albă. 
Stătea în picioare la baza zidului abrupt din calcar al fortului, 
uitându-se în sus. Cea mai apropiată pârghie de acces sau 
deschidere se afla la nouă metri înălţime. Dacă femeia încerca să 
sară pe acoperişurile magazinelor din vecinătate, Cassandra 
avea să o descurajeze cu câteva împuşcături bine plasate ale 
Glock-ului. 

Cassandra păşi pe alee, blocându-i orice cale de scăpare. 

Femeia o simţi şi se întoarse cu spatele la fort, gata de 
confruntare. 

Cassandra îşi ridică dispozitivul de vedere nocturnă. Aleea era 
suficient de bine iluminată de lună. Prefera vederea naturală la 
distanţe atât de mici. 

Cu Glock-ul îndreptat agresiv înainte, Cassandra reduse 
distanţa. 

— Nu mişca, spuse ea în arabă. 

Ignorând-o, femeia îşi ridică un umăr în sus. Cămaşa îi alunecă 
de pe forme şi căzu în jurul gleznelor, lăsând-o goală pe stradă. 
Cu picioarele lungi, cu sânii de mărimea unor mere şi îndoindu-şi 
gâtul lung şi elegant, nu părea deloc să se jeneze de goliciunea 
ei, ceea ce era complet neobişnuit într-o ţară arabă. Avea o 
postură nobilă - statuia grecească a unei prințese arabe. Singura 
ei podoabă era un mic tatuaj rubiniu sub ochiul stâng. O lacrimă. 

Femeia vorbi pentru prima oară, încet, cu o voce prevenitoare. 
Totuşi cuvintele ei nu erau în arabă. Posedând vaste cunoştinţe 
de lingvistică, Cassandra vorbea fluent o duzină de limbi şi se 
descurca în alte douăzeci. Plecă urechea la cuvintele femeii, 
părându-i-se cunoscute, însă nereuşind să le înţeleagă. 

Inainte ca americanca să poată pricepe ceva, femeia păşi 
desculţă, ieşind dintre hainele de pe jos şi se dădu înapoi în 
umbra zidului impozant. Mişcându-se de la lumina lunii în 
întuneric, silueta îi dispăru brusc. 

Cassandra păşi înainte, păstrând distanţa dintre ele. Se uită 

mai atent. 

Nimic. 

Işi lăsă în jos dispozitivul de vedere pe timpul nopţii. Umbra se 
evaporase. Zidul din calcar al fortului părea şi mai mare, acum 
că era focalizat. Se uită în stânga şi în dreapta. 

Femeia nu se vedea nicăieri. 

Cassandra înaintă în grabă, cu pistolul ridicat. Ajunse la zid din 
şapte paşi. Intinse o mână, să atingă piatra şi să se asigure că 
era reală, solidă. Cu spatele la zid, scană aleea cu dispozitivul de 
vedere nocturnă. Nici o mişcare, nici urmă de femeie. 

Era imposibil. 

Era ca şi cum se întorsese în întuneric şi dispăruse. Ca un 
djinn, ca un duh al deşertului. 

Cassandra nu trebui decât să se uite la mormanul de haine de 
care se dezbrăcase femeia ca să elimine din start o asemenea 
posibilitate. De când purtau fantomele pelerine? 

Un scârţâit de pietriş şi un huruit uşor îi atrase atenţia spre 
intrarea în alee. O mică motocicletă se apropia după ultima 
cotitură, flancată de alte două. Intăririle ei. 

Aruncând o ultimă privire în jur, Cassandra se îndreptă spre ei. 
Se mai învârti în cerc încă de două ori. Când ajunse la prima 
motocicletă, întrebă: 

— Când ai venit încoace ai văzut cumva o femeie goală pe 
alee? 

Faţa motociclistului era acoperită cu o mască, însă în ochi i se 
putea citi confuzia. 

— Goală? 

Cassandra pricepu. 

— Nu contează, spuse ea. 

Se sui şi ea pe motocicletă, în spatele bărbatului. Noaptea se 
dovedise a fi un eşec total. Se întâmplase ceva ciudat aici. Avea 
nevoie de timp ca să-i dea de cap. 

Il bătu uşor pe bărbat pe umăr. Acesta întoarse motocicleta şi 
trioul se întoarse pe unde venise, îndreptându-se spre depozitul 
gol pe care-l închiriaseră la docuri, ca bază a operaţiunilor din 
Muscat. Era timpul să încheie misiunea care-i fusese 
încredinţată. Ar fi fost mai uşor dacă ar fi pus mâna pe inima de 
fier. Insă existau şi planuri de rezervă. Până la miezul nopţii, 
aveau să înainteze cu planurile lor de a elimina expediţia lui 
Crowe. 

Chibzui la detaliile finale care trebuiau puse la punct, însă îi 
era greu să se concentreze. Ce se întâmplase cu femeia? 

Existase o uşă secretă de acces în fort? Una necunoscută de 
sursa ei de informaţii? Era singura explicaţie. 

In timp ce cugeta la această ciudăţenie, cuvintele femeii îi 
răsunară în minte. 

Amortizoarele ţevilor de eşapament ale motocicletelor o 
ajutară să se concentreze. 

Unde mai auzise limba aia? 

Îşi aruncă scurt privirea spre vechiul fort Jalai, ale cărui turnuri 
se înălţau semeţ în lumina lunii, deasupra clădirilor mai joase. O 
structură străveche, dintr-o epocă dispărută. 

După care o izbi familiaritatea limbii folosite. 

Nu era una modernă. Era una străveche. 

Auzi din nou cuvintele în minte, rostite pe un ton de 
avertizare. Deşi nu le putea desluşi, ştia că era o limbă moartă. 

Aramaică. 

Limba lui Isus Hristos. 


10.28 P.M. 


— Cum a ajuns acolo? întrebă Painter. 

Stătea lângă intrarea în baie, holbându-se la şarpele mort care 
plutea cât era de lung printre petalele de iasomie. 

Toţi cei adunaţi la cină auziseră ţipătul cameristei şi veniseră 
în goană. Fuseseră ţinuţi lângă firidă de majordom, până când 
Kara reuşise s-o ajute pe Safia să-şi pună o rochie. 

li răspunse Kara, aşezată pe un scaun de lângă patul în care 
se afla prietena sa. 

— Nemernicii dracului, întotdeauna apar de unde nu te 
aştepţi, chiar şi din instalaţie. Camerele Safiei a fost închise ani 
de zile. Şi-ar fi putut face cuib oriunde aici. Când i-am aerisit 
camerele şi am făcut curat, probabil că a fost deranjat, după care 
a fost atras de apa din cadă. 

— Işi lepăda pielea, şopti Safia cu voce răguşită. 

Kara îi dăduse o pastilă. Efectul acesteia o făcea să i se 
împleticească limba, însă părea mai calmă decât atunci când cei 
din grup veniseră în goană sus. Părul îi atârna ud şi-i umezea 
pielea. Incepea să-i revină uşor şi culoarea în obraji. 

— Când năpârlesc, şerpii care-şi leapădă pielea caută apa. 

— Atunci mai mult ca probabil a venit de afară, interveni 
Omaha. 

Arheologul stătea lângă arcadă în camera de lucru. Ceilalţi 
aşteptau afară pe hol. 

Kara o bătu uşor pe Safia pe genunchi şi se ridică în picioare. 

— Indiferent cum a fost, s-a terminat. Lucrul bun e că suntem 
pregătiţi de plecare. 

— In mod sigur, poate fi amânată cu o zi, spuse Omaha, 
uitându-se la Safia. 

— Nu. Safia îşi revenise din ameteala provocată de sedative. 
Mă descurc. 

Kara dădu din cap aprobator. 

— Trebuie să mergem în port la miezul nopţii. 

Painter ridică o mână. 

— Nu ne-aţi spus cu ce-o să călătorim. 

Kara îl expedie, dând din mână ca şi cum ar fi vrut să 
împrăştie un miros urât. 

— O să vedeţi când o să ajungem acolo. Mai am încă de pus la 
punct o mie de detalii de ultim moment. 

Trecu pe lângă Omaha şi ieşi din cameră. Cuvintele ei se 
auziră şi înăuntru, în timp ce li se adresa celorlalţi din hol. 

— Ne vedem în curte într-o oră. 

Omaha şi Painter stăteau de-o parte şi de alta a camerei, 
flancând-o pe Safia. Nici unul nu se mişca, amândoi fiind la fel de 
nesiguri dacă se cuvenea să o consoleze pe Safia. Problema fu 
rezolvată de Henry care intră pe sub arcadă, cu braţele pline de 
haine împachetate. 

Henry dădu din cap spre cei doi bărbaţi. 

— Domnilor, am sunat o cameristă să o ajute pe domniţa al- 
Maaz să se îmbrace şi să-şi adune lucrurile. Dacă aţi fi atât de 
buni... 

Le făcu semn cu capul spre uşă, concediindu-i. 

Painter se apropie de Safia. 

— Eşti sigură că poţi să călătoreşti? 

Dădu din cap aprobator, un efort pentru ea. 

— Mulţumesc. O să fiu bine. 

— Bun. Dacă ai nevoie de mine sunt afară pe hol. 

Asta o făcu să-i zâmbească uşor. El se trezi că face la fel. 

— N-o să fie nevoie, spuse ea. 

Se întoarse. 

— Ştiu, însă o să fiu acolo oricum. 

Painter îşi dădu seama că Omaha îl studiază, cu ochii mai 
îngustaţi decât înainte. După expresia feţei, bărbatul era nervos. 
In mod clar era suspicios, însă sub această faţadă se putea citi şi 

o urmă de supărare. 

Painter se îndreptă spre uşă, iar Omaha nu-i făcu loc ca să 
poată trece. Trebui să-l ocolească puţin ca să treacă de el. 

După aceea, Omaha i se adresă Safiei: 

— Te-ai descurcat bine, scumpo. 

— N-a fost decât un şarpe, răspunse ea, ridicându-se în 
picioare ca să primească hainele de la majordom. Şi am o 
grămadă de treabă de făcut înainte să plecăm. 

Omaha oftă. 

— Bine, bine. Am înţeles. 

Şi-l urmă pe Painter afară pe uşă. Ceilalţi plecaseră cu toţii, 
lăsând holul pustiu. 

Painter îşi ocupa poziţia de lângă uşă. Omaha tocmai încerca 
să treacă de el, când Painter îşi drese vocea. 

— Doctore Dunn... 

Arheologul se opri, uitându-se la el. 

— Şarpele acela, spuse Painter, revenind la o idee abordată 
anterior. Ai spus că te gândeşti că a venit de afară. De ce? 

Omaha ridică din umeri, dându-se puţin înapoi. 

— Nu pot să spun sigur de ce. Insă viperelor le place soarele 
de după-amiază, îndeosebi atunci când năpârlesc. Aşa că nu-mi 
pot imagina că a stat toată ziua ascunsă acolo. 

Painter se uită fix înspre uşa închisă. Camera Safiei era cu 
vedere la răsărit. Prin urmare, nu era expusă decât soarelui de 
dimineaţă. Dacă arheologul avea dreptate, şarpele ar fi trebuit să 
parcurgă o distanţă mare de la locul însorit unde avusese culcuş 
până la cadă. 

Omaha îi citi gândurile. 

— Doar nu crezi că l-a pus cineva acolo? 

— Poate că sunt paranoic. Insă n-a încercat odată nu ştiu ce 
grup militant să o omoare pe Safia? 

Bărbatul se încruntă. i 

— Asta a fost acum cinci ani. Tocmai în Tel Aviv. In plus, dacă 
cineva a adus şarpele, în nici un caz n-ar fi putut să fie 
nemernicii ăia. 

— De ce nu? 

Omaha clătină din cap. 

— Grupul extremist a fost distrus de comandourile israeliene 
un an mai târziu. De fapt, a fost complet eradicat. 

Painter cunoştea detaliile. Dunn fusese cel care-i ajutase pe 
israelieni să-i hăituiască şi să-i urmărească pe extremişti, 
folosindu-se de contactele sale din zonă. 

Omaha murmură, mai mult pentru el decât pentru Painter, pe 
un ton amar: 

— După aceea, am crezut că Safia va fi uşurată... că o să se 
întoarcă aici... 

„Nu-i atât de simplu, băiete.” Painter deja îşi formase o părere 
despre Omaha. Bărbatul aborda problemele cu capul sus, 
depăşindu-le fără să se mai uite înapoi. Nu de asta avea nevoie 
Safia. Se îndoia că Omaha va înţelege vreodată. Cu toate astea, 
Painter simţi un abis de tristeţe în el, un abis care fusese umplut 
de nisipul anilor care trecuseră atât de repede. Aşa că încercă 
să-l ajute. 

— Trauma care nu este depăşită de... 

Omaha îl întrerupse tăios: 

— Ihî, am mai auzit toate astea. Mulţumesc, dar nu eşti 
blestematul meu de terapeut. Sau al ej. Şi cu asta porni în josul 
holului, călcând apăsat şi strigându-i ironic: lar câteodată, 
doctore, un şarpe nu-i nimic altceva decât un şarpe. 

Painter oftă. 

Cineva ieşi din umbra arcadei. Era Coral Novak. 

— Omul ăsta are probleme. 

— N-avem cu toţii? 

— Am auzit fără să vreau discuţia voastră, spuse ea. Pur şi 
simplu făceai conversaţie sau chiar crezi că mai este cineva 
implicat? 

— In mod clar cineva tulbură apele. 

— Cassandra? 

El clătină uşor din cap. 

— Nu, cineva necunoscut. 

Coral se încruntă, ceea ce de fapt se reducea la o încreţitură 
abia perceptibilă în colţul buzelor. 

— Asta nu-i a bună. 

— Nu... nu, nu este. 

— Şi cu muzeografa asta, insistă Coral, făcând semn cu capul 
spre uşă. Chiar ţi-ai intrat în rolul unui om de ştiinţă civil 
curtenitor şi amabil, aşa cum trebuie. 

Painter simţi un avertisment subtil în vocea ei, o îngrijorare 
mascată că era pe punctul de a încălca linia dintre 
profesionalism şi ceva personal. 

Coral continuă: 

— Dacă mai e şi altcineva implicat şi-şi bagă nasul, n-ar trebui 
să facem nişte cercetări prin împrejurimi ca să găsim şi dovezi în 
sensul ăsta? 

— Bineînţeles. Tocmai de aceea acum o să te duci afară. 

Coral ridică dintr-o sprânceană. 

— Am o uşă de păzit, spuse el, răspunzându-i la întrebarea 
nerostită. 

— Inţeleg. 

Coral dădu să plece. 

— Vrei să spui că rămâi aici ca s-o păzeşti pe femeie sau să 
protejezi misiunea? 

Painter răspunse cu un ton autoritar: 

— In acest caz, e exact acelaşi lucru. 


11.35 P.M. 


Safia se uita pe geam la priveliştea care i se derula prin faţa 
ochilor cu o viteză ameţitoare. Cele două tablete de diazepam o 
ameţiseră. Luminile de la stâlpii de iluminat public erau 
estompate ca un fundal fosforos, nişte pete de lumină peste 
peisajul de la miezul nopţii. Toate clădirile erau cufundate în 
întuneric. Insă în faţă, o revărsare de lumină marca portul 
Muscat. Portul comercial era activ douăzeci şi patru de ore din 
douăzeci şi patru şi strălucea de la lumina reflectoarelor şi de la 
luciul metalic al depozitelor acoperite cu tablă. 

Când maşina luă o curbă strânsă la dreapta, în faţa ochilor le 
apăru şi portul. Golful era în mare parte gol, majoritatea barjelor 
de petrol şi a navelor portcontainer acostând înainte de apusul 
soarelui. Pe timpul nopţii, încărcătura lor avea să fie descărcată 
şi reîncărcată. Chiar şi acum, macaralele în formă de H şi 
containerele de mărimea benelor unui autocamion se învârteau 
prin aer, asemenea unor gigantice cuburi de jucărie. Mult mai în 
depărtare, lângă orizont, pavoazul electric al unui vas de 
croazieră plutea pe apele întunecate asemenea lumânărilor de 
pe un tort, văzute pe fundalul unei puzderii de stele. 

Limuzina se îndepărtă de toată agitația asta, îndreptându-se 
spre latura îndepărtată a portului, acolo unde erau acostate 
tradiţionalele dhow, bărcile arăbeşti cu vele. De mii de ani, 
locuitorii din Oman navigau pe mări, din Africa până în India. 
Aceste dhow erau nişte simple copăi din scândură de lemn cu o 
velă distinctivă de formă triunghiulară. Variau în mărime, de la 
cele cu pescaj redus, pentru ape mici, bodan, până la cele pentru 
ape adânci, bagh/ah. Ambarcaţiunile vechi erau aliniate în partea 

îndepărtată a portului, înghesuite una lângă alta, cu velele 
strânse, cu catargele ţintind în sus prin încâlceala de parâme. 

— Aproape c-am ajuns, murmură Kara spre Safia de pe 
cealaltă banchetă a limuzinei. 

Celălalt ocupant al maşinii şi singurul pe lângă şofer şi un 
bodyguard, era doctorandul Safiei, Clay Bishop. Pe jumătate 
adormit, fornăi uşor pe nas când vorbi Kara. 

În spatele lor venea altă limuzină în care erau toţi americanii: 
Painter şi partenera sa, Omaha şi fratele lui. 

Safia stătea acum mai dreaptă în scaun. Kara încă nu-i 
spusese cum o să ajungă la Salalah, ci numai că se îndreptau 
spre port. Aşa că presupuse că o să meargă la bordul unui vas. 
Salalah era un oraş de coastă, asemenea Muscatului şi călătoria 
între cele două oraşe era aproape mai uşoară pe mare decât prin 
aer. Transporturile, atât pentru marfă, cât şi pentru pasageri, 
plecau pe timpul zilei şi al nopţii. Variau de la nave feribot cu 
motoare diesel până la o pereche de nave rapide pe aripi 
portante. Luând în consideraţie dorinţa imperioasă a Karei de a 
porni cât mai repede la drum, Safia bănui că o să ia cea mai 
rapidă navă posibilă. 

Limuzina întoarse prin porţile de la intrare, urmată de cealaltă 
maşină, identică şi continuă să meargă spre chei, trecând de 
şiruri întregi de dhow-uri acostate. Safia cunoştea bine terminalul 
obişnuit de pasageri. Şi nu era acesta. Se îndreptau spre un chei 
greşit. 

— Kara...? începu ea. 

Limuzina lăsă în urmă şi ultimul birou din port de la capătul 
cheiului. Dincolo, luminată din belşug şi plină de barăci şi 
muncitori la docuri, se întindea o privelişte magnifică. După toată 
agitația şi velele desfăcute, nu mai rămânea nici o îndoială: 
acesta era mijlocul lor de transport. 

— Nu, murmură Safia. 

— Ba da, îi răspunse Kara, nu prea încântată de reacţie. 

— Sfinte Hristoase, spuse Clay, lăsându-se în faţă ca să vadă 
mai bine. 

Kara se uită la ceas. 

— N-am putut să-l refuz pe sultan atunci când s-a oferit să ne 
lase s-o folosim. 

Limuzina opri de-a curmezişul în capătului cheiului. Uşile se 
deschiseră. Safia cobori din maşină şi, odată ajunsă jos, se 
legănă uşor în timp ce se holba la vârful catargului înalt de 
treizeci de metri. Lungimea navei era aproape de două ori mai 

mare de atât. 

— Shabab Oman, spuse ea şoptit, plină de respect şi 
admiraţie. 

Vasul cu catarge foarte înalte era mânaria sultanului, 
ambasadorul maritim al ţării în lume, un simbol al istoriei sale 
nautice. Avea designul tradiţional englezesc al unei ambarcaţiuni 
vechi, catargul principal şi cel din pupa având atât vele pătrate, 
cât şi triunghiulare. Construită în 1971 din lemn de stejar scoţian 
şi de pin uruguayan, era cea mai mare navă din perioada 
respectivă din lume, care mai era încă în bună stare şi în serviciu 
activ. In ultimii treizeci de ani navigase pe toate mările lumii, 
participând la curse şi regate. 

Preşedinţi şi premieri, regi şi regine îi călcaseră puntea. lar 
acum îi fusese împrumutată Karei pentru a-i duce la Salalah. Mai 
mult decât orice, asta demonstra respectul şi consideraţia 
sultanului faţă de familia Kensington. Acum înţelegea Safia de ce 
Kara nu putuse să-l refuze. 

Safia trebui să-şi suprime entuziasmul care-o cuprinsese, 
începuse să mai uite de groaza provocată de şerpi şi de griji. 
Poate că nu era decât efectul medicamentelor, însă prefera să 
creadă că numai mirosul proaspăt de sare al brizei mării îi 
limpezea capul şi inima. Cât de mult trecuse de când nu se mai 
simţise astfel? 

Sosi şi cealaltă limuzină şi parcă. Americanii coborâră, cu ochii 
măriţi de uimire la vederea navei. 

Numai Omaha părea neimpresionat, fiind deja informat despre 
schimbarea survenită în privinţa mijlocului de transport. Şi totuşi, 
nici măcar el nu putea rămâne rece la vederea navei. Deşi, 
bineînţeles că încerca să ascundă asta. 

— Minunat, toată expediţia asta se transformă într-un film 
măreț cu Sindbad Marinarul. 

— Când eşti la Roma... murmură Kara. 


11.48 P.M. 


Cassandra privi nava de pe partea opusă a portului. Ghilda 
făcuse rost de depozitul acesta prin intermediul contactelor pe 
care le avea cu un traficant de casete video piratate. Jumătatea 
din spate a structurii de fier ruginite era burduşită cu DVD-uri şi 
casete video VHS destinate vânzării la negru. 

Totuşi, ce mai rămânea din depozit era suficient pentru ce 
aveau ei nevoie. Pentru un atelier mecanic, era deosebit: avea 
propriul doc acoperit şi propria dană. Apa lovea continuu în 
pilonii din apropiere, deranjată de siajul unui trauler care trecea, 
îndreptându-se spre ieşirea din port. 

Mişcarea asta împinse una într-alta ambarcaţiunile din grupul 
de atac, aduse săptămâna trecută. Unele dintre acestea sosiseră 
în lăzi, dezasamblate, după care fuseseră reasamblate pe 
poziţie; altele fuseseră aduse pe mare în toiul nopţii. Lângă dană 
se balansau trei baleniere tip Boston, fiecare având la bord, 
amarate şi asigurate pe cavaleţi, skijeturi lucioase, de culoare 
neagră, modificate de Ghildă şi dotate cu puşti de asalt montate 
pe postament rotativ. In plus, mai era şi ambarcaţiunea de 
comandă a Cassandrei, pe aripi portante, capabilă să dezvolte 
viteze mai mari de o sută de noduri. 

Echipa ei formată din doisprezece oameni se agita de zor cu 
pregătirile finale. La fel ca ea, erau foşti membri ai Forţelor 
Speciale, însă bărbaţii aceştia duri nu fuseseră niciodată recrutaţi 
de Sigma. Nu că n-ar fi fost destul de inteligenţi pentru asta. Daţi 
afară cu tam-tam din Forţele Speciale, majoritatea lucraseră 
pentru diferite grupări paramilitare şi de mercenari din lume, 
învățând lucruri noi, devenind mult mai duri şi mai pricepuţi. 
Dintre aceştia, Ghilda îi alesese pe cei cu cea mai bună 
capacitate de adaptare, cu inteligenţa cea mai pătrunzătoare, cei 
care manifestau cea mai puternică loialitate faţă de echipa din 
care făceau parte, calităţi pe care până şi Sigma le-ar fi apreciat. 
Numai că în cazul Ghildei, un criteriu prevala: oamenii ăştia n- 
aveau nici un fel de reţineri în a ucide, indiferent de ţintă. 
Locţiitorul său se apropie. 

— Doamnă căpitan Sanchez. 

Işi menţinu atenţia concentrată asupra imaginilor video 
furnizate de camerele de supraveghere de la exterior. 

li numără pe cei din grupul lui Painter în timp ce se urcau la 
bordul navei şi erau întâmpinați de oficialităţile din Oman. Toată 
lumea era prezentă. În cele din urmă, îşi îndreptă spatele. 

— Da, Kane. 

John Kane era singurul din grup care nu era american şi 
servise în rândul trupelor de elită australiene SAS, Special Air 
Services. Ghilda nu-i limitase talentul de cercetaş la graniţele 
SUA, folosindu-l îndeosebi în operaţiuni internaţionale. Inalt de 
peste doi metri, Kane era solid şi plin de muşchi. Se râdea 
complet pe cap, lăsându-şi doar o ţăcălie neagră sub bărbie. 

Echipa de aici era de fapt formată din oamenii lui Kane, trimişi 
în Golf până când aveau să fie chemaţi la datorie de către 
Ghildă. Organizaţia avea echipe staționate în toată lumea, celule 
independente care nu ştiau unele de altele, fiecare în parte fiind 
pregătită să acţioneze la ordin în orice moment. 

Cassandra fusese trimisă să activeze această celulă şi să 
conducă misiunea, fiind numită aici datorită cunoştinţelor ei 
privind Sigma, duşmanul Ghildei în această operaţiune. Cunoştea 
modul de operare al Sigma, strategiile şi procedurile lor. In plus, 
fusese foarte apropiată de cel care conducea misiunea - Painter 
Crowe. 

— Suntem pregătiţi şi cu armamentul gata de luptă, spuse 
Kane. 

Cassandra dădu din cap şi se uită la ceasul de mână. Shabab 
Oman urma să plece de la chei la miezul nopţii. Ei aveau să 
aştepte o oră în cap, după care aveau să plece în urmărirea 
ambarcaţiunii. Se uită din nou la monitorul video şi-şi făcu 
calculele în minte. 

— Argusul? întrebă ea. 

— Ne-a contactat prin radio cu câteva minute în urmă. E deja 
la poziţie, patrulând în zona noastră de atac pentru a se asigura 
că nu există intruşi. 

Argus era un minisubmarin de patru persoane, capabil să 
lanseze scafandri fără să iasă la suprafaţă. Motoarele sale cu 
propulsie pe bază de peroxid şi rezerva de torpile îl făcea să fie 
la fel de rapid, pe cât era de fatal. 

Cassandra dădu din nou din cap. Totul era pregătit. 

Nimeni de la bordul lui Shabab nu va mai apuca să vadă 
răsăritul. 


MIEZUL NOPŢII 


Henry stătea în mijlocul sălii din baie în timp ce apa din cadă 
se golea, gâlgâind prin scurgere. Işi lăsase haina de majordom 
întinsă pe pat. Işi suflecase mânecile şi-şi pusese o pereche de 
mănuşi galbene de cauciuc. 

Oftă. O cameristă ar fi putut la fel de bine să se ocupe de 
treaba asta, însă fetele erau deja extenuate după agitația din 
casă, iar el simţise că era de datoria lui să scape de rămăşiţele 
viperei. In fond, pe umerii lui cădea responsabilitatea asigurării 

confortului şi mulţumirea oaspeţilor de la palat, o sarcină pe care 
astă-seară simţea că nu reuşise s-o ducă la bun sfârşit. Şi deşi 
grupul lui Lady Kensington plecase, el încă percepea scoaterea 
şarpelui din cadă ca pe o responsabilitate personală, pentru a-şi 
corecta greşeala. 

Păşind în faţă, se aplecă şi se întinse cu grijă să ia corpul 
şarpelui. 

Plutea în formă de S, deasupra apei, chiar pârând că se 
răsuceşte uşor, din cauza bulelor produse de şuvoiul de apă de la 
scurgere. 

Mâna lui Henry ezită. Vipera părea că încă mai trăieşte. 

Strânse cu putere degetele înmănuşate. 

— Stăpâneşte-te, bătrâne. 

Trăgând cu putere aer în piept, apucă şarpele de la mijloc. 
Faţa i se schimonosi de scârba şi rosti printre dinţi: 

— Lua-te-ar dracu' de rahat cu ochi, bodogăni el, revenind la 
limbajul Dublinul tinereţii sale. 

Spuse în gând o rugăciune, mulţumindu-i sfântului Patrick că 
scosese nenorocitele alea de vipere din Irlanda. 

Scoase forma flască din cadă. O găleată de plastic era 
pregătită pentru mortăciune. Intorcându-se şi ţinând şarpele cu 
mâna întinsă, îi aşeză coada deasupra găleţii şi-i răsuci corpul pe 
lângă pereţii găleţii, aranjându-l în formă de colac. 

In momentul în care îi lăsa capul deasupra grămezii formate, 
fu din nou uimit de cât de vie părea creatura. Doar gura pleoştită 
a şarpelui strica această imagine. 

Henry începu să-şi îndrepte corpul, după care se uită mai 
atent, dând cu ochii de ceva ce n-avea nici un sens. 

— Şi-atunci, ce-i asta? 

Se întoarse şi luă un pieptene de plastic de pe etajeră. Apucă 
grijuliu şarpele dinapoia capului şi folosi pieptenele ca să-i 
deschidă botul, confirmând astfel ceea ce văzuse deja. 

— Ce ciudat, mormăi el. 

Se folosise de pieptene ca să fie sigur că nu se înşelase. 
Şarpele n-avea colţi. 

9 
SÂNGE PE APĂ 


[ooulohliţ?lohk3) 


3 DECEMBRIE, 1.02 A.M. 
MAREA ARABIEI 


Safia stătea lângă balustradă, uitându-se la linia coastei 
întunecate ce rămânea în urma lor. În jurul ei, nava scârţâia şi 
gemea din toate încheieturile. Vântul se izbea cu zgomot în vele. 

Era ca şi cum ar fi fost transportaţi spre altă eră, în care lumea 
nu era decât vânt, nisip şi apă. Mirosul sării şi clipocitul valurilor 
care alunecau pe lângă corpul bărcii îţi ştergeau din minte toată 
agitația şi zarva din Muscat. Stelele străluceau deasupra, însă 
norii se adunau încetul cu încetul. Avea să plouă înainte ca ei să 
ajungă la Salalah. 

Căpitanul navei le comunicase deja rapoartele privind 
prognoza meteo. O vijelie făcea ca valurile agitate să se ridice 
până la trei metri... 

— Nimic la care Shabab să nu poată face faţă, spusese el cu 
un zâmbet, însă o să fie ceva zdruncinături. Cel mai bine e să 
rămâneţi în cabinele dumneavoastră când o să înceapă ploaia. 

Aşadar, Safia se decisese să se bucure de cerul senin. După 
toată agitația din timpul zilei, se simţea prea îngrădite în cabină. 
Mai ales acum ca acum efectul sedativelor dispăruse aproape de 
tot. 

Urmărea cum linia întunecată a coastei se scurgea pe 
nesimţite, rămânând în urmă, fără zgomot. Ultima oază de 
lumină, un complex industrial de la periferia Muscatului, începu 
să dispară după un limb de pământ. 

Undeva în spatele ei auzi o voce, care se voia indiferentă. 

— Acolo dispar ultimele vestigii ale civilizaţiei pe care o 
cunoaştem noi. 

Clay Bishop se îndreptă spre balustradă, o apucă strâns cu o 
mână, iar cu cealaltă îşi duse o ţigară la buze. Incă mai purta 

perechea de blugi Levi's şi un tricou negru pe care scria mare 
GOT MILK. De doi ani de când era doctorandul ei nu purtase 
nimic altceva în afară de tricouri, care de obicei făceau reclamă 
la formaţii rock în culori ţipătoare. Cel cu alb şi negru pe care-l 
purta acum era în mod clar ţinuta sa oficială. 

Uşor iritată de sosirea lui nedorită, ea îşi menţinu vocea 
inflexibilă şi un ton de pedagog. 

— Luminile acelea, spuse ea, făcând semn cu capul spre 
complexul care dispărea încetul cu încetul, marchează cel mai 
important punct industrial din oraş. Poţi să-mi spui care este 
acela, domnule Bishop? 

El ridică din umeri, iar după câteva momente de ezitare îşi 
dădu cu presupusul. 

— O rafinărie de petrol? 

Era un răspuns la care ea se aşteptase, însă asta nu-l făcea 
mai puţin greşit. 

— Nu, este staţia de desalinizare care asigură alimentarea cu 
apă dulce a oraşului. 

— Apă? 

— Poate că petrolul este bogăţia Arabiei, însă apa este esenţa 
vieţii. 

li îngădui doctorandului să mediteze puţin la asta. Puţini 
occidentali cunoşteau importanţa unor asemenea proiecte de 
desalinizare de aici, din Arabia. Drepturile de proprietate asupra 
apei şi resursele de apă dulce luau deja locul petrolului ca focar 
al disputelor şi controverselor dintre Orientul Mijlociu şi Africa de 
Nord. Unele dintre cele mai aprige conflicte dintre Israel şi vecinii 
săi - Libanul, lordania şi Siria - nu fuseseră iscate din cauza 
ideologiei sau a religiei, ci pentru controlul asupra alimentării cu 
apă din Valea lordanului. 

In cele din urmă, Clay adăugă şi el ceva: 

— „Whisky-ul este pentru băut, apa este pentru luptă.” 

Ea se încruntă. 

— Mark Twain, spuse el. 

incă o dată, o surprinse cât de perspicace şi intuitiv era şi 
dădu aprobator din cap spre el. 

— Foarte bine. 

In ciuda înfăţişării de pierde-vară, în spatele acelor ochelari 
negri cu lentile groase, se afla o minte ascuţită. Acesta era unul 
dintre motivele pentru care îi permisese tânărului să se alăture 
acestei expediţii. El chiar avea să ajungă un cercetător 
respectabil într-o bună zi. 

Clay îşi ridică din nou ţigara. Studiindu-l, îi observă pentru 
prima oară tremurul uşor din capătul aprins al ţigării, mâna de pe 
balustradă care se albise de la atâta strâns. 

— Te simţi bine? întrebă ea. 

— Nu sunt un fan prea mare al călătoriilor pe mare. Dacă 
Dumnezeu voia ca oamenii să umble pe ape cu vase cu vele, nu 
i-ar fi venit ideea să îngroape dinozaurii şi să-i transforme în 
combustibil pentru avioane. 

Ea se întinse şi-l bătu uşor pe mână. 

— Du-te la culcare, domnule Bishop. 

Complexul de desalinizare a apei dispăru în cele din urmă 
după limbul de pământ. Totul se întunecă în jur, cu excepţia 
luminilor navei, reflectate în apă. 

În spatele Safiei, câteva felinare izolate şi becuri cuplate la 
cabluri electrice luminau punţile, ajutându-i pe cei din echipaj să 
tragă de parâme şi să manevreze greementul*” ambarcaţiunii, 
pregătindu-se pentru marea agitată şi furtuna care se apropia. 
Echipajul era în majoritate format din cădeţi, tineri din Marina 
Regală a Omanului, aflaţi în practică, în timp ce nava se afla 
acasă şi făcea voiaje scurte de-a lungul coastei. Shabab urma ca 
peste două luni să participe la regata Cupa Preşedintelui. 

Murmurul tinerilor cădeţi fu întrerupt de un strigăt neaşteptat 
de la mijlocul punţii, un şuvoi de înjurături în arabă. Se auzi un 
zgomot. Safia se întoarse ca să vadă cum un tambuchi de la o 
magazie de pe puntea mijlocie sare în lături, lovindu-l pe unul 
dintre marinari şi răsturnându-l pe spate. Un alt bărbat ţâşni prin 
trapa deschisă, aruncându-se într-o parte. 

Motivul pentru care marinarul se aruncase pe jos ca un nebun 
îşi făcu imediat apariţia repezindu-se înainte şi tropăind cu 
copitele pe puntea de lemn. Un armăsar alb galopa în sus pe 
rampa de acces pe punte. Scuturându-şi coama, arăta ca o pată 
argintie în lumina lunii, cu ochii ca două bucăţi de cărbune 
incandescent. Strigătele răsunau acum peste tot, în jurul lui. 

— Dumnezeule, îi scăpă lui Clay. 

Calul se ridică pe picioarele din spate, nechezând ameninţător, 
după care căzu cu putere la loc, cu copitele dansând parcă pe 
punte. Avea căpăstru, însă capătul funiei era ros şi deşirat. 

Oamenii se învârteau în cerc, dând din mâini, încercând să-l 
facă să intre înapoi de unde ieşise. Acesta refuză să se mişte, 


? Ansamblu format din catargele, velele şi parâmele unei nave sau 
ale unei ambarcaţiuni cu pânze, (n. tr.). 

încercând să lovească tare cu copita, împingând cu capul sau 
vrând să muşte. 

Safia ştia că armăsarul era unul dintre cei patru cai ţinuţi jos 
sub punte - doi armăsari şi două iepe - trimişi cu toţii la 
herghelia regală de lângă Salalah. Probabil că cineva fusese 
neglijent când legase animalul. 

inţepenită lângă balustradă, Safia urmărea confruntarea 
echipajului cu armăsarul. Cineva eliberase o bucată de saulă şi 
încercase să facă un lasou cu care să prindă calul. Se alese cu un 
picior rupt şi sări în spate într-un picior, cu un țipăt brusc. 

Armăsarul se avântă înainte şi trecu printr-o încâlceală de 
parâme ce atârnau din greementul navei, smulgându-le. Un 
cablu electric cu lumini ataşate pe el căzu pe punte. Becurile de 
sticlă pocniră şi se făcură praf. 

Se auziră noi ţipete. 

Intr-un final, apăru o carabină în mâna unuia dintre marinari. 

Armăsarul dezlănţuit punea în pericol viaţa celor de pe navă şi 
siguranţa acesteia. 

— La! Nu! 

O bucată de piele dezgolită o făcu pe Safia să se uite în 
direcţia cealaltă. Printre marinarii îmbrăcaţi, un personaj pe 
jumătate despuiat venea în fugă de la o uşă de pe puntea prova. 
Purtând numai o pereche de boxeri, Painter sărea în ochi 
asemenea unui primitiv sălbatic. Părul îi era încâlcit tot, de parcă 
abia s-ar fi trezit. In mod evident, ţipetele şi bubuitul copitelor 
calului îl scoseseră din cabină. 

Smulse o prelată care acoperea un morman de parâme făcute 
colac şi trecu în grabă, desculţ, printre ceilalţi. 

— Wa-ra! strigă el în arabă. Daţi-vă înapoi! 

leşind din cercul de marinari, Painter flutură prelata. Mişcarea 
îi atrase atenţia armăsarului. Se ridică iarăşi pe picioarele din 
spate, după care se trânti cu putere pe cele din faţă, într-o 
postură amenințătoare. Insă ochii săi negri ca tăciunele 
ramaseră fixaţi pe prelată şi pe om. Un matador şi un taur. 

— Dii! urlă Painter, dând dintr-o mână. 

Armăsarul făcu un pas înapoi, lăsându-şi capul în jos. 

Americanul se mişcă repede în faţă - nu direct spre cal, ci 
dintr-o parte. Aruncă prelata pe capul calului, acoperindu-l 
complet. 

Armăsarul dădu o dată din copită, îşi scutură capul, însă 
prelata care-i atârna pe cap era prea mare ca s-o poată da jos. 
Calul se aşeză cu picioarele dinapoi pe podeaua de lemn a punţii 

şi ramase liniştit, orbit de prelată, nesigur. Tremura, transpiraţia 
lucindu-i pe spate în lumina lunii. 

Painter rămase la un pas distanţă. Vorbea prea încet pentru ca 
Safia să poată auzi ce spunea. Insă îi recunoscu tonul. Îl auzise în 
avion. Era un ton de potolire, de liniştire. 

In cele din urmă, păşi cu grijă în faţă şi puse o palmă pe 
greabănul calului. Acesta necheză şi îşi smuci capul, însă mult 
mai uşor de astă dată. 

Dându-se mai aproape, Painter bătu uşor calul pe gât cu 
palma, continuând să murmure ceva. Cu mâna cealaltă, se 
întinse spre funia deşirată prinsă de căpăstru. Incetişor, ghidă 
armăsarul, făcându-l să meargă. 

Neputând să vadă, calul răspunse la semnalele cunoscute, 
trebuind să se încreadă în omul de la capătul funiei. 

Safia îl privea. Pielea lui Painter lucea la fel de tare ca pielea 
calului. Îşi trecu o mână prin păr. Era oare un uşor tremur în 
gestul său? 

El i se adresă unuia dintre marinari, care dădu din cap. 
Marinarul îl lăsă să intre în cercul făcut, trăgând calul după el. 

— Foarte tare, spuse Clay, pe un ton admirativ, stingându-şi 
ţigara. 

Odată agitația încheiată, cei din echipaj se întoarseră încetul 
cu încetul la treburile lor. Safia se uită cu atenţie în jur. 

Băgă de seamă că majoritatea celor din grupul Karei se 
adunaseră deja pe punte: partenera lui Painter într-un halat 
strâns cu cordonul, Danny într-un tricou şi pantaloni scurţi. Kara 
şi Omaha nu-şi schimbaseră hainele. Probabil că încă mai 
zăboviseră pentru a face ultimele aranjamente. Lângă ei stăteau 
patra bărbaţi înalţi, duri, îmbrăcaţi în uniforme militare. Safia nu-i 
recunoscu. 

Painter se întoarse de la trapa de acces de pe punte, 
înfăşurând prelata în mâini. 

Echipajul izbucni în urale. Câteva palme îl bătură amical pe 
spate. El se trase înapoi, crispat de toată atenţia care i se acorda 
şi-şi trecu o mână prin păr cu un gest de modestie. 

Safia se trezi îndreptându-se spre el. 

— Bravo, spuse ea când ajunse la Painter. Dacă ar fi trebuit să 
împuşte calul... 

— N-aş fi putut să las să se întâmple aşa ceva. Nu era decât 
speriat şi nervos. 

Kara apăra şi ea, cu braţele încrucişate la piept. Faţa îi era 
impenetrabilă, însă îi lipsea obişnuita privire încruntată. 

— Acesta era armăsarul de prăsilă, campionul sultanului. Ce s- 
a întâmplat aici o să ajungă la urechile sale. Tocmai ţi-ai făcut un 
bun prieten. 

Painter ridică din umeri. 

— Am făcut-o numai pentru binele calului. 

Omaha stătea lângă Kara. Se înroşise la faţă, fiind în mod clar 
iritat de ceva. 

— Unde ai învăţat să manevrezi caii, Tonto? 

— Omaha... îl avertiză Safia. 

Painter ignoră insulta. 

— Grajdurile Claremont din New York City. Când eram copil 
curăţăm boxele. 

Uitându-se în cele din urmă în jos, bărbatul păru să-şi dea 
seama cât era de dezbrăcat. 

— Ar trebui să mă întorc în cabină. 

Kara interveni, cu fermitate: 

— Dr. Crowe, înainte să te duci la culcare, aş aprecia dacă te- 
ai opri pe la mine la cabină. Aş vrea să ne uităm peste itinerarul 
pe care-l avem de parcurs odată ajunşi în port. 

Făcu ochii mari de surpriză. 

— Desigur. 

Era primul semn de cooperare din partea Karei. Safia nu era 
surprinsă. Ştia cât de profundă era afecțiunea Karei faţă de cai, 
un sentiment pe care nu-l avea faţă de nici un bărbat. Kara 
fusese campioană la călărie şi dresaj. Intervenţia care salvase 
armăsarul îl făcuse pe Painter să câştige mai mult decât 
aprecierea sultanului. 

Painter dădu din cap spre Safia şi ochii îi luciră în lumina 
felinarului. Aceasta se trezi că-şi ţine respiraţia înainte să poată 
îngăima un noapte bună. 

El plecă, trecând printre cei patra bărbaţi din spatele Karei. 

Ceilalţi îl urmară încetişor, dispersându-se fiecare în parte spre 
cabinele lor. 

Omaha rămase lângă Safia. 

Kara se întoarse şi vorbi în arabă cu unul dintre bărbaţi, un tip 
înalt cu părul negru, purtând un shamag, un acoperământ de cap 
omanez şi haine militare de culoare kaki. Un beduin. Cu toţii erau 
îmbrăcaţi la fel. Safia observă armele pe care le aveau în tocurile 
de la centură. Bărbatul care-şi plecase urechea la ce spunea 
Kara mai purta la centură şi un pumnal curbat. Nu era un pumnal 
ceremonial, ci o armă adevărată care arăta ca şi cum ar fi fost 
folosită extrem de des. In mod clar acesta era şeful, distingându- 

se de oamenii săi printr-o cicatrice albă de-a lungul gâtului, 
groasă ca o frânghie. Dădu din cap în semn că înţelesese ce-i 
spusese Kara, după care le vorbi oamenilor săi. Grupul mărşălui 
la unison. 

— Cine e bărbatul? întrebă Safia. 

— Căpitanul al-Haffi, spuse Kara. De la Poliţia de Frontieră a 
Omanului. 

— Fantomele Deşertului, murmură Omaha, folosind porecla 
poliţiei de frontieră. 

Fantomele erau Forţele Speciale din Oman. Duceau un război 
continuu cu contrabandiştii şi traficanţii de droguri din deşert, 
petrecând ani de zile acolo, printre dunele de nisip. In lume nu 
existau oameni mai duri. Soldaţii din Forţele Speciale americane 
şi britanice erau antrenați în tehnicile de luptă şi supravieţuire în 
deşert de către foşti membri ai Fantomelor. 

Kara continuă: 

— El şi echipa sa s-au oferit să ne fie bodyguarzi pe durata 
expediției. Cu aprobarea sultanului Qaboos. 

Safia se uita cum bărbaţii se îndreptau spre puntea de jos. 

Omaha ridică din umeri şi căscă. 

— Mă duc să mă întind câteva ore până când răsare soarele. 
Se uită din nou la Safia. Ar trebui să mergi să dormi şi tu puţin. 
Ne-aşteaptă o zi lungă. 

Safia ridică din umeri involuntar. Ura să fie de acord cu el chiar 
şi într-o chestiune atât de banală. 

El îşi luă ochii de la ea. Pentru prima dată, ea băgă de seamă 
cum trecerea anilor îşi pusese amprenta pe faţa lui arsă de 
soare, cu riduri mai adâncite şi mai alungite pe la coada ochilor, 
cu cearcăne vineţii. In plus, acum mai avea câteva cicatrice noi. 
Nu putea să-i nege frumuseţea brută. Părul blond de culoarea 
nisipului, pielea aspră şi expresia de neînduplecat de pe chip, 
ochii albaştri trişti. Insă şarmul şi farmecul băieţandrului păliseră. 
Acum arăta obosit, cu faţa arsă de soare. 

Şi totuşi... ceva încă o mai tulburase în interior, în momentul în 
care el îşi mutase privirea de la ea, o durere veche, la fel de 
familiară, pe cât era de caldă. Când el se întoarse ca să plece, ea 
îi simţi parfumul cu iz de mosc, care-i amintea de vremurile când 
dormea lângă ea, sforăind în nu ştiu ce cort. 

Trebui să se abţină să nu întindă mâna după el, ca să-l atingă 
şi să-l reţină. Însă la ce i-ar fi folosit? Între ei nu mai era nimic de 
spus, doar tăceri lungi şi stânjenitoare. 

El plecă. 

Ea se întoarse şi-o văzu pe Kara măsurând-o lung şi clătinând 
din cap dezaprobator. 
— Lasă morţii să se odihnească în pace. 


1.38 A.M. 


Pe monitorul video apăru echipa de scufundare. Cassandra 
stătea aplecată peste ecran, ca şi cum ar fi încercat să audă 
ceva peste huruitul motoarelor navei pe aripă portantă. Imaginile 
proveneau de la submersibilul echipei, Argus, aflat în imersiune 
la treizeci şi şase de metri adâncime, la cinci mile marine 
distanţă. 

Argus era proiectat cu două compartimente separate. În 
compartimentul de la prova se aflau pilotul şi copilotul. Cel de la 
pupa, care se umplea acum cu apă de mare, găzduia doi 
scafandri de luptă. In momentul în care apa îi inundă pe cei doi 
acoperindu-i complet, egalizând presiunea din interior cu cea de 
afară, cupola din pupa se deschise asemenea carapacei unei 
scoici. Cei doi scafandri ieşiră din habitaclu, în apa din jur, 
iluminată de reflectoarele submarinului. Fiecare avea prinse în 
jurul taliei nişte dispozitive de manevrare, cu propulsie pe bază 
de jet. Dispozitivele, create de DARPA, erau capabile să-i 
propulseze pe scafandri până la nişte viteze incredibile. La 
centurile de scufundare le atârnau nişte saci de plasă, în care 
târau după ei un arsenal întreg de echipamente de detonare. 

Auzi în ureche nişte cuvinte şoptite. 

— Sonarul a detectat ţinta, raportă pilotul de pe Argus. 
Desfăşurăm echipa de atac. Estimez contactul cu ţinta în şapte 
minute. 

— Foarte bine, răspunse ea scurt. 

După care, simțind pe cineva în spatele ei, se uită peste umăr. 
Era John Kane. Ridică o mână. 

— Desfăşurare de mine la zero-doi-zero-zero, termină pilotul. 

— Recepţionat, confirmă Cassandra, repetând ora şi 
confirmând: Terminat. 

Işi îndreptă poziţia corpului şi se întoarse. 

Kane ridică un telefon prin satelit. 

— Linie securizată. Numai pentru urechile dumneavoastră. 

Cassandra acceptă telefonul. „Numai pentru urechile 
dumneavoastră.” Asta putea să însemne că era unul dintre 

superiorii ei. Până acum, probabil primiseră raportul privind 
eşecul ei din Muscat. Ea lăsase deoparte detaliile privitoare la 
ciudata femeie beduin care se evaporase. Cu toate astea, 
raportul îi crease suficiente probleme. Pentru a doua oară, nu 
reuşise să pună mâna pe artefact. 

li răspunse o voce mecanică, modificată prin sintetizator, 
pentru a-i păstra anonimatul. Deşi inflexiunea şi tonul vocii erau 
mascate, ea ştiu cu cine vorbeşte. Cu şeful Ghildei, al cărui nume 
de cod era pur şi simplu „Pastorul”. Părea o măsură de precauţie 
prostească, copilărească, însă Ghilda era divizată în celule 
teroriste. Informaţiile erau transmise echipelor numai în 
momentul în care se considera absolut necesar şi numai 
anumitor persoane, fiecare sub o autoritate independentă, care 
răspundeau numai în faţa eşalonului superior. Ea nu-l cunoscuse 
niciodată pe Pastor; doar trei persoane îl ştiau, cei trei 
locotenenţi care conduceau comitetul de supraveghere a 
operaţiunilor. Şi ea spera să ocupe o asemenea poziţie într-o 
bună zi. 

— Liderul gri, spuse vocea misterioasă modificată de 
sintetizator, folosind indicativul ei operativ. Parametrii misiunii au 
fost schimbaţi. 

Cassandra înţepeni. Avea tatuat în minte tot programul. Era 
imposibil să nu meargă strună. Motoarele diesel ale lui Shabab 
aveau să cadă, acesta fiind semnalul pentru un atac rapid din 
partea skijeturilor dotate cu arme. O echipă de asalt avea să vină 
în urma lor, curăţând şi pregătind terenul la bord şi tăind orice fel 
de comunicaţii. De îndată ce puneau mâna pe inima de fier, nava 
avea să explodeze şi să se scufunde. 

— Domnule? Desfăşurarea echipei e în curs de execuţie. Totul 
s-a pus în mişcare. 

— Improvizează, spuse vocea mecanică. Pe lângă artefact 
trebuie să puneţi mâna şi pe curatorul muzeului. Ai înţeles? 

Cassandra încercă să nu pară surprinsă. Nu era o simplă 
cerinţă. Obiectivul original - obţinerea artefactului de fier - nu 
impunea nici un fel de parametri legaţi de menţinerea în viaţă a 
celor de la bordul navei Shabab Oman. După cum fusese 
planificată, era o operaţiune brutală, executată în forţă pentru a 
pune mâna pe artefact, urmată de o evacuare rapidă. Fără 
menajamente, sângeroasă şi rapidă. l|ncepu deja să-şi 
revizuiască planul în minte. 

— Pot să vă întreb de ce avem nevoie de curator? 

— Se poate dovedi utilă pentru faza a doua. Expertul în 

civilizaţia arabă antică pe care l-am avut s-a dovedit... 
necooperant. lar promptitudinea şi caracterul expeditiv sunt 
esenţiale pentru a reuşi să descoperim şi să obţinem sursa 
acestei puteri. Orice întârziere este echivalentă cu un eşec. Nu 
trebuie să irosim acest talent pe care, în mod convenabil, îl avem 
la îndemână. 

— Da, domnule. 

— Să-mi raportezi când ai încheiat misiunea cu succes. 

In aceste ultime cuvinte persista o doză de ameninţare. 

După care legătura telefonică se întrerupse. 

Ea lăsă telefonul în jos. 

John Kane aştepta la câţiva paşi distanţă. 

Cassandra se întoarse spre el. 

— Modificare de plan. Alertează-ţi oamenii. O să mergem noi 
primii. 

Se uită dincolo de geamul de pe puntea de comanda a navei 
pe aripă portantă. In depărtare, ambarcaţiunea cu vele luminată 
de felinare strălucea asemenea unor nestemate învăpăiate 
împrăştiate în apele întunecate. 

— Când pornim? 

— Acum. 


1.42 A.M. 


Painter ciocăni la uşa cabinei. Cunoştea dispunerea camerelor 
din spatele uşii de lemn sculptate, din stejar scoţian. Acesta era 
Apartamentul Prezidenţial, rezervat pentru potentaţii şi magnații 
din industrie, iar acum o găzduia pe Lady Kara Kensington. Până 
să se îmbarce, mai devreme, Painter descărcase în format 
electronic toate informaţiile şi schemele specifice ale lui Shabab 
Oman. 

Cel mai bine era să cunoşti configuraţia locului unde te aflai... 
chiar dacă erai pe mare. 

Un steward deschise uşa cabinei. Bărbatul în vârstă, mai 
scund de un metru cincizeci înălţime, avea o ţinută şi o postură 
demne de un om mult mai înalt. Era îmbrăcat complet în alb, de 
la tichia de pe cap, fără bor, până la sandale. 

— Domnule Crowe, îl întâmpină el cu o uşoară plecăciune a 
capului. Lady Kensington vă aşteaptă. 

Omul se întoarse de la uşă, făcându-i semn să-l urmeze. După 

anticameră, Painter fu condus către spaţiul principal de locuit. 
Camera largă era decorată simplu, însă cu eleganţă. Un birou 
masiv marocan, foarte vechi, marca zona dedicată studiului, 
încadrat cu rafturi de cărţi. In centrul camerei se aflau două 
canapele cu tapiţeria de un albastru inconfundabil al Marinei 
Regale britanice, flancate de o pereche de scaune cu spătar 
înalt, cu pernuţe în stil tradiţional arab, cu dungi roşii, verzi şi 
albe - culorile pavilionului statului Oman. In ansamblu, camera 
păstra dovada întâlnirilor la nivel înalt dintre Marea Britanie şi 
Oman, o recunoaştere a istoriilor lor comune. 

Cu toate astea, caracteristica evident cea mai spectaculoasă a 
încăperii era şirul de ferestre largi care dominau de sus oceanul 
întunecat. 

Kara stătea în picioare cu faţa la geam, încadrată de imaginea 
cuprinzătoare de fundal formată de cerul înstelat şi luciul de apă 
de sub lumina lunii. Işi dăduse jos hainele, schimbându-se într-un 
halat gros de bumbac. Era desculţă. Se întoarse în timp ce el 
intră, văzându-i imaginea reflectată în geam. 

— Asta-i tot, Yanni, spuse ea, lăsându-l pe steward să plece. 

De îndată ce acesta ieşi din apartament, ea ridică o mână, 
arătându-i în mod vag spre canapea. 

— Ţi-aş oferi un pahar de tărie, însă barca asta dată naibii e la 
fel de uscată ca toată Arabia. 

Painter se îndreptă spre canapea şi luă loc în timp ce Kara se 
apropie de un scaun şi se aşeză. 

— Nici o problemă. Eu, unul, nu beau. 

— AA??? întrebă ea. 

— Preferinţa personală, spuse el, încruntându-se. 

Se părea că stereotipul referitor la indianul beţiv persista până 
şi în Marea Britanie - nu că n-ar fi avut un sâmbure de adevăr. 
Chiar şi tatăl său găsise mai multă alinare într-o sticlă de Jack 
Daniel's decât în familie sau la prieteni. 

Ea ridică din umeri. 

Painter îşi drese vocea. 

— Spuneaţi că vreţi să mă puneţi la curent în legătură cu 
itinerariul? 

— O să fie tipărit şi o să-l primeşti pe sub uşă înainte de 
răsăritul soarelui. 

El miji ochii. 

— Şi-atunci care-i motivul acestei întâlniri târzii în noapte? 


19 AA - Alcoolicii Anonimi. 

Îşi dădu seama că se uita la gleznele ei dezgolite în timp ce-şi 
încrucişa picioarele. Il chemase ea aici din motive mult mai 
personale? Ştia din instructajul primit că lady Kara Kensington 
schimbase bărbaţii la fel de des pe cât îşi schimbase coafura. 

— Safia, răspunse ea simplu, surprinzându-l. 

Painter clipi de mai multe ori, uitându-se ţintă la ea. 

— Mi-am dat seama după cum se uită la tine. 

Urmă o pauză lungă. 

— E mult mai fragilă decât pare. 

„Şi mult mai dură decât credeţi voi toţi”, adăugă el în sinea lui. 

— Dacă intenţionezi să te foloseşti de ea, atunci ai face mai 
bine să-ţi găseşti un colţ uitat de lume în care să te ascunzi. 
Dacă e vorba doar de sex, mai bine rămâi închis la prohab sau o 
să-ţi pierzi o parte importantă a anatomiei bărbăteşti. Deci, cum 
stau lucrurile? 

Painter clătină din cap în semn că n-avea dreptate. Pentru a 
doua oară în decurs de numai câteva ore, era întrebat ce 
sentimente nutrea pentru Safia: prima oară de partenera sa, iar 
acum de această femeie. 

— Nici una din variantele astea, spuse el mult mai dur decât 
îşi propusese. 

Faţa lui Painter rămase impenetrabilă. Putea să o expedieze 
pe Kara la fel de uşor cum făcuse mai devreme cu Coral. De fapt, 
misiunea avea să decurgă mai bine dacă îşi asigura cooperarea 
ei, în locul ostilităţii de până acum. Insă păstră tăcerea. Nici 
măcar nu putea să născocească o minciună bună. Cele mai bune 
minciuni erau cele mai apropiate de adevăr - însă care era 
adevărul? Ce sentimente avea el faţă de Safia? 

Pentru prima oară, îşi puse întrebarea mai serios. Fără 
îndoială, o găsea atrăgătoare: ochii ei de culoarea smaraldului, 
pielea neteda de culoarea cafelei, modul în care până şi un 
zâmbet uşor îi lumina faţa. Insă avusese de-a face cu multe 
femei frumoase în decursul vieţii. Atunci ce era aşa deosebit la 
femeia asta? Safia era inteligentă, cultivată şi talentată în ceea 
ce făcea şi în mod sigur avea o putere interioară pe care se 
părea că ceilalţi nu o vedeau, un miez de granit care nu putea fi 
spart. 

Cu toate astea dacă se uita în urmă Cassandra fusese la fel de 
puternică, de ingenioasă şi de frumoasă, iar lui îi trebuiseră ani 
ca să reacționeze în vreun fel la toate astea. Atunci ce avea Safia 
de-l răscolise atât de repede? 

Avea oarece bănuieli, însă nu voia să admită asta... nici măcar 

faţă de sine însuşi. 

Uitându-se spre geamurile navei, Painter îşi imagină ochii 
Safiei, rana nevindecată din spatele strălucirii de smarald. Işi 
aminti de braţele ei strânse în jurul umerilor săi din momentul în 
care fusese coborâtă de pe acoperişul muzeului, lipindu-se strâns 
de el, şoapta de uşurare, lacrimile. Chiar şi atunci, fusese ceva în 
gestul rugător cu care ea îi întinsese mâna, dornică să fie atinsă, 
ceva ce răscolise bărbatul din el. Spre deosebire de Cassandra, 
Safia nu era doar dură ca granitul. Era un amestec de putere şi 
vulnerabilitate, de duritate şi blândeţe. 

In fundul inimii sale, ştia că această contradicţie era cea care-l 
fascina mai mult decât orice altceva. Ceva ce voia să exploreze 
mult mai profund. 

— Ei bine? îl presă Kara după tăcerea lui îndelungată. 

Nu mai trebui să găsească un răspuns, din cauza primei 
explozii. 


1.55 A.M. 


Omaha se trezi cu o bubuitură în urechi. Se ridică în fund, 
speriat, simțind vibrația până în oase, auzind zăngănitul micului 
hublou de la cabină. Ştiuse că urmau să intre într-un val de 
furtună. Se uită la ceasul de la mână. Trecuseră mai puţin de 
zece minute. „Prea devreme pentru furtună...” 

Danny cobori din cuşeta de sus, cât pe ce să se rostogolească, 
sprijinindu-se cu o mână şi trăgându-şi boxerii cu cealaltă. 

— Ce mama naibii a fost asta? 

Auziră şuieratul unui schimb de focuri undeva deasupra. 
Urmară nişte strigăte. 

Omaha aruncă pilota într-o parte. Intraseră într-adevăr într-o 
furtună... însă nu în cea prognozată de meteorologi. 

— Suntem atacați! 

Danny îşi înşfăcă ochelarii din sertarul de sus al unui măsuţe. 

— Cine ne atacă? De ce? 

— De unde dracu’ vrei să ştiu? 

Omaha sări în picioare şi-şi trase un tricou peste cap, 
simțindu-se mai puţin expus astfel. Se înjură de unul singur 
pentru că lăsase puşca şi pistoalele să-i fie băgate la cală. Ştia 
cât de nesigure puteau fi apele Mării Arabiei, străbătute de pirați 
moderni şi de facţiuni paramilitare care aveau legături cu 

organizaţiile teroriste. Se părea că în larg ambarcaţiunile încă 
mai cădeau pradă jafului. Insă nu-i trecuse nici un moment prin 
minte că nava amiral a marinei din Oman va fi atacată. 

Omaha deschise uşor uşa, cât să bagi un deget şi verifică 
foarte precaut culoarul de acces. O singura aplică de perete 
arunca o lumina lângă scara care dădea spre cele doua punți 
intermediare de mai sus şi, respectiv, puntea exterioară. Ca de 
obicei, Kara le dăduse lui Omaha şi fratelui sau cele mai proaste 
cuşete, într-o cabină situată deasupra santinei!!, o cabină pentru 
membrii echipajului, asta spre deosebire de spaţiile de cazare 
mult mai luxoase, destinate pasagerilor. De partea opusă a 
culoarului de acces, se deschise o altă uşă de cabină, de către 
cineva care se uita pe furiş. 

Omaha şi fratele său nu erau singurii care primiseră cabine la 
puntea inferioara. 

— Crowe, strigă el. 

Uşa cealaltă se deschise mai larg şi, în locul lui Crowe, o văzu 
pe partenera acestuia. 

Novak ieşi desculţa, furişându-se, în echipament sportiv, cu 
pantaloni şi tricou scurt mulat, cu părul blond atârnându-i pe 
umeri. Ea îi făcu semn să tacă. Avea în mâna dreaptă un pumnal 
lung, cu o lamă lucioasă din oţel inoxidabil, cu mâner negru ca 
tăciunele. Model militar. II ţinea în jos, ferm şi ameninţător, chiar 
şi cu focul de baraj care izbucnise în rafale deasupra capetelor 
lor. 

Era singură. 

— Unde-i Crowe? şuieră el. 

Ea îi făcu semn cu degetul mare în sus. 

— A plecat sa se întâlnească acum douăzeci de minute cu 
Kara. 

„Acolo unde se pare că se concentrează schimbul de focuri”, 
adăugă Omaha în gând. 

Se uita în sus spre scări cu ochii mijiţi. Safia şi doctorandul ei 
aveau cabine private sub apartamentul Karei, ambele în 
apropierea locului unde se dădea lupta. La fiecare foc de arma i 
se strângea inima. Trebuia să o scoată de acolo. Incepu sa se 
îndrepte spre scări. 

Izbucni o nouă rafala de împuşcături, răsunând de deasupra 
scărilor. Se auzi tropăitul unor paşi care veneau înspre ei. 


11 Spaţiu în fundul unei nave, unde se strâng apele de condensare, 
de infiltraţie etc. Care sunt eliminate apoi cu ajutorul pompelor, (n. tr.). 

— Arme, ceva? îl întreba în şoapta Coral. 

Omaha se întoarse şi-i arată mâinile goale. Fuseseră obligaţi 
să abandoneze toate armele personale înainte să se urce la 
bordul navei. 

Ea se încruntă şi se duse în grabă la baza scării înguste. Se 
folosi de mânerul pumnalului ca să spargă singurul bec ce lumina 
pe coridor. Se aşternu întunericul. 

Zgomotul paşilor se îndreptă în goană spre ei. Mai întâi apăru 
o umbră. 

Coral păru a vedea ceva în umbră şi îşi schimbă în mod subtil 
poziţia, pregătindu-se să lovească, cu mâna lăsată în jos. 

O siluetă întunecată se prăvăli în jos pe scări, pe ultimele 
trepte. 

Coral scoase un picior afară, lovindu-l pe om în genunchi. 
Acesta căzu cât era de lung pe coridor, ţipând. Nu era decât un 
membru al echipajului. Bucătarul de la bucătăria navei. Faţa 
acestuia se izbi cu putere de podeaua de lemn, capul fiindu-i 
aruncat pe spate de forţa impactului. Gemu lung, însă rămase 
întins, năuc şi ameţit. 

Coral se repezi asupra lui cu cuțitul pregătit, nesigură de 
starea victimei. 

Schimburile de focuri continuară deasupra, însă sporadice 
acum, sunând mult mai hotărâte, mai concentrate asupra unei 
ţinte sigure. 

Omaha ţâşni în faţă, uitându-se la scări. 

— Trebuie să ajungem la ceilalţi. 

La Safia. 

Coral se ridică în picioare şi-l opri cu o mână. 

— Avem nevoie de arme. 

Deasupra se auzi detunătura unei puşti, asurzitoare în spaţiul 
îngust. 

Toţi făcură un pas înapoi. 

Coral îi surprinse privirea lui Omaha. El se uita fix în sus, 
oscilând între a da fuga la camera Safiei şi a se mişca precaut. 
Prudenţa nu era una dintre calităţile sale. Cu toate astea, femeia 
avea dreptate. Pumnii împotriva gloanţelor nu reprezentau o 
opţiune pentru un plan de salvare bun. 

El se întoarse în loc. 

— Sunt arme şi muniţie depozitate în cală, spuse el şi arătă 
spre tambuchiul de pe punte, care dădea jos, în santină. Ar 
trebui să putem să ne strecurăm pe acolo şi să ajungem la ele. 

Coral strânse şi mai tare mânerul pumnalului şi dădu din cap 

aprobator. Se îndreptară spre tambuchi, îl dădură la o parte cu 
forţă şi coborâră pe scara scurtă spre santină, compartimentul cu 
tavanul foarte jos. Mirosea a alge, a sare şi a răşină de stejar. 
Omaha cobori ultimul. 

Izbucni un nou foc de baraj, întrerupt din când în când de câte 
un strigăt ascuţit. Al unui bărbat, nu al unei femei. Totuşi, Omaha 
se ruga în sinea lui ca Safia să se fi adăpostit. 

Urându-se pe sine însuşi, închise tambuchiul în urma sa. Fură 
învăluiţi de întuneric. Fără să vadă nimic, sări de pe scara scurtă, 
aterizând cu un pleoscăit uşor în santina propriu-zisă. 

— A luat cineva vreo lanternă? întrebă el. Nu răspunse nimeni. 
Minunat, murmură Omaha, minunat. 

Ceva îi trecu în grabă peste picior şi dispăru odată cu un 
zgomot de uşoare plescăituri. Şobolani. 


1.58 A.M. 


Painter se aplecă peste una dintre ferestrele navei. Un skijet 
de două persoane bâzâia dedesubt, năpustindu-se pe sub 
proeminenţa provei ieşite mult în afară. Dispăru în spate cu un 
huruit abia perceptibil, având amortizor la evacuare, lăsând în 
urmă un siaj în formă de V peste valuri. Chiar şi în întuneric, 
recunoscu modelul. 

Prototipul experimental produs de DARPA, destinat 
operațiunilor sub acoperire. 

Pilotul stătea jos, ghemuit, în spatele apărătoarei de apă şi 
vânt. Pasagerul său stătea mai sus, manevrând o puşcă de asalt 
montată pe un postament rotativ, în partea din spate, stabilizata 
giroscopic. Ambii bărbaţi purtau dispozitive de vedere pe timp de 
noapte. 

Toată patrula trecu huruind pe lângă nava. Până acum 
numărase patru. Probabil mai erau şi altele, undeva în apropiere. 
Serata marea întunecata, însă nu reuşi să vadă nici urmă din 
nava principală de atac, cea care în mod sigur descărcase şi 
lansase echipa de asalt. Mai mult ca sigur aceasta fusese în 
apropierea unuia dintre bordurile navei, după care dispăruse în 
grabă, menţinând o distanţa de siguranţă până când venea 
timpul să adune din nou echipa. 

Işi băgă capul la loc. 

Kara se ghemuise în spatele unei canapele, pârând mai mult 

enervata decât speriata. Imediat după ce prima explozie 
cutremurase nava, Painter verificase spaţiul din afara cabinei. 
Prin tambuchiul din punte, văzuse un vârtej de fum şi o flacăra 
incandescenta, de culoare roşie, care nu prevestea nimic bun, în 
partea din spate a navei. 

O grenada incendiara. 

Până şi ocheada asta aproape că-l costase viaţa. Un bărbat în 
echipament de camuflaj de culoare neagră apărase deodată în 
pragul uşii, la câţiva paşi distanţă. Painter se băgase înapoi la 
tanc, în timp ce bărbatul trăsese o rafală lungă în deschizătura. 
Dacă n-ar fi fost armatura metalica a uşii Apartamentului 
Prezidenţial, Painter ar fi fost despicat în două. După ce încuie 
uşa, îi prezentă Karei părerea lui despre ce se întâmpla. 

— Au ocupat staţia radio. 

— Cine? 

— Nu ştiu... un grup paramilitar după cum arată. 

Painter îşi abandonă postul de observare de lângă fereastra şi 
se ghemuli lângă Kara. 

Ştia cu certitudine cine conducea echipa. Nu exista nici o 
îndoiala. Cassandra. Skijeturile erau nişte prototipuri DARPA, 
furate. Ea trebuia să fie pe-afară, pe undeva, pe-acolo. Posibil 
chiar la bord, conducând echipa de asalt. Işi imagina licărul plin 
de hotărâre din ochii Cassandrei, cele două cute care-i apăreau 
pe frunte atunci când se concentra. Renunţă la gândul ăsta, 
surprins de durerea bruscă pe care o simţi, ceva între furie şi un 
sentiment acut de pierdere. 

— Ce facem acum? întrebă Kara. 

— Rămânem pe loc... pentru moment. 

Baricadaţi în Apartamentul Prezidenţial, cei doi erau în 
siguranţă şi la adăpost faţa de orice ameninţare imediată, însă 
ceilalţi erau în pericol. Militarii marinei din Oman fuseseră bine 
pregătiţi, reacţionând rapid la ameninţare, răspunzând cu un 
baraj de foc intens. Insă marinarii de la bordul navei era în marea 
lor majoritate tineri şi înarmaţi moderat, iar Cassandra precis le 
cunoştea toate punctele slabe. Nava avea să cadă în mâinile ei în 
curând. 

Insă ce urmărea ea, de fapt? R 

Painter era ghemuit lângă Kara. Inchise ochii şi lua o gură 
zdravănă de aer. Avea nevoie de un moment în care să se 
oprească, să nu se mai gândească la nimic, să se concentreze. 
Tatăl lui îl învățase câteva incantaţii al tribului Pequot, o palidă 
încercare de a-i insufla fiului său tradiţia tribală, făcută de obicei 

cu respiraţia duhnindu-i a tequila şi bere. În ciuda acestui fapt, 
Painter învățase incantaţiile, şoptindu-le în întuneric atunci când 
părinţii săi se certau, urlând şi înjurând, în camera învecinată. Se 
simţea mai bine şi se putea concentra mai bine după ce le 
repeta, fără să le cunoască înţelesul - nici atunci, nici acum. 

Buzele i se mişcară uşor, meditativ. Făcu abstracţie de 
schimburile de focuri. Din nou, îi reveni în minte imaginea 
Cassandrei. Putea intui scopul atacului. Cel de a obţine ceea ce 
căuta de la început. Inima de fier. Singurul indiciu solid referitor 
la misterul asupra exploziei antimateriei. Inima era încă în cabina 
curatorului. Prin minte îi trecură rapid diferite scenarii de atac, 
parametrii misiunii... 

In mijlocul incantaţiei, îşi dădu seama. Se ridică din nou în 
picioare. 

De la început, fusese intrigat de caracterul confuz al atacului. 
De ce să distrugă compartimentul staţiei radio şi să alerteze 
prematur echipajul? Dacă ar fi fost un grup obişnuit de 
mercenari, ar fi putut să dea vina pentru lipsa de planificare şi de 
precizie, pe lipsa de experienţă, însă dacă era Cassandra în 
spatele întregii operaţiuni, toate astea... 

Simţi un gol în stomac. 

— Ce-i? întrebă Kara, ridicându-se şi ea odată cu el. 

Schimburile de focuri de armă dincolo de cabină se 
întrerupseră şi se aşternu o tăcere mormântală. In liniştea creată 
se auzi un huruit puternic. 

Se îndreptă spre geam şi-şi scoase capul afară. 

Patru skijeturi se apropiau cu viteză din întuneric - însă fiecare 
avea la bord numai pilotul. Fără pasageri. Scaunele din spate 
erau goale. 

— Fir-ar să fie... 

— Ce-i? întrebă Kara din nou, teama începând să i se resimtă 
în voce. 

— E prea târziu. 

Ştia cu certitudine că explozia grenadei nu marcase începutul 
misiunii, ci sfârșitul ei. 

Se înjură în tăcere pentru propria prostie. Acesta era sfârşitul 
întregului joc. Şi nici măcar nu fusese jucat. Fusese luat în 
totalitate pe nepregătite. Işi permise acest moment de mânie, 
după care se concentra asupra situaţiei. 

Sfârşitul jocului nu însemna neapărat sfârşitul în sine. 

Se holbă la cele patru skijeturi care zburdau spre 
ambarcaţiunea lor. Veneau să-i recupereze pe ultimii membri ai 

echipei de asalt, santinela din pupa, echipa de distrugere menita 
să arunce în aer compartimentul staţiei radio. Probabil că unul 
dintre marinarii din Oman dăduse din întâmplare peste aceşti 
oameni, ceea ce condusese la schimbul de focuri de pe punte. 

Izbucniră alte focuri de armă, răsunând de la depărtare, mult 
mai hotărâte, aproape de pupa navei. Incercau să se retragă. 

Painter se uita afară pe geam cum ultimul dintre skijeturi 
făcea un cerc larg, precaut din cauza schimbului de focuri. 
Celelalte, cele cu oamenii care operau puştile de asalt montate 
pe postamente rotative, nu se vedeau deloc. De asemenea, nu 
auzi nici un zgomot care să implice angajarea lor în operaţiune. 
Plecaseră. Împreună cu echipa care acţionase punctual, îşi 
imagină Painter. Împreuna cu premiul. 

Însă unde? Încă o dată cerceta apa din jur pentru a depista 
nava principală de asalt. Era pe-acolo, pe undeva. Însă nu se 
vedeau decât apele învăluite în întuneric. Norii de furtună 
acopereau acum atât luna, cât şi stelele, transformând lumea 
într-o întindere întunecată. Degetele lui strânseră cu putere 
pervazul ferestrei spaţioase. 

In timp ce tot căuta cu privirea în jur, un licăr de lumină îi 
atrase atenţia, făcându-l să se uite atent - însă nu de-a lungul 
luciului de apă, ci dedesubtul ei. 

Se aplecă şi mai mult şi se holba înspre adâncuri. 

Din străfundurile apei, o lumină strălucitoare urca uşor în sus, 
de sub nava. După care alunecă spre tribord şi ieşi cu putere la 
suprafaţă. Painter se încrunta. Recunoscuse ceea ce vedea în 
faţa ochilor. Un submersibil. De ce? 

Răspunsul îi veni imediat. Misiunea odată încheiată, 
submarinul şi echipa principală de asalt puteau să se retragă. Tot 
ce le mai rămânea de făcut era să facă rapid curăţenie, să-i 
lichideze pe cei rămaşi în viaţă. Să nu lase nici un martor. 

Ştia care era scopul prezenţei submarinului. Să vină pe 
ascuns, în linişte, prea mic ca să fie detectat... 

— Au minat nava, spuse el cu voce tare. 

Calculă în minte cât i-ar trebui unui minisubmarin să iasă din 
zona expusă exploziei. 

Kara spuse ceva, însă el nu mai avea urechi pentru ea. Painter 
se întoarse de la geam şi se repezi spre uşă. Schimbul de focuri 
părea să se fi rărit şi se rezuma acum la câteva împuşcături 
sporadice. Asculta la uşă. Nu se auzea nimic în apropiere. Trase 
uşor zăvorul. 

— Ce faci? întrebă Kara, aflată acum lângă umărul lui, ţinând 

aproape de el, în mod clar iritată de nevoia pe care o simţea dea 
face asta. 

— Trebuie să părăsim nava asta. 

Deschise uşa şi o crăpă puţin, exact cât să vadă afară. La 
câţiva paşi mai încolo se afla deschiderea spre puntea mijlocie. 
Vântul se înteţise pe măsură ce marginea valului de furtună 
venea rapid peste Shabab Oman. Velele pocneau asemenea unor 
bice. Parâmele băteau ritmic în catarge. 

Studie puntea, descifrând-o ca pe o tablă de şah. 

Echipajul n-avusese nici o şansă să acţioneze şi să asigure 
velele. Marinarii din Oman era ţintuiţi locului de doi, nu, de tre; 
bărbaţi înarmaţi, ascunşi în spatele unei grămezi de butoaie puse 
unul peste altul la capătul îndepărtat al punţii mijlocii. Atacatorii 
aveau un punct perfect de observare care domina secţiunile 
dinspre prova ale navei. Unul dintre ei îşi ţinea puşca îndreptată 
spre pupa înălţată, apărându-le spatele. 

Mai aproape, un al patrulea bărbat cu armă, mascat, zăcea cu 
mâinile şi picioarele întinse pe punte, cu faţa în jos, cu o baltă de 
sânge în jurul capului, cadavrul aflându-se la numai câţiva paşi 
de Painter. N 

Aprecie situația dintr-o privire. In mod similar, ascunşi în 
spatele unor lăzi mari dispuse pe partea aceasta a punţii mijlocii, 
erau cei patru membri ai poliției de frontieră din Oman, 
Fantomele Deşertului. Aceştia stăteau pe burtă, cu puştile 
îndreptate spre atacatori. Era o scurtă perioadă de acalmie, în 
care nici una din părți nu părea să aibă câştig de cauză. Probabil 
că Fantomele fuseseră cei care îi atrăseseră în cursă pe cei din 
ariergarda echipei de asalt, îi blocaseră acolo, împiedicându-i să 
sară peste balustradă şi să scape. 

— Haideţi, spuse Painter şi o luă pe Kara de cot. 

O trase prin uşa apartamentului, înspre scările ce coborau o 
punte mai jos. 

— Unde mergem? întrebă ea. Cum rămâne cu abandonarea 
bărcii? 

Nu-i răspunse. Era prea târziu, însă trebuia să fie sigur. Cobori 
în grabă scările până la următorul palier, o punte mai jos. Un 
coridor scurt conducea spre spaţiile de locuit. 

În mijlocul holului, scăldat în lumina singurului bec din plafon, 
un corp zăcea pe punte. Cu faţa în jos, asemenea mascatului. 
Insă acesta nu era unul dintre atacatori. 

Purta numai o pereche de boxeri şi un tricou alb. O pată mică, 
închisă la culoare, înflorise în mijlocul spatelui său. Impuşcat din 

spate în timp ce încerca să fugă. 

— E Clay... murmură Kara în stare de şoc, grăbindu-se să 
înainteze alături de Painter. 

Ingenunche lângă corpul bărbatului, însă Painter trecu peste 
el. N-avea timp de jelit. Se grăbi să ajungă la uşa spre care se 
îndreptase şi doctorandul, căutând un loc unde să se ascundă 
sau să-i avertizeze pe ceilalţi. Prea târziu. 

Pentru toţi fusese prea târziu. 

Painter se opri pe hol, lângă uşă. Era pe jumătate deschisă. 
Lumina corpurilor de iluminat dinăuntru invada holul. Painter 
ascultă, concentrându-se la maximum. Linişte. Se pregăti pentru 
ceea ce avea să găsească. 

Kara strigă spre el, ştiind de ce se temea el. 

— Safia? 


2.02 A.M. 


Omaha se sprijini într-o mână în timp ce nava se mişca sub el. 
Întunericul din santină îl făcea să nu-şi mai poată controla 
echilibrul. Apa i se revărsă peste pantofi, îngheţându-i gleznele. 

In spate auzi ceva prăbuşindu-se... şi o înjurătură. Danny nu 
se descurca nici el mai bine. 

— Ştii încotro mergem? îl întrebă Coral pe Omaha, vocea ei 
îngheţată răsunând puţin în umezeala santinei. 

— Da, se răsti el la ea. 

Era o minciună. Continua să-şi plimbe una din mâini peste 
peretele înclinat al bordajului din stânga, rugându-se să 
găsească o scară care să-i scoată iar la lumină. Următoarea 
trebuia să-i ducă la magazia principală de depozitare a calei, de 
sub puntea mijlocie. 

Continuară să meargă în tăcere. Şobolanii chiţăiau, într-un 
protest clar şi mai asurzitor în întuneric, pârând la fel de mari ca 
nişte buldogi uzi. Numărul lor era sporit de imaginaţia lui 
surescitată. Omaha auzea cum corpurile le clipoceau prin apa din 
santină, fugind din calea lor, probabil îngrămădindu-se într-o 
masă furioasă către pupa navei. Pe o alee din Calcutta, văzuse 
cândva cadavrul unui om mâncat de şobolani. Nu mai avea ochi, 
îi mâncaseră organele genitale şi-i ciopârţiseră toate zonele moi. 
Nu-i plăceau şobolanii. 

Insă teama pentru soarta Safiei îl făcu să meargă înainte, tot 

mai speriat din cauza întunericului, a focurilor de armă. Imagini 
sângeroase îi trecură prin faţa ochilor, mult prea îngrozitoare ca 
să mai stăruie asupra lor. De ce amânase să-i spună ce mai 
simţea pentru ea? S-ar fi aruncat bucuros în genunchi acum, 
numai s-o ştie în siguranţă. 

Mâna lui atinse ceva solid. Se întinse şi descoperi nişte trepte 
şi capete de cuie. O scară. 

— Uite-o aici, spuse el cu mai multă încredere decât simţise 
până atunci. 

Nu-i mai păsa dacă avea dreptate sau nu, sau unde mama 
naibii ducea scara asta. Era deja cocoţat pe ea. 

In timp ce Danny şi Coral se apropiau şi ei, urcă treptele. 

— Ai grijă, îl avertiză Coral. 

Focurile de armă continuau să se audă deasupra. Aproape de 
ei. Ceea ce era destul de îngrijorător. 

Ajungând la ultima treaptă de sus, căută până găsi mânerul 
interior al tambuchiului de acces. Rugându-se să nu fie încuiat 
sau blocat sub greutatea mărfii din cală, îl împinse în sus. 

Tambuchiul se deschise cu uşurinţă, dându-se pe spate şi 
lovindu-se de un montant de sprijin. 

Coral sâsâi spre el. Fără un cuvânt, ci doar cu urmă de protest. 

Fu învăluit într-o lumină binecuvântată, strălucind orbitor după 
bezna de jos. Mirosul era la fel de reconfortant după izul de 
mucegai şi sare din santina navei. 

Mirosea a fân proaspăt cosit. 

O umbră masivă se mişcă undeva, în dreapta sa. 

Se întoarse şi se trezi în faţa unui cal mare, care se contura 
ameninţător deasupra sa. Era acelaşi armăsar pursânge arab 
care scăpase mai devreme din laţ şi ieşise pe punte. Calul dădu 
din cap şi fornăi spre el. Cu ochii albi plini de spaimă, îşi ridică 
ameninţător o copită, gata să-l calce în picioare pe intrusul 
apărut pe neaşteptate în grajdul amenajat la bord. 

Omaha se trase înapoi, blestemându-şi bafta pe care o aveau. 
Tambuchiul de la santină se deschidea exact în boxa 
armăsarului. Văzu şi ceilalţi cai în boxele învecinate. Işi 
concentră atenţia asupra armăsarului. Calul legat trăgea de 
căpăstrul care-i limita spaţiul de manevră. Oricum, armăsarul 
nervos era mai bun decât orice individ înarmat care-ar fi stat de 
pază. Insă trebuiau să iasă de-acolo şi să ajungă la armele 
depozitate în cală. 

Teama pentru Safia parcă îi ardea sângele din vene. Ajunsese 
atât de departe... 

Având încredere în frânghia cu care era legat calul, ieşi din 
cadrul tambuchiului, se rostogoli pe scândurile de pe jos şi trecu 
pe sub gardul ce îngrădea boxele. Ridicându-se în picioare, îşi 
scutură genunchii dezgoliţi. 

— Mişcaţi-vă repede! 

Găsi o pătură cu care se acopereau caii, colorată strălucitor în 
roşu şi galben. O flutură spre armăsar, distrăgându-i atenţia, 
astfel încât şi ceilalţi să poată ieşi în siguranţă. Calul necheză la 
mişcările lui, însă în loc să pară şi mai deranjat de următorii 
intruşi, trase de frânghia cu care era legat, atras de pătura care i 
se punea pe spinare. 

Omaha îşi dădu seama că probabil îşi recunoscuse propria 
pătură, un semnal promiţător al cuiva care era pe cale de a-l 
scoate la o plimbare, de a-l scoate din boxe. Panica îi sporise 
armăsarului dorinţa de a scăpa de acolo. 

Cu regret, lăsă pătura deoparte, de îndată ce Danny şi Coral 
ajunseră de partea cealaltă. Ochii mari ai armăsarului îi întâlniră 
pe ai săi, speriaţi, dornici de a fi liniştit într-un fel. 

— Unde sunt armele? întrebă Coral. 

Omaha îşi întoarse privirea de la boxă. 

— Ar trebui să fie pe undeva, pe-acolo. 

Arătă cu degetul dincolo de rampa care ducea în sus, pe 
punte. O grămadă de lăzi de lemn, trei la număr, erau dispuse 
de-a lungul peretelui din spate. Fiecare era marcată cu emblema 
familiei Kensington. 

Omaha străbătu cala în fruntea lor lăsându-şi capul în jos la 
fiecare împuşcătură ce se auzea de deasupra. Un schimb repetat 
de focuri de armă, ca într-o partidă de volei, în care mingea e 
pasată înainte şi înapoi. Meciul mortal suna de parcă ar fi venit 
de la uşile duble care dădeau afară, la capătul superior al 
rampei. 

Işi aminti de întrebarea de mai devreme a lui Danny. Cine-i 
ataca? Era imposibil să fi fost o bandă amărâtă de pirați. Atacul 
era prea susţinut, prea organizat, al naibii de îndrăzneţ. 

Ajungând la lăzi, verifică ce scrie pe declaraţiile de la vamă 
prinse pe lemn. Fiindcă se ocupase el însuşi de asigurarea 
proviziilor, ştia că trebuia să existe o ladă cu puşti şi pistoale. 
Găsi lada cu pricina. Folosind o rangă, o forţă şi o deschise. 

Danny luă una dintre puşti. 

— Ce facem acum? 

— Tu o să stai jos, spuse Omaha, apucând în grabă un pistol 
Desert Eagle. 

— Cu tine cum rămâne? întrebă Danny. 

Omaha ciuli urechea la împuşcăturile de-afară, în timp ce-şi 
încărca pistolul pe podea. 

— Trebuie să ajung la ceilalţi. Să mă asigur că sunt în 
siguranţă. 

insă, de fapt şi-o imagină doar pe Safia, zâmbind, mult mai 
tânără. O dăduse în bară cu ea înainte - n-avea s-o facă din nou. 

Coral scotoci şi ea prin ladă, scoțând, într-un final, un singur 
pistol. li încărcă rapid şi eficient încărcătorul cu cartuşe de 9 mm, 
după care îl împinse cu putere la poziţie, în tocul armei. Inarmată 
acum, părea mult mai relaxată, relaxarea unei leoaice gata de 
vânătoare. 

Se uită în ochii lui. 

— Ar trebui să ne întoarcem înspre prova prin santină. Să ne 
alăturăm celorlalţi de-acolo. 

Se auziră alte împuşcături, dincolo de uşile duble. 

— Am pierde prea mult timp. 

Omaha aruncă o privire scurtă spre rampa care dădea chiar în 
locul unde avea loc schimbul de focuri. 

— S-ar putea să mai fie o modalitate. 

Coral se încruntă în timp ce el îi schiţă planul său. 

— Probabil glumeşti, murmură Danny. 

insă când Omaha termină, Coral dădu din cap aprobator. 

— Merită să încercăm. A 

— Atunci hai să mergem, spuse el. Inainte să fie prea târziu. 

Era prea târziu. 

Painter se apropie de uşa deschisă de la cabina Safiei. Din 
interior strălucea o lumină. În ciuda grabei care-l mâna, faptul că 
ştia că nava fusese minată, îl făcu să ezite puţin. 

In spatele său, Kara rămăsese lângă corpul lui Clay Bishop. 
Painter se temea să n-o găsească pe Safia în aceeaşi condiţie. 
Moartă pe podea. Insă putea să facă faţă realităţii. Ea avusese 
încredere în el. Oamenii muriseră din vina sa. Nu fusese suficient 
de vigilent. Misiunea avusese loc sub nasul lui, pe cartul lui. 
Stând într-o parte, împinse uşa şi o deschise mai larg. Fără să 
clipească, atent, cercetă dintr-o privire cabina. Era goală. 

Nevenindu-i să creadă, păşi cu grijă peste pragul uşii. 
Parfumul de iasomie încă mai persista în cameră. Insă asta era 
tot ce mai rămăsese din femeia care ocupase această cabină. Nu 
exista nici un semn de violenţă. Cu toate astea, servieta metalică 
în care se afla artefactul de la muzeu nu se vedea nicăieri. 

Rămăsese acolo, paralizat pe moment, undeva între 
îngrijorare şi confuzie. In spatele său auzi un geamăt. 

Se întoarse. 

— Clay încă mai trăieşte, strigă Kara de pe holul de acces. 

Painter se întoarse pe hol, împleticindu-se. 

Kara era în genunchi, deasupra corpului tânărului. Ţinea ceva 
strâns între degete. 

— l-am găsit asta în spate. 

In timp ce se îndrepta spre ea, Painter băgă de seamă ca 
pieptul băiatului se mişca uşor în sus şi-n jos. 

Cum de-i scăpase asta? Insă ştia răspunsul. Fusese prea 
grăbit, prea sigur că soarta le fusese pecetluită. 

Kara îi întinse obiectul pe care îl ţinea în mână. O mică 
săgeţică însângerată. 

— Tranchilizant, confirmă el. 

Se uită înapoi spre cadrul uşii deschise. 7ranchilizante. Aşadar, 
o voiau pe Safia în viaţă. Adică era vorba despre o răpire. Dădu 
din cap, abţinându-se să nu râdă - pe jumătate în semn de 
apreciere pentru isteţimea Cassandrei, pe jumătate fiindcă acum 
se simţea mai uşurat. 

Safia era încă în viaţă. Pentru moment. 

— Nu putem să-l lăsăm aici, spuse Kara. 

El aprobă din cap, având în minte imaginea luminii 
submersibilului care strălucea în întuneric, trezindu-l din nou la 
realitate, la caracterul urgent al situaţiei în care se aflau. Cât 
timp mai aveau? 

— Rămâneţi cu el. 

— Unde te du... 

El nu-i dădu nici o explicaţie. Se grăbi să ajungă mai jos cu o 
punte şi să-i caute şi pe ceilalţi membri ai grupului: pe fraţii Dunn 
şi pe partenera lui. Ca şi în camera Safiei, cabinele lor erau 
goale. Oare îi luaseră şi pe ei? Pe jos găsi un membru al 
echipajului ghemuit de frică, unul dintre cei de la bucătărie, cu 
nasul însângerat. Incercă să-l încurajeze pe bărbat să meargă cu 
el sus, însă acesta părea paralizat de fiică. 

Painter n-avea timp să-l convingă, aşa că ţâşni înapoi pe scări. 

Kara reuşise să-l facă pe doctorand să se ridice în picioare. Era 
năuc, capul atârnându-i greoi. Din gură îi ieşeau cuvinte 
neinteligibile. 

— Haide. 

Painter îl apucă pe Clay de o subsuoară, târându-l după el. Era 
ca şi cum ar fi manevrat un sac ud de ciment. 

Kara îi luă ochelarii de pe jos. 

— Unde mergem? 

— Trebuie să coborâm de pe nava asta. 

— Cu ceilalţi cum e? 

— Au dispărut cu toţii. Safia şi ceilalţi. 

Painter deschidea calea în sus pe scări. 

Când ajunseră la ultimul palier al scărilor, o persoană se 
scurse rapid în jos, spre ei. Bărbatul vorbea rapid în arabă, prea 
repede pentru ca Painter să poată înţelege ce spunea. 

— Căpitanul al-Haffi, spuse Kara rapid, făcând prezentările. 

Painter avea informaţii referitoare la omul acesta. Era şeful 
Fantomelor Deşertului. 

— Avem nevoie de mai multă muniţie din rezervele din cală, 
spuse căpitanul cu rapiditate. Trebuie să vă ascundeţi cu toţii. 

Painter îi blocă drumul. 

— Cât de mult puteţi să rezistaţi cu ce mai aveţi? 

Acesta ridică din umeri. 

— Doar câteva minute. 

— Trebuie să-i ţineţi pe loc. Nu trebuie să părăsească nava. 

Painter gândea cu repeziciune. Işi imagină că singurul motiv 
pentru care Shabab Oman nu fusese făcut bucăţi era faptul că 
echipa de distrugere era încă la bord. De îndată ce plecau, nimic 
n-avea s-o mai oprească pe Cassandra să detoneze minele. 

Painter observă din cadrul uşii o formă prăvălită pe jos. Era 
unul dintre bărbaţii mascaţi, cel pe care-l văzuse prăbuşit pe 
punte. Se lăsă în jos şi merse de-a buşilea direct spre acesta. 
Poate că reuşea să găsească la atacator ceva care s-ar putea să-i 
fie de folos. O staţie radio sau orice altceva. 

Căpitanul al-Haffi i se alătură. 

— L-am târât înapoi, până aici, sperând că are muniţie asupra 
lui. Sau o grenadă. 

Spuse asta cu o amărăciune de nedescris. O singură grenadă 
ar fi pus capăt impasului la care se ajunsese pe punte. 

Painter pipăi cadavrul, smulgându-i masca. Bărbatul avea o 
staţie radio. O trase şi-şi băgă casca în ureche. Nimic. Nici măcar 
un fâşâit, pe fundal. Peste comunicațiile echipei se aşternuse 
tăcerea. 

In timp ce căuta mai departe, băgă în buzunar echipamentul 
de vedere pe timpul nopţii şi un fel de chingă groasă, de culoare 
roşie, scoasă de pe pieptul omului. Un monitor EKG. 

— La dracu’. 

— Ce-i? întrebă Kara. 

— Noroc că n-ai găsit grenada aia, spuse el. Toţi atacatorii 
sunt echipați cu monitoare care indică dacă sunt vii sau morţi. 
Dacă ar fi omorâţi ar fi exact acelaşi lucru ca în cazul în care ar 
scăpa. De îndată ce vor dispărea peste bord sau o să fie morii, 
ceilalţi vor arunca nava în aer. 

— Să arunce nava în aer? repetă al-Haffi, cu ochii micşoraţi, 
vorbind în engleză acum. 

Painter îi explică rapid ce văzuse şi ce implicaţii avea asta. 

— Trebuie să părăsim nava asta înaintea celor din ariergardă. 
Am văzut o barcă uşoară cu motor la pupa. 

— Este şalupa navei, confirmă căpitanul. 

Painter dădu din cap aprobator. O barcă dotată motor, cu corp 

din aluminiu. 

— Însă necredincioşii stau între noi şi şalupă, argumentă al- 
Haffi. Poate că am putea încerca să mergem pe sub ei, prin burta 
vaporului, însă imediat ce oamenii mei vor opri focul, ceilalţi vor 
scăpa. 

Painter renunţă la percheziţia pe care i-o făcea bărbatului şi se 
uită cu atenţie afară, pe puntea deschisă. Schimbul de focuri de 
armă se mai domolise; rămânând fără muniţie, ambele tabere 
trebuiau să numere fiecare cartuş în parte. 

Fantomele erau în dezavantaj. Nu puteau să-i lase pe atacatori 
să scape, dar nici să-i omoare. O altă situaţie fără ieşire. 

Se întoarse în loc, străfulgerat de o idee. 

Inainte să apuce să spună ceva, un zgomot puternic se auzi de 
pe puntea de la pupa. 

Se uită în spate, în exterior. Trapa de la cală fusese aruncată 
într-o parte, în mod violent, împinsă de greutatea unui trio 
format din cai. Caii arabi, pur-sânge, galopau şi tropăiau din 
copite pe puntea bătută de vânt, dând peste lăzile de lemn şi 
încurcându-se printre saule şi parâme. Urmă haosul. Becurile se 
făcură praf. Noaptea se aşternu şi mai întunecată de-a lungul 
navei. 

Unul dintre animale, o iapă, îşi luă avânt direct prin baricadă şi 
călcă totul în picioare. Se auziră focuri de armă. Un cal necheză 
de durere. 

In mijlocul confuziei create, apăru şi cel de-al patrulea cal din 
cală, galopând plin de spume. Era armăsarul alb. Ţâşni de pe 
rampă direct pe punte, copitele bătându-i cu putere în scândurile 
punţii. 

Însă de data asta nu mai era atât de sălbatic şi de nestăpânit. 
Călare pe spatele armăsarului, Omaha se ridică din şa, cu 
pistoale în ambele mâini. Se îndreptă spre bărbaţii mascaţi cei 
mai apropiaţi şi trase cu amândouă armele, golindu-le fără milă, 
de la mică distanţă. 

Doi dintre atacatori se prăbuşiră în timp ce el trecea mai 
departe. 

— Nu, strigă Painter, împingând cu putere uşa. 

Barajul de foc îi acoperi vorbele. O altă mişcare din zona trapei 
de la pupa şi Coral se strecură afară, furişându-se ca un lunetist 
în poziţie de luptă. Avea o puşcă pe umăr. Ochi spre singurul 
bărbat înarmat rămas în picioare. Acesta se îndrepta spre 
balustradă, intenţionând să sară peste bord. 

Răsună un singur foc de armă cu o scânteie la gura ţevii. 


212 


Bărbatul se smuci în aer ca şi cum ar fi fost lovit de un cal- 
fantomă. Jumătatea stângă a capului îi explodă într-o parte. 
Corpul îi alunecă pe punte, rămânând atârnat peste balustradă. 

Painter se stăpâni şi-şi înghiţi un geamăt Situaţia fără ieşire în 
cele din urmă avea un final. Cu cei din ariergardă acum morţi, 
nimic n-avea s-o oprească pe Cassandra să arunce nava în aer. 


2.10 A.M. 


Cassandra se uită la ceasul de mână în timp ce se urca de pe 
barca Zodiac înapoi la bordul navei pe pernă de aer. Orarul 
misiunii era în urmă cu zece minute. Pe punte o întâmpină 
locţiitorul. 

John Kane se îndreptă spre ea. Se răsti la doi oameni pentru a 
da o mână de ajutor şi să tragă în sus, la bord, silueta inertă a 
curatorului muzeului. 

Apele mării erau din ce în ce mai agitate pe măsură ce vântul 
bătea cu putere, făcând din suitul la bord un exerciţiu de 
echilibristică şi sincronizare. Cassandra trase în sus valiza cu 
artefactul. 

In ciuda întârzierii survenite, îşi îndepliniseră misiunea. 

Kane păşi alături de ea. Arăta mai mult ca o nălucă decât ca o 
fiinţă omenească, îmbrăcat în negru, de la bocanci până la fesul 
negru tricotat. 

— Argus a raportat prin radio că de opt minute este lao 
distanţa de siguranţă. Aşteaptă ordinul dumneavoastră ca să 
detoneze minele. 

— Ştim ceva despre echipa de distrugere? 

__ Cassandra auzise schimbul de focuri de la bordul lui Shabab. 
In timp ce se întorcea în mare grabă înapoi, împuşcăturile 
sporadice răsunau peste ape. Insă în ultimele minute, nu mai 
fusese nimic decât o linişte apăsătoare. 

El dădu din cap în semn că nu. 

— Pe monitoarele care indică starea băieţilor au apărut numai 
linii drepte. 

Morți. Cassandrei îi trecură prin faţa ochilor feţele bărbaţilor. 
Mercenari bine pregătiţi. 

Se auziră paşi care tropăiau grăbiţi pe punte dinspre 
timonerie. 

— Doamnă căpitan Sanchez! 

Era operatorul radio al echipei. Alunecă şi se opri pe suprafaţa 
netedă şi lucioasă. 

— Am recepționat din nou semnalele. Toate trei! 

— De la echipa de distrugere? 

Cassandra scrută apa mării. Ca şi cum cineva ar fi sesizat 
interesul ei, un nou baraj de foc izbucni de la bordul lui Shabab. 
Se uită rapid la Kane, care dădu din umeri. 

— Am pierdut contactul pentru o perioadă scurtă de timp, 
raportă radiotelegrafistul. Probabil  interferenţele datorate 
furtunii. Insă semnalul s-a întors, puternic şi compact. 

Cassandra continuă să scruteze apele mării spre luminile 


navei. Ochii i se îngustară, imaginându-şi din nou feţele 
oamenilor. 

Kane stătea chiar lângă ea. 

— Ordine? 


Cu o privire aprigă fixă nava din depărtare în timp ce o ploaie 
densă începu să răpăie pe punte. Abia dacă-i simţea pişcăturile 
din obraz. 

— Detonaţi minele. 

Operatorul radio tresări, însă ştia că era mai bine să nu pună 
nici o întrebare. Se uită rapid la Kane, care dădu aprobator din 
cap. Bărbatul strânse pumnii şi fugi spre timonerie. 

Pe Cassandra o deranjase să vadă că i se pun la îndoială 
ordinele şi că se întârzie executarea lor. Văzuse cum operatorul 
radio căutase din priviri confirmarea  locţiitorului ei. Deşi 
Cassandra fusese numită să conducă această operaţiune, aceştia 
erau oamenii lui Kane. 

lar ea tocmai îi condamnase la moarte pe trei dintre ei. 

Deşi după expresia feţei şi a ochilor lui de gheaţă, Kane îi 
acceptase decizia fără intenţia de a comenta, ea încercă să-i 
explice. 

— Sunt deja morţi, spuse ea. Noul semnal este fals. 

Kane se încruntă. 

— Cum de puteţi fi atât de şi... 

Ea îl întrerupse: 

— Deoarece Painter Crowe este acolo. 


2.12 A.M. 


Ghemuit laolaltă cu ceilalţi, Painter verifică atent curelele din 

jurul piepturilor goale ale lui Omaha şi Danny. Aparatele care 
aparținuseră atacatorilor morţi, cele care monitorizau bătăile 
inimii, păreau să funcţioneze bine. Dispozitivul de pe propriul 
piept bătea regulat, transmițând pulsul său către nava de atac 
ascunsă undeva, în zare. 

Danny îşi şterse picăturile de ploaie de pe ochelari. 

— Chestiile astea n-o să ne electrocuteze dacă o să se ude? 

— Nu, îl asigură Painter. 

Toată lumea se adunase la pupa: Kara, fraţii Dunn, Coral. Clay 
îşi revenise suficient cât să se ţină pe picioare. Insă tangajul 
exagerat al navei în valurile înalte îl făcea să se clatine şi să aibă 
nevoie de sprijin. La câţiva paşi distanţă, cei patru membri ai 
poliţiei de frontieră din Oman trăgeau cu puştile periodic, 
simulând schimbul de focuri de dinainte. 

Nu ştia cât de mult avea să ţină şmecheria asta. Din fericire, 
suficient de mult cât să poată abandona nava. Căpitanul al-Haffi 
se alăturase celor din echipaj, barca cu motor a navei fusese 
dezasigurată şi era gata pentru ambarcarea lor. 

Cealaltă barcă de salvare era rabatată în afara bordajului, gata 
de lansare. Supravieţuiseră doar zece membri ai echipajului. 
Neavând timp de pierdut, cei morţi aveau să rămână în urma lor. 

Painter se uită la marea din ce în ce mai agitată, dintr-o poziţie 
aflată la adăpost, neriscând să fie descoperit de skijeturile care 
patrulau în zonă. Valurile crescuseră până la trei metri şi 
jumătate. Vântul biciuia velele, făcându-le să pocnească, în timp 
ce ploaia mătura în rafale puntea. Barca de aluminiu se lovea 
ritmic de pupa, acum că atârna liberă. 

insă furtuna încă nu se declanşase pe deplin. 

Painter văzu unul dintre skijeturile negre deasupra unui val 
înalt, plutind parcă în aer, după care cobori în viteză pe partea 
cealaltă a valului. În mod instinctiv se lăsă mai jos, însă nu era 
nevoie. Pilotul manevră skijetul pentru a se îndepărta. Painter se 
ridică în picioare. Skijetul se îndepărta. 

Ea ştia... Painter se răsuci. 

— Toată lumea la bărci, ţipă el. Acum! 


2.14 A.M. 


Safia se trezi în întuneric odată cu bubuitura tunetului. Stropii 
reci de ploaie o împroşcau pe faţă. Era întinsă pe spate, udă 

până la piele. Se ridică în fund. Pământul se învârtea cu ea. 
Auzea voci. Vedea picioare. O altă bubuitură a tunetului. Se 
ghemui la auzul zgomotului, căzând înapoi pe spate. 

Simţea cum se clatină, cum pluteşte. „Sunt într-o barcă.” 

— Tranchilizantele îşi pierd efectul, spuse cineva în spatele ei. 

— Duceţi-o jos. 

Safia îşi roti capul ca să vadă cine vorbea. O femeie. Stătea la 
nici un metru distanţă, scrutând marea, cu un dispozitiv optic 
ciudat fixat la ochi. Era îmbrăcată în negru şi-şi purta părul lung, 
negru ca abanosul, strâns ca să nu-i cadă pe faţă. 

O ştia pe femeia asta. Amintirile o năpădiră cu rapiditate. Un 
strigăt al lui Clay, urmat de un ciocănit la uşa ei. „Clay?” Ea 
refuzase să răspundă, simțind că era ceva în neregulă. şi 
petrecuse prea mulţi ani la limită, ca să nu fie prevăzătoare, însă 
nu contase. Incuietoarea fusese deschisă la fel de repede ca şi 
cum ar fi avut o cheie. 

Femeia care stătea acum în faţa ei fusese prima care intrase 
pe uşă. Ceva o înţepase pe Safia în gât. Se pipăi acum cu 
degetele şi simţi un loc sensibil sub obraz, pe gât. Se târâse până 
în partea  îndepărtata a cabinei, sufocându-se, panica 
îngustându-i vederea până ajunsese cât un punct. După care 
până şi imaginea asta redusă dispăruse cu totul. Simţise cum se 
prăbuşeşte, însă nu mai simţise şi impactul cu podeaua. Tot ce 
era în jur dispăruse în ceaţă. 

— Dă-i nişte haine uscate, spuse femeia din nou. 

Şocată, Safia recunoscu vocea, disprețul şi tonalitatea ascuţită 
şi consonantă. Acoperişul de la British Museum. „Spune-mi 
combinaţia.” Era hoaţa de la Londra. 

Safia dădu din cap ca şi cum ar fi vrut să scape de ceva. Trăia 
un coşmar. 

Inainte să poată să răspundă, doi bărbaţi o traseră în sus, 
ridicând-o în picioare. Incercă să-şi recapete echilibrul, să stea pe 
propriile picioare, însă abia dacă atingea puntea cu vârfurile 
degetelor, fiind dusă pe sus. Avea genunchii moi, ca de plastilină. 
Până şi faptul că încerca să-şi ţină bărbia în sus presupunea o 
grămadă de efort. 

Safia se uită dincolo de balustrada metalică a bărcii. Furtuna 
începuse deja. Valurile mării se ridicau şi coborau asemenea 
unor cocoaşe întunecate, asemenea spinării balenelor, lucioase 
şi netede. Alte valuri, cu crestele înspumate, scânteiau în nuanţe 
argintii în lumina slabă. Insă ceea ce-i atrase privirea şi o făcu să 
se forţeze să ţină capul sus era epava în flăcări aflată la o 

distanţă nu prea mare. 

Toate puterile o părăsiră. 

O navă arzând pe coama valurilor, cu catargele transformate 
în torţe. Velele erau fluturate cu putere şi rotite ca într-un vârtej, 
lăsând în urmă bucăţi incandescente şi cenuşă, purtate de vântul 
puternic în rafale. Corpul navei era distrus. De jur împrejur 
pluteau bucăţi de lemn, rămăşiţe din navă şi alte mărunţişuri 
cuprinse de flăcări, decorând apele mării ca nişte focuri de 
tabără răzlețe. 

Ştia ce navă era. Shabab Oman. 

Râmase fără aer. Fu gâtuită de un strigăt înăbuşit de 
disperare. Din cauza mişcării de tangaj i se făcu rău subit. 
Vomită pe punte, împroşcându-le pantofii celor care o păzeau. 

— Ce Hristosu' mă-sii, bă... înjură unul din cei doi, împingânad-o 
fără milă. 

Cu toate astea, ochii Safiei rămaseră fixaţi pe ce vedea în 
zare. Gâtul o ardea. 

„Nu din nou... nu toţi cei pe care îi iubesc...” 

Insă o parte din ea ştia că merita durerea, pierderea asta. De 
la Tel Aviv încoace se aşteptase să piardă totul. Viaţa era crudă 
şi deodată tragică. Nu exista nici un sentiment de continuitate, 
de siguranţa. 

Lacrimile îi curgeau, arzându-i parcă obrajii. 

Safia se uită la rămăşiţele în flăcări ale Shabab Oman. Mai 
avea o umbră de speranţă că existau supraviețuitori - dar chiar 
şi aceasta fu spulberată de cuvintele celei care o capturase. 

— Trimiteţi patrula înapoi, spuse femeia. Omorâţi tot ce mişcă. 


2.22 A.M. 


Painter îşi şterse sângele de pe tăietura de deasupra ochiului 
stâng. Dădu din picioare, călcând apa, ca să se menţină la 
suprafaţă, în timp ce marea se tot ridica şi cobora. Ploaia cădea 
cu putere din cerul acoperit şi fulgere brăzdau cerul. Tunetul 
duduia. 

Se uită înapoi la barca răsturnată cu chila în sus care se ridica 
şi cobora pe valuri odată cu el. În jurul taliei, o bucată de saulă îl 
ţinea legat în siguranţă de prova bărcii. In imediata sa apropiere, 
marea rămăsese la fel de neagră, ca şi cum ar fi plutit în ţiţei. 
insă la distanţă, se vedeau mici focuri care sfârâiau în apele 

agitate, apărând şi dispărând, iar în centrul acestora, se contura 
corpul navei Shabab Oman, cuprinsă de flăcări, pe jumătate 
scufundată, arzând până jos, la linia de plutire. 

Ştergându-şi sângele şi apa de ploaie ce-i intrau în ochi, 
Painter scrută apele din jur căutând orice fel de ameninţări. Prin 
minte îi trecu o vagă îngrijorare legată de rechini, îndeosebi din 
cauza sângelui. Speră că valurile înalte o să ţină la distanţă astfel 
de prădători. 

Insă Painter se uita după alt fel de prădători. 

N-avea să mai aştepte prea mult. In lumina numeroaselor 
bucăţi de navă în flăcări, un skijet îi apăru în faţa ochilor, 
învârtindu-se larg în cerc. Painter se ridică puţin mai sus, 
trăgându-şi peste ochi dispozitivul de vedere pe timpul nopţii. 

După care se scufundă mai adânc, ascunzându-şi silueta. 
Lumea se transformă în imagini amestecate, verzi şi albe. 
Flăcările din jur apăreau ca nişte pete strălucitoare orbitoare, în 
timp ce marea căpătă un luciu argintiu acvamarin. Se concentră 
asupra skijetului. Prin dispozitivul optic, cerul strălucea acum, la 
fel de puternic ca focurile din jur. Acţionă butonul de mărire a 
imaginii. In faţă era pilotul, ghemuit. In spatele lui, pasagerul 
mânuia puşca de asalt, capabilă să tragă o sută de lovituri pe 
minut. 

Cu dispozitivul cu raze infraroşii pe ochi, Painter localiză cu 
uşurinţă alte două skijeturi care se învârteau în zona unde erau 
împrăştiate rămăşiţele navei. Iniţial descriau nişte cercuri largi, 
după care făceau spirale din ce în ce mai strânse. 

Undeva, dincolo de grămada de resturi ale navei cuprinse încă 
de flăcări, izbucni răpăitul unei arme de foc. Urmă un țipăt, care 
se stinse imediat, însă nu şi focurile de armă. 

Scopul acestor prădători care se repezeau ca nişte vulturi la 
hoituri era clar. 

Să nu mai rămână supraviețuitori. Să nu mai rămână martori. 

Painter înotă înapoi ca să dea barca peste cap, la loc, 
asemenea unui dop de plută în apele agitate. Lângă 
ambarcaţiunea uşoară, se scufundă şi se băgă sub ea. 
Dispozitivul de vedere nocturnă era etanş şi rezistent la apă. Era 
ciudat cât de strălucitoare erau apele mării văzute prin 
dispozitivul optic. Văzu mai multe picioare care călcau apa acolo 
dedesubt, sub barca răsturnată. 

Manevrând astfel încât să treacă printre ele, ieşi la suprafaţă 
sub barca cu motor. Chiar şi cu dispozitivul optic pe ochi, detaliile 
erau estompate. Corpurile celorlalţi atârnau, fiind prinse de 

marginea bordajului şi de scaunele de aluminiu prinse în punte. 
Opt persoane în total. Ascunse sub barcă. Aerul era deja stătut şi 
apăsător din cauza sentimentului acut de fiică. 

Kara şi fraţii Dunn îi dădeau o mână de ajutor lui Clay Bishop, 
ca să rămână pe poziţie. Doctorandul părea aproape recuperat. 
Căpitanul al-Haffi îşi ocupase o poziţie lângă parbrizul şalupei. Ca 
şi ceilalţi doi oameni ai săi, îşi dăduse jos mantia folosită în 
deşert şi avea numai o învelitoare în jurul brâului. Soarta celui 
de-al patrulea membru al Fantomelor rămânea necunoscută. 

Explozia avusese loc chiar în momentul în care barca atinsese 
apa. Zguduitura şi şocul produs îi aruncase în apă, răsturnând 
mica ambarcaţiune. Cu toţii aveau diferite răni uşoare. După 
aceea, în mijlocul confuziei, Painter şi Coral îi mânaseră pe 
ceilalţi sub barcă, în timp ce rămăşiţele rezultate în urma 
exploziei cădeau de sus. In plus, era un paravan bun pentru orice 
pereche de ochi care-ar fi cercetat locul exploziei. 

Coral îi şopti la ureche: 

— A trimis vreo echipă care să facă curăţenie? 

Painter dădu din cap în semn că da. 

— Trebuie să sperăm că furtuna o să le scurteze căutarea. 

Huruitul de motoare se auzi şi mai aproape, scăzând în 
intensitate pe măsură ce barca, împreună cu pasagerii săi 
ascunşi, se ridica şi cobora pe valuri. Intr-un final, zgomotul 
deveni mai puternic. 

Probabil că skijetul îşi schimbase traiectoria şi se îndrepta spre 
ei. 

Painter avu un presentiment. 

— Toată lumea sub apă! avertiză el. Şi staţi cât numărați până 
la treizeci! 

Aşteptă să se asigure că toată lumea se conformase. Coral fu 
ultima care dispăru. Painter trase adânc aer în piept, după care... 

Focurile de armă răpăiră pe bordul bărcii de aluminiu. Erau 
asurzitoare. Asemenea grindinei mari cât oul de găină care cade 
pe un acoperiş subţire. Insă nu era grindină. De la o distanţă 
foarte mică, vreo câteva perforaseră fundul dublu al bărcii. 

Painter se scufundă în apă. Vreo două gloanţe ricoşară şi 
şuierară prin apă. Se uită cum ceilalţi se chinuiau să rămână în 
apă, sub şalupă, cu braţele în sus, apucându-se cu mâinile de 
bordul fals al bărcii. Painter speră că viteza gloanţelor avea să fie 
atenuată de fundul dublu şi de impactul cu apa. 

Painter privi cum una dintre traiectoriile gloanţelor îi trecu pe 
lângă umăr. 

Îşi ţinu respiraţia până când barajul de foc se opri, după care 
ieşi la suprafaţă. Huruitul skijetului încă se auzea la suprafaţă. 
Bubuiturile răsunară sub corpul de aluminiu al şalupei ca 
reverberaţiile bătăilor unui clopot. 

Omaha ieşi rapid lângă el, urmat şi de ceilalţi, pe măsură ce 
erau copleşiţi de nevoia de aer. Nu vorbea nimeni. Cu toţii 
ascultau motorul ce torcea parcă în apropiere. Fiecare era 
pregătit să se scufunde din nou dacă era necesar. 

Skijetul veni şi mai aproape, lovindu-se de unul din bordurile 
bărcii răsturnate. 

„Dacă încercau să o întoarcă la loc... să folosească o 
grenadă...” 

Un val mare ridică barca şi pasagerii ascunşi sub ea. Skijetul 
se înălţă şi mai sus, aruncat de furia furtunii. De-afară se auzi o 
înjurătură, spusă cu năduf. Motorul hurui mai puternic şi începu 
să se depărteze. 

— Am putea să punem mâna pe skijetul ăla, îi şopti Omaha. 
Noi doi. Incă mai avem cele două pistoale. 

Painter se încruntă spre el. 

— Şi după asta ce facem? Doar nu crezi că n-o să observe că 
lipseşte unul dintre skijeturi? E o navă pe acolo pe undeva, una 
rapidă. O să se repeadă asupra noastră într-o clipită. 

— N-ai prins ideea, insistă Omaha. Nu vorbeam de plecare. Nu 
spun decât să ne ducem cu drăcovenia aia acolo de unde a venit. 
Să mergem sub acoperire. S-o salvăm pe Safia. 

Painter trebui să admită că tipul ăsta avea sânge-n el. Din 
păcate, nu era la pachet şi cu puţin creier. 

— Aştia nu sunt amatori, izbucni el. Mergi la plezneală dacă 
faci asta. Au toate avantajele asupra noastră. 

— Cine mama dracului mai dă doi bani pe şansă? Aici e vorba 
de viaţa Safiei. 

Painter clătină din cap. 

— N-ai să ajungi la nici o sută de metri de nava lor şi-o să fi 
descoperit şi făcut arşice. 

Omaha refuză să dea înapoi. 

— Dacă nu mergi tu, îl iau pe frate-meu. 

Painter încercă să-l oprească, apucându-l de mână, însă 
Omaha îi dădu mâna la o parte. 

— Eu, unul, n-o părăsesc la nevoie. 

Omaha se întoarse cu spatele şi începu să înoate spre Danny. 

Painter recunoscu durerea în vocea celuilalt bărbat, furia. Şi el 
simţea la fel. Răpirea Safiei era greşeala sa, responsabilitatea sa. 

O parte din el voia să încerce să pună planul nebunesc în 
practică, să pornească la atac, să rişte totul. 

Insă în aceeaşi măsură era o acţiune inutilă. lar el ştia asta. 
Omaha îşi scosese pistolul. 

Painter nu putea să-l oprească - însă ştia cine putea s-o facă. 
Se întoarse şi apucă, brusc, cu putere, mâna unei alte persoane. 

— Ţin la ea, spuse el pe neaşteptate. 

Kara încercă să-şi elibereze braţul, însă Painter o ţinea strâns. 

— Ce naiba spui? întrebă ea. 

— Intrebarea pusă de tine mai devreme... în cabină. Jin la 
Safia, spuse el fără să se mai formalizeze. 

li era greu să admită asta cu voce tare, însă n-avea de ales 
decât să recunoască adevărul. Şi chiar ţinea la ea. Deşi poate că 
nu era iubire... nu încă... voia să vadă unde putea să ducă toată 
povestea asta. lar faptul ăsta îl surprinse la fel de mult cum se 
părea că o surprindea pe Kara. 

— Chiar ţin, insistă Painter. Şi o s-o aduc înapoi - dar nu astfel. 
Dădu din cap spre Omaha. Nu cum vrea e/s-o facă. Aşa mai mult 
ca sigur o să fie ucisă. Acum e în siguranţă. Mult mai în siguranţă 
decât suntem noi. Trebuie să supravieţuim de dragul ei. Noi toţi. 
Asta dacă mai există o speranţă pentru ea de a fi salvată cu 
adevărat. 

Kara ascultă. Fiind dintotdeauna un lider de corporație 
desăvârşit, nu-şi amână deloc decizia. Se întoarse spre Omaha. 

— Lasă nenorocita aia de armă. 

Afară, dincolo de corpul de aluminiu al şalupei, skijetul 
prădătorilor îşi ambală deodată motorul. Se îndepărta. 

Omaha se uită în direcţia acestuia - după care înjură şi lăsă 
pistolul jos. 

— O s-o găsim, spuse Painter, însă se îndoi că bărbatul celălalt 
auzise. 

Probabil că aşa era mai bine. După cât de mult o făcuse pe 
grozavul, nu ştia totuşi dacă era o promisiune pe care s-o poată 
respecta. Era încă zguduit de pe urma atacului, a înfrângerii pe 
care o suferiseră. Incă de la început, Cassandra fusese cu un pas 
înaintea lui. 

Avea nevoie să-şi limpezească gândurile. 

— Am de gând să continui supravegherea. Să mă asigur că au 
plecat. 

Se scufundă din nou şi ieşi la suprafaţă în afara bărcii. 
Rămăsese cu gândul la capacitatea Cassandrei de a le anticipa 
orice mişcare. Cum de reuşise asta? li încolţi o idee care-l 

nelinişti şi îngrijoră profund. Exista vreun trădător printre ei? 


2.45 A.M. 


Omaha apucă parapetul bărcii, ridicându-se şi lăsându-se în 
jos odată cu valurile. Ura să stea şi să aştepte în întuneric. Auzea 
respiraţia celorlalţi. Nimeni nu vorbea. Rămăseseră cu toţii 
pierduţi în propriile gânduri şi griji. 

Işi întări strânsoarea mâinii pe cadrul de aluminiu în timp ce 
şalupa urca pe un alt val, trăgându-i pe toţi în sus odată cu ea. 

Toţi cu o singură excepţie. Safia. 

De ce-l ascultase pe Painter? Ar fi trebuit să încerce să pună 
mâna pe skyjetul acela. La dracu' cu tot ce credeau alţii. Îi 
crescuse atât de mult tensiunea, încât îl gâtuia. lşi suprimă 
senzaţia de sufocare, nefiind sigur că dacă o să deschidă gura n- 
o să se elibereze suspinând şi plângând în hohote sau ţipând. În 
întuneric, îl năpădi trecutul ca şi cum ar fi ieşit la suprafaţă de pe 
fundul mării. 

El se depărtase de ea. 

După Tel Aviv, ceva murise în Safia, luându-i toată dragostea. 
Ea se retrăsese la Londra. El încercase să rămână împreună cu 
ea, însă cariera lui, pasiunea lui era în altă parte. De fiecare dată 
când se întorcea, descoperea că o parte din ce în ce mai mare 
din ea nu mai era acolo. Se irosea, se consuma pe interior. Se 
trezi că-i este teamă să se mai întoarcă la Londra din cele mai 
îndepărtate colţuri ale lumii. Se simţea prins în capcană. In 
curând, vizitele sale se răriseră din ce în ce mai mult. Ea nu 
băgase de seamă asta şi nici nu se plânsese. Asta-l duruse cel 
mai tare. 

Şi când se terminase, când se transformase dragostea în praf 
şi pulbere? 

Nu putea să spună. Fusese cu mult înainte de momentul în 
care, în cele din urmă, se recunoscuse învins şi-i ceruse înapoi 
inelul bunicii lui. Asta fusese în timpul unei cine lungi şi reci. Nici 
unul din ei nu vorbise. Amândoi ştiau ce avea să urmeze. 
Tăcerea lor spunea mai multe decât încercarea lui şovăielnică de 
a-i da explicaţii. 

In cele din urmă, ea dăduse din cap şi-şi scosese inelul de pe 
deget. Cu uşurinţă. l-I pusese în palmă, după care se uitase în 
ochii lui. Privirea ei nu arăta nici pic de durere sau amărăciune, 

doar uşurare. 

Acesta fusese momentul în care el plecase. 

Ceilalţi se agitară în timp ce Painter ţâşni spre ei. Se ridică la 
suprafaţă printre ei, răsuflând uşurat. 

— Cred că ne-au lăsat în pace. N-am mai văzut nici urmă de 
skijeturi de zece minute încoace. 

Toată lumea răsuflă uşurată. 

— Ar trebui să pornim spre mal. Aici în larg, suntem prea 
expuşi. 

In întuneric, Omaha băgă de seamă uşorul accent de Brooklyn 
al bărbatului. Il mai observase şi înainte. IlI enervă fiecare cuvânt 
pe care-l rostea. Instrucţiunile lui Painter sunau mai mult a 
ordine. Sigur avea cunoştinţe militare. Pregătire de ofiţer. 

— Sunt două vâsle asigurate în suporturile pentru rame, pe 
fiecare bord al bărcii. O să avem nevoie de ele să răsturnăm 
barca la loc. 

Se mişcă încet printre ei şi le arătă cum să elibereze vâslele. 

Omaha se trezi cu o vâslă împinsă în mână. 

— O să trebuiască să ne împărţim în două grupuri. Un grup să 
se folosească de greutatea lor şi să tragă barca în jos, în babord, 
în timp ce ceilalţi o să folosească vâslele ca să împingă în sus 
tribordul. Ar trebui să reuşim s-o întoarcem pe partea cealaltă. 
Însă mai întâi o să-i desprind motorul. S-a tras asupra lui, e 
avariat, iar acum curge benzina din el. 

După alte câteva precizări finale, toată lumea se băgă la fund 
şi ieşi la suprafaţă. 

Ploaia care cădea de sus, din cerul întunecat, împroşca totul în 
jur. Vântul scăzuse în intensitate transformându-se în câteva 
rafale nu foarte puternice. După intervalul de timp în care se 
ascunsese sub barcă, noaptea i se păru mai strălucitoare lui 
Omaha. Fulgerele licăreau printre nori, luminând oceanul. Mai 
văzu câteva flăcări plutind deasupra apei. Nu mai era nici urmă 
din Shabab Oman. 

Omaha se întoarse puţin, căutând în jur. Painter înotase spre 
pupa şalupei şi se chinuia să elibereze motorul din locaşul său. 
Lui Omaha îi trecu prin cap să-i dea o mână de ajutor, însă nu 
făcu nimic altceva decât să se uite cum se lupta bărbatul cu 
şplintul de siguranţă de pe talpa motorului. După ce trase de 
câteva ori cu putere, Painter reuşi într-un final să elibereze 
motorul. Acesta căzu în mare. Dădu cu ochii de Omaha. 

— Hai să întoarcem bărcuţa asta. 

Operaţiunea nu era aşa de uşoară pe cât o descrisese Painter. 

Le trebuiră patru încercări până când îi puse pe toţi pe-o parte, 
lăsându-se cu toată greutatea în jos. Painter şi Omaha, fiecare în 
parte înarmat cu câte o vâslă, împinseră bordul tribord în sus. În 
plus, sincronizară mişcarea cu unduirea unui val. Insă, în cele din 
urmă, barca reveni în poziţie normală, cu chila în jos, pe 
jumătate plină cu apă. 

Se cocoţară la bord şi scoaseră apa din barcă cu ispolul!?. 
Omaha puse vâslele în locaşurile lor. 

— Tot mai intră apă, spuse Kara când nivelul apei dinăuntru 
începu să crească la loc, sub greutatea lor. 

— Sunt găuri de la gloanţe, răspunse Danny, simțind prin apă 
despre ce era vorba. 

— Continuaţi să scoateţi apa, le ceru Painter, din nou cu 
tonalitatea aceea de şef. O să alternăm între a da la rame şi a 
scoate apa. E mult de mers până la mal. 

— Aveţi grijă, spuse căpitanul al-Haffi, cu pieptul gol, însă 
neclintit. Curenţii de-aici sunt înşelători. Trebuie să fim atenţi la 
recife şi stânci. 

Painter confirmă dând din cap şi-i făcu semn cu mâna lui Coral 
spre prova bărcii. 

Omaha se uita fix la câteva bucăţi de lemn care pluteau în 
flăcări, după care din nou în partea cealaltă. Coasta era abia 
vizibilă, un banc uşor întunecat de nori. Fulgerele de pe cer îi 
confirmară cât de departe erau faţă de țărm. 

Şi Painter se uita în jurul bărcii. Insă nu-l preocupau rechinii 
sau linia coastei. Încordarea i se vedea din felul în care-şi ţinea 
strânse buzele. Pe-acolo pe undeva erau ascunşi oamenii care o 
răpiseră pe Safia. Insă oare se temea pentru siguranţa ei sau 
pentru propria piele? 

Cuvintele de mai devreme îi reveneau iar şi iar în minte lui 
Omaha. 

„Ţin la ea... la Safia.” 

Omaha simţi cum valul de furie care-l cuprinse îi dădea o 
senzaţie de cald atenuând frigul ce-i intrase în oase de la hainele 
ude. Oare minţise tipul ăsta sau nu? Omaha îşi strânse pumnii pe 
cele două vâsle şi-şi îndreptă spatele. Incepu să vâslească. 
Painter, la pupa, îi aruncă o privire studiindu-l cu ochi reci, prin 
dispozitivul optic de vedere nocturnă. Ce ştiau ei despre omul 
ăsta? Avea de dat socoteală pentru multe. 


12 Căuş de lemn sau de tablă folosit pentru scoaterea apei din barcă, 
luntre etc. (n. tr.). 

Muşchii maxilarului îl dureau pe Omaha de la atâta strâns din 
dinţi. 

Jin la ea. 

Vâslind, Omaha nu era sigur care variantă l-ar fi enervat mai 
tare. Dacă bărbatul minţea... sau dacă spunea adevărul. 


3.47 A.M. 


O oră mai târziu, Painter înainta cu greu prin apa înaltă până 
la brâu, trăgând de saula de legare peste umăr. Plaja se întindea 
argintie înainte să fie încadrată de faleza stâncoasă ce nu 
urmărea o linie anume. Restul coastei era în beznă, cu excepţia 
câtorva lumini rare dinspre nordul îndepărtat. Un mic sătuc. Tot 
ce era în imediata vecinătate părea pustiu. Cu toate astea, se 
uită cu prudenţă în jur. li dăduse dispozitivul de vedere pe timp 
de noapte lui Coral pentru ca ea să execute observarea din 
barcă. 

In timp ce continua să înainteze, pantofii săi se afundau adânc 
în nisipul pietros. Simţea că-l ard coapsele de la atâta efort. 
Umerii îl dureau de când îi venise rândul la tras la rame. Valurile 
îl ajutau şi-l împingeau spre țărm. 

Incă puţin... 

Cel puţin ploaia se oprise. 

Işi propti umărul în saulă şi trase după sine barca spre pământ 
solid. În spatele său, Danny trăgea la rame în timp ce Painter 
ghida ambarcaţiunea printre stânci. In sfârşit, plaja li se deschise 
în faţă, o imagine clară, neobturată de nimic. 

— Trage tare, strigă Painter înapoi spre Danny. 

Saula slăbi, devenind din ce în ce mai moale, în timp ce Danny 
se conformă. Barca avansă odată cu mişcarea vâslelor. Painter 
se agita, încercând să-şi scoată picioarele din apa adâncă până 
la genunchi. Trase în faţă şi apoi într-o parte. 

Barca alunecă pe un ultim val şi trecu pe lângă Painter, în 
dreapta sa. El se feri, evitând să fie lovit. 

— Scuze, strigă Danny spre el, recuperând vâslele şi băgânadu- 
le înapoi în barcă. 

Barca intră cu prova în nisip cu un scârţâit de aluminiu. Valul 
se retrase, lăsând-o pe uscat, pe plajă. 

Painter se târî în patru labe şi ieşi din apă, apoi se ridică în 
picioare. Cele opt persoane, bărbaţi şi femei, coborâră din barcă. 

Coral o ajută pe Kara, în timp ce Danny, Omaha şi Clay aproape 
că se prăbuşiră din barcă. Numai cele trei Fantome ale 
Deşertului - căpitanul al-Haffi şi cei doi oameni ai săi - erau în 
picioare, cercetând cu atenţie plaja. 

Painter se poticni mai departe, dincolo de apă, ud fleaşcă, cu 
picioarele ca de plumb. Trecu de linia descrisă de valuri, 
ajungând la nisipul uscat. Apoi se întoarse să vadă dacă ceilalţi 
coborâseră din barcă. Trebuiau s-o ascundă, s-o târască pe 
undeva sau s-o scufunde. 

O umbră se ivi pe neaşteptate în spatele său. Nu apucă să 
vadă pumnul ridicat. Fu lovit direct în faţă. Prea slăbit, căzu pur 
şi simplu pe spate, în fund. 

— Omaha! strigă Kara. 

Painter îşi recunoscu acum atacatorul. Omaha stătea deasupra 
lui. 

ra Ce fa... 

Inainte ca Painter să poată termina, bărbatul era călare pe el 
împingându-l cu spatele în nisip, cu o mână în gâtul său şi cu 
cealaltă pregătită să-l lovească din nou. 

— Fir-ai al dracu' de nenorocit! 

Inainte ca pumnul să-l lovească, nişte mâini îl apucară pe 
Omaha de umăr cu tot cu cămaşă. Fu tras în spate. Se zbătu, 
răsucindu-se, însă Coral îl ţinea strâns de gulerul cămăşii. In plus, 
era foarte puternică. Bumbacul pârâi şi se rupse de-a lungul 
cusăturii. 

Painter profită de ocazie ca să se târască înapoi. Ochiul stâng 
îi lăcrima din cauza pumnului încasat. 

— Dă-mi drumul! zbieră Omaha. 

Coral îl aruncă scurt, cu totul în nisip. 

Kara ocoli şi veni pe partea cealaltă. 

— Omaha! Ce mama dracului faci? 

El se ridică în picioare, roşu la faţă. 

— Nemernicul ăsta ştie mai multe decât ne-a spus. După care 
o arătă cu degetul pe Coral. El şi prietena lui amazoană. 

Până şi fratele său încercă să-l calmeze. 

— Omaha, nu-i momentul să fi... 

Omaha se ridică în genunchi, respirând greu, scuipând cu 
putere. 

— La dracu', chiar acum e momentul potrivit! Ne-am luat după 
nemernicul ăsta până acum. Vreau nişte răspunsuri înainte să 
mergem mai departe. 

Se ridică în picioare, clătinându-se uşor. 

Painter se ridică şi el în picioare, sprijinindu-se pe braţul întins 
de Coral. 

Toţi ceilalţi se uitau la ei, ca şi cum ar fi fost trasată o linie în 
nisip care să-i despartă. Kara stătea în centru, uitându-se la 
fiecare grup în parte. Işi ridică o mână, pârând să-i ia partea lui 
Omaha. Se uită la Painter. 

— Ai spus că ai un plan. Hai să începem de-aici. 

Painter trase adânc aer în piept şi confirmă, dând din cap. 

— Salalah. Acolo o vor duce pe Safia. Acolo unde trebuie să 
mergem şi noi. 

Omaha strigă: 

— De unde ştii asta? De ce eşti atât de sigur? Ar putea s-o 
ducă oriunde... pentru răscumpărare, ca să vândă artefactul. 
Cine mama naibii ştie unde o s-o ducă? 

— Eu ştiu, răspunse Painter calm. Lăsă să se aştearnă tăcerea 
înainte să continue: Echipa care ne-a atacat n-a făcut-o la 
întâmplare. S-au concentrat pe ceva anume, atacul lor având un 
scop clar. S-au mişcat repede şi au pus mâna pe Safia şi pe inima 
de fier. Ştiau ce caută şi ştiau şi cine cunoaşte cele mai multe 
detalii despre asta. 

— De ce? întrebă Kara, oprindu-l cu o mână pe Omaha care 
era gata să izbucnească. Ce vor de fapt? 

Painter făcu un pas în faţă. 

— Ce vrem şi noi. Nişte indicii privind adevărata locaţie a 
oraşului pierdut Ubar. 

Omaha înjură în barbă. Ceilalţi pur şi simplu se holbau. 

Kala dădu din cap neîncrezătoare. 

— Nu mi-ai răspuns la întrebare. Adoptă un ton mai grav. Ce 
vor de fapt? Ce caută şi pe ce vor să pună mâna dacă găsesc 
Ubarul? 

Painter îşi trecu limba peste buze. 

— Asta-i vrăjeală! urlă Omaha. O împinse pe Kara, trecând 
rapid de ea. 

Painter rămase hotărât pe loc, făcându-i semn cu mâna lui 
Coral să nu se bage. N-avea să mai încaseze nici un pumn. 

Omaha îşi ridică arma. Metalul luci în lumina slabă. Un pistol 
îndreptat spre capul lui Painter. 

— Ne-ai dus destul cu zăhărelul. Răspunde-i femeii la 
întrebare. Ce mama dracului se întâmplă? 

— Omaha, îl avertiză Kara, însă fără prea multă energie în 
voce. 

Coral se dădu într-o parte, poziţionându-se astfel încât să 

ajungă în flancul lui Omaha. Painter îi făcu din nou semn să se 
abţină. 

Omaha împinse arma şi mai tare. 

— Răspunde! Ce fel de joc e ăsta? Pentru cine lucrezi de fapt? 

Painter n-avea de ales şi trebuia să spună adevărul. Avea 
nevoie de cooperarea grupului. Dacă voia să mai aibă vreo 
speranţă s-o oprească pe Cassandra, s-o salveze pe Safia, avea 
nevoie de ajutorul lor. Nu putea s-o facă numai cu Coral. 

— Lucrez pentru Departamentul Apărării al SUA, spuse el într- 
un final. Mai exact pentru DARPA. Ramura de cercetare şi 
dezvoltare a Departamentul Apărării. 

Omaha dădu din cap neîncrezător. 

— Al dracului de minunat. Sistemul militar? Ce dracu’ are de-a 
face asta cu ei? Noi suntem o expediţie arheologică. 

Kara răspunse înainte ca Painter să poată s-o facă: 

— Explozia de la muzeu. 

Omaha se uită rapid la ea, după care din nou la Painter. 

El dădu din cap aprobator. 

— Are dreptate. N-a fost o explozie obişnuită. Radiația 
reziduală a scos la iveală o chestie extraordinară. 

Toţi stăteau cu ochii aţintiţi asupra lui, cu excepţia lui Coral, 
care-şi concentrase toată atenţia asupra lui Omaha şi a armei. 

— Este foarte probabil ca meteoritul care a explodat să 
conţină nişte forme de antimaterie. 

Omaha lăsă să-i scape un hohot exploziv de râs în bătaie de 
joc, ca şi cum s-ar fi abținut pe tot timpul discuţiei să nu râdă. 

— Antimaterie... ce vrăjeală ordinară! Drept cine ne iei? 

Coral interveni de lângă el, rece, pe un ton de adevărat 
profesionist: 

— Domnule Dunn, îţi spune adevărul. Am testat noi înşine 
zona unde a avut loc explozia şi-am detectat bozoni şi gluoni, 
particule  descompuse provenite din interacţiunea dintre 
antimaterie/materie. 

Omaha se încruntă, mai puţin sceptic ca înainte. 

— Ştiu că sună absurd, spuse Painter. Insă dacă laşi arma în 
jos o să-ţi explic. 

In loc de asta, Omaha întinse pistolul şi mai mult. 

— Până acum ăsta a fost singurul care te-a făcut să vorbeşti. 

Painter oftă. Meritase să încerce. 

— Atunci fă cum vrei. 

Cu arma aţintită spre el, făcu o prezentare succintă: explozia 
de la Tunguska, din Rusia, în 1908, radiaţiile gama, singurele 

detectate acolo, dar şi la British Museum, caracteristicile 
exploziei ce făceau trimitere la plasmă şi cum aceste dovezi 
sugerau că undeva în deşertul din Oman exista o posibilă sursă 
de antimaterie, păstrată într-o formă necunoscută pentru a o 
face stabila şi nereactivă în prezenţa materiei. 

— Deşi acum se poate să fi intrat într-o stare instabilă, încheie 
Painter. Poate de aceea a explodat meteoritul la muzeu. Şi ar 
putea să se întâmple şi aici. Timpul este o chestiune vitală. Poate 
fi singura ocazie să descoperim şi să păstrăm intactă sursa 
acestei puteri fără limite. 

Kara se încruntă. 

— Şi ce intenţionează guvernul Statelor Unite să facă oare cu 
o asemenea sursă nelimitată de putere? 

Painter citi suspiciunea în privirea femeii. 

— Pentru început, să o protejeze. Acesta este obiectivul 
principal şi imediat. S-o protejeze de cei care ar putea abuza de 
ea. Dacă puterea aceasta ar cădea în mâinile cui nu trebuie... 

Vocea i se stinse şi se aşternu tăcerea. Ştiau cu toţii că 
frontierele nu împărțeau lumea pe cât o făceau ideologiile. Deşi 
nu era declarat, începuse un nou război mondial, în care decenţa 
şi respectul fundamental al drepturilor omului erau supuse 
asaltului din partea forţelor intoleranţei, despotismului şi fervorii 
oarbe. Şi, în timp ce bătăliile sale erau duse la vedere - în New 
York, în Irak - lupta cea mai grea se ducea pe fronturi invizibile, 
în secret, cu eroi necunoscuţi, cu ticăloşi ascunși. 

Vrând, nevrând, grupul adunat aici pe plajă intrase în acest 
război. 

In cele din urmă, Kara vorbi: 

— Şi grupul celălalt, răpitorii Safiei. Sunt aceeaşi care au dat 
spargerea de la British Museum. 

Painter dădu aprobator din cap. 

— Aşa cred. 

— Cine sunt ei? 

Omaha încă-şi ţinea pistolul îndreptat spre el. 

— Nu ştiu... nu sunt sigur. 

— Pe dracu”! 

Painter ridică o mână în sus. 

— Tot ce ştiu cu siguranţă este identitatea persoanei care 
conduce echipa. O parteneră cu care am lucrat odată, o cârtiţă 
infiltrată în DARPA. 

Era prea obosit ca să-şi mai ascundă mânia. 

— Numele ei este Cassandra Sanchez. N-am descoperit 

niciodată pentru cine lucrează. O putere străină. Terorişti. Un 
grup de pe piaţa neagră. Tot ceea ce ştiu este că sunt bine 
plătiţi, bine organizaţi şi că acţionează cu sânge rece. 

Omaha pufni ironic. 

— lar tu şi partenera ta sunteţi genul plin de afecţiune, care 
umblă numai cu mănuşi. 

— Noi nu omorâm oameni nevinovaţi. 

— Nu, voi sunteţi și mai răi! ripostă el. li lăsaţi pe alţii să vă 
facă treburile murdare. Ştiaţi că-i posibil să intrăm în rahat până 
în gât, însă n-aţi spus nimic. Dacă am fi ştiut dinainte ce ne 
aşteaptă, poate c-am fi fost pregătiţi. Am fi putut opri răpirea 
Safiei. 

Painter rămase fără replică. Omul avea dreptate. Fusese luat 
pe nepregătite, punând în pericol misiunea şi vieţile lor. 

Plin de remuşcări, nu reuşi să răspundă în timp util. Omaha se 
mişcă brusc şi-i lipi ţeava pistolului de frunte, făcându-l să se dea 
un pas înapoi. 

— Nenorocitule... toate astea-s numai din vina ta! 

Auzi durerea şi suferinţa din vocea lui Omaha. Bărbatul nu mai 
raţiona. Painter simţi un val de furie crescându-i în piept. li era 
frig, era mâhnit şi sătul să i se fluture o armă prin faţa ochilor. Nu 
ştia dacă va trebui să-l omoare pe Omaha. 

Coral aştepta, încordată. 

Sprijinul îi veni de unde nu se aştepta. Tropăitul unor copite 
sparse, pe neaşteptate, tăcerea de pe plajă. Toţi îşi întoarseră 
privirea, inclusiv Omaha. Se dădu în spate şi lăsă în cele din 
urmă arma în jos. 

— Fir-ar să fie... murmură el. 

Peste întinderea de nisip, o apariţie uimitoare se apropia în 
galop. Un armăsar alb, în goană, ale cărui copite aruncau nisipul 
în aer. Era calul de pe Shabab Oman. 

Armăsarul se îndreptă spre ei, probabil atras de vocile lor 
ridicate. Probabil că înotase până la țărm după explozie. Se opri 
la câţiva metri de ei, fornăind şi scoțând aburi în aerul rece al 
nopţii. Scutură din cap. 

— Nu pot să cred c-a scăpat, spuse Omaha. 

— Caii sunt nişte înotători nemaipomeniţi, bombăni Kara, însă 
fără să poată să-şi ascundă emoția din voce. 

Unul dintre Fantomele Deşertului se apropie uşor de cal, cu 
palma întinsă, şoptindu-i ceva în arabă. Tremura, dar îi dădu voie 
să se apropie de el. Obosit, speriat, avea nevoie să-l liniştească 
cineva. 

Sosirea bruscă a calului detensionă situaţia. Omaha îşi privi 
arma ca şi cum n-ar fi fost sigur cum de-i ajunsese în mână. 

Kara păşi în faţă şi se uită la Painter. 

— Cred că-i timpul să încetăm să ne mai certăm. Să căutăm 
vinovaţi. Cu toţii avem motive pentru care am venit aici şi planuri 
secrete. 

li aruncă o privire scurtă lui Omaha, care-i ocoli privirea. 
Painter putea să ghicească probabil ce plan avea bărbatul. Era 
clar din modul în care se uitase la Safia, din mânia şi furia de mai 
devreme. Era îndrăgostit. 

— De aici înainte, continuă Kara, trebuie să ne dăm seama ce 
e de făcut ca s-o salvăm pe Safia. Aceasta este prioritatea 
noastră. Se întoarse spre Painter. Şi-acum încotro o luăm? 

Painter dădu din cap. Durerea îi săgetă ochiul stâng. 

— Ceilalţi cred că suntem morţi. Asta ne conferă un avantaj pe 
care cel mai bine e să-l păstrăm. In plus, ştim încotro se 
îndreaptă ei acum. Trebuie să ajungem la Salalah cât mai repede 
posibil. Asta înseamnă să parcurgem aproape cinci sute de 
kilometri. 

Kara se uită fix la luminile satului din depărtare. 

— Dacă aş putea să ajung la un telefon, sunt sigură că aş 
putea vorbi cu sultanul să... 

— Nu, o întrerupse el. Nimeni nu trebuie să ştie că suntem în 
viaţă. Nici măcar guvernul din Oman. Orice cuvânt, spus oriunde, 
că încă suntem în viaţă ar putea pune în pericol infimul nostru 
avantaj. Grupul condus de Cassandra a reuşit s-o răpească pe 
Safia prin avantajul conferit de elementul-surpriză. Putem să-i 
învingem la rândul nostru în acelaşi mod. 

— Însă cu ajutorul sultanului, Salalah ar putea fi închis şi 
cercetat. 

— Grupul Cassandrei s-a dovedit deja a fi al naibii de 
descurcăreţ şi plin de resurse. Au venit cu o forţă semnificativă, 
atât în oameni, cât şi în echipament şi arme. Asta n-ar fi putut să 
se întâmple fără anumite resurse din cadrul guvernului. 

— Şi dacă scoatem capul, răpitorii o să afle asta, murmură 
Omaha. 

Işi băgase pistolul la  betelia pantalonilor şi-şi freca 
încheieturile degetelor. Izbucnirea de mai devreme părea că-l 
calmase. 

— Răpitorii ar dispărea înainte să putem întreprinde ceva. Am 
pierde-o pe Safia. 

— Exact. 

— Şi-atunci ce facem? întrebă Kara. 

— O să găsim un mijloc de transport. 

Căpitanul al-Haffi făcu un pas în faţă. Painter nu era lămurit ce 
părere va avea omul acesta despre faptul că aveau de gând să 
înşele guvernul ţării sale, însă, la urma urmei, când erau pe 
teren, Fantomele Deşertului acționau pe deplin independent. 
Dădu din cap aprobator spre Painter. 

— O să-l trimit pe unul dintre oamenii mei în sat. El n-o să 
trezească nici un fel de suspiciune. 

Căpitanul probabil că citise ceva pe faţa lui Painter, vreo 
întrebare legată de motivul pentru care erau atât de dispuşi să-i 
ajute cu dragă inimă. 

— Mi-au omorât unul dintre oameni. Kalil. Era vărul soţiei 
mele. 

Painter dădu din cap cu compasiune. 

— Fie ca Allah să-l ducă acasă. 

Ştia că nu exista loialitate mai puternică decât cea faţă de 
membrii propriului trib şi familie. 

Aplecându-se pe jumătate în faţă în semn de mulţumire, 
căpitanul al-Haffi îi făcu semn cu mâna celui mai înalt din cei doi 
oameni ai săi, un adevărat uriaş, pe numele său Barak. Vorbiră 
rapid în arabă. Barak dădu din cap în semn că a înţeles şi o luă 
din loc. 

Kara îl opri. 

— Cum o să faci rost de-un camion fără bani? 

Barak îi răspunse în engleză. 

— Allah îi ajută pe cei care se ajută singuri. 

— Ai de gând să furi unul? 

— Să împrumut. Există o tradiţie printre triburile noastre din 
deşert. Oricine poate împrumuta ceva de care are nevoie. Furtul 
e o crimă. 

Cu această mică doză de înţelepciune, bărbatul se îndreptă 
spre luminile din depărtare, în pas alergător, dispărând în noapte 
asemenea unei fantome adevărate. 

— Barak n-o să dea greş, îi asigură căpitanul al-Haffi. O să 
găsească o maşină suficient de mare să ne care pe noi toţi... şi 
calul ăsta. 

Painter se uită în spate la ţărmul stâncos. Fantoma care mai 
rămăsese, un tânăr taciturn pe care-l chema Sharif, plimba calul 
trăgându-l cu o bucată de frânghie. 

— De ce să luăm şi calul? întrebă Painter, îngrijorat de 
perspectiva expunerii într-o maşină mare. Aici e un loc bun de 

păşunat şi o să-l găsească fără îndoială cineva. 

Căpitanul al-Haffi răspunse: 

— Avem bani puţini. lar calul ar putea fi dat la schimb, vândut. 
Folosit chiar şi pentru transport dacă-i nevoie. De asemenea, 
reprezintă o bună acoperire pentru noi în călătoria spre Salalah. 
Crescătoriile de cai de-acolo sunt binecunoscute. O să reducă 
suspiciunile dacă avem cu noi un armăsar pe timpul călătoriei. 
Şi, în plus, albul poartă noroc. 

lar argumentul din urmă îl spuse cu o seriozitate absolută. 
Norocul era la fel de important pentru arabi ca acoperişul de 
deasupra capului. : 

Incropiră o mică tabără. In timp ce Omaha şi Painter cărau 
barca pe plajă ca s-o ascundă în spatele unor stânci, ceilalţi 
făcură focul din lemnul scos la mal de curenţi, adăpostindu-l de 
vânt în spatele coamei unei stânci. Ascuns acolo, focul avea să 
fie greu de observat şi ei toţi se puteau bucura de căldura şi 
lumina lui. 

Peste patruzeci de minute, huruitul unui motor îi anunţă că 
sosise mijlocul de transport. Lumini de faruri se învârtiră într-o 
curbă de pe şoseaua de coastă. Işi făcu apariţia un camion cu 
platforma din spate neacoperită. 

Barak sări din cabină. 

— Văd că ai găsit ceva de împrumutat, spuse Kara. 

El ridica din umeri. 

Stinseră focul. Barak mai reuşise să împrumute şi nişte haine: 
robe şi pelerine. Se îmbrăcară rapid, ascunzându-şi hainele 
occidentale. 

Odată pregătiţi, căpitanul al-Haffi şi oamenii săi ocupară 
cabina camionului, în caz că erau opriţi de cineva. Ceilalţi se 
suiră în spate. Trebuiseră să lege calul la ochi ca să-l facă să urce 
în camion pe platforma din spate. Il priponiră lângă cabină. După 
care Painter şi ceilalţi se îngrămădiră în spate. 

In timp ce camionul o luă pe drumul de coastă, Painter studie 
armăsarul. „Albul poartă noroc.” Painter spera să fie aşa... căci 
aveau nevoie de orice dram de noroc. 

Safia se trezi într-o celulă, dezorientată şi cu o senzaţie acută 
de vomă. Când mişca puţin capul i se părea că întunericul din jur 
se învârte cu ea. Lăsă să-i scape un geamăt adânc. O fereastră 
înaltă, cu zăbrele, lăsa să intre înăuntru câteva raze deranjante 
de lumină. Prea strălucitoare, prea tăioase. 

Un val de greață o încerca. 

Se întoarse într-o parte şi-şi trase capul, prea greu pentru 
umerii ei, deasupra marginii patului de campanie. Avea o 
senzaţie ciudată în stomac, de parcă o strângea o gheară. Nu 
vomită nimic. Cu toate astea, simţi gustul fierii în gură în timp ce 
se prăbuşea la loc. 

Trase de mai multe ori aer în piept şi încet-încet pereţii nu se 
mai învârtiră. Deveni conştientă de sudoarea care-i acoperea 
corpul, trecând prin cămaşa subţire de bumbac, pe picioare şi pe 
piept. Căldura era înăbuşitoare. Işi simţea buzele crăpate, 
uscate. Cât timp fusese sub efectul drogurilor? Îşi amintea de 
bărbatul cu seringa. Rece, înalt, îmbrăcat în negru. O obligase 
să-şi schimbe hainele ude la bordul navei cu nişte haine kaki. Cu 
grijă, Safia se uită în jur. Camera avea pereţi înalţi de piatră, cu 
duşumea de lemn pe jos. Puţea a ceapă prăjită şi picioare 
murdare. Patul de campanie era unica piesă de mobilier. Singură 
uşă dintr-un lemn tare de stejar era închisă. Şi fără îndoială, 
încuiată. 

Zăcu timp de mai multe minute fără să se mişte. Mintea i se 
învârtea, pe jumătate amorţită de efectele drogului pe care i-l 
administraseră. Cu toate astea, în străfundul ei, panica i se 
încolăcea în jurul inimii. Era singură, prizonieră. Ceilalţi erau 
morţi. Văzu în faţa ochilor flăcările în noapte, reflectându-se în 

apa agitată de furtună. Amintirea o ardea asemenea bliţului unui 
aparat foto în întuneric. Sângerie, dureroasă, prea strălucitoare 
să dispară într-o clipită. Respirația i se precipită din cauza 
nodului din gât. Voia să plângă, însă nu putea. Dacă începea să 
plângă, ştia că n-avea să se mai oprească niciodată. 

Intr-un final, se ridică în capul oaselor şi-şi lăsă picioarele pe 
covor. Nu o mâna nici un fel de hotărâre, ci numai presiunea 
apăsătoare din vezica ei urinară. O nevoie biologică, doar ceva 
care-i amintea că trăia. Se ridică în picioare, şovăind, cu o mâna 
pe zid. Pietrele reci erau bine-venite. 

Se uită în sus la fereastra cu zăbrele. După cât era de cald, 
după unghiul soarelui, trebuia să fie aproape miezul zilei. Insă 
care zi? Unde se afla? Trase în piept mirosul de apă de mare şi 
de nisip care răzbătea de afară. Era încă în Arabia, era sigură de 
asta. Traversă camera. Senzaţia insuportabilă din vezică deveni 
şi mai acută. 

Se duse şontăc-şontăc până la uşă, ridică o mână în sus. 
Aveau s-o drogheze din nou? Işi pipăi pata vineţie de la mâna 
stângă, la îmbinarea antebraţului cu braţul, acolo unde îi 
înfipseseră acul. N-avea de ales. Nevoia imediată cântărea mai 
mult decât orice precauţie. Se propti şi bătu în uşă, strigând 
răguşită: 

— Alo! Mă aude cineva? 

După care repetă cuvintele în arabă. 

Nu răspunse nimeni. 

Ciocăni şi mai tare, până când începură s-o doară articulațiile, 
o durere pe care-o simţi şi între omoplaţi, undeva între umeri. 
Era slăbită, deshidratată. O lăsaseră acolo să moară? 

In cele din urmă, auzi nişte paşi ca răspuns la toată zarva 
făcută ea. Un zăvor greoi scârţâi în uşa de lemn şi uşa se 
deschise larg. Se trezi în faţa aceluiaşi bărbat de dinainte. Era cu 
vreo treizeci de centimetri mai înalt decât ea, îmbrăcat într-o 
cămaşă neagră şi blugi tociţi. Fu surprinsă să vadă că era ras în 
cap. Nu-şi amintea acest amănunt. Nu, pentru că atunci purtase 
o şapcă neagră. Singurul păr de pe faţă se rezuma la 
sprâncenele sale negre şi o ţăcălie în barbă. Insă nu uitase ochii 
aceia, albaştri şi reci, de nepătruns, imperturbabili. Nişte ochi de 
rechin. 

Tremură când el se holbă la ea, căldura dispărând brusc din 
încăpere. 

— Te-ai trezit, spuse el. Vino cu mine. 

Sesiză o urmă de accent australian, însă unul tocit de trecerea 

anilor petrecuţi departe de casă. 

— Unde... trebuie să merg la toaletă. 

El se încrunta spre ea, după care o luă din loc. 

— Vino după mine. 

O conduse la o baie mică de pe hol. Era un veceu turcesc, fără 
scaun, cu un duş fără perdea şi o mică chiuvetă pătată, cu un 
robinet care curgea. Safia intră. Intinse mâna spre mânerul de la 
uşă, nefiind sigură dacă i se va permite să aibă intimitate. 

— Să nu stai mult, spuse el, împingând uşa şi închizând-o 
complet. 

Rămasă singură, se uită prin camera mică, căutând arme, 
orice fel de mijloace de scăpare. Şi aici, singura fereastră avea 
zăbrele. Cel puţin pe asta putea să se uite afară. Se grăbi să 
ajungă la geam şi aruncă o privire spre micul cartier de jos, 
cuibărit chiar lângă mare. Palmierii şi clădirile albe se întindeau 
între ea şi apă. In stânga, fluturau nişte copertine în culorile 
curcubeului, indicând existenţa unei pieţe - souk-ul. La 
depărtare, parcele verzi dincolo de oraş conturau plantațiile de 
banane, de nuci de cocos, trestie de zahăr şi papaya. 

Ştia locul acesta. 

Oraşul-Grădină din Oman. Salalah. 

Era capitala provinciei Dhofar, destinaţia iniţială a navei 
Shabab Oman. Era o regiune luxuriantă, verde, cu căderi de apă 
şi râuri care alimentau păşunile şi islazurile. Numai în această 
zonă a Omanului vânturile, musonii binecuvântau pământul cu 
reprize de precipitaţii, o ploaie regulată şi o ceaţă aproape 
continuă deasupra munţilor din vecinătatea coastei. Era o climă 
cum nu mai întâlneai în Golf şi care permitea creşterea rarilor 
copaci din care se extrăgea tămâia, o sursă de belşug şi 
abundență în vremurile de demult. Bogăţiile de aici duseseră la 
fondarea oraşelor legendare Sumharam, Al-Balid şi, nu în ultimul 
rând, a oraşului pierdut Ubar. 

De ce o aduseseră răpitorii ei aici? 

Se îndreptă spre toaletă şi se uşură rapid. După aceea se 
spălă pe mâini şi-şi privi chipul reflectat în oglindă. Părea o 
umbră a femeii care fusese, sfrijită, încordată, cu ochii afundaţi 
în orbite. 

Însă era în viaţă. 

Auzi un ciocănit în uşă. 

— Ai terminat? 

Neavând ce să facă, Safia se întoarse la uşă şi o deschise. 

Bărbatul dădu din cap. 

— Pe aici. 

O luă înainte, fără ca măcar să se uite înapoi, foarte sigur că 
deţinea controlul asupra situaţiei. Safia îl urmă. N-avea de ales, 
însă abia îşi târa picioarele, îngreunate de disperare. O conduse 
în jos, printr-un scurt coridor cu scări, apoi de-a lungul altui hol. 
Alţi bărbaţi, cu priviri dure şi puşti pe umăr, trândăveau în 
spatele intrărilor sau stăteau de pază. Intr-un final ajunseră la o 
uşă înaltă. 

Bărbatul ciocăni şi împinse uşa, deschizând-o. 

Safia se trezi într-o cameră mobilată spartan: un covor jerpelit, 
demult decolorat de soare, o singură canapea şi două scaune de 
lemn. Două ventilatoare bâzâiau, învârtind aerul din încăpere. O 
masă lipită la perete se încovoia sub greutatea unei mulţimi de 
arme, echipament electronic şi un laptop. Mai era un cablu care 
ajungea până la fereastra din apropiere către o antenă mică de 
satelit, de mărimea unei palme, îndreptată spre cer. 

— Asta-i tot, Kane, spuse femeia, plecând din faţa 
computerului. 

— Doamnă căpitan. 

Bărbatul dădu din cap şi plecă, închizând uşa. Safiei îi trecu 
prin minte posibilitatea de a se întinde spre una dintre armele de 
pe masă, însă ştia că n-ar ajunge la nici un pas distanţă de ele. 
Era prea slăbită, prea nesigură pe picioare. 

Femeia se întoarse spre ea. Purta nişte pantaloni negri largi, 
un tricou gri şi peste acesta o cămaşă lejeră cu mâneci lungi, 
descheiată la nasturi, cu manşetele suflecate până la coate. 
Safia observă tocul negru al unui pistol pe care-l ţinea într-o 
parte. 

— Te rog, ia loc, îi spuse ea, arătându-i unul dintre scaunele 
de lemn. 

Safia se mişcă încet, însă se conformă. 

Femeia rămase în picioare, plimbându-se de colo-colo în 
spatele canapelei. 

— Dr. Al-Maaz, se pare că reputaţia dumitale de expertă în 
perioada antică a acestei regiuni a intrat în atenţia superiorilor 
mei. 

Safia abia dacă îi înţelegea cuvintele. Se trezi holbându-se la 
faţa femeii, la părul ei negru, la buzele ei. Aceasta era femeia 
care încercase s-o omoare la British Museum, care orchestrase 
moartea lui Ryan Fleming, care-i omorâse toţi prietenii noaptea 
trecută. Feţele lor, imaginile i se amestecau în minte, 
distrăgându-i atenţia de la cuvintele ei. 

— Mă asculţi, dr. Al-Maaz? 

Nu putea să-i răspundă. Căuta să vadă ce era funest în 
această femeie, de unde izvora o asemenea cruzime şi 
sălbăticie. Vreun semn, vreo cicatrice, o anumită înţelegere. 
Nimic din toate astea. Cum de se putea aşa ceva? 

Femeii îi scăpă un oftat profund. Ocoli canapeaua şi luă loc, 
aplecându-se în faţă, cu coatele pe genunchi. 

— Painter Crowe, spuse ea. 

Numele pe care nu se aşteptase să-l audă o făcu pe Safia să 
tresară, străfulgerată de un val brusc de furie. 

— Painter... a fost partenerul meu. 

Şocul şi neîncrederea o cuprinseră pe Safia. „Nu...” 

— Văd că ţi-am captat atenţia. 

Un zâmbet de satisfacţie abia perceptibil i se întipări pe buze. 

— Trebuie să afli adevărul. Painter Crowe se folosea de tine. 
De voi toţi. Punându-vă în pericol fără să fie nevoie. Păstrând 
anumite secrete. 

— Minti, bombăni ea într-un final, printre buzele-i uscate. 

Femeia se lăsă pe spate în canapea. 

— N-am de ce să mint. Spre deosebire de Painter, eu o să-ţi 
spun adevărul. Chestia asta în care ai fost implicată accidental, o 
descoperire făcută după o nenorocire, poate reprezenta, cu 
puţină şansă, cheia unei puteri colosale. 

— Nu ştiu despre ce vorbeşti. 

— Vorbesc despre antimaterie. 

Safia se încruntă, nevenindu-i să creadă. Femeia continuă, 
vorbindu-i despre explozia de la muzeu, urmele radiaţiei, 
căutarea sursei primare a unei forme stabile de antimaterie. In 
ciuda dorinţei sale de a nega totul, o mare parte din toate astea 
începeau să capete sens. Câteva dintre cuvintele lui Painter, o 
parte din aparatura lui, presiunile exercitate de guvernul SUA. 

— Fragmentul de meteorit care a explodat la muzeu, continuă 
femeia. S-a afirmat că stătuse de pază la adevăratele porţi ale 
oraşului pierdut Ubar. Aici este locul unde intervii dumneata ca 
să ne deschizi calea. 

Ea clătină din cap, mai mult a negare. 

— Dar e absurd. 

Femeia o mai fixă cu privirea încă un moment, se ridică în 
picioare şi traversă camera. Trase ceva de sub masă şi luă un 
dispozitiv din echipamentul de pe masă. Când se întoarse, Safia 
îşi recunoscu propria geantă-diplomat. 

Femeia desfăcu încuietorile, dându-le peste cap şi deschise 

larg capacul. Inima de fier era aşezată pe o bucată de polistiren 
negru, mulat după forma inimii. Avea o strălucire roşiatică în 
lumina puternică a soarelui. _ 

— Acesta este artefactul pe care l-ai descoperit. In interiorul 
unei statui datând cam din anul 200 î.Hr. Având scris pe 
suprafaţa sa numele Ubar. 

Safia dădu uşor din cap, aprobator, surprinsă de cunoştinţele 
femeii. Se părea că ştia totul despre ea. 

Femeia se aplecă şi trecu dispozitivul pe care-l ţinea de mâner 
pe deasupra artefactului. Dispozitivul pârâi şi trosni, ca un contor 
Geiger. 

— Indică_ un nivel al radiaţiei extrem de scăzut. Abia 
detectabil. Insă e acelaşi ca şi în cazul meteoritului explodat. Ţi-a 
spus Painter vreodată chestia asta? 

Safia îşi aduse aminte că Painter testase artefactul cu un 
dispozitiv similar. Oare putea fi adevărat? Disperarea o cuprinse 
din nou, resimţind-o ca pe o piatră rece în stomac. 

— Avem nevoie de dumneata ca să-ţi continui munca pentru 
noi, spuse femeia închizând geanta la loc. Să ne conduci spre 
porţile oraşului pierdut Ubar. 

Safia tresări la zgomotul produs la închiderea genţii. Toată 
vărsarea de sânge, toţi morţii... toate erau legate de 
descoperirea ei. Din nou. 

— N-o s-o fac! murmură ea. 

— O s-o faci sau o să mori. 

Safia clătină din cap şi ridică din umeri. Nu-i păsa. Tot ceea ce 
iubise îi fusese luat. De femeia asta. N-avea s-o ajute niciodată. 

— O să mergem mai departe cu sau fără dumneata. Mai sunt 
şi alţi experţi în acest domeniu. Şi dacă refuzi, pot să-ţi fac 
ultimele ore din viaţă foarte neplăcute. 

Ultimele cuvinte îi smulseră un râset uşor. „Neplăcute?” După 
tot iadul prin care trecuse... Safia îşi ridică privirea, uitându-se 
pentru prima oară în ochii femeii, unde până acum se temuse să 
se uite. Nu erau reci ca ai bărbatului care o adusese aici. Aveau o 
sclipire de furie profundă... dar şi de confuzie. Din cauza 
expresiei de încrâncenare de pe faţă, buzele îi erau subţiate. 

— Fă ceea ce trebuie să faci, spuse Safia, dându-şi seama de 
puterea pe care i-o dădea propria disperare. N 

Femeia asta nu putea să se atingă de ea, să-i facă vreun rău. li 
luaseră prea mult noaptea trecută. Nu mai rămăsese nimic cu 
care s-o amenințe. Şi amândouă ştiau asta. 

Văzu o undă de îngrijorare pe fața celeilalte femei. 


240 


„Are nevoie de mine”, ştiu Safia cu certitudine în acel 
moment. Femeia minţise că putea să apeleze la alţi experţi. Nu 
mai avea la cine să apeleze. Safia simţi cum îi curge oţel prin 
vine, întărindu-i hotărârea şi spulberându-i şi ultimele rămăşiţe 
ale moleşelii induse de droguri. 

Cu mult timp în urmă, o femeie apăruse de nicăieri şi intrase 
în viaţa ei, cu o bombă prinsă de piept, plină de pasiunea 
fanatismului religios, curmând vieţi fără pic de milă. Toată 
acţiunea fusese îndreptată împotriva Safiei. 

Acea femeie murise în explozia produsă atunci la Tel Aviv. 
După aceea, Safia nu avusese cum să se confrunte cu ea, s-o 
facă responsabilă pentru ceea ce se întâmplase. În schimb, îşi 
asumase ea toată vina. Insă era chiar mai mult de atât. Safia nu 
putuse niciodată să se răzbune exact la fel pentru morţii care-i 
zăceau la picioare, să se purifice şi să scape de vina asumată. 

Ceea ce nu se mai putea spune şi acum. 

Se uită la cea care o capturase, fără să renunţe nici un 
moment la contactul vizual. 

Işi aminti că şi-ar fi dorit să o poată opri pe femeia aceea în Tel 
Aviv, s-o vadă mai devreme, să prevină în vreun fel explozia, 
moartea celor din jur. Oare era adevărată povestea asta cu sursa 
de antimaterie? Işi fixă în minte explozia de la British Museum şi 
efectele devastatoare de după. Ce ar vrea cineva ca femeia asta 
să facă oare cu o asemenea putere? Câţi alţii ar mai muri? 

Safia nu putea îngădui să se întâmple asta. 

— Cum te cheamă? 

Intrebarea o făcu să tresară pe cea care o ţinea captivă. 
Reacţia îi provocă o plăcere deosebită Safiei, un sentiment 
dureros, dar plin de satisfacţie, la fel de strălucitor ca lumina 
soarelui. 

— Ai spus că o să-mi spui adevărul. 

Femeia se încruntă şi mai tare, însă răspunse pe un ton 
scăzut: 

— Cassandra Sanchez. 

— Ce-o să mă puli să fac, Cassandra? 

Safiei îi făcu plăcere privirea iritată pe care i-o aruncă brusc 
cealaltă la auzul propriului nume. 

— Dacă o să cooperez. 

Femeia se ridică în picioare, plină de furie. 

— Intr-o oră o să plecăm spre mormântul lui Imran. Acolo unde 
a fost găsită statuia din care ai scos inima. Acolo unde 
planificaseşi să mergi împreună cu ceilalţi. O să începem de 

acolo. 

Safia se ridică în picioare. 

— O ultimă întrebare. 

Femeia se uită le ea, derutata. 

— Pentru cine lucrezi? Spune-mi şi o să cooperez. 

Inainte să răspundă, se îndreptă spre uşă, o deschise şi-i făcu 
semn bărbatului să-şi ia prizoniera de-acolo. li vorbi din pragul 
uşii: 

— Lucrez pentru guvernul SUA. 


1.01 P.M. 


Cassandra aşteaptă până când curatorul muzeului ieşi şi uşa 
fu închisă. li dădu un şut unui coş de hârtii împletit din frunze de 
palmier, aruncându-l de partea cealaltă a camerei, împrăştiindu-i 
conţinutul pe duşumea. O cutie de Pepsi zăngăni şi se rostogoli 
până când se opri lângă canapea „Jigodia dracului...” 

Trebuia să se abţină de la alte izbucniri, înfrânându-şi furia. 
Femeia păruse învinsă. Cassandra nu şi-o imaginase atât de 
vicleană. Văzuse schimbarea survenita în privirea celeilalte, cum 
avusese loc transferul de putere de la ea la prizonieră. lar ea nu 
fusese în măsură să împiedice asta. Cum de se întâmplase aşa 
ceva? 

Strânse din pumni, după care îşi relaxă degetele şi-şi scutură 
mâinile. 

— Jigodia... murmură ea spre camera goală. 

insă cel puţin prizoniera avea de gând să coopereze. Era o 
victorie care ar fi trebuit s-o satisfacă. Pastorul avea să fie 
mulţumit. 

Cu toate astea, simţea un gust de fiere în gură, făcând-o să 
aibă aceeaşi proastă dispoziţie. Femeia era mult mai puternică 
decât îşi imaginase Cassandra. Incepu să înţeleagă interesul pe 
care Painter îl manifesta pentru această femeie. 

Painter... 

Cassandra scoase un oftat plin de îngrijorare. Cadavrul lui nu 
fusese găsit. Asta îi dădea un sentiment de nesiguranţă. Ce bine 
ar fi fost dacă... 

Un ciocănit în uşă îi întrerupse gândurile. John Kane intră 
înăuntru chiar înainte ca ea să se poată întoarce. O cuprinse 
iritarea la invadarea ostentativă a intimităţii ei, la lipsa de 

respect a bărbatului. 

— l-am dus masa de prânz prizonierei, spuse el. O să fie gata 
de drum la ora 14.00. 

Cassandra se îndreptă spre masa cu echipamente electronice. 

— Cum merge dispozitivul băgat sub piele? 

— Inregistrează perfect. Semnalul de urmărire e foarte 
puternic. 

Noaptea trecută, după ce prizoniera fusese drogată, îi 
implantaseră un microtransmiţător sub piele, între omoplaţi. 
Acelaşi tip de dispozitiv pe care Cassandra se presupunea că 
trebuia să i-l implanteze lui Zhang, când erau în Statele Unite. 
Cassandra avusese o deosebită satisfacţie să se folosească de 
propriul dispozitiv al lui Painter în această chestiune. 
Microtransmiţătorul avea să acţioneze ca o lesă electronică 
asupra prizonierei, atunci când aveau să se afle pe stradă. 
Puteau astfel s-o urmărească pe muzeografă într-un cerc cu raza 
de şaisprezece kilometri. Orice tentativă de a scăpa din ghearele 
lor avea să fie zadarnică. 

— Foarte bine, spuse ea. Vezi dacă oamenii tăi simt pregătiţi. 

— Sunt. 

Kane se zbârli la ordinul ei, însă ştia că şi capul său era în joc 
dacă această misiunea dădea, greş. 

— Vreo declaraţie de la autorităţile locale legată de explozia 
navei de azi-noapte? 

— CNN dă vina pe terorişti necunoscuţi, spuse el, pufnind la 
aceste ultime cuvinte. 

— Dar despre supraviețuitori? Sau cadavre? 

— In mod clar n-au fost supraviețuitori. Cei cu operaţiunile de 
salvare abia au demarat cercetările pentru a determina cauza şi 
numărul cadavrelor rămase în urmă. 

Ea dădu din cap, în semn că a înţeles. 

— OK, pregăteşte-ţi oamenii. Eşti liber. 

Dându-şi ochii peste cap, el se întoarse şi ieşi din cameră, 
trăgând uşa după el, însă aceasta nu se închise complet. Ea 
trebui să se ducă până la uşă şi s-o închidă. Clanţa se închise cu 
un clic. 

„Continuă să mă enervezi, Kane... şi răzbunarea o să fie pe 
măsură.” 

Suspinând plină de frustrare, se duse înapoi la canapea. Se 
aşeză pe margine. N-au fost supraviețuitori. Şi-l imagină pe 
Painter, amintindu-şi prima oară când el îi cedase avansurilor ei 
subtile, seducţiei orchestrate cu mare grijă. Primul lor sărut. El 

avea gustul dulce al vinului pe care-l băuseră la cină. Braţele lui 
în jurul ei. Buzele lui... mâinile lui care alunecau uşor în jos, 
urmând forma şoldurilor. 

Puse mâna acolo unde zăbovise palma lui şi se lăsa pe spate 
pe canapea, mai puţin hotărâtă decât fusese înainte cu un minut. 
Simţea mai multă mânie decât satisfacţie după misiunea din 
noaptea trecută. Şi ştia şi de ce. Până când n-avea să vadă 
cadavrul înecat al lui Painter şi numele lui trecut pe lista morţilor 
recuperaţi din apă, n-avea să ştie niciodată cu certitudine. 

Mâna i se mişcă în jos de-a lungul şoldului, aducându-şi 
aminte. S-ar fi putut oare ca lucrurile între ei doi să evolueze într- 
un alt mod? Inchise ochii, degetele încleştându-i-se pe pântece, 
urându-se chiar şi pentru că se gândea la această posibilitate. 

„Să te ia naiba, Painter.” 

Indiferent de fanteziile ei, s-ar fi sfârşit rău. Asta era ceea ce 
învățase din trecut. Mai întâi tatăl ei... strecurându-se noaptea în 
patul ei, începând chiar de când avea unsprezece ani, drogat în 
ultimul hal, făcându-i promisiuni, ameninţând-o. Cassandra se 
retrăsese în lumea cărţilor, ridicând un zid între ea şi lumea din 
jur. Din cărţi învățase cum potasiul opreşte inima. Fără să poată 
fi depistat. In ziua în care ea împlinise şaptesprezece ani, tatăl ei 
fusese găsit mort în fotoliul său. Nimeni nu dădu atenţie unei 
înţepături de seringă, pe lângă celelalte înţepături. Mama ei o 
suspectă însă pentru asta şi se temu de ea. 

Neavând nici un motiv să rămână acasă, se înrolase în armată 
la optsprezece ani, descoperind că-i face plăcere să se 
întărească, să-şi testeze limitele. După care răspunsese ofertei 
de a intra în rândul Forţelor Speciale, în programul trăgătorilor de 
elită. Era o onoare, însă nu toată lumea gândea la fel. La Fort 
Bragg, un gradat o împinsese pe o alee, intenţionând să-i aplice 
o corecție. O culcase la pământ şi-i smulsese cămaşa de pe ea. 
„Cine-i tăticu' tău acum, curvă?” O mare greşeală. li rupsese 
ambele picioare. In plus, medicii nu mai fuseseră niciodată în 
măsură să-i vindece organele genitale. | se permisese să 
părăsească serviciul militar atâta timp cât îşi ţinea gura. 

Era bună la păstrat secrete. 

După aceea, urmase înrolarea în Sigma şi apoi în Ghildă. Acum 
totul începea să aibă legătură cu puterea. O altă modalitate de a 
se căli. lar ea acceptase. 

După care Painter... cu zâmbetul lui, cu calmul lui... 

Simti o durere acută. Era viu sau mort? 

Trebuia să afle. Ştia că nu era bine să facă presupuneri, 

trebuia să se gândească la planuri de rezervă. Se ridică de pe 
canapea şi se duse spre masa cu echipamente. Laptopul era 
deschis. Verifică semnalul de la microtransmiţătorul plantat în 
pielea prizonierei şi verifică atent caracteristicile sistemului de 
monitorizare prin GPS-ul aferent. Pe ecran apăru o reţea 
tridimensională. Dispozitivul de urmărire, reprezentat de un cerc 
albastru rotativ, indica faptul că femeia era în celulă. 

Dacă Painter era în apropiere, avea să vină după ea. 

Se uită fix pe ecranul calculatorului. Poate că prizoniera ei 
credea că mai devreme câştigase un avantaj, însă Cassandra 
gândea pe termen lung. 

Modificase transmiţătorul lui Painter, destinat implantării sub 
piele, combinându-l cu unul proiectat de Ghildă. Hibridul necesita 
amplificarea celulei energetice, însă odată făcută, modificările îi 
permiteau Cassandrei ca în orice moment să detoneze o granulă 
încastrată de explozibil C4, care să distrugă coloana vertebrală a 
femeii, omorând-o prin simpla apăsare a unei taste. 

Aşadar, dacă Painter încă mai trăia şi era pe-acolo pe undeva, 
era aşteptat cum se cuvine. 

Era pregătită să pună capăt tuturor incertitudinilor. 


1.32 P.M. 


Se prăbuşiră cu toţii pe nisip, cu oasele înţepenite. Din 
camionul fără prelată, furat, aflat pe şoseaua îngustă de coastă 
din spatele lor, ieşeau aburi de sub capota deschisă. Intinderea 
de nisip alb se desfăşura într-un arc de cerc, înconjurată de 
vârfuri stâncoase de calcar care se prăvăleau în mare la capătul 
opus. În plus, era pustie, izolată de orice sat. 

Painter se uită fix spre sud, încercând să străbată cu privirea 
cei aproximativ optzeci de kilometri care-i mai despărţeau de 
Salalah. Safia trebuia să fie acolo. Se rugă să nu fie deja prea 
târziu. 

În spatele său, Omaha şi cei trei membri ai Fantomelor 
Deşertului se  contraziceau în arabă deasupra motorului 
camionului. 

Ceilalţi căutau umbra stâncilor, prăbuşindu-se istoviţi în urma 
nopţii lungi petrecute pe drumul accidentat. 

Platforma de oţel a camionului nu amortiza în nici un fel 
zdruncinăturile datorate hârtoapelor din şoseaua de coastă. 


245 


Painter aţipise pe alocuri, însă nu reuşise să se odihnească în 
adevăratul sens al cuvântului, ci doar să viseze şi să perpelească 
în somn. 

Işi atinse ochiul stâng, umflat şi cu pleoapa pe jumătate 
închisă. Durerea îl făcu să se concentreze asupra situaţiei în care 
se aflau. Călătoria, deşi susţinută, fusese făcută cu viteza mică, 
fiind constrânşi de teren şi de starea în care se afla drumul vechi. 
lar acum se spărsese un furtun de la radiator. 

Această întârziere punea totul în pericol. 

Zgomotul unor paşi pe nisip îi atrase atenţia spre Coral. Purta 
o rochie largă, un pic prea scurtă, care-i lăsa la vedere gleznele 
dezgolite. Părul şi hainele îi erau mânjite de petele de benzină de 
pe platforma din spate a camionului. 

— Intârziem, spuse ea. 

El dădu din cap aprobator. 

— Insă cât de mult? 

Coral se uită la ceasul de mână, un ceas de scafandru marca 
Breitlinger. Era considerată ca fiind una dintre cei mai buni în 
materie de logistică şi strategie din cadrul Sigma. 

— Estimez că echipa de atac a Cassandrei a ajuns la mal, la 
Salalah, nu mai târziu de ora 10. O să întârzie doar cât o să fie 
necesar să se asigure că nu i-a reperat cineva şi nu-i face 
responsabili pentru explozia de la bordul navei Shabab şi să-şi 
asigure o poziţie de rezervă în oraş. 

— Şi cum ar sta lucrurile în cel mai bun şi în cel mai rău caz? 

— İn cel mai rău caz, au ajuns la mormânt acum două ore. În 
cel mai bun caz, se îndreaptă într-acolo chiar acum. 

Painter clătină din cap. 

— Nu-i un interval prea mare de timp. 

— Nu, nu este. Oricum, nu putem să ne furăm singuri căciula. 
Se uită la el. Echipa de atac şi-a demonstrat eficacitatea şi 
capacitatea de concentrare. După victoria repurtată pe mare, o 
să acţioneze cu şi mai mare hotărâre. Insă mai e o speranţă. 

— Care? 

— Deşi sunt foarte hotărâți, o să acţioneze cu multă prudenţă. 

El se încruntă neîncrezător. 

Coral îi explică: 

— Ai menţionat mai devreme elementul-surpriză. De fapt, nu 
ăsta e punctul nostru forte. Din profilul psihologic al căpitanului 
Sanchez, pe care l-am primit eu, nu e o persoană care să-şi 
asume riscuri. O să acţioneze ca şi cum s-ar aştepta să fie 
urmărită. 

— Şi asta-i în avantajul nostru? În ce sens? 

— „Când cineva se tot uită înapoi, mai mult ca sigur o să se- 
mpiedice.” 

— Câtă filosofie Zen ai în tine, Novak. 

Ea ridică din umeri. 

— Maică-mea a fost budistă. 

li aruncă o privire scurtă. Răspunsul fusese rostit pe un ton 
atât de neutru, încât nu putea să spună dacă glumise sau nu. 

— OK, strigă Omaha, în momentul în care motorul se înecă, 
gâjâi şi porni. 

Făcea mult mai mult zgomot decât înainte, însă mergea. 

— Toată lumea, sus! 

Izbucniră câteva proteste înăbușite în timp ce se ridicau de pe 
nisip. 

Painter sări în spatele camionului înaintea Karei, dându-i o 
mână de ajutor ca să urce şi ea. Simţi un tremur în mâinile 
femeii. 

— Vă simţiţi bine? 

Ea îşi eliberă mâna, evitând să se uite în ochii lui. 

— Sunt bine. Nu-s decât îngrijorată pentru Safia. 

După care îşi găsi un loc umbros în colţul din spate. 

Ceilalţi făcură acelaşi lucru. Soarele începuse să încingă 
platforma metalică. 

Omaha sări şi el în spate în timp ce uriaşul Barak închise 
capota. Era mânjit de benzină şi vaselină de la coate până în 
vârful degetelor. 

— L-aţi făcut să meargă, spuse Danny, uitându-se cu ochii 
mijiţi la fratele său, nu atât din cauza strălucirii soarelui, cât a 
faptului că nu vedea prea bine. 

lşi pierduse ochelarii de vedere în timpul exploziei. Fusese o 
iniţiere cam dură în secretele Arabiei pentru acest tânăr, însă se 
părea că-i face faţă. 

— Crezi că motorul o să reziste până la Salalah? 

Omaha dădu din cap, prăbuşindu-se pe platformă lângă fratele 
său. 

— L-am cârpit la repezeală. Am blocat furtunul ăla crăpat ca 
să nu mai curgă. S-ar putea ca motorul să se supraîncălzească, 
însă mai avem cam optzeci de kilometri de mers. O să ajungem. 

Painter şi-ar fi dorit să-i împărtăşească entuziasmul. Işi făcuse 
culcuş undeva între Coral şi Clay. Camionul porni pe neaşteptate, 
împingându-i unii în alţii, făcând armăsarul să necheze neliniştit. 
Bătu cu copitele în platforma incomodă. Rotocoale de fum de la 

teava de eşapament se ridicară în aer în timp ce camionul se 
clatină şi intră din nou pe şosea îndreptându-se spre Salalah. 

Cum soarele se reflecta de pe orice suprafaţă, Painter închise 
ochii ca să se protejeze împotriva strălucirii supărătoare. Fără 
nici o şansă să tragă un pui se somn, se trezi gândindu-se la 
Cassandra. Rememoră experienţa trăită în trecut cu fosta sa 
parteneră: şedinţele legate de strategii, întâlnirile între diferitele 
structuri, diversele operaţiuni desfăşurate pe teren. Cassandra 
se dovedise egala sa. Insă el fusese orb la subterfugiile ei, la 
doza ei de sânge rece. Aici reuşise ea să-l surclasase, devenind 
un agent operativ de teren mai bun ca el. 

Cugetă la cuvintele spuse de Coral mai devreme: „Când 
cineva se tot uită înapoi, mai mult ca sigur o să se-mpiedice”. 
Oare aşa făcuse şi el? Incă de la tentativa de furt de la muzeu, 
pe care o dejucase, fusese prea conştient de trecutul său comun 
cu al Cassandrei, se concentrase prea mult asupra ei şi asta îl 
zăpăcise, neîngăduindu-i să creeze un echilibru între prezent şi 
trecut. Nici măcar în inima lui. Oare de-asta lăsase garda jos la 
bordul lui Shabab Oman? O credinţă nemărturisită în esenţa de 
fapt bună a Cassandrei? Dacă se îndrăgostise de ea însemna că 
se petrecuse totuşi ceva adevărat între ei. 

Acum ştia cum stăteau lucrurile. 

Un mârâit de protest îi atrase atenţia revenind la ce se 
întâmpla pe platforma camionului. Clay trase cu putere roba ca 
să-şi acopere genunchii. Nu arăta mai deloc a arab, cu pielea 
palidă, cu părul roşcat ras şi cerceii lui din urechi. li surprinse 
privirea lui Painter şi-l întrebă: 

— Aşadar, ce crezi? O să ajungem acolo la timp? 

Painter ştia că de-acum înainte era mai bine să fie sincer. 

— Nu ştiu. 


2.12 P.M. 


Safia stătea pe bancheta din spate a maşinii Mitsubishi cu 
tracţiune integrală. Alte trei vehicule identice veneau în urma lor. 
Compuneau un mic convoi funerar ce se îndrepta spre 
mormântul tatălui Fecioarei Maria, Nabi Imran. 

Safia stătea ţeapănă. SUV-ul mirosea a maşină nouă. Interiorul 
scorţos - pielea de culoarea tăciunelui, ornamentele din titan, 
luminile care ieşeau în evidenţă de culoare albăstruie - toate 

contrastau cu starea deplorabilă în care se afla pasagera sa. Şi 
pentru confuzia din mintea ei nu putea să dea vina decât pe 
efectele secundare ale sedativelor. De fapt, o derutase extrem 
de tare conversaţia avută mai devreme cu Cassandra. 

„Painter...” 

Cine era el? Cum de putuse să fie cândva partenerul 
Cassandrei? Ce însemna asta? Se simţi mâhnită, chiar jignită, în 
timp ce-şi imagină zâmbetul lui ambiguu, modul în care mâna lui 
i le atinsese uşor pe ale ei, liniştitor. Ce altceva îi mai ascunsese? 
Safia îşi reprimă sentimentele, nefiind încă în măsură să înfrunte, 
nefiind sigură nici măcar de ce o afectează atât de mult. Abia 
dacă-l cunoştea. 

In loc de asta, îşi concentra atenţia asupra celeilalte afirmaţii 
îngrijorătoare a Cassandrei. Cum de lucra pentru guvernul SUA? 
Oare aşa ceva era posibil? Deşi Safia cunoştea bine faptul că 
politica externă americană putea fi ocazional nemiloasă, nu 
putea să înţeleagă cum politicienii din SUA ar fi putut sprijini 
acest atac. Până şi oamenii din subordinea Cassandrei aveau 
ceva brutal, o sclipire de mercenari în privire. Simpla lor 
apropiere îi făcea pielea de găină. In nici un caz nu erau nişte 
soldaţi americani obişnuiţi. 

Şi după aceea mai era şi bărbatul acela pe care-l chema Kane, 
îmbrăcat întotdeauna în negru. li recunoscuse accentul de 
Queensland. Un australian. Conducea maşina lor, apăsând puţin 
cam tare pe acceleraţie. Lua curbele prea strâns, aproape 
nervos. Care era povestea lui? 

Celălalt ocupant al maşinii stătea lângă Safia. Cassandra se 
uita la peisajul din jur care rămânea cu repeziciune în urmă, cu 
mâinile în poală, asemenea oricărui turist. Cu excepţia faptului 
că avea trei arme asupra ei. Cassandra i le arătase Safiei. Ca 
avertisment. Una într-un toc de umăr, o alta la baza spatelui, iar 
ultima prinsă la gleznă. Safia suspecta faptul că exista şi o a 
patra armă, ascunsă. Incolţită, n-avea altceva de făcut decât să 
stea acolo, liniştită. 

În timp ce traversau zona centrală din Salalah, Safia privi 
harta electronică de pe bordul maşinii. Ocoliră o staţiune la malul 
mării, Hilton Salalah, după care intrară direct în trafic, fără să 
mai ocolească, îndreptându-se spre districtul municipal din 
interior, zona al-Quaf, acolo unde îi aştepta mormântul lui Nabi 
Imran. 

Nu mai era mult de mers. Salalah era un oraş mic, pe care-l 
parcurgeai în câteva minute de la un capăt la celălalt. Atracţiile 

principale ale oraşului se aflau dincolo de municipalitate, dincolo 
de minunăţiile naturale ale peisajului înconjurător: magnifica 
plajă de nisip  Mughsal, ruinele străvechi  Sumhurran, 
numeroasele plantaţii care prosperau sub valul de ploi musonice. 
Şi puţin mai departe, în partea centrală, munţii înverziţi Dhofar 
care păreau un paravan în zare, unul dintre puţinele locuri din 
lume unde creşteau rarii copaci ce produceau tămâie. 

Safia se uită spre munţii învăluiţi în ceaţă, un loc al misterului 
şi abundenței eterne. Deşi petrolul înlocuise tămâia ca sursă 
principală de bogăţie a Omanului, aceasta încă mai domina 
economia locală din Salalah. Pieţele tradiţionale în aer liber 
parfumau oraşul cu mirosul mostrelor făcute din apă din petale 
de trandafir, ambră cenuşie, lemn de santal şi smirnă. Era 
centrul mondial al parfumurilor. Toţi producătorii de top dădeau 
o fugă până aici cu avionul pentru sticluţele cu mostre. 

Cu toate astea, în trecut, tămâia fusese adevărata comoară a 
ţării, surclasând până şi aurul. Schimburile făcute cu preţiosul 
parfum alimentau comerţul din Oman, oamenii îşi conduceau 
bărcile - dhow - peste mări, având ca destinaţii în nord, Iordania 
şi Turcia, iar spre vest, Africa. Insă mai era şi ruta parcursă pe 
uscat, Drumul Tămâii, care devenise subiect de legenda. Ruine 
străvechi marcau din loc în loc drumul secret şi misterios, iar 
istoriile lor se amestecau cu religia iudaică, creştină şi islamică. 
Dar cel mai faimos era Ubar, oraşul celor o mie de coloane, 
întemeiat de descendenţii lui Noe, un oraş care se îmbogăţise 
datorită rolului important pe care-l jucase ca sursă majoră de apă 
pentru caravanele care treceau prin deşert. 

Acum, după un mileniu, Ubar devenise din nou un centru al 
puterii. Fusese vărsat sânge ca să i se descopere secretul, ca să 
iasă la suprafaţă inima sa. 

Safia trebui să se abţină să-şi arunce privirea peste umăr la 
geanta argintie din spate. Inima de fier provenise din Salalah, o 
firimitură de pâine lăsată în urmă, un semn care ducea spre 
adevărată bogăţie a Ubarului. 

Antimateria. 

Oare era posibil? 

Mitsubishi-ul încetini, se întoarse şi intră pe o stradă laterală 
nepavată. Trecură de un şir de tarabe dispuse la marginea 
drumului, adăpostite de palmieri, unde se vindeau curmale, nuci 
de cocos şi grapefruit. Maşina lor trecu uşor pe lângă ele. Safia 
se gândi să sară din maşină, să încerce să scape. Insă fusese 
prinsă cu centura de siguranţă. Orice mişcare pe care ar fi făcut- 

o ca să-şi desfacă brusc centura ar fi fost oprită. 

Şi apoi mai erau şi vehiculele din spate, pline de oameni 
înarmaţi. Unul dintre acestea întoarse şi intră pe străduţă în 
urma lor, celelalte continuară să meargă înainte, probabil ca să 
ocolească şi să intre prin capătul opus al străzii, închizând 
cordonul de siguranţă. Safia se minună de atâtea măsuri 
suplimentare. Kane şi Cassandra păreau mai mult decât 
suficienţi să se ocupe de prizoniera lor. Safia ştia că nu exista 
nici o cale de scăpare. 

Orice ar fi încercat ar fi însemnat moarte sigură. 

Simţea cum un val de căldură febrilă, o furie îndelung 
suprimată, o ardea pe dinăuntru. N-avea să se sacrifice în mod 
inutil. Avea să le cânte în strună, aşteptând să se ivească o 
oportunitate. Se uită dintr-o parte la Cassandra. Trebuia să se 
răzbune... pentru prietenii ei, pentru ea însăşi. Gândul acesta îi 
dădu putere în momentul în care maşina lor opri lângă un set de 
porţi din fier forjat. 

Intrarea spre mormântul lui Nabi Imran. 

— Nu încerca nimic, o avertiză Cassandra, ca şi cum i-ar fi citit 
gândurile. 

John Kane vorbi cu un portar, aplecându-se pe jumătate afară 
pe geam. După care îi strecură în mână câţiva riali, moneda 
naţională din Oman. Paznicul de la poartă apăsă pe un buton, iar 
poarta se deschise larg, permiţând maşinii să intre. Kane intră 
încetişor şi parcă. 

Cealaltă camionetă ocupă o poziţie de aşteptare lângă 
tarabele de pe marginea drumului. j 

Kane cobori rapid şi veni în spate să-i deschidă uşa. În condiţii 
normale, putea să fie un gest galant. Insă acum era doar o 
măsură de precauţie. li oferi o mână de ajutor ca s-o ajute să 
coboare. 

Safia îl refuză, coborând de una singură. Cassandra veni prin 
spatele maşinii. Căra şi geanta cu ea. 

— Ce facem acum? 

Safia se uită în jur. De unde să înceapă? 

Stăteau în mijlocul unei curţi cu dale de piatră, înconjurate de 
nişte mici grădini foarte bine îngrijite. in partea cealaltă a curţii 
se înălța o mică moschee. Minaretul său, văruit în alb, se ridica 
orbitor înspre soarele strălucitor al miezului zilei, având în vârf 
un dom de aur roşiatic. Un minibalcon circular amplasat sus de 
tot marca locul de unde muezinul cânta adhan, chemarea 
musulmană la rugăciune, de cinci ori pe zi. 

Safia se rugă şi ea în gând. Tăcerea fu singurul răspuns, însă o 
făcu să se simtă mai bine, alinând-o. În interiorul curţii, sunetele 
oraşului din jur erau atenuate, aproape în surdină, ca şi cum 
până şi vântul se domolise datorită sfinţeniei acestui sanctuar. 
Cu toate astea, câţiva credincioşi se perindau discret, plini de 
respect faţă de cavoul care se întindea de-a lungul unei laturi a 
curţii: o construcţie lungă, joasă, încadrată de arcade, vopsită în 
alb şi decorată cu verde. In interiorul construcţiei se afla 
mormântul lui Nabi Imran, tatăl Fecioarei Maria. 

Cassandra păşi în faţa ei. Nerăbdarea şi nervozitatea femeii, 
energia ei înăbuşită clintiră aerul, lăsând o dâră aproape 
palpabilă în urma ei. 

— Aşadar, cu ce începem? 

— Cu începutul, murmură Safia şi porni înainte. 

Aveau nevoie de ea. Deşi era prizonieră, n-avea s-o grăbească 
nimeni. Cunoştinţele ei îi serveau drept scut de protecţie. 

Cassandra porni în urma ei. 

Safia păşi spre intrarea în criptă. Un bărbat îmbrăcat cu o 
robă, unul dintre îngrijitorii mormântului, le ieşi în întâmpinare. 

— Salam alaikum, le ură el. 

— Alaikum as salam, răspunse Safia. 

— As fa, se scuză el, făcându-le semn spre capul său. Femeilor 
nu li se permite accesul înăuntru cu capul descoperit. 

După care scoase două eşarfe verzi, gratuite. 

— Shuk ran, îi mulţumi Safia punându-şi rapid eşarfa pe cap. 

Degetele i se mişcau cu o dexteritate pe care crezuse c-o 
pierduse de mult. Resimţi o satisfacţie sporită atunci când omul 
trebui s-o ajute pe Cassandra. 

Ingrijitorul se dădu la o parte. 

— Pacea fie cu voi, le spuse el în timp ce se retrăgea în galeria 
întunecată, întorcându-se la post. 

— O să trebuiască să ne scoatem pantofii şi sandale, spuse 
Safia, făcându-le semn cu capul spre şirul de încălțări 
abandonate afară, lângă uşă. 

După ce se descălţară, intrară în criptă. 

Sanctuarul era constituit pur şi simplu dintr-un hol lung, care 
se întindea pe toată lungimea clădirii. La unul din capete se 
ridica o piatră funerară din marmură maronie, de mărimea unui 
mic altar. Deasupra marmurei, într-o pereche de vase identice de 
bronz, ardea nişte tămâie, răspândind în jur o mireasmă 
medicinală. Insă mormântul aflat sub piatra de căpătâi îţi capta 
atenţia imediat. In mijlocul holului se întindea un cavou lung de 

treizeci de metri, înălţat la jumătate de metru deasupra podelei 
şi drapat cu nişte pânze în formă de curcubeu, pânze imprimate 
cu fraze din Coran. De-o parte şi de alta a mormântului, podeaua 
era acoperită de covoraşe de rugăciune. 

— Asta-i ditamai mormântul, spuse Kane încet. 

Singurul credincios aflat acolo se ridică de pe covoraşul său, 
se uită la nou-veniţi şi ieşi în tăcere din incintă. Aveau tot spaţiul 
la dispoziţia lor. 

Safia parcurse încet cei treizeci de metri din lungimea 
mormântului acoperit cu pânze. Se spunea că dacă măsurai 
această lungime pe-o parte a mormântului, n-aveai să mai obţii 
aceeaşi valoare dacă făceai acelaşi lucru pe partea cealaltă. Ea 
nu gustase niciodată genul acesta de folclor, de poveşti 
transmise din gură în gură. 

Cassandra veni alături de ea, uitându-se atent în jur. 

— Ce ştii despre locul acesta? 

Safia ridică din umeri în timp ce ocolea capătul mormântului şi 
începu drumul înapoi spre piatra funerară. 

— La mormânt lumea se închină încă din Evul Mediu, însă tot 
ce este în jur... Dădu din mână ca să cuprindă cripta şi curtea din 
jur. Toate acestea sunt relativ noi. 

Safia merse înainte, spre piatra funerară din marmură. Puse o 
mână pe suprafaţa ei. 

— Acesta a fost locul în care Reginald Kensington a săpat şi 
dezgropat statuia de calcar care ascundea inima de fier, cu 
aproximativ patruzeci de ani în urmă. 

Cassandra păşi în faţă cu mica geantă. Făcu ocolul altarului 
din piatră. Firişoarele uşoare de tămâie care ieşeau din cele două 
vase de bronz se agitară şi se răsuciră în aer la trecerea ei, într-o 
mişcare nervoasă, bruscă. 

Kane întrerupse tăcerea: 

— Deci aici este îngropat pe bune tatăl Fecioarei Maria? 

— Există nişte controverse pe tema asta. 

Cassandra îi aruncă o privire. 

— Principalele grupuri creştine - catolicii, bizantinii, 
nestorienii, iacobiţii - cred că tatăl Mariei a fost un bărbat pe 
numite loachim. Insă acest lucru este contestat. Coranul susţine 
că ea se trăgea dintr-o familie extrem de respectată, familia 
Imran. La fel consideră şi credinţa iudaică. Potrivit legendelor lor, 
Imran şi soţia sa voiau un copil, însă femeia era stearpă. Imran s- 
a rugat să aibă un copil, un băiat pe care să-l dedice templului 
din lerusalim. Rugăciunea sa a avut parte de răspuns, soţia lui a 

rămas însărcinată - având însă o fată. Maria. În ciuda acestui 
fapt, bucuroşi, părinţii au făgăduit că fata îşi va dedica viaţa 
credinţei, în semn de slavă pentru miracolul Domnului. 

— Asta până când a rămas gravidă cu un înger. 

— Da, de-aici au început să se complice lucrurile între religii. 

— Dar cum rămâne cu statuia, cea de la capul mormântului? 
întrebă Cassandra, aducând conversaţia înapoi la ceea ce o 
interesa. De ce a fost amplasată aici? 

Safia stătea în faţa pietrei funerare din marmură şi-şi punea în 
sinea ei aceeaşi întrebare, aşa cum făcuse pe tot timpul 
călătoriei de la Londra încoace. De ce ar pune cineva un indiciu 
despre Ubar într-un loc legat de Fecioara Maria, un personaj 
venerat de toate cele trei credinţe religioase - iudaică, creştină şi 
islamică? Oare din cauză că se ştia că locul avea să fie protejat 
de-a lungul vremii? Fiecare religie avea interesul ei în păstrarea 
neschimbată a mormântului. Nimeni n-ar fi putut să anticipeze că 
Reginald Kensington avea să dezgroape statuia şi o s-o adauge 
colecţiei sale de-acasă, din Anglia. 

Insă cine adusese prima dată statuia în acest loc sfânt şi de 
ce? Oare datorită faptului că Salalahul marcase punctul de 
plecare în Drumul Tămâii? Fusese statuia primul semn, primul 
reper semnificativ care ducea spre inima Arabiei? 

Mintea Safiei se învârtea în jurul diferitelor scenarii posibile: 
vârsta statuii, misterele care învăluiau mormântul, veneraţia de 
care se bucura acest loc în ochii mai multor credinţe. 

Se întoarse spre Cassandra. 

— Trebuie să văd inima. 

— De ce? 

— Fiindcă ai dreptate. Statuia trebuie să fi fost amplasată aici 
dintr-un motiv anume. 

Cassandra se uită lung la ea, după care îngenunche pe un 
covoraş de rugăciune şi deschise capacul genţii. Inima de fier 
avea un luciu mai, acolo pe pernuţa ei cauciucată, de culoare 
neagră. 

Safia i se alătură şi ridică inima. Din nou o surprinse greutatea 
ei. Părea prea densă pentru o inimă scobită pe dinăuntru. Aşa 
cum stătea în picioare, simţi clipocitul uşor din interior, ca şi cum 
compartimentele interioare ale inimii de fier ar fi fost umplute cu 
plumb topit. 

O duse cu grijă până la altar. 

— Se spune că statuia a fost amplasată exact aici. 

In timp ce se învârtea, câteva bucățele de tămâie se scurseră 

din capătul unui vas de sânge al inimii şi se împrăştiară precum 
sarea pe partea de sus a altarului. 

Safia aduse inima în dreptul pieptului, punând-o în poziţie 
anatomică - având ventriculele în jos, arcul aortic trecând spre 
stânga - ca şi cum ar fi stat în propriul ei corp. Stătea deasupra 
mormântului lung şi îngust şi-şi imagină statuia de la muzeu 
înainte ca explozia s-o fi făcut praf. 

Era înaltă de aproape doi metri şi zece, împodobită şi 
acoperita cu o învelitoare a capului şi o eşarfă de faţă, articole 
tipice beduinilor de azi. Personajul reprezentat de statuie purta 
pe umăr un fel de lampă lungă în care se ardea tămâia la 
procesiunile funerare, ca şi cum ar fi avut o puşcă. 

Safia se uită în jos la granulele vechi de tămâie. Fusese oare 
aceeaşi tămâie care arsese cândva aici? Ţinu inima de fier cu un 
braţ şi luă de pe altar câteva dintre granulele cristaline căzute, 
aruncându-le în cel mai apropiat dintre vasele de bronz, spunând 
o rugăciune pentru prietenii ei. Acestea sfârâiră şi emanară un 
miros proaspăt şi dulceag în aerul din jur. 

Inchizând ochii, inhală aerul acesta mirosind a tămâie. Mirosul 
trecutului antic. Cu fiecare respiraţie, i se păru că porneşte 
înapoi în timp, până în vremurile de dinainte de Hristos. 

In faţa ochilor îi apăru copacul de mult dispărut, cel care 
produsese tămâia aceasta. Un copac strâmb, pitic, cu frunze 
micuţe, gri-verzui. Şi-i imagină pe oamenii care recoltaseră 
substanţa lipicioasă. Erau dintr-un trib izolat din munţi, atât de 
izolat şi de vechi, încât limba lor precedase araba modernă din 
zilele noastre. Doar o mână de oameni din trib mai supravieţuiau 
încă izolaţi, acolo în munţi, ducând o existenţă precară. In minte 
le auzi limba, o incantaţie şuierătoare care era comparată cu 
cântecul păsărilor. Aceşti oameni, Shahra, susțineau că sunt 
ultimii descendenţi în viaţă ai Ubarului, trăgându-şi obârşia din 
părinţii fondatori ai oraşului. 

Oare chiar aceşti oameni culeseseră tămâia asta? 

Pe măsură ce se transpunea în trecut cu fiecare gură de aer în 
parte, se simţi slăbită, aproape leşinată şi camera începu să se 
învârtă cu ea. Nemaiputând să distingă pentru moment care era 
tavanul şi care era podeaua, se apucă de marginea altarului, 
simțind că o lasă genunchii. 

John Kane o prinse de cot, cotul cu care susţinea inima. 

Asta îi slăbi strânsoarea braţului... şi inima căzu. 

Se lovi de altar cu putere, cu un zgomot înfundat şi se 
rostogoli peste marmura lucioasă, învârtindu-se pe suprafaţa ei 

de fier, uşor inegal şi şovăielnic, ca şi cum lichidul care se afla 
acolo înăuntru îi stricase echilibrul. 

Cassandra se întinse după ea s-o ridice. 

— Nu! strigă Safia. Las-o aşa! 

Inima se mai învârti încă o dată după care păru că pendulează 
şi se învârte uşor în sens contrar, apoi se opri complet. 

— N-o atinge. 

Safia se lăsă în genunchi, ajungând cu ochii la nivelul altarului 
de piatră. Tămâia făcea ca aerul să devină apăsător. 

Inima stătea exact în poziţia în care o ținuse mai înainte, cu 
ventriculele în jos şi arcul aortic în sus şi spre stânga. 

Safia se ridică în picioare. Işi ajustă poziţia corpului pentru a se 
potrivi din nou cu poziţia inimii, ca şi cum aceasta ar fi fost 
plasată în propriul piept. Odată aflată în poziţia dorită, îşi corectă 
modul în care-şi ţinea picioarele şi-şi ridică braţele, prefăcându- 
se că ţine o armă invizibila în mâini - sau aşa-zisa lampă 
funerară de ardere a tămâiei. 

Împietrită în poziţia statuii antice, Safia se uită în jos de-a 
lungul braţului său ridicat, urmărindu-l cu privirea. Era îndreptat 
direct spre axul lung al criptei, aliniat perfect. Safia îşi lăsă 
braţele în jos şi se uită drept la inima de fier. 

Care erau şansele ca inima de fier să se fi aşezat din pură 
întâmplare în această poziţie? Işi aminti de clipocitul dinăuntru, îi 
reveni imaginea inimii învârtindu-se şi oprindu-se şovăind în 
final. 

Asemenea unei busole. 

Măsură cu privirea lungimea foarte mare a mormântului, 
ridicându-şi mâna ca să vadă mai bine. Privirea îi trecu dincolo 
de ziduri, afară, pe deasupra oraşului din jur şi dincolo de acesta. 
La distanţă de coastă. Departe, spre munţii înverziţi din zare. 

După care îşi dădu seama. 

Trebuia să fie sigură. 

— Am nevoie de-o hartă. 

— De ce? întrebă Cassandra. 

— Fiindcă ştiu încotro o să mergem mai departe. 

12 
MĂSURI DE SIGURANŢĂ 


3 DECEMBRIE, 3.02 P.M. 
SALALAH 


Omaha, pe jumătate aţipit pe platforma camionului, simţi un 
pârâit dedesubt. „Ce dracu'...” Vibraţia platformei se intensifică, 
până la o trepidaţie puternică. Cei care moţăiseră, cu capetele 
atârnându-le într-o parte, se uitară în sus, cu feţele încruntate, 
încordate de îngrijorare. 

In partea din faţă a camionului, motorul se forţă, trosnind 
pentru ultima dată, după care muri scoțând fum cu un şuierat 
întretăiat. Nori negri se ridicară deasupra camionului, ieşind de 
sub capotă. li însoţi un miros de motorină arsă. Vehiculul alunecă 
până la marginea şoselei, izbindu-se cu roţile de costişa de lângă 
drum, unde se opri brusc. 

— Capătul liniei, spuse Omaha. 

Armăsarul arab, pursânge, bătu din copita în semn de protest. 

„Sunt de aceeaşi părere”, gândi Omaha. Se ridică în picioare 
alături de ceilalţi, îşi scutură roba de praf şi se îndreptă spre 
partea din spatei a benei. Trase maneta. Partea metalică se 
rabată în exterior şi se prăvăli cu putere în nisip. 

Coborâră cu toţii în timp ce căpitanul al-Haffi şi cei doi oameni 
ai săi, Barak şi Sharif, eliberau cabina. Fumul se ridica uşor spre 
cer. 

— Unde suntem? întrebă Kara, punându-şi mâna la ochi şi 
urmărind cu privirea drumul şerpuit. 

Pe partea cealaltă a drumului, câmpurile de trestie-de-zahăr 
se ridicau în straturi de frunze dense, făcând neclare distanţele 
la depărtare. 

— Cât de departe suntem de Salalah? 

— Cam la vreo trei kilometri, spuse Omaha, ridicând în cele 
din urmă din umeri. 

Nu era sigur. Putea să fie de două ori distanţa asta. 

Căpitanul al-Haffi se apropie de grup. 

— Ar trebui să plecăm acum. 

Făcu semn cu mâna spre fum. 

— Sigur o să vină cineva să vadă despre ce e vorba. 

Omaha dădu aprobator din cap. N-ar fi fost bine să fie găsiţi 
învârtindu-se în jurul unui camion furat. Nici chiar a unuia 
împrumutat. 

— O să trebuiască să mergem pe jos restul drumului, spuse 
Painter. 

Fusese ultimul care coborâse din camion. Ţinea armăsarul de 
o frânghie. Conduse calul nervos jos de pe platformă. Pe teren 
solid, aceasta se scutură şi se mişcă puţin. 

In timp ce Painter îl mângâia şi-l încuraja, Omaha observă că 
ochiul stâng al bărbatului începuse să se învineţească, deşi 
părea mai puţin umflat. Se uită într-o parte, ruşinat pentru 
ieşirea lui de mai devreme, dar încă furios în adâncul sufletului 
său. 

Fără nici un fel de echipament, porniră în curând la drum, 
mergând fără entuziasm pe lângă marginea drumului. Se 
deplasau asemenea unei caravane mici, în coloană, câte doi. 
Căpitanul al-Haffi se afla în frunte. Painter şi Coral, împreună cu 
calul, erau ultimii. 

Omaha îi auzi pe cei doi vorbind în şoaptă, probabil punând la 
cale o strategie de acţiune. Incetini ca să ajungă lângă ei. Refuza 
să rămână în afara discuţiei. Kara băgă şi ea de seamă acest 
lucru şi li se alătură. 

— Odată ajunşi în Salalah ce facem? întrebă Omaha. 

Painter se încruntă. 

— O să rămânem în umbră. Eu şi Coral o să mergem la... 

— Aşteaptă, îl întrerupse Omaha. N-o să mă lăsaţi deoparte. N- 
am de gând să mă ascund în vreun hotel în timp ce voi doi o să 
hălăduiţi pe-acolo. 

leşirea sa nervoasă fu auzită de toţi. 

— Nu putem să mergem cu toţii la mormânt, răspunse Painter. 
Am fi uşor de reperat. Eu şi Coral suntem antrenați în tehnici de 
supraveghere şi culegerea informaţiilor. O să trebuiască să 
executăm o recunoaştere a zonei, s-o căutăm pe Safia, să stăm 
la pândă dacă ea n-a ajuns încă acolo. 

— Şi ce faci dacă a fost deja acolo şi-a plecat? întrebă Omaha. 

— Putem să aflăm asta. O să punem câteva întrebări discrete. 

Kara interveni: 

— Dacă a plecat deja, n-o să ştim încotro au dus-o. 

Painter se uită fix la ea. Omaha văzu umbra de nelinişte din 
ochii bărbatului, la fel de negri ca şi vânătaia de sub ochiul 

stâng. 

— Crezi că e deja prea târziu, afirmă Omaha. 

— Nu ştim cu certitudine. 

Omaha se uită lung în zare scrutând în depărtare. Câteva 
clădiri puteau fi văzute la linia orizontului. Marginea oraşului. Era 
prea departe. Prea târziu. 

— Cineva trebuie să meargă în faţă, spuse Omaha. 

— Cum? întrebă Kara. 

Fără să se întoarcă, Omaha făcu semn cu degetul mare înapoi, 
arătând peste umăr. 

— Cu calul. Unul dintre noi... poate doi... ar putea să 
călărească spre oraş. Să meargă direct la mormânt. Să verifice 
locul. Să stea la pândă. Să o caute pe Safia. Să pornească pe 
urmele ei dacă a plecat. 

Drept răspuns se lăsă tăcerea. 

Coral îi întâlni privirea. 

— Eu şi Painter tocmai discutam despre asta. 

— Ar trebui să plec eu, spuse Painter. 

Omaha se opri, întorcându-se ca să se uite direct în ochii 
bărbatului. 

— Şi de ce dracu' ar fi aşa? Eu cunosc oraşul. Ştiu toate 
străzile lăturalnice. 

Painter îi susţinu privirea. 

— N-ai experienţă în supraveghere. Nu-i momentul pentru 
amatori. O să fi descoperit. O să ne spulberi avantajul. 

— Ei, pe dracu'! N-oi avea eu nici un fel de antrenament 
special, însă am în spate anii de lucru pe teren, în locuri unde cel 
mai bine e să nu fi văzut. Pot să mă amestec şi să mă pierd în 
mulţime dacă e nevoie. 

Painter spuse lucrurilor pe şleau, fără urmă de bravadă: 

— Insă eu sunt mai bun. Cu asta mă ocup. 

Omaha îşi strânse pumnii. Simţise siguranţa din vocea 
celuilalt. O parte din el voia să-l contrazică, însă altă parte îl 
credea. El n-avea experienţa lui Painter. Care era cea mai bună 
alegere? Cum putea să meargă pe jos când îi venea s-o ia la fugă 
după Safia? Inima îi era prinsă ca într-o gheară, provocându-i 
multă durere. 

— Şi ce faci dac-o găseşti? 

— Nimic, continuă Painter. O să-i studiez pe inamici. O să le 
găsesc punctul slab. O să aştept momentul oportun. 

Kara interveni, cu mâinile în şolduri: 

— Şi cu noi cum rămâne? 


259 


Coral îi răspunse în timp ce Omaha şi Painter îşi continuau 
disputa ajunsă în impas: 

— Avem o casă sigură, pentru situaţii de urgenţă, în Salalah. 
Cu bani gheaţă şi provizii. 

„Bineînţeles că aveau”, se gândi Omaha. 

— Arme? întrebă Kara. 

Coral confirmă, dând din cap. 

— Mai întâi o să mergem acolo. Să luăm tot ce e necesar. O să 
stabilesc legătura cu Washingtonul. Să-i informez asupra 
situaţiei. Să fac aranjamente pentru alte... 

— Nu, o întrerupse Painter. Fără comunicaţii. O să vă 
contactez eu pe toţi cât pot de repede. De-acolo o să mergem 
mai departe pe cont propriu. Fără nici un ajutor din afară. 

Omaha înţelese mesajul pe care Painter i-l transmisese 
partenerei sale. Se părea că Painter nu suspecta doar guvernul 
din Oman de scurgeri de informaţii, ci şi guvernul american. 
Această femeie, Cassandra Sanchez, fusese întotdeauna cu un 
pas înaintea lor. Probabil că primea informaţii din interior. 

Painter îl privi din nou pe Omaha. 

— Suntem de acord cu planul ăsta? 

Omaha aprobă uşor din cap, deşi era ca şi cum fusese obligat 
să accepte asta. Painter vru să se întoarcă, însă Omaha îl opri, 
venind mai aproape de el. Işi scoase pistolul de sub robă şi i-l 
dădu lui Painter. 

— Dacă ai vreo şansă... orice şansă... 

— O să-l iau, spuse el, acceptând arma. 7 

Omaha se dădu înapoi, iar Painter încăleca pe armăsar. Il 
călărea fără şa, folosind nişte hățuri improvizate dintr-o frânghie. 

— Ne vedem cu toţii în Salalah, murmură el făcând calul s-o ia 
la trap, după care la galop, aplecat pe coama animalului. 

— Sper că e la fel de bun ca spion pe cât este ca şi călăreț, 
spuse Kara. 

Omaha privi cum Painter dispare după o cotitură. Grupul porni 
din nou la drum, înaintând încet, prea încet, către oraşul din 
zare. 


3.42 P.M. 


Safia stătea aplecată deasupra hărţii topografice a regiunii 
Dhofar. Era desfăcută şi întinsă pe capota camionetei lor. Avea o 

busolă digitală pusă chiar în centra, alături de o riglă de plastic 
cu marginile perfect drepte. Făcu o schimbare uşoară în poziţia 
riglei pe hartă, aliniind-o exact de-a lungul aceleiaşi axe de 
coordonate cu mormântul lui Nabi Imran. Inainte să părăsească 
incinta criptei, petrecuse mai multe minute folosindu-se de 
busola calibrată prin laser, pentru a o obţine o măsurătoare 
precisă. 

— Ce faci? o întrebă Cassandra pentru a cincea oară, peste 
umărul său. 

Ignorând-o în continuare, Safia se aplecă şi mai mult, cu nasul 
aproape lipit de hârtie. „Asta-i tot ce pot face fără calculatoare.” 
întinse o mână. 

— Imi trebuie ceva de scris. 

Kane îşi băgă mâna în buzunarul hainei şi îi dădu un pix. 
Uitându-se în sus, ea surprinse rapid cu privirea pistolul atârnat 
în hamul de la umăr şi luă cu grijă pixul dintre degetele 
bărbatului. Refuză să-i întâlnească privirea. Mai mult decât 
Cassandra, bărbatul o neliniştea, zdruncinându-i hotărârea de 
care dădea dovadă. 

Safia se concentra asupra hărţii, canalizându-şi întreaga 
atenţie asupra misterului. Următorul indiciu care ducea spre 
inima secretă a Ubarului. 

Trasă o linie de-a lungul marginii riglei, după care o luă de 
acolo. O linie albastră se întindea de la mormântul lui Nabi Imran 
peste regiunile rurale. Urmări linia cu degetul, observând terenul 
peste care trecea, căutând un nume. 

Avea idee cam ce urma să găsească. 

In timp ce ea urmărea cu degetul dramul dincolo de oraşul 
Salalah, liniile hărţii grafice începură să se multiplice pe măsură 
ce peisajul se ondula formând dealuri joase şi mai apoi munţi. 
Urmări linia albastră până când trecu printr-un punct negru 
deasupra muntelui cu margini abrupte. Degetul i se opri şi bătu 
uşor în locul respectiv. 

Cassandra se aplecă şi ea mai mult şi citi numele tipărit de 
sub degetul ei: 

— Jebal Eitteen. 

Se uită la Safia. 

— Muntele Eitteen, spuse Safia şi studie mica bulină neagră ce 
marca acest munte mic. Aici în vârf este un alt mormânt. Şi, ca şi 
cel de-aici, locul acela este venerat de toate credinţele - 
creştinism, iudaism şi islamism. 

— Al cui este mormântul? 

— Al unui alt profet. Ayoub. Cunoscut altfel drept lov. 

Cassandra se încruntă nedumerită. 

— lov apare atât în Biblie, cât şi în Coran, îi explică Safia. A 
fost un om înstărit, cu o familie numeroasă şi a rămas neclintit în 
credinţa şi dăruirea lui faţă de Dumnezeu. Pentru a fi pus la 
încercare i-a fost luat totul: averea, copiii şi până şi propria 
sănătate. Problemele sale de sănătate erau atât de groaznice, 
încât a început să fie evitat de toţi şi obligat să trăiască aici în 
izolare. 

Bătu uşor cu degetul pe hartă. 

— Pe Muntele Eitteen. Cu toate astea şi în ciuda acestor 
greutăţi, lov a persistat în credinţa şi devotamentul său faţă de 
Dumnezeu. Pentru loialitatea sa, Domnul i-a spus lui lov să 
„lovească pământul cu piciorul”. De-acolo a ţâşnit un izvor, din 
care lov a băut apă şi în care s-a îmbăiat. Bolile i s-au vindecat, 
iar el a redevenit un om tânăr. Şi-a trăit restul vieţii pe Muntele 
Eitteen şi în cele din urmă a fost îngropat acolo. 

— Şi crezi că mormântul acesta este următorul punct de pe 
calea spre Ubar? 

— Dacă primul reper a fost amplasat în acest mormânt, nu 
rezultă decât că următorul se află, cel mai probabil, într-o loc 
similar. O altă cripta a unui personaj sfânt venerat de toate 
religiile din regiune. 

— Atunci acolo trebuie să mergem în continuare. 

Cassandra se întinse să ia hartă. 

Safia bătu cu palma în partea de sus a hârtie, oprind-o. 

— N-avem de unde să ştim cu certitudine asta, iar dacă e ceva 
acolo, o să aflăm la faţa locului. Am mai fost în mormântul lui lov. 
N-am văzut nimic semnificativ legat de Ubar. Şi n-avem nici un 
indiciu de unde să începem să căutăm. Nici măcar o inimă de 
fier. 

Işi aminti din nou cum inima pendulase pe deasupra altarului 
de marmură, indicând direcţia asemenea unei busole. 

— Ar putea să dureze ani de zile până să descoperim 
următoarea piesă a acestui puzzle. 

— De aceea te afli aici, îi spuse Cassandra, smulgându-i harta 
şi făcându-i semn lui Kane să ducă prizoniera înapoi la SUV. Ca 
să rezolvi enigma asta. 

Safia clătina din cap. Părea o sarcină imposibilă. Sau aşa voia 
s-o facă pe Cassandra să creadă. In ciuda protestelor sale, avea 
o idee clară asupra modului în care trebuia să procedeze, însă nu 
era sigura cum să-şi folosească cunoştinţele în avantajul ei. 

Se sui din nou în spate împreună cu Cassandra, iar maşina ieşi 
pe poarta prin care intraseră. In stradă, vânzătorii ambulanți 
începuseră deja să-şi încarce marfa. Un câine vagabond, numai 
piele şi os, rătăcea indiferent printre tarabele goale şi căruţe. Işi 
ridică nasul tocmai când un cal trecea încet prin spatele şirului 
de tarabe, condus de un bărbat acoperit din cap până-n picioare 
într-o robă de beduin. 

Camioneta continuă să coboare în josul străzii, îndreptându-se 
spre un alt Mitsubishi parcat la capătul străzii. Procesiunea avea 
să continue până la dealurile joase din vecinătatea muntelui. 

Safia se uită fix la sistemul de navigaţie GPS de pe bord. 
Străzile se răspândeau în exterior din locul în care se aflau. 
Regiunea rurală îi aştepta. 

Şi un alt mormânt. 

Spera că nu va fi şi mormântul ei. 


4.42 P.M. 
MUNTELE EITTEEN 


„Blestemaţii ăştia de scorpioni...” 

Dr. Jacques Bertrand strivi sub călcâi intrusul cu platoşa 
neagră, înainte să se aşeze pe covoraşul pe care-l întinsese acolo 
unde lucra. Fusese plecat doar câteva minute ca să-şi mai aducă 
nişte apă din Land Roverul său, iar scorpionii îi invadaseră deja 
firida umbroasă, din vârf. In acest peisaj nemilos format din 
pământ arid, tufişuri pipernicite şi piatră, nimic nu era irosit. Nici 
măcar un loc la umbră. 

Jacques se întinse pe spate în nişă, cu faţa în sus. Pe tavanul 
nişei acoperite - o criptă antică - fusese gravată o inscripţie în 
sudarabică. Peisajul din jur era plin de astfel de cripte, toate fiind 
eclipsate de mormântul lui lov, aflat pe vârful muntelui unde 
lucra. Intreaga regiune devenise un cimitir în toată regula. 
Acesta era a treia cripta pe care o cerceta astăzi. Ultima pe ziua 
asta lungă, fierbinte, interminabilă. 

Deja visa la apartamentul său din hotelul Salalah Hilton, la o 
baie în piscină, la un pahar de Chardonnay. 

Cu gândul ăsta întipărit ferm în minte, se apucă de lucru. Dădu 
cu o perie din păr de cămilă peste inscripţie şi o curăţă de tot. In 
calitate de arheolog specializat în epigrafie, Jaques era 
actualmente implicat într-un proiect care avea ca scop alcătuirea 

unui ghid al scrierilor semitice timpurii, trasându-le descendența 
din trecut până în prezent. Aramaică, elymaică, palmyreneană, 
nabateeană, samariteană, ebraică. Mormintele erau nişte surse 
de cuvinte scrise, imortalizând rugăciuni, cuvinte de slavă şi 
epitafuri. 

infiorat, Jacques îşi lăsă peria în jos. Deodată avu sentimentul 
că era privit. Se simţi năpădit de o senzaţie clară de pericol. 

Ridicându-se într-un cot, se uită în jos la picioarele sale. 
Regiunea mişuna de hoţi şi bandiți. Insă în umbra mormântului 
lui lov, unul dintre cele mai sfinte locuri, nimeni nu s-ar fi 
aventurat să comită o crimă. Echivala cu pedeapsa cu moartea. 
Ştiind asta, îşi lăsase puşca în Rover. 

Se uită afară în lumina strălucitoare. 

Nimic. 

Cu toate astea, îşi trase picioarele încălţate în bocanci la 
adăpostul nişei. Dacă era cineva acolo, cineva care intenţiona să- 
i facă rău, ar fi putut să nu-l vadă dacă rămânea ascuns. 

Din stânga auzi o pietricică rostogolindu-se cu zgomot în 
apropiere. Işi ciuli urechile. Se simţea prins în cursă. 

După care distinse un contur care se îndrepta spre intrarea în 
criptă. 

Trecu de intrare, deplasându-se cu paşi regulaţi, relaxaţi, cu 
mişcări leneşe, domoale, dar sigure de sine şi de puterea lor. 
Blana sa roşie, ce părea pătată din cauza umbrei, se amesteca şi 
se confunda cu roca roşie. 

Pe Jacques îl cuprinse disperarea, nevenindu-i să creadă ce 
avea în faţa ochilor. 

Auzise poveşti, fusese avertizat de prezenţa acestora în ţinutul 
sălbatic al Munţilor Dhofar. Panthera pardus nimr. Leopardul 
arab. Aproape pe cale de dispariţie, însă nu suficient de mult pe 
cât şi-ar fi dorit el. 

Felina trecu mai departe. 

Insă nu era singură. 

Un al doilea leopard îi apăru în faţa ochilor, mişcându-se mai 
repede, fiind mai tânăr, mult mai agitat. După care un al treilea. 
Un mascul. Nişte labe imense, cu gheare galbene. 

O haită. 

Işi ţinu respiraţia, rugându-se frenetic ca un om al cavernelor 
împotriva pericolelor care se prefigurau la intrarea vizuinii sale. 

După care o altă siluetă îi trecu prin faţa ochilor. 

Nu o felină. 

Cu picioarele dezvelite, desculţă, mişcându-se cu aceeaşi 

graţie de felină. 

O femeie. 

Din poziţia sa, nu putea să vadă nimic mai sus de coapsele 
acesteia. 

Ea îl ignoră la fel ca leoparzii, mergând rapid înainte, 
îndreptându-se spre vârful muntelui. 

Jacques începu să se strecoare afară din criptă, asemenea lui 
Lazăr ridicându-se din mormânt. Nu putea să se abţină. Işi 
scoase capul afară şi se târî pe coate şi genunchi. Femeia se 
căţăra pe stânca abruptă, urmând o potecă ştiută numai de ea. 
Avea pielea de culoarea cafelei cu lapte, păr negru lucios, lung 
până în talie şi era goală-goluţă, fără a se ruşina. 

Păru să-i surprindă privirea bărbatului, cu toate astea nu se 
întoarse. 

El simţi din nou acel sentiment copleşitor că îl privea cineva. 
Ideea nu îi dădea pace şi simţea furnicături în tot corpul. Deşi era 
mort de spaimă, nu putea să-şi întoarcă privirea. 

Ea mergea printre leoparzi, continuând să urce, direct spre 
vârf. Silueta ei părea să pâlpâie - o fată morgana pe fundalul 
căldurii emanate de nisipul încins. 

Un zgomot cunoscut, ca şi cum cineva răzuia ceva, îi atrase 
privirea spre mâinile şi genunchii săi. O pereche de scorpioni îi 
trecea grăbită peste degetele de la mână. Nu erau otrăvitori, 
însă puteau să-ţi administreze o înţepătură foarte păcătoasă. Icni 
de spaimă pe măsură ce din ce în ce mai mulţi ieşeau de sub 
crăpăturile şi fisurile din rocă, scurgându-se în jos pe pereţii din 
jur, căzând de pe tavan. Un cuib. leşi târându-se de-a bugşilea din 
criptă. Simţi înţepături, ace de foc în spate, în glezne, în gât, pe 
mâini. 

Se prăbuşi în afara nişei şi se rostogoli pe solul tare. Simţi alte 
înţepături, ca şi cum ar fi fost ars cu ţigara. Urlă, înnebunit de 
durere. 

Se ridică în picioare, scuturându-şi membrele, aruncându-şi 
haina, trecându-şi o mână prin păr. Bătu din picioare, călcându-i, 
apoi o luă împleticindu-se la vale. Scorpionii continuau să iasă 
din criptă. 

Se uită în sus, temându-se ca nu cumva să le fi atras atenţia 
leoparzilor. Insă nici urmă de ei. 7 

Femeia şi felinele dispăruseră. Era imposibil. Insă arsurile de la 
înţepăturile scorpionilor îi alungaseră curiozitatea. Se dădu în 
spate şi într-o parte, retrăgându-se spre Roverul său. Cu toate 
astea, ochii săi scrutară în continuare muntele, mutându-se mai 

sus, în vârf. 

Acolo unde se afla mormântul lui lov. Deschise larg uşa 
Roverului şi se sui în el. Îl făcuseră să plece. Ştia asta cu o 
certitudine îngrijorătoare. 

Acolo sus avea să se întâmple ceva oribil. 


4.45 P.M. 
SALALAH 


— Safia e încă în viaţă, rosti Painter de îndată ce intră pe uşa 
casei conspirative, folosite ca adăpost. 

Nu prea era o casă propriu-zisă, ci doar un apartament cu 
două camere, situat deasupra sediului unei firme de import- 
export din apropierea souk-ului, al-Haffa. Sub un asemenea 
paravan, nimeni n-avea să pună întrebări despre străinii care se 
perindau acolo. Era ceva normal pentru afacere. Zgomotul şi 
forfota pieţei din vecinătate se reducea la un murmur şi un 
amestec de voci care se tocmeau în diferite limbi. Camerele 
miroseau a curry şi a saltele vechi. 

Painter trecu pe lângă Coral, care-i deschisese uşa. 

li văzuse deja pe cei doi membri ai Fantomelor Deşertului 
postați discret afară, în faţa clădirii, urmărind cine se apropia de 
casa folosită ca adăpost. 

Ceilalţi erau adunaţi în camera din faţă, extenuaţi după 
călătorie. Din baia învecinată se auzea apa curgând. Painter 
remarcă absenţa Karei. Danny, Omaha şi Clay aveau cu toţii 
părul ud. Făcuseră duş pe rând, scăpând de praful şi murdăria 
adunate de pe drum. Căpitanul al-Haffi îşi găsise o robă, însă era 
prea strâmtă pentru umerii săi. 

Omaha se ridică când Painter intră în cameră. 

— Unde e? 

___— Safia şi ceilalţi plecau de la mormânt chiar când am ajuns. 
Intr-o caravană de SUV-uri. Inarmaţi până-n dinţi. 

Painter se îndreptă spre micul spaţiu folosit ca bucătărie. Se 
aplecă deasupra chiuvetei, dădu drumul la apă şi-şi băgă capul 
sub robinet. 

Omaha stătea în spatele său. 

— Şi-atunci de ce nu eşti pe urmele lor? 

Painter se îndreptă, dându-şi părul ud pe spate. Şiroaiele de 
apă i se scurseră în jos pe gât şi pe spate. 

— Sunt. Îi aruncă o privire aprigă lui Omaha, după care trecu 
pe lângă el îndreptându-se spre Coral. Cum stăm cu 
echipamentul? 

Ea-i dădu din cap spre uşa care dădea spre camera din spate. 

— Am crezut că-i mai bine să te aştept. Tastatura electronică 
s-a dovedit mai complicată decât mi-am imaginat. 

— Arată-mi. 

ÎI conduse spre uşă. Apartamentul era una dintre casele 
conspirative ale CIA, una dintre numeroasele răspândite în toată 
lumea. Sigma fusese informată cu privire la existenţa acestei 
locaţii atunci când puseseră la cale misiunea. O variantă de 
rezervă în cazul în care aveau nevoie de ea. 

Acum aveau. 

Painter văzu tastatura electronică ascunsă sub faldurile unei 
perdele. 

Coral trăsese  perdeaua într-o parte. O grămadă de 
instrumente improvizate erau împrăştiate pe podea: o unghieră, 
lame de ras, pensete şi o pilă de unghii. 

— Sunt de la baie, spuse Coral. 

Painter se lăsă în genunchi în faţa panoului de comandă cu 
taste. Coral îi desfăcuse carcasa, lăsând la vedere echipamentul 
electronic. El se uită atent la circuite. 

Coral se aplecă lângă el, arătându-i cu degetul nişte fire 
desfăcute, roşu şi albastru. 

— Am reuşit să deconectez alarma silenţioasă. Ar trebui să 
putem avea acces la echipamentul din magazie fără să alertăm 
pe nimeni. Insă am crezut c-ar fi mai bine să verifici tu ce-am 
făcut. Asta-i specialitatea ta. A 

Painter dădu aprobator din cap. Incuietorile de genul ăsta erau 
cuplate astfel încât să trimită în mod silențios un semnal de 
alarmă, care anunţa CIA în momentul când era folosită una 
dintre casele sale conspirative, pe post de adăpost. Painter nu 
voia ca o asemenea înştiinţare să ajungă la ei. Nu încă. Nu la atât 
de multă lume. Ei erau morţi... iar el voia ca ei să creadă acest 
lucru cât mai mult timp posibil. 

Parcurse cu privirea circuitele, urmărind alimentările cu 
energie electrică, firele false şi cele folosite în mod real. Toate 
păreau în ordine. Coral reuşise să întrerupă alimentarea liniei 
telefonice, lăsând neatinsă alimentarea cu curent electric a 
tastaturii şi neafectând-o în vreun fel. Pentru o fiziciană, se 
dovedise a fi un bun inginer electronist. 

— Pare în regulă. 

— Atunci putem să intrăm. 

În timpul briefingului dinaintea misiunii, Painter memorase 
codul de acces. Se întinse spre tastele panoului de comandă şi 
apăsă pe prima cifră din codul compus din zece cifre, de la zero 
la nouă. Avea o singură şansă să-l formeze corect. Dacă 
introducea codul greşit, tastatura avea să se deconecteze 
singură, blocându-se. O măsură de siguranţă în plus în caz de 
eroare. 

Continuă cu mare grijă. 

— Ai nouăzeci de secunde la dispoziţie, îi reaminti Coral. 

O altă măsură de siguranţă care bloca tastatura. Setul de zece 
cifre trebuia tastat într-un interval de timp prestabilit. Tastă 
fiecare cifră în parte cu grijă, fără ezitare. Când ajunse la a 
şaptea cifră din succesiunea de zece - numărul nouă - degetul îi 
rămase în aer. Butonul respectiv, luminat, părea puţin mai opac 
decât cele din jur, foarte greu de observat. Işi menţinu degetul în 
aer. Era oare prea paranoic? Tresărea la orice umbră? 

— Care-i problema? întrebă Coral. 

Deja Omaha li se alăturase, împreună cu fratele său. 

Painter stătea pe vine şi chibzuia. Işi strângea şi-şi relaxa 
degetele. Se uita fix la butonul numărului nouă. In mod sigur 
nu... 

— Painter, şopti Coral printre buze. 

Dacă mai aştepta mult, sistemul avea să se blocheze. N-avea 
timp de pierdut - însă ceva nu era în regulă. Putea să simtă asta. 

Omaha aştepta lângă el, făcându-l să conştientizeze că timpul 
se scurgea rapid. Dacă Painter voia s-o salveze pe Safia, atunci 
avea nevoie de ceea ce era depozitat de partea cealaltă a 
acestei uşi. 

Ignorând tastatura, Painter luă de jos penseta şi pila de unghii. 
Cu îndemânare de chirurg, ridică foarte atent tasta 
corespunzătoare cifrei nouă. Aceasta îi căzu în mână. Mult prea 
uşor. El se aplecă şi mai aproape, mijindu-şi ochii. 

„Fir-ar să fie...” 

În spatele tastei era plasat un mic cip, având în centru un 
minipiston, acţionat la apăsarea pe buton. Cipul era încolăcit 
strâns cu un filament metalic subţire. O antenă. Era un 
microtransmiţător. Dacă ar fi apăsat pe buton, l-ar fi activat. 
După modul grosolan în care fusese integrat acolo, acesta nu 
fusese montat de la bun început. 

Cassandra fusese aici. 

Broboane de sudoare i se rostogoliră lui Painter în ochiul 

stâng. Nici măcar nu fusese conştient de transpiraţia de pe 
frunte. 

Coral se holbă peste umărul lui. 

— Rahat! 

Era puţin spus. 

— Scoate-i pe toţi afară de-aici. 

— Ce se întâmplă? întrebă Omaha. 

— E o bombă, spuse Painter, furia făcând ca vorbele sale să 
explodeze ca o rafală de armă automată. Afară! Acum! 

— la-o pe Kara! îi ordonă Coral lui Omaha, împingându-l în 
baie. 

li făcu pe toţi ceilalţi să se îndrepte spre uşă. 

În timp ce ceilalţi ieşeau, Painter rămase în faţa tastaturii. Prin 
minte îi trecu o cavalcadă de înjurături asemenea unui cântec 
favorit. Cântase cântecul ăsta de prea multe ori. Cassandra era 
întotdeauna cu un pas înaintea lui. 

— Treizeci de secunde! îl avertiză Coral, înainte să trântească 
aprig uşa de la intrare a apartamentului. 

Mai avea jumătate de minut până când tastele panoului de 
comandă aveau să se blocheze. 

Singur, studie cipul. 

„Acum e numai între noi doi, Cassandra.” 

Painter lăsă jos pila de unghii şi luă unghiera. Dorindu-şi să fi 
avut geanta lui cu scule, se apucă să scoată transmiţătorul, 
respirând adânc, rămânând calm, fără să se precipite. Atinse 
carcasa metalică pentru a înlătura orice fel de electricitate 
statică, după care se apucă de treabă. Tăie cu grijă de-a lungul 
izolaţiei din plastic ce acoperea firul de alimentare cu curent 
electric, ca la disecţie, după care, la fel de grijuliu, îndepărtă 
stratul protector de pe fir, fără să-l rupă. De îndată ce firul de 
împământare fu expus, îl apucă cu penseta şi-l îndoi în sus, până 
atinse firul încins. Se auzi o pocnitură şi un sfârâit. Un miros de 
plastic ars se ridică în aer. 

Transmiţătorul era prăjit. 

Opt secunde... a 

Tăie transmiţătorul ars şi-l smulse din loc. Il strânse între 
degete, simțind cum marginea tăioasă a acestuia îi intră în 
palmă. 

„Lua-te-ar dracu', Cassandra.” 

Painter termină şi tastarea ultimelor trei cifre. Lângă el, 
încuietorile uşii se deschiseră, basculându-se cu un zbârnâit de 
componente mecanice. 

Abia atunci răsuflă uşurat. 

Indreptându-şi corpul, inspecta cadrul uşii înainte să-i verifice 
mânerul. Arăta neatins. Cassandra se bazase pe faptul că 
transmiţătorul o să facă toată treaba. 

Painter roti mânerul sferic. Uşa era grea, armată cu oţel. Mai 
spuse o ultimă rugăciune în timp ce o împingea. 

Din cadrul uşii, se holbă înăuntru. Un bec atârnat de două fire 
ilumina camera. 

„Fir-ar să fie...” 

Camera de alături era plină de rafturi şi stative, din podea 
până în tavan. Toate erau goale. Complet jefuite. 

Din nou, Cassandra nu riscase nimic, nu lăsase nici o firimitură 
în urma ei, ci doar cartea ei de vizită: jumătate de kilogram de 
explozibil C4, cuplat la un detonator electronic. 

Dacă ar fi apăsat pe butonul cu numărul nouă, întreaga clădire 
ar fi sărit în aer. Intră în cameră şi decuplă detonatorul. 

Frustrarea se manifestă printr-o durere insuportabilă pe care o 
simţea în coşul pieptului. li venea să urle. In schimb, se întoarse 
şi se duse la uşa de la intrare a apartamentului şi strigă că totul 
era în regulă. 

Coral urcă nerăbdătoare scările. 

— Ne-a lăsat în fundul gol, spuse Painter când partenera sa 
ajunse înăuntru. 

Omaha se încruntă, intrând imediat după Coral. 

— Cine...? 

— Cassandra Sanchez, izbucni Painter. Răpitorii Safiei. 

— Cum mama dracului a aflat de casa asta conspirativă? 

Painter dădu din cap în semn că nu ştia. Într-adevăr, cum de 
ştia? Îi conduse în magazia goală, păşi înăuntru şi se îndreptă 
spre bombă. 

— Ce faci? îl întrebă Omaha. 

— lau explozibilul. S-ar putea să avem nevoie de el. 

In timp ce Painter lucra, Omaha intră în magazie. Kara îl urmă, 
cu părul ud şi încâlcit, în urmă duşului întrerupt, cu corpul 
înfăşurat într-un prosop. 

— Cum rămâne cu Safia? întrebă Omaha. Ai spus că poţi să-i 
dai de urmă. 

Painter termină şi scoase explozibilul C4 din cameră. 

— Am spus. Acum avem o problemă. Aici ar fi trebuit să fie un 
calculator conectat prin satelit. O cale de a ajunge la un server al 
Departamentului Apărării. 

— Nu înţeleg, rosti Kara enervată. 


270 


Era galbenă la faţă în lumina fluorescentă a neoanelor. Părea 
slăbită, ceea ce-l făcu pe Painter să suspecteze faptul că nu 
drogurile o aduseseră în starea asta, ci /ipsa lor. 

Painter îi conduse înapoi în camera principală, pe de-o parte 
revizuindu-şi planurile, pe de altă parte înjurând-o aprig pe 
Cassandra. Ea ştiuse de existenţa acestei case conspirative, 
obținuse codul de acces al magaziei şi amplasase o bombă. Cum 
de le ştia fiecare mişcare? Işi îndrepta privirea asupra grupului 
de-aici. 

— Unde-i Clay? întrebă Painter. 

— Işi termină ţigara pe scări, răspunse Danny. A găsit un 
pachet în bucătărie. 

Ca la comandă, Clay intră pe uşă. Toată lumea îşi întoarse 
privirea spre el. Rămase înmărmurit de toată atenţia care i se 
acorda. 

— Ce-i? întrebă el. 

Kara i se adresă lui Painter: 

— Ce facem în continuare? 

Painter se întoarse spre căpitanului al-Haffi. 

— Am lăsat afară calul sultanului, cu Sharif. Crezi că ai putea 
să vinzi armăsarul şi să faci rost rapid de nişte arme şi de un 
autovehicul cu care să ne deplasăm? 

Căpitanul dădu aprobator din cap, liniştindu-l. 

— Am nişte contacte discrete aici... 

— Ai la dispoziţie o jumătate de oră. 

— Cum rămâne cu Safia? insistă Omaha. Pierdem prea mult 
timp. 

— Safia e în siguranţă pentru moment. Cassandra încă mai are 
nevoie de ea, altfel Safia ar fi împărţit chiar acum mormântul 
acela cu tatăl Fecioarei Maria. Au răpit-o cu un motiv anume. 
Dacă vrem s-o salvăm, cel mai bine ar fi s-o facem la adăpostul 
nopţii. Aşa că avem ceva timp disponibil. 

— De unde ştii unde o duc pe Safia? întrebă Kara. 

Painter se uită cercetător la feţele din jur, neştiind cât de liber 
putea să vorbească. 

— Ei bine, îl presă Omaha Cum naiba ai de gând s-o găseşti? 

Painter se îndrepta spre uşă. 

— Găsind cea mai bună cafea din oraş. 


5.10 P.M. 

Omaha deschidea calea prin piaţa al-Haffa. Numai Painter îl 
urma. Ceilalţi rămăseseră la casa conspirativă ca să se 
odihnească şi să aştepte întoarcerea căpitanului al-Haffi şi a 
mijlocului lor de transport. Omaha spera că aveau şi o destinaţie, 
un loc unde să meargă cu maşina. 

Simţi cum furia oarbă îi pulsează în vene cu fiecare pas făcut. 
Painter o văzuse pe Safia, fusese la câţiva paşi de ea... şi-i lăsase 
pe răpitori să scape, să plece nestingheriţi cu prada lor. 
Increderea bărbatului în abilitatea sa de a-i da de urmă se 
spulberase de-atunci. Omaha văzuse ceva în ochii lui Painter. 
Nelinişte. 

Nemernicul ăsta ar fi trebuit să încerce s-o salveze atunci când 
avusese ocazia s-o facă. La naiba cu sorții de izbândă. Prudenţa 
insuportabilă de care dădea dovadă omul ăsta avea s-o omoare 
pe Safia. Şi după aceea toate eforturile lor aveau să fie în zadar. 

Omaha mergea supărat printre dughenele şi prăvăliile din 
piaţă, fără să audă flecăreala şi vocile din jur, ţipetele 
comercianților, târguiala enervantă, ţipetele gâştelor ţinute în 
cuşti, răgetele unui catâr. Toate se amestecau într-un zgomot de 
fond nedefinit. 

Piaţa era aproape de închidere pe măsură ce soarele parcă se 
scufunda sub linia orizontului, răspândind umbre întinse în jur. În 
aer se simţea din ce în ce mai puternic vântul de seară. 
Copertinele  trosneau, vârtejurile de praf dansau printre 
grămezile de marfă refuzată, iar aerul mirosea a sare, a 
mirodenii şi a promisiunii unei ploi adevărate. 

Sezonul musonilor trecuse, însă prognozele meteo dădeau 
avertismente legate de o furtună în decembrie, un front 
atmosferic ce avansa spre zona de uscat. Urmau să aibă parte de 
ploaie până la căderea nopţii. Furtuna de astă-noapte nu fusese 
decât prima dintr-o lungă serie. Se auzea că acest front 
atmosferic avea să treacă peste munţi şi să intre în coliziune cu 
furtuna de nisip ce se deplasa spre sud, creând astfel o furtuna 
uriaşă, perfectă. 

Insă Omaha avea motive de îngrijorare mai mari decât vremea 
nefavorabilă. 

Omaha se grăbi să traverseze piaţa spre o zonă modernă cu 
facilităţi comerciale, incluzând un local Pizza Hut şi un mic 
magazin universal. Omaha trecu ca o vijelie printre ultimele 
dughene, pe lângă prăvălii unde se vindeau parfumuri 
contrafăcute, beţişoare parfumate, banane, tutun, bijuterii 

confecţionate manual, veşminte tradiţionale Dhofari din catifea 
ornate cu mărgele şi paiete. 

In cele din urmă, ajunseră la strada care separa souk-ul de 
mallul modern. 

— Aici e, îi spuse Omaha. Şi cum o să te ajute locul acesta să o 
găseşti pe Safia? 

Painter îi făcu semn cu capul să traverseze. 

— O să-ţi arăt. 

Omaha îl urmă. Făcu ochii mari văzând semnul pe care scria 
cu majuscule: SALALAH INTERNET-CAFE. Localul, specializat în 
preparate din cafea, oferea şi o gamă variată de ceaiuri, 
cappuccino şi espresso. Locuri similare puteau fi găsite în 
majoritatea zonelor îndepărtate de civilizaţie. Tot ceea ce-ţi 
trebuia era o legătură telefonică şi chiar şi în cele mai izolate 
locuri din lume puteai să navighezi pe web. 

Painter intră. Se apropie de tipul de la tejghea, un englez cu 
părul blond, pe nume Axe, care purta un tricou pe care scria: 
„FREE WINONA” şi-i spuse numărul cărţii sale de credit şi data 
când aceasta expira. 

— Ai memorat toate astea? îl întrebă Omaha. 

— Nu se ştie niciodată când o să fi atacat de pirați pe mare. 

In timp ce bărbatul tasta numărul, Omaha întrebă: 

— Credeam că vrei să mergi pe burtă. Dacă-ţi foloseşti cartea 
de credit n-o să te deconspiri că încă mai trăieşti? 

— Şi-aşa nu cred că mai contează. 

Aparatul electronic de citit cărţile de credit ţiui. Bărbatul îi făcu 
semn că totul era în regulă. 

— Cât de mult vrei să stai? 

— E o conexiune de mare viteză? 

— DSL, prietene. N-ai altă variantă aici. 

— Treizeci de minute ar trebui să fie suficient. 

— Minunat. Calculatorul din colţ e liber. 

Painter îl conduse pe Omaha spre computer, un Gateway 
Pentium 4. Painter se aşeză, accesă conexiunea la internet şi 
tastă o lungă adresă IP. 

— Accesez un server al Departamentului Apărării, explică el. 

— Şi cum o să te ajute asta s-o găseşti pe Safia? 

El continuă să tasteze, cu degetele zburdând deasupra 
tastaturii, ecranul fiind străfulgerat de diferite ferestre şi căsuțe 
ce tot apăreau şi dispăreau. 

— Prin intermediul Departamentului Apărării, pot dobândi 
acces la majoritatea sistemelor de proprietate care intră sub 

incidenţa Legii naţionale de securitate. Uite aici. 

Pe ecran apăru o pagină cu logoul mărcii Mitsubishi. Omaha 
văzu asta peste umărul lui. 

— Cauţi să cumperi o maşină nouă? 

Painter folosi mouse-ul ca să cerceteze acest site. Părea să 
aibă acces total, trecând fără probleme de casetele în care 
trebuia să introduci parolele de acces. 

— Grupul  Cassandrei călătorea la bordul unor SUV-uri 
Mitsubishi. N-au catadicsit să-şi ascundă vehiculele de rezervă, în 
care se aflau întăririle. Nu mi-a fost prea greu să ajung suficient 
de aproape ca să citesc numărul VIN al unuia aflat afară, pe alee. 

— VINE Numărul de Identificare a Vehicului? 

Painter dădu aprobator din cap. 

— Toate maşinile cu sisteme de navigaţie GPS sunt în contact 
permanent cu sateliții de pe orbită, care păstrează în memorie 
traiectoria lor, permițându-i şoferului să ştie tot timpul unde se 
află. 

Omaha începu să înţeleagă. 

— lar dacă ai numărul VIN, poţi să accesezi de la distanţă 
datele privind vehiculul. Să afli unde se află. 

— Pe asta mă bazez şi eu. 

Pe ecran apăru o casetă, unde se solicita numărul VIN. Painter 
îl tastă, fără să se uite la degete. Apăsă pe butonul Enter, după 
care se lăsă pe spate. Mâna îi tremura uşor. şi strânse pumnul 
încercând să ascundă asta. 

Omaha putea să citească însă ce era în mintea lui. Oare îşi 
amintise numărul corect? Dar dacă răpitorii decuplaseră GPS-ul? 
Atâtea lucruri puteau să meargă prost. 

Insă după un moment destul de lung, apăru o hartă digitală a 
Omanului, asigurată de o pereche de sateliți geosincroni, aflaţi 
pe orbită undeva departe, deasupra lor. Intr-o căsuţă mică, 
dedicată coordonatelor, se modificau întruna valorile longitudinii 
şi latitudinii. Asta însemna locaţia în mişcare a SUV-ului. 

Painter răsuflă uşurat. Omaha făcu la fel, ca un ecou. 

— Dacă am putea să ne dăm seama unde o ţin pe Safia... 

Painter făcu clic pe funcţia zoom şi dădu pe rezoluţie zero pe 
hartă. Astfel apăru oraşul Salalah. Insă mica săgeată albastră ce 
marca locaţia camionetei se afla dincolo de graniţele oraşului, 
îndreptându-se hotărât spre interiorul ţării. 

Painter se aplecă şi mai mult în faţă. 

— Nu... 

— Fir-ar să fie. Părăsesc oraşul! 

— Probabil că au găsit ceva la mormântul ăla. 

Omaha se întoarse cu totul. 

— Atunci trebuie să plecăm. Acum! 

— Nu ştim încotro se îndreaptă, spuse Painter, rămânând la 
computer. Trebuie să-i urmăresc. Până când se opresc. 

— Nu există decât o singură autostradă. Cea pe care merg ei 
acum. Putem să-i ajungem din urmă. 

— Nu ştim dacă o să meargă doar pe şosea. Aveau maşini cu 
tracţiune integrală. 

Omaha nu ştia ce să facă: să asculte sfatul practic al lui 
Painter sau să fure primul vehicul pe care-l găsea şi să pornească 
într-o cursă nebună pe urmele Safiei. Insă ce-ar fi făcut chiar 
dacă ar fi ajuns-o din urmă? Cum ar fi putut s-o ajute? 

Painter îl apucă de braţ. Omaha îşi strânse celălalt pumn. 

Painter îi aruncă o privire tăioasă. 

— Am nevoie să-ţi pui mintea la contribuţie, Dunn. De ce ar 
pleca din oraş? Unde ar putea să se ducă? 

— De unde dracu’ ar trebui să... 

Painter îl strânse de braţ. 

— Cunogşti la fel de bine ca Safia regiunea asta. Ştii pe ce drum 
au luat-o, ce se află de-a lungul acestui drum. Mai există şi 
altceva acolo spre care ar putea să facă trimitere mormântul de- 
aici din Salalah? 

El clătină din cap, refuzând să răspundă. Pierdeau timpul 
aiurea. j 

— Lua-te-ar naiba, Omaha! Incearcă măcar o dată în viaţă să 
nu mai reacţionezi aşa şi gândeşte! 

Omaha îşi eliberă braţul. 

— Du-te dracului! 

Insă nu plecă. Râmase pe loc, tremurând. 

— Ce-i acolo? Unde se duc? 

Omaha îşi aruncă privirea pe ecran, neputând să se uite la 
Painter, de frică să nu-i învineţească şi ochiul celălalt. incerca să 
dezlege puzzle-ul. Se uită fix la săgeata albastră pe măsură ce 
aceasta se îndepărta de oraş şerpuind, în sus spre dealurile 
joase. N 

„Ce descoperise Safia? Incotro se îndreptau?” 

li trecură prin minte toate posibilităţile de ordin arheologic, 
toate siturile împrăştiate de-a lungul şi de-a latul pământului 
străvechi: morminte, sanctuare, cimitire, mine, peşteri, crevase. 

Erau prea multe. Dacă întorceai orice piatră de-aici aveai şanse 
să descoperi o fărâmă de istorie. 

insă după aceea îi veni o idee. Exista un mormânt mai 
important lângă autostradă, doar la câţiva kilometri de drum. 

Omaha se duse înapoi la computer. Urmări mica săgeată 
albastră care se deplasa de-a lungul drumului. 

— Este o ieşire la aproximativ douăzeci şi cinci de kilometri în 
sus pe autostradă. Dacă întorc acolo, ştiu unde se duc. 

— Asta înseamnă că mai aşteptăm puţin, spuse Painter. 

Omaha se ghemui lângă computer. 

— Se pare că n-avem de ales. 


5.32 P.M. 


Painter mai plăti şi pentru un alt computer. Îl lăsă pe Omaha 
să monitorizeze SUV-ul. Dacă puteau să obţină un indiciu care să 
le dea de înţeles unde o ducea Cassandra pe Safia, aveau un 
punct de plecare. Era o speranţă infimă. 

Singur cu computerul său, Painter accesă din nou serverul 
Departamentului Apărării. Nu exista nici un motiv s-o mai facă pe 
mortul. Lăsase deja suficient de multe urme electronice. In plus, 
ţinând cont de capcana minuțioasă pusă la cale la casa 
conspirativă, Cassandra ştia că el era în viaţă... sau, cel puţin, 
acţiona ca şi cum ar fi ştiut. 

Acesta era unul dintre motivele pentru care trebuia să 
acceseze iarăşi site-ul Departamentului Apărării. Işi introduse 
codul personal şi-şi accesă e-mailul. Tastă adresa superiorului 
său, Sean McKnight, şeful Sigma. Dacă era să aibă încredere în 
cineva, acesta era Sean. Trebuia să-şi informeze comandantul 
despre cursul evenimentelor, să-i comunice situaţia în care se 
afla operaţiunea. 

Se deschise o fereastră de e-mail, iar el tastă cu repeziciune, 
făcând o relatare scurtă evenimentelor. Sublinie rolul pe care-l 
avusese Cassandra, posibilitatea existenţei unei cârtiţe în sânul 
organizaţiei. In nici un caz Cassandra n-ar fi putut să aibă 
cunoştinţă de casa conspirativă, să ştie codul electronic pentru 
magazia cu echipamente, fără să aibă informaţii de la cineva din 
interior. 

Termină astfel: 

Nici nu pot să exprim cât este de urgentă investigarea 
problemelor apărate acolo unde vă aflaţi dumneavoastră. 
Succesul acestei misiuni depinde de întreruperea scurgerilor 
de informaţii. Să n-aveţi încredere în nimeni. Astă-seară o 
să încercăm s-o salvăm pe dr. Al-Maaz. Credem că ştim 
încotro o duce grupul Cassandrei pe doamna doctor. Se 
pare că se îndreaptă spre... 


Painter făcu o pauză, trase adânc aer în piept, după care 
continuă să scrie: 


„„.graniţa cu Yemenul. Ne îndreptăm chiar acum într- 
acolo, în încercarea de a-i opri să treacă frontiera. 


Painter se uită fix la scrisoarea din faţa ochilor. Înţepeni numai 
la gândul că exista această posibilitate. 

Omaha îi făcu semn cu mâna de la calculatorul vecin. 

— Au întors pe drumul ăla lateral! 

Painter apăsă pe butonul de expediere a mesajului. Scrisoarea 
dispăru, însă nu şi sentimentul său de vină. 

— Haide. 

Omaha se îndrepta spre ieşire. 

— Putem să reducem distanţa. 

Painter îl urmă. De la uşă, mai aruncă o ultimă privire, înapoi, 
la calculatorul la care scrisese. Se rugă să se înşele. 

13 
PE URMELE PROFETULUI 


3 DECEMBRIE 5.55 P.M. 
MUNŢII DHOFAR 


Safia se uita pe fereastră în timp ce camioneta rula pe drumul 
plin de serpentine, care şerpuia prin zona muntoasă. După ce 
ieşiseră de pe autostradă, asfaltul lăsase loc pietrişului, iar 
acesta, la rândul lui, se transforma treptat într-o potecă roşie cu 
şleauri. Mergeau încet, atenţi la defileul adânc care se deschidea 
ca un hău înspre stânga. 

Dedesubt, valea se întindea în nuanţe din ce în ce mai închise 
şi dispărea, înghițită de umbrele de la bază, pe măsură ce 
soarele se deplasa spre vest. Pe pantă se observau o mulţime de 
baobabi, nişte copaci monstruoşi cu trunchiurile răsucite, 
ancorate în nişte rădăcini care păreau mult mai preistorice decât 
specimenele lumii moderne. Peste tot, pământul era colorat în 
diferite nuanţe de smarald, datorită umbrelor din jur. O cascadă 
strălucea între două dealuri din depărtare, căderea de apă 
scânteind în ultimele raze ale soarelui. 

Dacă Safia îşi mijea ochii, aproape că putea să-şi imagineze că 
se afla din nou în Anglia. 

Toată vegetaţia luxuriantă a ținuturilor înalte se datora 
vânturilor musonice anuale, khareef, ce spălau dealurile joase şi 
munţii cu o burniţă continuă, ceţoasă, din iunie până în 
septembrie. Chiar şi acum, în timp ce soarele apunea, vântul 
începuse să bată constant, lovind întruna camioneta. Cerul de 
deasupra se întunecase, transformându-se într-un gri-închis, 
acoperit cu nori spumoşi care atingeau dealurile mai înalte. 

Pe durata călătoriei, radioul fusese fixat pe un canal local de 
ştiri. Cassandra ascultase reportajele privind operaţiunea de 
salvare a vasului Shabab Oman, încă în derulare. Incă nu 
găsiseră nici un supravieţuitor şi o nouă furtună se apropia. 

Insă ceea ce domina prognozele meteo era ştirea legată de 
cumplita furtună de nisip ce continua să măture totul în sudul 
Arabiei Saudite, îndreptându-se asemenea unui tren de marfă 

înspre deşertul Oman, lăsând în urmă un lung şir de distrugeri. 

Vremea haină se potrivea cu starea de spirit a Safiei: închisă 
la culoare, amenințătoare şi plină de neprevăzut. Simţea o forţă 
care creştea în interiorul ei, undeva sub stem, asemenea unei 
furtuni într-un pahar cu apă. Rămăsese tensionată, agitată. Asta- 
i amintea de un atac de anxietate iminent, însă acum nu mai era 
vorba de teamă, ci de o hotărâre de nezdruncinat. N-avea nimic, 
aşa că nu putea să piardă nimic. Se gândi la anii petrecuţi în 
Londra. Fusese la fel. Căutase să-şi asigure liniştea, devenind o 
anonimă, nemergând nicăieri, autoizolându-se. Insă abia acum 
acest lucru îi reuşise cu adevărat. Era pustiită, rămânându-i un 
singur scop în viaţă: s-o oprească pe Cassandra. Şi asta-i era de 
ajuns. 

Cassandra rămăsese pierdută în propriile gânduri, aplecându- 
se ocazional în faţă ca să şuşotească puţin cu John Kane, aflat la 
volan. Telefonul ei celular sunase în urmă cu câteva minute. Ea 
răspunsese răspicat, întorcându-se uşor într-o parte, vorbind în 
şoaptă. Safia auzi numele lui Painter. Incercase să tragă cu 
urechea, însă femeia îşi menţinuse tonul vocii scăzut, acoperit de 
sonorul radioului. După aceea închisese, mai dăduse alte două 
telefoane şi se cufundase în tăcere, teribil de tensionată. Mânia 
părea să radieze valuri-valuri în jurul femeii. 

Din acel moment, Safia îşi canalizase atenţia asupra a ceea ce 
se afla în jur, căutând din priviri locuri în care ar putea să se 
ascundă, schiţându-şi în minte harta terenului, asta dacă i se 
ivea prilejul. 

După încă zece minute de mers cu viteză redusă, apăru un 
deal şi mai mare, al cărui vârf era încă scăldat în lumină. Domul 
aurit al unui turn nu prea înalt străluci în soare. 

Safia îşi îndreptă poziţia corpului. Mormântul lui lov. 

— Acela este locul? întrebă Cassandra, cu ochii încă mijiţi. 

Safia dădu aprobator din cap, simțind că acum nu era 
momentul s-o provoace pe cea care o ţinea captivă. SUV-ul 
continuă să meargă şi ajunse la un ultim povârniş, făcu un cerc 
la baza muntelui, apoi începu să urce panta, destul de lungă, 
pentru a ajunge în vârf, rulând încet pe serpentine. Un grup de 
cămile se odihnea la marginea drumului, când maşina se apropie 
de mormântul din vârful dealului mai înalt. Toate animalele erau 
culcate, rezemate în genunchii lor noduroşi. Câţiva oameni 
stăteau la umbra unui baobab, probabil membri ai triburilor de 
pe dealuri. Atât cămilele, cât şi oamenii urmăriră cu privirea 
trecerea celor trei camionete. 

După o ultimă serpentină, apăra şi complexul înconjurat cu 
ziduri, constând într-o clădire de culoare bej, o moschee mică 
văruită în alb şi o frumoasă grădină formată din arbuşti indigeni 
şi flori. Parcarea era de fapt întinderea de pământ din faţa 
complexului, momentan goală din cauza orei târzii. 

Ca şi mai înainte, Kane opri maşina, după care veni să-i 
deschidă portiera  Safiei. Ea cobori, îndreptându-şi gâtul. 
Cassandra li se alătură, în timp ce celelalte două SUV-uri parcară 
şi ele, iar oamenii coborâră. Erau îmbrăcaţi în haine civile: 
pantaloni kaki şi blugi Levi's, tricouri cu mânecă scurtă, sau 
tricouri polo. Insă toţi bărbaţii purtau nişte geci identice cu logoul 
Sunseeker Tours, toate mai mari cu o mărime, ascunzându-le 
armele ţinute în tocuri. Se dispersară rapid într-un cordon 
desfăşurat lângă drum, prefăcându-se interesaţi de gradină şi de 
zidurile complexului. Doi dintre ei aveau binocluri şi scanară zona 
din jur, întorcându-se uşor, în cerc. 

Cu excepţia drumului care ajungea aici, în rest toate 
variantele pe care te puteai apropia erau abrupte, aproape nişte 
pereţi verticali de stâncă. Era foarte greu să pleci de-aici pe jos. 

John Kane se duse în mijlocul oamenilor săi, dând din cap şi 
transmiţându-le ultimele instrucţiuni, după care se întoarse. 

— Unde mergem prima dată? 

Safia făcu un semn vag spre moschee şi cavou. „Dintr-un 
mormânt în altul.” O luă înainte, deschizând calea spre intrarea 
din zid. 

— Locul pare pustiu, comentă Kane. 

— Trebuie să fie un îngrijitor pe undeva pe-aici, spuse Safia şi 
arătă spre lanţul de oţel care atârna lângă intrare. 

Nimeni nu încuiase porţile. 

Cassandra făcu semn către doi dintre oamenii ei. 

— Verificaţi împrejurimile. 

Conformându-se, cei doi o luară din loc. 

Cassandra deschise calea în urma lor. După ea mergeau Safia, 
cu Kane alături. Intrară în curtea dintre moschee şi micul cavou. 
Complexul mai avea o singură parte importantă şi anume un set 
de ruine vechi, aproape de latura din spate, în vecinătatea 
mormântului. Acestea constituiau o cameră de rugăciune antică, 
presupusă a fi tot ceea ce mai rămăsese din casa lui lov. 

In apropierea acestor ruine, uşa de mormânt era deschisă, 
neîncuiată, exact ca şi poarta de la intrare. Safia se uită înspre 
calea de acces. 

— Ar putea să dureze ceva timp. N-am nici cea mai vagă idee 

de unde să încep să caut următorul indiciu. 

— Dacă o să dureze toată noaptea, atunci toată noaptea să 
fie. 

— O să rămânem aici? 

Safia nu reuşi să-şi ascundă surpriza din voce. 

Cassandra avea o expresie dură întipărită pe faţa. 

— Atâta timp cât e nevoie. 

Safia mătură curtea cu privirea. Se rugă ca îngrijitorul să fi 
neglijat să încuie locul şi să fi plecat deja. Se temea să nu audă 
vreun foc de armă pe undeva prin jur, ceea ce ar fi marcat 
moartea lui. Şi dacă mai veneau şi alţi pelerini? Câţi alţii aveau 
să mai moară? 

Safia se simţea indecisă. Cu cât Cassandra obținea mai rapid 
ceea ce voia, cu atât erau mai puţine şanse să mai moară şi alţi 
oameni nevinovaţi. Insă asta însemna s-o ajute. Ceea ce nu era 
dispusă să facă. 

Neavând de ales, traversa curtea şi intră în cripta. 

Avea o vagă bănuială cu privire la ceea ce trebuia să găsească 
- însă nu şi unde ar putea fi ascuns. 

Râmase un moment în cadrul uşii. Cripta de aici era mai mica 
decât mormântul lui Nabi Imran, de forma unui pătrat perfect. 
Pereţii erau văruiţi în alb, iar podeaua era verde. O pereche de 
covoraşe persane de rugăciune, de culoare roşie, flancau 
mormântul, care şi aici era drapat cu ţesături din mătase 
imprimate cu pasaje din Coran. Sub aceste pânze era pământul 
gol în care se spunea că fusese îngropat corpul lui lov. 

Safia ocoli încet mormântul, de jur împrejur. Nu exista nici o 
piatră funerară din marmură ca în mormântul lui Imran, ci doar o 
mulţime de vase de lut în care ardea tămâia, înnegrite din cauza 
folosirii frecvente şi o tăviţă pentru vizitatori, în care să lase 
monede. De altfel, camera nu era ornamentată, cu excepţia unei 
hărţi de perete pe care erau înşirate numele profeților: Moise, 
Avraam, lov, Isus şi Mohamed. Safia speră că n-o să trebuiască 
să dea de urma mormintelor tuturor acestora ca să găsească 
Ubarul. Când termină ocolul, era cu spatele la uşa de la intrare, 
fără să fie deloc mai lămurită decât la început. 

Cassandra vorbi din cadrul uşii: 

— Cum rămâne cu inima de fier? Putem s-o folosim şi aici? 

Ca şi mai înainte, adusese servieta argintie şi o lăsase afară, 
lângă uşă. 

Safia clătină din cap, simțind că inima n-avea să fie de prea 
mare ajutor aici. leşi din încăpere, strecurându-se printre 

Cassandra şi Kane. 

In timp ce ieşea afară, Safia îşi dădu seama că păşise prin 
mormânt încălţată în pantofi. Şi nici nu-şi mai acoperise părul. Se 
încruntă. 

Unde era îngrijitorul? 

Se uită prin împrejurimi, temându-se pentru siguranţa omului, 
sperând din nou că acesta se dusese acasă. Vântul se 
intensificase, bătând cu putere prin curtea interioară, plecând 
capetele unui strat de crini. Locul părea pustiu, în afara timpului. 

Cu toate astea Safia simţea ceva... ceva ce nu putea să 
definească, ceva ce parcă stătea să se întâmple. Poate că de 
vină era lumina. Invăluia tot ce era în jur - moscheea, marginile 
zidurilor, până şi pietrişul care acoperea complet poteca din 
grădină - dezvăluind detalii clare ca un negativ argintiu ţinut în 
dreptul unei lămpi. Simţea că dacă avea să aştepte suficient de 
mult, totul urma să fie dezvăluit pe deplin în culori şi cu claritate 
perfectă. 

Insă n-avea timp. 

— Şi-acum? o presă Cassandra, trăgând-o înapoi. 

Safia se întoarse. Lângă uşa de la intrare, la nivelul solului, se 
afla o mică uşă metalică, ca o trapă. Ea se aplecă după mâner, 
ştiind ce se afla dincolo de uşă, dedesubt. 

— Ce faci? întrebă Cassandra. 

— Imi fac treaba. 

Safia o trată cu dispreţ, prea obosită să-i mai pese dacă o 
provoca pe cea care o ţinea prizonieră. Trase de uşă în sus. 

Dedesubt, ascunsă privirii, se afla o groapă superficială, 
adâncă de patruzeci de centimetri, săpată în piatră. Pe fundul 
gropii era o pereche de urme pietrificate: o urmă a tălpii unui 
bărbat şi una a unei copite de cal. 

— Ce reprezintă astea? întrebă Kane. 

Safia explică: 

— Dacă vă amintiţi legenda lui lov, el fusese chinuit de boală 
până în momentul în care Dumnezeu i-a poruncit să lovească 
uşor cu piciorul în pământ, iar asta a făcut să ţâşnească un izvor 
tămăduitor. 

Le arătă în groapa săpată în piatră, spre urma lăsată de talpă. 

— Aceasta se presupune a fi urma piciorului lui lov, rămasă 
acolo unde a lovit pământul. După care le arătă gaura din 
pământ. lar aici este locul în care izvorul a ţâşnit în sus, 
alimentat de o sursă de apă de la baza dealului. 

— Apa a venit în sus, în vârful dealului? întrebă Kane. 

— Altfel n-ar mai fi fost un miracol. 

Cassandra se uita cu atenţie în jos. 

— Ce-are a face urma de copită cu miracolul? 

Fruntea Safiei se încreţi în timp ce se uita la urma de copită. 
Era tot din piatră. 

— Nu există nici o legendă asociată cu ea, murmură ea. 

Cu toate astea, ceva nu-i dădea pace, agasându-i memoria. 

„Urmele pietrificate ale unui cal şi ale unui om.” 

De ce-i suna asta atât de familiar? 

In regiune circulau nenumărate poveşti despre oameni sau 
animale care se transformaseră în piatră. Unele chiar făceau 
referire la Ubar. Căută printre amintiri. Se găseau două 
asemenea poveşti în colecţia O mie şi una de nopti - „Oraşul 
împietrit” şi „Oraşul de Bronz” - despre descoperirea unui oraş 
pierdut în deşert, un loc atât de păcătos, încât fusese osândit la 
chinurile iadului, iar locuitorii săi fuseseră fie pietrificaţi, fie 
transformați în bronz, în funcţie de poveste. Oricum, erau o 
aluzie clară la Ubar. Insă în cea de-a doua poveste, vânătorii de 
comori nu găsiseră oraşul blestemat în mod accidental. 
Existaseră indicii şi repere care îi conduseseră la porţile oraşului. 

Safia îşi aduse aminte de cel mai semnificativ detaliu al 
acestei poveşti: o sculptură din bronz. Reprezenta un călăreț pe 
cal, care ţinea în aer o suliță care avea în capăt un cap tras în 
țeapă. Pe cap se găsea o inscripţie. Ştia pe de rost acest 
paragraf al poveştii, în urma cercetării extinse pe care o făcuse 
pentru Kara cu privire la misterele Arabiei: 


O tu, cel care spre mine vii, dacă poate cumva calea ce 
duce spre Oraşul de Bronz n-o ştii, mâna călăreţului s-o 
freci, iar el se va roti şi-apoi se va opri şi indiferent de 
direcţia în care se va opri, într-acolo mai bine ai porni, căci 
în Oraşul de Bronz te vei opri. 


Spre Ubar. 

Safia zăbovi, meditând la ce voia să spună pasajul acesta. O 
sculptură din metal care se întorcea atunci când o atingeai spre 
a-ţi indica următorul reper. Işi aminti modul în care inima de fier 
se aliniase asemenea acului unei busole deasupra altarului de 
marmură. Similitudinea era stranie. 

lar acum asta. 

Se uită în groapă. 

Un om şi-un cal. Pietrificaţi. 

Safia observă că atât urma piciorului, cât şi cea a copitei erau 
orientate în aceeaşi direcţie, ca şi cum omul îşi ducea calul la 
pas. Care era următoarea direcţie? Se încruntă, simțind că 
răspunsul era prea uşor, prea evident. 

Lasă capacul în jos şi se ridică în picioare. 

Cassandra rămase lângă ea. 

— Ai prins un fir, ceva? A 

Safia scutură din cap - cufundată în această enigmă. Incepu 
să păşească în direcţia urmelor din piatră, mergând înspre locul 
în care profetul mort cu atâta timp în urmă s-ar fi îndreptat 
împreună cu calul său. Se opri la intrarea în micul sit arheologic 
aflat în spatele mormântului principal, despărţit de clădirea mai 
nouă printr-o alee îngustă. Ruinele erau de fapt o structura greu 
de definit, formată din patru pereţi dărăpănaţi, fără acoperiş, ce 
dădeau contur unei camere mici, late de trei metri. Părea că 
făcuse cândva parte dintr-o casă mai mare, dispărută cu mult 
timp în urmă. Păşi peste pragul uşii şi intră în interior. 

John Kane rămase de pază la uşă, iar Cassandra intră după ea. 

— Ce-i locul ăsta? 

— O cameră veche de rugăciune. 

Safia se uită în sus la cerul tot mai întunecat pe măsură ce 
soarele apunea, după care călcă peste un covoraş de rugăciune. 

Safia merse până în locul unde doi dintre cei patru pereţi erau 
prevăzuţi cu nişte nişe grosolane, nefinisate, ridicate pentru a-i 
orienta pe credincioşi spre direcţia în care să se roage. Ştia că 
cea nouă era îndreptată spre Mecca. Se îndreptă spre cealaltă, 
spre nişa veche. 

— lată locul unde se ruga profetul lov, murmură Safia, mai 
multe pentru sine decât pentru Cassandra. Intotdeauna cu faţa 
spre lerusalim. 

Spre nord-vest. 

Safia intră în nişă şi se întoarse invers, cu faţa înspre direcţia 
din care venise. Prin întunericul care se instala, văzu capacul 
metalic al gropii. Urmele din piatră conduceau direct aici. 

Studie nişa. Era făcută dintr-un zid solid de calcar, crăpat pe 
alocuri. Firida se constituia dintr-o masă de blocuri de piatră cu 
spaţii mari între ele, deteriorate de trecerea anilor. Atinse 
peretele interior. 

„Calcar... ca şi sculptura în care fusese descoperită inima de 
fier.” 

Cassandra păşi alături de ea. 

— Ce ştii şi nu ne spui şi nouă? 


284 


Îi vâri Safiei un pistol în coaste, sub cutia toracică. Safia nici 
măcar nu văzuse când femeia scosese arma. 

Ţinându-şi mâna lipită de zid, Safia se întoarse spre 
Cassandra. Nu pistolul fu cel care o făcu să vorbească, ci propria 
curiozitate. 

— Imi trebuie un detector de metale. 


6.40 P.M. 


Când se întunecă, Painter ieşi de pe autostradă ca să intre pe 
drumul lateral. Pe un indicator verde, era scris cu litere în arabă: 
„JEBAL EITTEEN - 9 km”. Maşina sări de pe suprafaţa de asfalt pe 
pietriş. Painter nu încetini, aruncând o ploaie de pietre pe 
autostradă. Acestea răpăiră în apărătoarele roţilor, răsunând 
clar, asemenea unui foc de armă automată. Asta îi spori 
anxietatea ce pusese stăpânire pe el. 

Omaha şedea pe scaunul din dreapta şoferului, cu geamul 
coborât pe jumătate. Danny se afla în spatele fratelui său, pe 
bancheta din spate. 

— Nu uita, amărâta asta de maşină nu are tracţiune integrală. 

Dinţii îi clănţăneau în acelaşi ritm cu cel al maşinii. 

— Nu pot să risc să încetinesc, îi răspunse Painter. De îndată 
ce ne apropiem o să trebuiască să merg cu mai multă grijă. Cu 
luminile stinse. Insă pentru moment trebuie să-i dăm talpă. 

Omaha mormăi aprobator. 

Painter călcă pedala de acceleraţie în momentul în care 
ajunseră la o pantă destul de înclinată. Spatele vehiculului se 
balansă necontrolat dintr-o parte în alta. Painter se chinui să-l 
redreseze. Nu era un autovehicul potrivit pentru o călătorie în 
afara oraşului, însă n-avuseseră de ales. 

Imediat după ce se întorsese de la internet-cafe, Painter îl 
găsise pe căpitanul al-Haffi aşteptând cu un Volkswagen 
Eurovan, model 1988. Coral examinase celelalte cumpărături: 
trei puşti Kalaşnikov şi o pereche de pistoale Heckler & Koch, 
calibrul 9 mm. Toate obţinute în schimbul armăsarului sultanului. 
In timp ce armele erau eficiente, având o grămadă de muniţie de 
rezervă, microbuzul nu fusese pe gustul lui Painter. Căpitanul nu 
ştiuse că o să plece din oraş. Şi cum se grăbeau, n-avuseseră 
timp să caute un alt mijloc de transport. 

In pofida acestor neajunsuri, cel puţin microbuzul putea să-i 

care pe toţi. Danny, Coral şi cei doi membri ai Fantomelor 
Deşertului stăteau îngrămădiţi pe bancheta din spate, Kara, Clay 
şi căpitanul al-Haffi pe al treilea rând de scaune, suplimentar. 
Painter încercase să-i convingă să nu meargă cu el, însă nu 
reuşise să-şi impună punctul de vedere. Ceilalţi voiau să vină şi, 
din nefericire, ştiau prea multe. 

Salalah nu mai reprezenta un loc sigur pentru nici unul dintre 
ei. Cassandra putea să trimită oricând nişte asasini ca să-i 
reducă la tăcere. Nu se ştia unde-şi plasase iscoadele, iar Painter 
nu ştia în cine să aibă încredere. Aşa că rămăseseră împreună. 

Microbuzul se zdruncină într-o curbă strânsă. Farurile se rotiră 
odată cu maşina, după care orbiră un animal mare aflat pe 
şosea. Cămila se holba la maşină în timp Painter frână brusc. 
Maşina derapă, apoi se opri. 

Cămila se uită spre autovehicul, cu ochii strălucind în roşu şi 
traversa agale ce mai rămăsese din drum. Painter trebui să se 
strecoare pe lângă marginea drumului ca să o poată ocoli. 

De îndată ce trecu de animal, acceleră - doar ca să frâneze 
din nou peste alţi cincisprezece metri. O mulţime şi mai mare de 
cămile umplea drumul, mergând de colo-colo în dezordine. 

— Claxonează, spuse Omaha. 

— Şi să-i alertez astfel pe oamenii Cassandrei? îi replică 
Painter încruntându-se. Cineva va trebui să se dea jos şi să facă 
o potecă printre ele. 

— Eu mă descurc cu cămilele, spuse Barak şi cobori din 
maşină. 

Imediat ce atinse pietrişul de sub picioare, o mână de oameni 
ieşiră de după stânci şi de la adăpostul umbrelor. Işi îndreptară 
puştile spre microbuz. Painter surprinse mişcare şi în oglinda 
retrovizoare. Mai erau alţi doi oameni, acolo în spate. Purtau robe 
prăfuite, lungi până la glezne şi acoperăminte pentru cap de 
culoare neagră. 

— Bandiţii, izbucni Omaha, întinzând mâna după pistolul din 
toc. 

Barak stătea lângă uşa deschisă a microbuzului. Rămase cu 
mâinile goale, departe de arma de la brâu. 

— Nu-s bandiți, şopti el. Sunt din tribul Bait Kathir. 

Beduinii nomazi puteau deosebi diferitele triburi de la o 
distanţă de o sută de metri: de la modul în care îşi înnodau 
acoperământul capului, până la culorile robelor, de la şeile puse 
pe spatele cămilelor până la modul în care îşi cărau puştile. 
Painter nu avea această abilitate, dar fusese autodidact în ceea 

ce privea toate triburile locale din partea de sud a Arabiei: 
Mahra, Rashid, Awamir, Dahm, Saar. Ştia şi de Bait Kathir, 
oamenii triburilor din munţi şi deşert, un grup retras şi izolat, iute 
la mânie, gata să se considere jigniţi din orice. Puteau fi 
periculoşi dacă erau provocaţi şi erau foarte protectori cu 
cămilele lor, chiar mai mult decât erau cu propriile neveste. 

Unul dintre oamenii tribului păşi în faţă, un bărbat ars de soare 
şi măcinat de nisip, numai pielea şi osul. 

— Salam alaikum, murmură el. Pacea fie cu voi. 

Aceste cuvinte erau foarte ciudate venind de la cineva care 
ţinea încă o armă îndreptată spre ei. 

— Alaikum as salam, îi răspunse Barak, cu mâinile goale. Pace 
şi ţie. Continuă în arabă: Ce mai e nou? 

Bărbatul îşi lăsă arma în jos pentru o fracțiune de secundă. 
„Ce mai e nou?” era întrebarea pe care toţi membrii triburilor o 
puneau când se întâlneau. Nu puteai să nu răspunzi. Intre Barak 
şi celălalt bărbat avu loc un schimb fructuos de cuvinte: 
informaţii despre vreme, despre furtuna de nisip care ameninţa 
deşertul, despre megafurtuna ce se prefigura la orizont, despre 
numeroşii beduini care fugeau din calea ar-rimal, a nisipurilor, 
despre vitregiile cu care se confruntau pe drum, despre cămilele 
pierdute. 

Barak îl prezentă pe căpitanul al-Haffi. Toţi oamenii deşertului 
ştiau despre Fantome. Un murmur trecu printre ceilalţi bărbaţi. 
Puştile fură într-un final lăsate deoparte. 

Painter se dăduse jos din microbuz şi stătea pe marginea 
drumului. Un intrus. Aşteptă ca ritualul prezentărilor şi noutăţilor 
să fie împărtăşit de ambele părţi. Se părea că, dacă înţelesese în 
mod corect ce se discuta, străbunica lui Sharif făcuse figuraţie în 
filmul Lawrence al Arabiei, împreună cu bunicul şefului acestei 
cete de oameni. Cu o asemenea legătură şi trecut comun, în aer 
începea să plutească o atmosferă de sărbătoare. Vocile crescură 
în intensitate, mult mai însufleţite. 

Painter se înclină spre căpitanul al-Haffi. 

— Întreabă-i dacă au văzut SUV-urile. 

Căpitanul dădu aprobator din cap, adoptând un ton serios al 
vocii. Drept răspuns, mai mulţi oameni ai deşertului dădură din 
cap în semn că da. Liderul lor, şeicul Emir ibn Ravi, le spuse că 
maşinile trecuseră cam cu patruzeci de minute în urmă. 

— S-au şi întors? rosti Painter, în arabă, băgându-se în 
discuţie. 

Probabil că pielea lui cafenie, care nu spunea prea mult 

despre etnia lui, ajuta la reducerea suspiciunii lor faţă de faptul 
că era străin. 

— Nu, răspunse şeicul, făcând semn cu mâna spre 
pământurile înalte. Au rămas la mormântul lui Nabi Ayoub. 

Painter se uită în sus pe drumul întunecat. Aşadar încă mai 
erau acolo, sus. Omaha stătea lângă uşa deschisă a pasagerului 
din dreapta. Auzise schimbul de replici. 

— E de-ajuns, interveni el. Hai să pornim. 

Cei din tribul Bait Kathir începuseră să grupeze cămilele şi să 
le alunge din drum. Animalele protestară cu râgâituri şi fornăituri 
nervoase. 

— Aşteaptă, spuse Painter. Se întoarse spre căpitanul al-Haffi. 
Câţi bani ţi-au mai rămas din vânzarea armăsarului? 

Bărbatul ridică din umeri. 

— Mai nimic cu excepţia unui pumn de riali. 

— Suficient cât să cumpărăm sau să închiriem câteva cămile? 

Ochii căpitanului se îngustară. 

— Vrei cămile. Pentru ce? Pentru acoperire? 

— Să ajungem mai aproape de mormânt. Câţiva dintre noi. 

Căpitanul dădu din cap şi se întoarse spre şeicul Emir. Cei doi 
lideri vorbiră cu rapiditate, sfătuindu-se. 

Omaha păşi spre Painter. 

— Microbuzul e mai rapid. 

— Pe drumurile astea nu este cu mult mai rapid. lar cu 
cămilele, ar trebui să fim în măsură să ajungem foarte aproape 
de mormânt fără să-i alertăm pe oamenii Cassandrei. Sunt sigur 
că i-a văzut pe beduinii ăştia când au trecut pe aici. Prezenţa 
noastră nu va fi una neaşteptată. Se va încadra perfect în 
peisajul natural de-aici. 

— Şi ce-o să facem când ajungem sus? 

Painter avea deja un plan în minte. l-I spuse în mare lui 
Omaha. Până în momentul în care termină, căpitanul al-Haffi 
ajunsese la o înţelegere cu şeicul. 

— O să ne împrumute cămilele, spuse căpitanul. 

— Câte? 

— Pe toate. 

Căpitanul răspunse la expresia de uimire de pe faţa lui Painter. 

— E de neconceput pentru un beduin să refuze cererea unui 
oaspete. Insă cu o condiţie. 

— Şi care-i asta? 

— l-am spus că vrem să salvăm o femeie din ghearele grupului 
de la mormânt. Ei sunt foarte încântați să dea o mână de ajutor. 

Ar fi o onoare pentru ei. 

— Plus că le place să-şi folosească armele, adăugă Barak. 

Painter şovăia, nedorind să-i pună în pericol. 

Omaha nu-i împărtăşi ezitarea. 

— Oamenii ăştia chiar au arme. Dacă planul tău o să meargă, 
cu cât avem mai multe puşti, cu-atât e mai bine. 

Painter trebui să fie de acord. 

Cu acceptarea în silă a lui Painter, şeicul zâmbi larg şi se 
alătură oamenilor săi. Şeile fură asigurate, cămilele fură 
îngenuncheate ca să poată fi încălecate, iar muniţia fu împărţită 
în jur, asemenea unor atenţii cu ocazia unei petreceri. 

Painter îşi adună propriul grup laolaltă, scăldat în lumina a 
farurilor Eurovanului. 

— Kara, vreau ca tu să rămâi în urmă cu microbuzul. 

Ea deschise gura ca să protesteze, însă era un efort lipsit de 
vlagă. Faţa îi strălucea, acoperită cu o peliculă de sudoare, în 
ciuda vântului şi frigului nopţii. 

Painter o întrerupse: 

— O să avem nevoie de cineva care să ascundă microbuzul în 
afara drumului, după care să-l aducă sus la semnalul meu. Clay 
şi Danny o să rămână cu tine cu o puşcă şi un pistol asupra lor. 
Dacă vom eşua în încercarea noastră, iar Cassandra fuge cu 
Safia, voi o să fiţi singurii capabili să o luaţi pe urmele lor. 

Kara se încruntă, iar pielea feţei i se încreţi foarte tare, însă 
dădu aprobator din cap. 

— Aţi face bine să nu daţi greş, spuse ea cu încrâncenare. 

Insă până şi această ieşire păru să o coste. 

Intr-o parte, Danny se contrazicea cu fratele său, vrând să 
meargă cu ei. Omaha rămase ferm pe poziţie. 

— Nici măcar n-ai blestemaţii ăia de ochelari. O să sfârşeşti 
trăgându-mi din greşeală un glonţ în fund. Cu toate astea, îi puse 
fratelui mai mic o mână pe umăr. Contez pe tine aici. O să fi în 
ultima linie în caz că dăm de belea. Nu pot risca s-o pierd din 
nou. 

Danny îl aprobă dând din cap şi se întoarse. 

Clay n-avu nici o obiecţie să fie lăsat în urmă. Stătea la un pas 
distanţă, cu o ţigară arzând între degete. Se uita în gol, aproape 
copleşit. Era aproape de capătul puterilor. 

Lucrurile odată stabilite, Painter se întoarse spre cămilele 
care-i aşteptau. 

— Toată lumea sus! 

Omaha mergea pe lângă el. 

— Ai călărit vreodată o cămilă? 

— Nu. 

Painter îi aruncă o privire scurtă. 

Pentru prima oară pe ziua aceea, Omaha rânji cu gura până la 
urechi. 

— Atunci o să fie amuzant. 


7.54 P.M. 


Scăldată în lumina proiectoarelor, Cassandra se uita cum unul 
dintre oamenii lui Kane baleia detectorul de metale pe deasupra 
peretelui din spate al firidei. Chiar în centrul peretelui, detectorul 
bâzâi, anunțând că descoperise ceva. Cassandra se încorda şi se 
întoarse spre Safia. 

— Ştiai că o să găsim ceva. De unde? 

Safia ridică din umeri. 

— Inima de fier a fost plasată lângă mormântul lui Imran de 
lângă coastă, ascunsă într-o statuie din calcar. Şi indica spre 
locul ăsta. În sus, spre munţi. N-ar fi avut sens decât dacă 
următorul indiciu avea să fie ceva similar. O altă bucată de fier, 
precum inima. Singurul mister rămas era unde anume a fost 
poziţionat. _ 

Cassandra se uită fix la zid. In ciuda mâniei pe care o resimțea 
faţă de prizonieră, curatorul îşi dovedise într-adevăr valoarea. 

— Şi-acum? 

Safia scutura din cap deznădăjduită. 

— O să trebuiască să săpăm şi să-l scoatem la lumină. Să-l 
scoatem din piatră. Aşa cum am scos inima de fier din statuie. 

Se uită la Cassandra. O să trebuiască s-o facem cu grijă. Un 
singur pas greşit şi artefactul îngropat ar putea fi afectat. O să 
dureze câteva zile să-l scoatem de-acolo. 

— Poate că nu. 

Cassandra se întoarse şi se îndepărtă, lăsând-o pe Safia în 
grija lui Kane. leşind din camera de rugăciune, se îndreptă spre 
maşini, mergând pe poteca albă din pietriş, care trecea prin 
grădina întunecată. Când trecu cu paşi hotărâți pe lângă intrarea 
în mormântul principal, surprinse cu coada ochiului o umbră 
tremurândă. 

Printr-o mişcare fluidă, Cassandra se lăsă într-un genunchi, 
scoţându-şi pistolul din toc, nu numai din reflex, ci şi de 

îngrijorare. Acoperi intrarea şi aşteptă cât ai trage de două ori 
aer în piept. Vântul şuieră printre frunzele unui palmier pitic. Işi 
ciuli urechile ca să audă mai bine. 

Nimic. Nici o mişcare dinspre mormânt. 

Se ridică uşor, cu pistolul aţintit înspre intrarea în criptă. Se 
mişcă încet spre intrare, ieşind de pe potecă şi călcând pe 
pământul gol pentru a evita scârţâitul pietrişului. Ajunse în cadrul 
uşii, verifică o parte a încăperii, intră înăuntru şi verifică şi partea 
cealaltă. Ferestrele din spate permiteau să intre destulă lumină 
reflectată de la puternicele proiectoare folosite la nişă. 

Mormântul era o movilă acoperită de umbră. Nu exista nici un 
fel de mobilier în încăpere. Nici un loc în care să te ascunzi. 
Cavoul era gol. 

leşi din nou afară şi-şi băgă pistolul în toc. Nu fusese decât o 
iluzie optică, un joc de lumini şi umbre. Probabil trecuse cineva 
prin faţa unuia din proiectoare. 

Cu o ultimă privire aruncată în jur, reveni pe potecă. Se 
îndreptă cu paşi hotărâți spre maşini, iritată de faptul că nişte 
umbre pe pereţi o făcuseră să tresară. 

insă la urma urmei avea un motiv întemeiat să fie nervoasă. 

Dădu acest gând deoparte în momentul în care ajunse la 
maşinile de teren. SUV-urile nu transportaseră doar oamenii lui 
Kane, ci şi echipament arheologic. Ştiind că se duceau la o 
vânătoare de comori, Ghilda îi furnizase o varietate de unelte 
obişnuite: cazmale şi lopeţi, târnăcoape, ciocane, perii şi site. 
Insă, pe lângă acestea, o utilaseră şi cu echipament electronic de 
ultimă generaţie, incluzând un sistem radar de penetrare a 
solului şi o legătură rapidă prin calculator la sistemul prin satelit 
LANDSAT. Acesta din urmă era capabil să cerceteze până la 
adâncimi de douăzeci de metri sub nisip pentru a oferi o hartă 
topografică detailată a ceea ce se afla dedesubt. 

Cassandra se îndreptă spre locul unde unul dintre vehicule 
fusese descărcat pentru a putea fi scos detectorul de metale. 
Ştia de ce ustensilă avea nevoie acum. 

Folosi o rangă ca să deschidă lada de lemn. Interiorul era plin 
cu paie şi spumă poliuretanică menită să protejeze această piesă 
de echipament, un prototip al Ghildei realizat pe baza unui 
proiect de cercetare al DARPA. Arăta precum o carabină, însă 
capătul ţevii avea un fel de pâlnie. lar patul armei, din material 
ceramic, era supradimensionat, suficient de larg cât să poată 
intra bateria de alimentare a dispozitivului. 

Căutând prin cutie, Cassandra scoase bateria masivă şi o fixă 

în poziţie. Dispozitivul era destul de greu. Îl ridică pe umăr şi se 
înapoie la camera de rugăciune. 

Răspândiţi de-a lungul perimetrului, oamenii lui Kane 
rămăseseră extrem de vigilenţi. N-o lăsaseră deloc mai moale, 
nu glumeau între ei. Kane îi antrenase foarte bine. 

Cassandra o luă pe poteca din grădină şi se îndreptă spre 
camera de rugăciune. Când intră, Kane văzu ce ţinea în braţe. 
Ochii îi luciră. 

Safia stătea ghemuită în faţa peretelui. Trasase cu cretă un 
dreptunghi. Lat de treizeci de centimetri şi înalt de un metru şi 
douăzeci de centimetri. 

— Am avut semnal în toată zona asta, spuse curatorul, 
ridicându-se în picioare. 

Se încrunta în momentul în care surprinse cu privirea 
dispozitivul din braţele Cassandrei. 

— E un laser ULS, îi spuse Cassandra. Folosit ca să sapi în 
piatră. 

— Insă... 

— Dă-te la o parte. 

Cassandra ridică dispozitivul pe umăr şi-l îndrepta cu ţeava, cu 
acea pâlnie în capăt, spre perete. 

Safia se dădu la o parte. 

Cassandra apăsă pe butonul plasat lângă degetul mare, 
echivalentul siguranţei la o armă obişnuita. La atingerea ei, 
ţâşniră nişte raze micuţe de lumină roşie înspre exterior, 
asemenea jetului de apă de la para de duş. Fiecare rază în parte 
era o mică armă cu laser, concentrata printre cristale alternante 
de alexandrit şi erbiu. Cassandra îl îndrepta spre secţiunea 
trasată cu cretă. Punctele mici ale laserului care mergea în gol 
formau un cerc perfect. 

Apăsă pe trăgaci. Dispozitivul vibră pe umărul ei în timp ce 
raza formata de micile fascicule laser începu să se rotească, din 
ce în ce mai repede. Un sunet asurzitor îi sfredelea urechile. Se 
concentra, uitându-se peste ţeava dispozitivului. 

Acolo unde fasciculul roşiatic lovea peretele, piatra începuse 
să se dezintegreze, formând un nor de praf şi siliciu. De zeci de 
ani, dentiştii folosiseră ultrasunetele pentru detartrarea dinţilor. 
Aici se aplica acelaşi principiu, intensificat doar de energia 
concentrată a laserelor. Calcarul continuă să se dizolve sub 
asaltul la care era expus. 

Cassandra plimba încet raza laser de-a lungul zidului, înainte 
şi înapoi, în timp ce calcarul dispărea treptat, strat după strat. 

Laserul ULS putea fi folosit doar în cazul materialelor agregate, 
mai moi, precum calcarul. Piatra mai dură, precum granitul, era 
impenetrabilă pentru el. Nu era periculos nici pentru piele. In cel 
mai rău caz tot ceea ce avea să facă era să lase o urma ca de 
arsură solară. 

Continuă să sape în zid. Nisipul şi praful din jur umpleau 
camera de rugăciune, însă vântul care bătea cu putere menținea 
o vizibilitate relativ bună. După trei minute, săpase deja cam la 
zece centimetri în adâncimea zidului. 

— Stop! striga Safia, ridicând o mână. 

Cassandra eliberă trăgaciul. Schimbă poziţia armei ce mergea 
în gol, ridicând-o în sus. Safia îşi şterse nisipul de pe faţă şi se 
apropie de perete. Vântul îndepărtă şi ultimul nor de praf 
înecăcios prin aşa-zisul tavan, în timp ce Safia se aplecă în faţă. 

Cassandra şi Kane i se alăturară. Kane plimbă fasciculul unei 
lanterne prin săpătura făcuta de raza laser. O bucată de metal 
luci în tente arămii. 

— Fier, spuse Safia, cu o urmă de teamă şi uimire în voce, un 
amestec de mândrie şi neîncredere. La fel ca inima. 

Cassandra se dădu în spate şi-şi lăsă arma în jos. 

— Atunci hai să vedem ce premiu zace în nenorocita asta de 
cutie cu surprize. 

Apăsă din nou pe trăgaci, de astă dată concentrându-se în 
jurul artefactului de fier. 

Razele laser rotative dezintegrară din nou calcarul şi-l 
transformară în praf, erodând şi îndepărtând strat după strat. O 
suprafaţă tot mai mare din artefact deveni vizibilă, luminată de 
fasciculul roşiatic. Din piatră, începură să apară la lumină diferite 
detalii: un nas, o frunte lată, un ochi, un colţ de buză. 

— E o faţa, spuse Safia. 

Cassandra îşi continuă operaţiunea, cu mare grijă, curăţând 
piatra ca şi cum ar fi fost noroi, scoțând la iveală faţa de 
dedesubt. Părea că se zbate să iasă de sub piatră direct spre ei. 

— Oh, Doamne... murmură Kane, îndreptându-şi fasciculul 
luminos al lanternei spre bucata de metal. 

Asemănarea era prea remarcabilă ca să fie doar pură 
întâmplare. 

Kane se uită la Safia. 

— E faţa ta. 


293 


7.43 P.M. 


Painter stătea pe cămilă, uitându-se de-a lungul văii 
întunecate ce-i despărţea de Jebal Eitteen. In vârful dealului 
îndepărtat, mormântul era învăluit de lumină pe fundalul cerului 
întunecat al nopţii, fără pic de lună. Strălucirea luminii era 
îmbunătăţită de dispozitivul optic de vedere pe timpul nopţii pe 
care-l avea la ochi, transformând mormântul într-o baliză 
luminoasă. 

Studie terenul din jur. Era un loc foarte uşor de apărat. Nu 
exista decât o singură cale de acces: drumul prăfuit ce şerpuia în 
sus pe latura sudică a muntelui. Işi ajustă butonul de mărire a 
imaginii. Numărase paisprezece inamici, însă nici urmă de Safia. 
Probabil că era deja în interiorul complexului. 

Cel puţin aşa spera. 

Trebuia să mai fie în viaţă. Altă alternativă era de neconceput. 

Işi scoase dispozitivul de vedere nocturnă şi încercă să se 
aşeze într-o poziţie mai confortabilă pe spatele cămilei. Nu reuşi. 

Căpitanul al-Haffi stătea pe cămilă în dreapta sa, iar Omaha în 
stânga. Amândoi păreau la fel de relaxaţi ca şi cum ar fi stat în 
fotoliu. Şeile, din două straturi de lemn care aveau la mijloc nişte 
frunze de palmier, ofereau foarte puţin confort şi nu amortizau în 
nici un fel mişcările animalului, fiind poziţionate pe greabănul 
animalelor, în faţa cocoaşei. Pentru Painter, era un aparat de 
tortură proiectat de un arab sadic. 

După numai o jumătate de oră, se simţea ca şi cum ar fi fost 
despicat puţin câte puţin în două, asemenea unui iadeş. 

Cu o grimasă sugestivă, Painter arătă spre pantă. 

— O să mergem ca un grup compact până la baza văii. După 
care o să-mi trebuiască zece minute ca să ajung în poziţie. După 
aceste zece minute, toată lumea o să înceapă să urce pe drumul 
care duce la mormânt. Şi să faceţi mult zgomot. Odată ajunşi la 
ultima serpentină, vă opriţi şi vă instalaţi ca şi cum aveţi de gând 
să înnoptaţi acolo. Faceţi focul. Asta o să le orbească 
dispozitivele de vedere nocturnă. Lăsaţi cămilele să pască. 
Mişcarea lor o să vă facă mai uşoară ocuparea poziţiilor de 
tragere. După care aşteptaţi semnalul meu. 

Căpitanul al-Haffi dădu din cap şi le transmise instrucţiunile 
oamenilor săi, în timp ce cobora uşor panta. 

Coral îi luă locul căpitanului, în dreapta lui Painter. Se aplecă 
puţin în faţă în şa, cu faţa crispată. Se părea că nici partenera lui 

nu era mai încântată decât el de mijlocul lor de transport. 

Ea-şi încrucişă braţele, cocoţată în şa. 

— Poate că ar trebui să preiau eu conducerea în operaţiunea 
asta. Am mai multă experienţă în misiuni de infiltrare decât tine. 
Îşi cobori vocea: Şi sunt mai puţin implicată în plan personal. 

Painter se ţinu mai bine în momentul în care cămila se suci 
sub el. 

— Sentimentele mele pentru Safia nu mă vor împiedica să-mi 
fac bine datoria. 

— Mă refeream la Cassandra, fosta ta parteneră. Şi-şi ridică o 
sprânceană. Încerci să demonstrezi ceva? E vreo parte din toată 
operaţiunea asta direcţionată în acest sens? 

Painter îşi aruncă rapid privirea spre mormântul care strălucea 
în vârful dealului din apropiere. Atunci când cercetase complexul, 
observând terenul şi numărul oamenilor de pe poziţii, căutase de 
asemenea şi un semn lăsat de Cassandra. Ea orchestrase totul 
încă de la British Museum. Cu toate astea, el tot trebuia să-i vadă 
faţa. Oare cum avea să reacționeze? Ea trădase, omorâse, 
răpise, toate astea în numele cărei cauze? Ce-ar fi putut s-o 
determine să se întoarcă împotriva Sigma... împotriva lui? Doar 
banii? Sau era ceva mai mult de-atât? 

N-avea nici un fel de răspuns. 

Se uită la luminile de sus. Fusese asta o parte a motivului 
pentru care insistase să aibă ultimul cuvânt în această misiune? 
S-o vadă pentru el însuşi? Să se uite în ochii ei? 

Coral rupse tăcerea: 

— Nu-i da nici un fel de libertate de acţiune. Fi fără milă, nu 
ezita. Să rămâi calm sau totul o să se ducă de râpă. 

El rămase tăcut, în timp ce cămilele îşi continuau drumul greu, 
încet, spre baza văii. Vegetaţia creştea din ce în ce mai deasă pe 
măsură ce coborau pe drumul de pământ. Baobabii înalţi 
asigurau o copertină groasă, în timp ce nişte tamarini masivi, 
plini de flori galbene, stăteau de pază ca nişte santinele. Peste 
tot, lianele ca nişte frânghii se încolăceau printre ghirlandele de 
iasomie. 

Grupul se opri în această parcelă de pădure deasă. Cămilele 
începură să se lase în jos, îngăduindu-le să coboare celor care le 
călăreau. Unul dintre membrii tribului Bait Kathir se apropie de 
cămila lui Painter, ajutându-l să îngenuncheze animalul. 

— Farha, krr, krr... spuse omul păşind înaintea animalului. 

Farha era numele cămilei, însemnând „bucurie”. Pentru 
Painter, nimic n-ar fi putut să fie mai departe de adevăr. Singura 

bucurie pe care şi-o putea imagina nu era decât să coboare de 
pe cocoaşa ei. 

Cămila de sub el se lăsă la pământ, legănându-se înapoi şi 
lăsându-se pe picioarele din spate. Painter se ţinu cu putere, cu 
picioarele strânse ca un cleşte. Apoi cămila se prăbuşi pe partea 
mijlocie a picioarelor dinapoi, târându-şi genunchii şi rămânând 
să se odihnească la pământ. i 

Cu cămila culcată, Painter alunecă din şa. Işi simţea picioarele 
ca de cauciuc, coapsele cu cârcei. Se împletici câțiva paşi, în 
timp ce beduinul se ghemui lângă cămilă şi-o sărută pe nas, 
făcând astfel animalul să scoată un fornăit uşor. Se spunea că 
bărbaţii din Bait Kathir îşi iubeau cămilele mai mult decât pe 
neveste. In mod sigur aşa stăteau lucrurile şi cu acest individ. 

Scuturând din cap, Painter se duse să li se alăture celorlalţi. 
Căpitanul al-Haffi stătea pe vine lângă şeicul Emir, ţinând în sus 
o lanternă-stilou şi trasând schiţa în praful de pe drum, arătându- 
i cum era mai bine să-şi distribuie oamenii. Sharif şi Barak se 
uitau la Omaha şi Coral, care îşi pregăteau puştile Kalaşnikov. 
Fiecare dintre ei aveau câte un pistol Desert Eagle, de producţie 
israelită, ca armă de rezervă. 

Painter profită de moment pentru a-şi verifica propriile arme, o 
pereche de pistoale Heckler & Koch. In întuneric, îşi scoase şi 
verifică încărcătoarele cu muniţie de 9 mm, a câte şapte cartuşe 
fiecare. Mai avea încă două încărcătoare în plus, la centură, 
încărcate şi gata să fie folosite. Satisfăcut, îşi băgă armele la loc, 
unul la tocul de la centură şi altul în cel de umăr. 

Omaha şi Coral se apropiară de el în timp ce-şi prindea 
borseta la brâu. El nu-i mai verificase conţinutul, căci îi făcuse 
inventarul atunci când încă erau la Salalah. 

— Când începe numărătoarea inversă a celor zece minute? 
întrebă Omaha, scoțând la iveală ceasul de mână şi apăsând pe 
un buton ca să-i ilumineze ecranul. 

Painter îşi sincroniza propriul ceas cu Breidingerul lui Coral. 

— Acum. 

Coral îi surprinse privirea, ochii ei albaştri fiind plini de 
îngrijorare. 

— Să-ţi păstrezi sângele rece, comandante. 

— Ca gheaţa, şopti el. 

Omaha îi tăie calea în timp ce se întorcea ca să pornească 
spre mormântul din vârful dealului. 

— Să nu te întorci fără ea. 

Era în aceeaşi măsură o rugăminte şi o ameninţare. 

Painter dădu din cap aprobator, confirmând ambele variante şi 
se îndepărtă. 
Zece minute. 


8.05 P.M. 


Lucrând la lumina a două proiectoare, Safia folosi un şpiţ şi o 
perie ca să scoată artefactul din strânsoarea calcarului. Vântul se 
intensificase, amestecând nisipul şi praful într-un nor prins între 
pereţii camerei de rugăciune, lipsite de acoperiş. Safia se simţea 
învăluită de norul de praf, ca o statuie de calcar plină de viaţă. 

Odată cu căderea nopţii, temperatura scăzuse brusc. Fulgerele 
care scânteiau spre sud, apropiindu-se, erau acompaniate 
ocazional de câte un tunet puternic, o promisiune clară de 
ploaie. 

Purtând mănuşi, Safia îndepărtă cu peria granulele şi pietrişul 
fin de pe suprafaţa artefactului, temându-se să n-o zgârie. Odată 
ieşit la lumină, bustul din fier în mărime naturală reprezentând o 
femeie străluci în lumina puternică, uitându-se fix la ea. Safia se 
temu de această privire şi se concentră asupra muncii ei. 

Cassandra şi Kane şuşoteau în spatele ei. Cassandra dorise să- 
şi folosească arma cu laser ca să termine de scos artefactul de 
fier din calcar, însă Safia o prevenise că trebuia să lucreze cu 
grijă, altfel acesta avea să fie afectat. Se temea că laserul ar 
putea să strice suprafaţa metalului, ştergând detaliile. 

Safia îndepărtă ultima bucată de piatră. Incercase să nu 
studieze trăsăturile femeii sculptate, însă nu se putu abţine. Fără 
îndoială, faţa semăna cu a ei. Ar fi putut să fie o versiune mai 
tânără a ei înseşi. Probabil undeva în jurul vârstei de optsprezece 
ani. Insă asta era imposibil. Nu putea fi decât o coincidenţă de 
ordin rasial. Reprezenta o femeie provenită din sudul Arabiei, iar 
ca nativă din această regiune, Safia moştenise anumite trăsături, 
în ciuda sângelui ei amestecat. 

Cu toate astea, asemănarea chiar o enerva. Era ca şi cum s-ar 
fi uitat la propria mască funerară. 

Mai ales că bustul era tras în ţeapă, în vârful unei sulițe de 
fier, de un metru şi douăzeci lungime. 

Safia se lăsă pe spate. Artefactul ocupa centrul dreptunghiului 
trasat cu cretă pe peretele nişei din camera de rugăciune. Suliţa 
din fier roşiatic stătea dreaptă, cu bustul înfipt exact în vârful ei. 
Deşi priveliştea o tulbura, Safia nu era complet surprinsă. In mod 

sigur, avea o semnificaţie istorică anume. 

— Dacă mai durează mult, îi întrerupse Cassandra gândurile, o 
să folosesc din nou blestematul ăsta de laser ULS. 

Safia îşi întinse mâna şi verifică atent cât de tare mai era prins 
obiectul de fier. Acesta se mişcă la atingerea ei. 

— Încă un minut. 

Şi se apucă de treabă. 

Kane îşi schimbă poziţia corpului, umbra sa dansând pe 
perete. 

— Trebuie s-o scoatem de-acolo? Poate că e deja orientată în 
direcţia care trebuie. 

— E orientată spre sud-est, îi răspunse Safia. Către coastă. 
Asta n-are cum să fie direcţia corectă. Mai e încă o enigmă de 
dezlegat. 

De îndată ce rosti aceste cuvinte, artefactul de fier, mai greu 
în partea de sus, se smulse din piatră şi căzu cu faţa în jos. Safia 
îl prinse pe umăr. 

— Era şi timpul, murmură Cassandra. 

Safia rămase în picioare, susţinând bustul. Ţinea mânerul 
suliţei cu ambele mâini înmănuşate. Era greu. Cu capul de fier 
sprijinit lângă urechea sa, auzi clipocitul uşor de dinăuntru. La fe/ 
ca inima. Ceva asemănător plumbului topit, ce zăcea în miezul 
său. 

Kane îi luă artefactul, ridicându-l ca şi cum ar fi fost o tulpină 
de porumb. 

— Şi-acum ce facem cu el? 

Cassandra îi arătă o lanternă. 

— Ne întoarcem în mormânt, ca în Salalah. 

— Nu, spuse Safia. Nu şi de data asta. 

Se strecură pe lângă Cassandra şi o luă înainte. Se gândise să 
întârzie cercetările, să tragă de timp. Insă auzise clinchetul 
clopoţeilor cămilelor, răsunând de jos, din vale. Asta însemna că 
în apropiere beduinii îşi ridicau o tabără pe timpul nopţii. Dacă 
vreunul dintre ei ar rătăci până sus, aici... 

Safia grăbi pasul şi se îndreptă spre groapa acoperită de lângă 
intrarea în mormânt. Se aplecă şi-i deschise capacul, ridicându-l 
în sus. Cassandra îşi îndreptă fasciculul lanternei spre groapa de 
jos, iluminând cele două urme pietrificate. Safia îşi aminti de 
povestea care o făcuse sa urmeze aceste amprente de picior: 
cea a călăreţului de bronz ţinând o sulița în mână, suliță în care 
era înfipta o căpăţână. 

Safia se uită înapoi peste umărul Cassandrei, la Kane şi la 

artefact. După secole greu de calculat, ea găsise sulița. 

— Şi acum? întrebă Cassandra. 

In groapă mai exista un singur lucru neobişnuit căruia nu 
reuşise încă să-i dea nici un sens: gaura din centrul gropii. 

Potrivit Bibliei şi Coranului, prin această gaura ţâşnise un izvor 
magic, izvorul care produsese miracolele. Safia se rugă pentru 
un nou miracol. 

Arătă gaura cu degetul. 

— Pune-l acolo. 

Kane încăleca marginile gropii, poziţiona capătul suliţei şi-l 
băgă în gaură. 

— Se potriveşte la fix. 

Bărbatul se dădu înapoi. Suliţa rămase în picioare, bine înfiptă. 
Bustul din vârful său se uita în jos, spre vale. i 

Safia se plimba în jurul suliţei cu bustul în vârf. In timp ce-l 
inspecta, ploaia începu să cadă din cerul întunecat, răpăind 
înfundat în praful şi în piatra de pe jos. 

Kane bodogăni: 

— Minunat! 

Işi scoase o şapcă de baseball şi şi-o trase peste capul ras. 

In câteva momente, ploaia începu să cadă şi mai tare. 

Safia mai făcu o dată ocolul suliţei, pentru a doua oară, de 
astă dată încruntându-se. Cassandra îi împărtăşea îngrijorarea. 

— Nu se întâmplă nimic. 

— Pur şi simplu ne scapă ceva. Dă-mi lanterna. 

Safia îşi scoase mănuşile murdare şi întinse mâna să ia 
lanterna. Cassandra i-o înmână cu o repulsie vizibila. 

Ghemuită, Safia plimbă fasciculul luminos de-a lungul suliţei. 
Aceasta avea striaţii dispuse la intervale regulate. Era doar un 
ornament sau ceva semnificativ? Neavând idee, Safia îşi îndreptă 
corpul şi rămase în picioare în spatele bustului. Kane pusese 
sulița cu faţa orientata spre sud, înspre mare. 

In mod clar nu era orientată bine. 

Ochii i se plimbară în jos spre bust. Uitându-se cu atenţie în 
partea din spate a capului, văzu un scris micuţ undeva la baza 
gâtului, umbrit de linia pârului. Aduse lanterna şi mai aproape. 
Literele probabil că fuseseră parţial acoperite de praful rămas, 
însă ploaia îl spăla acum, curăţându-i suprafaţa. Patru litere 
deveniră acum clare. 

Cassandra băgă de seamă atât faptul că era foarte atentă 
acum, cât şi scrisul. 

— Ce înseamnă asta? 

Safia îi traduse, încruntându-se şi mai tare. 

— Numele unei femei: Bi/igis. 

— Ea e femeia sculptată aici? 

Safia nu-i răspunse, mult prea uluită. „Oare era posibil?” Se 
învârti în jurul suliţei şi studie faţa femeii. 

— Dacă-i adevărat, atunci e o descoperire de o importanţă 
fenomenală. Biliqis era o femeie venerată de toate credinţele. O 
femeie pierdută în mister şi mit. Despre care se spunea că e pe 
jumătate om, pe jumătate spirit al deşertului. 

— N-am auzit niciodată de ea. 

Safia îşi drese glasul, încă şocată de descoperirea făcută: 

— Biligis este mai cunoscută după titlul ei: regina din Saba. 

— Cea din povestea regelui Solomon? 

— Printre nenumărate alte poveşti şi povestiri. 

Ploaia curgea şiroaie peste faţa de fier, statuia părând că 
plânge. 

Safia se întinse şi şterse lacrimile de pe obrazul reginei. La 
atingerea ei, bustul se mişcă ca şi cum ar fi pivotat pe o 
suprafaţă alunecoasă de gheaţă, răsucită de degetele ei. Se 
învârti o dată complet, după care încetini şi pendulă uşor, 
oprindu-se cu faţa în direcţia opusă. 

Spre nord-est. 

Safia îi aruncă o privire rapidă Cassandrei. 

— Harta, îi ordonă Cassandra lui Kane. Adu harta. 

JEFUITORII DE MORMINIE 


Xo 4[lChțA3) 


3 DECEMBRIE, 8.07 P.M. 
JEBAL EITIEEN 


Painter îşi verifică iute ceasul de la mână. Încă un minut. 

Stătea întins pe burtă la rădăcina unui smochin, adăpostit în 
spatele unui tufiş de acacia. Ploaia răpăia pe frunzele de 
deasupra capului. Se afla mult în dreapta drumului, alegându-şi 
cu grijă calea pe care urcase, aproape de peretele abrupt al 
stâncii pentru a ajunge aici. Avea o privelişte foarte bună asupra 
parcării. 

Cu dispozitivul de vedere pe timpul nopţii fixat pe faţă, 
santinelele erau uşor de localizat în întuneric, cu toţii îmbrăcaţi în 
geci impermeabile albastre, având acum şi glugile ridicate 
pentru a se feri de ploaie. Majoritatea erau postați lângă drumul 
care conducea aici sus, însă alţi câţiva se învârteau încet într-un 
cerc mai larg. Pierduse câteva minute preţioase să se furişeze 
până pe poziţie, avansând doar atunci când santinele o luau în 
direcţia opusă. 

Painter respira încet, regulat, pregătindu-se. Până la cel mai 
apropiat SUV trebuia să fugă aproape treizeci de metri. 
Recapitula planul, îl vizualiză, îl perfecționa. De îndată ce 
lucrurile începeau să se deruleze, nu va mai avea timp să se 
gândească, ci doar să reacționeze. 

işi aruncă privirea la ceasul de la mână. Era timpul. 

Se ridică uşor într-o poziţie ghemuită, rămânând mic, 
compact. Se chinui să audă ceva, dincolo de ploaia care cădea 
întruna. Nimic. Se mai uită o dată la ceasul de la mână. Cele 
zece minute trecuseră. Unde erau... 

După care auzi. Un cântec, cântat de o mână de oameni, se 
înălța din vale, în spatele său. Se uită rapid peste umăr. Prin 
lentilele dispozitivului de vedere nocturnă, lumea apărea în 

nuanţe de verde, însă nişte raze tăioase de lumină strălucitoare 
apăreau de dedesubt. Torţe şi lanterne. Se uita cum oamenii 
tribului Bait Kathir începură să urce încet, cu paşi egali şi 
hotărâți, în sus pe drum, cântând. 

Painter îşi îndreptă atenţia din nou spre complexul 
mormântului. 

Santinelele observaseră prezenţa membrilor tribului şi-şi 
schimbaseră uşor poziţiile ca să se concentreze asupra drumului. 
Doi bărbaţi intrară în tufişurile ce flancau drumul şi o luară în jos 
pe serpentine. 

Cu forţele odată îndepărtate de SUV-urile parcate, Painter 
trecu la fapte. leşi din ascunzătoarea sa, rămânând ghemuit şi o 
luă la fugă, parcurgând cei aproximativ treizeci de metri până la 
cea mai apropiată maşină. Işi ţinu respiraţia în timp ce alerga, 
evitând băltoacele care ar fi plescăit zgomotos. Nimeni nu dădu 
alarma. 

Ajungând la primul SUV, se ghemui în spatele lui, în timp ce 
deschidea fermoarul uns al rucsacului. Scoase pachetele de 
explozibil C4, care aveau deja fitilul cuplat, fiecare în parte învelit 
în celofan şi băgă unul sub aripa maşinii, lângă rezervorul de 
benzină. 

Painter îi mulţumi în tăcere Cassandrei pentru explozibilul 
făcut cadou. Nu făcea decât să-i dea înapoi ceea ce îi aparţinea. 

Rămânând ghemuit, se grăbi să ajungă la următorul SUV şi 
plantă al doilea pachet. Lăsă cea de-a treia maşină neatinsă, 
verificând doar dacă avea cheile în contact. O asemenea măsură 
de prevedere era o practică destul de comună în cazul oricărei 
operaţiuni. Atunci când lucrurile aveau s-o ia razna, nu voiai să fi 
nevoit să-l găseşti pe şoferul la care erau cheile. 

Mulţumit, verifică restul parcării. Atenţia santinelelor rămăsese 
concentrată asupra grupului de cămile şi de oameni care se 
apropia. 

Intorcându-se, porni ca din puşcă spre zidul jos care înconjura 
complexul funerar. Menţinu linia SUV-urilor între el şi cei care 
stăteau de pază. In spate, auzi strigăte ce veneau de jos... în 
arabă... o dispută amicală, plină de veselie. Cântecul încetase. 
Vreo două cămile mugiră trist, acompaniate de clinchetul 
clopoţeilor de pe harnaşament. Beduinii erau la jumătatea 
drumului ce urca dealul. 

Trebuia să se grăbească. 

Painter încalecă zidul jos. Avea doar un metru şi douăzeci 
înălţime. Alesese un loc izolat, din spatele moscheii. Ateriză cu 

un zgomot mai mare decât bufnitura înăbuşită pe care o 
intenţionase, însă ploaia îl acoperi cu un tunet. 

Făcu o pauză. Ambele părţi laterale ale moscheii erau scăldate 
de lumina ce venea dinspre curtea din faţa clădirii. Strălucea 
orbitor prin dispozitivul său de vedere pe timpul nopţii. Auzi 
murmure de voci, însă din cauza ploii nu putu să distingă nimic. 
N-avea nici o idee câte persoane erau acolo. 

Ghemuindu-se ca să-şi menţină silueta sub linia zidului 
exterior, porni de-a lungul peretelui din spate al moscheii, 
rămânând la umbră. Ajunse la o uşă din spate şi-i verifică 
mânerul. Era încuiată. Putea să forţeze uşa, însă ar fi făcut prea 
mult zgomot. Continuă de-a lungul peretelui, uitându-se după un 
geam sau o altă cale de a intra. Ar fi fost prea expus dacă ar fi 
încercat să ajungă la curtea centrală direct din laterala clădirii. 
Nu exista nici un adăpost şi era mult prea multă lumină. Avea 
nevoie de o cale de acces prin moschee, o modalitate de a 
ajunge mai aproape. Pentru a putea să o ia pe Safia de sub nasul 
Cassandrei, avea nevoie să fie mai aproape de locul acţiunii. 

Ajunse la colţul îndepărtat al moscheii. Nici aici nu erau 
geamuri. Cine construise un loc fără nici un fel de geamuri în 
spate? Se afla într-o mică grădină de zarzavaturi plină de 
buruieni. Doi curmali stăteau de strajă deasupra ei. 

Painter se uită în sus. Unul din copaci creştea aproape de 
peretele moscheii,  acoperindu-i marginea acoperişului. 
Acoperişul moscheii era plat. Dacă ar putea să escaladeze 
curmalul... să ajungă la acoperiş... 

Se uită atent la grămada de curmale ce atârnau sub frunze. N- 
avea să fie uşor, însă trebuia să rişte. 

Cu o gură zdravănă de aer, sări în sus cât putu de mult, 
încolăcindu-şi braţele în jurul trunchiului şi încercând să se agaţe 
cu picioarele. Scoarța nu-i dădu nici o şansă. Alunecă imediat 
înapoi, căzând pe spate în noroi. 

In timp ce încerca să se ridice, observă două lucruri, 
amândouă fiind ascunse în spatele unui şir de tufişuri ce flancau 
peretele din spate: o scară de aluminiu... şi o mână lividă. 

Painter se încordă. 

Mâna nu se mişca. 

Se târi în faţă, intrând printre tufişuri. O scară era sprijinită pe 
peretele din spate, alături de o pereche de foarfece de tuns 
verdeaţa. Bineînţeles că trebuia să existe o modalitate să ajungi 
la curmalele ce atârnau. Ar fi trebuit să ştie să caute o scară, 
ceva. 

Se apropie de personajul ce zăcea la pământ. 

Era un arab bătrân, într-o robă dishdasha, brodată cu fir de 
aur. Mai mult ca sigur era un membru al personalului 
complexului, un îngrijitor sau ceva de genul acesta. Zăcea în 
noroi, nemişcat. Painter apăsă cu degetele pe gâtul omului. Era 
cald încă. Un puls uşor bătea sub degetele lui Painter. Era în 
viaţă. In stare de inconştienţă. 

Painter se ridică. Oare Cassandra folosise un tranchilizant şi în 
cazul acestui om, aşa cum făcuse în cazul lui Clay? Şi-atunci de 
ce-l mai târâse până aici ca să-l ascundă? N-avea nici un sens, 
însă n-avea timp să reflecteze ca să dezlege misterul ăsta. 

Luă scara, se asigură că era încă ascuns privirilor santinelelor 
şi o propti în zidul din spate al moscheii. Scara ajunse exact la 
limita marginii acoperişului. 

Suficient. 

Se sui rapid pe trepte. In timp ce urca, aruncă o privire peste 
umăr. Văzu cum santinelele se deplasaseră să blocheze complet 
drumul. In jos, pe panta drumului, zări lanternele şi torţele celor 
din clanul Bait Kathir, care se îngrămădeau la o distanţa mică. Se 
opriseră şi începuseră să-şi ridice tabăra. Auzi frânturi ocazionale 
de cuvinte spuse pe un ton ridicat, toate în arabă, pe măsură ce 
oamenii continuau să se prefacă a fi călători nomazi care se 
pregăteau să înnopteze acolo. 

Ajungând în vârful scării, Painter apucă marginea acoperişului 
şi se trase în sus, punând un picior pe buza zidului şi 
rostogolindu-se ca să nu fie văzut. 

Rămânând chircit, se grăbi să traverseze acoperişul, 
îndreptându-se spre minaretul din apropierea zidului frontal. La 
nici un metru deasupra liniei acoperişului, un balcon deschis 
înconjura turnul, de acolo de unde se făcea chemarea la 
rugăciune a credincioşilor locali. Nu-i fu greu să se apuce de 
balustradă şi să sară peste ea. 

Painter se ghemui şi se învârti în jurul balconului. Ţinea sub 
observaţie curtea interioară, asemenea unei păsări de pradă. Era 
mult prea strălucitoare pentru echipamentul său de vedere 
nocturnă, aşa că-l ridică de pe ochi şi studie perimetrul din jur. 

Chiar în faţă, o clădire mică în mină strălucea de lumină. 

O lanternă zăcea abandonată lângă intrarea în cripta din 
apropiere. 

Aceasta lumina un stâlp de metal înfipt în pământ. Părea să 
aibă deasupra un fel de sculptură, un bust, după cum arăta. 

De dedesubt se auzeau voci... răzbătând din cripta nu prea 

înaltă. Uşa acesteia, care dădea în curte, era larg deschisă. Şi din 
interior străluceau lumini. 

Auzi o voce familiară: 

— Arată-ne pe hartă. 

Era Cassandra. Painter simţi un junghi în inimă. 

După care Safia îi răspunse: 

— N-are nici un sens. Ar putea fi oriunde. 

Painter se aplecă şi mai mult. Slavă Domnului că încă mai era 
în viaţă. Il năpădi un val de uşurare şi totodată de îngrijorare 
reînnoită. Câţi oameni mai erau cu ea? Petrecu vreo câteva 
minute studiind umbrele prin geamurile aburite. Era greu de 
apreciat, însă nu părea că ar fi mai mult de patru persoane în 
încăpere. Se uită în curte să vadă dacă mai erau şi alte santinele. 
Curtea rămăsese în linişte deplină. Se părea că toată lumea se 
afla în clădire, adăpostindu-se de ploaie. 

Dacă avea să se mişte rapid... 

In momentul în care dădea să se întoarcă, o siluetă ieşi din 
cadrul uşii de la criptă, un bărbat musculos îmbrăcat în negru. 
Painter înţepeni, temându-se să nu fi fost observat. 

Bărbatul îşi trase cozorocul unei şepci de baseball peste ochi 
şi se repezi în ploaie. Se îndreptă spre stâlp şi îngenunche lângă 
acesta. 

Painter îl spionă pe bărbat în timp ce acesta începu să 
măsoare încet de la baza parului cu degetele, în sus, pe toată 
lungimea acestuia. Ce mama naibii făcea? Ajungând la vârful 
stâlpului metalic, bărbatul se ridică în picioare şi se întoarse în 
grabă spre clădirea care adăpostea mormântul, scoţându-şi 
şapca de pe cap. 

— Şaizeci şi nouă, spuse el în timp ce dispărea înăuntru. 

— Eşti sigur? 

Din nou vocea Cassandrei. 

— Da, sunt al dracului de sigur. 

Painter nu mai zăbovi. Se strecură printr-o arcadă pentru a 
ajunge la scările turnului ce coborau în spirală până la moschee, 
îşi puse din nou dispozitivul de vedere pe timpul nopţii şi 
inspecta casa scării învăluită în întuneric. 

Părea în regulă. 

Işi scoase pistolul şi cobori piedica. 

Având grijă să nu dea nas în nas cu santinelele, începu să 
coboare cu un umăr lipit de zid, cu arma îndreptată în faţă. 
Continuă de-a lungul spiralei scurte, măturând cu privirea 
camera de rugăciune a moscheii pe măsură ce cobora pe trepte, 

într-un verde total, datorită dispozitivului optic, camera era 
goală, cu covoraşele de rugăciune făcute stivă în spate. Păşi 
înăuntru şi se îndreptă spre intrarea din faţă. 

Uşile de-afară erau deschise. lşi ridică din nou dispozitivul 
optic pe frunte şi merse cu grijă spre ieşire. Se aplecă într-o 
parte. O verandă acoperită se întindea de-a lungul fațadei. In 
faţă, trei trepte dădeau direct spre curtea interioară a 
complexului. De fiecare laterală, un perete mic de tencuială 
încadra veranda, având deasupra deschideri arcuite. 

Painter aşteptă şi verifică zona din imediata vecinătate. 

Curtea rămăsese goală. Se auzeau voci murmurând de peste 
drum. Dacă avea să se deplaseze în mare grabă spre mormânt, 
să se ascundă afară lângă cadrul uşii de la intrare... 

Painter îşi făcu socotelile în minte, fără să clipească. Pentru ca 
planul să meargă, viteza era esenţială. Se îndreptă, ţinând 
pistolul drept în faţă. 

Un zgomot uşor o făcu să înţepenească pe loc. Venea de 
undeva din spate. 

Un sentiment brusc de teroare îl făcu să se cutremure. 

Nu era singur. 

Se întoarse ghemuindu-se la pământ, cu pistolul îndreptat 
spre interiorul moscheii. Din întuneric, două siluete întunecate se 
apropiau tiptil de el, cu ochii strălucind în lumina reflectată din 
curte. Sălbatice şi înfometate. 

Leoparzi. 

La fel de tăcute şi silenţioase ca şi noaptea, cele două feline 
ajunseră aproape de el. 


8.18 P.M. 


— Arată-mi pe hartă, spuse Cassandra. 

Curatorul îngenunche pe podeaua criptei. Desfăcuse şi 
întinsese aceleaşi hărţi ca mai înainte. O linie dreaptă de culoare 
albastră se întindea de la primul mormânt de pe coastă până la 
acesta din munţi. Acum urma o a doua linie, de astă dată de 
culoare roşie, ce se întindea de la locaţia actuală, îndreptându-se 
spre nord-est, traversând munţii şi intrând într-o zonă aridă de 
deşert, Rub'al-Khali, imensul Sfert Gol al Arabiei. 

Safia dădu din cap fără să înţeleagă, plimbându-şi un deget 
de-a lungul liniei ce se întindea în exterior, printre nisipuri. 

— N-are nici un sens. Ar putea fi oriunde. 

Cassandra studie cu atenţie harta, inspirând şi expirând. 
Căutau un oraş pierdut în deşert. Trebuia să fie undeva de-a 
lungul liniei, însă unde? Linia trecea prin centrul întinderii imense 
de nisip. Putea să fie oriunde. 

— Incă ne scapă ceva, spuse Safia, sprijinindu-se pe călcâie. 

Işi frecă tâmplele. 

Staţia radio a lui Kane bâzâi, întrerupându-i. Acesta vorbi în 
microfonul de la gât. 

— Câţi sunt? 

Urmă o pauză lungă. 

— OK, ţineţi-i sub observaţie strictă. Ţineţi-i la distanţă. 
Anunţaţi-mă dacă se modifică totuşi ceva. 

Cassandra se uită la el când termină. El ridică din umeri. 

— Şobolanii ăia ai nisipurilor pe care i-am văzut pe marginea 
drumului s-au întors. Işi fac tabără acolo unde i-am văzut mai 
devreme. 

Cassandra observă îngrijorarea de pe faţa Safiei. Femeia se 
temea pentru siguranţa concetăţenilor săi. „Bun”. 

— Ordonă-le oamenilor tăi să împuşte pe oricine se apropie. 

Safia se încorda la auzul acestor cuvinte. 

Cassandra arătă cu degetul spre hartă. 

— Cu cât dezlegăm acest mister mai devreme, cu atât o să 
plecăm de-aici mai repede. 

Asta trebuia s-o pună pe jar pe muzeografă. 

Safia se uita ursuză la hartă. 

— Trebuie să fie vreun marcator de distanţă undeva pe 
suprafaţa artefactului. Ceva care ne-a scăpat. O modalitate prin 
care să determinăm cât trebuie să mergem de-a lungul liniei 
roşii. 

Safia îşi închise ochii, legănându-se pe călcâie. După care se 
opri brusc. 

— Ce-i? întrebă Cassandra. 

— Suliţa, spuse ea, aruncându-şi privirea spre uşă. Am văzut 
nişte striaţii de-a lungul mânerului suliţei, nişte urme crestate 
acolo. Credeam că nu sunt decât de ornament. Insă în trecutul 
antic, măsurătorile erau adesea trecute în forma unor caneluri 
făcute pe un băț. 

— Aşadar, crezi că numărul crestăturilor ar putea să însemne 
echivalentul unei distanţe? 

Safia dădu din cap aprobator şi începu să se ridice în picioare. 

— Trebuie să le număr. 

Cassandra n-avea încredere în femeie. Ar fi fost uşor să mintă 
şi să-i ducă într-un loc greşit. Avea nevoie de precizie. 

— Kane, du-te afară şi numără câte crestături sunt. 

El făcu o grimasă sugestivă, însă se conformă, trăgându-şi pe 
cap şapca îmbibată de apă. După ce plecă, Cassandra se ghemui 
lângă hartă. 

— Aceasta trebuie să fie locaţia. Prima oară pe coastă, după 
aceea în munţi, iar acum în deşert. 

Safia ridică din umeri. 

— Probabil că ai dreptate. Numărul trei este semnificativ în 
credinţele străvechi. Indiferent dacă e vorba de treimea creştină 
Dumnezeu - Tatăl, Fiul şi Sfântul Duh - sau de vechea treime 
celestă: luna, soarele şi luceafărul dimineţii. 

Kane apăru în pragul uşii, scuturându-şi şapca de stropii de 
ploaie. 

— Şaizeci şi nouă. 

— Eşti sigur? 

Bărbatul se încruntă la Cassandra. 

— Da, sunt al dracului de sigur. 

— Şaizeci şi nouă, spuse Safia. Trebuie să fie distanţa corectă. 

— De ce? întrebă Cassandra, concentrându-şi din nou toată 
atenţia asupra muzeografei, în timp ce se apleca deasupra hărţii. 

— Şase şi nouă, explică Safia deasupra hărţii. Multipli de trei. 
Exact despre ce vorbeam. De asemenea, două numere care 
urmează unul după celălalt. Un număr cu mare încărcătură 
magică. 

— Şi eu care întotdeauna am crezut că „şaizeci şi nouă” 
însemna cu totul altceva, comentă Kane. 

Făcându-se că nu-l aude, Safia îşi continuă munca, măsurând 
cu un raportor şi butonând un calculator. Cassandra o 
supraveghea îndeaproape. 

— Aici sunt cele şaizeci şi nouă de mile de-a lungul liniei roşii, 
spuse Safia încercuind locul cu pricina. Se termină în acest loc 
din deşert. 

Cassandra se lăsă în genunchi, luă raportorul şi mai verifică o 
dată măsurătorile făcute. Se uită fix la cercul roşu, reţinând 
longitudinea şi latitudinea. 

— Deci asta ar putea să fie locaţia oraşului pierdut? 

Safia dădu din cap aprobator, continuând să fixeze harta cu 
privirea. 

— Cel puţin din câte-mi dau eu seama. 

Cassandra se încruntă, simțind că femeia îi ascundea ceva. 

Aproape că putea să vadă cum îşi făcea calcule în minte. 

O apucă pe Safia de încheietura mâinii. 

— Ce-mi ascunzi... 

O împuşcătură izbucni în apropiere, întrerupând-o. 

Putea să fie doar un foc accidental. Putea să fie doar unul 
dintre beduini care trăgea aiurea cu puşca în aer. Insă Cassandra 
nu era naivă. Se învârti în loc. 

— Painter... 


8.32 P.M. 


Painter trase primul foc instinctiv, în timp ce cădea pe spate în 
pragul uşii, aruncându-se afară pe verandă. Un colţ al zidului fu 
spulberat într-o ploaie de ghips şi mortar. Inăuntru, leoparzii se 
despărţiseră, dispărând în întunericul moscheii. 

Painter se aruncă într-o parte, adăpostindu-se în spatele 
jumătăţii de zid de pe verandă. Ce stupid. N-ar fi trebuit să tragă. 
Reacţionase din instinct, din spirit de conservare. Nu era stilul lui. 
Însă teroarea de a se afla faţă în faţă cu leoparzii pusese întru 
totul stăpânire pe el. 

lar acum eliminase şi elementul-surpriză. 

— Painter! 

Strigătul venea din direcția mormântului. 

Era Cassandra. 

Painter nu îndrăzni să se mişte. Leoparzii îi dădeau târcoale 
dinăuntru, iar Cassandra de-afară. Ce alegea, femeia sau tigrul? 
In acest caz, amândouă opţiunile însemnau moartea. 

— Ştiu că ai venit după ea! strigă Cassandra în ploaie. 

Bubuitul unui tunet îi sublinie cuvintele. 

Painter păstră tăcerea. Cassandra n-avea de unde să ştie cu 
siguranţă din ce direcţie venise împuşcătura. Sunetul circula 
destul de curios printre aceste dealuri muntoase. Işi imagină cum 
era ascunsă în criptă, strigând afară din cadrul uşii. N-avea tupeu 
să iasă la iveală. Ea ştia că el era înarmat, însă nu ştia unde se 
afla. 

Cum putea să folosească acest lucru în avantajul său? 

— Dacă nu ieşi cu mâinile sus, fără nimic în ele, în următoarele 
zece secunde împuşc prizoniera. 

Trebui să gândească rapid. Dacă ieşea acum n-avea să 
însemne nimic altceva decât moartea sa, pe lângă cea a Safiei. 

— Ştiam c-o să vii, Crowe! Chiar te gândeai că o să pun botul 
şi o să cred că te îndrepţi spre graniţa cu Yemenul? 

Painter tresări de durere. li trimisese acel e-mail şefului său cu 
numai câteva ore în urmă, plin de informaţii false, printr-un 
server securizat. Fusese un test. După cum se temuse, cele 
scrise acolo ajunseseră în întregime la Cassandra. Il cuprinse un 
sentiment de disperare. Asta nu putea să însemne decât un 
singur lucru. Trădarea începea la cel mai înalt nivel din cadrul 
Sigma. 

Sean McKnight... propriul şef... 

Acesta fusese motivul pentru care Sean îl pusese să facă 
pereche cu Cassandra încă de la început? 

Părea imposibil. 

Painter închise ochii şi luă o gură zdravănă de aer, simțindu-se 
foarte singur. 

Acum era aici, izolat. N-avea pe nimeni pe care să poată 
contacta, pe nimeni în care să aibă încredere. În mod ciudat, 
gândul acesta nu făcu decât să-l ajute şi să-i dea energie. Simţea 
un sentiment ametitor de libertate. Trebuia să se bazeze pe sine 
însuşi şi pe cele mai apropiate resurse de care dispunea. 

Asta avea să fie de ajuns. 

Painter îşi băgă mâna în rucsacul de pe piept şi prinse în 
palmă transmiţătorul radio. Tunetul bubui, ca din gât, gutural. 
Ploaia cădea şi mai tare. 

— Cinci secunde, Crowe. 

„Tot timpul din lume...” 

Apăsă pe butonul transmiţătorului şi se rostogoli înspre scări. 


8.34 P.M. 


De la şaizeci şi cinci de metri distanţă, Omaha simţi vibrația în 
momentul în care exploziile aruncară cele două SUV-uri în aer, la 
fel de luminoase ca şi fulgerele de pe cer. intunericul nopţii 
deveni strălucitor. Şocul îi presă timpanele, simţindu-l ca pe o 
bubuitură de tunet în coşul pieptului. 

Era semnalul lui Painter. Pusese mâna pe Safia. 

Un moment mai devreme, Omaha auzise o singură 
împuşcătură, ceea ce-l îngrozise. 

Acum flăcările şi rămăşiţele maşinilor cădeau peste tot prin 
zona parcării. Oamenii care stăteau de pază zăceau întinşi în 

noroi. Doi dintre ei ardeau de vii, după ce fuseseră împroşcaţi cu 
benzina. 

Era timpul să se mişte. 

— Acum! strigă Omaha, însă i se păru că strigătul său sunase 
slab. 

Cu toate astea, focurile de puşcă izbucniră din pădure, din 
ambele părţi ale lui Omaha. În plus, sclipiră şi câteva flăcări de la 
ţevile puştilor, de pe o poziţie mai înaltă ce domina parcarea, 
venind de la o pereche de trăgători din tribul Bait Kathir. 

Sus lângă complex, două santinele se aruncaseră la pământ. 
După care deodată se smuciră, ca şi cum ar fi fost cuprinşi de 
convulsii şi corpurile le fură aruncate în spate. Fuseseră 
împuşcaţi. 

Alte santinele căutau adăpost, reacţionând rapid. Aceştia nu 
era nişte amatori. Se retraseră peste zidurile complexului, 
căutând undeva acoperire. 

Omaha îşi ridică binoclul. 

In vârful platoului dealului, cele două SUV-uri în flăcări luminau 
parcarea. Al treilea vehicul fusese împins câţiva metri mai încolo 
de şocul exploziei. Bălţile de combustibil în flăcări era răspândite 
atât pe pământ, cât şi pe capota maşinii, scoțând aburi în ploaia 
torențială. Se presupunea că Painter o să folosească vehiculul ca 
pe un mijloc de scăpare. Ar fi trebuit să fi ajuns deja acolo până 
acum. 

Unde era? Ce mai aştepta? 

Un strigăt se auzi din dreapta lui Omaha. Clopoţeii 
zdrăngăniră. Mai bine de zece cămile o luaseră în sus pe deal. În 
mijlocul lor alergau mai mulţi beduini din tribul Bait Kathir. Din 
spatele liniei copacilor începu un foc de acoperire. 

Acum se auziră şi câteva focuri răzlețe, drept răspuns. O 
cămilă zbieră şi căzu într-un genunchi, după ce alunecase în 
noroi. O explozie ţâşni în coasta dealului, în stânga lui Omaha. O 
pălălaie de foc distruse crengile copacilor, arzând frunzele şi 
împroşcând noroiul. 

O grenadă. 

După care un sunet nou. 

Venea dinspre defileul adânc din dreapta. 

„Ce dracu'...” 

Cinci elicoptere mici apărură în câmpul vizual, la fel de rapide 
precum ţânţarii şi la fel de mici. Erau pentru o singură persoană, 
având doar palele, rotorul şi pilotul. Arătau ca nişte sânii 
zburătoare. Măturau pământul cu reflectoarele lor puternice, 

concomitent cu focurile de armă automată cu care mitraliau 
zona. 

Cămilele şi oamenii fugeau în toate direcţiile. 

Omaha îşi strânse cu putere pumnii. Nemernica aia îi 
aşteptase. Avusese întăriri din forţe rămase în aşteptare, gata 
să-i prindă în ambuscadă. Cum de ştiuse nenorocita? 

Coral şi Barak apărură lângă Omaha. 

— Painter o să aibă nevoie de ajutor, şuieră Coral printre dinţi. 
Nu mai poate să ajungă la vehiculul pe care l-a păstrat ca să 
scape. E prea expus. 

Omaha aruncă o privire spre tabăra care se transformase într- 
o baie de sânge, de oameni şi cămile. 

Din pădure, se trăgeau focuri de armă în sus spre elicoptere, 
făcându-le să zboare mai sus. Insă ele continuau să se învârtă în 
zigzag deasupra complexului. 

Tot planul se dusese de râpă. 

Insă Safia era acolo sus. Omaha n-avea să plece fără ea. 

Coral îşi scoase pistolul. 

— Gata, eu mă duc acolo. 

Omaha o apucă de braţ. Muşchii ei erau tari ca oţelul. El o 
ţinea strâns, nelăsând loc nici unui fel de împotrivire. 

— De data asta, mergem amândoi. 


8.35 P.M. 


Kara se holba la Kalaşnikovul din poală. Bătea darabana pe 
patul armei, încercând cu greu să se concentreze. li era greață şi 
îşi simţea ochii prea mari pentru capul ei, prevestind o migrenă. 

Visa la o pastiluţă portocalie. _ 

Lângă ea, Clay se chinuia să pornească motorul. Invârti din 
nou cheia în contact, însă n-avu sorţi de izbândă. Danny stătea 
pe bancheta din spate cu singurul pistol pe care-l aveau. 

Explozia luminase dealurile dinspre nord, asemenea soarelui 
care tocmai răsare. Era semnalul lui Painter. Peste cele două văi 
despărţitoare, ecoul împuşcăturilor, ce se auzeau de ici-colo, 
răsunau ca nişte focuri de artificii. 

— Ce drăcia dracului, înjură Clay, lovind cu putere cu mâna în 
volan. 

— Hai c-ai înecat motorul, spuse Danny cu amărăciune, din 
spate. 

Kara se uita afară pe geamul din dreapta al pasagerului. O 
strălucire arămie persista înspre nord. Gata, începuse nebunia. 
Dacă totul mergea cum trebuia, ceilalţi aveau să coboare dealul 
în goană, într-unul dintre SUV-urile răpitorilor. Restul grupului 
avea să se împrăştie în sus, pe dealuri. Beduinii Bait Kathir 
cunoşteau multe poteci prin munţii împăduriţi. 

Insă simţea că nu era ceva în regulă. 

Poate că nu erau decât oboseala şi durerea de cap care o 
chinuia pe Kara din ce în ce mai mult cu fiecare respiraţie. Parcă 
ar fi avut nişte ace în spatele ochilor. Până şi luminiţele din 
bordul maşinii i se păreau dureros de strălucitoare. 

— O să omori bateria, îl avertiză Danny în timp ce Clay mai 
încercă încă o dată să pornească motorul. Mai lasă-l puţin. Măcar 
cinci minute. 

Kara auzi un bâzâit insuportabil direct în creier, ca şi cum 
corpul ei ar fi fost o antenă, ce capta zgomot alb. Trebuia să se 
mişte. Nu mai putea să stea fără să facă nimic. Trase de 
încuietoarea uşii şi se prăbuşi pe jumătate prin portieră afară, 
bălăngănindu-şi puşca. 

— Ce faci? o întrebă Clay, speriat. 

Ea nu-i răspunse şi continuă să meargă. Microbuzul fusese 
băgat la adăpost sub crengile unui tamarin. leşi în spaţiu deschis 
şi parcurse o distanţă scurtă în sus pe drum, fără s-o mai vadă 
cei din microbuz. 

Focurile de armă continuau să răsune. 

Kara le ignoră, atenţia fiindu-i concentrată undeva mai 
aproape. 

O femeie bătrână stătea în mijlocul drumului, cu faţa la Kara, 
ca şi cum ar fi aşteptat-o. Era îmbrăcată într-o robă lungă 
tradiţională, cu faţa ascunsă în spatele unui voal negru. Intre 
degetele-i osoase ţinea o bucată lemn noduros, neted şi lucios. 

Kara simţea cum îi pulsează capul. După care zgomotul alb din 
cap găsi o destinaţie adecvată. Durerea şi greaţa se scurseră din 
ea. Pe moment simţi că pluteşte, ca într-o stare de 
imponderabilitate. 

Femeia pur şi simplu se uita la ea. 

Amorţeala punea stăpânire pe spaţiile goale din interiorul ei. 
Nu se opuse acestei senzaţii. Degetele moi ale Karei lăsară să-i 
scape puşca. 

— Ea o să aibă nevoie de tine, rosti femeia în cele din urmă, 
întorcându-se. 

Kara merse în urma străinei, mişcându-se ca în transă. 

Din spate, de sub tamarin, auzi motorul microbuzului cum dă 
din nou rateu la o tentativă eşuată de a-l porni. Kara continuă să 
meargă, lăsând drumul în urmă şi îndreptându-se spre valea 
împădurită. Nu opunea rezistenţă, chiar dacă ar fi putut s-o facă. 

Ştia cine avea nevoie de ea. 


8.36 P.M. 


Safia fusese obligată să îngenuncheze, cu mâinile pe cap. 
Cassandra se ghemuise lângă ea, cu un pistol înfipt în ceafa ei şi 
cu celălalt îndreptat spre intrare. Amândouă erau cu faţa spre 
cadrul uşii, aşteptând încordate în partea îndepărtată a camerei. 
Movila de pământ a mormântului se interpunea între ele şi 
ieşirea din criptă. 

Odată cu izbucnirea exploziei, Cassandra stinsese luminile şi-l 
trimisese pe Kane afară, printr-un geam din spate. Ca să facă 
înconjurul clădirii. Să-l doboare pe Painter. 

Safia îşi încleştă degetele. Oare putea să fie adevărat? Putea 
Painter să mai fie în viaţă, pe undeva, pe-afară? Dacă era aşa, 
supravieţuiseră şi ceilalţi? O podidiră lacrimile. Indiferent de cum 
reuşiseră să facă asta, nu mai era singură. Painter trebuia să fie 
afară. 

Impuşcăturile încă mai răsunau dincolo de zidurile 
complexului. Flăcările aruncau lumini roşii. 

Auzi zgomotul elicopterelor, răpăiturile de foc automat. 

— Lasă-ne să plecăm şi-atât, o rugă Safia. Ai deja locaţia 
Ubarului. 

Cassandra rămase tăcută în întuneric, cu toată atenţia 
concentrată asupra uşii şi a geamurilor. Safia nu ştia nici măcar 
dacă îi auzise rugămintea. 

De afară, de dincolo de uşă, ajunse până la ele un zgomot ca 
şi cum cineva şi-ar fi târşâit picioarele. Venea cineva. Painter sau 
Kane? 

De-a lungul pragului uşii trecu o umbră foarte mare, iluminată 
momentan de singura lanternă rămasă încă afară, în curte. 

O cămilă. 

Era o privelişte supranaturală, aşa cum trecea, udă fleaşcă din 
cauza ploii. In urma ei, apăru o femeie în cadrul uşii. Era goală. 
Părea să licărească la lumina roşiatică a flăcărilor din vecinătate. 

— Tu! icni Cassandra. 

Într-o mână, necunoscuta căra geanta argintie cu inima de 
fier. Aceasta fusese lăsată afară, chiar lângă uşă. 

— Nu, n-o s-o iei, nenorocito! 

Cassandra trase de două ori cu pistolul, asurzitor de aproape 
de urechea Safiei. 

Zgomotul puternic o făcu pe Safia să se arunce în faţă pe unul 
din covoraşele de rugăciune. Se rostogoli într-o parte, cam un 
pas, spre movila de pământ a mormântului. 

Cassandra o urmă, încă trăgând spre uşă. 

Safia îşi îndreptă gâtul, ridicându-şi capul în sus, cu urechile 
ţiuind. Cadrul uşii era din nou gol. Se uită la Cassandra, care 
luase o poziţie de tragere, cu ambele pistoale îndreptate spre 
uşa deschisă. 

Safia întrezări o şansă. Apucă marginea covoraşului de 
rugăciune, pe care stătea şi Cassandra. Se ridică şi, dintr-o 
mişcare, smuci covoraşul cu ea. 

Luată pe nepregătite, Cassandra se dezechilibra şi căzu. 

Un pistol se descărcă. 

Tencuiala sări din tavan. 

În timp ce Cassandra cădea pe spate, Safia sări peste 
mormânt rostogolindu-se spre uşă. La intrare, se aruncă cu capul 
înainte peste prag. 

O altă împuşcătură. 

Safia simţi o lovitură în umăr care o trânti la pământ. Căzu şi 
alunecă în noroi. Umărul o ardea. Fusese împuşcată. Panicată, 
reacţiona din instinct pur, rostogolindu-se într-o parte, departe 
de cadrul uşii. 

Ploaia curgea peste ea. 

Se târî de-a buşilea şi o coti, forţându-se şi intrând printr-un şir 
de tufişuri direct în aleea îngustă dintre mormânt şi ruinele 
camerei de rugăciune. 

In momentul în care ajunse la adăpost, o mână ţâşni din 
întuneric, din spate, acoperindu-i gura cu putere, de i se 
învineţiră buzele. 


8.39 P.M. 
Painter o ţinea strâns pe Safia, agăţându-se de ea. 
— Stai liniştită, îi şopti el la ureche, sprijinindu-se de peretele 


ruinelor. 

Ea tremura în strânsoarea lui. 

El se ascunsese acolo de câteva minute, ţinând curtea sub 
observaţie, încercând să găsească o modalitate de a o scoate pe 
Cassandra afară. Insă fosta sa parteneră părea sigură pe ea 
acolo înăuntru, aşteptând răbdătoare, lăsându-şi echipa să facă 
treaba în locul ei, în timp ce-şi păzea prada. Luminile 
proiectoarelor elicopterelor ce planau prin aer se încrucişau în 
curte, ţinându-l țintuit la pământ. Din nou, Cassandra fusese mai 
deşteaptă decât el, ascunzând o forţă aeriană, probabil trimisă 
aici în avans. 

Totul părea lipsit de speranţă. 

După care, cu un minut în urmă, văzuse o cămilă rătăcind prin 
ploaie, indiferentă la schimbul de focuri, mişcându-se cu 
hotărâre, în ritm constant, trecând de ascunzătoarea lui şi 
dispărând în faţa mormântului. lar în momentul următor, auzise 
un ropot de Împuşcături şi Safia ieşise afară, prăbuşindu-se la 
pământ. 

— Trebuie să ajungem la zidul din spatele complexului, şopti 
el, luând-o în jos pe alee. 

Se auzeau prea multe împuşcături de-afară, din faţă. Trebuiau 
să rişte şi să-şi încerce norocul pe panta abruptă din spate, ca să 
ajungă la adăpost. O eliberă din strânsoare, însă ea mai 
rămăsese lipită de el. 

— Rămâi în spatele meu, îi spuse el ferm. 

Intorcându-se în loc, Painter deschise calea ghemuindu-se, 
îndreptându-se din nou înspre partea din spate a complexului. 
Umbrele erau mai mari acolo. Continuă să scruteze prin 
dispozitivul de vedere pe timpul nopţii, prudent şi încordat, cu 
pistolul îndreptat în faţă. Nu mişca nimic. Vedea totul în nuanţe 
de verde. Dacă ar fi putut să ajungă la zidul îndepărtat ce 
înconjura complexul... 

Mai făcu un pas şi aleea se umplu brusc de lumină, orbitor de 
strălucitoare prin lentilele de la ochi, arzându-l parcă până în 
străfundul capului. Işi dădu la o parte dispozitivul optic. 

— Nu mişca! 

Painter îngheţă. Un bărbat era întins pe coama zidului ruinelor. 
Ţinea într-o mână o lanternă şi un pistol în cealaltă, ambele 
îndreptate spre Painter. 

— Nici măcar nu clipi, îl avertiză bărbatul. 

— Kane, suspină Safia în spatele său. 

Painter înjură pe tăcute. Bărbatul stătuse în aşteptare 
deasupra zidului, ţinând totul sub observaţie de la înălţime, 

aşteptând până când ei intraseră în câmpul lui vizual. 

— Aruncă arma! 

Painter n-avea de ales. Dacă refuza s-o facă, ar fi fost 
împuşcat acolo unde se afla. Lăsă pistolul să-i cadă dintre 
degete. 

O voce nouă strigă cu asprime de undeva din spatele lui, 
venind dinspre intrarea pe alee. Cassandra. 

— Impuşcă-l şi gata! 


8.40 P.M. 


Omaha se ghemui alături de Coral, în timp ce ea termina de 
cercetat cadavrul întins pe pământ. Barak îi acoperea cu puşca 
sa. Erau ascunşi la marginea parcării, aşteptând o şansă să o 
poată lua la fugă peste spaţiul liber, deschis. 

Strângând cu putere pistolul Desert Eagle, Omaha se chinui 
să-şi controleze bătăile inimii. Nu mai putea să respire. Cu un 
minut în urmă se auziseră focuri de armă din interiorul 
complexului... 

Safia... 

In faţă, parcarea era încă luminată de arderea combustibilului. 
O pereche de elicoptere măturau perimetrul pe deasupra lor, 
proiectoarele încrucişându-se într-un joc mortal. Ambele tabere 
ajunseseră într-un punct mort. Numai câteva focuri de armă mai 
răsunau ocazional, risipind tăcerea. 

— Hai să mergem, spuse Coral, ridicându-se în picioare, încă 
ascunsă după crengile smochinului sălbatic. 

Cercetă cu privirea ce se întâmpla pe cer. Se uită cum o a 
doua pereche de elicoptere se năpustea de deasupra, din aer. 

— Fi gata s-o iei la fugă. 

Omaha se încruntă - după care văzu grenada din palma 
femeii, cea luată de la santinela moartă aflată la picioarele sale. 

Ea trase cuiul de siguranţă şi ieşi de sub copac, la vedere, 
concentrându-şi întreaga atenţie la ce se întâmpla pe cer. Îşi 
balansă braţul înapoi, aplecându-se, asemenea unui aruncător la 
baseball, pe un picior. Rămase în poziţia aceea timp de câteva 
secunde. 

— Ce faci? întrebă Omaha. 

— Rezolv o problemă de fizică, răspunse ea. Analiza vectorilor, 
coordonare în timp, unghiul de ascendență. 


317 


Aruncă grenada cu o mişcare smucită a întregului corp. 

Omaha îi pierdu imediat urma în întuneric. 

— Fugi! 

După ce aruncă grenada, Coral o luă din loc. 

Inainte ca Omaha să apuce să se mişte, grenada explodă 
deasupra capului într-o văpaie luminoasă, aprinzând burta 
aeronavei de o singură persoană. Reflectorul acesteia se răsuci 
brusc în momentul în care resimţi şocul loviturii. Schijele 
muşcară din burta elicopterului. Probabil că o bucată de şrapnel 
îi lovise tancul de combustibil. Elicopterul explodă într-o mare de 
flăcări. 

— Fugi! strigă Coral din nou. 

Barak era deja pe urmele lui Coral. 

Omaha o luă la fugă. Rămăşiţele elicopterului cădeau de sus, 
undeva în dreapta lui. O bucată de rotor se lovi de sol cu un 
şuierat asurzitor. După care aparatul de zbor se prăbuşi printre 
copaci, aruncând în sus flăcări şi fum negru. 

El continuă să fugă de-a lungul parcării. Celelalte elicoptere 
făcură stânga-mprejur, împrăştiindu-se ca un stol de ciori 
speriate. 

In faţă, Coral ajunsese la singurul SUV rămas intact. Sări pe 
scaunul şoferului. 

Barak deschise portiera din spate, lăsându-i scaunul din faţă, 
al pasagerului, lui Omaha. 

In timp ce degetele sale închideau portiera, motorul maşinii 
hurui, trezindu-se la viaţă. Omaha abia deschisese portiera în 
momentul în care Coral băgă în viteză şi călcă acceleraţia, 
răsucindu-i braţul lui Omaha. Acesta trebui să fugă şi să sară în 
maşină. 

Coral n-avea timp de pierdut, să stea după toţi mocăiţii. 

Omaha se prăbuşi în scaun în momentul în care răsună o 
detunătură de puşcă. 

Omaha îşi băgă capul la cutie, însă împuşcătura nu fusese din 
partea inamicului. 

De pe bancheta din spate, Barak trăsese prin trapa maşinii. 
Dădu cu cotul ca să înlăture definitiv geamul securizat deja 
crăpat, după care îşi vâri corpul prin deschiderea făcută cu tot cu 
puşca din mână. Imediat începu să tragă, în timp ce Coral se 
lupta cu volanul, roţile învârtindu-se în noroiul de pe sol. 

Când ea făcu o întoarcere bruscă spre poarta complexului, 
maşina derapă. Roţile se înnămoliră. SUV-ul se chinui să se 
urnească din loc. 

Un alt elicopter apăru la vedere, coborând cu palele elicei într- 
un unghi ameninţător. Rafale de foc automat ţâşniră din botul 
maşinăriei, gloanţele clănţănind şi înfigându-se în pământ direct 
spre vehiculul lor blocat în noroi. Le-ar fi tăiat maşina în două. 

Coral apucă schimbătorul de viteze şi băgă SUV-ul în 
marşarier, călcând cu putere pedala de acceleraţie. SUV-ul îşi 
reluă tracţiunea, ţâşnind în trombă înapoi, în timp ce rafala de 
gloanţe ce acţiona ca o ghilotină trecu razant la doar câţiva 
centimetri pe lângă bara de protecţie din faţă. 

Un al doilea elicopter se năpusti asupra lor. 

Barak deschise focul spre cer. Proiectorul elicopterului se făcu 
praf. 

Insă acesta continua să vină spre ei. 

Incă mergând cu spatele, Coral învârti de volan. Maşina 
derapă, mişcându-se necontrolat în noroi. 

— Omaha, în stânga ta! 

În timp ce Barak era ocupat cu elicopterul, una dintre 
santinele decisese să profite de neatenţia lui. Bărbatul îşi ridică 
puşca la umăr. Omaha se lăsă pe spate în scaun. SUV-ul se 
răsuci ca să ajungă cu faţa spre trăgător. Neavând de ales, 
Omaha trase cu pistolul său Desert Eagle prin parbriz, după care 
mai trase încă de două ori. Parbrizul securizat rămase în loc, deşi 
crăpat, semănând cu o imensă plasă de păianjen. 

Santinela se feri, lăsându-se în jos. 

Roţile SUV-ul muşcară din pământ mai tare, mărind tracţiunea 
şi porniră în viteză de-a lungul parcării, tot în marşarier. Cu capul 
întors, Coral manevră vehiculul ca o expertă, îndreptându-se 
spre poarta complexului, gonind nebuneşte cu spatele, urmărită 
de elicoptere. 

— Ţineţi-vă bine! 


8.44 P.M. 


Safia era blocată pe alee, între Painter şi Cassandra. În faţă, 
Kane îşi ţinea arma îndreptată spre ei. Când elicopterul explodă 
în spatele lor, încremeniră cu toţii preţ de o jumătate de 
secundă. 

— İmpuşcă-l, repetă Cassandra, rămânând concentrată asupra 
lui. 

— Nu! 

Safia încercă să-l ocolească pe Painter, ca să-l apere, creându- 
i un scut uman. Umărul o ardea la fiecare mişcare. Sângele îi 
curgea pe braţ în jos. 

— Omoară-l şi nu te mai ajut! N-o să descoperi niciodată 
secretul Ubarului! 

Painter o ţinu în spate, protejând-o de Kane. 

Cassandra îşi forţă intrarea prin gardul viu. 

— Kane, ai primit un ordin. 

Safia îşi plimbă privirea între cei doi atacatori înarmaţi. Văzu o 
umbră care flutură prin spatele bărbatului. Ceva se ridica din 
poziţia ghemuit, împărțind aceeaşi coamă a zidului cu Kane. 
Ceva ai căror ochi străluceau într-o nuanţă de roşu sălbatic, 
aducător de moarte. 

Painter se încorda lângă ea. 

Cu un răget înfiorător, leopardul se aruncă asupra lui Kane. 
Pistolul i se descărcă. 

Safia simţi cum glonţul îi şuieră pe lângă ureche, după care 
intră în noroi, clipocind înăbuşit. Omul şi felina se prăvăliră 
laolaltă de pe zid, jos, în camera de rugăciune. 

Painter se lăsă în jos, o apucă pe Safia de braţ şi o trase înapoi 
în spatele său, în timp ce el se întorcea ca s-o înfrunte pe 
Cassandra. Avea în mâna liberă cel de-al doilea pistol. 

Trase. 

Cassandra sări înapoi, prăbuşindu-se printre tufişuri. Glonţul o 
ratase, retezând colţul clădirii ce adăpostea mormântul. După 
care se trase într-o parte. 

In camera vecină, se auziră urlete ascuţite, însetate de sânge. 
Era imposibil să distingi care erau ale omului şi care ale fiarei. 

Gloanţele ricoşară din pereţii de calcar, în timp ce Cassandra 
se întorcea, ghemuită, după colţ, trăgând prin gardul viu. 

Painter o împinse pe Safia lipind-o de peretele criptei, scoțând- 
o din bătaia directă a focurilor de armă... cel puţin pentru 
moment. 

— Du-te spre zidul exterior, o sili el, împingând-o spre alee. 

— Şi tu ce faci? 

— O să ne urmărească. Panta e prea expusă. 

Intenţiona să o ţină pe Cassandra pe loc, în incintă. 

— Dartu... 

— Fir-ar să fie, du-te! 

Și o împinse şi mai tare. 

Safia se împletici pe alee. Cu cât ajungea mai repede la 
adăpost, cu atât mai repede putea şi Painter să scape de-acolo. 

Aşa îşi justifică fuga. Însă, într-un fel ştia că fugea pur şi simplu 
pentru a-şi salva viaţa. Cu fiecare pas pe care-l făcea, umărul îi 
zvâcnea de durere. Cu toate astea, continuă să alerge. 

Schimbul de focuri continuă şi el. 

In camera de rugăciune, se aşternuse o tăcere mormântală, 
soarta lui Kane rămânând necunoscută. Mai multe focuri de armă 
izbucniră din parcare. Un elicopter străluci la o altitudine joasă, 
undeva deasupra, biciuind şi dispersând ploaia cu mişcarea 
rotorului. 

Ajungând la capătul aleii, Safia o luă de-a lungul grădinii ude 
spre peretele îndepărtat al complexului. Era de numai un metru 
şi douăzeci de centimetri înălţime, însă cu umărul ei rănit, se 
temea că n-o să poată să-l sară. Cămaşa îi era îmbibată de 
sânge. 

De sub un baobab, apăru o cămilă din partea mai îndepărtată 
a zidului. Era în mişcare, venind direct spre ea. Părea a fi aceeaşi 
cămilă care trecuse mai devreme prin faţa intrării în criptă. De 
fapt, avea aceeaşi companioană: o femeie goală puşcă. 

Numai că de data asta era călare pe cămilă. 

Safia nu ştiu dacă putea să aibă încredere în această 
necunoscută sau nu, dar dacă şi Cassandra trăsese asupra ei, 
atunci femeia trebuia să fie de partea ei. „Duşmanul duşmanului 
meu...” 

Necunoscuta îi oferi o mână de ajutor când Safia ajunse la zid 
- după care îi vorbi. Nu în arabă sau în engleză. Insă Safia o 
înţelegea şi asta nu datorită faptului că studiase această limbă - 
ceea ce într-adevăr făcuse - ci fiindcă părea că vorbele i se 
traduceau singure în cap. 

— Bine ai venit, soră, îi spuse necunoscuta în aramaică, limba 
moartă a acestui ţinut. Mergi în pace. 

Safia se întinse să prindă mâna femeii. Aceasta o apucă 
strâns. Se simţi trasă în sus fără nici un efort. Durerea o 
străfulgera, făcând-o să-şi lase rapid în jos mâna rănită. li scăpă 
şi un țipăt involuntar. Privirea i se înceţoşă, totul întunecându-se 
în jur până se reduse la un mic punct. 

— Pace ţie, repetă femeia cu blândeţe. 

Safia simţi cum cuvintele o învăluie, cum trec prin ea, luându-i 
durerea şi lumea din jur odată cu ea. Se clătină şi alunecă într-o 
parte. 

8.47 P.M. 


Painter trase de grătarul de protecţie al ferestrei de lângă 
capul său, care ceda imediat, fiind foarte fragil. Cu spatele lipit 
de peretele criptei, trase de două ori cu pistolul, ţinând-o pe 
Cassandra la distanţă, în incinta complexului. 

Işi folosi palma să gliseze geamul şi să-l deschidă. Slavă 
Domnului, nu era blocat. Se uită în jos pe alee şi o văzu pe Safia 
dispărând după colţ. 

Lăsându-se într-un genunchi în jos, Painter mai trase un foc de 
armă, scoţându-şi încărcătorul din patul pistolului. 

Luă un altul de la brâu şi-şi încarcă arma. 

Cassandra trase din nou. Glonţul lovi zidul lângă piciorul său. 

„Unde e celălalt leopard blestemat atunci când ai nevoie de 
el?” 

Painter ripostă, trăgând şi el, după care îşi băgă arma în toc. 
Fără să arunce nici măcar o privire, sări în sus, vârându-se prin 
cadrul ferestrei şi căzu în criptă. 

Se ridică în picioare. Zări în mijlocul ei o movilă acoperită cu 
nişte pânze. Continuă să meargă spre zid şi ocoli mormântul 
propriu-zis, având pistolul din nou în mână, îndreptat spre uşă. 
Se retrase spre geamul din spate şi simţi o adiere umedă. 

„Deci pe-aici a ieşit nemernicul ăla cu care m-am trezit în 
cârcă.” 

Painter se uită pe geam afară. Dincolo de zid, observă o 
cămilă, îndreptându-se spre povârnişul din spate. 

O femeie goală era călare pe ea, părând că o dirijează cu 
genunchii. Ţinea în braţe o altă femeie. Fără vlagă, inertă. 

— Safia... 

Cămila şi cele două femei cocoţate pe ea coborâră, dispărând 
din raza lui vizuală. O pereche de leoparzi ţâşni din grădina 
întunecată, fugind spre zid, după care săriră peste el, urmând 
cămila. 

Inainte să se poată decide dacă s-o urmărească sau nu, 
Painter auzi pe cineva care-şi târşâia picioarele pe lângă uşă. Işi 
dădu drumul jos şi se întoarse. O umbră se distingea clar în faţa 
intrării, 

— Nu s-a terminat, Crowe! strigă Cassandra. 

Painter îşi ţinu pistolul aţintit, gata de tragere. Un huruit 
zgomotos îi ajunse la urechi. O maşină. Se auziră împuşcături. 
Recunoscu riposta unui Kalaşnikov. Cineva din grupul lui. Umbra 

Cassandrei dispăru, retrăgându-se. 

Painter se grăbi să ajungă la uşă, cu arma pregătită. Se uită la 
harta desfăşurată de pe podea. Se aplecă şi o înhăţă, mototolind- 
o în mâna liberă. 

Afară, în curtea interioară, una dintre maşinile Mitsubishi 
trecea prin grădină, lăsând în urmă nişte dâre zimţate, ca nişte 
brazde. O siluetă era ieşită în afară prin trapa maşinii. O ţeavă de 
armă, îndreptată în sus, spre cer, fulgera în mod repetat. Barak. 

Painter verifică restul curţii. Părea goală. Cassandra se 
retrăsese şi se ascunsese, pentru scurt timp depăşită numeric. 
Păşi afară din criptă şi făcu semn cu harta mototolita. 

De îndată ce-l văzu, şoferul Mitsubishi-ului schimbă brusc 
direcţia. Bara de protecţie din spate era îndreptată spre el. Se 
lăsă să cadă pe spate. SUV-ul derapă şi se opri, zgâriindu-şi 
vopseaua de pe aripi şi de pe uşi. Portiera din spate se deschise 
exact în dreptul mormântului. 

O văzu pe Coral pe scaunul şoferului. 

— Urcă! strigă Barak. 

Painter aruncă o privire spre geamul din spate al mormântului. 
„Safia...” 

Indiferent cine o luase, cel puţin se îndepărtau, ieşind din raza 
imediată de acţiune, fără să rişte să fie rănită. Asta trebuia să-i 
fie suficient pentru moment. 

Intorcându-se, apucă mânerul, se sui în maşină şi trânti uşa cu 
putere. 

— Dă-i drumul! strigă el spre scaunele din faţă. 

Coral băgă SUV-ul în viteză, iar maşina demară în trombă. 

O pereche de elicoptere porniră în urmărirea lor. Barak trase 
spre ele din turela improvizată de deasupra maşinii. SUV-ul 
zburdă nebuneşte spre poarta deschisă a complexului. Coral se 
aplecă în faţă ca să se uite atent prin parbrizul crăpat. 

leşiră din incinta complexului, sărind peste un jgheab plin de 
noroi, rămaseră un moment în aer, după care se loviră cu putere 
de pământ. Roţile se învârtiră din nou pe sol, iar SUV-ul intră cu 
viteză pe drum, îndreptându-se spre acoperirea pe care le-o 
conferea pădurea deasă. 

Din scaunul din dreapta din faţă, Omaha se uită în spate la el, 
cu ochii pierduţi. 

— Unde-i Safia? 

— A dispărut. Painter dădu din cap deconcertat, fără să 
clipească. A dispărut. 

15 
DRUMUL DIN MUNIE 


po DDXATUINODA 


4 DECEMBRIE, 12.18 A.M. 
MUNŢII DHOFAR 


Safia se trezi din somnul liniştitor cu o senzaţie de cădere. Îşi 
aruncă braţele în lături, cuprinsă de panică, la fel de familiară ca 
propria respiraţie. Umărul îi era străpuns de o durere cumplită. 

— Calmează-te, soră, îi şopti cineva lângă ureche. Te-am 
prins. 

Lumea se învârti cu ea până reuşi să se dumirească unde se 
afla în bezna din jur. Stătea rezemată de o cămilă îngenuncheată 
care rumega, netulburată. Lângă ea se desluşea o siluetă de 
femeie, cu un braţ sub umărul ei teafăr, ridicând-o în sus. 

— Unde...? murmură ea, însă buzele păreau că îi sunt lipite. 

Incercă să-şi recapete echilibrul, însă nu reuşi. Amintirile 
începeau să-i revină uşor. Lupta de la mormânt. Focurile de armă 
îi umpleau capul. Frânturi de imagine. O faţă. Painter... Tremura 
în braţele femeii. Ce se întâmplase? Unde era? 

În cele din urmă, găsi suficienta putere să se ridice în picioare, 
sprijinindu-se cu toată greutatea de cămilă. Observă că umărul 
rănit îi fusese bandajat provizoriu, înfăşurat astfel încât să 
încetinească sângerarea. Durerea o străfulgera ori de câte ori se 
mişca. 

Femeia de lângă ea, mai mult o umbră în întuneric, părea a fi 
cea care o salvase, numai că acum purta veşminte tradiţionale. 

— Vin şi ajutoarele, îi şopti cealaltă femeie. 

— Cine eşti? se forţă ea să întrebe, simțind frigul de pe timpul 
nopţii. 

Se afla într-un fel de adăpost format de vegetaţia din jur. 
Ploaia se oprise, însă stropii de apă încă mai picurau de pe bolta 
de deasupra. Palmierii şi tamarinii se ridicau la cer, de jur 
împrejurul ei. Liane încâlcite şi tufe de iasomie se vedeau 


324 


pretutindeni în jur, parfumând aerul. 

Femeia rămase tăcută. li arătă ceva cu o mână. 

O rază de lumină răzbătea prin vegetaţia de deasupra, 
strălucind cu putere prin vitele dese. Venea cineva, purtând o 
torţă sau o lampă cu gaz. 

Safia pe simţi tentată să fugă, însă corpul îi era prea slăbit ca 
să o mai asculte. 

Femeia o strânse şi mai tare de umăr, ca şi cum îi auzise 
chemarea lăuntrică, însă nu părea că încearcă să o ţină pe Safia 
captivă, ci numai să-i aline durerea şi s-o liniştească. 

În câteva momente, Safia se obişnui suficient de mult cu 
lumina ca să-şi dea seama că vegetaţia din imediata ei apropiere 
ascundea un vârf stâncos din calcar, acoperit cu tufişuri, iederă, 
plante agăţătoare şi mici tufişuri. Lumina care se apropia venea 
dintr-un tunel din faţa stâncii. Asemenea caverne şi pasaje 
străbăteau Munţii Dhofar, formate prin infiltrarea apei din 
anotimpul ploios al musonilor, care înmuia şi dizolva calcarul. 

In momentul în care lumina ajunse la intrarea în tunel, Safia 
văzu trei persoane: o bătrână, o copilă de vreo doisprezece ani şi 
o a doua femeie tânără care ar fi putut fi sora geamănă a celei 
de lângă ea. Toate trei erau îmbrăcate la fel, în robe, cu glugile 
lăsate pe spate. 

In plus, fiecare avea câte un tatuaj rubiniu în colţul exterior al 
ochiului stâng. O lacrimă. Până şi copila care ducea lampa cu 
gaz. 

— Ea e cea care s-a rătăcit, intonă femeia de lângă ea. 

— A venit acasă, spuse bătrâna, sprijinindu-se într-un baston. 

Părul ei era cărunt, strâns în coadă, însă faţa, deşi foarte 
ridată, părea plină de viaţă. 

Safia descoperi că îi era greu să se uite în ochii ei, însă şi să 
privească în altă parte. 

— Bine ai venit, spuse bătrâna, vorbind în engleză şi dându-se 
la o parte. 

Safia fu ajutată să meargă spre intrare, sprijinită de femeie. 

De îndată ce ajunseră, copila le deschise calea, cu lampa 
ridicată. Femeia în vârstă rămăsese în spatele lor, lovind surd cu 
bastonul în dalele de piatră. A treia femeie ieşi din tunel şi se 
duse spre cămila îngenuncheată. 

Safia fu condusă mai departe. 

Făcură mai mulţi paşi fără să spună cineva ceva. 

Safia, măcinată de întrebări, nu se putu abţine: 

— Cine sunteţi? Ce vreţi de la mine? 

Vocea îi sună iritată până şi ei. 

— Mergi în pace, şopti femeia mai în vârstă în spatele ei. Eşti 
în siguranţă. 

„Pentru moment”, adăugă Safia în gând. Remarcase pumnalul 
lung pe care-l purta la brâu femeia care ieşise din tunel în 
spatele lor. 

— La toate întrebările o să-ţi răspundă hoaja noastră. 

Safia tresări. Hodja era şamanul tribului, întotdeauna o femeie. 
Ele erau păstrătoarele tradiţiei, aveau puteri tămăduitoare şi 
ţineau oracolele. Cine erau femeile astea? In timp ce mergea, 
simţi parfumul persistent de iasomie care plutea în aer. Mirosul o 
calma, amintindu-i de casă, de mama ei, de vremea când era în 
siguranţă. 

Cu toate astea, durerea din umăr o făcea să rămână 
concentrată la ceea ce era în jur. Rana începuse să sângereze 
din nou. 

Auzi un zgomot de paşi în spatele ei. Işi aruncă rapid privirea 
peste umăr. Cea de-a treia femeie se întorsese. Ducea două 
lucruri pe care le luase de pe cămilă. Intr-o mână avea geanta 
argintie, acum destul de turtită, în care se afla mima de fier. lar 
pe umăr îi atârna sulița cu bustul Reginei din Saba. 

Furaseră cele două artefacte de la Cassandra. 

Simţi un junghi în inimă. 

Erau pur şi simplu nişte hoaţe? Fusese salvată sau răpită din 
nou? 

Tunelul se întindea în faţă, continuând mai adânc în inima 
muntelui. 

Trecuseră de tuneluri laterale şi grote orientate fiecare în alte 
direcţii, aleatoriu. In curând se simţi pierdută. Unde o duceau? 

Intr-un final, aerul păru să se împrospăteze, devenind mai 
tare, iar parfumul de iasomie, mai puternic. Pasajul se lumina în 
faţă. O duseră mai departe. Simţi un curent de aer care venea în 
jos prin interiorul tunelului, de undeva din faţă. 

După ce trecură de un cot, tunelul se deschise într-o peşteră 
mare. 

Safia păşi înăuntru. 

Nu, nu era o peşteră, ci o scobitură mare în formă de 
amfiteatru, pe acoperişul căreia, undeva foarte sus, se afla o 
mică deschidere prin care se vedea cerul liber. Prin gaură se 
prelingea apa formând o cascadă lungă ce se scurgea într-un mic 
iaz de dedesubt. Cinci mici focuri de tabără încercuiau bazinul, 
asemenea colţurilor unei stele, iluminând coardele de viță-de-vie 

ce atârnau ca nişte ghirlande, destul de încâlcite, agăţate de 
tavan, unele atingând scobitura nu foarte adâncă de jos. 

Safia recunoscuse caracteristicile geologice. Era unul dintre 
nenumăratele puțuri naturale care împestriţau regiunea. Unul 
dintre cele mai adânci care se găseau în Oman. 

Safia rămase cu gura căscată. 

Mai multe persoane îmbrăcate în robe se mişcau sau stăteau 
pur şi simplu în încăpere. Vreo treizeci sau treizeci şi ceva. Işi 
întoarseră feţele spre ea în momentul în care micul grup intră 
înăuntru. Caverna iluminată îi amintea Safiei de peştera hoţilor 
lui Ali Baba. 

Numai că aceşti patruzeci de hoţi erau cu toţii femei. 

De toate vârstele. 

Safia intră împleticindu-se în încăpere, deodată slăbită de 
drumul până aici, cu sângele prelingându-i-se în jos pe braţ şi 
tremurând din tot corpul. 

O femeie se ridică de lângă unul dintre focuri. 

— Safia? 

Ea se concentra asupra celei care vorbea. Femeia nu era 
îmbrăcată la fel ca toate celelalte. Safia nu putea să înțeleagă ce 
căuta ea aici. 

— Kara? 


1.02 A.M. 
BAZA AERIANĂ THUMRAIT, OMAN 


Cassandra se aplecă deasupra mesei pe care era întinsă harta, 
în biroul căpitanului. Folosind o hartă prin satelit a regiunii, ea 
redesenase harta trasată de muzeografă. Cu un marker albastru 
trasase o linie de la mormântul din Salalah până la cel din munți 
şi, respectiv, cu un marker roşu, o linie din mormântul lui lov 
spre inima deşertului. Incercuise destinația lor tot cu roşu, locaţia 
oraşului pierdut. 

Poziția ei actuală, Baza Aeriană Thumrait, se afla la patruzeci 
şi opt de kilometri distanță. 

— Cât de repede putem să primim azi toate materialele pe 
care le-am cerut? întrebă ea. 

Tânărul căpitan îşi umezi buzele. Era şeful depozitului Harvest 
Falcon, sursa de provizii şi materiale de război a USAF pentru 
bazele şi trupele sale din întreaga regiune. Avea un clipboard pe 

care bifa diferitele articole cu pixul. 

— Corturile, paravanele, echipamentele, rațiile de mâncare, 
combustibilul, apa, medicamentele şi generatoarele sunt deja 
încărcate în elicopterele de transport. O să le primiţi pe teren, la 
locul stabilit, la ora 7.00 conform instrucţiunilor. 

Ea confirma dând din cap. 

Omul studia în continuare încruntat locul în care aveau să fie 
desfăşurate forţele şi materialele. 

— Locul ăsta e chiar în mijlocul deşertului. Refugiaţilor li se 
trimit ajutoare din incinta bazei aeriene din oră în oră. Nu văd 
cum plasarea unei tabere atât de avansate ar putea să fie de 
vreun ajutor. 

O rafală de vânt făcu să zdrăngăne acoperişul clădirii. 

— Ai primit nişte ordine, căpitane Garrison. 

— Am înţeles. 

Insă privirea îi păru puţin schimbata, mai ales atunci când se 
uită pe geam afară, la cei o sută de oameni care încărcau 
pachetele, verificau armele, purtând uniforme de camuflaj de 
culoarea nisipului, fără însemne de grad sau ale vreunei 
organizaţii. 

Cassandra îl lăsă să-şi pună întrebări şi se îndreptă spre uşă. 
Căpitanul primise ordine, transmise pe scară ierarhica de la 
Washington. Urma s-o ajute să-şi echipeze adecvat oamenii. Cei 
de la comanda Ghildei orchestraseră povestea paravan pentru 
această operaţiune. Echipa Cassandrei era unitatea de căutare şi 
salvare trimisă să-i ajute pe refugiaţi să fugă din calea furtunii de 
nisip şi să le ofere asistenţa în orice operaţiune de salvare pe 
durata furtunii propriu-zise. Aveau cinci camioane de teren cu 
nişte roţi gigantice, speciale pentru nisip, un tractor de deşert M4 
de optsprezece tone, de mare viteză, două transportoare Huey şi 
şase elicoptere de o singură persoană de tip VTOL, fiecare dintre 
ele fiind fixate pe camionetele cu tracţiune integrală, cu 
platformă deschisă. Echipa terestră avea să plece în jumătate de 
oră. Ea avea să-i însoţească. 

leşind din clădirea comandamentului Harvest Falcon, 
Cassandra se uită la ceas. Furtuna de nisip avea să ajungă în 
regiune peste opt ore. Rapoartele primite anunțau vânturi în 
rafale cu viteze de până la o sută treizeci de kilometri pe oră. 
Vântul deja bătea cu putere aici, unde munţii se întâlneau cu 
deşertul. 

lar ei se îndreptau exact în direcţia furtunii. N-aveau de ales. 
Primiseră informaţia de la comanda Ghildei, o indicație prețioasă 

vizând faptul că sursa de antimaterie ar putea fi destabilizata, 
adică s-ar putea autodistruge înainte să fie descoperită. Asta nu 
trebuia să se întâmple. Timpii din programul orar fuseseră 
acceleraţi. 

Cassandra cercetă aerodromul întunecat. Se uita cum un VC10 
greoi, un avion-cisternă britanic, ateriza undeva la depărtare. 
Conducerea  Ghildei trimisese oamenii şi echipamentul 
suplimentar de ieri. Pastorul pusese personal totul la cale, 
împreuna cu ea, după aprigul schimb de focuri din noaptea 
trecută. Fusese al naibii de norocoasă că aflase locaţia oraşului 
pierdut înainte ca Safia să dispară. Cu o descoperire atât de 
semnificativă, Pastorul mârâise satisfăcut de modul în care-şi 
îndeplinise misiunea. 

Ea nu era. Îşi aminti cum stătea Painter ghemuit pe aleea 
dintre ruine şi criptă. Privirea lui ascuţită, fruntea încreţită de 
concentrare, rapiditatea cu care îşi scoase arma. Ar fi trebuit să-l 
împugşte în spate, atunci când avusese şansa s-o facă. Riscase cu 
Safia, însă oricum o pierduse pe femeie. Cu toate astea, 
Cassandra nu trăsese în el. Chiar şi atunci când Painter se 
întorsese spre ea, făcuse o pauză timp de o fracțiune de 
secundă, căzând pe spate, în loc să se arunce în faţă. 

Işi strânse pumnii. Ezitase. Se înjură singură, la fel de mult cât 
îl înjură pe Painter. N-avea să mai facă greşeala asta şi a doua 
oară. Se uită fix la întinderea de asfalt şi pietriş. 

Oare avea să apară din nou? 

Observase că îi furase harta atunci când scăpase la bordul 
unuia dintre vehiculele lor - propria ei maşină. O găsiseră 
abandonata, fără nici un fel de echipament la bord, ascunsă în 
pădure la câţiva kilometri mai jos, pe drumul pe care coborâseră. 

Deci Painter avea harta. Bineînţeles că urma să vină. Dar nu 
înainte ca ea să fie pregătită să-l întâmpine cum se cuvine. Avea 
o droaie de oameni şi o grămadă de arme şi muniţie la dispoziţie, 
cât să facă faţă unei armate întregi acolo, la locul cu pricina. 
Numai să încerce să vină. 

N-avea să mai ezite şi a doua oară. 

O siluetă apăru dintr-o dependinţă de lângă locul unde erau 
parcate maşinile, centrul ei de comanda temporar. Era John 
Kane, cu piciorul stâng prins într-o atelă. Se îndrepta încruntat 
spre ea. Partea stângă a feţei îi era acoperită etanş cu un gel 
antiseptic, dând trăsăturilor feţei o tentă albăstruie. Pe sub gel, 
urmele ghearelor se întindeau de-a lungul obrazului şi gâtului, 
înnegrite din cauza iodului. Ochii îi străluceau mai tare decât de 

obicei în luminile puternice, portocalii, de pe pistă. Era urmarea 
dozei de morfină. 

Refuza să fie lăsat deoparte. 

— Operaţiunea de curăţare s-a încheiat în urmă cu o oră, 
spuse el, băgându-şi la loc microfonul radio. N-a mai rămas 
nimic. 

Ea confirmă dând din cap. Toată probele care le-ar fi putut 
trăda prezenţa şi implicarea în schimbul de focuri de la criptă 
fuseseră îndepărtate: cadavre, arme şi până şi epava 
elicopterului VTOL. 

— Ştim ceva despre echipa lui Crowe? 

— Toţi au dispărut în munţi. S-au împrăştiat care încotro. 
Există drumuri laterale şi poteci pentru cămile peste tot prin 
munţi. Şi petice de pădure deasă în toate văile adânci din jur. El 
şi şobolanii ăia ai nisipurilor şi-au pus coada pe spinare şi-au 
dispărut, s-au ascuns. 

Cassandra se aşteptase la asta. După lupta de aseară, echipa 
ei rămăsese cu un număr prea mic de oameni pentru a putea 
porni într-o misiune de urmărire şi de căutare ca la carte. 
Trebuiseră să aibă grijă de propriii răniţi şi să curețe locul înainte 
ca autorităţile locale să răspundă atacului înverşunat. Ea plecase 
cu primul transport aerian şi informase prin radio conducerea 
Ghildei despre evoluţia operaţiunii, minimizând haosul produs şi 
subliniind faptul că descoperiseră oraşul Ubar. 

Informaţia asta îi salvase viaţa. 

Şi ea ştia cui îi era datoare pentru asta. 

— Dar despre curatorul muzeului se ştie ceva? întrebă ea. 

— Am oameni care patrulează prin munţi. Incă nu i-am 
detectat semnalul. 

Cassandra se încruntă. Microtransmiţătorul pe care i-l 
implantase femeii avea o bătaie de şaisprezece kilometri. Cum 
fusese posibil ca ei să nu-i detecteze semnalul? Poate din cauza 
munţilor. Poate din cauza furtunii. Indiferent de motiv, în cele din 
urmă femeia avea să-şi demaşte poziţia. Avea să fie găsită. 

Cassandra îşi aminti de granula mică de C4 incorporată în 
transmiţător. Poate că Safia scăpase... însă era deja moartă. 

— Hai să-i dăm drumul, spuse ea. 


1.32 A.M. 
MUNŢII DHOFAR 

— Bavo, Saff, murmură Omaha. 

Painter se agită în postul său de observare de lângă drum. Ce 
mai descoperise omul ăsta? Prin dispozitivul său de vedere 
nocturnă urmărise drumul neasfaltat, de pământ. Volkswagenul 
Eurovan era parcat sub un pâlc de copaci. 

Omaha şi ceilalţi se adunaseră în spatele microbuzului, la 
portiera din spate. Omaha şi Danny erau aplecaţi asupra hărţii pe 
care Painter o furase din situl funerar. 

Lângă ei, Coral îşi făcea inventarul materialelor şterpelite din 
spatele SUV-ului Cassandrei. 

Pe drumul de coborâre de la mormânt, se întâlniseră cu Clay şi 
Danny, înnebuniţi de dispariţia Karei. li găsiseră puşca pe drum, 
însă nici urmă de femeie. O tot strigaseră, însă nu primiseră nici 
un răspuns. lar cu Cassandra pe urmele lor şi cu elicopterele în 
aer, nu puteau să aştepte prea mult timp. In timp ce Painter şi 
Omaha o căutau pe Kara, ceilalţi scoseseră în grabă toate 
materialele şi echipamentele din SUV şi le băgaseră în Eurovan, 
după care abandonaseră SUV-ul lângă o coastă abruptă. Painter 
se temea că vor fi urmăriţi de Cassandra prin sistemul GPS, aşa 
cum făcuse şi el. 

In plus, ea nu ştia nimic despre Eurovan. Un mic avantaj. 

Aşa că o luaseră din loc, sperând că prietena lor Kara era 
ascunsă pe undeva. 

Painter cercetă drumul, îngrijorat de decizia sa. Nu găsiseră 
nici un cadavru, nimic. Unde plecase Kara? Oare dispariţia ei 
avea de-a face cu faptul că rămăsese fără droguri? Luă o gură de 
aer zdravănă. Poate că aşa era cel mai bine. Departe de ei, Kara 
putea să aibă o şansă mai mare de a supravieţui. Cu toate astea, 
Painter continuă să meargă mai departe. 

Barak fuma împreună cu Clay. Cei doi bărbaţi, atât de 
deosebiți ca înălţime, gabarit şi filosofie de viaţă, erau legaţi de 
ceva comun - tutunul. Barak cunoştea munţii şi-i condusese 
printr-o serie de drumuri cu şleauri, bine camuflate. Merseseră 
cu luminile stinse, cât de repede le permitea drumul ca să 
rămână în siguranţă, oprindu-se din când în când, atunci când se 
apropia zgomotul elicopterelor. 

Acum mai erau doar şase: el şi Coral, Omaha şi Danny, Barak 
şi Clay. Soarta căpitanului al-Haffi şi a lui Sharif rămăsese 
necunoscută, probabil împrăştiindu-se în patru zări cu cei din 
tribul Bait Kathir. Nu puteau decât să spere că nu li se 
întâmplase nimic grav. 

După trei ore de condus în condiţii vitrege, se opriseră să se 
odihnească, să se regrupeze, să planifice ce aveau să facă în 
continuare. Tot ceea ce aveau pentru a-i călăuzi erau reperele 
trecute cu cerneală pe hartă. 

La maşină, Omaha îşi îndreptă spatele care-i trosni de se auzi 
până la drum. 

— A păcălit-o pe nemernica aia. 

După ce se convinse că în valea muntelui era linişte şi 
întuneric, Painter se întoarse ca să li se alăture celorlalţi. 

— Despre ce vorbeşti? 

Omaha îi făcu semn cu mâna. 

— Vino să vezi. 

Painter se duse lângă el. Cel puţin, ostilitatea lui Omaha faţă 
de el se mai atenuase. Pe drum, Painter le povestise despre 
leoparzi, despre schimbul de focuri şi despre intervenţia femeii 
necunoscute. In cele din urmă, Omaha părea să se fi convins că 
atâta timp cât Safia se afla departe de Cassandra, era în mai 
mare siguranţă. 

Omaha arătă spre hartă. 

— Uită-te la liniile astea. Cea albastră duce în mod clar de la 
cripta din Salalah spre mormântul lui lov de-aici, din munţi. 
Probabil că Safia a găsit un indiciu la primul mormânt care a 
condus-o aici, la cel de-al doilea. 

Painter dădu din cap aprobator. 

— OK, cum rămâne cu linia roşie? 

— Safia a găsit un indiciu şi la mormântul lui lov. 

— Pilonul metalic cu un bust în capăt? 

— Probabil. Nu mai contează. Uită-te aici. A trasat un cerc de-a 
lungul liniei roşii. Undeva în deşert. Ca şi cum aici ar fi locul în 
care să meargă mai departe. 

— Locaţia Ubarului. 

Painter avu senzaţia că se prăbuşeşte, că-i vine să vomite. 
Dacă Cassandra ştia deja unde era... 

— Nu, nu e locaţia, spuse Danny. 

Omaha dădu din cap. 

— Am măsurat-o. Cercul e marcat la şaizeci şi nouă de mile de 
mormântul lui lov, de-a lungul liniei roşii. 

Painter le adusese la cunoştinţă toate detaliile, inclusiv că 
trăsese cu urechea şi-l auzise pe bărbatul înalt strigând numărul 
şaizeci şi nouă, măsurând ceva de-a lungul bastonului. 

— Deci se potriveşte cu numărul pe care l-am auzit, spuse 
Painter. 

— Însă au înţeles că-i vorba de mile, spuse Omaha. Milele 
noastre. 

— Şi? 

Omaha se uită la el ca şi cum ar fi fost evident. 

— Dacă artefactul pe care l-au găsit la mormântul lui lov e 
datat în aceeaşi perioadă ca inima de fier - şi de ce n-ar fi? - 
atunci e din jurul anului 200 î.Hr. 

— OK, căzu de acord Painter. 

— Dacă ne ducem cu gândul în perioada aia, definiţia unei 
mile era dată de romani. O milă era calculată ca fiind egală cu 
cinci mii de picioare romane. lar un picior roman are numai 
unsprezece inci şi jumătate, faţă de cei doisprezece din ziua de 
azi. Safia ştia sigur chestia asta! A lăsat-o pe Cassandra să 
creadă că e vorba de mile moderne. A trimis-o pe nemernica aia 
după cai verzi pe pereţi. 

— Şi-atunci care e distanţa reală? întrebă Painter, apropiindu- 
se şi mai mult de hartă. 

Lângă el, Omaha îşi rodea unghia de la degetul mare, făcând 
în mod clar calcule în minte. După un moment, îi răspunse: 

— Şaizeci şi nouă de mile romane sunt echivalentul a puţin 
peste şaizeci şi trei de mile moderne. 

— Are dreptate, spuse Coral. 

Işi făcuse şi ea propriul calcul. 

— Aşa că Safia a trimis-o pe Cassandra cu şase mile mai 
departe de adevărata locaţie. 

Painter se încruntă. Nu i se părea prea departe. 

— İn deşert, îl contrazise Omaha, şase mile echivalează cu 
şase sute. 

Painter nu descurajă mândria pe care bărbatul o manifesta 
faţă de fapta Safiei, însă ştia că trucul n-avea s-o păcălească 
prea mult pe Cassandra. Imediat ce avea să-şi dea seama că nu 
se găsea nimic în locaţia falsă, urma să înceapă să pună 
întrebări. Cineva avea să rezolve misterul. Painter estima că 
trucul Safiei le asigura un avans de una sau maximum două zile. 

— Aşadar, unde e pe hartă adevărata locaţie? întrebă Painter. 

Omaha dădu din cap, entuziasmat. 

— Hai să aflăm. 

Işi ajustă rapid instrumentele, verificând încă o dată 
măsurătorile. Se încruntă. 

— N-are sens. Infipse o piuneză în hartă. 

Painter se aplecă şi citi numele din dreptul acesteia: 

— Shisur. 

Omaha dădu din cap în semn că nu înţelege, cu vocea 
cuprinsă de disperare. 

— A fost o vânătoare de cai verzi pe pereţi încă de la început. 

— Ce vrei să spui? 

Omaha continuă să se uite pe hartă şi să se încrunte, ca şi 
cum ea ar fi fost de vină. 

li răspunse Danny în locul lui: 

— Shisur este locul unde au fost descoperite ruinele Ubarului. 
Descoperirea a fost făcută în 1992 de Nicolas Clapp şi de alţi 
câţiva. 

Danny se uită la Painter. 

— Nu-i nimic aici. Toate nebunia asta nu duce decât spre un 
loc care a fost deja descoperit şi scormonit în adâncime. 

Lui Painter nu-i venea să creadă. 

— Trebuie să fie ceva. 

Omaha bătu cu pumnul în hartă. 

— Eu însumi am fost acolo. E o fundătură. Toată nebunia asta 
şi vărsarea de sânge... pentru nimic. 

— Trebuie să fie ceva ce n-a văzut nimeni, insistă Painter. 
Toată lumea a crezut că cele două morminte la care am fost 
până acum fuseseră examinate în întregime, însă iată că în 
câteva zile şi colo şi dincolo, s-au făcut noi descoperiri. 

— Descoperiri făcute de Safia, le aminti Omaha cu 
amărăciune. 

Pentru un lung interval de timp, nimeni nu mai spuse nimic. 

Painter se concentră asupra cuvintelor lui Omaha. Deodată îşi 
dădu seama de ceva. 

— O să se ducă acolo. 

Omaha se întoarse spre el. 

— Despre cine vorbeşti? 

— De Safia. A minţit-o pe Cassandra ca s-o împiedice să 
ajungă la Ubar. Insă ca şi noi, ştie încotro duc cu adevărat 
indiciile. 

— Spre Shisur. Spre vechile ruine. 

— Exact. 

Omaha se încruntă. 

— Insă după cum v-am spus, acolo nu-i nimic. 

— Şi după cum ai spus, Safia a descoperit indicii acolo unde nu 
le-a mai găsit nimeni înainte. Crede c-o să poată face la fel şi la 
Ubar. O să se ducă acolo chiar şi pentru singurul motiv de a o 
împiedica pe Cassandra să pună mâna pe indiferent ce s-ar 
putea afla acolo. 

Omaha trase adânc aer în piept. 

— Ai dreptate. 

— Asta doar dacă i se va permite să plece, spuse şi Coral 
dintr-o parte. Cum rămâne cu femeia care a luat-o de-acolo? Cea 
cu leoparzii. 

Barak îi răspunse, cu o voce oarecum stânjenită: 

— Am auzit poveşti despre asemenea femei, spuse în jurul 
focurilor de tabără din deşert. Spuse în sânul tuturor triburilor din 
ţinutul nisipurilor. E vorba de războinicele deşertului. Care sunt 
mai mult nişte djinni decât muritoare. Care pot vorbi cu 
animalele. Care dispar ca la comandă. 

— Ihî, ai dreptate, spuse Omaha. 

— Intr-adevăr, femeia aia avea ceva ciudat, admise Painter. Şi 
nu cred că-i prima oară când avem de-a face cu ea. 

— Ce vrei să spui? 

Painter dădu din cap spre Omaha. 

— Răpitorii tăi. In Muscat. Persoana pe care ai văzut-o în piaţă 
era femeie. 

— Ce? Crezi că-i aceeaşi femeie? 

Painter ridică din umeri. 

— Sau poate una din acelaşi grup. Mai e o parte implicată în 
toate astea. Ştiam asta. Nu ştiu dacă e vorba de femeile 
războinice ale lui Barak sau de un grup care caută să facă nişte 
bani. Indiferent despre ce-i vorba, au luat-o pe Safia cu un 
anumit motiv. De fapt, Omaha, s-ar fi putut să fi încercat să te 
răpească datorită afecțiunii pe care ţi-o poartă Safia. Să te 
folosească poate ca pe un instrument de schimb. 

— Instrument de schimb pentru ce? 

— Să o facă pe Safia să le ajute. Am mai văzut şi geanta 
argintie legată de cocoaşa cămilei. De ce să ia artefactul dacă n- 
ar avea un motiv serios? Totul face trimitere la Ubar. 

Omaha îşi cântări bine cuvintele, dând din cap. 

— Atunci într-acolo o să mergem. Cu nemernica aia momentan 
păcălită, o să aşteptăm să vedem dacă Safia o să-şi facă şi ea 
apariţia acolo. 

— Şi între timp o să scotocim locul, spuse Coral. 

Făcu semn cu capul spre echipamentul foarte scump pe care 
puseseră mâna. 

— Aici avem un bloc radar de penetrare a solului, foarte bun 
pentru a căuta pe sub nisip. Şi mai avem o ladă de grenade, 
câteva puşti în plus şi... nu ştiu ce e chestia asta. 

Ridică în sus o armă care arăta ca o carabină cu o pâlnie în 

capătul ţevii. După sclipirea din ochii ei, murea de nerăbdare să-l 
încerce. 

Toată lumea se întoarse spre Painter, ca şi cum ar fi aşteptat 
acordul lui. 

— Bineînţeles că mergem, spuse el. 

Omaha îl bătu uşor pe umăr. 

— In cele din urmă am căzut şi noi de acord asupra unui lucru. 


1.55 A.M. 


Safia o strânse în braţe pe Kara. 

— Ce faci aici? 

— Nu sunt sigură, răspunse Kara, tremurând în îmbrăţişarea 
ei. 

Îi simţea pielea rece şi umedă, lipicioasă. 

— Ceilalţi? L-am văzut pe Painter... Ce ştii despre Omaha, 
despre fratele lui...? N 

— Din câte ştiu, toată lumea e bine. Insă eu am stat departe 
de luptă. 

Safia trebui să se aşeze, cu picioarele slăbite, cu genunchii 
moi. Peştera se învârtea puţin în jurul ei. Susurului cascadei care 
curgea prin gaura din tavan îi părea că sună asemenea unor 
clopote de argint. Lumina flăcărilor de la cele cinci focuri de 
tabără o orbea. 

Se prăbuşi pe o pătură ponosită de lângă foc. Nu putea să 
simtă căldura flăcărilor. 

Kara se lăsă şi ea în jos. 

— Umărul tău! Sângerezi. 

— M-a împuşcat. 

Safia nu ştia dacă vorbise cu voce tare sau nu. Se apropiară 
trei femei cu braţele pline. Cărau un lighean din care ieşeau 
aburi, haine împăturite, un coş cu jar acoperit şi oricât de curios 
ar părea ţinând cont de locul în care se aflau, o cutie cu crucea 
roşie pe ea, aşadar, o trusă de prim ajutor. O femeie în vârstă, nu 
cea care o condusese încoace, le urmă ajutându-se de un baston 
lung, care strălucea în lumina incandescentă a focului de tabără. 
Era foarte bătrână, cu umerii aplecaţi, cu părul alb, însă 
pieptănat cu grijă şi strâns la spate, peste urechi. Două rubine îi 
împodobeau lobii urechilor, potrivindu-se la culoare cu tatuajul 
din colţul ochiului. 

— Întinde-te, fiica mea, spuse femeia bătrână melodios. Din 
nou în engleză. Lasă-ne să-ţi vedem rănile. 

Safia n-avea putere să se opună, însă Kara se aşeză lângă ea 
protector. Trebuia să aibă încredere în faptul că prietena ei avea 
s-o protejeze dacă era necesar. 

li scoaseră bluza Safiei. Bandajul murdar fu apoi înmuiat cu o 
cataplasmă aburindă făcută din aloe şi mentă şi tras uşor de pe 
rană. Parcă i-ar jupuit pielea de pe umăr. Icni de durere, după 
care văzu negru în faţa ochilor. 

— Vedeţi c-o doare, le avertiză Kara. 

Una dintre cele trei femei se lăsase în genunchi şi deschisese 
trusa medicală de prim-ajutor. 

— Am o fiolă de morfină, hodja, spuse femeia. 

— Lasă-mă să-i văd rana. 

Bătrâna se aplecă, sprijinită de asistentele ei. 

Safia se întoarse spre ea cu umărul gol. 

— Glonţul a trecut fără să lase urme adânci sau să afecteze 
ceva. E o rană superficială. E bine. N-o să trebuiască s-o operăm. 
Ceaiul dulce de smirnă o să-i amelioreze durerea. La fel şi două 
tablete de Tylenol cu codeină. Puneţi o perfuzie în braţul bun şi 
administraţi-i un litru de LRS încălzit. 

— Cu rana cum rămâne? întrebă cealaltă femeie. 

— O s-o cauterizăm, o pansăm şi o să-i înfăşăm umărul, după 
care o să-i imobilizăm braţul cu o eşarfă. 

— Am înţeles, hodja. 

Safia fu ridicată în fund. Cea de-a treia femeie turnă ceai într-o 
cană aburindă şi i-o dădu Karei. 

— Ajut-o să bea. O să-i dea putere. 

Kara se conformă, acceptând cana cu ambele mâini. 

— Cel mai bine ar fi să iei şi tu câte o gură, îi spuse bătrâna 
Karei. Ca să-ţi limpezească puţin capul. 

— Mă îndoiesc că ceaiul ăsta e suficient de puternic. 

— Indoiala n-o să-ţi fie de folos aici. 

Kara bău ceaiul, se strâmbă, după care i-l oferi Safiei. 

— Ar trebui să bei. Arăţi ca naiba. 

Safia o lăsă să-i toarne puţin între buze. Căldura se scurse în 
jos în cavitatea rece pe care o simţea în stomac. Mai luă câteva 
guri. În faţa ei apărură două pastile. 

— Pentru durere, îi şopti cea mai tânără dintre cele trei femei. 

Toate trei arătau de parcă erau surori, despărțite de numai 
câţiva ani distanţă. 

— la-le, Saffie, o îndemnă Kara. Sau le iau eu. 

Safia deschise gura, acceptând medicamentele şi le înghiţi cu 
încă o gură de ceai. 

— Acum întinde-te pe spate în timp ce noi o să-ţi oblojim 
rănile, spuse hodja. 

Safia se prăbuşi pe pătură, simțindu-se mai încălzită. 

Hodja se lăsă uşor pe pătură de lângă ea, mişcându-se cu o 
graţie care-i dezminţea vârsta. Işi lăsă bastonul pe genunchi. 

— Odihneşte-te, fiica mea. Fi liniştită. 

Şi-şi puse o mână deasupra Safiei. 

O senzaţie nedefinită de ameţeală puse stăpânire pe ea, 
atenuându-i toată durerea din corp, făcând-o să plutească. Safia 
simţi mirosul de iasomie care învăluia peştera. 

— Cine... cine eşti? întrebă Safia. 

— Suntem mama ta, draga mea. 

Safia tresări, negând posibilitatea asta, ofensată. Mama ei era 
moartă. 

Femeia asta era prea bătrână. Probabil că o spunea în sens 
metaforic. Inainte să poată bombăni ceva, toată priveliştea îi 
dispăru din faţa ochilor. Mai auzi doar câteva cuvinte. 

— Noi toate. Toate suntem mama ta. 


2.32 A.M. 


Kara se uita la grupul de femei care se ocupau de Safia în timp 
ce prietena ei stătea întinsă pe pătură. li introduseseră un 
cateter într-o venă de la mâna dreaptă în care îi fixaseră un 
picurător intravenos ataşat la o pungă caldă de soluţie salină, 
ţinută în sus de una dintre asistentele care o îngrijeau pe Safia. 
Celelalte două îi curăţaseră şi-i dezinfectaseră rana provocată de 
glonţul ce-i trecuse prin umăr. Rana era mai mică decât o 
monedă de zece cenți. Pe zona afectată îi împrăştiaseră din 
belşug o pudră ce cauteriza, apoi rana fusese dată cu iod, 
acoperită cu tifon şi pansată cu mâini de expert. 

Safia se zvârcoli uşor, însă rămase cufundată în somn. 

— Să aveţi grijă să-şi ţină mâna într-o eşarfă, ceru bătrâna, 
supraveghindu-le pe celelalte. Când se trezeşte, aveţi grijă să 
bea o cană de ceai. 

Hodja îşi ridică bastonul, îl propti în pământ şi se ridică. Se 
întoarse cu faţa spre Kara. 

— Vino. Lasă-le pe fiicele mele să aibă grijă de sora ta. 

— N-o las singură aici. 

Kara se dădu şi mai aproape de Safia. 

— O să fie bine îngrijită. Vino. E timpul să afli ceea ce ai 
căutat. 

— Despre ce vorbeşti? 

— Răspunsuri despre viaţa ta. Dacă vrei vii, dacă nu, poţi să 
rămâi. Pentru mine nu contează. Bătrâna o luă din loc. N-o să mă 
cert cu tine. 

Kara aruncă o privire rapidă spre Safia, după care se uită la 
femeia în vârstă. „Răspunsuri despre viaţa ta.” 

Kara se ridică încet. 

— Dacă i se întâmplă ceva... 

Insă nu ştia pe cine ameninţa. Surorile păreau să aibă mare 
grijă de prietena ei. 

Dând din cap, Kara porni şi ea după hodja. 

— Unde mergem? 

Fără să-i răspundă, hodja continuă să meargă. Lăsară cascada 
susurând şi focurile de tabără în spate şi se îndreptară spre 
cotloanele mai întunecate ale cavernei. 

Kara se holbă în jur. Abia dacă-şi mai amintea cum intrase în 
peştera asta. Fusese conştientă de acest fapt, însă era ca şi cum 
se deplasase printr-o ceaţă plăcută, mergând greoi în spatele 
unei bătrâne, din acest trib de femei îmbrăcate la fel. După ce 
coborâse din microbuz, merseseră mai bine de o oră, printr-o 
pădure întunecată, spre un izvor străvechi, secat, la care aveai 
acces printr-o nişă îngustă tăiată în stâncă. Coborâseră în spirală 
în interiorul muntelui, o bucată bună de timp. De îndată ce 
ajunseseră la peştera de aici, Kara fusese abandonată lângă foc, 
spunându-i-se să aştepte şi ceața i se ridicase de pe ochi. Odată 
cu disiparea ceţii, durerea de cap, tremurăturile şi starea de 
greață reveniseră asemenea unei pături de plumb. Abia dacă se 
simţea în stare să se mişte, aşa că nici nu se punea problema să 
încerce să iasă din labirintul acesta de tuneluri. Întrebările pe 
care le pusese fuseseră ignorate. 

Şi avusese multe întrebări. 

Acum se uita fix la spatele bătrânei care mergea în faţa ei. 
„Cine sunt aceste femei? Ce vor de la mine şi de la Safia?” 

Ajunseră la un tunel care se deschidea într-un perete. O copila 
aştepta la intrare, având în mână o lampă de ulei din argint, 
asemenea celei din poveşti, din care ieşea un duh. O flacără 
micuță pâlpâia în capătul metalic al lămpii. Fata, nu mai mare de 
opt ani, purta o robă tradiţională care părea prea mare pentru 

ea, tivul ajungându-i până la degetele de la picioare. Se uita cu 
ochi mari la Kara, ca şi cum ar fi văzut în extraterestru, însă în 
privirea ei nu era frică, doar curiozitate. 

Hodja îi făcu semn din cap copilei s-o ia înainte. 

— Mergi, Yaqut. 

Copila se întoarse şi plecă, târşâindu-şi picioarele înainte, prin 
tunel. Yagut era cuvântul în arabă pentru „rubin”. Era pentru 
prima oară când auzea un nume rostit aici. 

Se uită fix la hodja. 

— Cum te cheamă? 

In sfârşit, bătrâna se uită spre ea. Ochii verzi 
intens în lumina flăcării lămpii. 

— Mi se spune în mai multe feluri, însă numele meu de botez 
este Lu'lu. Cred că în limba ta asta înseamnă „perlă”. 

Kara dădu aprobator din cap. 

— Toate femeile tale au nume de pietre preţioase? 

Nu primi nici un răspuns şi continuară să meargă în spatele 
copilei, în tăcere, însă Kara simţi recunoaşterea tacită a femeii. 
In tradiţia arabă, asemenea nume de pietre preţioase erau date 
numai unei anumite caste. 

Sclavelor. N 

De ce-şi aleseseră femeile astea asemenea nume? In mod 
sigur păreau mai libere decât majoritatea femeilor arabe. 

Copila ieşi din tunel într-o încăpere din calcar. Inăuntru era 
rece şi pereţii umezi scânteiau în lumina lămpii. Pe jos era întins 
un covoraş de rugăciune, căptuşit cu un strat de paie. Dincolo de 
acesta se înălța un altar de piatră neagră. 

Kara simţi că o trec fiori. De ce o aduseseră aici? 

Yaqut merse până la altar, îl ocoli, se aplecă şi dispăru în 
spatele lui. Deodată flăcările sfârâiră şi deveniră mai luminoase 
în spatele pietrei. Yaqut îşi folosise lampa cu gaz ca să aprindă 
focul. Kara simţi mirosul de lemn, lemn parfumat pe care se 
turnase gaz ca să se aprindă mai uşor. Gazul arse foarte repede, 
lăsând în urmă numai mirosul dulceag de tămâie. 

Pe măsură ce flăcările deveneau din ce în ce mai mari, Kara îşi 
dădu seama că se înşelase. Altarul întunecat nu era opac, ci 
cristalin, asemenea unei bucăţi de obsidian!* negru, numai că 
mult mai translucid. Incandescenţa flăcărilor strălucea prin 
piatră. 


Ar 


îi scânteiau 


14 Rocă vulcanica neagra, asemănătoare cu sticla, formată prin 
întărirea rapida a lavei, (n. tr.). 

— Vino, spuse Lu'lu şi o conduse pe Kara la covorul de 
rugăciune. Ingenunchează! 

Kara, extenuată din cauza lipsei de somn şi slăbită de pe urma 
lipsei de adrenalină din sistemul său nervos, indusă atât pe cale 
naturală, cât şi artificială, se prăbuşi plină de recunoştinţă pe 
covorul moale. 

Hodja rămase în spatele ei. 

— Aici se află ceea ce te-a făcut să vii de atât de departe şi 
ceea ce cauţi de atâta timp. 

Şi-şi îndreptă bastonul spre altar. 

Kara se holbă la blocul de piatră translucidă. Ochii i se măriră 
în timp ce mormanul de lemne ardea în spatele altarului, 
strălucind prin el. 

Nu era piatră opacă... ci sticlă brută. 

Flăcările luminau interiorul, până în inima blocului de sticlă, 
înăuntru, încastrată asemenea unei muşte în chihlimbar, se afla 
o siluetă, în mod clar umană, înnegrită până la os, cu picioarele 
strânse în poziţia fătului, însă cu braţele întinse în agonie. Kara 
mai văzuse ceva similar, un corp ars complet, în ruinele de la 
Pompei. O formă transformată în piatră, îngropată şi pietrificată 
sub cenuşa fierbinte în urma erupției din vechime a Vezuviului. 
Aceeaşi postură a unei morţi în chinuri. 

Insă ceea ce era cel mai rău pentru Kara era faptul că ştia de 
ce fusese adusă aici, de ce i se arătase asta. 

„Răspunsuri despre viaţa ta.” 

Se sprijini în mâini pe covor, simţindu-şi corpul deodată prea 
greu. 

Nu... Lacrimile îi ţâşniră din ochi. Ştia cine zăcea îngropat în 
blocul de sticlă. 

li scăpă un strigăt, smulgându-i cu forţa totul din corp: 
puterea, vederea, speranţa, până şi dorinţa de a mai trăi, golind- 
o pe dinăuntru. 

— Papa... 


3.12 A.M. 


Safia se deşteptă învăluită de muzică şi căldură. Era întinsă pe 
o pătură moale şi, deşi se trezise complet, mai lâncezi puţin. 
Ascultă sunetul plăcut al coardelor unei lăute, acompaniat de 
sunetele joase ale unui instrument de suflat, gen caval, obsedant 

şi stingher. Flăcările dansau pe acoperişul de deasupra, 
înfăţişând nişte ornamente florale, coarde de viţă şi iederă. 
Susurul apei adăuga şi contrapunctul acestei muzici. 

Ştia unde se afla. Nu i se părea deloc greu să revină la 

realitate, ci simţea doar o uşoară stare de ameţeală de la 
codeina pe care o înghiţise. Auzi voci care vorbeau încet, câte un 
hohot de râs ocazional, câte un copil jucându-se. 
___Se ridică uşor, ceea ce-i aminti din nou de durerea din umăr. 
insă durerea era surdă, mai mult o durere profundă decât un 
junghi acut. Se simţea nefiresc de odihnită. Se uită la ceasul de 
la mână. Dormise cam o oră şi ceva, însă se simţea de parcă se 
odihnise zile întregi. Relaxată şi odihnită. 

O femeie tânără păşi spre ea, se lăsă în genunchi, ţinând o 
cană aburindă în mâini. 

— Hodja vrea să bei asta. 

Safia acceptă şi luă cana cu mâna ei sănătoasă. Cealaltă îi 
atârna într-o eşarfă de-a curmezişul pântecului. Bău puţin câte 
puţin, recunoscătoare şi remarcă absenţa clară a prietenei sale. 

— Unde-i Kara? Prietena mea? 

— Când termini ceaiul, o să te duc la hodja. Te aşteaptă 
împreună cu sora ta. i 

Safia dădu din cap aprobator. Işi sorbi ceaiul pe cât de repede 
îi permiteau căldura şi aburul ce ieşea din cană. Ceaiul dulce o 
încălzi. Puse ceaşca jos, pe pământ şi se ridică de-a buşilea în 
picioare. 

Insoţitoarea ei se oferi s-o ajute, însă Safia o refuză, simţindu- 
se destul de sigură pe picioare. 

— Pe-aici, 

Safia fi condusă spre partea îndepărtată a peşterii, loc de unde 
intrară într-un alt tunel. Cu un felinar în mână, ghida ei o 
conduse fără ezitare prin labirintul de căi de acces şi pasaje 
subterane. 

Safia i se adresă însoţitoarei sale: 

— Cine sunteţi voi? 

— Suntem Rahim, răspunse ea simplu. 

Safia îşi traduse cuvântul în minte. Rahim era cuvântul din 
arabă pentru „uter”. Oare erau un fel de trib de femei-beduin? 
Nişte amazoane ale deşertului? Medită la numele lor. De 
asemenea, mai avea conotaţii legate de divinitate, renaştere şi 
continuitate. 

Cine erau femeile astea? 

In faţă apăru o lumină, strălucind dintr-o cavernă laterală. 

Femeia care o escorta se opri la câţiva paşi de intrare şi-i făcu 
semn Safiei s-o ia înainte. 

Ea continuă să meargă, simțind pentru prima oară de când se 
afla aici o senzaţie de nervozitate, ceva ca o furnicătură. Aerul 
păru să devină mai dens, mai greu de respirat. Se concentra şi 
inspiră şi expiră în mod repetat, trecând peste momentul de 
teamă şi de nelinişte de mai înainte. În timp ce se apropia mai 
mult, auzi pe cineva cum plânge în hohote, cu suspine 
sfâşietoare. 

Kara... 

Îşi lăsă temerile deoparte şi se grăbi să ajungă în peşteră. O 
găsi pe Kara prăbuşită pe un covoraş de rugăciune. Bătrâna 
hodja era în genunchi lângă ea, legănând-o. Ochii verzi ai 
bătrânei îi întâlniră pe ai Safiei. 

Safia se grăbi spre ele. 

— Kara, ce s-a întâmplat? 

Kara îşi ridică privirea, cu ochii afundaţi în orbite, cu obrajii 
plini de lacrimi. Nu putea să vorbească. li arătă cu o mână spre o 
piatră imensă având un foc în spatele ei. Safia recunoscu îndată 
ce era, o bucata de zgură sticloasă, de nisip topit care se 
solidificase. Găsise şi ea asemenea bucăţi în jurul locurilor în 
care  fulgerase. Acestea erau venerate de oamenii din 
antichitate, folosite ca bijuterii, obiecte sacre, pietre de 
rugăciune. 

Nu înţelesese până în momentul în care văzu persoana 
dinăuntrul sticlei. 

— Oh, nu... 

Kara murmură: 

— E... e tatăl meu. 

— Oh, Kara. 

Lacrimi năvăliră în ochii Safiei. Se lăsă şi ea în genunchi de 
partea cealaltă a Karei. Reginald Kensington îi fusese şi ei ca un 
tată. Inţelegea durerea prietenei sale, însă dincolo de asta se 
simţea complet derutată. 

— Cum? De ce...? 

Kara se uită la bătrână, mult prea copleşită de durere ca să 
poată vorbi. 

Hodja o bătu uşor pe Safia pe mână. 

— După cum i-am explicat deja prietenei tale, lordul 
Kensington nu este necunoscut poporului nostru. Povestea lui ne 
aduce aici întocmai ca şi povestea voastră. In ziua în care a murit 
a intrat în nisipurile interzise. Fusese avertizat, însă a ales să nu 

ţină cont de asta. Şi n-a ajuns din întâmplare la aceste nisipuri. 
Căuta Ubarul, la fel ca fiica sa. Ştia că acele nisipuri erau 
aproape de inima oraşului şi n-a putut să renunţe. 

— Ce s-a întâmplat cu el? 

— Dacă păşeşti pe nisipurile din jurul Ubarului rişti să stârneşti 
mânia unei puteri supranaturale care zace ascunsă de milenii 
întregi. O putere şi un loc pe care noi, femeile de aici, le păzim. 
El auzise de locul acesta, era atras de el. Asta a fost soarta lui. 

Kara se ridică în picioare - în mod clar mai auzise toate astea. 

— Ce este puterea asta? 

Hodja clătină din cap în semn că nu ştia. 

— Asta nu ştim. Porţile Ubarului sunt închise pentru noi de 
două milenii. Ce se află dincolo de aceste porţi s-a pierdut în 
negura vremilor. Noi suntem Rahim, ultimele dintre protectoarele 
sale. Cunoştinţele noastre au trecut din gură în gură, de lao 
generaţie la alta, însă două secrete n-au fost niciodată spuse 
după distrugerea Ubarului, n-au fost niciodată transmise clanului 
nostru de regina supraviețuitoare a Ubarului. Atât de mare a fost 
tragedia, încât a închis oraşul şi, odată cu moartea ei, au murit şi 
cele două secrete: unde sunt ascunse cheile porţilor oraşului şi 
ce putere zace sub nisip, în inima Ubarului. 

Fiecare cuvânt rostit de bătrână ridica o mie de întrebări în 
mintea Safiei. „Porţile Ubarului. Ultimele dintre protectoarele 
sale.” „Inima oraşului pierdut.” „Cheile ascunse.” însă ceva 
familiar îi sună în minte. 

— Cheile... murmură ea. Inima de fier. 

Hodja dădu aprobator din cap. 

— Care să conducă spre inima Ubarului. 

— Şi sulița cu bustul lui Biligis, Regina din Saba. 

Bătrâna făcu o plecăciune. 

— Ea este cea care a fost mama noastră a tuturor. Prima din 
casa regală a Ubarului. Este firesc să orneze cea de-a doua 
cheie. 

Safia trecu din nou în revistă istoria cunoscută a Ubarului. 
Oraşul fusese într-adevăr fondat în jurul anului 900 î.Hr., în 
aceeaşi perioadă în care trăise istorica Regină din Saba. Ubarul 
prosperase până la prăbuşirea unei pâlnii de eroziune care 
distrusese oraşul în jurul anului 300 d.Hr. Dăinuise o perioadă 
lungă. lar existenţa unei case regale aflate la putere era bine 
documentată. 

Safia întrebă despre acest lucra. 

— Credeam că regele Shaddad a fost primul domnitor al 

Ubarului, stră-strănepotul lui Noe. Exista până şi un clan izolat de 
beduini, Shahra, care pretindeau a fi descendenţii aceluiaşi rege. 

Bătrâna clătină din cap. 

— Clanul Shaddad se compunea doar din cei cu atribuţii pe 
linie administrativă. Clanul din care se trăgea Biligis era compus 
din adevărații domnitori, un secret ascuns de toată lumea, însă 
crezut de marea majoritate. Ubarul i-a dat puterile sale reginei, a 
ales-o pe ea, i-a permis să dea naştere unei linii genealogice 
puternice şi sigure. O linie care continuă până în ziua de azi. 

Safia îşi aduse aminte de chipul femeii de pe bust. Tinerele de 
aici semănau izbitor de mult cu ea. Putea o asemenea linie să 
rămână pură timp de mai mult de două milenii? 

Safia clătină din cap, neîncrezătoare. 

— Vrei să spui că tribul tău se trage încă de pe vremea 
Reginei din Saba? 

Hodja îşi plecă din nou capul. i 

— E mai mult de-atât... mult mai mult. Işi ridică ochii. Noi 
suntem Regina din Saba. 


3.28 P.M. 


Kara se simţea rău, îi era greață - însă nu de la lipsa de 
droguri. De fapt, de la sosirea ei aici, în aceste peşteri, se simţea 
mult mai puţin ameţită, tremurăturile devenind mai puţin 
violente, ca şi cum îi făcuseră ceva la cap. Insă ceea ce o făcea 
să sufere pe ea acum era de o mie de ori mai rău decât lipsa 
amfetaminelor. Se simţea strivită, deznădăjduită, epuizată, 
devastată. Toate aceste discuţii despre oraşe secrete, puteri 
misterioase, genealogii antice nu însemnau nimic pentru ea. 
Stătea cu ochii aţintiţi asupra rămăşiţelor tatălui tău, a cărui gură 
împietrise într-un rictus de agonie. 

Cuvintele spuse de hoaja îi blocaseră creierul. 

„Căuta Ubarul, la fel ca fiica sa.” 

Kara îşi reaminti ziua morţii tatălui ei, vânătoarea organizată 
cu ocazia împlinirii vârstei de şaisprezece ani. Intotdeauna se 
întrebase de ce merseseră tot drumul acela până la zona 
respectivă de deşert. Existau locuri bune pentru vânătoare mult 
mai aproape de Muscat; de ce să zboare până la Baza Aeriană 
Thumrait, să meargă cu nişte Rovere până acolo, după care să-şi 
înceapă urmărirea călare pe ATV-uri? Se folosise de ziua ei de 

naştere ca de un pretext pentru a porni în căutarea acelor 
ţinuturi? 

Simţea cum furia îi creşte în piept, ţâşnind din ea ca flăcările 
din spatele bucății de sticlă. Insă nu era îndreptată spre nimeni 
anume. Era furioasă pe aceste femei care păstraseră secretul 
acesta atâta amar de vreme, pe tatăl ei pentru că-şi pierduse 
viaţa într-o căutare care se dovedise mortală, pe ea însăşi pentru 
că mersese pe urmele lui... chiar şi pe Safia pentru că n-o făcuse 
niciodată să se oprească, nici măcar când căutarea o distrugea 
pe dinăuntru. Focul furiei sale îi mistuia urmele bolii. A 

Kara se aşeză la loc şi se întoarse spre bătrâna hodja. li 
întrerupse lecţia de istorie pe care i-o ţinea Safiei, cu amărăciune 
în voce: 

— De ce căuta tatăl meu Ubarul? 

— Kara... spuse Safia ca s-o consoleze. Cred că asta mai poate 
aştepta. 

— Nu. Furia făcuse ca reacţia ei să sune ca un ordin. Vreau să 
aflu acum. 

Hodja rămase complet rece la demonstraţia ei de forţă, 
plecându-se în faţa furiei Karei precum trestia în faţa vântului. 

— Ai tot dreptul să întrebi. Asta e motivul pentru care vă aflaţi 
amândouă aici. 

Kara se încruntă, pielea încreţindu-i-se de la buze până la 
frunte. 

Femeia îşi plimbă privirea de la Kara la Safia şi invers. 

— Dacă deşertul ia ceva, atunci dă altceva în schimb. 

— Ce vrei să spui? se repezi Kara. 

Hodja oftă. 

— Deşertul ţi-a luat tatăl. Şi făcu semn cu mâna spre piatra ce- 
ti dădea fiori. Dar ţi-a dat o soră. 

Şi dădu din cap spre Safia. 

— Safia a fost întotdeauna cea mai dragă prietenă a mea. 

In ciuda furiei, vocea Karei tremura de emoție. Adevărul şi 
profunzimea cuvintelor ei, spuse cu voce tare, loviră în inima ei 
rănită cu un impact mai mare decât şi-ar fi imaginat, încercase 
să se debaraseze de ele, însă era prea rănită. 

— Ea e mult mai mult decât o prietenă. E sora ta atât în 
spirit... cât şi în sânge. Hodja îşi ridică bastonul şi-l îndreptă spre 
corpul încastrat în sticlă. Aici zace tatăl tău... și al Safiei. 

Hodja se întoarse cu faţa spre cele două femei năuce. 

— Voi două sunteţi surori. 

3.33 A.M 

Mintea Safiei nu putea să accepte ceea ce spunea femeia. 

— E imposibil, spuse Kara. Mama mea a murit când m-am 
născut. 

— Voi aveţi acelaşi tată, nu aceeaşi mamă, le lămuri hodja. 
Safia s-a născut dintr-o femeie care aparţine poporului nostru. 

Safia clătină din cap neîncrezătoare. Erau surori vitrege. Pacea 
pe care o resimţise după momentele de slăbiciune se dusese pe 
apa sâmbetei. De ani de zile, nu ştia nimic despre mama ei, în 
afară de faptul că murise într-un accident de autobuz atunci când 
ea avea patru ani. Nu ştia nimic despre tatăl ei. Chiar şi printre 
amintirile vagi din copilăria sa de dinaintea orfelinatului - frânturi 
înceţoşate, parfumuri, o şoaptă la ureche - nu existase niciodată 
vreun personaj masculin, un tată. Tot ceea ce-i mai rămăsese de 
la mama ei era numele ei, al-Maaz. 

— Calmaţi-vă. Femeia îşi ridică ambele mâini, cu câte o palmă 
îndreptată spre fiecare din ele. E un dar, nu un blestem. 

Cuvintele ei mai potoliră bătăile sălbatice ale inimii Safiei, aşa 
cum ar face o palmă pusă pe un diapazon ce încă mai vibrează. 
Cu toate acestea, nu putea să-şi îndrepte privirea spre Kara, mult 
prea jenată, ca şi cum prezenţa ei ar fi întinat în vreun fel 
amintirea lordului Kensington. Mintea Safiei se transpuse în timp 
până în ziua în care fusese luată de la orfelinat, o zi extrem de 
înfricoşătoare şi totodată plină de speranţă. Reginald Kensington 
o alesese dintre toate celelalte fete - o copilă cu sânge mixt o 
luase acasă şi-i dăduse o cameră numai a ei. Kara şi Safia se 
îndrăgiseră imediat. Işi dăduseră oare seama, chiar şi la acea 
vârstă fragedă, de o legătură secretă, de un sentiment de familie 
care le unea? De ce nu le spusese Reginald Kensington niciodată 
acest secret, că erau surori? 

— Dacă aş fi ştiut... bolborosi Kara, întinzându-se spre Safia. 

Safia îşi ridică privirea. Nu citi nici un fel de învinuire în ochii 
prietenei sale, furia de mai înainte se stinsese. Tot ceea ce văzu 
fu uşurare, speranţă şi iubire. 

— Poate că am ştiut... murmură Safia şi se lăsă îmbrăţişată de 
sora sa. Poate că noi am ştiut întotdeauna în străfundul inimii. 

Incepură să plângă. Dintr-odată, nu mai erau doar prietene - 
împreună formau o familie. 

Se îmbrăţişară un moment foarte lung, însă în cele din urmă 
întrebările le făcură să se despartă. Kara păstră mâna Safiei în 
mâna ei. 

Într-un final vorbi şi hodja. 

— Povestea voastră comună se întoarce la descoperirea statuii 

de la mormântul lui Nabi Imran de către lordul Kensington. 
Această descoperire remarcabilă a fost importantă pentru noi. 
Statuia data de pe vremea fondării Ubarului, îngropată lângă un 
mormânt care avea legătură cu o femeie miraculoasă. 

— Fecioara Maria? întrebă Safia. 

Bătrâna îi răspunse dând din cap afirmativ. 

— In calitate de protectoare a Ubarului, una dintre noi trebuia 
să se apropie, să examineze obiectul funerar. Se spunea că 
cheile porţilor Ubarului aveau să iasă singure la suprafaţă la 
momentul potrivit. Aşa că a fost trimisă Almaaz. 

— Al-Maaz, spuse Safia, observând că pronunția era puţin 
diferită. 

— Almaaz, repetă hoaja mult mai ferm. 

Kara îi strânse mâna cu putere. 

— Toate femeile de aici au nume de pietre preţioase. Numele 
lui hodja este Lu'lu. Perlă. 

Ochii Safiei se măriră. 

— Almaaz. Numele mamei mele era Diamant. Cei de la 
orfelinat au crezut că numele ei de familie era al-Maaz. Deci ce s- 
a întâmplat cu ea? 

Hodja, Lu'lu, dădu din cap, încruntându-se, obosită. 

— Ca multe dintre femeile noastre, mama ta s-a îndrăgostit. 
Pe durata cercetării împrejurărilor în care a fost descoperită 
statuia şi-a permis să se apropie prea tare de lordul Kensington... 
şi el la rândul lui de ea. Erau înnebuniţi unul după celălalt. lar 
după câteva luni, în pântecele ei a început să crească un copil, 
însămânţat în mod natural ca la toate femeile. 

Safia se încruntă la strania alegere a cuvintelor, însă n-o 
întrerupse. 

— Sarcina a panicat-o pe mama ta. Era interzis ca una dintre 
noi să aibă un copil provenit din vintrele unui bărbat. A fugit de 
lordul Kensington. S-a întors la noi. Am avut grijă de ea până 
când a născut. Insă după naşterea ta, a trebuit să plece. Almaaz 
încălcase regula noastră. lar tu, un copil cu sânge amestecat, nu 
erai o femeie Rahim pură. 

Bătrâna îşi atinse tatuajul reprezentând o lacrimă, simbolul 
rubiniu al tribului. Safia n-avea un astfel de tatuaj. 

— Mama ta te-a crescut cât a putut de bine în Khaluf, pe 
coasta Omanului, nu departe de Muscat. Insă accidentul te-a 
lăsat orfană. In tot acest răstimp, lordul Kensington n-a renunţat 
nici un moment s-o caute pe mama ta... şi pe copilul pe care era 
posibil să-l aibă. A bătut Omanul în lung şi-n lat, a cheltuit o 

avere, însă atunci când una dintre femeile noastre nu vrea să fie 
văzută, poate fi de negăsit. Sângele lui Biliqis ne-a binecuvântat 
în multe feluri. 

Bătrâna se uită la toiagul ei. 

— Când am aflat că eşti orfană, nu puteam să te abandonăm. 
Am găsit locul în care erai şi i-am pasat informaţia lordului 
Kensington. Era disperat să audă veşti legate de Almaaz, însă 
aşa cum deşertul ia ceva, tot aşa îţi dă ceva înapoi. Lui i-a dat 
înapoi o fiică. Te-a luat de-acolo şi te-a băgat în familia lui. 
Bănuiesc că plănuise să mai aştepte până când aveaţi să fiţi 
amândouă suficient de mari ca să înţelegeţi ce este dragostea 
înainte să vă dezvăluie faptul că aveţi acelaşi sânge. 

Kara se mişcă. 

— In dimineaţa vânătorii... tatăl meu mi-a spus că avea să-mi 
spună ceva important. Ceva ce, având deja şaisprezece ani, 
eram suficient de mare să aflu. Inghiţi în sec, cu vocea pierdută. 
Am crezut că nu era vorba decât despre ceva legat de şcoală sau 
de universitate. Nu... nu... 

Safia îi strânse mâna cu putere. 

— E în regulă. Acum ştim. 

Kara îşi ridică privirea în sus, cu ochii plini de confuzie. 

— Insă de ce căuta Ubarul? Nu înţeleg. 

Hodja oftă. 

— E unul dintre multele motive pentru care ni se interzice să 
avem relaţii cu bărbaţi. Probabil că i-a scăpat o şoaptă, ceva 
spus între aşternuturi. O poveste spusă între îndrăgostiţi. Insă 
tatăl tău a aflat de Ubar. Şi astfel a căutat oraşul pierdut, 
probabil ca pe o modalitate de a fi mai aproape de femeie pe 
care o pierduse. Insă Ubarul e periculos. Sarcina de a-l păzi şi de 
a-l ocroti este una foarte grea. 

Ca şi cum ar fi vrut să demonstreze asta, bătrâna se ridică în 
sus cu un efort considerabil. 

— Şi cu noi cum rămâne? întrebă Safia, ridicându-se împreună 
cu Kara. 

— O să vă spun pe drum, spuse ea. Trebuie să mergem 
undeva. j 

— Unde să mergem? întrebă Safia. Intrebarea păru să o 
surprindă pe hodja. 

— Tu eşti una de-a noastră, Safia. Tu ne-ai adus cheile. 

— Inima şi sulița? 

Primi un răspuns aprobator din cap. Se întoarse. 

— După două milenii, o să mergem să descuiem porţile 

Ubarului. 

4 DECEMBRIE, 5.55 A.M. 
MUNŢII DHOFAR 


Când începu să lumineze de ziuă, Omaha reduse viteza 
microbuzului în vârful defileului montan. Drumul continua mai 
departe până pe celălalt versant al muntelui... dacă această 
cărare plină de pietre şi de şleauri putea fi numită drum. |l 
dureau şalele de la hârtoapele neîntrerupte şi zgâlţâitul de care 
avuseseră parte pe ultimii şaisprezece kilometri. 

Omaha frână şi opri. Aici drumul urca pe coamă pentru ultima 
trecătoare prin munţi. In faţă, înălțimile coborau spre întinderi 
pline de sare şi pietriş. In oglinda retrovizoare se vedeau 
câmpurile verzi de plante de munte, cu floricelele lor albe, pe 
unde hoinăreau ici-colo vacile ieşite la păscut. Trecerea de la 
munte la câmpie era foarte abruptă. 

De partea cealaltă a microbuzului se găsea o stâncă roşiatică, 
arătând exact ca suprafaţa Lunii, presărată cu pâlcuri de copaci, 
cu scoarţa roşie, aplecaţi de vânt deasupra defileului. Boswellia 
sacra. Copacii foarte rari şi preţioşi de tămâie. Sursa de bogăţie 
în vremurile din trecut. 

In momentul în care Omaha frânase, Painter se trezi brusc din 
moţăiala. 

— Ce e? întrebă el confuz. 

Avea o mână pe pistolul din poală. 

Omaha îi arătă în faţă. Drumul cobora printr-o albie de râu 
secată. Era o vale instabilă, plină de piatră, înşelătoare, potrivita 
pentru vehiculele cu tracţiune integrală. 

— De aici drumul o ia numai la vale, explică Omaha. 

— Ştiu locul ăsta, spuse Barak în spatele lor. 

Omul ăsta părea că nu doarme niciodată, şoptindu-i lui Omaha 
direcţiile pe unde s-o ia printre munţi. 

— Asta-i Wadi Dhikur, Valea Aducerii-Aminte. Costişele de pe 

ambele părţi sunt, de fapt, un cimitir străvechi. 

Omaha băgă maşina în viteză. 

— Să sperăm că n-o să fie şi al nostru. 

— De ce am venit pe aici? întrebă Painter. 

Pe al treilea rând de scaune, Coral şi Danny dormeau 
sprijinindu-se unul de altul. işi îndreptară poziţia corpului, 
ascultând. Clay, care stătea lângă Barak, sforăia uşor, cu capul 
atârnându-i pe spate, total absent la ce se petrecea. 

Barak îi răspunse lui Painter la întrebare: 

— Numai tribul local Shahra cunoaşte ruta asta ce coboară din 
munţi către deşert. Adună încă tămâie din copacii din jur în stilul 
tradiţional. 

Omaha nu cunoscuse pe nimeni din clanul Shahra. Acesta era 
un grup izolat, care trăia aproape ca în epoca de piatră, 
încremeniţi, parcă îngheţaţi în modul de viaţă tradiţional. Limba 
lor fusese studiată amănunţit. Nu semăna cu limba arabă 
modernă, ci avea sunete înalte, subţiri, aproape melodioase şi 
conţinea opt silabe fonetice adiţionale. De-a lungul timpului, 
majoritatea limbilor pierd sunete, devenind mult mai rafinate pe 
măsură ce se maturizează. Cu silabele adiţionale, limba Shahri 
era considerată a fi una dintre cele mai vechi din toată Arabia. 

insă şi mai mult de-atât, cei din tribul Shahra îşi spuneau 
Poporul lui Ad, numindu-se aşa după regele Shaddad, primul 
conducător al Ubarului. Legendele spuneau că erau descendenţii 
locuitorilor Ubarului, cei care scăpaseră după distrugerea sa în 
anul 300 d.Hr. De fapt, era posibil ca Barak să-i conducă la vale 
chiar pe cărarea care ducea spre Ubar, cea pe care Poporul lui 
Ad o folosise cândva ca să se refugieze după distrugerea 
oraşului. 

Un gând care le dădea fiori, îndeosebi acum când erau 
înconjurați de morminte. 

Barak termină ideea: 

— De la baza acestui wadi, nu mai sunt decât treizeci de 
kilometri până la Shisur. Nu e departe. 

Omaha începu coborârea, cu viteza întâi, abia târându-se la 
sub zece kilometri pe oră. Dacă mergea mai tare risca să 
patineze în argila moale şi grohotişul alunecos. In ciuda 
precauţiilor, microbuzul derapa des, ca şi cum ar fi mers pe 
gheaţă. După jumătate de oră, mâinile lui Omaha erau ude pe 
volan. 

Însă cel puţin soarele răsărise, asemenea unui trandafir prăfuit 
pe cer. 

Omaha recunoscu semnul. Venea furtuna. Urma să lovească 
zona în câteva ore. Vântul deja ridica nisipul de pe fundul văii 
seci, mugind la impactul cu microbuzul care nu avea câtuşi de 
puţin o formă aerodinamică. 

In timp ce Omaha lua o curbă strânsă, două cămile şi o 
pereche de beduini îmbrăcaţi în robe le apărură în faţă. Apăsă 
frâna mult prea puternic, derapând şi lovind partea din spate a 
maşinii de nişte pietre stivuite de-a lungul drumului. Metalul se 
îndoi. Bucăţile de piatra se rostogoliră. 

Clay tresări şi se trezi. 

— S-au dus dracului banii pe care i-am lăsat garanţie când am 
închiriat maşina asta, se plânse Danny. 

Cele două cămile încărcate cu baloţi şi coşuri mugeau şi-şi 
legănau capetele, în timp ce treceau pe lângă microbuzul oprit 
brusc. Arătau de parcă ar fi cărat în spate o întreagă gospodărie. 

— Refugiaţi, spuse Painter, arătând spre alte cămile la fel de 
încărcate, catâri şi cai care mergeau de-a lungul albiei secate. 
Fug din calea furtunii. 

— E toată lumea teafără? întreba Omaha, îi timp ce se lupta 
cu schimbătorul de viteze, ca să pornească maşina. 

Microbuzul se clătină, se mişcă uşor după care, într-un final, 
roţile începură din nou să se învârtă. 

— Ce-am lovit acolo în spate? întrebă Coral, holbându-se la 
pietrele desprinse din mal. 

Danny arătă spre alte grămezi similare de piatră dispuse în 
jurul mormintelor. 

— Trilitoni, răspunse el. Pietre de rugăciune străvechi. 

Fiecare era compus din trei lespezi sprijinite una pe cealaltă 
pentru a forma o mică piramidă. 

Omaha continuă să meargă la vale, atent la stivele din pietre 
suprapuse. Acest lucru era tot mai dificil pe măsură ce „traficul” 
devenea mai dens, cu cât coborau mai jos pe albia râului secat. 

Oamenii fugeau din deşert în număr mare, ca o turmă. 

— Credeam c-ai spus că nimeni nu ştie de portiţa asta de 
scăpare din munţi, îi zise Painter lui Barak. 

Arabul ridică din umeri. 

— Când te confrunţi cu mama tuturor furtunilor de nisip, fugi 
către cea mai înaltă formă de relief. Oricare ar fi ea. Pun pariu că 
orice albie de râu este luată cu asalt la fel ca aceasta. Pe 
şoselele principale în mod sigur e mai rău. 

Auziseră rapoartele periodice de la radio în ciuda recepţiei 
fluctuante. Furtuna de nisip crescuse în intensitate, cuprinzând 

toată coasta de est, iar viteza vântului ajungea până la o sută 
treizeci de kilometri pe oră. Lovea dunele de nisip ca şi cum ar fi 
fost valurile înspumate ale unei mări măturate de furtună. 

lar asta nu era cel mai rău. Sistemul atmosferic de presiune 
ridicată venit dinspre larg începea să se deplaseze deasupra 
uscatului. Cele două sisteme de furtună urmau să se întâlnească 
deasupra deşertului Oman, o combinaţie rară de condiţii meteo 
care aveau să dea naştere unei furtuni cum nu se mai văzuse 
vreodată. 

Chiar şi când se miji de ziuă, orizontul din partea nordică 
rămase învăluit într-o negură fumurie. Pe măsură ce coborau pe 
drumul de munte, furtuna din faţă era din ce în ce mai înaltă, ca 
un val de maree. 

In cele din urmă ajunseră la baza albiei secate. Pantele 
stâncoase se năruiau parcă de ambele părţi ale drumului, 
scurgându-se şi prelungindu-se pe întinderile nisipoase de sare. 

— Bine aţi venit în Rub'al-Khali, anunţa Omaha. Sfertul Gol. 

Numele nu putea să se potrivească mai bine. 

In faţă se întindea o câmpie întinsa de pietriş cenuşiu, 
străbătut de liniile pictografice ale suprafeţelor netede de sare 
alb-albăstruie. lar dincolo de toate acestea, coamele roşietice 
marcau marginea acelei unduiri infinite a dunelor întinse de-a 
lungul Arabiei. Din poziţia în care se aflau, nisipurile străluceau în 
nuanţe de roz, maro, purpuriu şi roşu aprins. O paleta cu o 
varietate largă de culori. 

Omaha se uită la indicatorul de combustibil. Cu puţin noroc, le 
ajungea până la Shisur. Işi aruncă privirea la Fantoma Deşertului, 
singurul lor ghid. 

— Treizeci de kilometri, corect? 

Barak se lăsă pe spate şi ridică din umeri. 

— Cam aşa ceva. 

Exasperat, Omaha dădu din cap şi îşi întoarse privirea spre 
întinderea nesfârşită de nisip din faţa ochilor. Câţiva oameni încă 
îşi mai târşâiau picioarele spre munţi. Refugiații nu arătară nici 
un fel de interes faţă de microbuzul ce se deplasa înspre furtună. 
Nu erau decât nişte nebuni. 

Nimeni din maşină nu vorbea, stând cu toţii cu ochii pe 
furtună. Singurul sunet ce se auzea era scârţâitul nisipului sau 
scrâşnetul pietrişului de sub roţi. Cum terenul devenise mai 
„prietenos”, Omaha riscă şi mări viteza microbuzului până la 
cincizeci de kilometri pe oră. 

Din nefericire, se părea că vântul se intensifică la fiecare 

kilometru parcurs, spulberând firicele de nisip de pe dune. Aveau 
să fie norocoşi dacă, atunci când ajungeau la Shisur, pe maşină 
mai rămânea vreo urmă de vopsea. 

Danny vorbi în cele din urmă: 

— E greu de crezut că aici a fost cândva o savană imensă. 

Clay se încruntă. 

— Ce spui acolo? 

Danny se aplecă în faţă. 

— Aici n-a fost dintotdeauna deşert. Hărțile prin satelit ne 
arată prezenţa unor albii de râuri, a unor lacuri şi torente pe sub 
nisip, sugerând că Arabia a fost cândva plină de păşuni şi păduri, 
plină de hipopotami, bivoli şi gazele. Un adevărat rai. 

Clay se uită la terenul arid din jur. 

— Şi când a fost asta? : 

— Cam cu douăzeci de mii de ani în urmă. Incă se mai pot găsi 
artefacte din Neolitic: lame de topoare, râzătoare de piele, 
capete de săgeată. Danny arătă cu capul spre terenul arid. După 
care a început o perioadă de hiperariditate care a uscat Arabia şi 
a transformat-o într-un deşert. 

— De ce? Ce a declanşat o asemenea schimbare? 

— Nu ştiu. 

O voce nouă interveni, răspunzându-i lui Clay la întrebare: 

— Schimbarea climatică s-a datorat Oscilaţiei Milankovici. 

Toată atenţia se întoarse spre cea care vorbea. Coral Novak. 

Ea explică: 

— İn mod periodic, Pământul pendulează uşor pe orbita sa din 
jurul Soarelui. Aceste pendulări sau „forţe orbitale” declanşează 
schimbări climatice masive. Precum deşertificarea Arabiei şi a 
unor părţi din India, Africa şi Australia. 

— Insă ce ar putea produce pendularea Pământului? întrebă 
Clay. 

Coral ridică din umeri. 

— Ar putea fi pur şi simplu precesiunea. Schimbările naturale, 
periodice, survenite la nivelul orbitelor. Sau ar putea fi ceva mai 
dramatic. O inversare a polarităţii Pământului, ceva ce s-a 
întâmplat de o mie de ori în istoria geologiei. Sau ar fi putut să 
fie o hurducătură în rotația miezului de nichel al Pământului. 
Nimeni nu poate spune cu certitudine. 

— Indiferent de cum s-a întâmplat, concluziona Danny, acesta 
este rezultatul. 

Înaintea lor, dunele crescuseră şi se transformaseră în nişte 
movile masive de nisip roşiatic, unele ajungând până la o sută 

optzeci de metri înălţime. Între dune, pietrişul încă mai persista, 
formând nişte cărări şerpuite, haotice, poreclite „străzile 
dunelor”. Era uşor să te pierzi în labirintul acesta de străzi, însă 
cea mai directă rută peste dune putea să blocheze cel mai 
puternic vehicul. Ceea ce nu-şi puteau permite. 

Omaha făcu semn în faţă şi-i adresă o întrebare lui Barak, a 
cărui privire o întâlni în oglinda retrovizoare. 

— Ştii pe unde s-o luăm pe-acolo, nu-i aşa? 

Arabul uriaş ridică din nou din umeri. Răspunsul său obişnuit la 
tot ce era întrebat. 

Omaha se holba la dunele care se înălţau în zare şi dominau 
zona... şi dincolo de ele, la zidul format de nisipul agitat, închis la 
culoare, care se ridica de la orizont, asemenea marginii pline de 
fum a unui păşuni cuprinse de incendiu, ce înainta rapid spre ei. 

N-aveau timp să întoarcă la întâmplare şi să se rătăcească. 


7.14 A.M. 


Safia merse alături de Kara printr-un alt tunel. Atât în faţa, cât 
şi în spatele lor se aflau femei din clanul Rahim cu lămpi cu gaz 
care luminau întunericul din jur. Mergeau pe jos de trei ore, 
făcând opriri regulate ca să bea apă sau să se odihnească. Pe 
Safia începuse s-o doară umărul. Insă nu se plânse. 

intregul clan pornise la drum. Până şi copiii. 

O femeie care se ocupa de copii mergea la câţiva paşi în faţă, 
însoţită de şase fetiţe, cu vârste cuprinse între şase şi 
unsprezece ani. Fetele mai mari le ţineau de mână pe cele mici. 
Ca toate femeile din clanul Rahim, până şi copilele erau 
înveşmântate în robe cu glugă. 

Safia le studie pe cele mai mici în timp ce-i aruncau priviri, pe 
furiş. Toate păreau a fi surori. Ochi verzi, păr negru, piele brună. 
Până şi când zâmbeau timid erau fermecătoare datorită 
gropiţelor din obraji. 

Chiar dacă femeile erau uşor diferite - unele erau slabe, altele 
mai bine clădite, unele aveau părul lung, altele îl aveau scurt şi 
sârmos - trăsăturile lor erau izbitor de asemănătoare. 

Lu'lu, hoaja tribului, mergea şi ţinea pasul cu ele. După ce 
anunţase călătoria pe care aveau s-o facă la porţile Ubarului, 
plecase să organizeze deplasarea clanului. Ca protectoare ale 
Ubarului de secole întregi, nici una dintre femeile tribului Rahim 

n-avea să rămână pe dinafara cu această ocazie de seamă. 

De îndată ce plecară la drum, Lu'lu se cufundă în tăcere, 
lăsându-le Karei şi Safiei o mulţime de timp ca să discute despre 
faptul că erau surori. Asta li se părea ceva ireal. De patru ore 
încoace, nici una din ele nu mai spusese nimic, fiind pierdute în 
propriile gânduri. 

Kara fu prima care întrerupse tăcerea: 

— Unde sunt bărbaţii voştri? întrebă ea. Taţii acestor copii? O 
să ni se alăture pe drum? 

Lu'lu se încrunta spre Kara. 

— Nu există bărbaţi. Acest lucru e interzis. 

Safia îşi aminti de ceva ce spusese hodja mai devreme. 
Despre faptul că naşterea ei fusese interzisă. Trebuiau să obţină 
permisiunea să facă asta? De asta arătau toate la fel? Vreo 
tentativă de eugenie prin care să-şi păstreze moştenirea 
genetica pură, sângele nealterat? 

— Nu sunteţi decât femei? întrebă Kara. 

— Tribul Rahim număra odată sute de membre, explică Lu'lu 
cu voce scăzută. Acum nu mai suntem decât treizeci şi şase. 
Darurile cu care am fost înzestrate prin sângele lui Biliqis, Regina 
din Saba, au slăbit în timp, devenind din ce în ce mai fragile. 
Avem probleme cu o grămadă de copile născute moarte. Altele 
îşi pierd darurile cu care ar trebui să fie înzestrate. Lumea a 
devenit din ce în ce mai toxică pentru noi. Numai săptămâna 
trecută Mara, una dintre cele mai în vârstă dintre noi şi-a pierdut 
puterile atunci când s-a dus la spital în Muscat. Nu ştim de ce. 

Safia se încruntă. 

— Ce daruri sunt acestea despre care tot vorbeşti? 

Lu'lu oftă. 

— O să-ţi spun pentru că eşti una de-a noastră. Ai fost pusă la 
încercare şi s-a descoperit că ai anumite înzestrări. 

— Pusă la încercare? întreba Kara, aruncându-şi privirea spre 
Safia. 

Lu'lu dădu din cap afirmativ. 

— La un moment dat, testăm copiii clanului care au pe 
jumătate sângele nostru. Almaaz n-a fost prima care a plecat 
dintre noi, ca să se culce cu un bărbat, să-şi părăsească neamul 
şi să renunţe la linia descendentă pentru iubire. S-au mai născut 
aşa şi alţi copii. Puţini dintre ei au acest dar. Işi puse o mână pe 
cotul Safiei. Când am auzit de miraculoasa ta supravieţuire în 
atacul terorist cu bombă din Tel Aviv, ne-am dat seama că 
probabil în sângele tău există un strop de putere. 

Safia se împiedică auzind-o pomenind de atacul cu bombă, îşi 
aduse aminte de relatările din ziare care prezentau caracterul 
miraculos al supravieţuirii sale. 

— Insă ai plecat din ţară înainte să te putem testa, fără să te 
mai întorci vreodată. Aşa că am crezut că te-am pierdut. După 
care am auzit de descoperirea cheii. In Anglia. La muzeul la care 
lucrai tu. Trebuia să fie un semn. 

Vocea femeii fu cuprinsă de fervoare şi speranţă. 

— Când te-ai întors aici, ne-am străduit să dăm de tine. Lu'lu 
privi în jos şi continuă cu voce scăzută: La început am încercat să 
punem mâna pe logodnicul tău. Ca să-l folosim pentru a te 
atrage şi pe tine. 

— Voi aţi fost cele aţi încercat să-l răpiți, rosti Kara pe 
nerăsuflate. 

— Şi n-ai putea zice că nu e un om deosebit, recunoscu 
bătrâna cu jumătate de zâmbet. inţeleg de ce i-ai dăruit inima ta. 

Safia simţi c-o mustră conştiinţa şi se ruşină. 

— Şi după ce răpirea n-a fost încununată de succes, ce-aţi 
făcut? 

— Cum n-am reuşit să te atragem pe calea asta, am venit noi 
la tine. Te-am testat aşa cum se făcea în vechime. Cu şarpele. 

Safia se opri în tunel, amintindu-şi incidentul de pe 
proprietatea Karei. 

— Voi mi-aţi trimis vipera aia? 

Lu'lu se opri odată cu Kara. Câteva femei din spate trecură pe 
lângă ele, continuându-şi drumul. 

— Asemenea creaturi simple îi recunosc pe cele care au darul, 
pe cele binecuvântate de Ubar. N-o să-i facă niciodată rău unei 
asemenea făpturi, o s-o lase în pace. 

Safia îşi aminti de vipera cuibărită pe pieptul ei gol, ca şi cum 
ar fi stat la soare pe o piatră, total satisfăcută. După care 
servitoarea intrase şi ţipase, fapt ce declanşase reacţia 
animalului şi încercarea de a se repezi la fată. 

— Cineva ar fi putut să moară din cauza asta. 

Lu'lu le făcu semn să meargă mai departe. 

— Prostii. Nu suntem inconştiente. Nu ne cramponăm de 
vechile tradiţii din punctul ăsta de vedere. l-am scos colții 
şarpelui. N-ai fost supusă nici unui risc. 

Safia continuă să meargă prin tunel, prea năucită ca să mai 
vorbească. 

Kara nu era. 

— Toate astea erau legate de acest dar? Cum se presupunea 

că o să simtă şarpele chestia asta la Safia? 

— Cele care au binecuvântarea Ubarului au capacitatea de a-şi 
proiecta şi impune voinţa asupra altor minţi. Animalele sunt 
deosebit de sensibile, plecându-se în faţa voinţei noastre, 
supunându-se ordinelor noastre. Cu cât animalul e mai simplu, 
cu atât e mai uşor de controlat. Vino să vezi. 

Lu'lu păşi spre peretele tunelului, acolo unde în podeaua 
nisipoasă se întrezărea o gaură mică. Işi deschise mâinile. Safia 
auzi un chiţăit. Din gaură, apăra o şoricel orb, care-şi mişca rapid 
mustăţile. Se cocoţă, la fel de docil ca o pisică, în palma lui 
hodja. Lu'lu îl mângâie cu un deget, după care îl lăsă să plece. 
Dispăru înapoi în gaura lui, surprins că se afla afară, expus. 

— Asemenea creaturi simple sunt uşor de influenţat. 

Lu'lu dădu din cap spre Kara, în timp ce-şi continuă drumul 
prin tunel. 

— Aşa cum sunt minţile slăbite în urma abuzurilor. 

Kara se uita într-o parte. 

— Cu toate astea, deţinem un control redus asupra minţii 
omeneşti. Ce putem face în cel mai bun caz este să le păcălim 
percepțiile atunci când ne aflăm în apropierea lor. Să ne 
ascundem prezenţa pentru un interval de timp scurt... şi chiar şi 
atunci reuşim s-o facem numai cu propriul nostru corp. Până şi 
hainele sunt greu de făcut să dispară. Cel mai bine e s-o faci în 
pielea goală şi în întuneric. 

Kara şi Safia se uitară una la cealaltă, prea uimite să mai 
spună ceva. Era o formă de telepatie, de subjugare a minţii. 

Lu'lu îşi aranja roba. 

— Şi bineînţeles că darul poate fi folosit doar asupra ta, o 
concentrare a voinţei direcţionată înspre interior. Aceasta este 
cea mai mare binecuvântare a noastră, asigurându-ne 
descendența încă din vremea reginei Biliqis, cea care a fost 
prima şi ultima noastră regină. 

Safia îşi aduse aminte de poveştile legate de Regina din Saba, 
poveşti răspândite pretutindeni în Arabia, Etiopia şi Israel. Multe 
dintre acestea implicau podoabe şi ornamente fantastice: 
covoare magice, păsări vorbitoare, până şi teleportarea. lar 
despre cel mai important om din viaţa ei, regele Solomon, se 
spunea că era în măsură să vorbească şi cu animalele, aşa cum 
susţinea hodja acum. Safiei îi trecu prin faţa ochilor imaginea 
leopardului care-l atacase pe Kane. Puteau femeile astea să 
controleze asemenea fiare? Era acest talent sursa poveştilor mai 
sălbatice vehiculate despre Regina din Saba? 

Kara vorbi, rupând tăcerea apăsătoare: 

— Ce se întâmpla când îţi direcţionezi acest dar înspre 
interior? 

— Cele mai mari binecuvântări, repeta Lu'lu cu o doză de 
nostalgie în voce. Ne maturizam şi avem copii. Copii care nu sunt 
făcuţi cu un bărbat. 

Kara şi Safia se uitară una la alta neîncrezătoare. 

— O virgina ce dă naştere... şopti Kara. 

„Asemenea Fecioarei Maria, cugetă Safia când auzi 
dezvăluirea. De-asta prima cheie, inima de fier, fusese ascunsă 
în mormântul tatălui Mariei? Intr-un fel o recunoaştere făcută de 
o virgină unei alte virgine.” 

Lu'lu continuă: 

— Însă naşterile noastre nu sunt orice fel de naşteri. Copilul 
din corpul nostru este corpul nostru, născut din nou, pentru a 
continua linia descendenta. 

Safia dădu din cap confuza. 

— Ce vrei să spui? 

Lu'lu îşi ridica bastonul şi-l plimbă înainte şi înapoi cuprinzând 
tot clanul dintr-o mişcare amplă. 

— Suntem cu toate aceleaşi femei. Dacă e s-o spunem în 
termeni moderni, suntem identice din punct de vedere genetic. 
Cea mai mare binecuvântare dintre toate este darul de a ne 
menţine pura linia descendenţei, de a produce o nouă generaţie 
din propriile noastre pântece. 

— Clone, rosti Kara. 

— Nu, spuse Safia. 

Inţelesese ceea ce le descria hodja. Era vorba de un proces 
reproductiv specific unor insecte şi animale, cele mai notabile 
dintre acestea fiind albinele. 

— Partenogeneză, rosti Safia cu voce tare. 

Kara părea derutată. 

— Este o formă de reproducere în care o femelă produce un 
ovul cu un nucleu intact conţinând propriul ei cod genetic, care 
va creşte şi va da naştere unei copii genetice identice cu a 
mamei. 

Safia se uită de-a lungul tunelului, în sus şi-n jos. Toate 
femeile astea... 

Intr-un fel sau altul, darul lor telepatic le permitea să se 
reproducă singure, să rămână intacte din punct de vedere 
genetic. Reproducere asexuată. lşi aminti de unul dintre 
profesorii ei de biologie de la Oxford, de cum menţionase că 

reproducerea de natură sexuală era pentru corpul uman o 
chestiune relativ ciudată. Că în mod normal o celulă a corpului se 
diviza pentru a produce o copie a ei înseşi. Numai celulele 
embrionare din ovare sau testicule se divizau în asemenea fel 
pentru a produce celule cu numai jumătate din codul lor genetic 
original - ovulele la femei, spermatozoizii la bărbaţi - ce permit 
amestecul de material genetic. Insă dacă o femeie ar putea 
printr-o voinţă absolută să stopeze această divizare celulară în 
ovulul ei nefertilizat, progenitura care ar rezulta în urma acestui 
proces ar fi o copie exactă a mamei. 

Mama... 

Safiei îi rămase aerul în gât. Se opri şi studie feţele din jurul 
său. Dacă ceea ce spunea Lu'lu era adevărat, dacă mama ei 
făcea parte din clanul acesta, atunci toate femeile din jurul său 
arătau exact ca mama ei. Se uita la ea şi o vedea în toate 
încarnările posibile: de la bebeluşul nou-născut care sugea de la 
sânul mamei până la cea care avea grijă de ea, de la tânăra care 
mergea mână în mână cu sora ei mai mare până la această soră 
mai mare. Toate erau mama ei. 

Safia înţelese acum cuvintele criptate spuse de hodja mai 
devreme. 

„Noi toate. Toate suntem mama ta.” 

Nu era o metaforă. Era un fapt. 

Inainte ca Safia să se poată mişca sau vorbi, două femei 
trecură pe lângă ea. Una căra geanta argintie în care se afla 
inima de fier. Cealaltă ducea sulița de fier cu bustul Reginei din 
Saba. Safia observă chipul de fier al statuii. Faţa Reginei din 
Saba. Faţa acestor femei. 

Deodată Safia înţelese totul, aproape orbită de această 
revelaţie. Trebui să se sprijine de peretele tunelului. 

— Saba... 

Lu'lu dădu aprobator din cap. 

— Ea e prima şi ultima dintre noi. Noi toate suntem ea. 

O remarcă rostită mai devreme de hodja îi răsună în minte: 
„Noi suntem Regina din Saba”. 

Safia privea cum femeile în robe mărşăluiau mai departe. 
Aceste femei se reproduseseră în mod asexuat, încă din 
vechime, trăgându-şi codul genetic de la o singură femeie, prima 
care făcuse un copil în felul acesta, regenerându-se de una 
singură. 

Biliqis, Regina din Saba. 

Se holbă la faţa lui Lu'lu, uitându-se în ochii verzi ai reginei 

moarte cu-atâta timp în urmă. Trecutul care trăia în prezent. 
Prima şi ultima. 

Cum de era posibil aşa ceva? 

Din primul rând se auzi un strigăt. 

— Am ieşit din munţi, spuse hodja. Veniţi. Porţile Ubarului ne 
aşteaptă. 


7.33 A.M. 


Painter îşi acoperi ochii în timp ce se uita la dubiţa oprită, la 
soarele ce răsărea, la munţii de nisip din jur. Acesta n-avea să fie 
cel mai bun loc în care să rămâi blocat în momentul când 
începea să lovească furtuna de nisip. Işi imagină dunele acestea 
mari, care arătau ca nişte munţi, prăvălindu-se asupra lor 
asemenea unor valuri ce se sparg de stânci. 

Trebuiau să pornească din nou la drum. 

Cu câteva minute în urmă, dubiţa derapase pe nisip, 
ridicându-se pe marginile dunelor, asemenea unei plăci de 
surfing marca Volkswagen. „Străzile” cu pietriş pe care se 
deplasaseră, în cele din urmă, dispăruseră complet, făcându-i să 
înainteze prin urmele adânci lăsate prin nisipul bătătorit. 

Numai că nu tot nisipul era bătătorit. 

— Scăldătoare de cămilă, comentă Barak, în genunchi, 
holbându-se la spatele maşinii. 

Roţile din faţă şi din spate erau înfundate în nisip până la osii. 

— Nisipul de-aici e foarte instabil. Şi adânc. Asemenea 
nisipurilor mişcătoare. Cămilele se rostogolesc în ele, ca şi cum 
s-ar bălăci, pentru a-şi curăța corpul. 

— Putem să săpăm şi să scoatem dubiţa de-aici? întrebă 
Omaha. 

— N-avem timp, spuse Painter. 

Barak dădu aprobator din cap. 

— Şi cu cât sapi mai mult, cu-atât vehiculul se va afunda mai 
adânc. 

— Atunci o să trebuiască să descărcăm tot ce putem. O să 
mergem pe jos. 

Danny, care stătea în fund pe nisip, oftă. 

— Chiar trebuie să avem mai multă grijă când ne alegem 
mijloacele de transport. Prima oară camionul cu platformă, iar 
acum rabla asta. 

Painter se îndepărtă, mult prea plin de energie, sau poate că 
era din cauza electricităţii din aer, un fel de nor cu încărcătură 
statică împins în faţa furtunii de nisip. 

— O să mă urc pe duna aia de-acolo. Să văd dacă pot să 
localizez Shisur. Nu poate fi mai mult de-un kilometru şi jumătate 
până acolo. Intre timp, goliţi dubita. Scoateţi armele, 
echipamentul, totul. 

Painter începu să urce pe duna de nisip. Omaha se duse după 
el. 

— Pot să verific de unul singur, spuse Painter, făcându-i semn 
cu mâna să rămână pe loc. 

Omaha îşi continuă urcuşul, cu paşi apăsaţi, ca şi cum ar fi 
vrut să pedepsească nisipul de sub picioare. Painter n-avea chef 
să se certe cu el. Aşa că în cele din urmă cei doi urcară greoi pe 
muntele de nisip. Era mai mult decât un simplu urcuş la pas, aşa 
cum îşi imaginase Painter când pornise de jos. 

Omaha veni mai aproape de el. 

— Îmi pare rău... 

Painter se încruntă. 

— De  dubiţă, murmură Omaha. Ar fi trebui să observ 
fundătura aia. 

— Nu-ţi mai bate capul. Şi eu aş fi intrat acolo, stai liniştit. 

Omaha continuă să urce. 

— Nu voiam decât să-ţi spun că-mi pare rău. 

Painter simţi că scuzele bărbatului nu vizau numai vehiculul 
împotmolit în nisip. 

In cele din urmă, ajunseră pe coama ca o muchie de cuțit a 
dunei. Aceasta se sfărâmă sub picioarele lor. Fire de nisip se 
scurseră pe partea cealaltă. 

Deşertul era învăluit într-o linişte perfectă. Nici un cântec sau 
tril de pasăre, nici un ţărâit ori, zumzet de insectă. Până şi vântul 
se potolise pe moment. Calmul dinaintea furtunii. 

Painter rămase cu gura căscată la întinderea din faţa ochilor. 
Dunele se întindeau până la linia orizontului, cât vedeai cu ochii. 
Însă ceea ce îi atrase atenţia fu zidul învolburat dinspre nord, un 
adevărat uragan de nisip. Norii întunecaţi îi aminteau lui Painter 
de cei de furtună, atunci când tună şi fulgeră. Văzu până şi 
câteva străfulgerări albăstrui. Descărcări statice. Asemănătoare 
cu fulgerele. 

Trebuiau să ajungă la adăpost. 

— Acolo, spuse Omaha, arătându-i cu mâna întinsă. Pâlcul 
acela de curmali. 

Painter văzu o parcelă mică de verdeață cam la vreo opt sute 
de metri distanţă, îngropată printre dune, pe care puteai s-o 
ratezi foarte uşor. 

— Oaza din Shisur, spuse Omaha. 

Nu era departe. 

Când se întoarse, surprinse o mişcare. Pe cer, înspre est, 
zbura ceva ca un ţânţar negru, ce se distingea clar în lumina 
soarelui de dimineaţă. Işi lăsă pe ochi dispozitivul optic de 
vedere pe timpul nopţii, făcând trecerea pe lentilele obişnuite 
fără să activeze funcţia de vedere nocturnă. Se uită mai 
îndeaproape la obiectul zburător. 

— Cee? 

— Un elicopter de transport. United States Air Force. Probabil 
din Thumrait. Face ture ca să aterizeze acolo. 

— O misiune de salvare, din cauza furtunii? 

— Nu. E Cassandra. 

Painter auzi în minte vocea femeii. „Chiar te gândeai că o să 
pun botul şi o să cred că te îndrepţi spre graniţa cu Yemenul?” 

Asta nu era decât o confirmare în plus a faptului că grupul 
Cassandrei avea legături la nivel înalt la Washington. Cum ar fi 
putut să spere Painter că o să aibă câştig de cauză? Nu avea 
decât cinci oameni cu el şi foarte puţini cu pregătire militară. 

— Eşti sigur că-i ea? 

Painter privi cum rotorul elicopterului cobora înspre nisipuri, 
dispărând printre dune. 

— Da. Acela este locul încercuit pe hartă. La şase mile mai 
sus. 

Painter îşi scoase dispozitivul optic. Cassandra era prea 
aproape ca să mai zăbovească. 

— Trebuie să o luăm din loc, spuse el. 

Painter memoră punctele de reper spre destinaţia lor şi începu 
s-o ia la vale. Cei doi bărbaţi coborâră, mai mult alunecând, 
reducând semnificativ timpul, faţă de urcuş. Ajungând la bază, 
Painter îşi aruncă privirea la echipamentul pus claie peste 
grămadă. Avea să fi o povară. Insă nu-şi permitea să lase ceva 
de care puteau să aibă nevoie mai târziu. 

— Cât de departe e? întreba Coral. 

— Opt sute de metri, spuse Painter. 

Ceilalţi se uitară unii la alţii uşuraţi. 

Insă Coral se apropie de el, observându-i tensiunea. 

— Cassandra e deja acolo, spuse el. inspre est. 

Coral ridică din umeri. 

— Ăsta-i un lucru bun. Când o să lovească furtuna de nisip, o 
să fie blocată acolo. Astfel s-ar putea să mai câştigăm un avans 
de una sau chiar două zile. Mai ales dacă frontul ăla atmosferic 
de presiune ridicată de pe coastă se dezlănţuie asupra noastră. 
Faimoasa megafurtună anunţată de-atâta timp. 

Painter dădu din cap aprobator, trăgând cu putere aer în piept. 
Coral avea dreptate. Mai puteau încă s-o scoată la capăt. 

— Mulţumesc, murmură el spre ea. 

— Oricând ai nevoie, comandante. 

Işi împărţiră rapid echipamentul. Cea mai mare cutie 
adăpostea blocul radar de penetrare a solului. Painter şi Omaha 
o apucară de la capete. Era îngrozitor de grea, însă dacă voiau să 
cerceteze ruinele era posibil să aibă nevoie de un asemenea 
instrument. 

Apoi porniră la drum, ocolind o dună imensă ce se înălța până 
la echivalentul a două terenuri de fotbal, după care se suiră şi 
coborâră pe dunele mai mici. Soarele continua să urce pe cer, 
încălzind nisipul şi aerul. In curând îşi încetiniră ritmul de mers, 
căci pe măsură ce erau secătuiţi de adrenalină, simțeau efortul şi 
durerea până la oase şi deveneau din ce în ce mai extenuaţi. 

Insă în cele din urmă, urcară pe o dună joasă şi descoperiră un 
mănunchi de clădiri moderne din cărămizi de zgură, nişte 
structuri de lemn şi o moschee mică în valea de dincolo de ele. 
Satul Shisur. 

Jos, în vale, întinderea roşiatică a Rub'al-Khali era întreruptă 
de o pată verde. Tufişurile de acacia creşteau de-a lungul 
clădirilor, smocurile dese de tribulus cu flori galbene se întindeau 
peste nisip, alămii de desişurile de palmieri pitici. Din copacii mai 
mari, cu fiori ca mimozele, atârnau până la pământ ghirlande 
înflorite, răspândind umbră în jur. lar curmalii omniprezenţi se 
înălţau şi mai sus. 

După călătoria infernală prin deşert, acolo unde singura formă 
de vegetaţie fusese compusă din câteva tufişuri încâlcite şi 
câteva smocuri de iarbă, oaza din Shisur era edenul. 

In sat, nu era nici o mişcare. Locul părea pustiu. Vântul 
începuse să bată din nou, pe măsură ce marginea furtunii înainta 
în forţă spre ei. Bucăţile de gunoi se roteau în vârtejurile care 
ridicau praful la cer. Perdelele improvizate din cârpe fluturau în 
afara ferestrelor deschise. 

— Nu-i nimeni aici, observă Clay. 

Omaha păşi în faţă, scanând cu privirea micuța aşezare. 

— E evacuată. În plus, locul este în bună măsură abandonat 

pe durata extrasezonului. Shisur este mai mult o haltă pentru 
tribul nomad de beduini Bait Musan. Ei vin şi pleacă tot timpul. 
Odată cu descoperirea ruinelor de lângă orăşel şi începerea 
turismului aici, s-a dezvoltat, transformându-se într-un fel de târg 
permanent. Insă chiar şi aşa este populat doar pe durata 
sezonului. 

— Şi unde anume sunt ruinele? întrebă Painter. 

Omaha arătă înspre nord. Un mic turn din piatră mărunţită se 
înălța deasupra nisipurilor netede. 

Painter crezuse că e o ridicătură naturală de calcar, una dintre 
multele terase stâncoase care ieşeau la suprafaţă ici-colo prin 
deşert. Abia acum băgă de seamă pietrele suprapuse ce 
compuneau structura. Arăta ca un turn de observaţie. 

— Citadela Ubarului, spuse Omaha. Cel mai înalt punct al său. 
Majoritatea minelor sunt ascunse dedesubt, nefiind la vedere. 

Şi cu asta porni spre aşezarea pustie. 

Ceilalţi începură şi ei să meargă cu un ultim efort, aplecându- 
se să se apere de vânt, cu feţele întoarse, ferindu-se de rafalele 
puternice. N 

Painter mai rămase încă puţin pe loc. Intr-un final reușiseră să 
ajungă la Ubar. Insă ce aveau să găsească? Se uită fix la 
pericolul ce se contura nedesluşit înspre nord. Furtuna de nisip 
umpluse orizontul, făcând să dispară lumea din jur. Chiar în timp 
ce scurta orizontul, Painter văzu cum o porţiune şi mai mare din 
deşert era înghițită de tăvălug. 

Din nou apărură trosniturile şi pârâiturile provocate de 
electricitatea statică acolo unde furtuna era înfruntată de 
nisipuri. Se uită la o descărcare electrică de dimensiuni 
impresionante ce se rostogolea pe costişa unei dune, asemenea 
unui balon aruncat înaintea unui rafale puternice de vânt. Se 
atenuă şi păli în câteva momente, părând că se scurge în nisip şi 
dispare. Painter îşi ţinu respiraţia. Ştia la ce fusese martor. 

Fulgerul globular. 

La fel cu cel care aprinsese meteoritul de la British Museum. 
lată că acum se închidea cercul. 

O voce se auzi lângă umărul său, făcându-l să tresară: 

— Djinnul albastru al nisipurilor, spuse Barak, care observase 
şi el acelaşi fenomen natural. Furtunile scot întotdeauna la iveală 
djinnul. 

Painter se uită rapid la Barak, întrebându-se dacă omul chiar 
credea că acestea erau nişte spirite nefaste sau doar o poveste 
care să explice asemenea fenomene. 


367 


Barak păru să-i sesizeze întrebarea nerostită. 

— Indiferent ce sunt, nu sunt niciodată de bun augur. 

Şi începu şi el să coboare dealul după ceilalţi. 

Painter mai studie preţ de câteva momente furtuna 
monstruoasă, simțind că îl ustură ochii de la nisipul din aer. Nu 
era decât începutul. 

In timp ce cobora panta, îşi aruncă privirea spre est. Nu mişca 
nimic. Dunele ondulate ascundeau totul. Ca o mare întinsă. Insă 
Cassandra şi echipa ei aşteptau pe undeva, pe-acolo. 

Rechini... care-ţi tot dau târcoale... 


8.02 A.M. 


Safia nu se aşteptase la aceste mijloace de transport, nu din 
partea unui clan străvechi care-şi trăgea rădăcinile încă de pe 
vremea Reginei din Saba. Cartul urca în viteză costişa abruptă a 
dunei, roţile sale imense cu striaţii având o tracţiune foarte bună. 
Trecu peste coama dunei, zbură prin aer pentru scurt timp, după 
care ateriză cu putere pe panta descendentă. Roţile şi 
amortizoarele absorbiră impactul. 

Cu toate astea, Safia se ţinea cu mâna teafără de bara 
cilindrică din faţă, care semăna cu o bară de protecţie dintr-o 
maşinuţă într-un montaigne russe. Kara se ţinea la fel de strâns, 
având încheieturile albe de la efort. Ambele femei purtau robe 
identice de deşert, cu glugile pe cap şi cu nişte eşarfe trase pe 
faţă, pe sub ochi, pentru a se proteja de vântul tăios, pe care îl 
simțeau precum glaspapirul pe piele. De asemenea, mai purtau 
şi ochelari de soare cu lentile polarizate, asemănători celor de 
schi. 

Pe scaunul pasagerului, Lu'lu stătea alături de şoferiţă, o 
femeie tânără în vârstă de şaisprezece ani, pe nume Jehd. 
Şoferiţa - sau pilotul, după cum era cazul, din când în când - îşi 
ţinea buzele strânse ferm, cu hotărâre, deşi în ochi avea 
strălucirea plină de emoție a unei fetişcane. 

Alte carturi le urmau, în fiecare aflându-se câte cinci membre 
ale clanului. Acestea îşi încrucişau în mod repetat urmele lăsate 
în nisip, făcând un fel de zigzaguri, pentru a evita norii de nisip 
aruncaţi de roţile vehiculelor din faţă. De ambele părţi, flancând 
carturile, se aflau câteva ATV-uri fabricate special pentru 
traversarea deşertului, cu nişte roţi uriaşe care muşcau din 

dârele lăsate în urmă de vehiculele mai mari sărind pe deasupra 
crestelor dunelor. 

Viteza caravanei era impusă de nevoia de a ajunge cât mai 
rapid. 

Spre nord, furtuna de nisip venea ca un tăvălug spre ele. 

De îndată ce ieşiseră din labirintul de tuneluri subterane, Safia 
se trezise de partea cealaltă a Munţilor Dhofar, la marginea 
deşertului Rub'al-Khali. Traversaseră muntele pe dedesubt, pe 
întreaga lăţime a acestuia. Pasajele prin care trecuseră erau 
albiile unor râuri vechi, săpate prin străfundurile rocii de calcar. 

Odată ieşite din tuneluri, văzuseră carturile şi ATV-urile 
staționate. Kara comentase cu privire la vehiculele alese, 
aşteptându-se la cămile sau la nişte mijloace de transport mai 
puţin sofisticate. Lu'lu le explicase: „Poate că ne tragem obârşia 
din trecut, însă trăim în prezent”. 

Femeile Rahim nu-şi trăiau întreaga viaţă în deşert, ci, 
asemenea Reginei din Saba, colindau lumea, se instruiau şi chiar 
prosperau. Aveau conturi în bancă, portofolii de capital, bunuri 
imobiliare, afaceri în domeniul petrolier. 

Grupul gonea acum spre Shisur, încercând să ajungă înaintea 
furtunii. 

Safia nu se opusese acestei plecări în pripă. Nu ştia cât de 
mult o să ţină trucul folosit ca s-o inducă în eroare pe Cassandra. 
Dacă voiau să pună mâna pe potul cel mare înaintea Cassandrei, 
atunci aveau nevoie de orice avantaj posibil. 

Lu'lu şi celelalte se bazau pe Safia ca să le ghideze şi să le 
deschidă calea. După cum spusese hodja: „Cheile ţi s-au 
dezvăluit de la sine. Aşa o să fie şi în cazul Porţilor”. Safia se 
ruga ca femeia să aibă dreptate. lşi folosise intuiţia şi 
cunoştinţele de specialitate ca să ajungă atât de departe. Spera 
ca datorită lor să poată parcurge şi restul drumului şi să ajungă 
până la capăt. 

Pe scaunul din faţă, Lu'lu ridică o staţie de emisie-recepţie 
Motorola şi ascultă, după care vorbi în ea. Toate cuvintele erau 
acoperite de huruitul motoarelor şi de rafalele de vânt. După ce 
încheie convorbirea, se întoarse în scaunul ei de care era legată 
cu centura de siguranţă. 

— S-ar putea să avem probleme, strigă Lu'lu. Cercetaşele pe 
care le-am trimis înainte au raportat că un grup mic de 
necunoscuţi înarmaţi au intrat în Shisur. 

Safia simţi cum îi sare inima în gât. „Cassandra...” 

— Poate că nu caută decât să se adăpostească. Cercetaşele 

au găsit şi un vehicul. O dubiţă veche împotmolită într-o 
scăldătoare de cămilă. 

Kara se aplecă în faţă, cu putere. 

— O dubiţă... era un Volkswagen albastru? 

— De ce? 

— S-ar putea să fie prietenii noştri. Cei care ne ajutau. 

Kara se uită rapid la Safia, cu ochii plini de speranţă. 

Lu'lu îşi ridică staţia mobilă şi purtă o conversaţie scurtă. 

Dădu din cap, după care se întoarse cu faţa spre Kara şi Safia. 

— Era un Eurovan albastru. 

— Atunci ei sunt, exclamă Kara. Cum de-au ştiut unde să ne 
găsească? 

Safia clătină neîncrezătoare din cap. Părea imposibil. 

— Totuşi, ar trebui să avem grijă. Poate că nemernica aia de 
Cassandra sau oamenii ei i-au capturat. 

Şi chiar dacă erau prietenii lor, Safia îşi simţi din nou inima 
prinsă în ghearele fricii. Cine mai supravieţuise? Painter 
încercase s-o salveze, riscase totul, rămăsese în urmă ca să-i 
acopere ei retragerea. Oare reuşise să iasă de acolo? Schimbul 
de focuri pe care-l auzise în timp ce fugea din mormânt îi mai 
răsuna încă în minte. 

Toate răspunsurile se aflau la Shisur. 

După încă zece minute de cursă printre şi de-a lungul dunelor, 
mica aşezare Shisur apăru peste o movilă, într-o vale, 
înconjurata de deşertul ondulat. Moscheea satului îşi înălța 
minaretul deasupra cocioabelor de lemn şi a clădirilor din 
cărămidă. Toate carturile opriseră după coama ultimei dune. 
Câteva femei se cocoţară pe crestele din nisip. Se aruncară pe 
burtă, robele lor confundându-se cu nisipul, ţinând în mâini puşti 
cu lunetă. 

Temându-se de un schimb de focuri accidental, Safia cobori 
din cart. Kara o urmă. Se îndreptă spre coama dunei. Din motive 
de prudenţă continuă să meargă în patru labe. 

In micul sătuc nu văzu nici un fel de mişcare. Oare ceilalţi 
auziseră când se apropiaseră carturile şi se ascunseseră rapid, 
temându-se de grupul necunoscut? 

Safia cercetă toată zona. 

Spre nord, ruinele se întindeau pe şase hectare, înconjurate de 
ziduri dărăpănate, săpate din nisipuri şi reconstruite. Turnurile de 
pază întrerupeau zidurile la intervale regulate, nişte cercuri din 
piatră fără acoperiş, înalte cam cât un etaj. Insă cea mai de efect 
caracteristică a ruinelor o constituia citadela centrală, o structură 


370 


de trei etaje din piatră suprapusă. Castelul se înălța pe un deal 
jos aflat lângă o fisură adâncă şi neregulată ce se căsca în 
pământ. Gaura înconjura o mare parte din terenul cuprins între 
ziduri. Fundul ei zăcea învăluit în umbră. 

Safia ştia că ruinele fortăreței de pe vârful dealului 
reprezentau numai jumătate din structura originală. Cealaltă 
jumătate zăcea pe fundul fisurii. Fusese distrusă atunci când 
această pâlnie de eroziune se deschisese sub ea, ducând la 
prăbuşirea unor secţiuni de zid şi a jumătate din castel. Tragedia 
fusese explicată prin scăderea continuă a stratului de apă din 
sol. Sub oraş se afla un rezervor natural din calcar. Pe măsură ce 
apa din acesta se reducea din cauza secetei şi a utilizării 
excesive, lăsa în urmă o cavernă subterană, ca o scorbură, care 
în cele din urmă se prăbuşise de la sine împreună cu jumătate 
din oraş. 

Atenţia Safiei reveni din nou la sătucul situat la patruzeci şi 
cinci de metri distanţă, atunci când percepu o mişcare. Din 
cadrul unei uşi de dedesubt, din vale, apăru o siluetă, îmbrăcată 
într-o robă dishdasha, având capul înfăşurat într-o acoperitoare 
tradiţională pentru locuitorii din Oman. Bărbatul ridică o cană în 
sus. 

— De-abia am pus de ceai. Dacă vreţi o cană, aţi face bine să 
vă mişcaţi fundurile încoace. 

Safia se ridică în picioare. Recunoscuse acel zâmbet 
şmecheresc şi dezinvolt. 

Omaha... i 

Fu cuprinsă de un val de uşurare. Inainte să-şi dea seama, 
alerga în jos spre el, cu ochii plini de lacrimi. Chiar în timp ce 
alerga, fu surprinsă de reacția ei profundă. 

Se împletici pe drumul din pietriș. 

— Rămâi unde eşti, o avertiză Omaha, dându-se un pas înapoi. 

De la ferestrele şi cadrul uşilor din apropiere, apărură brusc 
nişte puşti. 

O capcană... N 

Safia se opri, năucă, rănită. Inainte să poată reacționa, cineva 
ţâşni din spatele unui zid mic unde se ascunsese, o înşfacă şi-o 
întoarse cu spatele spre el. Cu o mână o apucă strâns de păr şi-o 
trase înapoi, dezvelindu-i gâtul. Ceva rece îi atingea pielea 
gâtului. 

Un pumnal lung străluci, apăsat cu putere. 

O voce îi şopti cu o ferocitate care te îngheţa. Şi-o îngheţă mai 
tare decât cuțitul de la gât. 

— Ne-ai luat o prietenă. 

Omaha păşi spre umărul ei. 

— Te-am spionat în timp ce veneai. N-aş uita faţa cuiva care a 
încercat să mă răpească. 

— Ce-ai făcut cu dr. Al-Maaz? îi şuieră vocea la ureche, în 
timp ce pumnalul fu apăsat şi mai tare. 

Safia îşi dădu seama că încă mai avea faţa acoperită de eşarfă 
şi ochelari. Credeau că era una dintre acele femei, probabil o 
bandă de răufăcătoare. Speriată şi fără să mai respire, îşi scoase 
eşarfa şi ochelarii de pe faţă. 

Omaha rămase perplex. Se uită la ea cu gura căscată, după 
care se repezi şi dădu la o parte mâna bărbatului, eliberând-o. 

— Oh, Doamne Dumnezeule, Saffie... 

O strânse în braţe cu putere. 

Umărul îi zvâcni ca şi cum ar fost arsă cu fierul. 

— Omaha, braţul meu. 

El se trase înapoi. Ceilalţi apărură în pragul uşilor şi la ferestre. 

Safia se uită rapid în spate. Un bărbat stătea acolo în picioare, 
cu pumnalul în mâini. Painter. Nici măcar nu-i recunoscuse 
vocea. Îi fu destul de greu să se împace cu ideea că acest bărbat 
era acelaşi cu cel pe care şi-l imagina. Incă mai simţea lama 
apăsându-i cu putere pe piele şi mâna înfiptă zdravăn în păr. 

Painter se dădu un pas în spate. Faţa lui radia de uşurare, însă 
şi ochii lui albaştri străluceau plini de o emoție aproape prea 
brută pentru a o desluşi. Ruşine şi regret. Işi aruncă privirea într- 
o parte, spre povârnişul din apropiere. 

ATV-urile şi carturile erau acum aliniate pe creastă, cu 
motoarele ambalate. Clanul Rahim se pregătise să vină s-o 
salveze. Femeile, toate îmbrăcate şi acoperite precum Safia, 
apărură pe lângă colţurile clădirilor, cu puştile la umăr, gata de 
tragere. 

Kara cobori în grabă de pe culme, cu mâinile în aer. 

— Toată lumea înapoi! strigă ea cu voce tare. N-a fost decât o 
neînțelegere. 

Omaha dădu din cap. 

— Femeia aceea n-are nevoie să-şi scoată masca. Aş 
recunoaşte ordinele astea stridente oriunde s-ar afla. 

— Kara... spuse Painter, năuc. Cum aşa? 

Omaha se întoarse spre Safia. 

— Eşti bine? 

— Da, sunt bine, reuşi ea să spună cu un suspin. 

Kara li se alătură. Işi scoase eşarfa de pe faţă. 

— Lăsaţi-o în pace. Dădu din mână ca să-i îndepărteze. Faceţi-i 
loc ca să poată respira. 

Omaha se dădu în spate. Făcu semn din cap spre povârnişul 
dunei. Cu precauţie, clanul Rahim începuse să mărşăluiască, 
coborând în vale. 

— Aşadar, cine sunt prietenele voastre? 

Kara ridică din umeri. 

— S-ar putea să dureze ceva timp ca să-ţi explic. 


8.22 A.M. 
ÎN DEŞERT 


Cassandra se îndreptă spre cortul ei, un model al armatei 
americane pentru supravieţuire în deşert, proiectat să reziste la 
vânturi de până la o sută treizeci de kilometri pe oră. În plus, îl 
întărise cu un paravan de protecţie împotriva vântului şi 
nisipului, dispus în partea de unde bătea acesta. 

Echipa ei avea aceleaşi condiţii de cazare. Camioanele mai 
mari de transport fuseseră poziţionate ca paravan. 

Ajunsă la cortul ei, Cassandra îşi scutură nisipul de pe 
uniformă. Purta o pălărie cu boruri largi, legată în jurul urechilor 
şi o eşarfă peste faţă. Vântul bătea acum în rafale, pocnind 
şnururile de amarare ale corturilor, făcând ca straturile de nisip 
să se mişte ca şi cum ar curge pe sub picioare. Furtuna de nisip 
duduia asemenea unui tren mărfar. 

De-abia se întorsese dintr-o inspecţie finală a punctului de 
desfăşurare a forţelor, asigurându-se că toate elicopterele erau 
la adăpost. Oamenii ei plantaseră deja balizele GPS pentru a le 
determina poziţia, coordonate cu sateliții geostaţionari de pe 
orbită. Informaţiile trebuiau să curgă în sistemul ei computerizat 
de hărţi electronice. 

Cassandra avea la dispoziţie vreo două ore înainte ca 
electricitatea statică a furtunii de nisip să-i amenințe aparatura 
electronică, ceea ce impunea oprirea acestora. Asta însemna o 
grămadă de timp pentru a intercepta datele de la satelitul 
LANDSAT pe măsură ce se focaliza pe balizele ei GPS. Radarul 
satelitului avea capacitatea de a scana până la aproximativ 
douăzeci de metri sub nisip. Asta avea să-i ofere o imagine de 
ansamblu a ceea ce se afla dedesubt. Un indiciu asupra locului în 
care să înceapă să sape. De îndată ce furtuna avea să treacă, 


373 


echipa ei trebuia să se apuce de treabă cu buldozere şi 
excavatoare. Până să-şi dea cineva seama că acolo se săpase, ei 
aveau să fie plecaţi de mult timp. 

Acesta era planul. 

Cassandra intră în cort. Interiorul era foarte puţin mobilat. Un 
pat de campanie şi un sac de dormit. Spaţiul rămas era ocupat 
cu un sistem elaborat de comunicaţii prin satelit. Mai avea şi alte 
echipamente electronice dispuse în genţi de mână. 

Se îndreptă spre laptop şi se aşeză pe patul de campanie ca şi 
cum ar fi stat pe scaun în faţa calculatorului. Făcu legătura la JPL 
în Houston şi introduse autorizarea adecvata pentru a accesa 
datele LANDSAT. Transferul ar fi trebuit să fie gata de acum cinci 
minute. Datele erau disponibile şi o aşteptau. Apăsă pe taste şi 
începu să descarce informaţiile primite. 

Odată încheiată operaţiunea, se lăsă pe spate şi se uită cum 
pe ecran apare încetul cu încetul imaginea deşertului. Işi localiză 
vehiculele, corturile, chiar şi latrina săpată în nisip. Era imaginea 
de monitorizare. Un aliniament perfect. 

O a doua imagine se încărcă încet pe ecranul laptopului. 
Scanarea în profunzime. 

Cassandra se aplecă mai mult. 

Terenul scanat în profunzime prezenta o conformaţie diferită, 
dezvăluind privirii temelia solidă din piatră, de sub nisip. Era o 
fosilă din alte vremuri, păstrată în calcar. Deşi majoritatea 
terenului era neted, era parcă gravat de albia unui râu vechi, 
care curgea dinspre unul dintre colţurile imaginii. Se scurgea în 
cadrul unui lac străvechi îngropat chiar sub locaţia lor. 

Cassandra studie imaginea, un instantaneu dintr-o altă epocă. 

Nu văzu nimic semnificativ. Nici un crater de meteorit, nici un 
fel de artefacte. 

Se lăsă iarăşi pe spate. Avea să le-o trimită unor geologi aflaţi 
în slujba Ghildei. Probabil că ei puteau să judece mai bine 
imaginea asta. 

Un zgomot de-afară îi atrase atenţia la ce se întâmpla în jur. 

John Kane intră şchiopătând în cort. 

— Am detectat-o pe dr. Al-Maaz. 

Cassandra se întoarse cu faţa spre el. 

— Când? Unde? 

— Acum opt minute. Ne-au mai trebuit câteva minute să-i 
determinăm poziţia. Semnalul de la ea a început să pulseze la 
şaisprezece kilometri vest de aici. Până în momentul în care i-am 
făcut încadrarea prin triangulaţie, deja s-a oprit din mers. Şi- 

acum se află undeva la aproximativ şase mile de-aici. 

Se aplecă deasupra hărţii de pe masa ei de lucru şi bătu uşor 
cu degetul. 

— Chiar aici. 

Cassandra se apropie de el, citind numele. 

— Shisur. Ce-i acolo? 

— L-am întrebat pe unul dintre tehnicienii de la Thumrait. 
Spune că acesta e locul unde fost găsite vechile ruine ale 
Ubarului. Undeva prin anii 1990. 

Cassandra se uită fix la hartă. La liniile ei trasate cu albastru şi 
roşu. Cercul roşu marca poziţia ei actuală. Işi puse degetul pe 
cerc şi urmă linia roşie înapoi. 

Trecea prin Shisur. 

Işi îngustă ochii. Işi aminti expresia de pe faţa curatorului din 
momentul în care Cassandra trasase cercul. Aceasta continuase 
să studieze harta. Avusese o privire distantă, făcându-şi calcule 
în minte. 

— Nenorocita dracului... 

Degetul Cassandrei de pe hartă se alătură celorlalte pentru a 
le închide şi a forma un pumn strâns. 

Furia care o năpădi o ardea în interior. Cu toate astea, în 
străfundul ei, simţi o doză de respect pentru cea care o dusese 
de nas. 

John Kane stătea în picioare încruntat. 

Cassandra se uită din nou la imaginea LANDSAT. 

— Nu-i nimic aici. Ne-a tras-o. Nu ne aflăm unde trebuie. 

— Doamnă căpitan? 

Se întoarse spre Kane. 

— Adună-ţi oamenii. Plecăm de-aici. Vreau ca-n zece minute 
maşinile să fie în mişcare. 

— Dar furtuna de nisip... 

— Dă-o dracului. Avem suficient timp. Plecăm de-aici. Nu 
putem să rămânem ţintuiţi locului. Şi-l împinse pe Kane spre uşă. 
Lasă echipamentele, corturile, proviziile. Luăm doar armele. 

Kane ieşi afară. 

Cassandra se întoarse spre una dintre genţile cu echipamente. 
O deschise rapid şi scoase un transmiţător radio digital, portabil. 
li rabată capacul, îl fixă pe frecvenţa şi pe canalul 
transmiţătorului implantat Safiei. 

Işi ţinu un deget deasupra butonului de transmitere. Cu o 
singură atingere şi pastila de C4 implantată în ceafa femeii avea 
să explodeze, distrugându-i coloana vertebrală şi omorând-o 

instantaneu. Simţea un impuls copleşitor de a acţiona butonul. În 
schimb, opri echipamentul. 

Nu din milă. Safia dovedise o abilitate ieşită de comun în 
rezolvarea misterelor. S-ar fi putut să mai aibă nevoie de o 
asemenea iscusinţă. Insă mai mult decât atât, nu ştia cu 
siguranţă dacă Painter era şi el acolo. 

Asta era o chestie importantă. 

Cassandra voia ca Painter s-o vadă pe Safia murind. 

17 
DESCHIDEREA UNEI UŞI 


4 DECEMBRIE, 9.07 A.M. 
SHISUR 


Safia îşi puse la loc ochelarii de protecţie. 

— Are toată lumea echipamentul pregătit? 

— Parcă ar veni noaptea, rosti Clay prin uşa deschisă. 
Acoperiseră ferestrele clădirii din cărămidă. Aleseră această casă 
în mod special deoarece avea o uşă solidă. In plus, se deschidea 
spre sud, la adăpost faţă de atacul direct al furtunii. 

Din uşă, Safia putea să vadă cum cerul dimineţii fusese 
înghiţit de norul înalt de nisip care se deplasa cu viteză, 
întunecând lumea şi transformând-o într-un crepuscul misterios. 
Norii de praf acopereau soarele. La o aruncătură de băț, şuvoaie 
de nisip se roteau ca nişte vârtejuri de-a lungul aleilor, de 
ambele părţi ale casei, învolburându-se în faţa uşii. Aceasta era 
marginea frontală a furtunii, primul val, cel de impact. La o 
distanţă mai mare, inima furtunii de nisip gemea şi mugea, 
asemenea unor bestii hămesite, ca un scrâşnet imens de-a 
lungul deşertului. 

N-aveau prea mult timp la dispoziţie. 

Safia se întoarse cu faţa spre grupul adunat în camera 
principală a casei. Majoritatea clădirilor din Shisur nu fuseseră 
încuiate. Rezidenţii sezonieri pur şi simplu goliseră locul până la 
tencuială înainte să o ia din loc, nelăsând nimic care să poată fi 
furat, cu excepţia câtorva articole ciobite din ceramică, o farfurie 
murdară abandonată într-un lighean din bucătărie şi o droaie de 
scorpioni verzui. Până şi perdelele fuseseră luate. 

— Vi s-au desemnat tuturor locuri unde să căutaţi, spuse Safia. 

Avea o hartă bătută în cuie în perete. Impărțise locaţia în cinci 
secţiuni, câte una în parte pentru fiecare dintre detectoarele de 
metale şterpelite din baraca de materiale de la ruine. Aveau 
staţiile de emisie-recepţie Motorola pentru a păstra legătura. 
Toată lumea, cu excepţia celor mai tinere copile, primise un 
caroiaj unde să ajute la operaţiunea de căutare, fiind înarmate cu 

târnăcoape, lopeţi şi cazmale. 

— Dacă detectaţi ceva, marcați locul. Lăsaţi-i pe ceilalţi să 
sape. Continuaţi să mergeţi mai departe. Continuaţi să căutaţi. 

Ordinele ei fură întâmpinate cu aprobări tacite din cap. Toţi cei 
care efectuau căutarea purtau robe maronii de deşert, asigurate 
de Lu'lu. Feţele le erau acoperite. Ochii le erau protejaţi de 
ochelari. Era ca şi cum se pregăteau să meargă pe sub apă. 

— Dacă găsiţi ceva care vă atrage atenţia, anunţaţi prin radio. 
O să vin să văd despre ce-i vorba. Şi nu uitaţi... Bătu uşor în 
ceasul de la încheietura mâinii atârnată în eşarfă. Peste cincizeci 
şi cinci de minute, o să ne întoarcem cu toţii aici. Atacul principal 
al furtunii urmează să aibă loc în mai puţin de-o oră. O să ne 
adăpostim aici, examinând orice vom găsi şi vom pleca iarăşi 
când vântul se va mai domoli. Intrebări? 

Nimeni nu ridică mâna. 

— Atunci, hai să mergem. 

Cele treizeci de persoane implicate în căutare porniră 
înfruntând furtuna ce venea din faţă. Deoarece citadela era cel 
mai probabil loc de căutare a porţilor Ubarului, Safia îi condusese 
pe majoritatea membrilor echipei spre ruinele fortăreței, pentru 
a-şi concentra atenţia într-acolo. Painter şi Clay cărau radarul de 
penetrare a solului. Barak ţinea detectorul de metale pe umăr, ca 
pe o puşcă. În spatele lui, Coral şi Kara cărau unelte de săpat. În 
urma lor, încheind şirul, veneau Lu'lu şi şoferiţa cartului, Jehd. 
Celelalte membre ale clanului Rahim se despărţiseră în echipe 
mai mici, desemnate să cerceteze celelalte sectoare ale 
caroiajului. 

Safia dădu colţul clădirii de cărămidă. Fu imediată împinsă în 
spate de o rafală de vânt. Parcă o mână a Domnului o împingea, 
cu o palmă aspră şi plină de nisip. Se aplecă în vânt şi o porni 
spre porţile de la intrarea care dădea spre mine. 

Băgă de seamă modul în care Painter o studia pe hodja. Îşi 
povestiseră peripeţiile prin care trecuseră înainte de a se 
reîntâlni, fiecare fiind pus la curent cu cele întâmplate. Povestea 
Safiei, bineînţeles, fusese cea mai şocantă şi, după câte se 
părea, cea mai bizară şi fantezistă: un trib secret de femei, care- 
şi trăgeau obârşia de pe vremea Reginei din Saba printr-o linie 
descendentă care le asigura nişte puteri mentale ciudate 
provenite dintr-o sursă din inima Ubarului. Deşi faţa lui Painter 
era învelită într-un şal, iar la ochi avea ochelari de protecţie, 
postura lui explicită exprima îndoială şi neîncredere. Păstra 
ritmul, destul de prudent, între Safia şi hodja. 

Traversară tot sătucul şi intrară prin porţile de lemn spre mine. 
Fiecare echipă se dispersă spre locul unde fusese desemnată să 
execute căutarea. Omaha şi Danny îşi ridicară mâinile în semn 
de salut şi se îndreptară spre puţul de sub citadelă. 

Având în vedere experienţa lor, cei doi bărbaţi aveau să 
supravegheze cercetarea acestei gropi imense. Aceasta fisură 
era o altă locaţie probabilă pentru o posibilă descoperire 
importantă, din moment ce un colţ al falnicei fortărețe se 
prăbuşise înăuntru, în gaură. 

Cu toate astea, Omaha nu fusese prea bucuros când primise 
sarcina. De la sosirea Safiei, o urmărise pas cu pas, stătuse lângă 
ea, privirea lui rămânând adesea fixată pe chipul ei. Atenţia pe 
care i-o acorda o făcu să roşească pe jumătate de jenă, pe 
jumătate de iritare. Insă înţelegea uşurarea bărbatului care 
descoperise că ea trăia şi nu-i făcu nici o observaţie. 

Painter, pe de altă parte, stătea retras, imperturbabil. 

Îşi făcea de lucru, ascultând povestea Safiei fără să 
reacționeze. Se schimbase ceva între ei, transformându-se în 
ceva stânjenitor. Ea ştia despre ce era vorba. Se abţinuse să nu 
se frece la gât cu mâna, acolo unde îi ţinuse el pumnalul. li 
arătase o altă latură a lui, o latură feroce, mai tăioasă decât 
pumnalul însuşi. Nici unul din ei nu ştia cum să reacționeze la 
asta. Ea era prea şocata, prea tulburată. El se închisese în sine. 

Concentrându-se asupra misterului de-aici, Safia îşi conduse 
echipa pe o potecă abruptă spre fortăreaţa din vârful dealului. Pe 
măsură ce urcau, întregul sistem de ruine începea să răsară în 
jurul lor. Trecuse un deceniu de când Safia îşi plimbase ultima 
oară privirea pe deasupra ruinelor. Inainte, nu fusese decât 
citadela, într-o stare decrepită, doar un morman de pietre şi o 
scurtă secţiune de zid. Acum meterezele împrejmuitoare erau în 
întregime scoase la suprafaţă dintre nisipuri, reconstruite parţial 
de către arheologi, alături de bazele cilindrice ale celor şapte 
turnuri care stăteau de strajă zidurilor sale. 

Până şi gaura, adâncă de nouă metri, fusese excavată şi 
cercetată amănunţit. 

Insă majoritatea cercetărilor fuseseră dedicate citadelei. 
Mormanul de pietre fusese pus la loc, bucată cu bucată, ca într- 
un mozaic. Baza castelului avea o formă pătrată, cu latura de 
treizeci de metri, sprijinindu-i tumul de pază circular. 

Safia îşi imagina gărzile păşind pe parapete, atenţi la jefuitori, 
atenţi la caravanele care se apropiau. Sub zidurile fortăreței 
prosperase un oraş extrem de ocupat: comercianţi care vindeau 

articole de ceramică, haine vopsite, carpete din lână, ulei din 
măsline, bere de palmier, vin de curmale; cioplitori în piatră care 
se chinuiau să construiască ziduri şi mai înalte; şi de-a lungul 
oraşului, câinii lătrând, cămilele zbierând şi copiii fugind printre 
dughene şi prăvălii, râzând. Dincolo de ziduri, câmpurile irigate 
se întindeau verzi, pline de sorg, bumbac, grâu şi orz. Fusese o 
oază plină de viaţă. 

Ochii Safiei ajunseră la groapa imensă de dedesubt. După 
care, într-o singură zi, totul se spulberase. Un oraş distrus. 
Oamenii fugiseră înspăimântați de o teroare superstiţioasă. Şi 
aşa Ubarul dispăruse sub straturile de nisip şi sub trecerea anilor. 

Insă toate astea fuseseră spre suprafaţă. Poveştile Ubarului 
mergeau mai departe, vorbind despre puteri magice, regi, tirani, 
comori imense, despre oraşul celor o mie de coloane. 

Safia îşi aruncă privirea spre cele două femei, una bătrână, 
una tânără, nişte gemene identice separate de câteva zeci de 
ani. Cum de coexistau poveştile Ubarului: cea mistică şi cea 
pământeană? Răspunsurile zăceau ascunse pe undeva, pe-aici. 
Safia era sigură de asta. 

Ea ajunse la intrarea în citadela şi se uită în sus la fortăreață. 

Painter aprinse o lanternă şi un fascicul de lumină se revărsă 
în interiorul întunecat al citadelei. 

— Ar trebui să începem căutarea. 

Safia păşi peste pragul de la intrare. Imediat ce intră în 
fortăreață, vântul încetă complet, iar bubuitul din depărtare al 
furtunii de nisip se atenuă. 

Acum i se alătură şi Lu'lu. j 

Barak le urmă, pornind detectorul de metale. Incepu să-l 
plimbe în spatele ei ca şi cum i-ar fi şters urmele paşilor de pe 
nisip. 

La şapte paşi mai încolo, se deschidea o cameră fără ferestre, 
o cavernă artificială, făcută de mâna omului. Peretele din spate 
era o ruină prăbuşită din piatră nefinisată. 

— la toată camera la puricat, îi dădu Safia indicaţii lui Barak. 

Arabul înalt dădu din cap aprobator şi-şi începu căutarea în 
speranţa de a descoperi orice artefact ascuns acolo. Painter şi 
Clay aranjară şi pregătiră radarul de penetrare a solului după 
cum îi instruise ea. 

Safia îşi roti lanterna peste ziduri şi tavan. Acestea n-aveau 
nici un fel de ornament. Cineva făcea cândva foc aici. Funinginea 
pătase tavanul. 

Safia străbătu podeaua la pas, căutând cu privirea orice fel de 

indiciu. Barak se tot plimba înainte şi înapoi, concentrat asupra 
detectorului său de metale, cercetând podeaua şi pereţii. Cum 
camera era mică, nu-i luă prea mult. Ridică ochii complet 
dezamăgit. Nu bâzâise nici măcar o dată. 

Safia stătea în centrul încăperii. Camera aceasta era singurul 
sanctuar interior care mai rămăsese intact. Turnul de deasupra 
se prăbuşise, distrugând toate camerele de dedesubt. 

Painter activă radarul de penetrare a solului, rabatându-i 
monitorul portabil. Clay intră în cameră, târâind uşor cadrul roşu 
pe deasupra podelei de piatră acoperită cu nisip, trăgându-l 
asemenea unui bou la jug. Safia se aplecă deasupra ecranului şi 
studie imaginea scanată, fiind mult mai familiarizată să 
interpreteze rezultatele. Dacă existau camere secrete la subsol, 
acestea aveau să apară pe radar. 

Ecranul rămase întunecat. Nimic. Doar piatră solidă. Calcar. 

Safia îşi îndreptă corpul. Dacă era vreo inimă secretă a 
Ubarului, trebuia să zacă pe undeva pe dedesubt. Insă unde? 

Poate că Omaha avea mai mult noroc. Safia ridică staţia radio. 

— Omaha, mă auzi? 

Urmă o pauză scurtă. 

— Ihî, ce se întâmplă? Ai găsit ceva? 

— Nu. E ceva acolo jos în groapă? 

— Abia am terminat căutarea, însă până acum nimic. 

Safia se încruntă. Acestea erau cele mai bune locuri în care se 
aşteptase să găsească nişte răspunsuri. Aici era centrul spiritual 
al Ubarului, casa sa regală. Regina străveche sigur ar fi vrut să 
aibă acces imediat la inima secretă a Ubarului. Şi-ar fi păstrat 
intrarea aproape. 

Safia se întoarse spre Lu'lu. 

— Spuneai că după tragedia de aici regina a închis Ubarul şi i- 
a împrăştiat cheile. 

Lu'lu dădu din cap aprobator. 

— Până când a venit timpul potrivit ca Ubarul să se deschidă 
din nou. 

— Aşadar, poarta n-a fost distrusă când s-a deschis hăul de 
dedesubt. 

„Asta a fost un strop de noroc. Un noroc mult prea mare.” 

Medita la asta, simțind că aici trebuia să existe un indiciu. 

— Poate că ar trebui să aducem cheile aici, spuse Painter. 

— Nu, se opuse ea. 

Respinsese această posibilitate. Cheile aveau să devină 
importante doar dacă porţile erau găsite. Insă unde, dacă nu în 

citadela oraşului? 

Painter oftă, cu mâinile încrucişate. 

— Dar dacă încercăm să recalibrăm radarul, îi mărim 
intensitatea şi cercetăm mai adânc? 

Safia clătină din cap. 

— Nu, nu, gândim într-un mod total greşit. E prea multă 
tehnologie de vârf. Asta n-o să rezolve puzzle-ul ăsta. 

Painter avea o privire uşor rănită. Contase întotdeauna pe 
tehnologie. 

— Gândim prea modern. Detectoare de metale, radare, 
caroiaje, reprezentări grafice. Toate astea au mai fost făcute şi 
înainte. Poarta, ca să supravieţuiască atât de mult, netulburată, 
trebuie să fi fost înrădăcinată în peisajul natural. Ascunsă vederii. 
Altfel ar fi fost găsită până acum. Trebuie să încetăm să ne mai 
lăsăm conduşi de aparatură şi să începem să gândim cu capetele 
noastre. 

Observă că Lulu se uita fix la ea. Hodja avea faţa reginei care 
încuiase Ubarul. Insă oare aveau şi aceeaşi fire? 

Safiei îi trecu prin faţa ochilor imaginea lui Reginald 
Kensington înţepenit pentru totdeauna în sticlă, un simbol al 
durerii şi torturii. Hodja nu dezvăluise nimic în toţi anii aceştia. 
Probabil că săpase şi scosese cadavrul afară, îl luase şi-l dusese 
în bârlogul lor montan şi-l pusese la adăpost. Numai 
descoperirea cheilor Ubarului o făcuse pe femeie să rupă 
tăcerea, îi dezlegase limba ca să scoată la iveală secretele. Era o 
hotărâre necruțătoare în toate astea. 

lar dacă regina străveche fusese precum hodja, sigur ar fi 
protejat Ubarul cu aceeaşi hotărâre nestrămutată. 

Safia se simţi cuprinsă de fiori ca de gheaţă, aducându-şi 
aminte de întrebarea ei iniţială. „Cum de supravieţuise poarta 
într-un mod atât de convenabil prăbuşirii pâlniei de eroziune?” 
Ea ştia răspunsul. lInchise ochii îngrozită. Abordase toată 
chestiunea într-un mod total greşit. Dădu filmul înapoi. Totul 
avea un sens pervers. 

Probabil că Painter simţise starea ei neaşteptată de 
îngrijorare. 

— Safia... 

— Ştiu cum a fost închisă poarta. 


9.32 A.M. 

Painter se întoarse în grabă de la clădirea din cărămizi. Safia îl 
trimisese să aducă scanerul cu raze X. Echipamentul fusese luat 
din SUV-ul furat. Aparent, Cassandra însăşi i-o demonstrase 
Safiei, atunci când încă erau la Salalah, arătându-i cum inima de 
fier avea un semn ce anunţa descompunerea antimateriei, 
pentru a o convinge pe Safia de motivul căutării sale. 

Pe lângă scanerul cu raze X, Painter mai descoperise o geantă 
întreagă de echipament pentru analize, mult mai sofisticat decât 
orice altceva cu care era el obişnuit, însă ochii lui Coral 
străluciseră de nerăbdare când se uitase la echipament. Singurul 
ei comentariu: „Ce jucării mişto”. 

Painter luase toată cutia. Safia prinsese un fir, ceva. 

Se luptă cu furtuna în timp ce trecu prin poarta de lemn şi 
printre ruine. Nisipul îi biciuia fiecare centimetru de piele expusă, 
vântul dădea să-i smulgă şalul şi roba de pe el. Se aplecă în faţă, 
în vânt. Cerul se întunecase. lar asta nu era decât marginea 
frontală a furtunii. 

Spre nord, lumea se termina într-un zid de întuneric, fulgerând 
în văpăi rapide, albăstrui. Incărcări statice. Painter simţea 
electricitatea din aer. NASA făcuse studii pentru o misiune pe 
Marte, pentru a analiza modul în care echipamentele şi oamenii 
ar rezista unei asemenea furtuni de nisip. Cele mai 
amenințătoare pentru echipamentele lor electronice nu erau 
praful şi nisipul, ci încărcăturile electrostatice extreme din aer, 
formate dintr-o combinaţie de aer uscat şi energie cinetică. 
Suficiente cât să prăjească circuitele în câteva secunde, creând 
efecte dureroase la nivelul pielii. lar acum furtuna asta antrena 
în vârtejul ei un val imens de electricitate statică. 

Şi era pe cale de a se năpusti asupra lor. 

Painter se ghemui în timp ce se apropie de dealul jos, croindu- 
şi drum prin vântul şi nisipul ridicat în aer. Când ajunse în zonă o 
luă în jos în loc s-o ia în sus, urmând poteca abruptă, care cobora 
în groapa rezultată în urma prăbuşirii. Cavitatea adâncă se 
întindea de la est la vest de-a lungul axei sale mai lungi. La 
capătul vestic, citadela se înălța maiestuos pe dealul ei, de 
veghe deasupra gropii. 

Safia şi echipa ei se ghemuiseră de partea cealaltă, la capătul 
estic al acestei prăpăstii. Intre timp, femeile clanului Rahim se 
adunaseră şi ele în jurul gropii. Majoritatea stăteau culcate pe 
burtă pentru a-şi mai reduce expunerea la vântul necruţător. 

Ignorându-le, Painter o luă în jos, alunecând pe poteca de 

nisip. Ajungând la bază, o luă înainte grăbit. 

Safia, Omaha şi Kara erau aplecaţi asupra monitorului blocului 
radar de penetrare a solului. Safia bătea uşor cu degetul pe 
ecran. 

— Chiar aici. Vedeţi zona aia, ca o pungă? E numai la un metru 
adâncime faţă de suprafaţă. 

Omaha se lăsă pe spate. 

— Clay, trage cadrul radarului jumătate de metru înapoi. Aşa, 
chiar acolo. 

După care se aplecă din nou deasupra monitorului. 

Li se alătură şi Painter. 

— Ce-aţi găsit? 

— O cameră, spuse Safia. 

Omaha se încruntă. 

— Nu-i decât o rămăşiţă a vechiului puț. Care a secat de mult 
timp. Sunt sigur că e deja confirmata şi documentată de alţi 
cercetători. 

Painter se dădu mai aproape, în timp ce Omaha apăsă pe un 
buton de pe monitor. Drept rezultat, pe monitor apăru o secţiune 
transversală, aproape tridimensională a terenului de sub cadrul 
radar. Avea o formă conică, îngustă la vârf şi lată la bază. 

— Nu are decât trei metri lăţime, în zona cea mai lată, spuse 
Omaha. Nu-i decât o secţiune care nu s-a prăbuşit din rezervorul 
original. 

— Chiar arată ca o nişă izolată, fu de acord Kara. 

Safia îşi îndreptă spatele. 

— Nu, nu e. Se întoarse spre Painter. Ai adus detectorul de 
radiaţii? 

Painter ridică uşor cutia. 

— L-am adus. 

— Porneşte scanerul. 

Painter deschise cutia, apucă tija de detectare de la baza 
scanerului cu raze X şi-o activă. Acul roşu se plimbă înainte şi 
înapoi, calibrându-se. O lumină verde ce pâlpâi iniţial se fixă, 
transformându-se într-una continuă. 

T Gata. 

incepu să se învârtă încet. Oare ce suspecta Safia, ce mirosise 
acolo? 

Acul roşu rămase la gradaţia zero. 

— Nimic, strigă el. 

— Ţi-am spus, e... începu Omaha. 

După care fu întrerupt. 

— Acum verifică faţa zonei cu piatră. 

Safia îi indică puţul de piatră. Mai aproape. 

Painter se conformă, ţinând scanerul în faţă ca pe o vergea de 
foraj. Nisipul se rotea în interiorul adânciturii din sol, asemenea 
unui zone aride în miniatură, agitate de vântul de deasupra. El se 
aplecă deasupra scanerului când ajunse la povârnişul din piatră. 
Trecu tija detectorului pe deasupra suprafeţei rocii, în marea ei 
majoritate calcar. 

Acul tremură pe ecran. 

Ţinea scanerul mult mai ferm, protejându-l de vânt cu propriul 
corp. Acul nu mai varie, oprindu-se la gradaţie. Era o citire foarte 
slabă, acul abia mişcându-se, însă era o citire pozitivă. 

Strigă peste umăr: 

— Am găsit ceva aici! 

Safia îi făcu semn să se dea înapoi. 

— Trebuie să săpăm acolo unde e poziţionat cadrul. La un 
metru adâncime. Să deschidem punga asta obturată. 

Omaha se uită la ceasul de la mână. 

— Mai avem încă douăzeci de minute. 

— Putem s-o facem. Nu-i decât nisip tasat şi pietriş. Dacă sapă 
mai multe persoane în acelaşi timp... 

Painter fu de acord, simțind cum îl cuprinde un val de 
entuziasm. 

— Hai s-o facem. 

In mai puţin de un minut, un cerc de săpători se apucă de 
treabă. Safia stătea în spate, cu braţul rănit atârnându-i în 
eşarfă. 

— Eşti gata să ne dai o explicaţie? întrebă Omaha. 

Safia dădu din cap. 

— Trebuia să fiu sigură. Ne-am gândit la chestia asta într-un 
mod total greşit. Ştim cu toţii că pâlnia de eroziune s-a deschis 
sub Ubar şi a distrus jumătate de oraş, gonindu-i pe locuitorii săi, 
care se temeau că asta era pedeapsa lui Dumnezeu. După 
dezastru, ultima regină a Ubarului i-a pecetluit pentru totdeauna 
inima, pentru a-i proteja secretele. 

— Şi? întrebă Kara, stând lângă hodja. 

— Nu vi se pare cel puţin ciudat faptul că poarta a fost cruţată 
într-un mod convenabil în dezastrul care s-a petrecut aici? Că în 
timp ce locuitorii oraşului fugeau, regina a rămas să se ocupe de 
toate chestiile astea secrete: a închis poarta astfel încât n-a mai 
fost descoperită niciodată, a creat nişte chei din fier şi le-a 
ascuns în nişte locuri sacre la momentul acela. 

— Bănuiesc că da, spuse Kara. 

Omaha se lumină la faţă. 

— Inţeleg unde vrei să ajungi. 

Işi aruncă rapid privirea spre săpători, după care din nou la 
Safia, apucând-o de braţul ei cel bun. 

— Căutăm exact invers faţă de locul unde ar trebui. 

— Ar vrea cineva să ne explice şi nouă, neiniţiaţilor? întrebă 
Painter, iritat de faptul că Omaha înţelese despre ce era vorba. 

Omaha îi explică: 

— Probabil cronologia a fost greşita. Ca-n povestea cu cine a 
fost mai întâi, oul sau găina. Noi am crezut că gaura a fost 
motivul pentru care Ubarul a fost încuiat. 

— Acum gândiţi-vă la asta într-o lumină nouă, adăugă Safia. 
Ca şi cum voi aţi fi fost regina. Oare de ce ar conta un asemenea 
dezastru pentru casa regală? Adevărata bogăţie a Ubarului, 
sursa sa de putere, se afla în altă parte. Regina ar fi putut pur şi 
simplu să-l reconstruiască. Ea avea bogăţia şi puterea s-o facă. 

Omaha se băgă în vorbă, cei doi completându-se ca o echipă 
experimentată: 

— Oraşul nu era important. Nu era decât o mască menită să 
ascundă adevăratul Ubar. O faţadă. O unealta. 

— Una menită a fi folosită cu un scop, spuse Safia. Un mijloc 
de a ascunde poarta. 

Kara clătină din cap, în mod clar la fel de confuză ca şi Painter. 

Omaha oftă. 

— Ceva a speriat-o pe regină foarte tare, suficient ca s-o 
gonească de la bogăţia şi puterea Ubarului şi s-o oblige atât pe 
ea, cât şi pe descendentele ei să ducă o existenţă nomadă, la 
marginea civilizaţiei. Chiar credeţi că o simplă gaură ca asta ar fi 
speriat-o în halul ăsta? 

— Bănuiesc că nu, spuse Painter. 

Observă entuziasmul Safiei şi al lui Omaha. Erau în elementul 
lor. El era exclus, lăsat pe dinafară. Simţi cum îl cuprinde gelozia. 

Safia reluă firul discuţiei: 

— Ceva a speriat familia regală, suficient cât să-şi dorească să 
izoleze Ubarul de restul lumii. Nu ştiu ce eveniment anume a 
provocat asta, însă regina n-a acţionat în pripă. Uitaţi cât de 
metodice au fost la urma urmei pregătirile pe care le-a făcut. A 
făcut cheile, le-a ascuns în locuri sacre, venerate de oameni, le-a 
învăluit în mister. Sună toate astea ca o reacţie iraţională? Totul 
a fost calculat, planificat şi executat. Ca şi cum ar fi fost primul 
pas în închiderea Ubarului. 


386 


Safia se uită scurt la Omaha. 

El aduse completarea finală: 

— Regina a provocat în mod deliberat prăbuşirea pâlniei de 
eroziune. 

Urmă un moment năucitor de tăcere. 

— Şi-a distrus propriul oraş? întrebă Kara în cele din urmă. De 
ce? 

Safia dădu aprobator din cap. 

— Oraşul n-a fost decât un mijloc de a ajunge la final. L-a 
folosit pentru a-şi atinge scopul. De a îngropa poarta Ubarului. 

Omaha se uită de jur împrejur. 

— Actul în sine a avut şi un motiv psihologic. l-a pus pe 
oameni pe fugă, făcându-i să se teamă să se mai apropie 
vreodată. Pun pariu că regina însăşi a răspândit unele istorioare 
referitoare la pedeapsa Domnului. Ce altă modalitate mai bună 
avea pentru a afişa pe aceste pământuri o aşa-zisă pancartă 
religioasă cu mesajul „Nu încălcaţi proprietatea”? 

— Cum de-ai ajuns la concluzia asta? întrebă Painter. 

— N-a fost decât o ipoteză, spuse Safia. Trebuia s-o testez. 
Dacă groapa a fost folosită să ascundă ceva, atunci ar trebui să 
se afle ceva aici jos. Şi fiindcă detectoarele de metale n-au 
descoperit nimic, asta însemna fie că obiectul era îngropat prea 
adânc, fie că era o cameră. 

Painter se uită la cei care săpau. 

Safia continuă: 

— Aşa cum am văzut la siturile mormintelor, regina a ascuns 
indiciile în simboluri şi mitologie. Chiar şi prima cheie. Inima de 
fier. Ea simboliza inima Ubarului. Şi în majoritatea oraşelor, inima 
comunităţii lor era fântâna. Aşa că ea a ascuns porţile Ubarului în 
puț, le-a îngropat în nisip, aşa cum inima de fier fusese zăvorâtă 
în piatra de nisip, după care a lăsat să se prăvălească pâlnia de 
eroziune peste ele. N 

— Indepărtându-i pe oameni, murmură Painter. Işi drese vocea 
şi vorbi mult mai clar: Cum rămâne cu urma de radiaţie? 

— Ar fi nevoie de dinamită ca să produci prăbuşirea acestei 
pâlnii de eroziune, răspunse Omaha. 

Safia dădu din cap aprobator. 

— Sau de vreo formă de explozie a antimateriei. 

Painter se uită la Lu'lu. Hodja rezistase cu stoicism şi 
rămăsese tăcută în tot acest răstimp. „Chiar folosiseră strămoşii 
ei o asemenea putere?” 

Bătrâna păru să bage de seamă atenţia pe care i-o acorda 

începu să se mişte. Avea ochii acoperiţi de ochelarii de protecţie. 

— Nu. Nu faceţi nimic altceva decât s-o calomniaţi. Regina, 
înaintaşa noastră, n-ar fi omorât atât de mulţi oameni nevinovaţi 
doar pentru a ascunde secretul Ubarului. 

Safia se îndrepta spre ea. 

— N-au fost niciodată găsite rămăşiţe umane în această 
groapă sau în jurul ei. Probabil că a avut o modalitate de a goli 
oraşul. O ceremonie sau ceva de genul acesta. După care a 
provocat prăbuşirea. Mă îndoiesc că a murit cineva aici. 

Cu toate asta, hodja nu era convinsă şi chiar se depărtă puţin 
de Safia. 

Se auzi un strigăt din mijlocul celor care săpau. 

— Am găsit ceva! strigă Danny. 

Se întoarseră cu toţii spre el. 

— Veniti să vedeţi înainte să săpăm mai departe. 

Painter şi ceilalţi o luară din loc. Coral şi Clay se dădură într-o 
parte ca să-i lase să treacă. Danny le arătă ceva cu lopata din 
mână. 

In mijlocul gropii, nisipul roşiatic închis se transforma în ceva 
care semănă a zăpadă. 

— Ce-i asta? întrebă Kara. 

Safia se lăsă în jos, sprijinindu-se cu un genunchi pe sol şi 
pipăi suprafaţa. 

— Nu e nisip, spuse ea uitându-se în sus. E tămâie. 

— Ce? întrebă Painter. 

— Tămâie argintie, intră Safia în detalii şi se ridică în picioare. 
La fel ca aceea pe care am găsit în inima de fier, ce astupa 
vasele de sânge. O formă scumpă de ciment. Astupa partea de 
sus a camerei ascunse asemenea unui dop de sticlă. 

— Şi sub ea? întrebă Painter. 

Safia ridică din umeri. 

— Există o singură modalitate să aflăm. 


9.45 A.M. 


Cassandra îşi apucă strâns laptopul în timp ce autotractorul 
M4 de mare viteză se avântă peste o altă dună mică. Vehiculul 
de transport arăta ca o rulotă care se balansa pe o pereche de 
şenile de tanc şi, în ciuda unei greutăţi de optsprezece tone, 
înainta hotărât de-a lungul peisajului cu eficienţa unui BMW pe o 

autostradă. 

Menţinu un ritm rezonabil, ţinând cont de teren şi de vreme. 
Vizibilitatea era slabă, de numai câţiva metri. Nisipul purtat de 
vânt zbura în jur, biciuind vârfurile dunelor în valuri imense. 
Cerul se întunecase, fără pic de nori, soarele nefiind mai mare 
decât o lună palidă, undeva sus. Nu îndrăznise să rişte să 
împotmolească autotractorul în nisip. Nu l-ar mai fi scos 
niciodată de-acolo. Aşa că înaintau cu o grijă sporită. 

In spatele ei veneau celelalte cinci maşini de teren cu 
tracţiune integrală, mergând pe urmele autotractorului. La urmă 
de tot se aflau vehiculele cu platformă pe care erau amarate 
elicopterele tip VTOL. 

Se uită la ceasul din colţul ecranului laptopului. Deşi le 
trebuiseră cincisprezece minute în cap ca să pună caravana în 
mişcare, acum scoteau un timp bun pentru această cursă 
imposibilă. Aveau să ajungă la Shisur peste douăzeci de minute. 

Cu toate astea, rămase cu un ochi pe ecran. Două ferestre 
erau deschise. Una prezenta informaţii în timp real primite de la 
satelitul NOAA care urmărea traiectoria furtunii de nisip. N-avea 
nici o îndoială că puteau să ajungă la adăpostul oazei înainte ca 
furtuna să lovească în plin, deşi la mustață. Mai îngrijorător era 
faptul că sistemul de presiune ridicată de pe coastă se deplasa 
spre interiorul uscatului, urmând să se ciocnească în câteva ore 
cu această furtună de nisip. O vreme aici avea să fie iadul pe 
pământ. 

Cealaltă fereastră de pe monitor prezenta o altă hartă a zonei, 
o prezentare topografică schematică a acestui colţ de deşert. 
Schema cuprindea orice clădire şi structură din Shisur, inclusiv 
ruinele. Un cerculeţ albastru pulsând, de mărimea radierei din 
capătul unui creion cu gumă, strălucea în centrul ruinelor. 

Dr. Safia al-Maaz. 

Cassandra se uita la pata albăstrie, strălucitoare. „Ce naiba 
pui la cale?” Femeia o pusese pe drumuri, îndepărtând-o de 
marele premiu. Se gândise să-l fure de sub nasul Cassandrei, 
folosindu-se de acoperirea furtunii. Deşteaptă fată. Că doar 
graţie inteligenţei ei ajunsese atât de departe. Puterea braţelor 
era la fel de importantă. Sigma o învățase asta, că muşchii şi 
creierul erau la fel de importante. „Suma tuturor bărbaţilor.” 
Mottoul Sigma. 

Cassandra avea s-o înveţe lecţia asta pe dr. Al-Maaz. 

„Poate că eşti tu deşteaptă, însă puterea e la mine.” 

Se uită în oglinda laterală la coloana de vehicule militare, 

înăuntru se aflau o sută de oameni înarmaţi până-n dinţi şi dotați 
cu echipamente de ultimă oră. Chiar în spatele ei, pe platforma 
de transport a autotractorului, stăteau John Kane şi oamenii lui. 
Puştile lor străluceau în timp ce executau inspecția finală a 
armelor, ca într-o ceremonie solemna mortală. Ei erau cei mai 
buni dintre cei buni, gărzile ei pretoriene. 

Cassandra se uita drept în faţă, în timp ce autotractorul îşi 
croia drum înainte. Incercă să răzbată cu privirea prin peisajul 
sumbru bătut de vântul nemilos. 

Dr. Al-Maaz ar putea să descopere comoara. 

Insă, în cele din urmă, Cassandra avea să i-o ia. 

Aruncă o privire la ecranul laptopului. Furtuna înghiţise harta 
regiunii, devorând parcă totul în drumul ei. Pe cealaltă fereastră 
de pe ecran, schema cu oraşul şi ruinele strălucea în cabina 
întunecată. 

Cassandra se încordă brusc. Cercul albastru dispăru de pe 
hartă. 

Dr. Al-Maaz dispăruse. 


9.53 A.M. 


Safia atârna agăţată de scara suspendată. Se uită în sus la 
Painter. Lanterna lui o orbea. Işi aminti de momentul în care ea 
era atârnată de acoperişul de sticlă de la muzeu, iar el era 
dedesubt, încurajând-o să-i aştepte pe cei de la pază. Numai că 
de data asta rolurile se inversaseră. El se afla deasupra, ea 
dedesubt. Cu toate astea, tot ea era cât pe ce să cadă. 

— Mai ai doar câţiva paşi, spuse el, cu şalul mişcându-se în 
jurul gâtului. 

Ea se uită în jos, la Omaha. Acesta ţinea scara de la bază, 
menţinând-o dreaptă pe verticală. 

— Te-am prins. 

Bucăţele de tămâie fărâmiţată cădeau mereu pe lângă ea. 
Fragmente mai mari zăceau la picioarele lui Omaha, iar aerul din 
camera subterană îţi amintea de mireasma ei. Le trebuiseră doar 
câteva minute ca să perforeze cu târnăcoapele cavitatea în 
formă de con. 

De îndată ce reuşiseră să spargă crusta de sus, Omaha lăsase 
o lumânare în jos, atât pentru a verifica dacă aerul era bun, cât şi 
pentru a lumina interiorul. După aceea coborâse pe scara 

telescopică, inspectând el însuşi camera. Numai când se 
lămurise ce era înăuntru o lăsase să coboare pe Safia. Cu umărul 
ei rănit, ea slăbise strânsoare mâinii stângi, lăsându-se cu 
aproape toată greutatea pe mâna dreaptă. 

Se chinui tot restul coborârii. Omaha îşi încolăci mâna în jurul 
taliei ei, iar femeia se aplecă şi se lăsă recunoscătoare în 
strânsoarea lui. O ajută să ajungă pe podea. 

— Sunt bine, spuse ea în momentul în care el îşi menţine 
mâna pe cotul ei. 

El îşi lăsă mâna în jos. 

Era mult mai linişte aici, la adăpost, iar faptul că nu mai auzea 
vântul o făcu să se simtă parcă asurzită. Painter deja încălecase 
scara, coborând la rândul lui, mişcându-se foarte rapid. În curând 
trei lanterne îşi plimbau fasciculele strălucitoare de-a lungul 
pereţilor. 

— E ca şi cum am fi înăuntrul unei piramide, spuse Painter. 

Safia aprobă dând din cap. Trei pereţi nefinisaţi, cu asperităţi 
mari, se înălţau spre gaura de sus. 

Omaha îngenunche pe podea, trecându-şi degetele pe 
deasupra solului. 

— Piatră de gresie, spuse Safia. Toţi cei trei pereţi şi podeaua. 

— Şi e o chestie deosebită? întrebă Painter. 

— Nu e natural. Pereţii şi podeaua sunt din plăci brute de 
piatră de gresie. Acesta este o structură făcută de mâna omului. 
Construită deasupra unei temelii solide de calcar, din câte-mi pot 
da seama. Apoi au turnat nisip pe-afară, de jur împrejur. Odată 
închisă, au astupat gaura de sus şi au acoperit-o cu şi mai mult 
nisip. 

Omaha se uită în sus. 

— Şi pentru a fi siguri că n-o s-o găsească nimeni în mod 
accidental, au prăbuşit pâlnia de eroziune deasupra, speriind pe 
toată lumea cu poveşti înfricoşătoare despre fantome. 

— Insă de ce ar fi făcut asta? întreba Painter. Şi ce vrea să fie 
asta? 

— Nu-i evident? 

Omaha rânji spre el şi apoi îi aruncă brusc Safiei o privire 
pătrunzătoare. Ochelarii de protecţie îi atârnau sub bărbie, 
eşarfa şi gluga erau date pe spate. Nu se răsese de vreo două 
zile şi avea o barbă ţepoasă pe obraji şi bărbie, cu părul vâlvoi. 

Ea uitase cum arăta pe teren. Pe jumătate sălbăticit, 
neîmblânzit. Era în elementul lui, asemenea unui leu în savană. 

Toate astea îi trecură prin minte văzându-i rânjetul sugestiv. 

El iubea toate astea - şi cândva, ea făcuse la fel. Şi ea fusese 
la fel de sălbatică şi dezinhibată, asemenea companionului, 
iubitului, prietenului, colegului ei. După care urmase Tel Avivul... 

— Ce-i aşa evident? întrebă Painter. 

Omaha flutură din mână. 

— Structura asta. Ai mai văzut una astăzi. 

Painter se încruntă. 

Safia ştia că Omaha îl sâcâia pe tema asta, dar nu din răutate, 
ci pur şi simplu din plăcere şi admiraţie. 

— Ne-am lovit de una din astea - una mai mică - în timp ce 
coboram din munţi. 

Painter făcu ochii mari, măturând spaţiul din jur cu privirea. 

— Pietrele acelea de rugăciune. 

— Un triliton, spuse Omaha. Suntem în interiorul unui triliton 
gigantic. 

Safia avea impresia că lui Omaha îi venea să ţopăie de 
bucurie, iar entuziasmul lui deveni molipsitor. Nici măcar ea nu 
putu să rămână calmă. 

— Trebuie să aducem cheile aici jos. 

— Cum rămâne cu furtuna? o avertiză Painter. 

— Dă-o dracu' de furtună, spuse Omaha. Tu şi ceilalţi puteţi să 
mergeţi şi să vă puneţi la adăpost în oraş. Eu rămân aici. Ochii lui 
se fixară asupra Safiei. 

Ea dădu aprobator din cap. 

— Avem un adăpost bun aici. Dacă ar putea cineva să aducă 
artefactele de fier, apă şi câteva provizii, eu şi Omaha o să 
încercăm să aflăm ce să facem cu ele. Am putea să dezlegăm 
misterul înainte ca furtuna să lovească locul cu toată puterea. 
Altfel, o să pierdem o zi întreagă. 

Painter oftă. 

— Ar trebui să rămân şi eu aici. 

Omaha îl concedie dintr-o mişcare a mâinii. 

— Crowe, nu ne eşti de prea mare folos. Pentru a-ţi folosi 
propriile cuvinte, de mai devreme, acesta este specialitatea mea. 
Arme, operaţiuni militare... asta e a ta. Aici, nu faci decât să ne 
încurci. 

Nori întunecaţi de furtună se adunară în ochii albaştri ai lui 
Painter. 

Safia îşi puse conciliantă o mână pe braţul bărbatului. 

— Omaha are dreptate. O să folosim staţiile radio dacă avem 
nevoie de ceva. Cineva trebuie să se asigure că prietenii noştri 
sunt în siguranţă când o să lovească furtuna. 

Deşi nu era de acord, Painter se îndreptă spre scară. Privirea 
lui zăbovi asupra ei, după care se uită la Omaha şi apoi într-o 
parte. Urcă pe scară şi strigă înspre ei: 

— Anunţaţi prin radio dacă aveţi nevoie de ceva. 

După care îi goni pe toţi cei de-afară, mânându-i laolaltă 
înapoi, la adăpostul caselor de cărămidă. 

Safia îşi dădu brusc seama că era singură cu Omaha. Ceea ce 
păruse atât de natural cu numai un moment în urmă acum era 
ciudat şi inconfortabil, ca şi cum aerul ar fi devenit deodată 
stătut şi urât mirositor. Camera părea prea înghesuită, 
claustrofobică. Poate că la urma urmei nu fusese o idee atât de 
grozavă. 

— De unde începem? întrebă Omaha, cu spatele la ea. 

Safia îşi puse din nou mâna în eşarfa de pe umăr. 

— Căutăm indicii. 

Se dădu într-o parte şi-şi plimba lanterna în sus şi-n jos de-a 
lungul fiecărui zid. Fiecare în parte părea să fie identic, ca 
mărime şi formă. Singurul semn era o adâncitură mică, pătrată, 
tăiată la jumătatea unuia dintre pereţi, probabil un loc în care să 
pui o lampă cu ulei. 

Omaha ridică un detector de metale de pe podea. 

Safia îi făcu semn să-l lase în jos. 

— Mă îndoiesc că asta o să... 

De îndată ce el îl porni, detectorul bâzâi. Omaha îşi ridică 
sprâncenele în sus de uimire. 

— Vorbeai de norocul începătorului. 

Insă pe măsură ce trecea dispozitivul pe o zonă şi mai întinsă 
a podelei, detectorul continuă să bâzâie, ca şi cum peste tot ar fi 
fost metal. Îl ridică şi îl plimbă şi de-a lungul pereţilor din piatră 
de nisip. Alte bâzâituri. 

— Bine, se dădu bătut Omaha, lăsând detectorul în jos, fără 
să-l mai îndrepte undeva anume. Chiar încep s-o urăsc pe regina 
asta. 

— A ascuns un ac în carul cu fân. 

— Toate astea probabil c-au fost la prea mare adâncime 
pentru detectoarele de suprafaţă. E timpul să renunţăm la 
tehnologia asta sofisticată. 

Omaha scoase un carneţel şi un creion. Cu busola în mână, 
începu să facă schiţa trilitonului. 

— Şi cum rămâne cu cheile alea? 

— Ce-i cu ele? 

— Dacă sunt din perioada în care s-a prăbuşit Ubarul, cum de- 

au ajuns într-o statuie din anul 200 î.Hr.? Sau la mormântul lui 
lov? Ubarul s-a prăbuşit în anul 300 d.Hr. 

— Uită-te în jur, spuse Safia. Erau nişte meşteri care se 
pricepeau să lucreze cu piatra de gresie. Probabil că au găsit 
lăcaşurile astea sfinte şi-au căutat să echilibreze sursele de 
energie care se află în chei. Antimaterie sau orice ar fi. Şi au 
îngropat artefactele în elemente aflate deja în morminte: statuia 
din Salalah, peretele de rugăciune de la mormântul lui lov. După 
care le-au acoperit la loc, etanş, cu piatră de nisip, cu o 
îndemânare care a făcut ca rezultatele muncii lor să rămână 
nedetectabile. 

Omaha dădu din cap aprobator, continuând să facă schiţa. 

Zgomotul din staţia radio îi făcu să tresară pe amândoi. Era 
Painter. 

— Safia. Am artefactele. O să mă întorc cu apă şi două 
pachete de raţii. Mai aveţi nevoie de ceva? Vântul devine din ce 
în ce mai cumplit. 

Ea se gândi la spusele lui, se uită la pereţii din jur, după care 
îşi dădu seama că exista ceva ce i-ar fi fost de folos. li spuse şi 
lui. 

— Am înţeles. O să-l aduc, răspunse el. 

Când termina transmisia radio, se trezi cu ochii lui Omaha 
aţintiţi asupra ei. Îşi mută prea rapid privirea spre carneţelul din 
mână. 

— Cam asta-i schiţa pe care am reuşit s-o fac, murmură el, 
arătându-i şi ei desenul. 


— Te gândeşti la ceva? întrebă ea. 

— Ei bine, în mod tradiţional cele trei fațete de piatră ale 
trilitonului reprezintă triada de pe cer. Sada, Hird şi Haba. 

— Luna, soarele şi luceafărul de dimineaţa, spuse Safia, 
folosind numele sub care le ştim în zilele noastre. Trei aştri 
veneraţi de religiile timpurii din regiune. Din nou regina n-a 
manifestat nici un tratament preferenţial faţă de credinţe. 

— Însă ce corp ceresc este reprezentat de fiecare lespede de 

piatră în parte? întrebă Omaha. 

Ea dădu din cap. 

— De unde să încep? 

— De la dimineaţă aş spune eu. Luceafărul dimineţii apare pe 
cer la mijirea zorilor înspre sud-est. Omaha bătu uşor cu palma 
pe peretele respectiv. Aşadar, asta pare destul de evident. 

— Ceea ce înseamnă că ne mai rămân ceilalţi doi pereţi, spuse 
Safia, preluându-i ideea. Peretele nordic este aliniat de-a lungul 
axei est-vest, drept ca o săgeată. 

— Traiectoria pe care soarele se deplasează pe cer. 

Safia se lumină la faţă. 

— Chiar şi scobitura asta pătrată din peretele de nord ar putea 
reprezenta o fereastră, să lase soarele înăuntru. 

— Atunci asta înseamnă că peretele acesta, ultimul rămas, e 
pentru lună. 

Omaha păşi spre peretele de sud-vest. 

— Nu ştiu de ce acesta reprezintă luna, însă Sada era 
divinitatea predominantă pentru triburile din deşertul Arabiei. 
Aşa că trebuie să fie important. 

Safia dădu aprobator din cap. In majoritatea culturilor, soarele 
era divinitatea majoră, supremă, dătătoare de viaţă, care 
încălzea pământul. Insă în deşerturile fierbinţi, soarele ardea 
mistuitor, necruţător, mortal. Aşa că în loc de soare, luna, Sada, 
era cea mai venerată pentru atingerea ei răcoroasă. Luna era 
aducătoare de ploaie şi era reprezentată printr-un taur cu coame 
în formă de semilună. Fiecare pătrar al lunii era numit // sau Vlah, 
ceea ce peste ani şi ani avea să fie cunoscut ca fiind unul dintre 
termenii folosiţi pentru Dumnezeu. In ebraică, Eli sau Elohim. În 
arabă, Allah. 

Luna era puterea supremă. 

— Cu toate astea, peretele pare a fi gol, fără nimic pe el, 
spuse Omaha. 

Safia se apropie de el. 

— Trebuie să fie ceva. 

Şi se apucă şi ea de căutat. Suprafaţa era aspră, ciupită şi 
ciobită pe alocuri. 

Scârţâitul nisipului anunţă sosirea lui Painter. 

Omaha urcă până la jumătatea scării şi-i dădu proviziile Safiei, 
jos. 

— Cum mergea treaba acolo? strigă Painter în timp ce lăsa în 
jos un bidon de plastic de apă, de cinci litri. 

— Destul de încet, spuse Safia. 

— Însă facem progrese, interveni şi Omaha. 

Painter se aplecă în vânt. Acum, după ce le pasase proviziile, 
părea ca şi cum următoarea rafală l-ar putea lua pe sus. Omaha 
cobori la loc. Firicele de nisip suflat de vânt veniră după el. 

— Mai bine te-ai întoarce la adăpost, strigă Safia în sus, 
îngrijorată pentru siguranţa lui Painter. 

El îi răspunse cu un salut şi se întoarse în furtuna de nisip. 

— Unde rămăsesem? întrebă Omaha. 


10.18 A.M. 


Odată ieşit din groapa prăbuşită, Painter se luptă să răzbată 
prin furtună. Se aşternuse o noapte care-ţi dădea fiori. Praful 
acoperea soarele, dându-i lumii o nuanţă de roşu aprins. 
Vizibilitatea scăzuse drastic, la sub un metru în faţa sa. Avea 
dispozitivul de vedere nocturnă pe ochi, însă chiar şi aşa nu 
câştiga decât un metru în câmpul vizual. Abia dacă observa 
porţile în timp ce intră aplecat, cu capul între umeri, prin ele. 

Printre clădirile orăşelului, nisipul i se scurgea pe sub picioare 
odată cu vântul, ca şi cum ar fi mers de-a lungul unei albii de 
apă. Hainele sale pocniră, încărcate cu electricitate statică. O 
simţea în aer. Se simţea de parcă avea cretă în gură, iar buzele îi 
erau uscate şi crăpate. 

Intr-un final, dădu colţul şi intră în adăpostul lor. Odată scăpat 
din colții furtunii, se simţi în stare să respire adânc. Nisipul era 
ridicat în aer în nişte vârtejuri învolburate, scurgându-se peste 
acoperiş. Păşi sprijinindu-se cu o mână de-a lungul zidului de 
cărămidă. 

Cam la un metru în faţa lui, din trombele întunecate, apăru o 
siluetă ghemuită, o fantomă care căpăta formă. O fantomă cu o 
puşcă. Era una dintre cercetaşele clanului Rahim, care stătea de 
pază. N-o văzuse până când ajunse deasupra ei. Dădu din cap 
când trecu pe lângă ea. Nu primi nici un răspuns. Se îndreptă 
spre uşă. 

Apoi se opri şi se uită rapid înapoi. Ea nu mai era acolo, 
dispăruse. 

Era doar furtuna sau era parte din capacitatea ei de a se 
confunda cu fundalul, de a-ţi zăpăci percepţia? Painter stătea în 
faţa uşii. Auzise povestea spusă de Safia, însă păruse prea 
fantezistă ca s-o creadă. Ca o demonstraţie a abilităţilor ei 

mentale, hodja pusese un scorpion verde pal pe podea şi-l 
determinase să facă opturi în praful de jos, de nenumărate ori, 
părând că are control asupra lui. Fusese vreo scamatorie? La fel 
ca vrăjirea şarpelui cu cântecul din fluier? 

In momentul în care atinse mânerul, vântul se auzi puţin mai 
altfel, mai pătrunzător. Vuietul crescuse atât de constant, încât 
abia dacă îl mai auzea. Insă pentru un moment, se auzi un huruit 
şi mai profund, un sunet purtat de vânt, mai degrabă altceva 
decât vântul. Râmase nemişcat, ascultând ca să-l audă din nou, 
încercând să răzbată prin valul năvalnic de nisip. Furtuna îşi 
continuă mârâitul neîntrerupt. Huruitul nu se mai repetă. 

Fusese doar furtuna? Se uită înspre est. Era sigur că sunetul 
venise din direcţia aceia. Deschise cu putere uşa şi se strecură 
înăuntru, răsucindu-se, pe jumătate împins de vânt. 

Incăperea era plină. Auzi un copil plângând la etaj. 

N-avu nici un fel de problemă ca s-o găsească pe Coral printre 
celelalte femei, un ghețar într-o mare întunecată. Ea se ridică din 
poziţia în care stătea, cu picioarele încrucişate. Işi curăța unul din 
pistoale. 

Observându-i îngrijorat, se îndreptă spre el cu paşi rapizi. 

— Ce nu e în regulă? 


10.22 A.M. 


Toate camionetele se adunaseră la adăpostul unei dune, 
aliniate de parcă ar fi aşteptat începerea unei parade. Oamenii 
se ghemuiseră la adăpostul relativ al vehiculelor, însă detaliile se 
pierdeau în întuneric. Se aflau la patru sute de metri de Shisur. 

Cassandra mergea pe jos cu Kane, printre rânduri. Avea 
dispozitiv de vedere nocturnă la ochi, ţinută de camuflaj kaki şi 
un poncho pentru nisip, cu glugă, prins cu centură în talie. 

Kane mergea acoperindu-şi cu o mână casca din ureche, de la 
staţia radio, ascultând un raport. Un pluton de douăzeci de 
soldaţi plecase cu cinci minute în urmă. g 

— Am înţeles. Aşteptaţi să primiţi ordine. Işi lăsă mâna în jos şi 
se aplecă spre Cassandra. Echipa a ajuns la marginea oraşului. 

— Lasă-i să încercuiască zona. Atât oraşul, cât şi minele. Să 
ocupe poziţii din care să poată să deschidă focul. Nu vreau să 
părăsească cineva sau ceva locul ăla. 

— Am înţeles, doamnă căpitan. 

Se întoarse să vorbească la microfon, ca să retransmită 
ordinele ei. 

Continuară să meargă spre coada şirului, acolo unde se aflau 
camionetele cu platformă cu elicopterele VTOL. Elicopterele erau 
acoperite cu prelate şi legate de ramele de transport. Continuară 
până la ultimele două maşini. Oamenii eliberau chingile de 
amarare ale aparatelor de zbor. O prelată fu umflata de vânt şi 
luată pe sus. 

Cassandra se încruntă. 

— Aştia doi sunt cei mai buni piloţi ai tăi, îl întrebă Cassandra 
pe Kane când acesta termină de vorbit în staţia radio. 

— Ar face bine să fie. 

Ochii lui Kane erau aţintiţi asupra furtunii. 

Atât viaţa Cassandrei, cât şi cea a lui Kane depindeau de 
succesul acestei misiuni. Eşecul de la mormânt îi pusese pe 
amândoi într-o lumină proastă. Trebuiau să demonstreze 
contrariul în faţa celor de la comanda Ghildei. Insă mai mult de- 
atât, Cassandra observase o calitate deosebită a bărbatului, o 
încrâncenare nouă, mai puţin umor, o furie şi mai profundă. El 
fusese cel înfrânt, schilodit, cu cicatrice. Nimeni nu-i făcea aşa 
ceva lui John Kane şi să mai trăiască să povestească despre asta. 

Ajunseră la grupul camioanelor cu platformă. 

Cassandra găsi doi piloţi în aşteptare. Se duse spre ei. Aceştia 
aveau căştile sub braţ, de care atârnau nişte cabluri electrice 
prin care trebuiau să primească datele de la radar. Ca să zboare 
pe această vreme însemna să se ghideze numai după 
instrumente. Nu era deloc vizibilitate. 

Luară poziţia drepţi de îndată ce o recunoscură, ceea ce era 
destul de dificil cu toată lumea înfofolită şi înfăşurată în 
ponchouri. 

Cassandra îi măsură din cap până-n picioare. 

— Gordon. Fowler. Voi doi credeţi că puteţi să ridicaţi drăciile 
astea în aer? Pe furtuna asta? 

— Da, doamnă, afirmă Gordon. 

Fowler dădu şi el din cap. 

— Am ataşat filtre de nisip electrostatice la gurile de aspirație 
ale motoarelor şi am încărcat un program special pentru furtuna 
de nisip în programul echipamentelor radar. Suntem pregătiţi. 

Cassandra nu sesiză nici o urmă de frică pe feţele lor, nici 
chiar când vântul urlă turbat. De fapt, amândoi arătau 
entuziasmați, doi surferi gata să încalece valurile uriaşe. 

— O să rămâneţi în contact permanent cu mine personal, 

spuse Cassandra. Aveţi canalul meu de comunicaţii. 

Ei confirmară dând din cap. 

— Unul va cerceta oraşul, celălalt ruinele. Kane are un 
program soft pe care o să-l încarce în computerele voastre de 
bord. Asta o să vă permită să recepţionaţi semnalul de la ţinta 
primară. Ţintei nu i se va face - şi vă repet, nui se va face nici 
un rău. 

— Am înţeles, murmura Gordon. 

— Oricare alte persoane ostile, încheie Cassandra, vor fi 
împuşcate pe loc. Atunci hai să ridicăm elicopterele în aer. 


10.25 A.M. 


Omaha se uită la Safia, care se târa de-a buşilea, dând la o 
parte nisipul de pe podea cu o mână, ca şi cum ar mătura. Lui îi 
venea greu să se concentreze. Uitase cât de minunat era să 
lucreze cu ea. Observase broboanele de transpiraţie de pe 
fruntea ei, modul în care îşi închidea ochiul stâng atunci când o 
intriga ceva, dâra de praf de pe obrazul ei. Aceasta era Safia pe 
care o cunoscuse dintotdeauna... dinainte de Tel Aviv. 

Safia continuă să înlăture cu mâna praful de pe jos. 

Oare mai exista vreo speranţă pentru ei doi? 

Ea se uită la el, observând că se oprise. 

El se mişcă din loc şi-şi drese vocea. 

— Ce faci? întrebă şi i se alătură la „măturat” podelei. 

Fata-n casă vine mâine să facă curat. 

Ea se aşeză în fund şi bătu uşor cu palma în peretele înclinat 
deasupra capului ei. 

— Aceasta este latura de sud-est. Lespedea de piatră a 
trilitonului care reprezintă luceafărul de dimineaţă, care se înalţă 
în zori pe cer în sud-est. 

— Aşa e, eu ţi-am spus asta. Deci? 

Safia lucrase în tăcere în ultimele zece minute, aranjând 
proviziile pe care le adusese Painter aici, foarte metodic, în felul 
ei obişnuit de a face lucrurile. Işi petrecuse majoritatea timpului 
examinând cheile. Ori de câte ori încercase să-i pună vreo 
întrebare, îl oprea ridicând o palmă în sus. 

Safia se întoarse la cercetarea podelei. 

— Deja am stabilit ce perete corespunde fiecărui corp ceresc 
în parte - lunii, soarelui sau luceafărului de dimineaţă, însă acum 

trebuie să aflăm care chei; se potrivesc acestor corpuri cereşti. 

Omaha aprobă, dând din cap. 

— OK şi la ce concluzie ai ajuns? 

— Trebuie să gândim în contextul vremurilor de demult. Ceva 
ce n-a reuşit Cassandra să facă, acceptând milele moderne, în 
locul celor romane. Răspunsul se ascunde aici. 

Safia îi aruncă o privire rapidă, testându-l. 

El se uita fix la perete, hotărât să rezolve misterul. 

— Luceafărul de dimineaţă nu e de fapt o stea. Este o p/anetă. 
Venus, ca să fiu mai exact. 

— Identificata şi numită aşa de către romani. 

Omaha se ridică, după care se aplecă să studieze artefactele. 

— Venus era zeiţa romană a iubirii şi a frumuseţii. 

Ingenunche şi atinse sulița de fier, cea cu bustul Reginei din 
Saba aflat în vârf. 

— lar aici este o întrupare a frumuseţii. 

— Exact aşa am gândit şi eu. Aşadar, exact ca la mormântul 
lui lov, trebuie să existe un loc în care s-o băgăm. O gaură în 
pământ. 

Şi-şi continuă căutarea, înlăturând nisipul cu mâna. 

El i se alătură, însă căută în cu totul altă parte. 

— Ai pus problema greşit, spuse el. Perete/e este important. 
Nu podeaua. 

Işi trecu palma peste suprafaţa peretelui şi-şi continuă ideea, 
bucurându-se de potrivirea lor de idei în rezolvarea acestui 
mister. 

— Placa asta înclinată este cea care reprezintă luceafărul de 
dimineaţă, aşadar, în ea o să găseşti... 

Lăsă fraza neterminată în momentul în care degetele sale 
dădură peste o scobitură destul de adâncă în perete. Cam la 
înălţimea taliei. Părea naturală, uşor de ratat în întunericul din 
jur. Îşi băgă degetul arătător în întregime în gaură. Se ghemui 
acolo. 

Safia se ridică şi veni lângă el. 

— Ai găsit-o. 

— Adu artefactul. 

Safia păşi într-o parte, apucând sulița de fier. Omaha îşi 
scoase degetul şi o ajută să bage sulița în gaură. Era un proces 
dificil din cauza înclinării peretelui. Insă reuşiră, mişcând-o de 
mai multe ori. Continua să intre din ce în ce mai adânc. Coada 
suliţei fu înghițită în întregime, afară rămânând numai bustul 
care atârna pe perete precum un trofeu uman. 

Safia îl manipula, împingându-l şi mai mult. 

— Uite cum este crestat peretele pe partea astea. Se 
potriveşte cu pometele ei. Intoarse bustul şi îl împinse cu putere. 

Se potriveşte perfect. După care se dădu înapoi. Ca o cheie în 
broasca uşii. 

— Şi uite unde se uită regina de fier acum. 

Safia urmări privirea bustului. 

— La peretele lunii. 

— Acum inima, spuse Omaha. Aparține peretelui soarelui sau 
al lunii? 

— AŞ spune că peretelui soarelui. Luna este divinitatea 
predominantă a regiunii. Lumina ei slabă aducea vânturile 
răcoritoare şi roua dimineţii. Cred că, indiferent ce căutăm în 
continuare, ultima cheie sau un indiciu, o să aibă legătură cu 
peretele ăla. 

Omaha păşi spre peretele din nord. 

— Deci inima aparţine acestui perete. Soarele. Stăpânul 
neîndurător. 

Safia îşi aruncă privirea la artefact. 

— O zeiţă cu inima de fier. 

Omaha ridică artefactul în sus. Nu exista decât un singur loc în 
care se putea fixa. In ferestruica tăiată în faţada peretelui de 
nord. Insă înainte s-o pună la poziţie, îşi plimbă degetele de-a 
lungul pervazului, trebuind să se ridice pe vârfurile degetelor de 
la picioare ca să simtă această parte a nişei. 

— Sunt nişte spaţii nedefinite aici, ceva ca nişte striaţii. Ca şi 
pe perete. 

— Un suport pentru inimă. 

— O broască şi o cheie. 

Trebui s-o învârtă puţin ca să găsească poziţia în care 
suprafaţa inimii de fier şi striaţiile ca nişte amprente ale acesteia 
din piatra de nisip să se potrivească perfect. In cele din urmă o 
fixă la poziţie. Stătea dreaptă, pe verticală. Capătul obturat cu 
tămâie era îndreptat spre peretele lunii. 

— OK, aş spune că aceasta e o lespede importantă, spuse 
Omaha. Acum ce facem? 

Safia îşi trecu degetele de-a lungul ultimului perete. 

— Aici nu-i nimic. 

Omaha se întoarse uşor în cerc. 

— Nimic pe care să-l putem observa în întuneric. 

Safia se uită la el. 

— Lumină. Toate corpurile cereşti iluminează. Soarele 

străluceşte. Luceafărul de dimineaţă străluceşte. 

Omaha îşi aruncă privirea spre ea. 

— Insă ce luminează? 

Safia se dădu înapoi. Observase din nou suprafaţa neobişnuit 
de aspră a peretelui. 

— Lanternele, murmură ea. 

Fiecare recuperă câte una de pe jos. Safia se duse lângă 
bustul înfipt în perete. Omaha se îndrepta spre inima din mica 
fereastră a lunii. 

— Atunci hai să facem lumină. 

Ţinând lanterna deasupra capului, îi poziţiona fasciculul ca şi 
cum ar fi fost lumina soarelui care se revărsa prin fereastră, 
înclinată astfel încât să ajungă la capătul obturat cu tămâie al 
inimii. 

— Soarele străluceşte printr-o fereastră înaltă. 

— lar luceafărul de dimineață străluceşte jos la orizont, spuse 
Safia, îngenunchind lângă bust, îndreptând fasciculul lanternei 
sale în direcţia privirii bustului. 

Omaha cercetă din priviri peretele lunii, luminat pieziş de cele 
două surse de lumină ale lor, venite din două unghiuri diferite. 
Imperfecţiunile de pe perete creau umbre şi crevase. O formă 
căpătă contur pe perete, zugrăvită de aceste umbre. 

Omaha se uită concentrându-se cu multă atenţie. 

— Pare a fi un cap de cămilă. Sau poate de vacă. 

— E un taur! 

Safia se uită lung la Omaha, cu ochii strălucindu-i ca nişte 
tăciuni aprinşi. 

— Sada, zeul lunii, este reprezentat ca un taur, datorită 
coarnelor în formă de semilună. 

Omaha studie umbrele. 

— Şi-atunci unde sunt coarnele taurului? 

Animalul de pe perete n-avea nimic între urechi. 

Safia îi făcu semn spre grămada de materiale de jos. 

— Dă-mi aia în timp ce ţin lumina asta. 

Omaha îşi plasă lanterna în fereastră, lăsând-o să stea lângă 
inima de fier. Se îndreptă spre echipamentul indicat şi apucă 
dispozitivul ce arăta ca o carabină, doar că avea capătul ţevii 
convex, asemenea unei miniantene prin satelit. Safia îl rugase în 
mod special pe Painter să-l aducă. El de-abia aştepta să vadă 
cum funcţiona drăcia asta. 

li pasă dispozitivul femeii, ocupând poziţia ei de dinainte şi 
ţinându-i lanterna. 

Ea se duse spre centrul încăperii şi îndreptă acest excavator 
cu laser. Pe perete apăru un cerc de lumină roşie. ÎI fixă 
deasupra figurii zugrăvite de umbre, între urechi. 

Apăsă pe trăgaciul dispozitivului. Luminile roşii se învârtiră, iar 
piatra de nisip începu imediat să se facă fărâme pe măsură ce 
energia laserului vibra în structura cristalină. Nisipul şi praful 
începură să se ridice în valuri. La fel şi nişte bucățele mici, 
lucioase. Un fel de solzi de metal, roşietici. 

„Aşchii de fier”, îşi dădu seama Omaha, înțelegând acum de 
ce detectorul de metale bâzâise în mod constant. Arhitecţii 
acestui puzzle amestecaseră aşchii de fier cu nisipul din piatră. 

Pe perete, fasciculul acţiona ca o tornadă, brăzdând prin piatră 
ca şi cum ar fi fost pământ moale. Omaha privea, ţinând lanterna 
drept. Încetul cu încetul, un luciu strălucitor ieşi la iveală din 
interiorul pietrei. 

O bucată de fier. 

Safia continuă să sape, mişcând laserul în sus şi-n jos. În 
câteva minute, apărură nişte coarne arcuite, dispuse deasupra 
imaginii neclare, ieşite din amestecul de lumini şi umbre. 

— In mod clar e un taur, fu de acord Omaha. 

— Sada, murmură Safia, lăsându-şi echipamentul în jos. Luna. 

Păşi în faţă şi atinse suportul cu coarnele încastrate, ca şi cum 
ar fi vrut să se asigure că sunt reale. O ploaie de scântei albastre 
ţâşni la contact. 

— Au! 

— Eşti bine? 

— Da, spuse ea, scuturându-şi degetele. Nu-i decât un şoc 
static. 

Cu toate astea, se dădu un pas înapoi, studiind coarnele prinse 
de perete. Coarnele semănau cu o semilună ascuţită, ieşită în 
afara rocii. Nisipul şi praful formate în urma excavării se învârtiră 
ca un vârtej în aerul încăperii în momentul în care vântul de 
deasupra crescu brusc în intensitate, pârând să răzbată direct 
prin gaura din tavan. 

Omaha îşi ridică privirea. Deasupra găurii, cerul era întunecat, 
însă ceva şi mai închis la culoare se învârtea în aer, năpustindu- 
se în jos. Deodată, o lumină ţâşni din chestia aia. 

„Oh, nu...” 


10.47 A.M. 

Safia se trezi înşfăcată de mijloc şi smucită într-o parte. 
Omaha o trase în zona întunecată de sub plăcile înclinate. 

ea Ce fa... 

Inainte să apuce să termine, un fascicul de lumină 
strălucitoare pătrunse prin gaura de deasupra, luminând 
interiorul trilitonului. 

— E un elicopter, îi strigă Omaha la ureche. 

Safia auzi acum zgomotul rotoarelor pe fundalul mugetului 
înăbuşit al furtunii. 

Omaha o strânse cu putere. 

— E Cassandra. 

Lumina licări şi dispăru pe măsură ce reflectorul se deplasă în 
altă direcţie. Insă zgomotul surd al rotoarelor elicopterelor 
persistă. Incă erau undeva pe-afară, căutând în furtună. 

Safia îngenunche lângă Omaha. Fără lumina proiectorului, 
camera era cufundată în beznă. 

— Trebuie să-l alertez pe Painter, spuse Safia. N 

Se târî de-a buşilea spre staţia radio Motorola. In timp ce 
degetele ei se întinseră spre suprafaţa acesteia, un alt arc 
electric se formă între staţia radio şi degetele ei, simțind o 
înțepătură ca de viespe. Işi trase rapid mâna înapoi. Doar acum 
băgă de seama sporirea electricității statice. O simțea în piele, 
furnicând-o. Părul îi pocni şi scoase scântei în momentul în care 
îşi aruncă privirea spre Omaha. 

— Safia, vino înapoi, aici. 

Ochii lui Omaha erau lărgiţi. El ocoli în cerc spre ea, rămânând 
în umbră. Atenţia nu-i mai era concentrată asupra elicopterului, 
ci spre centrul camerei. 

Safia i se alătură. El îi luă mâna, ceea ce făcu să se zburlească 
părul amândurora. 

In centrul camerei, o strălucire albăstruie se ridica acolo unde 
fusese fasciculul proiectorului elicopterului. Licărea, agitându-se 
sus, în aer, marginile sale trimiţându-te cu gândul la o stafie. La 
fiecare respirație, se  întrepătrundea,  învârtindu-se şi 
învolburându-se în interior. 

— Electricitate statică, spuse Omaha. Uită-te la chei. 

Cele trei artefacte din fier - inima, bustul şi coamele - 
străluceau într-o nuanţă mată de roşu. 

— Atrag electricitatea din aer. Acţionează ca nişte 
paratrăsnete pentru încărcătura statică a furtunii de deasupra, 
asigurând energie cheilor. 

Strălucirea albăstruie crescuse în intensitate, transformându- 
se într-un nor de scântei în mijlocul camerei. Se agita şi se 
învolbura pe loc. Cheile străluceau chiar mai tare. Aerul din jur 
pârâia şi trosnea. Linii curbe formate de încărcătura electrică 
scânteiau din fiecare cută a robei sau eşarfei. 

Safia rămase cu gura căscată la vederea lor. Piatra de nisip 
era un material izolator, ce nu acţiona în nici un caz ca un 
conductor electric. Eliberarea coamelor din piatră probabil 
completase un circuit între cele trei. lar camera funcţiona ca o 
butelie magnetică şi care ţinea energiile în capcană. 

— Trebuie să ieşim dracului de-aici, o îndemnă Omaha. 

Safia continuă să se holbeze, în transă. Erau martori la o 
imagine pusă în mişcare în urmă cu milenii. Cum ar fi putut să 
plece? 

Omaha o apucă de cot, degetele lui intrându-i în came. 

— Saff, cheile! Sunt la fel ca şi cămila de fier de la muzeu. lar 
acum un fulger globular se formează aici, înăuntru. 

Safia îşi aminti de înregistrarea video de la British Museum. 
Strălucirea roşiatică a meteoritului, învolburarea albăstruie a 
fulgerului globular... Omaha avea dreptate. 

— Cred că tocmai am activat o bombă aici, spuse Omaha, 
ridicând-o pe Safia în picioare şi împingând-o spre scara 
telescopică. Şi e pe cale de a exploda. 

In momentul în care ea-şi puse piciorul pe prima treaptă, tot 
ce era în jur fu învăluit într-o lumină orbitoare. Tresări, apoi 
înţepeni pe loc, asemenea unei căprioare surprinse de farurile 
unei maşini. 

Elicopterul se întorsese, planând exact deasupra capetelor lor. 
Moartea îi aştepta deasupra... la fel de sigură cum era şi 
dedesubt. 

Painter stătea întins pe acoperişul clădirii din cărămidă. Îşi 
prinsese strâns roba sub picioare, cu capetele şalului vârâte între 
pliuri. Nu voia să lase nici o bucată de material textil să fluture şi 
să-i deconspire poziţia. 

Aştepta ca elicopterul să treacă din nou pe deasupra oraşului. 
Putea să tragă doar o singură dată. Bănuia că elicopterul era 
dotat cu dispozitiv de vedere nocturnă. Luminiţa de la ţeava 
armei avea să-i indice poziţia. Aşteptă cu carabina Galii cu lunetă 
lipită de obraz, sprijinită pe o crăcană. Cu arma israeliană, 
împrumutată de la una dintre luptătoarele clanului Rahim, se 
putea trage cu precizie la două sute şaptezeci şi cinci de metri. 
Insă nu şi pe furtuna asta, nu pe o vizibilitate atât de scăzută. 
Avea nevoie ca elicopterul să se apropie mai mult. 

Painter aştepta întins pe burtă. 

Elicopterul era undeva sus, în căutare. Un vânător aerian 
ascuns în furtună. Orice mişcare şi ar fi deschis focul cu armele 
sale duble. 

Painter observă strălucirea venind de undeva, din direcţia 
ruinelor. Un al doilea elicopter. Se rugă ca Safia şi Omaha să-şi fi 
ţinut capetele la cutie. Incercase să-i contacteze prin staţia radio 
mai devreme, atunci când bănuise pentru prima oară pericolul, 
însă ceva blocase semnalul. Probabil interferența de la 
încărcătura statică a furtunii. Incercase să ajungă la ei pe jos, 
însă elicopterele se năpustiseră deasupra lui, ţintind fără îndoială 
tot ce mişca. 

Dacă elicopterele erau în aer, atunci asta nu era o grupă de 
cercetare. 

Cassandra învățase într-un fel sau altul din greşelile ei şi 

deplasase forţe complete. 

Casca radio din ureche fâşâia de la electricitatea statică, pe 
canalul lăsat deschis. Pe fundal auzi nişte cuvinte: 

— Comandante. 

Era Coral, dându-i raportul de pe teren. 

— După cum ai bănuit, există forţe ostile care vin din toate 
părţile. Acum execută cercetarea fiecărei clădiri în parte. 

Painter îşi atinse transmiţătorul, încrezător că datorită furtunii 
discuţia lor avea să rămână privată. 

— Copiii şi femeile în vârstă? 

— Sunt gata. Barak aşteaptă semnalul tău. 

Painter cerceta cerul. „Unde eşti?” Trebuia să doboare 
elicopterul dacă voiau să aibă vreo speranţă să scape din laţul 
întins în jurul orăşelului. Conform planului, urmau să lovească la 
vest de ruine, recuperându-i pe Safia şi Omaha pe drum, riscând 
totul în aceste condiţii meteo potrivnice. Deşi furtuna se 
înrăutăţea cu fiecare minut, putea să le acopere retragerea. 
Dacă reuşeau să lase ruinele în urmă, probabil Cassandra avea 
să fie suficient de satisfăcută ca să nu-şi dea prea mult silinţa să- 
i urmărească. Dacă ar putea să ajungă înapoi în munţi... 

Painter simţi cum îl cuprinde furia. Ura să se retragă, s-o lase 
pe Cassandra să obţină o victorie aici. Mai ales având în vedere 
descoperirea camerei secrete de sub pâlnia de eroziune 
prăbuşită. In mod sigur Cassandra avea să aducă echipament 
greu de excavare. Acolo se afla ceva. Clanul Rahim era dovada 
vie a acestei istorii extraordinare. Singura lui speranţă era să 
fugă împreuna cu Safia, întârziind-o pe Cassandra suficient cât 
să poată alertă pe cineva din Washington, pe cineva în care să 
poată să aibă încredere. 

Care în mod sigur să nu fie din structura de comandă a Sigma. 

Mânia creştea în el, pârjolindu-l pe dinăuntru. 

Fusese tras pe sfoară. Cu toţii fuseseră. 

In minte îi reveni Safia. Incă îi mai putea simţi bătaia inimii de- 
atunci de când îi ţinuse pumnalul lipit de gâtlej. li văzuse privirea 
din ochi după aceea, cum se uitase la el ca la un străin. Insă la ce 
se aşteptase ea? Asta era meseria lui. 

Câteodată trebuie să iei decizii grele şi să acţionezi dur. 

Ca acum. 

Potrivit raportului lui Coral cu privire la mişcarea forţelor de la 
periferia orăşelului, aveau să fie înconjurați în câteva minute. Nu 
mai putea să aştepte ca elicopterul să-şi facă apariţia. Trebuia 
să-l atragă cumva. 

— Novak, momeala este gata? 

— Când ordoni, comandante. 

— Să pornească motoarele. 

Painter aşteptă, cu obrazul lipit de armă, privind cu un ochi 
prin lentilele telescopice şi cu celălalt spre cer. O lumină 
strălucitoare ţâşni de jos dinspre orăşel, strălucind din cadrul 
unei uşi deschise. Detaliile erau de nepătruns, însă prin 
dispozitivul său de vedere nocturnă, lumina strălucea de-ţi lua 
ochii. Un motor hurui şi se ambală nervos. 

— Daţi-i bătaie, ordonă Painter. 

— Momeala e liberă. 

Din clădire ţâşni o motocicletă de nisip. Direcţia de mers era 
evidentă pe măsură ce lumina ei strălucitoare îşi croia drum 
printre clădiri. Făcu un zigzag prin încâlceala de străzi. Painter 
scrută cerul de deasupra lui. 

La scurt timp apăru elicopterul, năpustindu-se asemenea unui 
şoim. 

Armele lui răpăiră, sclipind în furtună. 

Painter îşi potrivi puşca, tinti înspre sursa de foc şi apăsă 
trăgaciul. Simţi reculul în umăr asemenea loviturii de copită a 
unui catâr. Nu mai aşteptă. Mai trase de încă trei ori, cu urechile 
ţiuindu-i. 

După care îl văzu, într-o vâlvătaie de flăcări. La scurt timp, o 
explozie lumină furtuna. Bucăţi incandescente, în flăcări, zburară 
în toate direcţiile, însă corpul aparatului căzu brusc. Se lovi de o 
clădire, explodând încă o dată, după care se prăbuşi pe drum. 

— Daţi-i drumul, urlă Painter în staţia radio. 

Işi puse puşca pe umăr şi se rostogoli peste marginea 
acoperişului. Nisipul moale îi amortiză căderea. Pretutindeni în 
jur, motoarele porneau cu bubuituri şi huruituri. Luminile sclipiră. 
Motocicletele şi carturile ţâşniră din ganguri, de sub şoproane şi 
din cadrul uşilor. O motocicletă trecu în viteză pe lângă Painter. 
O femeie era aplecată peste ghidon, o alta stătea în spatele ei, 
cu O puşcă pe umăr. Femeile aveau să deschidă o potecă, 
păzindu-le spatele. 

Din cadrul uşii, apăru şi Kara, cu o fată în braţe. Urmară şi alte 
femei. Barak ajuta o femeie bătrână, urmată de alte două, care 
se sprijineau una pe cealaltă. Clay şi Danny ţineau nişte copii de 
mână, câte unul de fiecare parte. Nu se auzi nici măcar un 
scâncet din partea lor. Nici măcar din partea lui Clay. 

— Veniţi după mine, spuse Painter şi porni la drum. 

Işi ţinea puşca pe umăr, însă avea un pistol într-o mână. 

În momentul în care dădea colţul adăpostului lor, un baraj de 
foc răsuna dinspre mine. In beznă se aprinse un proiector. Cel 
de-al doilea elicopter. 

— Oh, Doamne... spuse Kara în spatele lui, ştiind ce însemnau 
acele focuri de armă. 

Safia şi Omaha fuseseră descoperiţi. 


11.12 A.M. 


— Fugi! striga Omaha luând-o la fugă în fundul gropii, însă fără 
să-şi poată auzi propriile cuvinte. 

Răpăitul armelor era asurzitor. O împinse pe Safia în faţa sa. 
Fugeau, orbiţi de nisipul ce se învârtea ca într-un vârtej, urmăriţi 
de o linie dublă care muşca din pământul din jur. 

Chiar în faţa se înălța costişa vestica a găurii prăbuşite, ţinuta 
în umbra de minele citadelei de deasupra. Colina era uşor 
crestată, având o mică boltă. Dacă puteau să ajungă sub buza 
rocii, să iasă de sub linia directa a focului, aveau să aibă parte de 
oarece adăpost. 

Safia fugea la o lungime de braţ în faţa lui, uşor stânjenită de 
eşarfa atârnată la gât, vântul câinos încurcându-i roba printre 
picioare. Nisipul îi orbea. Nici măcar n-avuseseră timp să-şi pună 
ochelarii de protecţie. 

Cu câteva momente în urmă, hotărâseră că, dintre cele două 
rele, elicopterul era răul cel mai mic. Butoiul de pulbere ce se 
forma în incinta trilitonului însemna o moarte sigură. Aşa că 
merseseră la noroc şi o luaseră la fugă. 

Răpăitul armelor se auzea tot mai tare pe măsură ce 
elicopterul venea pe urmele lor. Singurul motiv pentru care 
supravieţuiseră atât de mult era furtuna. Pilotul se chinuia să-şi 
menţină aparatul de zbor pe o direcţie dreapta în pofida vântului 
puternic. Era lovit în permanenţa de rafalele de vânt şi vibra, 
precum o biată păsărică într-o furtuna, împiedicându-l pe pilot să 
ochească. 

Cei doi fugeau în căutarea unui posibil adăpost, complet orbiţi. 

Omaha aştepta ca gloanţele să-l ciuruiască. Cu un ultim efort, 
avea s-o împingă pe Safia ca să fie în siguranţa, dacă era nevoie. 

Insă nu fu necesar. 

Tirul încetă brusc, ca şi cum aparatul de zbor ar fi rămas fără 
muniţie. Tăcerea instaurată pe neaşteptate îi atrase atenţia lui 

Omaha care se uită peste umăr, cu urechile încă ţiuindu-i. 
Proiectorul elicopterului se înclină într-o parte. Elicopterul se 


retrăgea. 

Cu atenţia distrasă acum, se împiedică de o piatră şi căzu cu 
putere. 

— Omaha...! 

Safia veni înapoi ca să-l ajute. El îi făcu semn din mână să 
plece. 


— Du-te la adăpost! 

Omaha şchiopăta în urma ei, cu glezna arzându-i de durere, 
răsucită, scrântită, din fericire probabil nefisurată. Injura 
gândindu-se cât fusese de nesăbuit. N 

Elicopterul se retrase de partea cealaltă a gropii. li prinsese 
clar în colimator. Ei n-ar fi reușit să ajungă la adăpost. Oare de ce 
dăduse înapoi? 

Ce mama naibii se întâmpla? 


11.13 A.M. 


— Eagle one, nu mai trage în nenorocita aia de ţintă! urlă 
Cassandra în staţia radio. 

Dădu cu pumnul în mânerul scaunului său din vehiculul blindat 
M4. Se uita fix pe ecranul laptopului la cercul pulsatoriu de 
culoare albastră care reprezenta transmiţătorul implantat Safiei. 
Acesta licărise şi apăruse mai devreme pe ecran. 

Focul de armă o obliga pe Safia să rămână descoperită, în 
spaţiu deschis. 

Eagle One răspunse, vocea pilotului auzindu-se cu întreruperi. 

— Gata, m-am oprit. Sunt două persoane. Nu pot să spun care 
din ele e ţinta. A 

Cassandra intervenise la timp. Işi şi imaginase cum pilotul o 
secera pe femeie. Curatorul era cea mai bună şansă pe care o 
avea să scoată rapid la iveală secretele de aici şi să fugă cu 
marele premiu. lar idiotul ăsta de pilot aproape că o omorâse. 

— Lasă-i pe amândoi, spuse ea. Păzeşte văgăuna din care au 
ieşit. 

Indiferent în ce cavernă dispăruse curatorul, trebuia să fie 
foarte importantă. Cassandra se aplecă mai tare spre laptop, 
uitându-se atent la strălucirea albăstruie. Safia încă era pe fundul 
gropii imense. Nu putea să se ducă nicăieri unde Cassandra să n- 

o poată găsi. Chiar dacă femeia dispărea într-o altă grotă, 
Cassandra va şti unde să caute intrarea. 

Ea se întoarse spre şoferul vehiculului, John Kane. 

— Du-ne acolo. 

Cu motorul încă mergând, băgă în viteză. Vehiculul se smuci, 
apoi urcă duna după care se ascunseseră şi care-i despărţea de 
oraşul Shisur. Cassandra se lăsă pe spate, cu o mână pe laptop, 
ţinându-l ferm pe poziţie. 

In momentul în care ajunseră în vârful dunei, botul 
autotractorului se ridică în sus, apoi alunecă de partea cealaltă a 
pantei. Valea oraşului Shisur li se întindea în faţa ochilor. Insă nu 
puteau să vadă nimic dincolo de câţiva metri, în ciuda farurilor 
cu xenon ale vehiculului. Furtuna înghiţise restul. 

Totul, cu excepţia unor luminiţe dispersate, care marcau 
oraşul. Vehicule în mişcare. 

Schimbul de focuri între forţele ei şi un adversar necunoscut 
încă mai continua. 

De la distanţă, ajungeau la ea ecourile focurilor de armă 
sporadice. 

Căpitanul forţelor sale de avangardă îi transmisese prin radio 
evaluarea sa: „Toate para fi femei”. 

N-avea nici un sens. Totuşi, Cassandra îşi aminti de femeia pe 
care o urmărise pe aleile lăturalnice din Muscat. Cea care 
dispăruse din faţa ei. Exista oare vreo legătură? , 

Cassandra îşi scutură capul. Nu mai conta. Asta era sfârşitul 
jocului, iar ea n-avea să mai tolereze să-i pună cineva bețe în 
roate. 

Urmărind în continuare luminile din întuneric, îşi ridică staţia 
radio şi vorbi cu şeful artileriei sale. 

— Bateria avansată, sunteţi în poziţie? 

— Vă raportez că da. Suntem gata să acţionăm la ordinul 
dumneavoastră. 

Cassandra îşi verifică laptopul. Cercul albastru al 
transmiţătorului se afla în acelaşi loc. Nimic altceva nu mai 
conta. Indiferent ce căutau, era clar că se afla printre ruine, acolo 
unde era şi curatorul. 

Ridicându-şi privirea, Cassandra urmări licăritul luminilor, 
acolo de unde se întindea oraşul Shisur. Işi ridică staţia radio, 
apelând trupele de avangardă şi ordonându-le retragerea. După 
care schimbă canalul şi reveni la căpitanul responsabil cu 
artileria. 

— Distrugeţi oraşul. 

11.15 A.M. 


În timp ce Painter îi scotea pe ceilalţi din oraş, auzi prima 
şuierătură. Răzbătuse prin vâjâitul furtunii. 

Se întoarse chiar când primul proiectil lovi aşezarea. O văpaie 
de foc ţâşni spre cer, luminând pentru scurt timp un petic de 
oraş. Bubuitul în reverberă până în măruntaie. În jur auzi icnete 
de spaimă. Urmară alte şuierături, umplând parcă aerul din jur. 

Rachete şi mortiere. 

Nu bănuise ca Sanchez dispunea de o asemenea putere de 
foc. 

Painter apucă pe pipăite staţia radio. 

— Coral! Stingeţi orice lumină! 

Indiferent de avantajul datorat elementului-surpriză pe care-l 
obţinuseră prin neaşteptata ţâşnire a vehiculelor lor din 
ascunzători, acesta se încheiase. Era timpul să plece. 

In orăşel, luminile vehiculelor fură stinse în întregime. Sub 
acoperirea întunericului, femeile erau pe cale să se retragă spre 
ruine. Mai multe rachete loviră, provocând spirale năvalnice de 
foc, răsucite şi şfichiuite de vânt. 

— Coral! strigă el în staţia radio. 

Nici un răspuns. 

Barak îl apucă de braţ. 

— Ele ştiu unde trebuie să ne întâlnim. 

Painter se învârti în loc. Resimţi şi mai multe zguduituri şi 
şocuri în măruntaie. 

Deasupra gropii, focurile de armă provenite de la al doilea 
elicopter încetaseră. Ce se întâmpla? 


11.17 A.M. 


Safia se înghesuise cu Omaha sub buza unei stânci. Bombele 
răpăiau şi aruncau pietre de la ruinele citadelei aflate deasupra. 

inspre sud, cerul întunecat strălucea în culori roşietice din 
cauza flăcărilor. Un alt bubuit reverberă prin zgomotul ca un 
tânguit al furtunii. Oraşul era distrus. Avuseseră ceilalţi timp să 
scape? Safia şi Omaha îşi lăsaseră staţiile radio acolo jos, în 
incinta trilitonului. N-aveau cum să afle dacă plecaseră ceilalţi. 

Painter, Kara.. 

Lângă ea, Omaha îşi lăsă aproape toată greutatea pe piciorul 
drept. Îl văzuse cum căzuse în timp ce fugeau încoace. Îşi 
scrântise glezna. 

Omaha murmură prin eşarfa sa: 

— Incă ai mai putea să scapi. 

Ea era epuizată, iar umărul o durea. 

— Elicopterul... 

Incă se mai învârtea deasupra lor. Proiectorul acestuia fusese 
stins, însă îl auzeau. Se învârtea lent deasupra fundului nisipos al 
gropii, ţintuindu-i pe loc. 

— Pilotul şi-a încetat atacul de mai înainte. Probabil că e pe 
jumătate orb din cauza furtunii. Dacă ajungi la zid şi fugi 
repede... chiar aş putea să trag de aici. 

Omaha încă mai avea pistolul asupra lui. 

— Nu plec fără tine, şopti Safia. N 

Declaraţia ei nu fusese în întregime altruistă. li strânse mâna 
bărbatului, având nevoie să-i simtă tăria. 

El încercă să-şi elibereze mâna. 

— Nu-ţi mai bate capul. N-aş face altceva decât să te 
încetinesc. 

Ea îl strânse şi mai tare. 

— Nu... Nu pot să plec fără să te am alături de mine. 

Deodată el păru să înţeleagă semnificaţia mai profundă a 
cuvintelor ei, teama ei justificată. O trase mai aproape de el. Ea 
avea nevoie de puterea lui. lar el era acolo ca s-o sprijine. 

Elicopterul le trecea pe deasupra capetelor, zgomotul ritmic al 
rotorului său devenind deodată mult mai puternic. Se îndrepta 
din nou spre centrul găurii imense, invizibil, traiectoria sa fiind 
descrisă doar de bătaia elicelor prin aer. 

Ea se lipi de Omaha. Uitase cât de laţi erau umerii lui şi cât de 
bine se potrivea ea pe conturul trupului lui. Uitându-se în spate, 
Safia observa licăritul unei lumini albăstrui de-a lungul găurii, un 
fel de dans al luminii. 

„Oh, Doamne...” 

Il apucă pe Omaha mai tare şi mai strâns. 

— Saff, murmura Omaha, cu buzele lângă urechea ei. După 
Tel Aviv... 

Explozia asurzitoare acoperi orice alte cuvinte. Un val de aer 
supraîncălzit îi lovi pe amândoi, lipindu-i de zid şi făcându-i să se 
lase în genunchi. Urma un fulger strălucitor, după care nu mai 
văzură nimic. 

Pietrele curgeau de sus pe lângă ei. Auziră un pârâit 
înfricoşător de undeva de deasupra lor. Un bolovan imens lovi 
buza stâncii sub care se adăposteau şi căzu cu o bufnitura surdă 
în nisip. Se desprinseră şi mai multe pietre, ca un torent de roci. 
Pe jumătate orbita, Safia simţi ceva sub genunchi. Pământul 
aluneca. 

Citadela se prăbuşea. 


11.21 A.M. 


Painter ajunsese la marginea găurii adânci chiar când se 
produsese explozia. Singurul avertisment: un flash luminos de 
culoare albăstruie localizat în adâncitura imensa. După care o 
coloana de foc albastru erupsese din deschizătură de deasupra 
camerei, luminând fiecare colţişor în parte, împingând înapoi 
furtuna atât prin strălucirea, cât şi prin suflul său fierbinte. 

Pământul i se cutremura sub picioare. 

Simţi cum valul de fierbinţeala îi şfichiuieşte faţa, venind în 
sus, direcționat de pereţii hăului adânc din faţa sa, însă 
contracurentul produs încă îl mai lovea din spate. 

Auzi ţipetele din jurul său. 

Coloana de foc azurie care ţâşnise lovi ultimul elicopter rămas 
în partea de jos a fuzelajului, aruncându-l în sus, imprimându-i o 
mişcare circulara, asemenea unei roţi uriaşe. Rezervorul de 
combustibil explodă împrăştiind flăcări şi văpăi roşii în jur, de 
efect pe fundalul albăstrui. Epava elicopterului se împrăştie, nu 
în piese, ci în jeturi lichide de material topit, cuprins de flăcări. 
Întreaga aeronavă se topise în baia flăcării ca de cobalt. 

După aceea, de pe marginea sudică a gropii, Painter privi cum 
minele  citadelei, aplecate, gata să se prăvălească peste 
marginea vestică, încep să coboare încetişor spre interiorul 
prăpastiei. lar la baza sa, sub lumina flăcărilor mari ca ale unui 
mg ce începeau să pălească, văzu două siluete împleticindu-se 
pe fundul gropii, înconjurate de pietrele care continuau să cadă 
de sus. 

Safia şi Omaha. 


11.22 A.M. 

Ameţit, Omaha se sprijinea de Safia. Ea avea un braţ trecut pe 
sub umerii lui. Se chinuiau să înainteze prin nisipul din jur. Ochii 
lui încă erau afectaţi de lumina orbitoare de mai devreme, care 
parcă-i arsese retina, însă vederea începea să-i revină încetul cu 
încetul. Iniţial distinse ceva într-o formă strălucitoare, destul de 
neclar, albăstrui. După care văzu umbrele întunecate care 
cădeau în jurul său, bufnind la contactul cu nisipul, ceva ţeapăn 
şi solid. 

O ploaie de pietre. Un blestem biblic. 

— Trebuie să ieşim de-aici! urlă Safia, iar vorbele ei sunară de 
parcă ar fi fost rostite de sub apă. 

Ceva îl lovi în partea din spate a piciorului sănătos. Amândoi 
fură aruncaţi în nisip. Un huruit continuu şi profund se auzi în 
spatele lor, deasupra lor, asemenea unui zeu mânios. 

— Se prăbuşeşte! 


11.33 A.M. 


Painter o rupse la fugă pe potecă înspre groapă. 

In stânga sa, jumătatea din spate a citadelei se răsturnă în 
prăpastie, tunând înfiorător. Piatra şi nisipul se scurseră într-unul 
din capetele gropii. Painter fusese martor la o alunecare de teren 
din timpul unei furtuni cu ploaie, când un deal întreg parcă se 
lichefiase. Acum era la fel. Numai că un pic mai lent. Piatra se 
dovedise a fi mult mai încăpăţânată. 

li întrezări pe Safia şi Omaha încercând pe bâjbâite să fugă de 
avalanşă pe măsură ce aceasta se apropia de ei, urmărindu-i pe 
fundul gropii imense. Căzură din nou în momentul în care Omaha 
fu lovit în umăr şi se învârti în loc. 

Painter n-avea să ajungă la ei în timp util. 

Un bubuit gutural răsună din spatele său şi un urlet: 

— Dă-te la o parte! 

Strigătul îl făcu să sară într-o parte. O lumină se mişcă rapid, 
lovindu-l direct în faţă, ca o suliță. Fu orbit, însă văzu suficient în 
sutimea aceea de secunda cât să sară într-o parte. 

Motocicleta de nisip trecu pe lângă el în josul pantei, aruncând 
în urmă pietriş şi nisip. Sări de pe potecă de la trei metri de 
fundul gropii, cu roata din faţă ridicată în sus, iar roata 
butucănoasă din spate învârtindu-se. Ateriză cu o lovitură 
puternică, o şerpuire, un scârţâit al nisipului - după care ţâşni 

de-a lungul fundului gropii imense. 

Painter continuă să coboare în jos pe potecă. 

O văzuse pe motociclistă, aplecată peste ghidon. Era Coral 
Novak, învelită în robă şi cu ochelari pe faţă, cu gluga aruncată 
pe spate, părul deschis la culoare fluturându-i în spate. 

Painter renunţă s-o mai urmărească, uitându-se cum 
motocicleta gonea de-a lungul pantei. Farul său licărea înainte şi 
înapoi pe măsură ce Coral se învârtea şi evita obstacolele. După 
care ajunse la cei doi, frânând şi derapând puternic. O auzi cum 
strigă: 

— Ţineţi-vă bine! 

După care porni din nou, zburdând direct peste fundul 
prăpastiei, departe de pietrele gata să se prăbuşească, cărându-i 
pe Omaha şi Safia, care formaseră un tot unitar pe scaunul din 
spate, cu picioarele atârnând. 

Cursa nebună continuă până se depărtară suficient de stânca 
enormă care o luase la vale. 

Painter ajunse pe fundul hăului, la adăpost de tumultul de 
piatră şi nisip. Până să ajungă jos, totul se sfârşise. Prăbuşirea 
dealului şi fortăreței se oprise. Costişa abruptă era acum o pantă 
lină. 

La marginea întinderii imense formate din pietrele şi nisipul 
scurs jos, Painter se grăbi să ajungă la motocicleta cu motorul la 
ralanti. Safia coborâse pe picioarele ei. Omaha se sprijinea cu o 
mână pe scaun. Coral stătea călare pe motocicletă. 

Se holbau cu toţii la gaura din pământ din faţa lor. Scotea 
aburi şi se învârtoşa, ca un fel de intrare în iad. Acolo fusese 
până de curând poarta spre camera trilitonului. Numai că acum 
avea trei metri diametru, lărgită în urma exploziei. 

Şi clocotea cu bule de apă. _ 

Farul motocicletei ilumină suprafaţa aburindă. In timp ce 
Painter se uita, apele se retraseră, scurgându-se rapid. Ceea ce 
văzură îi lăsă pe toţi muţi de uimire. 


11.23 A.M. 
Cassandra se uita atent, fără să clipească, prin parbrizul 
vehiculului blindat M4. Cu un minut în urmă, priviseră cum un 
flash albastru de foc izbucnise în sus, pe cer. Venise chiar din 


faţă. 

Din direcţia minelor. 

— Ce dracu” a fost asta? întrebă Kane de pe scaunul şoferului. 

Opriseră autotractorul la o sută de metri distanţă. Spre stânga, 
oraşul pâlpâia mistuit de flăcările numeroaselor incendii. Direct 
în faţă, minele fuseseră din nou cuprinse de întuneric, pierdute în 
furtună. 

— N-a fost mâna noastră, spuse Kane. 

„E al naibii de sigur că n-a fost.” Cassandra îşi aruncă privirea 
spre laptop. Semnalul luminos de la transmiţătorul curatorului 
continua să strălucească, deşi mai slab, ca şi cum ar fi existat o 
anumită interferenţă. Ce se întâmpla acolo? 

Incercă să ia legătura radio cu singura persoană care putea să 
ştie. 

— Eagle One, mă auzi? 

Aşteptă un răspuns. Nu primi nici unul. 

Kane clătină din cap. 

— Ambele elicoptere au fost doborâte. 

— Ordonă altor două elicoptere să se ridice în aer. Vreau 
acoperire aeriană. 

Kane ezită. Cassandra ştia de ce era îngrijorat. Deşi furtuna 
lovea cu furie, abia începea să crească în intensitate. Incă nu se 
dezlănţuise cu toată puterea. lar dinspre sud se apropia un alt 
pericol, amenințând să provoace o urgie de nedescris când cele 
două fenomene meteorologice aveau să se ciocnească. Cum 
fuseseră înzestrați cu numai şase elicoptere VTOL, prin trimiterea 
în aer a încă două aparate de zbor riscau să rămână cu numai 
jumătate din forţa aeriană. 

Insă Kane înţelese necesitatea. Nu îndrăzneau să-şi păstreze 
resursele. Era totul sau nimic. Transmise ordinele Cassandrei 
prin staţia radio. Apoi se uită la ea, întrebând-o tacit cum să 
procedeze. 

li făcu semn cu capul spre înainte. 

— Mergem acolo. 

— N-ar trebui să aşteptăm până când elicopterele o să fie în 
aer? 

— Nu, suntem blindaţi. 

Se uită peste umăr la bărbaţii care stăteau jos în 
compartimentul din spate, echipa de comando a lui Kane. 

— Şi avem suficient sprijin terestru cu noi. Se întâmplă ceva 
acolo. Simt asta. 

El dădu din cap, băgă în viteză şi puse vehiculul în mişcare. 
Tancul greoi înainta agale spre mine. 

11.26 A.M. 


Safia se lăsă într-un genunchi şi întinse o mână peste 
marginea găurii. Verifică atentă cu palma cât de mare era 
temperatura. Vântul o smuci cu putere. Nisipul se învârtea şi era 
măturat, însă nu cu aceeaşi violenţă de mai devreme. Furtuna se 
calmase uşor, o pauză momentană, ca şi cum explozia îi mai 
slăbise din forţă. 

— Ai grijă, îi spuse Omaha, de lângă ea. 

Safia se uită în jos la gaura de la picioarele sale. Apele 
continuau să se retragă. 

Părea imposibil. Pe măsură ce apele se scurgeau şi dispăreau, 
apăru o rampă înclinată din sticlă, ce făcea spirale până în 
adâncuri. Camera trilitonului dispăruse. Tot ce mai rămăsese era 
sticla, ce curgea spiralat în jos în formă de tirbuşon. 

Intrarea spre Ubar. 

Safia îşi apropie palma de suprafaţa rampei şerpuitoare, încă 
mai scânteia de la stropii de apă, strălucitor pe suprafaţa neagră, 
reflectând lumina farului motocicletei. 

Nu simţi nici un fel de dogoare. 

Safia îndrăzni şi atinse cu un deget sticla neagră. Era caldă 
încă, foarte caldă, însă nu ardea. O apăsă cu toată palma. 

— E solidă, spuse ea. Incă se mai răceşte, însă suprafaţa e 
tare. 

Ciocăni uşor ca să demonstreze asta. 

Ridicându-se, întinse un picior în afară şi-l puse pe planul 
înclinat. Îi susţinu greutatea. 

— Probabil că apele au răcit-o suficient ca să se întărească. 

Painter păşi spre ea. 

— Trebuie să ieşim de-aici. A 

Coral vorbi, călare încă pe motocicletă. Işi lăsă în jos staţia 
radio de la buze: 

— Comandante, tot clanul Rahim s-a adunat. Putem porni la 
ordinele tale. 

Safia se întoarse spre marginea de sus a prăpastiei, însă era 
învăluită în întuneric. Se uită în jos spre orificiul de la intrarea în 
această spirală de sticlă. 

— Asta este ceea ce am venit să căutăm. 

— Dacă nu plecăm acum, Cassandra o să ne prindă aici. 

Omaha li se alătură. 

— Şi unde-o să mergem? 

Painter indică spre vest. 

— In deşert. O să folosim furtuna ca acoperire. 

— Ai înnebunit? Asta nu e decât începutul. lar ce este mai rău 
abia urmează să vină. Cum rămâne cu blestemata aia de 
megafurtună? Să bântuim aiurea prin deşert? Omaha clătină din 
cap. Aş prefera să-mi încerc norocul cu nemernica aia. 

Safia îşi aminti chipul Cassandrei, stilul ei agresiv, cruzimea 
din ochi. Indiferent ce mister se afla dedesubt, avea să cadă pe 
mâna Cassandrei ca să-l exploateze. Ea şi cei care o angajaseră. 
Nu putea să permită să se întâmple una ca asta. 

— Mă duc jos, spuse ea punând capăt disputei. 

— Vin cu tine, adăugă Omaha. Cel puţin, e la adăpost de 
furtuna. 

Noi focuri de armă izbucniră brusc de sus de pe coamă. 

Toată lumea se lăsă în jos şi se întoarse. 

— Se pare că s-a luat deja o decizie în ce ne priveşte, 
murmură Omaha. 

Coral răcni în staţia sa radio, Painter în a lui. 

De-a lungul coamei, licăreau lumini de faruri. Motoarele erau 
turate. Vehiculele începură să coboare înspre prăpastie, venind 
cu viteză la vale. 

— Ce fac? întrebă Omaha. 

Painter îşi aruncă deoparte staţia sa radio, cu o expresie 
amară. 

— Cineva de-acolo a văzut tunelul. Una dintre femei. 

„Hodja”, îşi imagina Safia. Cu Ubarul acum deschis, clanul 
Rahim n-avea s-o ia la fugă. Aveau să apere locul cu preţul vieţii. 
Lu'lu aducea jos întregul trib. O pereche de carturi merseră până 
într-acolo încât săriseră peste suprafaţa unde se produsese 
alunecarea de teren. 

Vehiculele se apropiară de poziţia în care se aflau ei. 

Schimbul neaşteptat de focuri de armă încetase. 

Coral le explică, ţinându-şi staţia radio la ureche: 

— O echipă de cercetare ostilă a ocupat o poziţie de tragere în 
vârful unuia dintre turnuri. lar ele s-au repliat. 

Safia simţi respectul din vocea ei. Femeile clanului Rahim îşi 
dovediseră curajul şi înflăcărarea în această încleştare de forţe. 

In câteva momente, carturile şi motocicletele încărcate cu 
femei frânară în nisip. In primul cart se aflau nişte feţe familiare: 
Kara, Danny şi Clay. Barak îi urma pe o motocicletă. 

Kara coborî, mergând în fruntea celorlalţi. Vântul creştea din 
nou în intensitate şi bătea nemilos, făcând eşarfele să 
pocnească, fluturând marginile robelor. Kara ţinea un pistol într-o 
mână. 

— Am văzut nişte lumini care vin încoace, spuse ea şi arătă în 
direcţia opusă, la depărtare înspre est. Şi sunt multe. Camioane, 
unele foarte mari. Şi cel puţin un elicopter a decolat. l-am văzut 
pentru o fracțiune de secundă lumina proiectorului. 

Painter îşi strânse pumnii. 

— Cassandra face mişcarea finală. 

Hodja îşi croi drum prin îmbulzeală. 

— Ubarul este deschis. O să ne protejeze. 

Omaha îşi aruncă privirea înapoi spre gaură. 

— Cu toate astea, eu, unul, o să-mi păstrez arma. 

Painter se uita fix spre est. 

— N-avem de ales. Duceţi pe toată lumea jos. Rămâneţi 
împreună. Luaţi cât puteţi să duceţi. Arme, muniţie, lanterne. 

Hodja dădu din cap spre Safia. 

— Tu o să ne deschizi calea. 

Safia se uită în jos spre spirala din sticlă închisă la culoare, 
simțindu-se dintr-odată mai puţin sigură de decizia ei. Incepu să 
respire precipitat. Când fusese vorba doar de viaţa ei, riscul era 
acceptabil. Însă acum erau în joc şi alte vieţi. 

Işi fixă privirea asupra celor două fetiţe care-l ţineau pe Clay 
cu putere de mâini. Copilele păreau la fel de îngrozite ca şi 
tânărul dintre ele. Insă Clay le ţinea ferm de mâini. 

Safia nu putea să se lase mai prejos. Inima continuă să-i 
bubuie în piept, însă îşi calmă respiraţia. 

Se auzi un zgomot nou, adus de vânt. Huruitul ca de bas al 
unui motor, ceva imens. Marginea estică a hăului se lumină. 

Cassandra aproape că ajunsese aici. 

— Daţi-i drumul! urlă Painter. 

Intâlni privirea Safiei. 

— Du-i jos! Repede! 

Incuviinţând din cap, Safia se întoarse şi începu să coboare. 

Il auzi pe Painter vorbind cu Coral: 

— Am nevoie de motocicleta ta. 


11.44 A.M. 

Cassandra urmări cum cercul albastru al transmiţătorului care 
pulsase până acum dispăru. Strânse din pumni. Curatorul fugea 
din nou. 

— Du-ne acolo, rosti Cassandra printre dinţii încleştaţi. Acum. 

— Suntem deja aici. 

Din întuneric ieşi la iveală un zid de piatră, fărâmiţat, erodat 
de nisip, mai mult contur decât substanţă, iluminat de farurile 
lor. 

Ajunseseră la ruine. 

Kane se uită la ea. 

— Ce ordonati? 

Cassandra indică spre o breşă din zid, lângă un turn distrus. 

— Poziţionează-ţi oamenii la sol. Vreau să blocaţi ruinele. Să 
nu iasă nimeni din abisul ăsta. 

Kane reduse viteza autotractorului suficient de mult încât 
echipa sa de comando bine antrenată să se rostogolească afară 
prin uşile laterale, sărind peste şenilele care se învârteau lent. 
Douăzeci de oameni, înarmaţi până-n dinţi, se răspândiră în 
furtună, dispărând prin gaura din zid. 

Kane conduse vehiculul greu înainte, mişcându-se cu viteza 
melcului. 

Autotractorul încăleca fundaţia de piatră a zidului străvechi şi 
intră în incinta oraşului antic Ubar. Farurile vehiculului răzbăteau 
la doar câteva zeci de centimetri, în timp ce furtuna vâjâia şi 
ridica rotocoale de nisip. 

Abisul se întindea în faţa ochilor lor, întunecat şi tăcut. 

Era timpul să pună capăt la toate astea. 

Autotractorul frână. Farurile sale răzbăteau prin bezna din 
faţă. 

Oamenii se culcară pe burtă lângă marginea hăului, folosind 
drept acoperire  bolovanii şi bucăţile măcinate de ruine. 
Cassandra aşteptă până când echipa îşi ocupă poziţiile, 
deplasându-se rapid pe partea cealaltă, încercuind prăpastia 
adâncă. Ascultă discuţiile pe care le purtau prin radio. 

— Cadranul trei, în poziţie... 

— Mangusta patru, din turn... 

— Aruncătoarele de grenade sunt încărcate şi armate... 

Cassandra apăsă pe tasta Q a tastaturii ei şi douăzeci şi unu 
de triunghiuri roşii apărură pe harta schematică. Fiecare dintre 
membrii comandoului avea o baliză de localizare ataşată la 
uniformă. Urmări pe ecran cum acţiona echipa pentru a ajunge la 
poziţie, fără pic de ezitare, eficient şi rapid. 

Kane îşi direcţiona oamenii din cabina vehiculului de comandă. 
Stătea jos, cu palmele pe bord, aplecat în faţă ca să se uite afară 
prin parbriz. 

— Sunt cu toţii pe poziţii. N-au văzut nici o mişcare acolo jos. 
Totul e în beznă. 

Cassandra ştia că Safia se afla acolo, ascunzându-se sub 
pământ. 

— Luminaţi locul. 

Kane transmise ordinul. 

De jur împrejurul hăului, de pe margini, se aprinseră o mulţime 
de proiectoare cărate de soldaţi şi îndreptate în jos spre gaură. 
Hăul era acum luminat în furtună. 

Kane ţinea o mână peste casca radio din ureche. Ascultă 
puţin, după care vorbi: 

— Tot n-au văzut nici un fel de forţe ostile. Jos nu sunt decât 
motociclete şi carturi. 

— Se vede o intrare în vreo peşteră, ceva? 

Kane dădu din cap. 

— Acolo unde sunt parcate vehiculele. O gaură neagră. 
Imaginile video ar trebui să fie transmise chiar acum. Pe canalul 
trei. 

Cassandra deschise o altă fereastră pe ecranul laptopului. 
Imaginile video transmise în timp real apărură pe ecran. 
Imaginea era tremurătoare, oscilând şi vibrând. Interferenţe 
statice. Licăritul unei descărcări electrice se scurse în jos pe 
antena filară prinsă afară, în partea laterală a autotractorului. 

Furtuna lovea acum cu forţă maximă. 

Cassandra se aplecă mai mult. Pe ecran, văzu imagini 
fluctuante ale fundului prăpastiei de sub ei. Motociclete de nisip 
cu roţi butucănoase, imense. O mulţime de carturi Sidewinder, 
de deşert, împrăştiate peste tot. Insă toate erau abandonate. 
Unde dispăruseră cei care le folosiseră? Imaginea se roti, 
centrându-se pe o gaură întunecată, largă de vreo trei metri. 
Arăta ca o excavaţie proaspăt făcută, ce strălucea, reflectând în 
spate lumina proiectoarelor. 

Deschiderea unui tunel. 

Şi toţi şobolanii ăia dispăruseră în gaură. 

Imaginea video se întrerupse, după care apăru şi dispăru din 
nou. Cassandra se abţinu să nu înjure. Voia să vadă asta cu ochii 
ei. Inchise fereastra care tot fluctua pe ecran şi se uită rapid la 
harta schematică pe care se prezenta răspândirea oamenilor lui 
Kane pe teren. Asiguraseră zona, aceasta fiind practic blocată. 

Cassandra îşi scoase centura de siguranţă. 

— Mă duc să fac o verificare vizuală. Ţine fortul sub control. 

Se strecură spre compartimentul din spate şi împinse uşa 
laterală, deschizând-o. Vântul o lovi în spate, după care o plesni 
în plin în faţă. Se îndoi în vânt cu o grimasă pe faţă, îşi trase o 
eşarfă peste gură şi nas şi ieşi afară. Folosind şenila 
autotractorului ca pe o treaptă, sări în nisip. 

Se îndrepta spre partea din faţă a autotractorului, sprijinindu- 
se cu o mână de şenilă. Simţi că vântul o culca la pământ. 
Respectul ei faţă de oamenii lui Kane spori. Atunci când stătuse 
confortabil în interiorul cabinei vehiculului de comandă, 
desfăşurarea acestora i se păruse satisfăcătoare: rapidă, 
eficientă, fără şovăieli. Acum i se părea extraordinară. 

Cassandra se duse în faţa autotractorului, păşind între faruri. 
Urmă fasciculele de lumină înspre hăul din faţă. Era la numai 
câţiva paşi distanţă, însă până în momentul în care ajunse pe 
marginea prăpastiei abia dacă mai putea să audă huruitul 
vehiculului peste mugetul furtunii. 

— Cum stau lucrurile, doamnă căpitan? auzi în casca din 
ureche întrebarea lui Kane. 

Ingenunche şi examină cu atenţie locul de dedesubt. Hăul se 
întindea în faţa ei. De cealaltă parte a prăpastiei era o pantă 
pietroasă, care încă se mai rostogolea încet. O alunecare de 
teren. Ce mama naibii se întâmplase? Işi mută privirea mai jos. 

Intrarea în tunel parcă se uita la ea, ca un ochi strălucitor, 
cristalin. 

Sticlă. 

| se acceleră pulsul. Acesta trebuia să fie intrarea spre 
indiferent ce comoară zăcea dedesubt. Mătură cu privirea 
vehiculele parcate. Nu putea să-i lase să-i fure premiul. 

Işi atinse laringofonul. 

— Kane. Vreau o echipă completă gata să pătrundă în tunelul 
ăla în cinci minute. 

Nu primi nici un răspuns. 

— Kane, strigă ea mai tare, întorcându-se complet. 

Farurile autotractorului o orbiră. 

Se dădu într-o parte. O cuprinse îndoiala. 

Merse tot înainte şi abia atunci văzu obiectul culcat la pământ 
lângă vehicul, la adăpostul zidului abandonat, pe jumătate 
acoperit în nisip. 

O motocicletă de nisip. 

O singură persoană era atât de abilă. 

11,52 A.M. 


Pumnalul îi apăru în faţă. Disperat, Painter se răsuci şi îşi 
întoarse capul, ca să evite o lovitură fatală în ochi. Lama îi sfâşie 
obrazul, atingându-i osul de sub ochi. g 

Furia şi disperarea îi dădură putere lui Painter. În ciuda 
faptului că-i curgea sânge, îşi ținu picioarele strânse în jurul 
picioarelor celuilalt bărbat, cu braţul drept încleştat în jurul 
gâtului adversarului. 

Nemernicul dracului era la fel de puternic ca un taur, dând din 
picioare agitat, rostogolindu-se. 

Painter îl ţintuise locului, prinzându-i şi blocându-i mâna în 
care avea cuțitul. 

In timp ce se cocoţa prin uşa laterală a autotractorului, lăsată 
deschisă în mod convenabil de Cassandra, îl recunoscuse pe 
bărbat. Painter se ascunsese, îngropat sub nisipul moale, bătut 
de vânt şi adunat grămadă lângă zidul măcinat de vreme. Cu 
cinci minute mai înainte, încălecase pe o motocicletă de nisip şi 
urcase cu o viteză ameţitoare din prăpastie până ajunse lângă 
gaura din zidul de est. Ştia că forţele Cassandrei veniseră acolo 
cu nişte vehicule. 

Nu se aşteptase la o huidumă de autotractor, un monstru de 
douăzeci de tone după cum arăta. Un vehicul dotat cu şenile de 
tanc. Insă se potrivea mai bine scopului său decât un camion 
obişnuit. 

Se târâse de-a buşilea, ieşind din ascunzătoare, atunci când 
autotractorul se oprise, mergând în gol în furtună şi se băgase 
sub şenilele din spate. După cum se aşteptase, toată atenţia 
inamicului era concentrată asupra prăpastiei din faţă. 

După care Cassandra coborâse din vehicul, facilitându-i gura 
de acces de care avea nevoie. Painter se strecurase în 
compartimentul din spate cu pistolul în mână. 

Din nefericire, partenerul său de wrestling, John Kane, probabil 
că-i surprinsese reflexia lui Painter în parbriz. Acesta se întorsese 
într-un picior prins în aţele şi lovise cu celălalt, zburându-i lui 
Painter pistolul din mână. 

Acum se luptau pe podeaua maşinii. 

Painter continua să-l sugrume. Kane încercă să-l lovească pe 
Painter la rădăcina nasului cu partea din spate a capului. Painter 

evită lovitura. În schimb, trase capul omului mai jos, dându-l cu 
ceafa de podeaua metalică a maşinii. 

Urmă un geamăt de durere. 

Repetă manevra de încă trei ori. Bărbatul căzu lat, fără să mai 
mişte. Painter continuă să-l sugrume cu antebraţul, după care 
văzu sângele ce se întindea de-a lungul metalului gri. li spărsese 
nasul. 

Timpul fiind scurt, Painter îi dădu drumul. Se ridică în picioare 
şi se trase înapoi. Dacă nemernicul acesta n-ar fi avut de-a face 
mai întâi cu leopardul, Painter n-ar fi câştigat niciodată lupta. 

Se repezi spre scaunul şoferului, apucă schimbătorul de viteze 
şi călcă acceleraţia autotractorului. Gigantul greoi scrâşni şi porni 
înainte, surprinzător de agil. Painter îşi verifică reperele de pe 
teren şi îndreptă vehiculul spre traiectoria dorită, direct spre 
prăpastia din faţă. 

Deodată auzi răpăit de gloanţe pe laterala autotractorului. 
Arme automate. Prezenţa lui fusese descoperită. 

Zgomotul era asurzitor. 

Painter continuă să meargă tot înainte, fără să-şi facă griji. 
Autotractorul era blindat. lar el încuiase uşa laterală. 

Marginea hăului îi apăru în faţă. Menţinu autotractorul în 
mişcare. 

Gloanţele continuau să răsune, asemenea unor pietre 
aruncate într-o cutie metalică. 

Botul autotractorului trecu de buza prăpastiei. 

Poziţia asta era suficient de bună pentru Painter. Luându-şi 
elan, se ridică de pe scaun. Autotractorul încetini însă şi se târî 
încetişor peste marginea prăpastiei. Botul vehicului se lăsă în jos 
pe măsură ce marginea ceda sub greutatea monstrului. Podeaua 
maşinii se înclină în faţă. 

Painter se chinui să ajungă la uşa din spate, intenţionând să se 
arunce, înainte ca autotractorul să se prăbuşească în hău, 
riscând şi încercând să scape printre membrii comandoului. Insă 
o mână îi înşfăcă cracul pantalonului, făcându-l să-şi piardă 
echilibrul. Căzu cu putere, simțind că rămâne fără aer. 

Kane îl trase pe Painter spre el, fiind încă extrem de puternic. 

Painter n-avea timp de asta. Podeaua vehiculului se înclină 
foarte mult. Dădu din picior, lovindu-l pe Kane cu călcâiul în 
nasul deja spart. Capul bărbatului se dădu brusc pe spate. lar 
glezna îi fu imediat eliberată din strânsoare. 

Painter se târî de-a buşilea şi se apucă de podeaua maşinii, 
căţărându-se parcă pe o culme de oţel. Echipamentele din 

interior se prăvăliră spre partea din faţă a monstrului, lovindu-l. 
Simţi că alunecă în mod necontrolat. Acum gravitația acţiona 
asupra autotractorului. Şenilele muşcau din piatra de dedesubt. 

Deja se prăbuşea peste marginea hăului. 

Săltându-se, Painter apucă mânerul trapei din spate. Din 
nefericire, aceasta se deschidea în exterior. N-avea cum să o 
poată împinge în sus ca s-o deschidă. Ridicându-se pe vârfuri şi 
împingându-se în gambe, abia reuşi să ridice trapa cam vreo 
treizeci de centimetri. 

Vântul făcu restul. Furtuna izbi uşa şi o azvârli într-o parte. 

Painter o urmă, corpul fiindu-i tras afară. 

Chiar atunci, autotractorul căzu, plonjând în hăul de dedesubt. 

El reuşi să se împingă cu piciorul. Sărind de pe partea din 
spate a vehiculului, se îndreptă spre marginea prăpastiei, cu 
braţele întinse. 

Abia reuşi să se prindă. Se lovi cu burta de margine. Se trânti 
cu fundul de pământ, cu picioarele atârnate în gol. Avea degetele 
de la mâini înfipte în malul de pământ. Sub el se auzi un trosnet 
şi un scârţâit puternic. Observă nişte siluete care se îndreptau 
spre el. 

N-aveau să ajungă la el în timp util. 

Se lăsă scurgându-se în jos. N-avea de ce să se apuce. 
Şenilele autotractorului distruseseră cu totul marginea. Reuşi să 
apuce pentru scurt timp o piatră îngropată în pământ. 

Rămase atârnat într-o mână şi se uită în jos. 

La doisprezece metri sub el, autotractorul intrase cu botul în 
groapa de sticlă, distrugând totul în jur, boţindu-se şi turtindu-se, 
asemenea unui dop de douăzeci de tone. 

Asta şi intenţionase. 

Piatra de care se ţinea cedă sub greutate şi se desprinse. 
Painter căzu în hău, ca într-un salt mortal. 

De la distanţă îşi auzi numele. 

După care se lovi cu umărul de o piatră care ieşea mult în 
afară şi fu aruncat, prin ricoşeu, la pământ. 

PARTEA A CINCEA 
FOCUL DIN ADÂNCURI 


19 
UN PORT ÎN MIJLOCUL FURTUNII 

SUB PAMANT 


Safia se grăbi să coboare prima rampa în formă de spirala. 
Izbitura puternica de deasupra îi făcuse să intre în panică. O 
grămadă de resturi şi de sfărâmături se rostogoliră peste ei de 
sus: sticlă, pietre, până şi o jantă distrusa din metal. Se rostogoli 
asemenea unui cerc de copil, învârtindu-se în jurul spiralei, 
trecând printre oamenii care-şi căutam refugiu, până jos, în 
adâncuri. 

Omaha o urmări cu lumina lanternei până n-o mai văzu. 
Zgomotul de deasupra se reduse, atenuându-se treptat. 

— Ce s-a întâmplat? întrebă Safia. 

Omaha clătină din cap. 

— Bănuiesc c-a fost Painter. 

Kara mărşăluia lângă ea, de partea cealaltă. 

— Barak şi Coral s-au dus înapoi să verifice. 

In spatele lor veneau Danny şi Clay, purtând în spate rucsacuri 
pline cu echipamente. Ei ţineau lanternele. Clay o ţinea pe a sa 
cu ambele mâini, ca şi cum ar fi fost unicul fir călăuzitor printr-un 
labirint. Safia se îndoia că avea să se mai ofere vreodată 
voluntar pentru o expediţie pe teren. 

Dincolo de ei mărşăluiau femeile din clanul Rahim, la fel de 
împovărate de provizii şi pachete. Numai câteva lanterne 
străluceau în întuneric. Lu'lu, prinsă într-o discuţie cu o altă 
femeie în vârstă, mergea în fruntea lor. Pierduseră şase femei în 
timpul luptelor şi al bombardamentului la care fuseseră supuşi cu 
toţii. Safia văzuse mâhnirea şi durerea profundă din ochii lor, ai 
tuturor. O copilă plângea uşor, acolo în spate. La cât de izolat era 
clanul Rahim, o singură moarte era devastatoare. Numărul lor 
scăzuse la treizeci, un sfert dintre ele fiind copii şi femei bătrâne. 

Brusc, sticla brută de sub picioarele lor fu înlocuită de piatră. 
Safia se uită în jos, în timp ce mergeau şerpuind în jurul spiralei. 

— Piatră de gresie, spuse Omaha. Am ajuns la capătul zonei în 
care s-a extins explozia. 

Kara aruncă fasciculul de lumină al lanternei în urmă, apoi din 
nou în faţă. 

— Explozia a făcut toate astea? 

— A fost un fel de încărcătură explozivă direcţională, spuse 
Omaha, părând neimpresionat. Probabil că majoritatea acestei 
rampe spiralate era deja aici, în adâncuri. Camera de sus a 
trilionului n-a fost decât dopul. Bomba pur şi simplu i-a zburat 
partea de sus. 

Safia ştia că Omaha simplifica lucrurile. Continuă să meargă 
înainte. Dacă trecuseră de zona în care se făcuse tranziţia de la 
sticlă la piatra, atunci capătul trebuia să fie aproape. Piatra de 
gresie de dedesubt era încă udă. Dar dacă tot ceea ce 
descoperiseră nu era decât un pasaj inundat? Ar fi trebuit să se 
întoarcă... s-o înfrunte pe Cassandra. 

Atenţia îi fu atrasă spre Coral şi Barak, care veneau cu paşi 
rapizi spre ei. 

Safia se opri. 

Coral arătă cu degetul înapoi. 

— Painter a reuşit! A răsturnat un camion peste intrare! 

— Un camion mare, detalie Barak. 

— Păi şi Painter? întrebă Safia. 

Coral îşi umezi uşor buzele, cu ochii îngustaţi de îngrijorare. 

— Nici urmă de el. 

Safia se uită peste umărul femeii, căutând cu privirea. 

— Asta n-o s-o împiedice la infinit pe Cassandra să nu ne calce 
pe urme. Am auzit deja nişte oameni săpând acolo sus. 

Coral îi făcu semn să continue să meargă înainte. 

— Painter ne-a mai asigurat o marjă de timp, aşa că hai s-o 
folosim. 

Safia trase adânc aer în piept şi se cutremură. Coral avea 
dreptate. Se întoarse şi continuă să coboare. Nimeni nu vorbi în 
timp ce mai parcurseseră încă o spirală. 

— La ce adâncime suntem? întrebă Kara. 

— AŞ spune că la mai mult de şaizeci de metri, răspunse 
Omaha. 

După încă o serpentină, în faţă li se deschise o cavernă, cam 
de mărimea unui garaj dublu. Luminile lor se reflectară într-un 
rezervor de apă din centru. La suprafaţă, apa se mişca uşor, 

cuprinsă de ceaţă. Din tavan picurau stropi de apă. 

— Sursa de apă de mai devreme, spuse Omaha. Suflul 
exploziei produse de încărcătura direcţională trebuie s-o fi 
absorbit în sus, asemenea laptelui sorbit prin pai. 

Intrară cu toţii în cavernă. Rezervorul de apă avea piatră de 
jur împrejur. 

— la uitaţi, spuse Kara indicându-le cu lanterna o uşă în partea 
îndepărtată a cavernei. 

Se apropiară cu toţii de bazinul de apă. 

Omaha îşi lipi palma de suprafaţa uşii. 

— Din nou fier. E limpede că le plăcea să extragă metalul şi 
să-l topească. 

Exista şi un mâner, însă de-a curmezişul cadrului uşii era un 
drug de fier. 

— Ca să menţină etanşă presiunea din cameră, spuse Coral 
din spatele lor. Pentru vacuumul exploziei. 

Şi făcu semn cu capul înapoi spre bazinul de apă. 

Undeva deasupra lor, răsună un duduit puternic. 

Omaha apucă drugul de fier şi trase de el. Nici nu se clinti. 

— Fir-ar să fie. E blocat. 

Işi şterse mâinile pe roba de pe el. 

— Şi e plin de unsoare. 

— Ca să reziste coroziunii, spuse Danny. 

Incercă să-l ajute, însă nici împreună cei doi fraţi nu reuşiră să 
o clintească. 

— Avem nevoie de-o rangă sau ceva de genul ăsta. 

— Nu, spuse hodja din spatele lor. 

Işi făcu loc cu bastonul împingându-i pe cei din jur şi se opri 
lângă Safia. 

— Incuietorile Ubarului pot fi deschise doar de una dintre 
femeile clanului Rahim. 

Omaha îşi şterse mâinile din nou. 

— Dragă doamnă, eşti mai mult decât bine-venită să încerci. 

Lu'lu bătu uşor cu bastonul în drugul de fier. 

— E nevoie de cineva binecuvântat de Ubar, care să fi 
dobândit sângele primei regine, ca să clintească asemenea 
artefacte sacre. Hodja se întoarse spre Safia. De o persoană care 
este înzestrată cu harurile clanului Rahim. 

— Eu? întrebă Safia. 

— Tu ai fost testată, îi reaminti Lu'lu. Cheile au fost sensibile şi 
au reacţionat la intervenţia ta. 

Safia îşi aminti ce se petrecuse la mormântul lui lov. 

Îşi aminti cum aşteptase ca sulița şi bustul să indice Ubarul. La 
început nu se întâmplase nimic, atunci când purtase mănuşi de 
protecţie. Kane se dusese şi plasase sulița în gaură. Nu se 
mişcase. Nu până în momentul în care ea ştersese stropii de 
ploaie, care se scurgeau ca nişte lacrimi pe obrazul bustului, cu 
degetele goale, fără mânuşi. Nu până în momentul în care o 
atinsese. 

Abia după aceea se mişcase. 

Şi în cazul coarnelor în formă de semilună ale taurului. Nu se 
întâmplase nimic până în momentul în care le examinase ea, 
scoțând scântei datorită electricităţii statice. Aprinsese bomba cu 
o simpla atingere a degetului de-a lungul suprafeţei metalice. 

Lu'lu îi făcu semn din cap să meargă înainte. 

Safia păşi ca în transă. 

— Aşteaptă. 

Coral scoase din buzunar un mic dispozitiv. 

— Ce-i asta? întrebă Omaha. 

— Verific o teorie, spuse ea. Am studiat mai devreme cheile cu 
unul dintre echipamentele electronice ale Cassandrei. 

Coral dădu din mână spre Safia, îndemnând-o să continue. 

Trăgând aer în piept, Safia se întinse şi apucă drugul cu mâna 
teafără. Nu simţi nimic special, nu se produse nici o scânteie. 
Trase drugul. Acesta se ridică, fără probleme. Şocată, se dădu 
înapoi. 

— La naiba! icni Omaha. 

— Oh, asta chiar te impresionează, spuse Kara. 

— Probabil că l-am slăbit eu mai devreme. 

Coral clătină din cap. 

— E o încuietoare magnetică. 

— Ce? întrebă Safia. 

— Acesta e un magnetometru, spuse Coral, ridicând 
dispozitivul pe care-l ţinea în mână. Monitorizează încărcătura 
magnetică. Polaritatea bucății aceleia de fier s-a schimbat atunci 
când ai atins-o. 

Safia se holbă la drugul de fier. 

— Ce vrei să spui? 

— Fierul este un conductor puternic şi este sensibil la 
magnetism. Freacă un ac cu un magnet şi o să-i transferi 
încărcătura sa magnetică. Nu ştiu cum, dar aceste obiecte 
reacţionează în prezenţa ta, la energia pe care tu o emani. 

Safia îşi aminti de rotirea inimii de fier de deasupra altarului 
de marmură de la mormântul lui Imran. Se mișcase ca o busolă 

magnetică, aliniindu-se de una singură de-a lungul unei axe. 

De sus se auzi un alt bubuit. 

Omaha păşi în faţă. 

— Oricum, dacă tot s-a deschis, hai s-o folosim. 

Cum drugul fusese scos, apucă de mâner şi trase. Balamalele 
unse se învârtiră cu uşurinţă. Uşa dădea spre o scară întunecată, 
săpată în piatră, care cobora în jos. 

După ce închise şi blocă uşa, Omaha le lumină calea cu 
lanterna, având-o pe Safia alături. Restul grupului îi urmă 
îndeaproape. 

Pasajul era săpat drept, dar abrupt. Ducea în jos încă treizeci 
de metri şi se termina într-o cavernă de patru ori mai mare decât 
prima. Şi aici încăperea avea un bazin, întunecos şi sticlos. Aerul 
mirosea ciudat. În mod sigur a umezeală şi igrasie, însă se mai 
simţea şi o dâră de ozon, acel miros ce însoţeşte o furtună cu 
tunete şi fulgere. 

Insă nimic din toate astea nu-i reţinu atenţia Safiei mai mult 
de un moment. 

La câţiva paşi mai încolo, un chei din piatră se întindea în apă. 
La capătul cheiului plutea un minunat dhow din lemn, o barcă 
arabă cu vele, lungă de nouă metri. Bordurile sale sclipeau de la 
uleiul cu care era tratat lemnul, strălucind puternic în lumina 
lanternelor. Catargele şi balustradele erau decorate cu poleială 
de aur. Velele, nefolositoare aici, dar totuşi prezente, erau 
împăturite şi legate la poziţie. 

Se auzeau murmure de uimire şi înfiorare, pe măsură ce 
membrii grupului se adunau lângă ambarcaţiune. 

In stânga, se întindea un tunel plin cu apă, care dispărea în 
întuneric. 

La prova dhow-ului se înălța silueta unei femei, cu pieptul gol, 
cu braţele încrucişate virtuos peste sâni, cu faţa îndreptată spre 
tunelul inundat cu apă. 

Chiar şi de aici Safia recunoscu chipul. Regina din Saba. 

— E din fier, spuse Omaha lângă ea, observând încotro se uita. 

Fixă fasciculul luminos al lanternei pe galionul ambarcaţiunii. 
Statuia era sculptată în întregime în fier. Se apropie de chei. 

— Se pare că o să navigăm din nou. 


12.32 P.M. 


432 


La baza prăpastiei, Cassandra se uită fix la corpul mutilat de 
jos. Nu ştia ce să simtă. Regret, mânie, o urmă de teamă. N-avea 
timp să rezolve dilema asta. In schimb se gândi cum să 
folosească asta în avantajul ei. 

— Căraţi-l până sus şi băgaţi-l într-un sac de plastic. 

Doi membri ai comandoului îşi luară fostul şef pe sus, 
scoţându-l dintre resturile autotractorului distrus. Alţii se 
cocoţară şi coborâră prin trapa din spate, salvând ce mai 
reuşiseră să găsească, amplasând încărcăturile de explozibil 
pentru a pulveriza grămada de fiare a vehiculului contorsionat. 
Alţi bărbaţi trăgeau şi eliberau rămăşiţele din cale, folosindu-se 
de carturile speciale de deşert. 

Alţi doi membri ai comandoului derulau un fir lung printr-o 
gaură din rămăşiţele mastodontului. 

Totul era în regulă. 

__ Cassandra se întoarse spre motocicleta de nisip şi o încăleca. 
Işi trase pe faţă şi-şi fixă eşarfa şi ochelarii, după care o porni 
spre partea de sus a gropii. Urmau să mai treacă alte 
cincisprezece minute până când aveau să fie montate şi 
încărcăturile explozive. Urcă în viteză pe potecă şi ieşi din 
craterul uriaş. 

In timp ce trecea de marginea gropii, forţa furtunii de nisip o 
lovi în plin, făcând-o să se învârtă în loc. La dracu’, deja devenise 
mult mai puternică. Se chinui să-şi recapete tracţiunea roţilor, iar 
după ce reuşi, plecă în trombă spre punctul de comandă, aflat 
într-una dintre clădirile de cărămidă care mai rămăseseră în 
picioare. Camioanele parcate în cerc o înconjurau. 

Frână şi derapă până când se opri, sprijini motocicleta de zid şi 
sări într-un picior. Se îndreptă spre uşă şi intră înăuntru. 

Răniţii erau întinşi pe pături şi pe paturile de campanie. Mulţi 
fuseseră răniţi în timpul schimbului de focuri cu strania echipă a 
lui Painter. Auzise rapoartele despre măiestria femeilor în 
domeniul tehnicilor de luptă. Despre modul cum apăreau din 
neant şi dispăreau la fel de uşor. Nu se putuse estima numărul 
lor. 

Insă acum dispăruseră toate. Acolo jos, în gaură. 

Cassandra se îndreptă spre unul dintre paturi. Un medic se 
ocupa de un bărbat inconştient, bandajându-i o ultimă sutură în 
zigzag făcută la o rană de pe obraz. Medicul nu putea să facă 
nimic cu privire la cucuiul mare de deasupra frunţii. 

Painter putea să aibă nouă vieţi precum o pisică, însă de astă 
dată nu mai aterizase în picioare. Se lovise serios la cap. Singurul 

motiv pentru care trăia era nisipul moale dispus de-a lungul 
marginii interioare a gropii imense, care-i atenuase căderea. 

După privirile obosite şi pline de ură aruncate de oamenii lui, 
aceştia nu erau prea bucuroşi de norocul lui Painter. Aflaseră cu 
toţii de sfârşitul sângeros al lui John Kane. 

Cassandra se opri la piciorul patului. 

— Cum se simte? 

— A suferit o comoţie uşoară. Pupilele sunt în regulă şi sunt 
sensibile la lumină. Nemernicul n-a suferit decât un şoc şi acum 
e inconştient. 

— Atunci trezeşte-l. Dă-i săruri mirositoare. 

Medicul oftă, însă se supuse. Avea şi alţi oameni, propriii 
oameni, de care să se ocupe. Insă Cassandra încă era la 
comandă. lar ea mai avea nevoie de Painter. 


12.42 A.M. 


— Deci ce facem, întrebă Omaha. Vâslim, ieşim în larg şi ne 
croim pur şi simplu drum prin apă? _. 

De la prova bărcii, se uită în spate. Intregul grup se îmbarcase 
la bordul neobişnuitului ahow. Barak se aplecase deasupra 
echei!” cârmei. Clay îngenunchease şi răzuia o bucată din foiţa 
de aur. Danny şi Coral păreau că studiază structura cârmei, 
aplecându-se peste oglinda bărcii şi uitându-se în jos. Femeile 
clanului Rahim se răspândiseră peste tot în ambarcaţiune, 
examinând detaliile. 

Dhow-ul era şi mai impresionant când îl vedeai de aproape. 
Pojghiţa de aur împodobea majoritatea suprafeţelor. Mânerele 
erau decorate cu perle uriaşe. Catargele erau din argint masiv. 
Până şi parâmele aveau fire de aur împletite printre ele. 
Ambarcaţiunea reprezenta şalupa regală. 

Insă pe cât era de frumoasă, pe-atât era de inutilă, neputând 
să fie folosită ca barcă dotată cu vele. Asta dacă nu cumva avea 
să bată un vânt puternic, aşa, din senin. 

In spatele lui Omaha, Kara şi Safia stăteau tot la prova, 
încadrând bustul de fier al Reginei din Saba. Hodja se sprijinea în 
baston. 

— Aşa, nu te sfii, atinge-o, o îndemnă Kara pe Safia. 


15 Bară fixata pe axul sau pe pana cârmei unei ambarcaţiuni sau a 
unei nave mici, servind la manevrarea acestora. (n. tr.). 

Hodja îi recomandase acelaşi lucru. 

Safia îşi ţinea mâna teafără încrucişată pe sub eşarfa care-i 
susţinea braţul rănit. Pe faţă i se citea îngrijorarea. 

— Nu ştim ce-o să se întâmple. 

In ochii ei, Omaha văzu strălucirea flăcărilor din momentul 
erupției din camera trilitonului. Safia îşi aruncă privirea spre noul 
echipaj al dhow-ului. Se temea să-i pună pe ceilalţi în pericol, mai 
ales cu bună ştiinţă. y 

Omaha veni lângă ea. li puse o mână pe umăr. 

— Saff, Cassandra e pe cale să coboare aici, cu armele 
zăngănind. Eu, unul, aş prefera să-mi încerc norocul cu doamna 
asta de fier decât cu nemernica aia cu inimă de oțel. 

Safia oftă. El simți cum ea se înmoaie sub palma lui. 

— Nu mişca, îi şopti ea. 

Se apleca în faţă şi atinse umărul statuii de fier, exact aşa cum 
Omaha o atingea pe ea. In momentul în care atinse fierul cu 
palma, Omaha simţi o uşoară furnicătură şi un fior electric îi 
străbătu tot corpul. Safia părea că nu are nici pe naiba. 

Nu se întâmplă absolut nimic. 

— Nu cred că eu sunt cea care să... 

— Nu, spuse Omaha, întrerupând-o. Ţine-te bine. 

Simţi un tremurat uşor sub picioare, ca şi cum apa de sub 
barcă începuse dintr-odată să fiarbă. Foarte încet, aproape 
imperceptibil, barca începu să se mişte înainte. 

El se întoarse. 

— Desfaceţi legăturile, strigă el către ceilalţi. 

Femeile clanului Rahim se mişcară cu rapiditate, desfăcând 
parâmele şi celelalte legături. 

— Ce se întâmplă? întrebă Safia, rămânând cu mâna în 
contact cu fierul. 

— Barak, ai apucat echea cârmei? 

Lângă pupa, acesta îi făcu semn că da. 

Coral şi Danny se grăbiră să ajungă în prova. Femeia căra o 
geantă mare. 

Viteza bărcii crescu uşor. Barak cârmi spre gura deschisă a 
tunelului inundat. Omaha îşi ridică lanterna şi o aprinse. 
Fasciculul de lumină se pierdu în întuneric. 

Cât de lung era tunelul? Şi unde ducea? 

Nu exista decât o să singură modalitate să afle răspunsul. 

Safia tremura sub palma lui. El se apropie mai mult, corpul lui 
aproape lipindu-se de al ei. Ea nu obiectă, lăsându-se uşor pe 
spate. Omaha putea să-i citească gândurile. Barca nu sărise în 

aer. lar ei toţi erau bine. 

Coral şi Danny erau din nou aplecaţi peste bordaj, cu 
lanternele strălucind cu putere. 

— Simţi mirosul de ozon? îl întrebă ea pe fratele lui Omaha. 

— ihî. 

— Uite cum ies aburi din apă acolo unde intră în contact cu 
fierul. 

Curiozitatea atrase privirile tuturor celor din barcă. 

— Ce faceţi voi doi acolo? întrebă Omaha. 

Danny se trase înapoi în barcă, roşu la faţă. 

— Muncă de cercetare. 

Omaha îşi dădu ochii peste cap. Frate-său fusese dintotdeauna 
un împătimit al ştiinţei. 

Coral se ridică şi ea, îndreptându-şi corpul. 

— Există un fel de reacţie catalitică produsă în apă. Cred c-a 
fost declanşată de fecioara de fier. Astfel s-a generat o forţă de 
propulsie. 

Se aplecă din nou peste balustradă. 

— Vreau să testez apa asta. 

Danny dădu din cap, asemenea unui căţeluş care se gudură. 

— O să aduc o găleată. i 

Omaha îi lăsă să-şi continue proiectul ştiinţific. In momentul de 
faţă, nu-i păsa decât de locul în care mergeau. Văzu cum Kara se 
uita la el... nu, la e/ şi Safia. 

Observând că bărbatul îşi dăduse seama că se uita le ei, Kara 
îşi întoarse privirea, spre tunelul întunecat. 

Omaha observă că şi hodja făcea acelaşi lucru. 

— Ştii încotro ne duce tunelul ăsta? o întrebă el pe bătrână. 

Ea ridică din umeri. 

— Spre adevărata inimă a Ubarului. 

Tăcerea  învălui întreaga ambarcaţiune pe măsură ce 
continuau să meargă prin tunelul lung şi întunecat. Omaha se 
uită în sus, pe jumătate aşteptându-se să vadă cerul nopţii. Insă 
nici o şansă. 

Aici navigau la câţiva zeci de metri buni sub nisipurile de 
afară. 


12.45 P.M. 


Painter se trezi, tresărind, gâfâind, înecându-se, cu ochii 

arzându-i. 

încercă să se ridice în fund, însă fu împins cu forţă pe spate. 
Capul îi ţiuia ca şi cum i-ar fi zăngănit un clopot la căpătai. 
Lumina era usturătoare ca nişte ace de gheaţă. Camera se 
cutremură. Se rostogoli într-o parte şi vomită peste marginea 
patului. Stomacul i se contractă iar şi iar. 

— Văd că te-ai trezit. N 

Vocea îi îngheță durerea febrilă din corp. In ciuda strălucim 
dureroase a luminilor puternice, se uită la femeia de lângă 
piciorul patului său. 

— Cassandra. 

Era îmbrăcată într-o uniformă de culoarea nisipului, având un 
poncho lung până la genunchi, prins în jurul taliei. Pe spate îi 
atârna o pălărie prinsă cu un şnur, iar în jurul gâtului avea o 
eşarfa. Pielea îi lucea în lumină, iar ochii îi străluceau şi mai tare. 

El se chinui să rămână ridicat în capul oaselor. Doi bărbaţi îl 
ţineau strâns de umeri. 

Cassandra le făcu semn să-i dea drumul. 

Painter se ridică uşor în fund. Armele acestora erau îndreptate 
spre el. 

— Trebuie să stăm de vorbă. 

Cassandra se lăsă în jos pe un genunchi. 

— Mica ta scamatorie m-a cost majoritatea echipamentelor 
electronice. Cu toate astea, am reuşit să salvăm câteva lucruri, 
printre care şi laptopul meu. 

Şi-i făcu semn spre computerul aşezat pe un scaun pliabil. 

Pe ecranul acestuia se vedea o hartă a regiunii printr-un satelit 
SeaWiFS, o transmisiune în direct a furtunii de nisip. 

Painter se uită cu atenţie la datele meteorologice de pe ecran. 
Sistemul de presiune ridicată de pe coasta Mării Arabiei trecuse 
într-un final peste munţi. Era pe cale să se confrunte cu furtuna 
de nisip în următoarele două ore. O megafurtună formata din apa 
mării şi nisip. 

Insă nimic din toate astea nu mai conta acum. 

— N-ai nici o şansă să scoţi ceva de la mine, bombăni el. 

— Nu-mi amintesc să te fi întrebat ceva. 

El rânji spre ea. Până şi asta îl duru. 

Ea se întoarse spre laptop şi apăsă câteva taste. Pe ecran 
apăru imaginea detaliată a zonei: oraşul, ruinele, deşertul. Era 
monocromă, cu excepţia unui cerculeţ albăstrui, ce pulsa uşor, 
având un diametru de jumătate de centimetru. Sub el, 
coordonatele de-a lungul axelor X, Y şi Z se modificau întruna. O 

transmisiune în direct. El ştia ce avea în faţa ochilor. Era un 
semnal de la un microtransmiţător, un sistem proiectat chiar de 
el. 

— Ce-ai făcut? 

— | l-am implantat lui dr. Al-Maaz. Nu ne puteam permite să-i 
pierdem urma. 

— Transmisiunea... de sub pământ... 

li venea foarte greu să-şi mişte limba împleticită. 

— Am găsit o gaură suficient de mare în mormanul de fier al 
autotractorului cât să coborâm o antenă filară prin ea. Se pare că 
după ce-am desfăşurat destul fir, am fost în măsură să-i 
recepţionăm din nou semnalul. Probabil că acolo jos este o 
acustică bunicică. Am mai coborât şi nişte transmiţătoare de 
amplificare. Putem să-i dăm de urmă oriunde s-ar afla. 

— De ce-mi spui toate astea? 

Cassandra se întoarse înspre el, apropiindu-se de pat. Ţinea 
un mic transmiţător în mână. 

— Ca să te informez asupra unei mici modificări care a fost 
adusă dispozitivului tău. Se pare că folosind o baterie mai mare 
poţi să produci aprinderea unei pastile de C4. Pot să-ţi arăt pe 
schemă. 

Painter îngheţă. 

— Cassandra, ce-ai făcut? 

Prin faţa ochilor îi trecu imaginea feţei Safiei, zâmbetul ei. 

— E suficient explozibil C4 cât să distrugi şira spinării unui om. 

— Doar n-ai... 

Ea îşi ridică o sprânceană, un gest cu care obişnuia să-l excite, 
să-i sporească bătăile inimii. Acum îl îngrozea. 

Painter strânse cearşaful cu ambele mâini. 

— O să-ţi spun tot ce vrei să ştii. 

— Cât de cooperant eşti! Insă încă o dată, Painter, nu-mi 
amintesc să te fi întrebat ceva. Ridică transmiţătorul şi-şi aruncă 
privirea spre ecran. A venit momentul să te pedepsesc pentru 
mica te scamatorie de azi. 

Şi apăsă pe buton... 

— Nu! 

Ţipătul lui se pierdu pe fundalul unei explozii monstruoase. 
Simţi asta de parcă îi detonase propria inimă. li trebui puţin timp 
ca să înţeleagă ce se petrecea. 

Cassandra zâmbi spre el, extrem de satisfăcută. 

Brusc izbucniră nişte râsete aspre, fără prea mare veselie, din 
partea bărbaţilor din încăpere. 

Ea îşi ridică dispozitivul în sus. 

— Îmi pare rău, bănuiesc că transmiţătorul ăsta n-a fost cel 
potrivit. Cu ăsta am detonat încărcătura explozivă plasată în 
rămăşiţele autotractorului. Experții genişti mi-au promis că 
explozibilul o să creeze o cale de acces către tunel. Tot ce mai 
trebuie acum e să facem puţină curăţenie, să degajăm resturile. 
Ne punem în mişcare peste jumătate de oră. 

Pe Painter încă îl durea inima care-i bătea nebuneşte. 

Cassandra mai scoase la iveală şi un al doilea transmiţător. 

— Acesta e cel real. Conectat la transmiţătorul Safiei. Să-l 
încercăm şi p-ăsta? 

Painter pur şi simplu îşi lăsă capul în jos. Era clar că avea s-o 
facă. Ubarul era deschis. Cassandra nu mai avea nevoie de 
cunoştinţele de specialitate ale Safiei. 

Cassandra se apropie şi mai mult de el. 

— Acum că ţi-am captat întreaga atenţie, poate o să putem 
purta o mică discuţie. 


1.52 A.M. 


Safia se relaxa cu o mână pe bustul de fier, sprijinindu-se cu 
şoldul de balustrada ambarcaţiunii. Cum de putea să fie atât de 
îngrozita şi în acelaşi timp atât de obosită? Trecuse o jumătate 
de oră de când auziseră explozia venind din direcţia rampei 
spiralate. 

— Probabil e Cassandra care încearcă să-şi facă loc, spusese 
Omaha atunci. 

Până în momentul acela, barca lor mersese destul de departe 
în josul tunelului. Cu toate astea, starea de stres şi tensiunea 
crescuseră. Mai multe lanterne fuseseră îndreptate în spate. Nu 
venea nimeni. Safia nu putea decât să-şi imagineze frustrarea 
Cassandrei din momentul în care avea să descopere că ei 
dispăruseră, iar ea n-o să aibă în faţă decât un tunel inundat. 

Aveau ceva de înotat în cazul în care Cassandra şi echipa ei 
încercau să-i urmărească. Deşi dhow-ul înainta cu o viteză puţin 
mai mare decât cea a unui mers grăbit, mergeau deja cu barca 
de mai bine de o oră. Sigur se aflau la cel puţin zece sau 
unsprezece kilometri distanţă, reuşind să se îndepărteze de 
pericol destul de încet, dar într-un mod egal. 

Cu fiecare moment care se scurgea, se mai relaxau câte puţin. 

Şi cine ar fi putut să spună dacă totuşi Cassandra reuşise să 
curețe ceea ce bloca partea de sus a rampei? 

Cu toate astea, Safia nu putea să scape de o altă temere, una 
mai apropiată de inima ei. Painter. 

Care fusese soarta lui? Era mort, capturat, dispărut în furtuna 
de nisip? Nici una dintre variantele astea nu părea mai 
promițătoare. 

In spatele Safiei, câteva dintre femeile clanului Rahim cântau 
încet, cu tristeţe, jelindu-şi morţii. Din nou în aramaică. Inima 
Safiei reacţiona pe măsură, mâhnită. 

Lu'lu se agită, văzând încotro îşi îndreptase ea atenţia. 

— Limba noastră veche, limba ultimei regine, e acum o limbă 
moartă, dar pe care încă o mai vorbim între noi. 

Safia ascultă, transpusă în alte vremuri, în apropiere, Kara şi 
Omaha şedeau pe băncuţele de lemn, cu capetele plecate, 
aţipiţi. Barak stătea lângă echea cârmei, menţinând barca pe 
cursul drumului, pe măsură ce tunelul şerpuia în nişte curbe 
leneşe. Probabil că pasajul făcuse cândva parte dintr-un sistem 
subteran de râuri. 

La câţiva paşi mai încolo, Coral stătea jos cu picioarele 
încrucişate, aplecată peste o serie de echipamente, alimentate 
de la baterii. Faţa îi era luminată de la strălucirea ecranelor 
aparatelor. Danny o ajuta, îngenuncheat lângă ea, cu chipul 
aproape de faţa ei. 

Dincolo de ei, ochii Safiei îl descoperiră pe ultimul membru al 
grupului lor. 

Clay era aplecat peste balustrada din bordul tribord, uitându- 
se lung în faţă. Barak împărţise cu el o ţigară mai înainte, una 
dintre puţinele rămase în pachetul arabului. Clay arăta de parcă 
mai avea nevoie de încă una. 

El băgă de seamă că ea se uită la el şi veni să i se alăture. 

— Cum te descurci? întrebă ea. 

— Tot ceea ce pot să spun este că acum aş vrea să obţin o 
notă mai bună la doctorat. 

Zâmbetul lui era sincer, chiar dacă uşor ezitant. 

— Nu ştiu ce să zic, îl tachină ea. Intotdeauna e loc de mai 
bine. 

— Bine. Asta-i ultima oară când încasez o săgeată în spate 
pentru tine. Oftă scrutând întunericul din jur. E multă apă aici jos. 

Ea îşi aminti că avea rău de mare şi se gândi la o discuţie pe 
care o purtaseră lângă balustrada de pe Shabab Oman. Părea că 
trecuseră o mie de ani de atunci. 

Danny se întinse. 

— Discutam şi cu Coral despre asta. Despre volumul mare de 
apă de aici, de jos. Este mai multă decât poate fi atribuită 
precipitațiilor locale sau stratului de apă subteran propriu-zis. 

Omaha se mişcă, vorbind cu capul plecat. Nu dormise, doar se 
odihnea. 

— Deci care-i povestea, măi specialisto? 

Coral îi răspunse: 

— E generată de Pământ. 

Omaha îşi ridică brusc capul din pământ. 

— Ce spui? 

— Incă din anii 1950, se ştie că există mai multă apă în 
interiorul Pământului decât poate fi explicată de ciclul hidrologic 
de la suprafaţă datorat evaporării apei şi ploilor. Au existat multe 
cazuri de izvoare mari de apă dulce descoperite adânc în 
interiorul Pământului. Nişte surse de apă gigantice. 

Danny o întrerupse: 

— Coral... dr. Novak îmi spunea despre un izvor descoperit în 
timpul lucrărilor de excavații pentru construirea spitalului Harlem 
din New York. Acesta producea şapte mii de litri de apă pe minut. 
Au fost necesare tone întregi de beton pentru a obţine o presiune 
suficient de mare încât să astupe izvorul. 

— Şi-atunci de unde mama naibii vine toată apa asta? 

Danny făcu semn cu mâna spre Coral. 

— Tu ştii mai bine. 

Ea oftă, în mod clar deranjată de întrerupere. 

— Un inginer şi totodată geolog, Stephen Reiss, a avansat 
ideea că o asemenea apă nouă se formează în mod regulat în 
Pământ prin combinarea fundamentală a hidrogenului şi 
oxigenului, generate din magmă. Astfel, un kilometru cub de 
granit, supus unor presiuni şi temperaturi adecvate, are 
capacitatea de a produce treizeci de miliarde de litri de apă. lar 
asemenea rezervoare de ape magmatice sau generate de 
Pământ sunt abundente sub scoarţa terestră, interconectate într- 
un sistem de apă vast, ce încercuieşte întregul glob. 

— Chiar şi sub deşertul Arabiei? întrebă Omaha, pe jumătate 
în zeflemea. 

— În mod sigur. Până în 1985 când a murit, Reiss a înregistrat 
peste cincizeci de ani de succese, descoperind apă în locuri în 
care alţi geologi preziceau în mod categoric că era imposibil să 
se găsească. Inclusiv Fântânile Eilat din Israel care continuă să 
producă suficientă apă pentru un oraş de sute de mii de locuitori. 

A făcut acelaşi lucru şi în Arabia Saudită şi Egipt. 

— Aşadar, tu crezi că toată apa asta de aici ar putea să facă 
parte din acest sistem? 

— Probabil că da. 

Coral deschise uşiţa unuia dintre aparatele sale. Safia băgă de 
seamă valul mic de ceaţă care se ridică din acesta. Era o 
minicameră frigorifică, ceva ca un răcitor. Scoase de acolo cu 
penseta o eprubetă. Se răsuci. Indiferent ce văzuse acolo o 
făcuse să se încrunte. 

— Care-i problema? întrebă Danny, văzându-i reacţia. 

— E ceva în neregulă cu apa asta. 

— Ce vrei să spui? 

Ea ridică eprubetă. 

— Am încercat s-o îngheţ. 

— Şi? 

Ridica şi mai sus eprubeta din plastic. 

— In răcitorul cu nitrogen, am coborât temperatura apei până 
la minus treizeci de grade Celsius. Şi tot n-a îngheţat. 

— Ce? întreba Omaha aplecându-se şi mai tare. 

— N-are nici un sens. Intr-un congelator, apa eliberează 
energie din cauza frigului şi se transformă din lichid în solid. Ei 
bine, chestia asta continua să emane energie şi nici gând să se 
solidifice. E ca şi cum ar avea o cantitate infinita de energie 
înmagazinată în ea. A 

Safia se uita peste balustrada ambarcaţiunii. Incă se mai 
simţea mirosul de ozon. Işi aminti de aburul uşor produs de apă 
în jurul fierului. 

— Mai ai scanerul cu raze X printre echipamentele tale? 

Coral dădu aprobator din cap, cu ochii lărgiţi de uimire. 

— Bineînţeles că-l am. 

Femeia fizician conecta bagheta la unitatea de bază. O trecu 
pe deasupra eprubetei. Ochii ei spuseră totul înainte să deschidă 
gura: 

— Anihilarea antimateriei. 

Se ridică brusc în picioare şi ţinu tija întinsă peste balustrada, 
mişcându-se de la jumătatea ambarcaţiunii spre locul unde se 
afla Safia, la prova. 

— Semnalul e din ce în ce mai puternic cu fiecare mişcare 
înainte. 

— Ce înseamnă asta? întrebă Omaha. 

— Magnetismul din fier a declanşat un fel de anihilare a 
antimateriei. 

— Antimaterie? Unde? 

Coral se uita peste tot în jur. 

— Inaintam prin ea. 

Asta-i imposibil. Antimateria se autoanihilează la orice contact 
cu materia. Nu poate fi în apă. S-ar fi anihilat la întâlnirea cu 
moleculele de apă cu mult timp în urmă. 

— Ai dreptate, spuse Coral. Insă nu pot să ignor ceea ce citesc 
aici pe aparat. Intr-un fel sau altul, apa este îmbogăţită cu 
antimaterie. 

— Şi asta duce la propulsia bărcii? întrebă Safia. 

— Probabil că da. Nu ştiu cum, dar fierul magnetizat activează 
anihilarea localizata a antimateriei din apă, transformându-şi 
energia într-o forţă motrice, care ne împinge pe noi. 

— Şi cum rămâne cu perspectiva îngrijorătoare că se va 
destabiliza cu totul? întrebă Omaha. 

Safia se crispa. Işi aminti de explicaţia lui Painter privind 
modul în care radiaţia provenită din descompunerea izotopilor de 
uraniu ar fi putut să declanşeze explozia de la muzeu. In faţa 
ochilor îi reveni imaginea oaselor fumegânde ale paznicului. 

Coral se uită fix la scanerul ei. 

— N-am nici o indicație de radiaţii alfa sau beta, însă nu pot să 
spun nimic sigur. 

Fiziciană se întoarse la micul ei laborator mobil. 

— Trebuie să mai studiez pe tema asta. 

Hodja vorbi pentru prima dată. Ignorase toată agitația şi pur şi 
simplu se uitase în faţă. 

— Tunelul se termină. 

Toate privirile se întoarseră. Până şi Coral se ridică din nou în 
picioare. 

In faţă, un licăr uşor de lumină dansa în faţa ochilor, crescând 
şi scăzând în intensitate. Lumina era suficient de puternică meat 
să-ţi dai seama că tunelul se termina la zece metri în faţă. 
Continuară să înainteze. Pe ultimul metru rămas de parcurs, 
tavanul deveni la fel de zimţat precum gura căscată a unui 
rechin. 

Nimeni nu spuse nimic. 

Barca ieşi din tunel şi intră într-o cameră subterană imensă. 

— Doamne Sfinte! spuse Omaha ca într-o incantaţie. 

Cassandra ţinea strâns la urechea stângă receptorul 
telefonului prin satelit, iar pe cea dreaptă o acoperise ca să 
atenueze urletul furtunii. Era la primul etaj al clădirii din 
cărămida în care-şi aveau punctul de comandă. Furtuna sufla 
cenuşa rămasă în urma bombardării oraşului. Nisipul bătea cu 
putere în geamurile acoperite. 

In timp ce asculta, se plimba de colo-colo. Vocea, modificată 
pe cale digitală, făcea ca ascultarea să fie şi mai dificilă. 
Conducerea Ghildei insista să-şi păstreze anonimatul. 

— Liderule gri, continuă Pastorul, să ceri un asemenea 
tratament special pe o astfel de furtună riscă să deconspire 
operaţiunea noastră din deşert. Ca să nu mai spun de întreaga 
Ghildă. 

— Ştiu că poate părea o exagerare, Pastore, însă ne-am găsit 
ţinta. Suntem la câţiva paşi de a obţine victoria finală. Putem să 
ieşim din Shisur chiar înainte ca furtuna să ia sfârşit. Asta doar 
dacă primim întăririle astea de la Thumrait. 

— Şi ce asigurare poţi să-mi dai că o să ai parte de succes? 

— Imi pun propria mea viaţă la bătaie. 

— Liderule gri, viaţa ta a fost întotdeauna pusă la bătaie. 
Comanda Ghildei a analizat deja ultimele tale eşecuri. Dacă ne 
mai dezamăgeşti şi pe viitor, o să trebuiască să ne gândim la 
modul cel mai serios dacă vom mai avea vreodată nevoie de 
tine. 

„Nenorocitule, îl înjură Cassandra în gând. Se ascunde după 
numele lui de cod, stând în spatele unui blestemat de birou şi tot 
el are tupeul să-mi pună la îndoială competenţa.” 

Insă Cassandra ştia o modalitate prin care să depăşească 
acest moment critic. Şi trebuia să-i dea ceva credit şi lui Painter 
pentru asta. 

— Pastore, sunt sigură de victoria de aici, însă de asemenea 
va cer asta şi fiindcă aş vrea să-mi reabilitez numele. Liderul 
echipei mele mi-a fost desemnat. N-a fost alegerea mea. John 
Kane m-a subminat şi m-a împiedicat permanent să-mi exercit 
actul de comandă. Ezitările sale au fost cele care au dus şi la 
aceasta întârziere şi la propria sa moarte. Pe de altă parte, am 
reuşit să-l înving şi să-l capturez pe sabotor. Un membru-cheie al 
Sigma Force din cadrul DARPA. 

— Ai pus mâna pe Painter Crowe? 

Cassandra se încruntă la familiaritatea din spatele acestui ton. 

— Da, Pastore. 

— Foarte bine, Liderule gri. La urma urmei nu mi-am pus 
degeaba nădejdea în tine. O să primeşti provizii şi întăriri patru 
autotractoare blindate conduse de personal operativ al Ghildei 
sunt deja pe drum, după cum am vorbit. 

Cassandra îşi muşcă limba. Deci toată intimidarea asta nu 
fusese decât de faţadă. 

— Va mulţumesc, domnule, reuşi ea să spună forţat, însă 
efortul ei fu în zadar. 

Pastorul închisese deja. Lăsă receptorul jos, însă continuă sa 
mai facă încă două tururi ale camerei, respirând adânc. 

Fusese atât de sigură de victorie atunci când înlăturase 
rămăşiţele autotractorului din gaura pe care acesta o astupase. 

Se bucurase să-l chinuiască pe Painter, frângându-i voinţa şi 
făcându-le să vorbească. Acum ştia că toţi ceilalţi nu reprezentau 
o ameninţare reală. Câţiva luptători experimentați, însă şi mulţi 
civili, copii şi femei bătrâne. 

După ce rămăşiţele mastodontului fuseseră îndepărtate, 
Cassandra se dusese ea însăşi în jos prin culoarul de acces, iar 
când se pregătea să-şi savureze victoria, nu descoperi decât râul 
subteran. Acolo era un chei din piatră, aşa că ceilalţi trebuie să fi 
găsit vreo ambarcaţiune cu vâsle cu care să fugă. 

Fusese nevoită să apeleze din nou la planuri alternative. 

Trebuise să ceară ajutor de la Pastor, însă, în ciuda frustrării 
sale, discuţia telefonică n-ar fi putut să meargă mai bine de-atat. 
Işi găsise un ţap ispăşitor pentru ultimele eşecuri şi în curând 
avea să aibă tot ce-i trebuia ca să-şi asigure victoria sub nisip. 

Mai calmă acum, Cassandra se îndreptă spre scări. Avea să se 
ocupe de ultimele pregătiri. Cobori treptele de lemn şi intră în 
spitalul organizat temporar acolo. Se îndreptă spre medicul care 
se ocupa de răniţi şi-i făcu semn din cap. 

— O să ai toate proviziile de care ai nevoie. Camioanele vin 
încoace în două ore. 

Medicul părea uşurat. Ceilalţi bărbaţi o auziră şi o aclamară 
gălăgioşi. Ea îşi aruncă privirea spre Painter, pe jumătate sedat, 
ameţit în pat. Işi lăsase laptopul chiar lângă capul lui. Lumina 
albăstruie de la transmiţătorul Safiei strălucea pe ecran. 

Un avertisment permanent. 

Cassandra avea detonatorul în buzunar, ca o măsură 
suplimentară pentru un comportament bun şi o cooperare pe 
măsură din partea lui. N 

Se uită la ceasul de la mână. In curând avea să se termine 
totul. 

2.06 P.M. 


Kara stătea la prova, lângă Safia. O ţinea de mâna liberă, în 
timp ce Safia propulsa cine ştie cum dhow-ul prin atingerea sa. O 
făcuseră şi pe-asta, găsiseră ceea ce tatăl ei căutase atâta amar 
de vreme. 

Ubarul. 

Dhow-ul înainta prin apă ieşind din tunel într-o cavernă 
imensă, având un tavan arcuit echivalent cu înălţimea unei 
clădiri de treizeci de etaje, cu o întindere de peste un kilometru 
şi jumătate. Un lac masiv umplea caverna până la o adâncime 
necunoscută. 

Pe măsură ce înaintau prin lacul subteran, lanternele erau 
îndreptate în toate direcţiile, ţâşnind ca nişte ţepuşe luminoase 
dinspre dhow. Insă lumina suplimentara nu era necesară. De-a 
lungul tavanului, numeroase scânteieri de electricitate, de 
culoarea cobaltului, se arcuiau în nişte forme zigzagate, în timp 
ce norii gazoşi se învolburau cu un fel de văpăi interioare, cu 
margini nedefinite, fantomatice, ce se retrăgeau ca la reflux, 
după care se revărsau din nou ca la flux. 

Incărcătură statică pură captată aici în adâncuri. Posibil atrasă 
în jos de la furtuna de la suprafaţă. Insă imaginea incandescentă 
era pentru toţi cea mai mare sursă de uimire. Strălucirea ei era 
reflectată orbitor pe fiecare suprafaţă în parte: cea a lacului, a 
tavanului, a pereţilor. 

— Totul e din sticlă, spuse Safia, uitându-se în sus şi în jurul ei. 

Întreaga cavernă era o bulă gigantică de sticlă îngropată sub 
nisipuri. Văzu până şi nişte stalactite de sticlă obişnuită care se 
prelingeau parcă de sus, din tavan. Arcuri albăstrui scânteiau în 
sus şi-n jos pe toată lungimea acestora, asemenea unor 
păianjeni electrici. 

— Sticlă reziduală, spuse Omaha. Nisip topit care s-a întărit. 
Asemenea rampei. 

— Ce-ar fi putut să ducă la formarea ei? întrebă Clay. 

Nimeni nu se hazarda să-şi dea cu părerea în timp ce dhow-ul 
îşi continuă drumul prin apă. 

Coral se uită înspre lac. 

— Toată apa asta de-aici.. 

— Trebuie să fie generată de Pământ, murmură Danny. Sau a 

fost cândva generată. 

Coral părea că nu-l aude. 

— Dacă-i toată îmbogăţită cu antimaterie... 

Aceasta posibilitate îi îngheţă pe toţi, reducându-i la tăcere. 
Pur şi simplu se uitau la jocul energiilor dezlănţuite de-a lungul 
tavanului, ce se reflectau în apele liniştite. 

Intr-un final, Safiei îi scăpă un icnet uşor. Mâna îi căzu de 
umărul bustului de fier ca să-şi acopere gura. 

— Safia, ce... 

După care văzu şi Kara. De partea cealaltă a lacului, din 
întuneric, apăru un mal: se înălța din apă şi se întindea în spate 
către peretele îndepărtat. Coloane de sticlă neagră se întindeau 
de la podea până la tavan, cu sutele, de toate mărimile. Coloane 
grandioase, spirale subţiri şi spirale nefiresc răsucite. 

— Cele o mie de coloane ale Ubarului, şopti Safia. 

Erau suficient de aproape încât şi alte detalii să apară de la 
sine, luminate de strălucirea reflectată de imensul ecran electric 
din tavan. Din întuneric apăru un oraş, scânteind, strălucind, 
pâlpâind. 

— Totul e din sticlă, murmură Clay. 

Oraşul miraculos se înălța dincolo de mal, întinzându-se în sus 
până la peretele din spate, răzleţ printre coloane. li amintea 
Karei de oraşele de pe litoral de pe coasta Amalfi, care semănau 
cu nişte cuburi de jucărie răsturnate de un copil pe o coamă de 
deal. 

— Ubarul, spuse hodja, de lângă ea. 

Kara îşi aruncă privirea înapoi în momentul în care toate 
femeile clanului Rahim îngenuncheau pe punte. Se întorseseră 
acasă după două milenii. Plecase o singură regină, acum se 
întorceau treizeci. 

Dhow-ul se oprise după ce Safia îşi ridicase mâna, înaintând 
doar din inerție. 

Omaha se duse lângă Safia, cuprinzând-o cu unul din braţe. 

— Hai mai aproape. 

Ea atinse din nou umărul de fier. Barca porni din nou prin apă, 
îndreptându-se uşor spre străvechiul oraş pierdut. 

Barak strigă de lângă timonă: 

— Un alt chei! O să văd dacă pot să cârmesc într-acolo! Dhow- 
ul se îndreptă spre întinderea de piatră. 

Kara privi în jur. Fasciculele de lumină ale lanternelor măturau 
priveliştea de la distanţă, adăugând şi mai multă lumină. 
Detaliile deveneau şi mai clare. 

Casele, deşi aveau cu toate pereţi din sticlă, aveau ornamente 
de argint, aur, fildeş şi placi de ceramică. Un palat de lângă mal 
avea un mozaic care părea să fie făcut din smaralde şi rubine. O 
pupăză. Pasărea cu creastă reprezenta un element important în 
multe legende despre Regina din Saba. 

Erau cu toţii copleşiţi de privelişte. 

— Poţi să încetineşti! strigă Barak în momentul în care se 
apropiară de chei. 

Safia îşi lua mâna de pe statuia de fier. Viteza dhow-ului se 
reduse imediat. Barak acostă cu uşurinţă barca. 

— Daţi parâmele la mal, spuse el. 

Femeile clanului Rahim se ridicară din nou în picioare. Săriră 
pe cheiul din piatră de gresie şi legară parâmele de montanţii de 
argint care se asortau cu cei de pe dhow-ul regal. 

— Am ajuns acasă, spuse Lu'lu. 

Lacrimile îi năpădiră ochii. 

Kara o ajută pe bătrână să ajungă înapoi la mijlocul 
ambarcaţiunii astfel încât să poată să păşească de pe barcă pe 
chei. Odată ajunsă pe pământul solid, hodja îi făcu semn Safiei 
să vină la ea. 

— Tu ar trebui să ne conduci. Tu ne-ai redat Ubarul. 

Safia se codi, însă Kara o înghionti. 

— Fă-i o favoare bătrânei doamne. 

Trăgând cu putere aer în piept, Safia cobori de pe dhow şi 
conduse grupul spre malul de sticlă al Ubarului. Kara mărşăluia 
în spatele Safiei şi al lui Lu'lu. Acesta era momentul lor suprem. 
Omaha se retrase în spate, după graba de dinainte şi, în ciuda 
acestui fapt, continuă să scruteze cu privirea în stânga şi-n 
dreapta, încercând să vadă dincolo de umerii celor două femei. 

Ajunseră la mal, cu toate lanternele aprinse. 

Kara se uită în sus şi în jur. Din neatenţie, se ciocni de Safia. 

Atât ea, cât şi hodja se opriseră brusc. 

— Oh, Doamne... gemu Safia. 

Lu'lu căzu pur şi simplu în genunchi. 

Kara şi Omaha păşiră în faţă şi le încadrară. Amândoi văzură în 
acelaşi timp oroarea ce li se aşternea în faţa ochilor. Omaha 
tresări. Kara făcu un pas în spate. 

La câţiva metri în faţă, un schelet, un cadavru mumificat ieşea 
în relief din stradă. Jumătatea sa de jos era încă încastrată în 
sticla. Omaha îşi mută fasciculul lanternei de acolo, în sus pe 
stradă. Alte cadavre asemănătoare se ridicau în sus, pe jumătate 
îngropate în drum. Kara văzu o mână izolată, deshidratată 

complet, care ieşea în sus din sticlă, ca şi cum s-ar fi înecat într-o 
mare neagră. Părea a fi mâna unui copil. 

Fuseseră cu toţii înecaţi în sticlă. 

Omaha înaintă câţiva paşi pentru a se apropia mai mult, după 
care sări într-o parte. Işi îndreptă lanterna în jos acolo unde de- 
abia îşi pusese piciorul. Fasciculul luminos penetră sticla, scoțând 
la iveală o formă umană îngropată dedesubt, arsă până la os, 
chircită în sticla de sub picioarele lui. N 

Kara nu putea să mai clipească. Era ca şi în cazul tatălui ei. In 
cele din urmă, îşi acoperi faţa şi se întoarse într-o parte. 

Omaha vorbi din spatele ei: 

— Cred că tocmai am descoperit adevărata tragedie care a 
făcut-o pe ultima regină a Ubarului să plece de-aici, izolând locul, 
blestemându-l. 

Se duse înapoi la ele. 

— Asta nu e un oraş. E un mormânt. 

20 
BĂTĂLIA DE SUB NISIPURI 


4 DECEMBRIE, 3.13 P.M. 
SHISUR 


Painter se holbă în lungul salonului medical improvizat. 
Injecţia cu sedative continua să-i dea dureri de cap şi să-i 
menţină privirea împăienjenită, însă mai atenuat, exact cât să-i 
permită să gândească mai clar, mai limpede. Un fapt pe care îl 
tinu numai pentru el. 

O văzu pe Cassandra intrând în cameră, păşind hotărât, 
adăpostindu-se de furtună, nisipul năvălind înăuntru odată cu ea. 
Fu nevoie de încă un umăr care să împingă şi să închidă uşa 
trântind-o. 

Painter auzise suficient de mult înainte, încât să constate că 
încercarea ei de a îi ajunge pe ceilalţi din urmă întâmpinase ceva 
greutăţi. Insă n-avea detalii. Cu toate astea, din încrederea cu 
care păşea, din moralul destul de ridicat al celor de aici, era clar 
că nu fusese pe deplin învinsă. Ca întotdeauna, ea avea şi un 
plan de rezervă. 

Băgă de seamă privirea lui blegită şi confuză, se îndreptă spre 
el şi se lăsă cu putere pe un pat de alături. Paznicul lui personal, 
aflat în spatele său, luă poziţia drepţi. Şefa era aici. Ea scoase un 
pistol şi şi-l puse în poală. 

Oare ăsta era sfârşitul? 

Dădu cu coada ochiului de cerculeţul albastru de pe ecranul 
laptopului. Cel puţin Safia încă mai era în viaţă. Până în 
momentul de faţă deja se îndepărtase bine de Shisur, direct spre 
nord. Axa Z din sistemul ei de coordonate arăta că încă se mai 
afla la adâncime, sub pământ. La peste nouăzeci de metri. 

Cassandra îl concedie pe bodyguardul lui cu un semn al mâinii. 

— De ce nu te duci să fumezi o ţigară? O să am eu puţin grijă 
de prizonier. 

— Da, doamnă căpitan. Vă mulţumesc. 

Se îndepărta în grabă înainte ca ea să aibă timp să se 
răzgândească. 

Painter simţise urma de frică din vocea bărbatului. Putea să 
intuiască modul în care Cassandra comanda aici. Cu o mână de 
fier şi pe bază de intimidare. 

Cassandra se întinse. 

— Aşadar, Crowe... 

Painter îşi încleştă un pumn pe sub aşternuturi. Nu c-ar fi putut 
să facă poate ceva. Avea una din glezne prinsă cu cătuşe de 
piciorul patului. lar ea stătea exact la o distanţă la care să nu 
poată fi atinsă. 

— Ce vrei, Sanchez? Să mă necăjeşti? 

— Nu. Nu vreau decât să-ţi spun că se pare că le-ai atras 
interesul superiorilor mei. De fapt, prin capturarea ta s-ar părea 
că am reuşit să cresc în ochii celor de la comanda Ghildei. 

Painter se uită urât la ea. Nu venise să-i facă în necaz, ci să se 
laude. 

— Ghilda? Deci ei sunt cei în slujba cărora te-ai înregimentat. 

— Ce pot să spun? Salariul era bun. Ridică din umeri. Pachete 
salariale suplimentare. Care picau la ţanc pentru conturile de 
economii pentru pensie. Propria echipă a morţii. Ce putea să nu- 
ţi placă de aici! 

Painter sesizase amestecul de încredere şi fermitate din vocea 
ei. Nu suna a bine. In mod sigur avea un plan pregătit pentru a 
duce la bun sfârşit operaţiunea de aici. 

— De ce te-ai alăturat celor din Ghildă? întrebă el. 

Se uită în jos la el, aşa cum era legat de pat. Vocea ei devenea 
din ce în ce mai meditativă, dar într-un anume fel şi mai crudă. 

— Puterea adevărată nu poate fi găsită decât în cei dornici să 
încalce toate regulile şi să nu fie pedepsiţi pentru asta. Legile şi 
regulamentele nu fac nimic altceva decât să te îngrădească şi să 
te orbească. Ştiu cum e să simţi că n-ai nici un fel de putere. 

Se uită într-o parte, alunecând uşor în trecut. Painter simţi un 
val de mâhnire în spatele cuvintelor ei. Cu toate astea, vocea ei 
continua să se înăsprească: 

— În cele din urmă m-am eliberat, încălcând nişte limite pe 
care puţini le-ar fi încălcat. Dincolo de aceste limite, am găsit 
puterea. Şi n-o să dau niciodată înapoi... nici măcar pentru tine. 

Painter înţelese că era inutil să mai încerce s-o convingă de 
ceva. 

— Am încercat să te avertizez să dai înapoi, continuă 
Cassandra. l-ai enervat de prea multe ori pe cei din Ghildă, iar ei 
au tendinţa de a-şi plăti poliţele. Au căpătat un interes deosebit 
în ceea ce te priveşte. 

Painter auzise zvonuri despre Ghildă. O organizaţie structurata 
după modelul celulelor teroriste, o asociaţie cu o structură de 
conducere secreta. Opera la nivel internaţional, fără nici o 
afiliere naţională specifică, deşi se spunea că se ridicase din 
cenuşa fostei Uniuni Sovietice, o combinaţie de mafioţi ruşi şi 
foşti agenţi KGB. Insă de atunci încoace, Ghilda dispăruse peste 
toate graniţele, dizolvându-se asemenea arsenicului în ceai. Nu 
se mai ştia aproape nimic despre ei. Cu excepţia faptului că erau 
nemiloşi şi sângeroşi. Obiectivele lor erau simple: bani, putere, 
influenţă. Dacă ar fi putut să aibă acces la sursa de antimaterie, 
ar fi obţinut un avantaj de neegalat. Puteau să şantajeze 
naţiunile, să vândă mostre puterilor străine sau teroriştilor. 
Organizaţia ar fi fost de neoprit şi de neatins. 

O studie pe Cassandra. Cât de departe se întindea şi se 
ramifica Ghilda în structurile de la Washington? Işi aminti de e- 
mailul test pe care-l trimisese. Ştia cel puţin o persoană care era 
pe statul lor de plată. li veni în minte imaginea lui Sean 
McKnight. Fuseseră cu toţii traşi pe sfoară. Işi strânse pumnii. 

Ea se aplecă în faţă, sprijinindu-şi coatele pe genunchi. 

— Când o să se termine toate astea, o să te împachetez, o să- 
ţi pun o fundiţă şi o să te trimit celor de la comanda Ghildei. O 
să-ţi scoată creierul aşa cum fac crabii cu peştii morţi. 

Painter scutură din cap, însă nici măcar nu era sigur că nega 
cele spuse. 

— Le-am văzut eu însumi metodele de interogare, continuă 
Cassandra. O muncă destul de impresionantă. A fost odată un 
tip, un agent operativ al MI5, care a încercat să se infiltreze într-o 
celula a Ghindei din India. L-au tocat atât de mult pe individul 
ăsta, încât tot ceea ce a mai apucat să îngăimeze au fost câteva 
scâncete tânguitoare, asemenea chelălăielilor unui căţeluş bătut. 
Mai mult, până la ei nu mai văzusem un om scalpat, cu electrozi 
înfipţi în craniu. E o chestie fascinantă. Insă de ce-ţi spun toate 
astea? O să le simţi pe propria piele. 

Painter nu-şi imaginase niciodată profunzimea depravării şi 
şireteniei acestei femei. Cum de-i scăpase o asemenea revărsare 
de răutate pură? Cum reuşise aproape să-şi dăruiască inima 
acestei femei? Ştia deja răspunsul. La aşa tată, aşa fiu. Tatăl său 
se însurase cu o femeie care, în cele din urmă, avea să-l 
înjunghie de moarte. Cum de nu dibuise tatăl său un suflet 
criminal în femeia căreia îi dăruise inima, alături de care dormise 
în fiecare noapte, cu care făcuse un copil? Era oare o orbire 
genetică transmisă de la o generaţie la alta? 

Privirea îi fugi spre cerculeţul albăstrui de pe ecran. Safia. ÎI 
cuprinse un val de căldură. Nu era vorba de iubire, cel puţin nu 
încă, nu după un timp atât de scurt. Insă era un sentiment mai 
profund decât simplul respect şi prietenia. Se agăţă de 
posibilitatea asta, de acest potenţial din interiorul său. Existau 
femei bune, cu inimi la fel de pure ca şi propria lui inimă. lar el 
putea să le iubească. 

Se uită din nou lung la Cassandra. Furia parcă ţâşnea din el. 

Probabil că ea citise ceva pe faţa sa. Se aşteptase ca el să se 
declare învins, însă în loc de asta descoperise hotărâre şi mult 
calm. Confuzia strălucea în ochii ei şi în spatele acesteia Painter 
surprinse un licăr care ascundea ceva mult mai profund. 

Suferinţă. 

insă nu fu decât un licăr. 

Intr-o clipită, furia înlocui toate celelalte sentimente. 
Cassandra se ridică brusc, cu mâna pe pistol. El pur şi simplu se 
uită fix la ea. Lasă, să-l împuşte. Avea să fie mai bine decât să-l 
dea pe mâna superiorilor ei. 

Cassandra scoase un sunet, ceva între un râset şi un grohăit 
batjocoritor. g 

— O să te las pe mâna Pastorului. Insă s-ar putea să vin să 
privesc. 

— Pastorul? 

— E ultimul om pe care o să-l vezi vreodată la față. 

Painter simți teamă în cuvintele ei, când rostise această ultimă 
propoziţie. Vocea îi sunase exact ca a gardianului care plecase 
puţin mai înainte. Frica resimțita față de un superior, de cineva 
nemilos care conducea cu o mână de fier. Painter rămase 
complet nemişcat în patul său de campanie. 

Ultimele efecte provocate de sedative dispărură într-o clipită, 
ca acţionate de ceva interior. Pastorul. Inchise ochii ca protest 
împotriva acestei posibilităţi. In momentul acela, ştiu cu 
siguranţă cine conducea Ghilda, sau cel puţin cine direcţiona 
acţiunile Cassandrei. 

Era mai rău decât îşi imaginase. 


4.04 P.M. 


— Aceasta trebuie să fie palatul reginei, spuse Omaha. 
De partea opusă a unei curţi din sticlă neagră, Safia se uita în 

sus la structura imensă, în timp ce Omaha îşi plimba fasciculul 
luminos al lanternei peste suprafeţele structurii semeţe, curbate. 
Baza era pătrată, însă peste ea se înălța un turn rotund înalt de 
patru etaje, cu o margine crenelată în partea de sus. Arcade de 
sticlă suflată decorau turnul, deschizându-se în nişte balcoane ce 
aveau vedere asupra oraşului de mai jos. Safire, diamante şi 
rubine împodobeau balustradele şi pereţii. Bolţile de aur şi argint 
străluceau de la scânteierile albastrul ce pâlpâiau de-a lungul 
tavanului arcuit. 

Cu toate astea, Safia studie întreg ansamblul cu un ochi critic. 

— Acesta este o copie a citadelei în ruine de deasupra. Uită-te 
la dimensiuni. La structura bazei. Se potrivesc. 

— Doamne Dumnezeule, Saff. Ai dreptate. 

Omaha păşi în curtea interioară. 

Spaţiul era încadrat cu ziduri în ambele părţi, având o imensă 
deschidere arcuită în partea din faţă. 

Safia se holbă în spatele său. Palatul - şi nu era nici o îndoială 
că acesta era palatul reginei - se înălța semeţ peste peretele 
peşterii, lângă partea din spate a oraşului, restul Ubarului 
întinzându-se pe marginea unor drumuri şerpuitoare, care 
coborau în jos în terase, scări şi rampe. Peste care se înălţau 
coloane. 

— Hai să aruncăm o privire înăuntru, spuse Omaha. 

O luă înainte, urmat de Clay. Kara o ajuta pe Lu'lu. Hodja îşi 
revenise din şocul iniţial. Cu toate astea, pe drumul până aici, 
dăduseră peste cadavre după cadavre, mumificate, îngropate în 
sticlă, marea majoritate distruse parţial, altele complet. De jur 
împrejur, la fiecare cotitură, din sticlă ieşeau întinzându-se spre 
ei imaginile unor oameni morţi în chinuri cumplite, nişte schelete 
macabre compuse din mâini şi picioare smochinite, mumificate. 
Posturile în care fuseseră surprinse exprimau o suferinţă dincolo 
de puterea de înţelegere a cuiva. O femeie, împietrită într-un 
perete de sticlă, cufundată aproape complet în acesta, încercase 
să-şi protejeze copilul, ţinându-l în sus ca şi cum l-ar fi oferit 
drept ofrandă Domnului. Rugăciunea ei nu fusese auzită. Copilul 
ei zăcea în sticlă deasupra capului său. Suferinţa şi nenorocirea 
domneau pretutindeni. 

Ubarul trebuie să fi găzduit cândva o populaţie care se ridica 
la un număr de aproape o mie de locuitori. Elita oraşului de 
deasupra. Capetele încoronate, feţele bisericeşti, artizanii, cei 
care obţinuseră favorurile reginei. Cu toţii muriseră. 

Deşi regina închisese şi sigilase locul şi nu-l mai pomenise 

vreodată, probabil că unele vorbe răsuflaseră despre asta. Safia 
îşi aduse aminte de cele două poveşti din O mie şi una de nopți: 
„Oraşul de Bronz” şi „Oraşul împietrit”. Ambele vorbeau despre 
un oraş a cărui populaţie fusese împietrită în timp, transformată 
în bronz sau piatră. Numai că în realitate era cu mult mai rău. 

Omaha se îndreptă spre intrarea în palat. 

— Am putea să petrecem aici zeci de ani studiind toate astea. 
Mă refer la măiestria artistică a lucrărilor din sticlă. 

Kara interveni: 

— Ubarul a avut o dominație de o mie de ani. A avut la 
îndemână o sursă de putere deosebita de oricare alta văzută 
înainte... sau acum. Ingeniozitatea umană trebuia să găsească 
un mod în care să folosească o asemenea putere. Nu putea 
rămâne neexploatată. Oraşul acesta în totalitate este o expresie 
a inventivităţii umane. 

Safiei îi era greu să împărtăşească entuziasmul Karei. Oraşul 
era o necropolă. Un oraş al morţilor. Nu era o mărturie a 
ingeniozităţii, ci a agoniei şi ororii. 

De două ore încoace, micul lor grup urcase în oraş, 
explorându-l şi căutând un răspuns la această tragedie. Insa 
până să ajungă în vârf, nu găsiseră nici un indiciu. 

Ceilalţi din grupul iniţial rămăseseră jos. Coral încă îşi făcea de 
lucru la marginea lacului, făcând nişte experimente misterioase 
şi greu de înţeles în domeniul chimiei, asistată de Danny, care îşi 
descoperise de curând pasiune pentru fizică... sau poate că 
pasiunea lui avea mai mult de-a face cu fiziciană blondă de un 
metru şi optzeci de centimetri înălţime. Coral părea să fi prins un 
fir. Inainte să plece Safia şi cu ceilalţi, Coral făcuse o solicitare 
ciudată, spunând că-i trebuie vreo două picături din sângele ei şi 
câteva din sângele femeilor din clanul Rahim. Safia se supusese, 
însă Coral refuzase să explice de ce lansase o asemenea cerere 
ciudată şi se apucase imediat de treabă. 

Intre timp, Barak şi ce mai rămăsese din clanul Rahim se 
răspândiseră care încotro ca să caute nişte modalităţi de a scăpa 
din acest cavou imens. 

Omaha se afla în fruntea grupului ajuns în curtea interioară a 
palatului. 

In centrul spaţiului deschis, se afla o sferă gigantică de fier, de 
un metru şi douăzeci de centimetri diametru, dispusă pe un 
postament de sticlă neagră, sculptat în formă de palmă. Safia 
studie sculptura învârtindu-se în jurul ei. In mod clar reprezenta 
influenţa reginei asupra unor asemenea artefacte de fier, sursa 

întregii puteri de aici. 

Safia băgă de seamă şi că Lu'lu o studia la rândul ei. Şi nu cu 
veneraţia şi respectul de dinainte. Groaza încă îi mai dăinuia în 
privire. 

Trecură mai departe, dincolo de artefact. 

— Uitaţi-vă la asta, spuse Omaha, mergând grăbit în faţă. 

Se îndrepta spre o altă sculptură, de astă dată făcută în piatră 
de gresie, cocoţată pe un piedestal de sticlă. Flanca o parte din 
intrarea cu arcadă ce dădea înspre palat. Safia se uită în sus la 
silueta îmbrăcată în mantie şi cu o lampă lunguiaţă într-o mână. 
O sculptură pereche cu cea în care fusese ascunsă cândva inima 
de fier. Numai că detaliile celei de aici nu dispăruseră. Era 
nemaipomenita, cu cutele încâlcite ale mantiei, cu flacăra micuță 
din piatră din vârful lămpii, trăsăturile blânde ale feţei, în mod 
clar ale unei femei tinere. Safia simţi o doză reînnoită de 
entuziasm. 

Işi aruncă privirea la cealaltă parte a arcadei. Un alt piedestal 
de sticla neagră se afla acolo - însă fără nici o statuie. 

— Regina a luat-o de aici, spuse Safia. Propria statuie... ca să 
ascundă prima cheie. 

Omaha dădu aprobator din cap. 

— Şi a plasat-o în mormântul lui Nabi Imran. 

Kara şi Lu'lu stăteau în faţa intrării în formă de arcadă. Kara 
aprinse o lanternă şi lumină cu ea ce se afla la interior. 

— Voi doi ar trebui să vedeţi asta. 

Safia şi Omaha i se alăturară. Dincolo de intrare, se deschidea 
un coridor scurt. 

Kara îşi plimba lanterna de-a lungul pereţilor. Aceştia 
străluceau în culori bogate, de pământ: cafenii, gălbui, 
trandafirii, roşietice. Pete de indigo şi turcoaz. 

— E nisip, spuse Kara. Amestecat laolaltă cu sticla. 

Safia mai văzuse asemenea măiestrie artistică înainte, tablouri 
făcute cu diferite nisipuri colorate, păstrate în spatele sticlei... 
numai că în cazul acesta, lucrarea de artă era în interiorul sticlei. 
Acoperea pereţii, tavanul, podeaua zugrăvind o oază în deşert. 
Deasupra capului strălucea un soare cu raze din nisip auriu, 
amestecat cu nisip albăstrui şi alb pentru cer. De fiecare parte, 
se legănau smochini, iar la distanţă, un bazin îmbietor de un 
albastru ca safirul. Dune roşii acopereau un perete, făcute cu o 
subtilitate a umbrelor şi nuanţelor, ca şi cum te-ar fi invitat să vii 
să te plimbi printre ele. Sub picioare, nisip şi piatră. De fapt, nisip 
şi piatră încorporate în sticlă. 

Grupul nu se putu abţine să nu intre. După ororile văzute în 
oraşul de la poale, frumuseţea de aici era ca un balsam pentru 
inimă. Coridorul de la intrare era compus din câteva trepte, 
deschizându-se într-o încăpere mare cu un antreu în arcadă, ce 
ducea şi mai jos. Câteva trepte se întindeau spre dreapta, 
ducând spre nivelurile de mai sus. 

Şi pretutindeni în această încăpere, nisipul umplea sticla, 
creând peisaje panoramice ale deşertului, mării şi munţilor. 

— Oare acesta a fost modul în care a fost decorată citadela 
originală? întrebă Omaha. Să fi încercat regina să recreeze locul 
în care locuia? Transformând sticla în piatră de gresie. 

— S-ar putea să fi fost şi o chestie de intimitate, spuse Safia. 
Orice lumină din interior avea să dezvăluie orice mişcare a 
reginei. 

Bântuiră prin spaţiul interior, găsind suficiente lucruri în 
aceasta încăpere cât să-şi ocupe atenţia. Safia se trezi ea însăşi 
studiind unul dintre tablourile din nisip, dispus în faţa intrării. Era 
prima piesă de decoraţiune pe care o vedeai până să intri. 

Era o imagine expresivă a deşertului, cu soarele apunând, cu 
umbre alungite, cu un cer întunecat de culoare indigo. Pe fundal 
se distingea silueta unei structuri impozante, cu acoperişul plat, 
uşor familiare. Un personaj înfăşurat într-o mantie se apropia, 
purtând pe sus o lampă. Din vârful structurii, un jet de nisip 
strălucitor, parcă pulverizat, curgea în cascada, în forma unor 
raze de lumină. Cuarțul şi siliciul din nisip scânteiau precum 
diamantele. 

— Descoperirea Ubarului, spuse Lu'lu. E o imagine transmisa 
de la o generaţie la alta. Regina din Saba, pe când era o tânără 
rătăcită în deşert, găsind adăpostul şi binecuvântarea deşertului. 

Omaha păşi în spatele Safiei. 

— Structura aia din care ţâşnesc razele de lumină. Şi ea 
seamănă cu citadela. 

Safia îşi dădu acum seama că această clădire îi era foarte 
familiara. Era o reproducere grosolană, comparativ cu detaliile 
din cealaltă lucrare. Probabil că fusese făcută cu mult înaintea 
celorlalte. Pe fiecare latura în parte, tablourile de pe pereţi 
înfăţişau Ubarul de deasupra şi Ubarul de dedesubt. Palatul şi 
citadela ieşeau în relief. Safia se îndrepta spre ele. 

Se opri în faţa desenului ce reprezenta Ubarul subteran, făcut 
în întregime din nisip de culoare indigo şi neagră, o reprezentare 
extraordinară, profunzimea detaliilor fiind uimitoare. Reuşi chiar 
să distingă cele două statui care flancau coridorul de la intrare. 

Singurul detaliu suplimentar din curte era din nou silueta fetei 
înfăşurate în mantie. Regina Ubarului. Atinse silueta, încercând 
să o înţeleagă. 

Erau atât de multe mistere aici. Unele n-aveau să fie 
cunoscute niciodată. 

— Ar trebui să ne întoarcem la bază, spuse Kara într-un final. 

Safia dădu din cap aprobator. O luară înapoi fără nici o tragere 
de inimă, întorcându-se de acolo de unde plecaseră. O stradă 
principală şerpuită ducea de la lac la palat. Ea mergea alături 
Athodja. Kara o ajuta pe bătrână, îndeosebi acolo unde erau 
scări. Pe deasupra, pârâiturile nu foarte zgomotoase ale văpăilor 
albăstrui le luminau calea. Numai Omaha îşi ţinea lanterna 
aprinsă. Nici unul dintre ei nu îndrăznea să ilumineze prea clar 
ororile din jurul. 

Pe măsură ce mergeau, simțeau tăcerea oraşului apăsându-i, 
acea apăsare strivitoare a eternității, pe care o întâlneşti de 
obicei în biserici, mausolee şi peşteri adânci. Aerul mirosea 
neplăcut a umezeală, fiind uşor încărcat cu electricitate. Safia 
văzuse cândva un accident rutier, într-o zonă încercuita de 
poliţie, cu o linie de înaltă tensiune prăbuşită pe jos prin ploaie. 
Firul pocnea şi pârâia. Acum aerul mirosea exact ca atunci, în 
acea scenă de coşmar. Asta o făcu să se simtă neliniştită şi 
agitată, amintindu-i de sirene, sânge şi o tragedie iminentă. 

Ce avea să se întâmple mai departe? 


4.25 P.M. 


Omaha se uită la Safia în timp ce mergea împreună cu hodja 
pe drumul sinuos de sticlă. Părea o umbră palidă a ei înseși. li 
veni să se ducă la ea, să o consoleze şi să-i aline durerea, însă se 
temu că grija şi interesul său n-aveau să fie bine primite. Văzuse 
privirea din ochii ei. După Tel Aviv. O dorinţă de a se chirci în 
carapacea ei şi de a uita de restul lumii. Nici atunci nu reuşise s- 
o aline. 

Kara se apropie de el. Tot corpul ei exprima extenuarea. 

Ea îşi scutură capul şi-i spuse în şoaptă: 

— Ea încă te mai iubeşte... 

Omaha se împletici, după care îşi redobândi echilibrul, cu 
lanterna bălăngănindu-i-se în mână. 

Kara continuă: 

— Tot ceea ce trebuie să faci este să spui că-ţi pare rău. 

Omaha deschise gura, după care o închise la loc. 

— Viaţa e grea. lubirea nu trebuie să fie aşa. Continuă să 
meargă trecând de el, vocea devenindu-i un pic mai aspră. Nu 
trebuie decât să fi bărbat o dată în viaţă, Indiana. 

Omaha se opri, cu lanterna lăsată în jos, pe lângă corp. Era 
prea buimac ca să mai meargă. Trebui să-şi forţeze picioarele 
înţepenite să se mişte. Restul drumului prin partea de jos a 
oraşului fu parcurs în linişte. 

In cele din urmă, lacul le apăru în faţă, în josul unei rampe 
lungi. Omaha era bucuros de companie. Barak încă mai lipsea, 
căutând prin jur. Insă majoritatea clanului Rahim se întorsese. 
Puţine dintre ele puteau să privească necropola un timp 
îndelungat. Expresia de pe feţele lor era sumbră la vederea 
fostului lor cămin. 

Danny îl localiză pe Omaha şi se îndreptă în grabă spre el. 

— Dr. Novak a descoperit câteva chestii şocante. Vino să vezi. 

Grupul lui Omaha îl urmă înapoi la chei. Coral încropise un 
laborator improvizat. Când îşi ridică privirea văzură oboseala şi 
îngrijorarea din ochii ei. Unul dintre echipamentele ei era distrus, 
fiind acum o grămadă de fiare topite. Incă mai fumega puţin şi 
mirosea a cauciuc ars. 

— Ce s-a întâmplat? întrebă Safia. 

Coral scutură din cap neputincioasă. 

— Un accident. 

— Ce-ai descoperit? întrebă Omaha. 

Coral întoarse un ecran LED spre ei. Datele se derulau pe una 
din margini. In fereastra principală deschisă pe ecran erau 
câteva linii desenate. Primele ei cuvinte le captară toată atenţia. 

— Dovada existenţei lui Dumnezeu poate fi găsită în apă. 

Omaha ridică o sprânceană. 

— N-ai dori să intri în amănunte? Sau asta-i tot ceea ce poţi să 
ne spui? Filosofie de plăcintă cu răvaşe. 

— Nu-i o filosofie, ci un fapt. Hai s-o luăm de la începutul 
începutului. 

— Să se facă lumină. 

— Nu chiar atât de departe, domnule Dunn. Chimie 
elementară. Apa e compusă din doi atomi de hidrogen şi unul de 
oxigen. 

— H2O, spuse Kara. 

O aprobare tacită din cap. 

— Ceea ce e ciudat cu privire la apă este faptul că eo 

molecula curbată. Coral le indică primul desen cu multe linii de 
pe ecran. 


-Q + 


— Aceasta curbură este cea care îi conferă apei uşoara sa 
polaritate. O încărcătură negativă la capătul cu atomul de 
oxigen. Şi una pozitivă de partea hidrogenului. De asemenea, 
curbura îi mai permite apei să ia nişte forme neobişnuite. Precum 
gheaţa. 

— Gheaţa este ciudata? întreba Omaha. 

— Dacă continui să mă întrerupi... se strâmbă Coral. 

— Indiana, las-o sa termine. 

Coral dădu din cap în semn de mulţumire pentru Kara. 

— Când materia se lichefiază dintr-un gaz într-un /ichid şi mai 
apoi se transformă într-un so/id, devine mult mai compacta de 
fiecare dată, ocupând mai puţin spaţiu, fiind mai densă. Dar nu şi 
în cazul apei. Apa ajunge la densitatea maximă la patru grade 
Celsius. /nainte să îngheţe. Pe măsura ce apa îngheaţă, aceasta 
ciudată molecula curbată formează o formă cristalina 
neobişnuită cu o grămadă de spaţiu suplimentar în interior. 

— Gheaţa, murmură Safia. 

— Gheaţa este mai puţin densa decât apa, mult mai puţin 
densă. Aşa că pluteşte deasupra apei. Dacă n-ar fi avut loc acest 
fenomen, n-ar mai fi existat viaţă pe Pământ. Gheaţa formata la 
suprafaţa lacurilor şi oceanelor s-ar scufunda în mod constant 
strivind toate formele de viaţă incipientă de dedesubt, fără să le 
mai dea vreodată şansa de a se dezvolta. In plus, gheaţa 
plutitoare asigură şi izolarea termică a maselor de apă, mai 
degrabă protejând viaţa decât distrugând-o. 

— Insă ce au de-a face toate astea cu antimateria? întreba 
Omaha. 

—O să ajung şi la asta. Aveam nevoie să subliniez 
proprietăţile ieşite din comun ale moleculei de apa şi predilecţia 
ei de a forma nişte configurații ciudate. Deoarece există o altă 
modalitate în care apa poate să se autostructureze. Se întâmplă 
tot timpul în apa obişnuita, dar nu durează decât câteva 

nanosecunde. Este mult prea instabila pe Pământ. Însă în spaţiu, 
apa poate să formeze şi să-şi menţină această formă 
neobişnuita. 

Coral le arată următorul desen. 


— Aici avem o reprezentare bidimensionala a douăzeci de 
molecule de apă formând această configuraţie complexă. Se 
numeşte dodecaedru pentagonal. 

— Insă cel mai bine poate fi vizualizat în reprezentare 
tridimensională. 

Coral bătu uşor cu degetul pe cel de-al treilea desen. 


— Arată precum o sferă mare, lipsită de conţinut, spuse 
Omaha. 

Coral dădu din cap aprobator. 

— Dodecaedrul este cunoscut mai bine sub numele de 
buckyball'*. Numită după Buckminster Fuller. 
_ — Aşa că aceste buckyballs se găsesc în spaţiu, spuse Safia. 
Insă nu durează decât foarte puţin aici. 

— E o problemă de stabilitate. 

— Şi-atunci de ce ne baţi la cap cu ele? întreba Kara. 

In spatele lor, Danny se tot legăna înainte şi înapoi pe vârfuri. 
Le făcu semn spre lac. 

— Apa de aici este plină de aceste buckyballs, stabile şi 
inalterabile. 

— O bună parte din ea, fu de acord Coral. 

— Cum de-i posibil? întreba Safia. Ce o menţine stabila? 


16 Buckyball - nanosferii de carbon, reţea sferica alcătuita din 
aproximativ 60 de atomi de carbon, legaţi intre ei, prin legături 
covalente: Ceo (n. tr.). 

— Ceea ce căutam noi de fapt, spuse Coral, uitându-se fix spre 
luciul apei. Antimateria. 

Omaha se apropie şi mai mult. 

Coral apăsă pe câteva taste. 

— Antimateria şi materia, fiind opuse, se atrag reciproc, ceea 
ce reprezintă motivul pentru care nu găsim antimaterie în jurul 
Pământului. Materia este peste tot. Antimateria s-ar anihila 
imediat. In laboratoarele CERN din Elveţia, oamenii de ştiinţă au 
produs particule de antimaterie şi le-au menţinut suspendate în 
camere magnetice de vacuum pe durata mai multor intervale de 
timp. Buckyballs se manifestă în acelaşi fel. 

— Cum? 

— Datorita faptului că aceste buckyballs au capacitatea de a 
acţiona asemenea unor camere magnetice microscopice. In 
Omaha se aplecă peste umărul lui Coral în timp ce ea le indica 
alt desen. 


Centrul acestor sfere este un spaţiu perfect gol, un vacuum. 
Antimateria poate supravieţui acolo în interior. Şi indică atunci cu 
degetul spre litera A dinăuntrul sferei din diagrama, în schimb, 
antimateria beneficiază de avantajele oferite de buckyball. 
Atracția sa pentru moleculele de apă atrage sfera şi mai mult, 
suficient cât să stabilizeze buckyball-ul. Şi fiind perfect 
înconjurată de moleculele de apă, atomul de antimaterie este 
ţinut într-o suspensie perfectă în centru, fără sa poată atinge 
materia. 

Coral îşi plimba privirea cu atenţie la companionii ei. 

— Antimaterie stabilizata, spuse Omaha. 

Coral oftă. 

— Stabilă până în momentul în care primeşte un şoc electric 
puternic sau vine în contact strâns cu un magnet sau o radiaţie 
puternică. Oricare din variante destabilizează echilibrul creat în 
interior. Buckyball-ul se prăbuşeşte, iar antimateria vine în 
contact cu moleculele de apă şi se autoanihilează, eliberând o 
descărcare exponenţiala de energie. Se uită la rămăşiţele 
fumegânde ale unuia dintre echipamentele sale. Răspunsul la 

acea energie infinita. 

Tăcerea se prelungi pentru o bucată de timp. 

— Cum de a ajuns toată antimateria asta aici? întrebă Kara. 

Danny dădu din cap aprobator. 

— Vorbeam despre asta chiar dinainte sa ajungeţi voi aici. 
Punând toate informaţiile cap la cap ca să formăm o teorie. Adu- 
ţi aminte, Omaha, de discuţia din dubiţă, de atunci când 
vorbeam despre oscilația Pământului care a dus la transformarea 
acestei regiuni dintr-o savană bogată într-un deşert arid. 

— Acum douăzeci de mii de ani, spuse el. 

Danny continuă: 

— Dr. Novak şi-a imaginat că probabil un meteorit de 
antimaterie, suficient de mare cât să supravieţuiască trecerii prin 
atmosferă, a lovit Peninsula Arabă, explodând şi îngropându-se 
adânc în stratul poros de calcar, creând această bulă cristalină 
aici, adânc în străfunduri. 

Coral interveni în timp ce toată lumea se uita lung prin 
peşteră. 

— Explozia trebuie să se fi oprit brusc într-un sistem de apă 
generat de Pământ, producând un efect în cascadă prin canalele 
adânc îngropate în Pământ. Provocând literalmente un şoc în 
toată lumea. Un şoc suficient cât să afecteze polaritatea 
Pământului sau probabil modificând rotația miezului său 
magnetic. Indiferent cum s-a întâmplat, a schimbat climatul 
local, transformând raiul într-un deşert. 

— Şi în timp ce avea loc acest întreg cataclism, s-a format şi 
bula de sticlă, continuă Danny din nou. Explozia şi dogoarea 
impactului au declanşat în mod violent generarea unui nor de 
ceaţă şi expulzarea atomilor de antimaterie şi subparticulelor. Pe 
măsură ce locul s-a răcit, izolat şi închis etanş, apa s-a condensat 
în jurul atomilor de antimaterie şi a format nişte buckyballs de 
protecţie, nanosfere stabilizate. lar acest loc a rămas aşa, fără să 
fie deranjat timp de zeci de mii de ani. 

— Până când cineva a descoperit nenorocitul ăsta de loc, 
spuse Omaha. 

Işi imagină un trib de nomazi, mergând cu greu până aici, 
căutând probabil apă. Probabil că şi-au dat repede seama de 
proprietăţile neobişnuite ale apei, o sursa de energie în vremurile 
de demult. Aveau s-o ascundă, s-o protejeze şi aşa după cum a 
menţionat Kara mai devreme, ingeniozitatea umana avea să 
găsească o modalitate de a o exploata. Omaha îşi aminti de 
poveştile nebuneşti privitoare la Arabia: covoare zburătoare, 

magicieni şi vrăjitori cu puteri supraomeneşti, obiecte fermecate 
de toate formele şi mărimile, duhuri înzestrate cu talente şi 
puteri miraculoase. Toate astea făceau trimitere la misterul care 
sălăşluia aici? 

— Cum rămâne cu cheile şi celelalte obiecte? întreba el. Mai 
înainte spuneai ceva de magnetism. 

Coral aprobă dând din cap. 

— Nici n-am cuvinte să explic la ce nivel de tehnologie 
ajunseseră aceşti oameni din antichitate. Aveau acces la o sursă 
de putere pe care aveau s-o înţeleagă pe deplin abia după multe 
zeci de ani. Insă au înţeles destul. Uitaţi-vă la lucrările de artă din 
sticlă, la cele din piatră, la crearea de declanşatoare magnetice 
complicate. 

Kara privi în jur. 

— Au avut la îndemâna o mie de ani ca să-şi perfecţioneze 
măiestria. 

Coral ridică din umeri. 

— Sunt sigură că lichidul din interiorul cheilor provenea din 
acest lac. Buckyballs chiar le-a dat o uşoară încărcătură 
magnetica. Dacă aceasta încărcătură putea fi transferată toată 
într-o singura direcţie, atunci recipientul de fier avea să se 
magnetizeze. lar în momentul în care aceste buckyballs din 
interior se aliniau cu câmpul magnetic al fierului, rămâneau 
stabile şi nu se anihilau în acest câmp. 

— Şi atunci care-i treaba cu cămila de fier de la muzeu? 
întrebă Safia. 

— A explodat. 

— O reacţie în lanţ a energiei brute, răspunse Danny. Fulgerul 
globular trebuie să fi fost atras de fier şi de polaritatea 
neobişnuită a inimii sale fluide. Se poate chiar să fi fost atras 
spre ea. Uitaţi-vă la tavanul de aici, încărcat static de la furtuna. 

Omaha se uita rapid în sus, în timp ce ecranul pâlpâi mai 
puternic decât de obicei. 

Danny îşi termină ideea: 

— Aşa că fulgerul i-a transmis fierului electricitatea sa, i-a dat 
energia sa. Mult prea mult. Efectul a fost dramatic şi necontrolat, 
conducând la producerea exploziei. 

Coral se urni din loc. 

— Fac pariu că până şi explozia asta a avut loc din cauza 
faptului că antimateria fusese uşor destabilizata de urma de 
radiaţie lăsată de atomii de uraniu în fier. Radiația a stârnit şi a 
mărit fragilitatea configurației buckyball-ului. 

— Şi ce-i cu lacul de aici? murmură Omaha, uitându-se apă. 

Coral se încruntă. 

— Instrumentarul meu este prea simplu pentru o analiză 
adecvată. N-am depistat nici un fel de radiaţie aici, însă asta nu 
înseamnă că nu este prezentă. Probabil undeva mai la distanţă 
faţă de mal. O să trebuiască să aducem mai multe echipe de 
cercetare aici jos, dacă o să avem ocazia. 

Clay interveni în discuţie pentru prima oară, cu braţele 
încrucişate pe piept: 

— Aşadar, asta s-a întâmplat în anul 300 d.Hr.? De ce au fost 
toate corpurile acelea încastrate în sticlă? A fost de vină una 
dintre aceste explozii? 

Coral clătină din cap. 

— Nu ştiu, dar nu există dovada vreunei explozii. Poate a fost 
un accident. Un experiment care n-a mers cum trebuie. Există o 
putere nemăsurata în acest rezervor. 

Işi aruncă rapid privirea spre oraş, după care înapoi la Safia. 

— Insă, dr. Al-Maaz, mai trebuie să-ţi spun ceva. 

Safia îşi concentra din nou atenţia la femeia fizician. 

— E vorba de sângele tău, spuse Coral. 

Înainte ca fiziciană să poată să intre în amănunte, un zgomot 
le atrase tuturora atenţia şi privirea spre lac. Un huruit uşor. 
Incremeniră cu toţii. Zgomotul creştea şi se apropia cu 
rapiditate. 

Skijeturi. 

De partea cealaltă a lacului, o flacără străfulgera pe sus prin 
aer, luminând apa într-un roşu aprins, reflectându-se de tavan şi 
de pereţi. O a doua flacără se arcui ţâşnind cu repeziciune în sus. 

Nu, nu era o flacără. Căzu înspre oraş... înspre ei. 

— Racheta! urlă Omaha. Adăpostiţi-vă! 


4.42 P.M. 


Painter aşteptă momentul oportun. 

Camera din cărămidă se cutremura în timp ce furtuna de nisip 
ajunsă la intensitate maximă urla şi lovea cu putere în uşi, urca 
până la ferestre şi trecea peste acoperiş. Suna precum un animal 
hămesit care zgâria cu ghearele ca să intre înăuntru, în mod 
continuu, hotărât, înnebunit de setea de sânge. Un animal care 
urla de frustrare şi răgea ca să-şi arate puterea. 

Înăuntru, cineva avea un radio pornit, la care asculta muzică. 
The Dixie Chicks. Insă muzica de-abia se auzea pe fondul 
atacului continuu al furtunii. lar furtuna se strecura încet, dar 
sigur, în adăpostul lor. 

Pe sub pragul uşii, nisipul şuiera şi intra înăuntru, scurgându- 
se şi contorsionându-se pe podea, asemenea unor şerpi. Prin 
crăpăturile din ferestre, vântul şuiera şi vâjâia creând mici 
trombe de praf, bătând acum aproape continuu, cu putere. 

Aerul din încăpere devenise din ce în ce mai îmbâcsit, 
mirosind a sânge şi a iod. Singurii rămaşi aici erau răniții, un 
medic şi doi gardieni. Cu jumătate de oră în urmă, Cassandra îi 
luase pe toţi ceilalţi pentru atacul subteran. 

Painter îşi aruncă privirea la laptop. Văzu pe ecran cerculeţul 
albastru, pulsatoriu, care indica poziţia Safiei. Se afla la nouă 
kilometri şi jumătate înspre nord, la o adâncime apreciabilă sub 
nisip. Spera că lumina albăstruie însemna că ea încă mai era în 
viaţă. Însă transmiţătorul n-avea să moară odată cu corpul ei. 
Pâlpâirea sa continuă nu constituia nici un fel de asigurare. Cu 
toate astea, după cum se schimbau numerele aferente axelor de 
coordonate, Safia era în mişcare. Trebuia să aibă încredere că ea 
mai era încă în viaţă. 

Insă pentru cât timp? 

Timpul îl presa asemenea unei greutăţi fizice. Auzise când 
sosiseră autotractoarele M4 de la Baza Aeriană Thumrait, 
aducând o nouă încărcătură de provizii şi arme. Caravana sosise 
chiar când furtuna începuse să lovească cu putere maximă. 
Totuşi, grupul reuşise să fugă din calea megafurtunii prognozate. 

Pe lângă noile provizii, alţi treizeci de oameni împrospătau şi 
întăreau forţele. 

Hotărâţi, proaspeţi, aducând echipamente şi armament. 
Intraseră în scenă ca şi cum ar fi fost proprietarii acestui loc. Mai 
multe forţe din elita Ghildei. Fără nici o introducere, se 
dezbrăcaseră de uniformele lor de culoarea nisipului şi se 
echipaseră în costume negre de neopren. 

Painter urmărise totul de la el din pat. 

Câteva priviri fuseseră aruncate în direcţia lui. Auziseră deja 
cu toţii despre moartea lui John Kane. Arătau de parcă erau gata 
să-l decapiteze. Insă plecaseră rapid, întorcându-se înapoi în 
vâltoarea furtunii de afară. Prin pragul uşii deschise, Painter 
văzuse skijeturile trase pe roţi. 

Costume de scafandru şi skijeturi. Ce găsise Cassandra acolo, 
jos? 


466 


Îşi continuă munca febrilă de sub cearşafuri. Fusese dezbrăcat 
până la piele, mai puţin boxerii de pe el, având o gleznă prinsă 
cu cătuşe de piciorul cadrului metalic. Avea o singură armă: un 
ac lung de doi centimetri şi jumătate. In urmă cu câteva minute, 
în momentul în care atenţia celor doi gardieni fusese distrasă de 
uşa camerei deschise brusc, Painter reuşise să sustragă acul 
dintr-o trusă medicală lăsată pe masă. 

Il ascunsese în palmă cu repeziciune. 

Se ridică puţin şi se întinse spre picior. 

Gardianul, întins pe patul alăturat, îşi apucă pistolul. 

— Intinde-te înapoi pe spate. 

Painter se supuse. 

— N-a fost decât o mâncărime. 

— Naşpa. 

Painter oftă. Aştepta ca gardianul să-şi abată atenţia, să nu 
mai fie atât de concentrat asupra lui. Îşi mişcă piciorul liber către 
cel încătuşat. Reuşise să prindă acul între degetul mare de la 
picior şi degetul alăturat. Acum încerca să caute încuietoarea 
cătuşelor, ceea ce era destul de complicat de făcut pe orbeşte şi 
în plus şi cu degetele de la picioare. 

Insă atunci când există voinţă, există şi o cale de a rezolva 
problema. 

Inchizând ochii, încercă să facă pe cât posibil mai puţine 
mişcări pe sub cearşafuri. In cele din urmă simţi o eliberare a 
presiunii exercitate asupra gleznei sale prinse de pat. Era liber. 
Rămase liniştit, lungit pe spate şi-şi aruncă privirea spre gardian. 

Şi acum ce urma? 


4.45 P.M. 


Cassandra se ghemui la prova bărcii Zodiac. Motorul mergea 
la ralanti în spatele ei. Avea ochelarii de vedere pe timp de 
noapte coborâţi pe ochi, concentrându-se asupra malului 
îndepărtat. Trei rachete atârnau parcă deasupra oraşului de 
sticlă,  luminându-l strălucitor prin lentile. In ciuda 
circumstanțelor, Cassandra nu se putu abţine să nu fie uluită. 

De partea cealaltă a lacului, auzi cum este sfărâmată şi 
distrusă continuu sticla. 

O altă grenadă reactivă descrise un arc de cerc pornind de la 
unul dintre cele şase skijeturi. 

Aceasta lovi departe în inima oraşului, strălucind orbitor prin 
dispozitivul ei optic, pe care îl trase imediat în sus. Flăcările 
zugrăveau oraşul în umbre roşietice şi foc. Fumul se ridica în sus, 
rămânând în aerul liniştit. Deasupra, energia producea scântei, 
crescând în intensitate, pârâind, învolburându-se, asemenea unui 
vârtej azuriu. 

Era atâta frumuseţe în distrugerea ce se derula aici. 

Răpăitul unui foc de mitralieră îi atrase atenţia mult mai 
departe, înspre mal. O a doua barcă Zodiac şuiera în paralel cu 
oraşul, supunând zona unui foc continuu. 

Mai multe grenade reactive se arcuiră pe deasupra apei, 
zdrobindu-se cu putere de oraş. Coloanele de sticlă se prăbuşeau 
precum copacii tăiaţi de la rădăcină. 

Ceva cu adevărat frumos. 

Cassandra îşi scoase receptorul portabil dintr-un buzunar al 
hainei sale. Se uită fix la ecranul LED al acestuia. Cerculeţul 
albastru pulsa, îndepărtându-se de poziţia ei, încercând să urce. 

Barajul de artilerie era pe cale să-i domolească. „Fugi cât mai 
poţi. Distracţia abia începe.” 


4.47 P.M. 


Safia urcă împreună cu ceilalţi pe un şir de scări înguste, în 
spirală. Exploziile răsunau de jur împrejur, amplificate de bula 
imensă de sticlă. Fumul era înăbuşitor. Fugiră prin întuneric, cu 
toate lanternele stinse. 

Omaha rămase alături de ea, ajutând-o pe Lu'lu. Safia ţinea o 
copilă de mână, deşi asta n-o liniştea prea mult pe fată. La 
explozia fiecărei bombe în parte, Safia se apleca, temându-se că 
acesta ar putea fi sfârşitul, aşteptându-se ca bula de sticlă să se 
prăvălească în jos, peste ei. Degeţelele fetiţei le strângeau cu 
putere pe ale sale. 

Ceilalţi mergeau în faţă şi în spate. Kara ajuta o altă bătrână. 
Danny, Clay şi Coral îi urmau din spate, conducând mai mulţi 
copii. Câteva dintre femeile clanului Rahim se scurseseră în 
grabă pe străduţele laterale şi pe terasele de sus, ocupându-şi 
poziţii de tragere. Altele pur şi simplu dispăruseră, şoptind că se 
duc să le păzească spatele. 

Safia văzuse o femeie care făcuse câţiva paşi pe o stradă 
întunecată şi dispăruse în faţa ochilor săi. Probabil era o iluzie 

datorată sticlei şi umbrelor... sau poate că era o demonstraţia a 
harului şi puterii despre care îi spusese Lu'lu Safiei. De a înşela 
percepţia şi de a dispărea. 

Grupul ajunse la partea de sus a scărilor. Safia se uită rapid în 
spate. Avea o imagine panoramică a oraşului de jos şi a liniei 
malului. Flăcările de deasupra luminau locul cu putere, scăldând 
oraşul într-o lumină roşiatică. 

Jos, lângă lac, ambarcaţiunea regală se transformase într-o 
grămadă fumegândă de grinzi de lemn făcute bucăţi. Cheiul de 
piatră fusese distrus, malul de sticlă fiind puternic ciuruit. 

— Au oprit bombardamentul, spuse Omaha. 

Safia îşi dădu seama că avea dreptate, însă exploziile încă îi 
mai răsunau în cap. Pe lac, forţele Cassandrei erau din nou în 
mişcare. Skijeturile şi bărcile pneumatice se îndreptau rapid spre 
mal, la unison, asemenea unui escadron aerian. Şi mai aproape, 
de-a lungul liniei malului nişte V-uri mai mici de la siaj se 
propagau prin apă. 

Mijindu-şi ochii, Safia îi văzu pe bărbaţii în costume de 
neopren călare pe ambarcaţiunile motorizate. Ajunseră la mal, îl 
încălecară şi se rostogoliră în poziţii ghemuite, cu armele deja în 
mâini. Alţii ţâşniseră deja pe străduţe şi alei. 

De dedesubt erupse o canonadă în toată regula, sclipind 
asemenea unor jocuri de artificii, pocnind şi bubuind cu putere, 
un schimb de focuri între forţele Cassandrei şi unele dintre 
membrele clanului Rahim. Insă fu de scurta durată, ca un mârâit 
de câine. O altă grenadă reactivă fu lansată de pe unul dintre 
skijeturile care se apropiau. Sticla se spulberase şi se pulverizase 
într-un jet strălucitor. 

Safia se rugă ca femeile Rahim să fi fugit deja. Să tragă şi să 
fugă. Era singura lor şansă. Erau de departe mult prea puţine şi 
prea puţin înarmate. Insă încotro puteau să fugă? Erau prinse 
într-o bulă de sticlă. Până şi ghow-ul era distrus. 

Safia urmări cu privirea skijeturile şi bărcile care încălecaseră 
malul şi din care coborau şi mai mulţi oameni. Aceştia aveau să 
omoare tot ce mişcă şi să distrugă totul în incursiunea lor prin 
oraş. 

Deasupra capului flăcările începuseră să se diminueze şi să se 
atenueze,  prăbuşindu-se peste oraşul distrus. Odată cu 
atenuarea flăcărilor, Ubarul se întunecă, luminat doar de 
firicelele ca de foc albăstrui de deasupra, scăldând oraşul în 
umbre indigo. 

Safia se uită în sus la tavanul arcuit. Pârâiturile datorate 

energiei acumulate şi vârtejurile de nori de gaze crescuseră 
ameninţător, parcă scoase din sărite de distrugerea la care erau 
părtaşe. 

Izbucni o altă şarjă de focuri de armă, răpăind, undeva în altă 
parte a oraşului. 

— Trebuie să continuăm să mergem, spuse Omaha, 
încurajând-o. 

— Unde? întrebă ea, întorcându-se spre el. 

El îi întâlni privirea. N-avea nici un răspuns la întrebarea ei. 


4.52 P.M. 


Furtuna de nisip continuă să lovească plină de furie clădirea 
din cărămidă. Acest lucru întinsese nervii tuturora la maximum. 
Nisipul, praful şi pietrişul fin acopereau totul, găseau fiecare 
crăpătură şi fisură prin care să se strecoare înăuntru. Vântul urla. 

Nu ajuta deloc faptul că rapoartele de pe teren recepționate în 
staţia radio care descriau bătălia de jos, din adâncuri, erau 
favorabile. În mod clar îi puseseră pe fugă pe oponenți. Forţele 
superioare ale Cassandrei măturau tot ce întâlneau în cale, fără 
să li se opună prea multă rezistenţă, bucurându-se de haosul 
creat. 

lar băieţilor de aici nu li se permitea să iasă afară să se joace 
şi ei. 

— Opreşte dracului rahatul ăla de Dixie Chicks, strigă 
gardianul. 

— Du-te dracului, Pearson! strigă şi medicul la rândul lui, în 
timp ce pansa pe cineva. 

Pearson se întoarse cu faţa spre el. 

— la ascultă, băi rahat cu ochi... 

Cel de-al doilea gardian se întorsese la butoiaşul de apă din 
plastic, aplecându-l în timp ce încerca să umple un pahar de 
hârtie cerată. 

Painter ştia că n-o să mai aibă parte de-o şansă mai bună ca 
asta. 

Se rostogoli din pat cu un zgomot uşor, apucă pistolul din 
mâna gardianului, răsucind fără milă mâna bărbatului. Trase 
două gloanţe în pieptul gardianului. 

Impactul îl aruncă pe bărbat înapoi pe pat. 

Painter adoptă poziţia trăgătorului, ochi spre al doilea gardian 

şi trase trei focuri de armă. Toate în capul omului. Două îşi 
atinseră ţinta. Gardianul se prăvăli pe jos, cu creierul şi sângele 
împrăştiate pe peretele din spate. 

Sărind în spate, Painter ţinu arma hotărât, gata de tragere. Se 
bizuia pe faptul că mugetul furtunii amortizase împuşcăturile. 
Cercetă camera cu arma îndreptată spre ceilalţi. Răniţii aveau 
hainele şi armele aranjate undeva în apropiere, fără să le fie la 
îndemână. În cazul acesta nu mai rămânea decât medicul. 

Painter îşi menţinu privirea aţintită asupra bărbatului, iar cu 
vederea periferică monitoriza restul încăperii. Pe pat, Pearson 
gemea, bolborosea şi sângera abundent. 

Painter i se adresă medicului: 

— Dacă încerci să fugi, o să mori. Omul ăsta poate fi salvat. E 
alegerea ta. 

Se întoarse spre laptop, se întinse orbeşte după el, îl înşfăcă 
şi-l băgă sub braţul mâinii în care ţinea arma. 

Medicul rămase cu mâinile în aer, cu palmele spre el. 

Painter nu lăsă garda jos. Se strecură spre uşă, se întinse în 
spate după mâner şi o deschise brusc. Vântul aproape că-l 
aruncă înapoi în cameră. Se aplecă în faţă, forţându-se să iasă. 
Nu se mai deranjă ca să închidă uşa. Odată ieşit afară, se 
întoarse pe călcâie şi o luă din loc. 

Se îndreptă în direcţia din care auzise că veniseră 
autotractoarele blindate şi-şi croi drum prin nisip şi vânt. Desculţ, 
doar cu boxerii pe el. Simţea nisipul pe piele ca o perie de sârmă. 
Nu-şi bătu capul să-şi mai ţină ochii deschişi. Nu era nimic de 
văzut. Nisipul îl sufoca şi simţea că se îneacă la fiecare 
respiraţie. A 

Ţinea pistolul îndreptat în faţă. In cealaltă mână, strângea cu 
putere laptopul. Acesta conţinea datele de care avea nevoie: cu 
privire la Ghildă şi, respectiv, la Safia. 

Arma sa întinsă se lovi de ceva metalic. 

Primul dintre autotractoare. Oricât de mult îşi dorea să-l ia, 
continuă să meargă. Vehiculul mamut era țintuit locului de 
celelalte, aflate în spate. Le auzi motoarele mergând, pentru a le 
ţine bateriile încărcate. Se rugă ca toate să meargă la ralanti. 

Continuă să meargă în jos de-a lungul şirului de maşini, 
mişcându-se cu repeziciune. 

Auzi vag nişte strigăte în urma sa. Restul lumii nu mai exista. 

Painter păşi şi mai repede printre rafalele de furtună, 
menţinându-şi un umăr lipit de şenila fiecărui autotractor în 
parte. Ajunse la ultimul vehicul din coloană. Motorul acestuia 

torcea asemenea unei pisicuţe fericite, o pisicuţă de douăzeci de 
tone. 

Strecurându-se într-o parte, Painter găsi uşa de acces şi se 
chinui să o deschidă împotriva vântului. Nu era o treabă pe care 
s-o faci cu o singură mână. Işi vâri pistolul în betelia boxerilor, 
greutatea acestuia trăgându-i chiloţii pe jumătate în jos. Aşeză 
laptopul pe şenilă şi, într-un final, deschise uşa suficient de tare 
cât să se strecoare înăuntru. Luă şi computerul cu el. 

In sfârşit, trânti uşa cu putere şi-i trase zăvorul. Sprijinindu-se 
cu spatele de uşă, scuipă nisipul din gură şi-şi frecă ochii, 
curăţându-şi genele şi sprâncenele de particulele fine de nisip. 

Impuşcături de armă răpăiră în partea laterală a 
mastodontului, pişcându-i spatele cu trepidaţiile apărute în urma 
impactului. Se trase brusc într-o parte. „Distracţia nu se termină 
niciodată aici.” 

Se grăbi să ajungă în cabina şoferului şi se aşeză în scaun. 
Puse laptopul pe celălalt scaun. Furtuna de nisip crea vârtejuri 
dincolo de parbriz, dând senzaţia de noapte permanentă. Aprinse 
farurile. Vizibilitatea crescu până la doi metri în faţă. Nu era prea 
rău. 

Băgă schimbătorul de viteze în marşarier şi urni vehiculul. 

Dădu cu spatele fără să schimbe direcţia de mers. Dacă acolo 
în spate era un obstacol, ceva, pur şi simplu trebuia să se 
bizuiască pe faptul că monstrul blindat putea să treacă peste sau 
prin el. 

Mai multe focuri de armă îl urmăriră, asemenea unor puşti 
care aruncă pietre. 

Işi continuă cursa nebunească, observând momentul în care 
ieşi dintre rămăşiţele arse şi înnegrite al Shisurului. Reuşi să 
scape în deşert, mergând tot înapoi. În cele din urmă se gândi să 
folosească totuşi cutia de viteze pe înainte. Insă deocamdată 
mersul înapoi era binevenit. 

In momentul în care-şi aruncă privirea spre parbriz, observă 
două luminiţe identice în întuneric, undeva în afara oraşului. Era 
urmărit. 


5.00 P.M. 


În timp ce toţi ceilalţi luau o scurtă pauză, Omaha se holba la 
palatul reginei. Structura reuşise să scape de bombardamentul 

iniţial. Poate că puteau să facă o oprire acolo sus, în turn. 

Clătină din cap neconvins. 

Suna destul de fantezist, însă era imposibil de transpus în 
practică. Singura lor speranţă era să continue să meargă. Insă 
ieşeau din oraş. Nu mai erau prea multe chestii deasupra şi în 
spatele palatului. Câteva străzi şi clădiri joase. 

Işi aruncă privirea peste oraşul de jos. Mai răsunau focuri de 
armă sporadice, însă erau mai puţin frecvente şi mult mai 
aproape. Apărarea femeilor Rahim se subţia, fiind copleşite pe 
linia lor de rezistenţă. 

Omaha ştia că erau condamnaţi. Nu se considerase niciodată 
un pesimist, ci doar un tip pragmatic. Aruncă o privire spre Safia. 
Până la ultima lui suflare, avea s-o protejeze. 

Kara veni lângă el. 

— Omaha... 

Se uită la ea. Nu-i spusese niciodată Omaha. Pe faţa cu ochii 
înfundaţi în orbite se citea extenuarea şi spaima. Ca şi el, 
simțeau că li se apropia sfârşitul. 

Kara dădu din cap spre Safia. Vocea ei era un suspin. 

— Ce mama dracului mai aştepţi? Sfinte Hristoase... 

Ea se trase într-o parte spre peretele curţii interioare, se 
scurse pe perete şi se prăbuşi aşezându-se jos. 

Omaha îşi aminti cuvintele ei de mai devreme. „Ea încă te mai 
iubeşte.” j 

De la câțiva paşi distanță, se uită la Safia. Ingenunchease 
lângă o copilă, ţinându-i ambele mânuţe între mâinile sale. Faţa 
îi strălucea în incandescenţa de deasupra capului. Fecioara şi 
copilul. 

Se apropie şi mai mult de ea... Avea cuvintele Karei în minte: 

„Viaţa e grea. lubirea nu trebuie să fie astfel.” 

Safia nu-şi ridică privirea, însă continuă să vorbească. 

— Acestea sunt mâinile mamei mele, spuse ea atât de încet, 
cu atâta calm, sfidând situaţia în care se aflau. Se uita fix la 
copilă. Toate aceste femei. Mama mea încă mai trăieşte în ele. O 
viaţă întreagă. De la prunci la cele mai bătrâne. O viaţă întreagă. 
Nu una scurtată. 

Omaha se lăsă într-un genunchi. Se uită lung la faţa ei, în timp 
ce ea studia copila din faţa sa. Pur şi simplu îl lăsa fără respiraţie. 
Fără nici o exagerare. 

— Safia, spuse el încet. 

Ea se întoarse spre el, cu ochii strălucitori. El îi întâlni privirea. 

— Mărită-te cu mine. 

Ea clipi. 

— Ce...? 2 

— Te iubesc. Intotdeauna te-am iubit. 

Ea se întoarse. 

— Omaha, nu-i atât de simplu... 

El îi atinse bărbia cu un deget, cu tandreţe şi-i întoarse faţa 
din nou spre el. Aşteptă ca ochii ei să-i întâlnească pe ai săi. 

— Asta aşa e. Da, aşa e. 

Ea încercă să se uite în altă parte. 

N-avea s-o lase să scape şi de data asta. Se aplecă mai mult 
spre ea. 

— Imi pare rău. 

Ochii ei străluciră un pic mai tare, nu de fericire, ci din cauza 
lacrimilor. 

— Tu m-ai părăsit. 

— Ştiu. Nu ştiam ce să fac. Cel care te-a părăsit era un puşti. 
Îşi lăsă mâna în jos, luându-i-le cu blândeţe pe ale ei. Însă în faţa 
ta acum, în genunchi, se află un bărbat. 

Ea se uită în ochii lui, ezitând. 

Mişcarea de dincolo de umărul ei îi captă atenţia bărbatului. 
Nişte siluete apărură brusc din întuneric de după colţul palatului. 
Erau cu toţii bărbaţi. O mulţime. 

Omaha sări în picioare, chinuindu-se s-o împingă pe Safia în 
spatele său. leşită din umbră, o siluetă familiară se îndrepta spre 
ei. 

— Barak... 

Omaha se chinui să înţeleagă ce se petrecea. Arabul uriaş 
dispăruse încă dinaintea atacului. 

Mai mulţi bărbaţi veniră în urma lui Barak, înfăşuraţi în mantii 
de deşert. Erau conduşi de un om cu o cârjă sub unul din braţe. 

Căpitanul al-Haffi. 

Liderul Fantomelor Deşertului le făcu semn cu mâna oamenilor 
din spatele său. 

Sharif se afla printre ei, la fel de bine şi de sănătos ca atunci 
când Omaha îl văzuse ultima oară, afară, la mormântul lui lov. 
Supravieţuise schimbului de focuri fără nici o zgârietură. Sharif şi 
ceilalţi bărbaţi se dispersară în jos pe străzi, înarmaţi cu puşti, 
grenade şi lansatoare de grenade reactive. 

Omaha se uită lung după ei. 

Nu ştia ce urma să se întâmple, însă Cassandra avea să aibă o 
surpriză. 

5.05 P.M. 


Tot ceea ce mai rămăsese de făcut era să curețe întreaga 
zona. 

Cassandra rămase cu un picior pe flotorul bărcii sale. 
Monitoriza canalul deschis folosit de diferitele echipe care 
măturau oraşul împărţit în sectoare, lichidând ultimele puncte de 
rezistenţă. Ţinea strâns microreceptorul electronic, cu degetele 
încordate. Ştia cu exactitate unde se afla Safia. 

Cassandra îi permisese curatorului să fugă precum un şoarece 
în timp ce echipa sa curăța terenul în urma ei, trecând şi de 
ultimele puncte de rezistenţă. Cassandra încă o mai voia pe javra 
aia în viaţă. Indeosebi acum, când Painter fugise. 

Trebui să se abţină să nu urle de frustrare. 

Avea să-i castreze pe toţi cei rămaşi sus, la suprafaţă, dacă 
Painter scăpa. 

Trase o gură zdravănă de aer în piept, care o făcu să se 
cutremure. Nu putea să facă nimic aici jos. Trebuia să asigure 
locul acesta, să-i descopere secretele, ceea ce însemna să o 
captureze pe Safia în viaţă. Şi după ce avea să pună mâna pe 
Safia, Cassandra urma să aibă un as în mânecă împotriva lui 
Painter. Un as mic şi dichisit, într-o situaţie critică. 

O explozie îi atrase din nou atenţia spre oraş. Fu surprinsă de 
faptul că oamenii ei avuseseră nevoie să folosească o altă 
grenadă. Văzu o grenadă reactivă zburând prin aer. 

Se uită chiorâş la traiectoria acesteia. „La dracu'...” 

Sări din poziţia în care se afla şi o luă la fugă în jos pe mal. 
Tălpile de cauciuc îi asigurau o priză bună pe sticla rugoasă. Se 
aruncă în spatele unei grămezi de sfărâmături, unde să se 
adăpostească, în timp ce grenada lovi barca Zodiac. 

Explozia o asurzi, făcând-o s-o doară urechile şi s-o usture 
până şi ochii. Sticla şi apa laolaltă fură pulverizate la înălţime. Se 
rostogoli într-o parte, pe măsură ce sticla spartă curgea de sus în 
jos. Îşi acoperi capul cu braţele. Cioburi zimţate cădeau în jurul 
ei, prăbuşindu-se pe sticla cealaltă, spintecându-i pielea şi 
hainele, usturând ca o ploaie de foc. 

După ce şuvoiul mortal încetă, se uită în sus la oraş. Pusese 
cineva mâna pe unul dintre lansatoarele echipei sale? Alte două 
grenade reactive zburară în jur. 

Rafale noi de foc automat izbucniră din mai multe locuri. Ce 

mama naibii se întâmpla? 


5.07 P.M. 


În timp ce exploziile răsunau, iar focurile de armă răpăiau, 
Safia se uită cum căpitanul al-Haffi ţopăia sprijinit în cârjă. Şocul 
sosirii sale încă se mai resimțea, lăsându-i pe toţi fără grai. 

Ochii căpitanului erau aţintiţi asupra lui Lu'lu. Lăsă să-i cadă 
cârja şi se aşeză într-un genunchi. Vorbea în arabă, însă într-un 
dialect pe care puţini îl auziseră vorbit cu voce tare. 

Safia trebui să-şi ciulească urechile ca să înţeleagă cuvintele 
rostite în limba aceea ca un ciripit melodios. 

— Înălțimea  Voastră, vă rog să îl iertaţi pe slujitorul 
dumneavoastră pentru că a sosit atât de târziu. 

Şi după ce spuse asta, îşi plecă umil capul. 

Hodja era la fel de uimită ca toţi ceilalţi, neputând să-şi explice 
sosirea lui şi turnura pe care o luaseră lucrurile. Omaha păşi 
alături de Safia. 

— Vorbeşte în dialectul Shahran. 

Safiei îi căzu fisa. Shahra era clanul montan care se trăgea din 
regele Shaddad, primul conducător al Ubarului... sau mai 
degrabă prinţul consort al primei regine. 

Barak vorbi, auzindu-l pe Omaha: 

— Noi cu toţii suntem din clanul Shahra. 

Căpitanul al-Haffi se ridică în picioare. Un alt bărbat îi dădu 
înapoi cârja. Safia îşi dădu seama la ce fusese martoră: 
recunoaşterea oficială a reginei de către descendenţii regelui. 

Căpitanul al-Haffi le făcu semn să-l urmeze, vorbind din nou în 
engleză: 

— Mă gândeam că o să vă scot de aici, însă tot ce pot să vă 
ofer este adăpost. Trebuie să sperăm că oamenii mei şi femeile 
voastre pot să le facă faţă atacatorilor şi să-i întârzie. Veniţi. 

El deschise drumul de retragere din jurul palatului. Toată 
lumea îl urmă. Omaha ţinu ritmul alături de Barak. 

— Tu eşti un Shahra? 

Bărbatul dădu din cap aprobator. 

— Deci de-aia ştiai de ieşirea din spatele munţilor, care trecea 
prin cimitirul acela. Ai spus că numai clanul Shahra ştia de 
existenţa acelei poteci. 

— Valea Aducerii Aminte, rosti Barak cu o intonaţie mult prea 

oficială. Mormintele strămoşilor noştri, din perioada exodului din 
Ubar. 

Căpitanul al-Haffi şchiopăta mergând alături de Lu'lu. Kara o 
susţinea de partea cealaltă, continuându-şi conversaţia. 

— Ăsta e motivul pentru care v-aţi oferit cu toţii voluntari 
pentru misiune? Datorită legăturilor pe care le aveţi cu Ubarul. 

Căpitanul făcu o plecăciune. 

— Imi cer scuze pentru vicleşugul la care am apelat, Lady 
Kensington. Insă cei din clanul Shahra nu-şi dezvăluie secretele 
în faţa străinilor. Aceasta nu este calea noastră. Noi suntem în 
aceeaşi măsură paznicii acestui loc ca şi femeile clanului Rahim. 
Sarcina asta ni s-a dat de către ultima regină a Ubarului, chiar 
înainte ca cele două linii descendente ale noastre să se separe. 
Aşa cum a împărţit cheile, la fel a împărţit şi linia descendentă 
regală, fiecare în parte având propriile secrete. 

Safia se uită pe rând la cei doi, la cele două familii regale 
reunite ale Ubarului. 

— Ce secret a dăinuit prin voi? întrebă Omaha. 

— Vechea cale de acces înspre Ubar. Cea pe care a păşit 
prima regină. Ni s-a interzis s-o deschidem până când avea să se 
păşească din nou în Ubar. 

— Un fel de uşă din spate, comentă Omaha. 

Safia ar fi trebuit să ştie. Regina care izolase Ubarul după 
tragedia oribilă de aici fusese foarte meticuloasă. Avusese 
planuri peste planuri pentru situaţiile neprevăzute, pe care le 
împărţise ambelor linii de descendență. 

— Aşadar, există o cale de a ieşi de-aici? întrebă Omaha. 

— Da, la suprafaţă. Insă nu e nici o modalitate de a scăpa pe- 
acolo. Furtuna de nisip continuă să lovească cu violenţă, ceea ce 
face extrem de periculoasă traversarea la suprafaţă a 
acoperişului Ubarului. Acesta a fost motivul pentru care am ajuns 
atât de târziu aici, de îndată ce am aflat de la Barak că poarta 
fusese deschisă. 

— Ei bine, mai bine mai târziu decât niciodată, spuse Danny 
din spatele lor. 

— Da, însă la momentul acesta o nouă furtună loveşte în zonă, 
venind dinspre sud. O să fie moarte curată să mergi prin 
nisipurile acelea. 

— Aşa că suntem în continuare prinşi în capcană aici, afirmă 
Omaha. 

— Până când furtuna se va domoli. Pur şi simplu trebuie să ne 
apărăm aici până atunci. 

Cu gândul la această chestiune serioasă, mai traversară 
câteva străzi, în tăcere, până când ajunseră într-un final la 
peretele din spate al cavernei imense. Arăta destul de solid, însă 
căpitanul al-Haffi continuă să meargă înainte. După care Safia 
localiză poarta. O crăpătură dreaptă în peretele de sticlă. Era 
aplecată spre interior, ceea ce-o făcea dificil de depistat. 

Căpitanul al-Haffi îi conduse prin deschizătură. 

— Ajungem la suprafaţă după ce urcăm o sută cinzeci de 
trepte. Pasajul poate acţiona ca adăpost pentru copii şi femei. 

— Şi ca o capcană, dacă nu putem s-o oprim pe Cassandra. 
Încă ne depăşeşte din punct de vedere numeric şi al dotării cu 
armament. 

Căpitanul al-Haffi îşi plimbă privirea de la unul la celalalt. 

— Oamenii mei ar fi bucuroşi să primească o mână de ajutor. 
Din partea oricui poate să mânuiască o armă. 

Safia văzu cum Danny şi Coral acceptă arme dintr-o 
ascunzătoare din interiorul deschizăturii din perete. Până şi Clay 
făcu un pas în faţă şi întinse mâna. 

Doctorandul îi surprinse privirea. 

— Chiar vreau zecele ăla, fu tot ce rosti el în timp ce se 
îndepărtă. 

Ochii îi străluceau de groază, însă nu dădu înapoi. 

Omaha veni ultimul. g 

— Eu am deja un pistol. Insă mi-ar prinde bine o a doua armă. 

Căpitanul al-Haffi îi dădu un M-16. 

— Atunci asta o să-ți fie de folos. 

Safia făcu câțiva paşi spre el. 

— Omaha... 

Nu reuşise să pătrundă înțelesul vorbelor lui de acolo, de 
lângă palat. Fuseseră cuvintele lui o ultimă confesiune, ştiind că 
erau condamnați în văgăuna asta? 

El îi zâmbi. 

— Nu trebuie să spui nimic. Eu, unul, am spus ce-am avut de 
spus. Încă nu merit un răspuns de la tine. Şi cu asta se întoarse. 
Însă cel puţin sper că o să mă laşi să încerc. 

Safia îl ajunse din urmă şi-l luă de gât. După care îi şopti la 
ureche: 

— Şi eu te iubesc mult de tot... însă nu ştiu... 

Nu reuşi să-şi termine propoziţia. Aşa că vorbele râmaseră 
parcă suspendate în aer, între ei. 

Oricum, el o strânse în braţe. 

— Eu ştiu. Şi-o să aştept până o să ştii şi tu. 

O dispută verbală îi obligă să se despartă din îmbrăţişare. Era 
un schimb de replici între Kara şi căpitanul al-Haffi. 

— N-o să vă las să luptaţi, Lady Kensington. 

— Sunt cât se poate de capabilă să trag cu o armă. 

— Atunci luaţi o armă cu dumneavoastră când mergeţi spre 
scări. S-ar putea să aveţi nevoie de ea. 

Kara spumega de furie, însă căpitanul avea dreptate. Ultimul 
obstacol ar putea să fie o luptă pe scări. 

Căpitanul al-Haffi îi puse o mână pe umăr. 

— li sunt dator familiei dumneavoastră. Daţi-mi voie să-mi 
plătesc astăzi datoria. 

— Despre ce vorbeşti? întrebă Kara. 

El îşi plecă uşor capul, vocea sa devenind tristă şi ruşinată. 

— Aceasta nu este prima dată când îmi pun serviciile în slujba 
familiei dumneavoastră. Când eram tânăr, de fapt un băiat, m- 
am oferit voluntar ca să vă ajut pe dumneavoastră şi pe tatăl 
dumneavoastră. 

Kara se încruntă cu putere. 

Căpitanul al-Haffi îşi ridică faţa spre ea. 

— Prenumele meu este Habib. 

Kara icni şi se dădu un pas în spate, buimăcită. 

— Ghidul din ziua vânătorii. Deci tu erai. 

— Eram acolo ca să-l însoțesc pe tatăl dumneavoastră din 
cauza interesului pe care-l manifesta faţă de Ubar. Insă nu mi-am 
îndeplinit misiunea. Frica m-a oprit să vin în ziua aceea după 
dumneavoastră şi tatăl dumneavoastră în nisipurile interzise. 
Numai atunci când am văzut că vreţi să intraţi în n/snases am 
venit după dumneavoastră, însă era prea târziu. Aşa că v-am 
recuperat dintre nisipuri şi v-am dus înapoi la Thumrait. Nu ştiam 
ce altceva să fac. 

Kara păru mută de uimire. Safia se uită când la unul, când la 
celălalt. Totul se închisese într-un cerc complet... până aici, 
înapoi la aceleaşi nisipuri. 

— Aşa că daţi-mi voie să vă protejez acum... aşa cum n-am 
reuşit s-o fac în trecut. 

Kara nu putu decât să dea aprobator din cap. Căpitanul al- 
Haffi se îndepărtă. Kara strigă după el: 

— Nu erai decât un băiat. 

— Acum sunt om în toată firea. 

Se întoarse să-i urmeze pe ceilalţi care coborau spre oraş. 
Safia auzi ecoul cuvintelor lui Omaha. 

Hodja se uita lung la cei rămaşi acolo. 

— Încă nu s-a terminat. 

Şi cu aceste cuvinte care voiau să transmită un mesaj indirect, 
intră în despicătura din perete. 

— Trebuie să mergem pe poteca vechii regine. 

21 
PRIVELIŞTIEA FURTUNII 


Xho)âlonăH] 


4 DECEMBRIE, 5.30 P.M. 
SHISUR 


Erau încă pe urmele lui. 

Painter văzu în spate strălucirea farurilor urmăritorilor 
răzbătând prin furtună. Se repezi în faţă, accelerând până la 
maximum de viteză, care era de aproximativ cincizeci de 
kilometri pe oră. Şi în mijlocul furtunii din jur, aceasta era o 
urmărire la viteză mare. 

Se uită în ambele oglinzi laterale. Pe fiecare parte se afla câte 
un camion. Abia dacă surprinse cu privirea o frântură din 
imaginea _urmăritorilor săi: două camioane cu platformă, 
încărcate. In ciuda încărcăturii lor, acestea se mişcau mai repede 
decât putea el s-o facă, însă de asemenea trebuiau să 
compenseze excesul de viteză cu terenul accidentat. El, pe de 
altă parte, îşi menținea vehiculul de douăzeci de tone pe o 
singură direcţie, călcând tot ce-i stătea în cale, încălecând acum 
o dună şi coborând după aceea o alta. 

Nisipul obtura tot ce era în jur, făcând imposibilă vederea. 
Dacă acesta ar fi fost un viscol aprig, ar fi fost descris ca o beznă 
completă pe fundalul căderii abundente de zăpadă şi al norilor 
joşi. 

Painter trecuse autotractorul pe pilot automat. Verifică şi 
celelalte caracteristici ale vehiculului. Avea o antenă radar, însă 
nu ştia cum să opereze acest echipament. Găsi şi staţia radio. 
Planul său iniţial fusese să călătorească atât cât putea de 
aproape de baza aeriană Thumrait şi să contacteze Forţele 
Aeriene Regale din Oman. Cineva avea să-i audă apelul. Dacă 
voia să aibă vreo şansă să-i salveze pe ceilalţi, trebuia să 
renunţe la acoperirea sa şi să alerteze guvernul local. 

Insă camioanele îl făcuseră să aleagă un drum ce se îndepărta 

de bază şi se afunda şi mai tare în furtună. N-avea nici o şansă 
să se întoarcă. Cele două camioane erau prea rapide. 

Chiar în timp ce încăleca o dună uriaşă, o explozie bubui în 
partea stângă. Numeroase şrapnele şi un val de nisip loviră 
partea stângă, asemenea unei palme venite de sus, de la însuşi 
Dumnezeu. 

Fusese o grenadă reactivă. 

Pentru moment, un sunet îngrozitor de strident se auzi de 
parcă ar fi sfâşiat şenilele. 

Painter sări ca ars, însă autotractorul continuă să înainteze, 
sfărâmând orice se blocase în roţile sale. Urcă în sus pe 
povârnişul lung. 

O altă explozie, de astă dată direct din spatele său. Zgomotul 
era asurzitor, însă blindajul îşi dovedi rezistenţa... sau în acest 
caz, oţelul policarbonic şi kevlarul. Lasă să tragă la întâmplare 
după el. Vântul şi furtuna în mod sigur aveau să le devieze 
proiectilele, iar blindajul avea să se ocupe de rest. 

După care simţi cum se clatină extrem de neplăcut. 

Şenilele vehiculul încă se mai învârteau, însă viteza lui Painter 
se reduse. M4 începu să alunece. Deodată îşi dădu seama că 
bombardamentul la care fusese supus de urmăritorii săi nu 
intenţionase să distrugă autotractorul de douăzeci de tone. 

Bombardau povârnişul, declanşând o avalanşă. Intreaga pantă 
se scurgea la vale, luând şi autotractorul odată cu ea. Opri pilotul 
automat, apucă strâns schimbătorul de viteze şi-l băgă într-o 
viteză inferioară. Călcă acceleratorul cu putere, încercând să 
redobândească tracţiunea pe panta alunecoasă şi instabilă. 

Nici o şansă. Nu făcu decât să se afunde şi mai tare printre 
nisipurile ce se revărsau la vale. 

Painter frână brusc ca să oprească vehiculul, făcând ca partea 
din spate să derapeze, după care băgă în marşarier. 

Se scurgea la vale acum, odată cu nisipul, înotând parcă în 
miezul avalanşei. Intoarse tractorul până când deveni paralel cu 
panta, autotractorul aplecându-se periculos de tare. Trebuia să 
aibă grijă să nu se răstoarne. 

Scoase vehiculul din viteză, frână, după care băgă din nou în 
viteza întâi. Autotractorul se mişcă din nou înainte, acum 
scurgându-se cu uşurinţă în josul pantei, de-a lungul flancului 
acesteia, reuşind să aibă o bună tracţiune la sol şi o viteză pe 
măsură. Gonea nebuneşte spre bază. Camioanele îl urmăreau, 
însă din cauza deplasării prin nisipul instabil trebuiră să 
încetinească. 


482 


Painter ajunse la capătul dunei şi o ocoli imediat. 

Nu mai voia să fugă de nenorociţii ăia. 

Poziţionă autotractorul ca să meargă drept, după care îl trecu 
din nou pe pilot automat. Luându-şi mâinile de pe volan, se 
asigură că autotractorul continuă să meargă tot înainte. 

După aceea se retrase rapid în spate. Găsi un lansator de 
grenade. Incărca una dintre grenadele reactive, îşi fixă ţeava 
lungă pe umăr şi se îndreptă spre uşa de acces din spatele 
autotractorului. 

O lovi cu putere şi o deschise. Nisipul năvăli înăuntru, însă nu 
prea violent, căci mergea cu botul maşinii în vânt. Se holbă 
afară, în urma vehiculului. Aşteptă până localiză două spoturi 
luminoase, care dădeau ocol ultimei dune, îndreptându-se din 
nou spre el. 

— Vin’ la tata, murmură el, după care ochi. 

Se uită prin dispozitivul de ochire după care apăsă pe trăgaci. 
Lansatorul explodă cu un şuierat. Simţi curentul de aer încins în 
momentul în care grenada ţâşni de pe ţeavă. 

li urmări dâra roşie de foc, asemenea unei stele căzătoare. 

Urmăritorii o observară şi ei. Painter văzu cum amândoi 
virează în partea cealaltă. Prea târziu. Cel puţin pentru unul 
dintre ei. Grenada explodă. Painter se bucură să vadă cum una 
din maşini este aruncată sus, în aer şi cum explodează, 
transformându-se într-o minge de foc, strălucind intens în bezna 
din jur. După care se prăbuşi în nisip. 

Celălalt camion dispăruse. Spera că se înţepenise între dune. 
Painter avea să se uite după el. 

Se întoarse şi se aşeză în scaunul şoferului şi verifică oglinzile 
laterale. Beznă peste tot. 

Trăgându-şi sufletul un moment, Painter deschise laptopul 
furat. Încetul cu încetul pixelii se încărcară şi luminară 
fluorescent ecranul întunecat. Se rugă să-l ţină bateria. Harta 
zonei reapăru pe ecran. Painter o privi cu atenţie. 

Oh, Doamne, nu mai era nici un indicator de culoare albastră. 

ÎI cuprinse panica şi începu să-l furnice pielea. După care 
cerculeţul albăstrui apăru pe ecran. In regim wireless, îi trebuise 
încă un minut să prindă semnalul şi să afişeze informaţia pe 
ecran. Microemiţătorul Safiei transmitea încă. Verifică atent 
coordonatele care se derulau pe ecran. Incă variau. Ea era în 
mişcare. În viaţă. Speră că asta însemna că şi toţi ceilalţi erau în 
siguranţă. 

Trebuia să ajungă la ea... la ei. Chiar dacă transmiţătorul 

implantat nu putea fi scos - avea o astfel de protecţie încât 
exploda la atingere dacă nu era dezactivat - putea să o ducă pe 
Safia undeva în afara razei de acţiune a dispozitivului de 
detonare al Cassandrei, la un chirurg şi un expert în explozibili. 

În timp ce se uita în calculator, îşi dădu seama că numai 
cifrele de coordonate specifice axei Z se modifică. 

Axa acesta măsura înălţimea sau adâncimea. Numerele 
negative creşteau din aproape în aproape, apropiindu-se de zero. 

Era clar că Safia urca. Aproape că ajungea la suprafaţă. 
Probabil că găsise o ieşire secretă din peşteră. Foarte bine. 

In timp ce se uita pe ecran, îşi dădu seama de ceva. 
Coordonatele de pe axa Z trecuseră de zero şi continuau să urce 
la nişte valori pozitive. Safia nu numai că ajunsese la suprafaţa. 
Urca şi mai sus. 

Ce mama naibii? 

li verifică poziţia. Se afla la 8,4 kilometri de poziţia lui. ŞI 
fiindcă era deja pe direcţia generală, nu trebuia decât să-şi 
ajusteze uşor drumul, îndreptându-se direct spre ea. 

Mări uşor viteza cu încă opt kilometri pe oră. 

O viteză ameţitoare în condiţiile de faţă. 

Dacă Safia găsise o ieşire prin spate, atunci aşa avea să facă 
şi Cassandra. Trebuia să ajungă la Safia şi la ceilalţi cât mai 
curând posibil. Se uită înapoi la cercul albăstrui. Ştia că încă o 
persoană monitoriza coordonatele. 

Cassandra... iar ea mai avea şi detonatorul portabil. 


5.45 P.M. 


Safia mărşălui în sus pe scările lungi şi întunecate, cu ceilalţi 
în urma sa, urcând doi câte doi, copii şi femei în vârstă sau 
rănite. Kara ţinea singura lor lanternă, orientată în sus pe pasaj, 
proiectând umbra Safiei în faţă. Căutau să mărească pe cât de 
mult posibil distanţa dintre ei şi confruntarea crâncenă de jos. 
Ecoul luptelor încă mai ajungea la ei. Un tunet continuu al 
focurilor de armă. g 

Safia se chinui să împingă uşa în exterior. Işi trecu o mână de- 
a lungul peretelui. Era din piatră de gresie. 

Treptele de sub picioare fuseseră tocite de nenumărate 
perechi de sandale şi picioare desculțe. Câţi alții mai merseseră 
pe această potecă? Şi-o imagină pe însăşi Regina din Saba 

urcând sau coborând pe treptele astea. 

Pe măsură ce urca, Safia simţea cum timpul se comprimă, 
trecutul şi prezentul contopindu-se laolaltă. Mai mult decât 
oriunde, aici în Arabia, trecutul şi prezentul se împleteau. Istoria 
nu era moartă şi îngropată sub zgârie-nori şi asfalt, sau chiar 
închisă în spatele zidurilor unui muzeu. Trăia aici, strâns legată 
de pământ, contopind legenda şi piatra într-un tot. 

Işi lăsă degetele în jos. 

Lu'lu i se alătură. 

— Te-am auzit vorbind cu iubitul tău. 

Safia nu voia să discute despre asta. 

— El nu mai e... ce a fost înainte... 

— Amândoi iubiţi pământul ăsta, continuă hodja, fără să ia în 
seamă reticenţa ei. Aţi lăsat să se interpună prea mult nisip între 
voi şi s-a depus prea mult praf. Insă un asemenea praf poate fi 
dat deoparte. 

— Nu-i aşa uşor. 

Safia se uită lung la mâna ei, acolo unde fusese cândva un 
inel. Şi care dispăruse ca şi promisiunea făcută cândva. Cum de 
putea ea să mai aibă încredere că el va fi acolo când va avea 
nevoie de el? i 

„Cel care te-a părăsit era un puşti. Insă în faţa ta acum, în 
genunchi, se află un bărbat.” Oare putea să creadă asta? In 
contrast, îi veni în minte faţa altuia. A lui Painter. Modul în care o 
ţinuse de mână, respectul tacit şi starea de linişte pe care le-o 
crea, până şi durerea din ochii săi de-atunci când o speriase. 

Lu'lu vorbi, ca şi cum i-ar fi citit gândurile. 

— Există mulţi bărbaţi cu inimă mare. Unora le trebuie un pic 
mai mult timp ca să devină bărbaţi adevăraţi. 

Safia simţi cum o năpădesc lacrimile. 

— Mai am nevoie de timp... să mă gândesc bine la asta. 

— Ai avut timp. Ca şi noi, ai petrecut prea mult timp de una 
singură. Trebuie să alegem ceva... înainte să nu mai rămânem 
cu nimic. 

Drept dovadă, la puţin timp, vântul aprig de afară vâjâi 
prelung prin deschizătura de sus din perete. 

Safia simţi o pală de vânt pe obraz. Se simţi atrasă de acesta. 
După atâta timp petrecut în adâncuri, voia să evadeze din 
închisoarea asta de piatră. Chiar şi numai pentru un moment. Ca 
să-şi limpezească mintea. 

— O să mă duc afară să văd cum e furtuna, murmură Safia. 

— Vin cu tine, spuse Kara, păşind în urma ei. 

— Şi eu, adăugă hodja. O să văd cu ochii mei ce a văzut şi 
prima regină. O să văd intrarea originală în Ubar. 

Toate trei continuară singure să urce ultimele trepte ale scării. 
Vântul devenise şi mai puternic, iar nisipul se învârtea în cercuri, 
formând mici vârtejuri ce se prăvăleau peste ele. Cele trei femei 
îşi puseră glugile, eşarfele şi ochelarii de protecţie. 

Safia se duse până sus de tot. Deschiderea era ca o crăpătură, 
exact în faţă. Kara îşi stinse lanterna. Furtuna de-afară era mai 
luminoasă decât pasajul întunecat. 

leşirea era exact la un metru în faţă. Safia văzu un drug de fier 
rezemat lângă ea. Dincolo de prag se întindea o lespede mare şi 
netedă, care bloca parţial calea. 

— Probabil că piatra ascundea intrarea, spuse Kara. 

Safia dădu din cap aprobator. Oamenii căpitanului al-Haffi 
trebuie să fi folosit ranga ca pe o pârghie cu care să mişte 
lespedea într-o parte, suficient de mult cât să creeze un loc de 
trecere. Probabil că dacă reuşeau să învingă furtuna, puteau să 
scape cu toţii, să împingă piatra la loc şi s-o blocheze pe 
Cassandra. 

Adierea de aer proaspăt o umplu pe Safia de speranţa. 

Chiar şi de aici, furtuna nu părea atât de întunecată pe cât şi-o 
amintea de-atunci, de la Shisur. Poate că apogeul furtunii luase 
sfârşit. 

Safia se aplecă prin crăpătură, însă rămase adăpostită în 
spatele pietrei. 

Nisipul încă mai acoperea soarele, însă bezna totală se 
transformase într-un crepuscul. Putea să vadă soarele din nou, 
ca o lună palidă şi lipsită de strălucire în furtună. 

— Furtuna pare că s-a domolit puţin, spuse Kara, confirmând 
evaluarea Safiei. 

Lu'lu o contrazise: 

— Să nu te laşi păcălită. Nisipurile astea din jurul Ubarului sunt 
amăgitoare. Există un motiv real pentru care triburile evită zona, 
numind-o blestemată, bântuită, nisipurile djinnilor şi ale 
diavolului. 

Hodja le deschise calea în afară, dincolo de intrare. 

Safia o urmă, vântul fluturându-i cu putere mantia şi eşarfa. 
Se uită în jur. Işi dădu seama că se aflau în vârful unei terase de 
stâncă, supraînălţată la vreo zece sau doisprezece metri 
deasupra nivelului deşertului. Era una dintre nenumăratele 
proeminențe stâncoase care se continuau dincolo de dune. 
„Corăbiile nisipurilor”, după cum erau numite de triburile 

nomade. 

Safia păşi şi mai departe, examinând poziţia înaltă pe care se 
aflau. Recunoscu forma terasei stâncoase. Era aceeaşi cu tabloul 
din nisip de la palat. Aici era locul în care fusese descoperită 
prima intrare în Ubar, cu aproape trei milenii în urmă. Se uită cu 
atenţie în jur. Atât citadela, cât şi palatul reginei fuseseră făcute 
după modelul acestei terase stâncoase. Cea mai prețioasă dintre 
toate corăbiile deşertului. 

Dincolo de platoul înalt, furtuna îi atrase atenţia Safiei. Norii 
învârtoşaţi din această zonă păreau destul de ciudaţi. La circa un 
kilometru şi jumătate distanţă, furtuna de nisip se întuneca 
formând nişte fâşii care înconjurau platoul. Safia putea să audă 
cum vâjâia vântul de la distanţă. 

— E ca şi cum am fi în centrul unui uragan, spuse Kara. 

— Acesta este Ubarul, afirmă Lu'lu. Atrage puterea furtunii 
spre el însuşi. 

Safia îşi aminti cum pentru scurt timp după ce cheile 
erupseseră şi deschiseseră poarta, furtuna de nisip păruse a 
slăbi în intensitate. 

Kara se căţărase periculos de aproape de una dintre margini. 
Asta o nelinişti pe Safia. 

— Ar trebui să te dai înapoi de acolo, o avertiza Safia, speriată 
de faptul că o rafală de vânt ar putea s-o arunce peste marginea 
platoului. 

— Există o potecă ascunsă ce coboară pe partea asta. Mai 
mult nişte urme. Poate că am putea să coborâm. Văd trei 
camioane jos, la aproape treizeci şi cinci de metri de aici. 
Mijloacele de transport ale căpitanului al-Haffi. 

Safia se apropie şi ea mai mult de margine. Nu-şi imagina cum 
ar putea să parcurgă o potecă de pe laterala unei costişe pe 
vântul acela, care bătea în rafale neaşteptate. 

Lu'lu fu de acord cu Safia. 

— E moarte curată să încerci să cobori pe acolo. 

Kara îşi aruncă privirea înapoi la hoaja. Expresia de pe faţa ei 
părea a spune că era la fel de periculos să rămână acolo, în mod 
clar Kara era hotărâtă să rişte. 

Lu'lu înţelese ce gândea ea. 

— Tatăl tău n-a luat în consideraţie avertismentele legate de 
aceste nisipuri, aşa cum faci şi tu acum. Chiar şi după tot ce ai 
văzut. 

Vorbele ei nu făcură decât s-o enerveze pe Kara. 

— Ce-i acolo ca să te temi? 

Lu'lu îşi deschise larg braţele. 

— Acestea sunt nisipurile nisnases. 

Atât Safia, cât şi Kara cunoşteau numele acela. Duhurile negre 
ale nisipurilor. Din cauza lor se credea că murise Reginald 
Kensington. 

Lu'lu le arătă undeva spre sud-vest. Un mic vârtej se agita, 
răsucindu-se, ca o tornadă de nisip. Scânteia în întuneric, un licăr 
cu încărcătură statică. Pentru un moment, parcă izbucni şi 
deveni mult mai strălucitor, după care dispăru. 

— Am văzut un diavol al nisipurilor asemănător cu acesta, 
spuse Kara. 

Lu'lu dădu aprobator din cap. 

— Nisnases produc moartea prin calcinare. 

Safiei îi veni în minte imaginea corpului torturat al lui Reginald 
Kensington, blocat în sticlă. li reamintea de oamenii mumificaţi 
de mai jos. Care era legătura dintre ei? 

Un alt diavol trecu înspre est. Un altul înspre sud. Păreau că 
iau naştere din nisip şi se ridică în văzduh. Safia văzuse mii de 
asemenea turbioane, însă nu văzuse niciodată vreunul atât de 
strălucitor de la încărcătura statică. 

Kara se uită în gol. 

— Tot nu înţeleg... 

Direct în faţa lor, un val de nisip ţâşni în sus de sub marginea 
platoului stâncos. Se traseră toate înapoi. 

— Un nisnase! icni de spaimă Lu'lu. 

Vârtejul, format chiar lângă terasa din stâncă, se răsuci 
formând o coloană sinuoasă de nisip. Atât Kara, cât şi hodja se 
retraseră în pasaj. Safia rămase pe loc, fascinată. 

Valuri imense de încărcătură statică se arcuiră de-a lungul 
acestuia, ridicându-se rapid din nisip înspre cer. Mantia ei se 
umflă ca o pânză, de astă dată nu de la vânt, ci de la 
electricitatea din aer, pârâind pe deasupra pielii, hainelor şi 
pârului ei. Era o senzaţie dureroasă, dar într-un fel extatică. li 
lăsa corpul rece, pielea caldă. 

Expiră, fără să-şi dea seama că-şi ţinuse respiraţia. 

Făcu un pas în faţă, suficient de aproape ca să vadă lăţimea 
completă a vârtejului şerpuitor. Energia continua să fluctueze 
prin coloana de nisip. Văzu cum diavolul se centrează în jurul 
unuia dintre cele trei vehicule. Din punctul ei de observare 
avansat, putea să vadă cum nisipurile din jurul camionului 
formau un fel de bulboană sub el. ' 

Tresări uşor atunci când ceva îi atinse cotul. Era Kara. Işi 

adunase tot sângele rece ca să se uite. Kara îi găsi mâna Safiei şi 
o luă într-a sa. În atingerea ei, Safia simţi cum Kara se eliberează 
de un coşmar vechi. 

Sub camion, nisipurile începură să se închidă la culoare. Un 
miros de ars pluti în aer până la ele. Mâna Karei o strânse cu 
putere pe cea a Safiei. Recunoscuse mirosul acela. 

Nisipurile deveneau din ce în ce mai închise la culoare. Nisip 
topit. Sticlă. Nisnase. 

Energiile din vârtej se răsuciră şi loviră cu sălbăticie, strălucind 
prin toată coloana ridicată în sus. Din locul în care se aflau, 
urmăriră cum camionul se prăbuşeşte în groapa de nisip topit, la 
început uşor, cu roţile din cauciuc topindu-se şi pocnind - după 
care se auzi un şuierat înspăimântător de energie statică, 
diavolul prăbuşindu-se, iar în momentul de dinaintea dispariţiei 
sale, Safia privi cum sticla se transformă şi devine la fel de 
neagră ca şi neantul. Camionul se prăbuşi şi el, ca şi cum ar fi 
căzut prin aer. Gaura neagră formată se topi şi mai tare în nisip, 
iar ultimele rafale de vânt aruncară nisip proaspăt peste ea, 
ştergând orice urmă din ce fusese acolo. 

O fantomă apărea şi dispărea. 

La puţin timp după, se auzi o explozie slabă, înfundată. Nisipul 
din zonă se ridică uşor în sus. 

— Rezervorul de combustibil, spuse Kara. 

Amândouă îşi ridicară privirile. Mai multe vârtejuri mortale se 
iscau pretutindeni în jur. Trebuia să fie mai bine de o duzină 
acum. 

— Ce se întâmplă? întrebă Kara. 

Safia clătină din cap în semn că nu ştia. Valul de furtună din 
jur devenise şi mai închis la culoare, ştrangulându-se spre ele, 
venind şi mai aproape, din toate direcţiile. 

Lu'lu se holbă în jur cu o privire plină de teroare. 

— E celălalt sistem de furtună de pe coastă. A tot venit, iar 
cele două furtuni se alimentează una pe cealaltă, transformându- 
se în ceva şi mai grav. 

— Megafurtuna, spuse Safia. Se formează în jurul nostru. Din 
ce în ce mai multe turbioane dansau în jur, trecând în trombă 
peste întinderea de nisip. Străluceau ca nişte flăcări care se 
ridicau dintre dune. Era o privelişte infernală. Furtuna de dincolo 
de ele devenea din ce în ce mai închisă la culoare şi mai 
sălbatică. Acum vuia strident. 

Să încerci să traversezi aceste nisipuri însemna moarte sigură. 

Safia auzi un sunet aproape, undeva la îndemână. Un zgomot 

provenit din staţia ei radio. O scoase dintr-un buzunar. Omaha îi 
ceruse să lase canalul deschis în cazul în care avea nevoie să 
ajungă la ea. 

O pescui din buzunar şi începu să meargă înapoi spre calea de 
acces. 

O voce şoptită se auzi prin încărcătura statică din jurul său. 

— Safia... dacă... poţi să mă auzi... 

Kara se aplecă lângă ea. 

— Cine e? 

Safia îşi lipi staţia de ureche, ascultând cu atenţie. 

— ... VIN... Safia, mă auzi... 

— Cine? întrebă Kara. 

Ochii Safiei se lărgiră. 

— E Painter. E în viaţă. 

O oarecare inconstanţa a încărcăturii statice a furtunii făcu ca 
vocea lui să răzbată pentru un moment, fără distorsiuni, până la 
ea. 

— Sunt la trei kilometri de poziţia ta. Rezistă. Vin acum. 
încărcătura statică din aer elimină orice fel de recepţie 
ulterioara. 

Safia apăsă pe buton şi-şi ţinu staţia radio la buze. 

— Painter, dacă poţi să mă auzi, nu veni! Nu veni! M-ai auzit? 

Eliberă butonul de emisie. Nu se auzea decât pârâitul static. N- 
o auzise. 

Ea se uita lung în neantul format de furtuna, foc şi vânt. Era 
moarte curată să mergi prin nisipurile astea... iar Painter venea 
încoace. 


6.05 P.M. 


Cassandra se ghemui împreună cu doi dintre oamenii ei. 
Focurile de armă răpăiau şi împroşcau tot ce era în jur. După ce 
prima grenadă reactivă o luase pe nepregătite, Cassandra 
intrase în toiul luptei, deplasându-se spre ruinele din oraş. 

Luptele continuară, însă echipa ei înregistra un progres 
constant. 

Se uită prin dispozitivul de ochire al unei puşti şi aşteptă. 
Grupul de case mari era chiar în faţa sa, zugrăvit în nuanţe de 
smarald şi argint prin dispozitivul ei optic de vedere pe timpul 
nopţii. Folosind şi un filtru în infraroşu, văzu cum se mişcă o 

siluetă roşie nedefinită dincolo de un perete de sticlă, lângă un 
colţ. Unul dintre duşmani. 

Studie silueta. Ţinta ei avea un tub pe umăr, din care se 
revărsa lumina ca dintr-un soare minuscul. Asta însemna că era 
incandescent. Unul dintre lansatoarele de grenade. Ea îşi 
instruise oamenii să-şi concentreze atenţia asupra unor 
asemenea obiective. Trebuiau să elimine toate armele cu bătaie 
lungă ale inamicului. 

Lângă perete, ţinta ei îşi schimbă poziţia, mişcându-se în 
spaţiu deschis, poziţionându-şi lansatorul de grenade. 

Cassandra îşi fixă dispozitivul de ochire asupra celei mai 
încinse zone a corpului țintei inamice - capul. Apăsă pe trăgaci. 
Doar o dată. Asta era tot ce-i trebuia. 

Prin filtrul cu raze infraroşii, văzu cum ţâşneşte focul de la 
gura ţevii. O împuşcătură sigură. 

Insă dintr-un reflex provocat de convulsia victimei, aceasta 
acţionă lansatorul. 

Cassandra văzu cum grenada reactivă iese de pe ţeavă, 
orbind-o prin lentilele sale speciale. Se rostogoli pe spate, orbită. 
Grenada zbură prin aer pe deasupra capului, fără nici o ţintă 
precisa, fiind lansata odată cu prăbuşirea pe spate a cadavrului 
inamicului. 

Deşi se uita atent, cu ochii în sus spre tavan, urmărind 
traiectoria grenadei, o scăpă din ochi pe fundalul acelui ecran 
imens, strălucitor, format de descărcările electrice provocate de 
furtună de-a lungul tavanului. Işi scoase filtrul de raze infraroşii şi 
comută de pe modul de vedere nocturnă. Prin lentilele obişnuite, 
tavanul încă mai lumina ca o vâlvătaie. Jocul de lumini de pe 
tavan se extinsese şi mai violent, umplând întreaga calotă a 
cupolei de deasupra. Mici arcuri de electricitate ieşeau în afară, 
asemenea unor fulgere. 

De partea cealaltă a lacului explodă şi racheta trasă din 
greşeală. Lovi peretele îndepărtat, vizavi de oraş. Ea focaliză 
vederea telescopică. 

„La dracu'...” Nu putu să nu-şi ţină respiraţia. 

Grenada lovise peretele de deasupra tunelului care conducea 
spre peştera imensă. 

Văzu cum o bucată masivă din peretele de sticlă se smulse de 
pe piatra din spate, odată cu o porţiune din spaţiul interior al 
tunelului. Aceasta se prăbuşi, acoperind complet tunelul. 

Acum li se blocase şi ieşirea. 

Se rostogoli pe burtă. Echipa de la suprafaţă n-o să trebuiască 

decât să sape şi să-i scoată afară de acolo. Grija sa imediată era 
să asigure zona oraşului, s-o captureze pe Safia şi să plece cu 
trofeul după care venise. Işi rabată filtrul cu raze infraroşii la 
poziţie, peste lentilele dispozitivului optic. 

Era timpul să continue vânătoarea. 

Cei doi oameni ai săi avansaseră deja pentru a verifica rapid 
cadavrul şi a confisca lansatorul. Acum erau gata să plece mai 
departe. 

Cassandra făcu o pauză scurtă ca să-şi verifice dispozitivul 
electronic de urmărire. 

Safia nu era la o distanţă prea mare de ea. Triunghiurile roşii 
care marcau membrii echipei sale se apropiau de poziţia aceea 
din toate direcţiile. 

Satisfăcută de ceea ce vede, Cassandra aproape că băgă 
dispozitivul în buzunar, însă indicaţia numerică a altitudinii 
corespunzătoare cerculeţului albastru îi captă privirea. Inţepeni. 
N-avea sens ce scria acolo. 

Cassandra se uită din nou în sus la acoperişul luminiscent. 
Dacă citirea de pe ecran era corect, Safia se afla la suprafaţa. 
Mai exista încă o ieşire? 

Işi atinse microfonul de la gât şi transmise alerta generală prin 
canalul deschis, care ajunse la fiecare om în parte. 

— Apropiaţi-vă acum! Fugiţi cât puteţi de repede! Sa nu 
rămână nimeni în viaţă! 

Cassandra se ridica din poziţia sa şi li se alătură oamenilor săi. 

— Haideţi să terminăm cu asta. 


6.10 P.M. 


Omaha auzi ţipatul căpitanului al-Haffi, în limba arabă. 

— Inapoi la scări! Toate forţele să se retragă spre ieşire. 

Omaha stătea la adăpost împreuna cu Coral, Danny şi Clay. 
Ocupaseră o poziţie din curtea interioara a palatului. O grenada 
exploda la douăzeci de metri de ei. Se lipiră cu toţii de perete. 

— Trebuie să mergem, spuse Clay. 

— Mi-ar plăcea să pot, răspunse Omaha. Doar să le spui asta 
celor doi indivizi de după colţ. 

Erau ţintuiţi locului. Şi aşa fuseseră de câteva minute încoace. 

Cu câteva momente în urmă, Omaha şi Clay fugiseră în curtea 
interioară dintr-o direcţie, Danny şi Coral din cealaltă. Ambele 

echipe erau urmărite de membrii comandoului. Acum erau toţi 
patru blocaţi aici, fără să se poată mişca. 

Un punct mort. 

Numai că soldaţii Cassandrei aveau un avantaj: dispozitive 
optice sofisticate, care păreau că le monitorizează orice mişcare. 

— Ar trebui să ne retragem în forţă în palat, spuse Coral, 
punând un încărcător nou în pistol. Am avea o şansă mai bună să 
scăpăm de ei. 

Omaha dădu din cap aprobator. Şi o zbughiră spre intrarea în 
palat. 

— Cum rămâne cu căpitanul al-Haffi şi cu ceilalţi? întreba Clay 
în timp ce intrau în grabă înăuntru. 

— S-ar putea să plece fără noi. 

Omaha se lăsă în jos într-un genunchi, ocupând o poziţie de 
tragere cu arma îndreptată spre curtea interioara. 

Coral se postă lângă el, iar Danny şi Clay, în spatele lor. 

— Să plece unde? întreba Omaha. Aş risca totul aici mai 
degrabă decât pe scările alea înguste. Cel puţin aici avem ceva 
spaţiu... 

Glonţul care se înfipse în perete îi şuieră pe lângă ureche. 
Sticla se făcu ţăndări, înţepându-i faţa într-o parte. 

— Fir-ar al... 

Mai multe gloanţe se înfipseră în sticlă. Omaha se întinse pe 
jos lângă Coral. Danny şi Clay se retraseră în camera cealaltă, 
mai depărtată. Singurul motiv pentru care Omaha mai era încă în 
viaţă era faptul că statuia din fier şi sticlă care reprezenta palma 
ţinând sfera, din mijlocul curţii interioare, blocase o împuşcătură 
directă trasă către intrare. 

De partea cealaltă a curţii interioare, unul dintre membrii 
comandoului alerga la vedere, înclinat într-o parte, cu un 
lansator de grenade pe umăr, îndreptat spre uşa palatului. 
Gloanţele continuară să zboare, ca foc de susţinere a soldatului 
cu lansatorul. O mişcare curajoasă. De câteva minute încoace 
echipa Cassandrei parcă fusese pusă pe jar. 

Coral se întoarse în loc şi-şi îndreptă pistolul spre bărbatul cu 
lansatorul de grenade. Nu fu suficient de rapidă. 

Insă asta nu fu valabil şi în cazul zeilor de sus. 

Din tavan, un fulger orbitor de energie lovi pământul lângă 
bărbat, pârâind scurt şi dureros pentru retina umană. Nu era un 
fulger adevărat, ci doar un arc de energie format între tavan şi 
podea. Nu săpă un crater. Nici măcar nu-l dobori pe bărbat din 
picioare. 

Făcu ceva şi mai grav. 

Sticla de sub el se transformă pe loc în lichid, schimbându-şi 
starea într-o secundă. Soldatul se prăbuşi în balta de sticlă 
topită, până la gât. Ţipătul ce izbucni din gura omului fu un sunet 
auzit doar în cele mai adânci cotloane ale iadului, ţipătul unui om 
care ardea de viu. 

După un moment se făcu tăcere. 

Capul bărbatului căzu pe spate, din gură ieşindu-i aburi. Era 
mort. 

Sticla se solidifică la loc. 

Focul muri odată cu bărbatul. Ceilalţi fuseseră martori la 
grozăvia asta. 

La depărtare, luptele continuau, răsunând în urma focurilor de 
puşcă - însă aici nu mişca nimeni. Omaha îşi ridică privirea. 
Tavanul era în flăcări, umplând toată cupola de deasupra. Alte 
fulgere se arcuiră între tavan şi podea. De undeva din faţă, de 
peste drum, se auzi un alt țipăt, similar cu cel de dinainte. 

— Se întâmplă din nou, spuse Coral. 

Omaha se holba la omul mort, îngropat în sticlă. Ştia ce voia 
să spună fiziciană prin asta. 

Moartea înfiorătoare se întorsese în Ubar. 


6.12 P.M. 


Painter sălta în scaunul său în timp ce autotractorul de 
douăzeci de tone zburda peste o mică dună. Nu putea să vadă 
nimic. Vizibilitatea de câţiva metri în faţă scăzuse până undeva 
în vârful nasului său. Conducea orbeşte. Putea foarte bine să se 
îndrepte spre marginea unei pante abrupte şi n-ar fi ştiut. 

Cu câteva minute în urmă, furtuna de nisip atacase cu o 
ferocitate sporită. Rafalele violente de vânt sunau ca nişte pumni 
uriaşi ce loveau autotractorul cu putere. Capul lui Painter vibra 
de la zguduiturile şi şocurile la care era supus. 

Cu toate astea, continuă să meargă tot înainte ca orbul. 
Singurul său ghid strălucea pe ecranul laptopului de lângă el. 

Safia. 

Nu avea idee dacă îi auzise sau nu apelul radio, însă ea nu-şi 
schimbase poziţia din momentul emisiei. Incă se afla deasupra 
solului... de fapt la aproximativ doisprezece metri deasupra 
pământului. Trebuia să fie un deal în faţă. lar el trebuia să 

încetinească de îndată ce se apropia. _ 

Licăritul unei reflexii îi atrase privirea. În oglinda retrovizoare. 
Cel de-al doilea vehicul de urmărire. Se ţinea după luminile mai 
mari ale autotractorului. Urmăritorul conducea probabil orbeşte 
ca şi el, rămânând la oarecare distanţă, lăsându-l pe el să se 
ciocnească de orice fel de obstacole. 

Orbul care-i deschide calea altui orb. 

Painter continuă să meargă. Nu îndrăzni să-şi părăsească 
postul. Vântul se intensifică deodată, bătând chiar cu mai multă 
sălbăticie. Pentru un moment, autotractorul se înclină pe o parte 
pe o şenilă, cât pe ce să se răstoarne. Sfinte Hristoase... 

Fără vreun motiv anume, izbucni în râs. Hazul nedesluşit al 
celui condamnat la moarte. 

Apoi rafalele de vânt se opriră, ca şi cum cineva ar fi scos 
ventilatorul din priză. 

Autotractorul ajunse pe o porţiune de teren mult mai neted. 
Văzduhul se lumină, transformându-se dintr-un cer de la miezul 
nopţii într-unul de la asfinţit. Nisipul încă se mai învârtea şi mai 
făcea rotocoale, iar vântul încă mai bătea destul de serios, însă 
nici la a zecea parte din viteza cu care suflase mai înainte. 

Se uită în oglinda laterală. Un val compact de întuneric îi 
obtura vizibilitatea. Probabil că traversase în întregime centrul 
zonei şi ieşise pe partea cealaltă. 

In timp ce se uita, nu văzu nici urmă din vehiculul de urmărire, 
strălucirea farurilor sale se pierduse în întunericul total. Probabil 
că ultima izbucnire mai năprasnică a vântului îl răsturnase pe 
nenorocitul acela. 

Se concentra ca să se uite în faţă. 

Dacă se chinuia, răzbătea cu privirea până la patru sute de 
metri distanţă. La depărtare putu să vadă proeminenţa 
nedesluşită a unei stânci întunecate la culoare. Un platou 
stâncos înalt. Işi aruncă rapid privirea spre laptop. Cerculeţul 
albăstrui se afla drept în faţă. 

— Aşadar, aici erai. 

Apăsă şi mai tare pedala de acceleraţie a autotractorului. 

Se întrebă dacă Safia putea să-l vadă. Se întinse şi luă staţia 
radio în mâna. Cu un ochi era în continuare atent la drum. Pe tot 
întinsul regiunii, minitornadele se mişcau cu rapiditate şi 
şerpuiau, unind deşertul de jos cu cerul de deasupra. Acestea 
străluceau cu o lucire bizară de cobalt. Pârâiturile şi scânteile 
produse de încărcătura statică se ridicau de la sol şi se răsuceau 
în sus. Majoritatea stăteau într-un singur loc, însă câteva 

şerpuiau pe deasupra peisajului deşertic. El era suficient de 
aproape încât să vadă urmele lăsate pe faţa unei dune, nisipul 
spulberat şi aruncat cu putere în sus. In urma ei rămânea o dâră 
de nisip neagră, asemenea unui sigiliu cu înflorituri şi zorzoane, a 
unui condei mânuit de vreun zeu al furtunii. 

Painter se încruntă. Nu mai văzuse niciodată un asemenea 
fenomen. Însă nu asta îl îngrijora pentru moment. 

Avea griji mult mai presante. Ridică staţia radio la buze. 

— Safia, dacă poţi să mă auzi, confirmă-mi. Ar trebui să mă 
vezi. 

Aşteptă un răspuns, ceva. Nu ştia dacă Safia mai avea vreuna 
dintre stațiile lor radio. Era vorba de frecvența pe care setase 
transmiţătorul autotractorului. 

Zgomotul izbucni din receptor: 

— ... ainter! Pleacă! Intoarce-te! 

Era Safia! Părea să aibă probleme. 

Apăsă pe butonul de transmisie. 

— Nu mă întorc. Am... 

Un arc electric se formă între receptorul radio şi urechea lui. 
Scâncind, scăpă radioul din mână. Mirosea a păr ars. 

Simţi un val de încărcătura statică imensă ce pusese stăpânire 
pe tot vehiculul. La atingerea fiecărei suprafeţe în parte se 
cutremura. Îşi tinu mâinile pe volanul acoperit cu cauciuc. 
Laptopul sfârâi, după care auzi un pocnet puternic. Ecranul se 
stinse. 

Un sunet ca de nautofon ajunse până la el, puternic, neplăcut 
şi persistent. Nu, nu era un semnal de ceaţă... ci claxonul unui 
camion. 

Se uită rapid în oglinda laterală. Din valul negru de furtună, 
camionul pornit în urmărirea lui ieşi la iveală în teren deschis. 
Ultimele rafale de vânt loviră cu putere capătul din spate al 
maşinii. Carcasa maşinii se clătină, începând să se ridice uşor în 
aer. 

După care fu eliberat. Lovi nisipul cu putere, cu roţile de peo 
parte, după care cu cele de pe partea cealaltă. Se balansă, 
derapă şi se întoarse complet. Insă acum ieşise din ghearele 
furtunii. 

Painter înjură. 

Şoferul camionului trebuie să fi fost la fel şocat ca Painter de 
faptul că mai era în viaţă. Camionul cu platformă mergea în gol. 
Arăta jalnic. O roată era dezumflată, bara de protecţie era îndoită 
ca un uriaş zâmbet de oţel, prelata de deasupra încărcăturii din 

spate fusese smulsă într-o parte şi se prinsese în frânghiile de 
amarare. 

Painter apăsă acceleratorul, înaintând cu viteză, mărind pe cât 
posibil distanţa dintre el şi camionul aflat pe urmele sale. Işi 
aminti de bombardamentul cu grenade reactive la care fusese 
supus. Voia să câştige un mic avantaj, după care urma să se 
ocupe şi de camionul acesta. 

In oglinda laterală, camionul îl urmărea, mergând destul de 
greu după el. Painter se pregăti de luptă, setând mastodontul pe 
pilot automat. 

In faţă, în plin deşert, îi aştepta o pădure de diavoli ai 
nisipurilor, care se învârteau nebuneşte şi străluceau în 
semiobscuritatea asfinţitului. Cu toţii păreau să fie în mişcare 
acum. Se încruntă. Se mişcau cu toţii la unison, ca un balet 
nepământean. 

După care o simţi. O mişcare bruscă, familiară, a nisipului. 

Simţise acelaşi lucru când grenadele declanşaseră o avalanşă 
asupra unei dunei. Senzaţia că-i fuge nisipul de sub tălpi. 

Insă acum se afla pe teren întins şi plat. 

Tot ce se afla în jurul turbioanelor dansa nebunește, 
electricitatea statică producând scântei, iar deşertul se 
dezagrega sub el. Autotractorul de douăzeci de tone se 
împotmolea din ce în ce mai tare. Viteza îi scăzuse. Simţi cum îi 
derapează spatele şi cum se plimbă dintr-o parte în alta. 
Autotractorul se răsuci în loc, târât de forţe necunoscute. După 
care fu prins ca într-o capcană şi se opri. 

Geamul lateral era îndreptat spre camionul din spate. Acesta 
continua să se îndrepte de el, apropiindu-se pe roţile sale late, 
noduroase, speciale pentru nisip. După care nisipul de dedesubt 
se transformă în pudră. Se afundă până la jante... după care 
până la osii. 

Acum era blocat ca într-o mlaştină. 

Atât vânătorul, cât şi prada erau prinşi în capcană, ca nişte 
muşte în chihlimbar. Numai că acest chihlimbar se mai scurgea 
încă. 

Simţea asta chiar sub el. Nisipurile încă se mai mişcau. 


6.15 P.M. 


Safia renunţă la staţia radio. Nu putea decât să privească plina 

de groază, alături de Kara şi Lu'lu. Era un peisaj mai presus de 
un coşmar, un tablou pictat de Salvador Dali. Lumea se topea şi 
se extindea. 

Se uită la vârtejurile, la descărcările electrice mortale, la 
bălțile de nisip negru, la dârele identice lăsate în urmă de diavolii 
rapizi care bântuiau încoace şi încolo. Norii plini de praf de pe cer 
străluceau de la cantitatea de energie care se răspândea prin ei, 
alimentată de coloanele şerpuitoare de nisip şi încărcătură 
statică. 

Insă nu acesta era cel mai rău lucru. 

Din câte putea să vadă, întregul platou deșertic începuse să se 
adune într-un turbion uriaş, care se învârtea în jurul bulei 
îngropate în adâncurile Ubarului. Platoul stâncos din piatră de 
gresie era ca un bolovan în curent. Insă mai existau şi alte pietre 
mai mici: autotractorul lui Painter şi alt camion, împotmolite în 
nisipurile învolburate. 

Vârtejurile de vânt şi nisip se apropiau de vehicule, lăsându-le 
focului mocnind. Spre stânga răsună o bubuitură. O bucată din 
platoul stâncos se desprinse, prăbuşindu-se în nisip, asemenea 
un ghețar ce se prăbuşeşte în mare. 

— Nu putem să mai stăm aici, spuse Kara. Insula asta de 
piatră o să se facă bucăţi. 

— Painter... rosti Safia. 

Imbrăcămintea ei producea scântei şi pârâia pe fundalul 
descărcărilor electrice, în timp ce ea păşea spre marginea 
platoului stâncos. El venise să le salveze, mergând la moarte 
sigură. Trebuiau să facă totuşi ceva. 

— E pe cont propriu, spuse Kara. Nu-l putem ajuta cu nimic. 

Deodată staţia radio îi pârâi în mână. Uitase de ea. „Painter...” 

— Safia, mă auzi? 

Era Omaha. Işi ridică şi ea staţia radio. 

— Sunt aici. 

Vocea lui suna ca şi cum ar fi fost de pe altă planetă. 

— Aici jos se întâmplă ceva ciudat. Incărcătura statică creează 
arcuri electrice peste tot. Distruge sticla. O topeşte în punctele 
de contact. Cataclismul generalizat se întâmplă din nou! 
Rămâneţi acolo! 

— Puteţi să ajungeţi aici sus? La scări? 

— Nu. Eu, Danny, Clay şi Coral suntem blocaţi în palat. 

O mişcare de lângă tunel îi atrase atenţia. Sharif urca şi el. 

Kara se duse să-i iasă în întâmpinare. 

El îi făcu semn spre tunel. 

— Ne-am retras la scări, spuse el, gâfâind. Căpitanul al-Haffi o 
să încerce să ţină inamicul la distanţă. Ar trebui... 

Vocea i se stinse în momentul în care surprinse cu privirea 
imaginea deşertului. Făcu ochii mari. 

O altă rocă se crăpă, apoi bucăţile masive de piatră se 
prăbuşiră. Marginea platoului stâncos se spulberă. 

— Allah, ai milă de noi, se rugă Sharif. 

Kara îi făcu semnă să se dea înapoi. 

— Cam aşa ar trebui. Fiindcă suntem pe punctul de a rămâne 
fără locuri unde să ne ascundem. 


6.16 P.M. 


Cassandra cunoscu adevărata teroare pentru prima oară după 
ani de zile. Ultima dată când simţise teama asta până în rărunchi 
fusese în copilărie, când asculta paşii tatălui ei care se apropiau 
de uşa dormitorului ei la miezul nopţii. Acum era la fel. O frică pe 
care o simţea până în măruntaie şi care-i îngheţa şira spinării. 
Uitase să respire. 

Se ghemuise, făcându-se mică de tot, într-o clădire nu prea 
mare de sticlă, mai mult o capelă, suficientă pentru o persoană 
ca să îngenuncheze. Singura intrare era o uşiţă pe care trebuia s- 
o tragi după tine. Nu avea nici o fereastră. Dincolo de uşă, se 
întindea oraşul. 

Se uita la arcurile continue produse de descărcările electrice. 
Unele loveau lacul, crescând în intensitate, după care erau 
resorbite înapoi spre acoperiş şi mai luminoase după efortul 
depus, ca şi cum furtuna de deasupra s-ar fi alimentat din apele 
de dedesubt. 

Nu acelaşi lucru se întâmpla când loveau sticla. Fiecare 
suprafaţă absorbea energia stranie, lichefiindu-se, însă pentru un 
timp foarte scurt, exact cât scânteierea unui fulger. După care se 
transforma la loc în sticla solida. 

II văzuse pe unul dintre oamenii ei răpus de un asemenea 
fulger. Acesta se adăpostise în spatele unui perete, sprijinindu-se 
de el. După care fulgerul lovise zidul. Bărbatul se prăbuşise prin 
el, reazemul său dispărând subit. După aceea peretele se 
solidificase la loc. Jumătate din corp pe de-o parte, cealaltă 
jumătate pe partea cealaltă a peretelui. La interior, pe toată 
lăţimea sticlei, fusese ars până la os. Până şi hainele i se 

aprinseseră, transformându-l într-o torta umană, de ambele părți 
ale sticlei. 

Peste tot prin oraş, luptele încetaseră. Oamenii îşi căutau 
adăpost. A 

Văzuseră cu toţii corpurile mumificate. Ştiau ce se întâmpla. În 
caverna uriaşa se aşternuse o linişte mormântală, cu excepţia 
focurilor de arma ocazionale dintre vecinătatea zidului din spate, 
acolo unde inamicul se autoizolase într-un tunel. Oricine se 
apropia era împuşcat. 

Cassandra ţinea strâns dispozitivul ei electronic de urmărire. 
Se uita la cum erau răspândite triunghiurile roşii. Oamenii ei. Sau 
cei câţiva care mai rămăseseră din ei. li numără. Din cei cincizeci 
de bărbaţi din echipa de atac, mai rămăseseră doar doisprezece. 
Se uita cum un alt marcator clipeşte şi dispare de pe ecran. Un 
tipat cutremurător tulbură liniştea oraşului. 

Moartea îi secera fără milă oamenii. 

Ştia că până şi adăposturile acestea închise nu erau sigure. 
Văzuse cadavre mumificate în interiorul câtorva case. 

Cheia fenomenului părea a fi mişcarea. Probabil că volumul de 
încărcătură statica din încăpere era atât de mare, încât orice 
mişcare atrăgea un fulger care-i perfora acoperişul. 

Drept urmare, Cassandra rămase nemişcata, foarte liniştită. 
Făcuse acelaşi lucru în pat, în copilărie. Atunci nu-i fusese de nici 
un ajutor. Se îndoia că avea să-i fie acum. Era prinsă în capcana. 


6.17 P.M. 


Omaha stătea întins pe burta la intrarea în palat. Tăcerea era 
apăsătoare. Dincolo de curtea interioară, furtuna de foc se 
înrăutăţise. Fulgerele pârâiau, frângându-se în nişte furci 
strălucitoare. Cupola de sus strălucea asemenea unei coroane 
solare, a unui soare albăstrui. 

Omaha privi în jur ştiind că moartea era aproape. 

Însă cel puţin îi spusese Safiei că o iubeşte. Îşi găsise liniştea 
interioara. Trebuia să se mulţumească doar cu asta. Îşi aruncă 
privirea în sus. Se rugă ca Safia să fie în siguranţa. Ea îi 
transmisese un alt mesaj scurt, descriindu-i haosul de acolo. 

Moarte deasupra, moarte dedesubt. Aveai de ales. 

Coral era întinsă lângă el, studiind furtuna. 

— Suntem în interiorul celui mai mare transformator din lume. 

— Ce vrei să spui? 

Vorbeau în şoaptă, ca şi cum le-ar fi fost frică să nu atragă 
atenţia monstrului adormit. 

— Caverna din sticlă cu soluţia ei de antimaterie energizată 
acţionează precum un superconductor masiv, izolat. Atrage 
energia spre ea însăşi precum cămila de fier de la muzeu. In 
cazul acesta, acumulează energia statică a oricărei furtuni de 
nisip de deasupra, absorbind-o de sus în jos. Insă aşa cum 
energia sporeşte în incintă, depăşind un anumit prag, trebuie să 
elimine excesul de energie, aşa cum o face fulgerul în timpul 
unei furtuni obişnuite cu tunete şi fulgere. Numai că acesta este 
orientat de la nisip spre cer, ţâşnind în sus, în mod repetat, în 
descărcări imense, creând acele turbioane mortale de la 
suprafaţa deşertului. A 

— Ca şi cum şi-ar secătui bateria, spuse Omaha. Insă ce se 
întâmplă de fapt aici? 

— O furtună într-o sticlă. Megafurtuna şi-a revărsat prea multă 
energie aici jos. Bula de sticlă nu poate să o descarce suficient 
de repede, aşa că o parte din ea este împroşcată înapoi. 

— Autodistrugându-se. 

— Redistribuind încărcătura electrică, îl corectă ea. Sticla este 
un conductor foarte bun. Pur şi simplu preia energia în exces pe 
care n-o poate descărca totuşi către suprafaţă şi o transmite în 
jos, pe podeaua de dedesubt. Sticla de aici captează energia şi o 
dispersează. Un ciclu menit să menţină sarcina electrică dispusă 
în mod uniform în întreaga bulă, în loc să o localizeze doar la 
nivelul cupolei. Acest echilibru de energie este cel care menţine 
stabilitatea lacului cu antimaterie pe durata furtunii. O 
echilibrare a sarcinilor electrostatice. 

— Cum rămâne cu pungile de sticlă topită? 

— Nu cred că este sticlă topită. Cel puţin nu întru totul. 

Omaha se uită întrebător spre ea. 

— Ce vrei să spui? 

— Sticla este întotdeauna în stare /ichidă. Ai văzut vreodată 
sticlă din antichitate? Firişoarele lunguieţe ce parcă ar curge şi-i 
distorsionează uşor claritatea? Gravitaţia afectează sticla ca în 
cazul unui lichid, făcând-o să se scurgă uşor în mici şiroaie. 

— Insă ce are asta de-a face cu ce se întâmplă aici? 

— Fulgerele de energie nu numai că topesc sticla. Ele îi 
schimbă starea, degradându-i în mod instantaneu toate 
legăturile, lichefiind sticla până la punctul care o separă de 
starea gazoasă. Când energia se dispersează, se resolidifică la 

loc. Însă doar pentru o clipă, este într-o stare incandescentă între 
lichid şi gaz. De asta nu curge. Işi menţine forma de bază. 
Omaha spera că discuţia asta avea să conducă la vreo soluţie. 
— Şi putem să facem ceva în sensul ăsta? 
Coral clătină din cap. 
— Nu, dr. Dunn, mi-e teamă că am dat de dracu’. 


6.19 P.M. 


Ar 


Explozia puternică îi atrase atenția lui Painter către platoul 
stâncos. 

Un camion parcat lângă proeminenţa din piatră de gresie 
zbură prin aer, împroşcând combustibil în flăcări. Unul dintre 
diavolii de nisip care rătăcea fără direcţie continuă să se 
deplaseze trecând pe lângă el. in urma sa lăsa o dâră aburindă 
de nisip înnegrit. 

Sticlă topită. 

Coloanele sinuoase de încărcătură statică descărcau într-un fel 
sau altul cantităţi colosale de energie calorică, arzând tot ce 
întâlneau în calea lor. 

Painter îşi aminti de avertismentul Safiei transmis prin staţia 
radio înainte să se scurtcircuiteze. Incercase să-l prevină să nu 
se apropie. lar el nu o ascultase. 

Acum era blocat în interiorul autotractorului şi acesta se 
răsucea uşor, într-un turbion imens din nisip învolburat. De cinci 
minute încoace, îl târâse necontrolat în faţă, făcându-l să descrie 
un arc mare de cerc, învârtindu-l uşor în loc. Era ca o planetă 
care orbita în jurul soarelui. 

lar tot ce se afla în jur executa un dans al morţii. La flecare 
vârtej care dispărea de la sine printr-o bruscă descărcare 
electrostatică, alte trei îi luau locul. 

Era doar o chestiune de timp până când unul dintre ele avea 
să-i taie calea sau şi mai rău, să erupă de sub el. In timp ce se 
rotea, văzu celălalt camion. Nu se descurca deloc mai bine. O 
altă planetă, mai mică, poate o lună. 

Painter se uită de-a lungul nisipurilor care îi separau, întrezări 
o şansă. 

Era o idee nebunească, însă era mai bine decât să stea aici, 
aşteptându-şi sfârşitul. Dacă tot trebuia să moară, decât să stea 
cu mâinile în sân, mai bine încerca să facă totuşi ceva. Se uită în 

jos la trupul său gol. N-avea decât boxerii pe el. OK, trebuia să 
călătorească fără bagaje. 

Se ridică în picioare şi se îndreptă spre partea din spate a 
mastodontului. Avea să plece cu mâna aproape goală. Îşi luă un 
singur pistol... şi un cuţit. 

Odată pregătit, se duse spre uşa din spate. Trebuia să se 
mişte repede. Işi luă un răgaz cât să tragă de mai multe ori aer în 
piept. Deschise uşa din spate. 

Suprafaţa întinsă a deşertului erupse deodată la câţiva metri 
distanţă. Un diavol se răsuci în sus ieşind din nisip. li simţi valul 
de energie statică. Părul i se electriza în jurul capului, pârâind. 
Speră că nu-i luase foc. 

Se trase înapoi şi se îndepărtă de uşa din spate. Timpul îi 
expirase. Se îndreptă ca o săgeată spre uşa laterală, o deschise 
larg şi sări. 

Lovind pământul, se scufundă până la gambe. Nisipul era al 
naibii de instabil. Işi aruncă privirea peste umăr. Diavolul se 
contura nedesluşit în spatele tractorului, pocnind şi pârâind de la 
energia statică. Simţi mirosul de ozon. Căldura era parcă 
pompată dinspre monstru. 

„Zboară, zboară, scânteioară.” 

Erau nişte versuri pentru copii pe care tatăl lui i le şoptea 
adesea la ureche atunci când îl prindea că pierdea vremea 
aiurea. „Nu, papa... eu nu pierd vremea aici.” 

Painter îşi trase picioarele ca să le scoată din nisip şi o luă la 
fugă în jurul botului autotractorului. Turbionul îl trase spre el, 
aducându-l la limita nisipurilor mişcătoare. 

Localiză camionul cu platformă. Se afla la cincizeci de metri. O 
jumătate dintr-un teren de fotbal. O luă la fugă spre acesta. 

„Zboară, zboară, scânteioară.” 

Fugea, cu rima incantaţiei în minte. 

Dincolo de întinderea de nisip, portiera camionului se deschise 
brusc. Soldatul stătea pe scara de urcare cu puşca îndreptată 
spre el. Un nu hotărât intruşilor. 

Din fericire Painter avea deja pistolul ridicat. Trase odată şi 
încă o dată. Nu avea nici un motiv să economisească gloanţele. 
Apăsă de câteva ori pe trăgaci. 

Şoferul căzu pe spate, cu braţele întinse. 

Explozia din spatele lui Painter îl aruncă înainte, cu faţa în jos. 
Un val de foc pârjoli totul în jur. Scuipând nisipul din gură, sări în 
sus şi o luă la fugă. 

işi aruncă scurt privirea şi văzu autotractorul într-o rână, în 

flăcări, în urma exploziei rezervorului de combustibil, provocate 
de căldura puternică emanată de diavolul de nisip, în momentul 
în care se apropiase de mastodont. Painter fugea cu paşi 
hotărâți. Combustibilul aprins se împrăştia peste tot în jur, 
vărsându-se în nisip. 

El fugea pur şi simplu cât îl ţineau picioarele, hotărât să 
ajungă acolo unde îşi propusese. 

Ajungând la camionul cu platformă, sări până la portiera 
cabinei, se folosi de cadavrul şoferului ca să-şi facă vânt şi se 
cocoţă pe platforma din spate. Prelata era încă încâlcită în 
frânghii. Se folosi de cuţit să taie legăturile. Acestea erau întinse 
la maximum şi pocniră asemenea coardelor de chitară încordate 
excesiv de mult. Dădu la o parte prelata şi frânghiile tăiate. 

Scoase la iveală ce se afla dedesubt. Ceea ce văzuse atunci 
când autoplatforma se împotmolise. Una din tălpile saniei de 
susţinere a elicopterului. 

„Scânteioara tocmai a descoperit că poate pluti.” 


6.22 P.M. 


Safia auzi împuşcăturile sacadate ale unui pistol. 

„Painter...” 

Se îngrămădise de-a valma cu ceilalţi în interiorul pasajului cu 
trepte. Kara şi Lu'lu stăteau de pază împreună cu ea. Se gândea 
cum să scape de soarta crudă de aici. Simţi că exista un răspuns, 
dar la care ea nu avea acces. Un indiciu care îi scăpa, lăsând 
frica să o roadă pe dinăuntru. Insă frica era o cunoştinţă mai 
veche de-a sa. Trase adânc aer în piept, de mai multe ori, 
inhalând calm, expirând tensiunea internă. 

Se gândi la misterul de aici. 

Işi aminti de gândurile care o cuprinseseră pe drumul până 
aici. De modul în care trecutul şi prezentul se întrepătrundeau în 
nenumărate feluri. Inchise ochii. Aproape că putea să simtă cum 
răspunsul se ridică în interiorul ei, ieşind la suprafaţă, asemenea 
unei bule de aer în apă. 

După care urmară împuşcăturile. 

Urmate de o explozie. Asemenea celei care distrusese unul 
dintre camioanele căpitanului al-Haffi cu aproximativ un minut în 
urmă. 

Safia ieşi în grabă pe platoul stâncii. O minge de foc se ridică 
în sus, dezintegrându-se în bătaia vântului. Autotractorul zăcea 
răsturnat pe o parte. 

„Oh, Doamne... Painter...” 

După care văzu un bărbat dezbrăcat căţărându-se pe 
camionul mai mic. 

Kara i se alătură. 

— E Crowe. 

Safia se agăţă de speranţa asta. 

— Eşti sigură? 

— Tipul ăsta chiar trebuie să se tundă. 

Personajul se urcă în ceva din spatele camionului. După aceea 
Safia văzu desfăşurarea palelor pliante. Auzi un vâjâit la distanţă. 
Palele începură să se învârtă. Un elicopter. 

Kara oftă. 

— Omul ăsta e inepuizabil, trebuie să recunosc. 

Safia observă că un vârtej mic, unul dintre cele care bântuiau 
de colo-colo, lăsând dâre printre dune, se învârtea într-un arc de 
cerc larg, îndreptându-se spre camion şi elicopter. 

Oare îl văzuse şi Painter? 


6.23 P.M. 


Painter stătea întins pe burtă în sania elicopterului. Manşele 
de comandă erau lângă mâinile sale, câte una pentru fiecare 
mână. Iniţie învârtirea palelor. Mai pilotase elicoptere în perioada 
în care se antrenase pentru a intra în Forţele Speciale, însă nici 
unul ca acesta. 

Insă cât de diferit putea să fie? 

Trase de maneta din dreapta. Nu se întâmplă nimic O împinse 
pe cea din stânga. Tot nimic. În regulă, poate că lucrurile erau 
puţin diferite. 

Acţionă ambele manete o dată, iar elicopterul se desprinse de 
pe platformă şi se ridică în aer. Menţinu manetele trase şi ţâşni 
într-un arc de cerc nesigur, învârtit de vânt. Bum-bum-ul palelor 
se potrivea cu bătăile inimii sale, rapide şi furioase. Pe măsură ce 
elicopterul se ridica, surprinse cu privirea un vârtej în coada sa. 
Strălucea şi împroşca foc asemenea unui demon ridicat din iad. 

Painter acţionă comenzile, înclinându-se spre dreapta, spre 
stânga şi înainte. 

Înainte era în regulă. 

Mări viteza, aplecându-se prea mult, ca şi cum ar fi coborât pe 
o pantă înzăpezită. Incercă să ridice botul elicopterului în sus 
înainte să se îngroape singur în nisip. Acţionă maneta, mişcând-o 
spre stânga, după care o readuse la poziţie, iar în cele din urmă 
găsi o modalitate de a-i ridica partea din faţă. 

Acum se îndrepta direct spre un turbion monstruos de mare. 

Urcă mai sus şi înspre dreapta - şi reuşi cu succes să se 
învârtă în loc în timp ce încă mai zbura spre diavolul uriaş. Simţi 
cum i se întoarce stomacul pe dos. Trase de maneta stângă, opri 
rotația şi reuşi la ţanc să evite diavolul. 

insă cu un gest neaşteptat, vârtejul împroşcă un arc de 
energie statică, năucindu-l. 

Painter resimţi şocul din vârful picioarelor până la sprâncene. 

La fel şi aparatul de zbor. 

Toată alimentarea cu energie căzu. Instrumentele o luară 
razna. Era în picaj, palele învârtindu-se fără folos. Opri toate 
sistemele, după care le porni din nou. Relansare. Se auzi un 
vâjâit uşor, după care motorul se înecă. Apoi muri. 

Platoul de piatră era în faţă. Se îndreptă spre el făcând tot ce 
putea să facă el... ceea ce însemna că se afla undeva în lateralul 
blocurilor de piatră. 

Reporni totul din nou. Motorul reacţiona de data asta. Palele 
care continuau să se învârtească trebuie să fi ajutat la repornirea 
motorului. Trase de ambele manete. 

Elicopterul urcă. Stâncile parcă veneau în grabă spre el. 

— Hai odată... murmură el printre dinţii încleştaţi. 

Când ajunse la platoul stâncos, îşi aruncă rapid privirea în vârf. 
Mai ridică aparatul de zbor câţiva centimetri. Tălpicii de aterizare 
măturară marginea platoului, muşcară puţin din el, aplecând 
elicopterul într-o parte. Palele se loviră de piatră şi se rupseră. 

Se făcură praf. 

Apoi trenul de aterizare se retrase şi aparatul de zbor ateriză 
cu fundul în sus deasupra platoului de piatră. O cădere 
norocoasă. Painter se lovi la cap, însă nu prea tare. 

Lovi cu putere în trapa laterală şi se prăbuşi. Râmase întins pe 
piatră, gâfâind, surprins că trăia. Era o surpriză plăcută. 

Safia se grăbi să ajungă la el. 

Kara o urmă, privindu-l cu mâinile încrucişate. 

— Bună treabă, însă ai auzit vreodată de expresia ai sărit din 
lac în put? 

El se ridică. 

— Ce mama dracului se întâmplă? 

— Trebuie să ajungem într-un loc sigur, spuse Safia, ajutându-l 
să stea în picioare. 

— Unde? întrebă Kara, apucându-l de mâna cealaltă. Furtuna 
de nisip sfâşie deşertul, iar dedesubt, Ubarul este în flăcări. 

Safia îşi îndreptă corpul. 

— Ştiu unde putem să mergem. 

22 
FURIUNA DE FOC 


4 DECEMBRIE, 6.45 P.M. 
UBAR 


Safia stătea cu căpitanul al-Haffi la baza scărilor. Se uita lung 
la vârtejul azuriu ce se agita deasupra încăperii boltite. Era 
orbitor. Fulgere de energie albastră precum cerul erau lansate, 
se divizau în două şi se împrăştiau peste tot în încăpere. Cea mai 
enervantă caracteristică era tăcerea absolută. Aici nu erau 
tunete. 

— Cât de departe este palatul? îl întrebă ea pe căpitan. 

— La patruzeci de metri de aici. 

Se uită în spate la scări. Clanul Rahim se redusese la 
paisprezece femei adulte şi la cele şapte fetiţe. Dintre cei 
doisprezece oameni ai căpitanului al-Haffi rămăseseră acum opt. 
Nici unul dintre ei nu părea pregătit să intre în Ubar prin zidul de 
foc mistuitor. 

Insă erau gata s-o urmeze pe Safia. 

Se întoarse cu faţa spre poteca pe care trebuiau să meargă. 
Orice pas greşit însemna moartea prin calcinare. 

— Eşti sigură? o întrebă Kara din spate, flancată de Lu'lu şi 
Painter. 

— Cât se poate de sigură, răspunse Safia. 

Painter împrumutase o robă de la unul dintre bărbaţii clanului 
Shahran, însă era tot desculţ. Avea buzele strânse. 

La depărtare, răsunând în jos prin pasajul din spatele lor, 
zgomotul provocat de prăbuşirea stâncii ajunse până la ei. 
Pregătirile duraseră mai mult decât ar fi vrut Safia. Deja 
secţiunile superioare ale scărilor se prăbuşeau, făcându-se praf. 

— iți pui multă încredere în regina aia din vechime, spuse 
Painter. 

— Ea a supravieţuit cataclismului. Linia de descendență a 
regelui a supravieţuit şi ea. Pe timpul ultimului cataclism, linia de 
descendență regală a fost protejată. Ei au fost singurii care au 
reuşit. Cum oare? 

Safia se întoarse şi goli roba împăturită pe care o ţinea în 
mână. Nisipul curse şi acoperi sticla din faţa ei. Se întindea 
repede pe potecă. 

— Nisipul este un izolator foarte bun. Palatul regal din Ubar 
este acoperit cu tablouri din nisip, pe jos, pe pereţi şi pe tavan. 
Amestecul unei cantităţi atât de mari de nisip în sticlă probabil 
asigură legarea la pământ a structurii împotriva descărcărilor 
electrostatice, protejându-i pe cei dinăuntru. Şi bătu uşor în 
staţia radio. Aşa cum a făcut-o până acum cu Omaha, Coral, 
Danny şi Clay. 

Painter dădu din cap aprobator. Ea îi citi respectul şi 
încrederea în priviri. Se simţi întărită de încrederea neclintită pe 
care el o avea în ea. Era ca o stâncă atunci când ea avea nevoie 
de sprijin şi să se bizuiască pe cineva. Din nou. 

Safia se întoarse şi se uită atent în spate, la şirul lung de 
persoane. Fiecare avea câte un săculeţ de nisip. Făcuseră 
săculeţi şi pungi improvizate din robe, cămăşi - până şi copiii 
cărau nişte ciorapi plini de nisip. Planul consta în vărsarea 
nisipului şi crearea unei poteci de aici până la palat, locul în care 
aveau să se adăpostească împotriva furtunii. 

Safia ridică staţia radio. 

— Omaha? 

— Sunt aici, Saff. 

— Noi am pornit la drum. 

— Aveţi grijă. 

Lăsă staţia radio în jos şi păşi pe sticla acoperită cu nisip. 

Ea avea să meargă în frunte, deschizându-le calea. Mergând 
tot înainte, împrăştia nisipul cât putea de mult în faţă cu gheata, 
păstrându-şi totuşi o bună izolare sub picioare. Odată ajunsă la 
capăt, Painter îi dădu săculeţul lui de nisip. Se întoarse şi vărsă 
pe jos nisipul, prelungind dâra pe care continuă să meargă. 

Deasupra capului, acoperişul cavernei lumina cu o flacără 
albăstruie ca de cobalt. Incă era în viaţă. Funcţiona. 

Safia înainta încetişor pe poteca de nisip. In spatele ei, se 
forma un lanţ uman din ce în ce mai mare, prin care se pasau 
săculeţii de nisip unul după altul, din mână în mână. 

— Uitaţi-vă pe unde călcaţi, îi avertiză Safia. Asiguraţi-vă că 
aveţi tot timpul nisip sub tălpi. Nu atingeţi pereţii. Aveţi grijă de 
copii. 

Şi continua să verse nisip. Dâra se întindea şerpuitoare de la 
peretele din spate, ocolind colţurile, coborând scările, de-a lungul 
treptelor de sticlă. 


509 


Safia se uită în faţă la palat. Înaintau în pas de melc, dar se 
apropiau din ce în ce mai mult. 

Acum, încărcăturile statice erau lansate înspre ei aproape 
continuu, atrase de mişcările lor, agitând şi destabilizând câmpul 
electromagnetic ce stabiliza locul. Insă sticla de-o parte şi de alta 
a potecii absorbea întotdeauna încărcătura electrostatică, 
asemenea unui paratrăsnet Poteca lor rămase sigură. 

Safia vărsă nisipul dintr-o robă, după care auzi un strigăt în 
spate. Sharif alunecase la câţiva metri mai în spate pe una dintre 
scările acoperite cu nisip. Işi recăpătase echilibrul sprijinindu-se 
de un perete din apropiere. 

— Nu, strigă Safia. 

insă era prea târziu. 

Asemenea unui lup care se repede asupra unui miel răzleţ, o 
lance de lumină strălucitoare ţâşni de sus. Peretele solid cedă. 
Sharif căzu cu capul înainte. Sticla se solidifică în jurul umerilor 
săi. Corpul îi fu cuprins de spasme, însă nu se mai auzi nici un 
țipăt, căci faţa îi era blocată în sticlă. Muri imediat. Marginile 
robei îi ardeau cu foc mocnit. 

Copilele ţipară şi-şi ascunseră feţele în robele mamelor lor. 
Barak veni în grabă din spate, trecând pe lângă ceilalţi, cu faţa 
împietrită de durere. Dădu din cap spre femei şi copii. 

— Calmează-le, spuse Safia. Fă-le să meargă în continuare. 

Şi cu asta luă următorul săculeţ. Mâinile îi tremurau. Painter 
veni lângă ea, luându-i sacul din mână. 

— Lasă-mă pe mine. 

Ea aprobă din cap, rămânând a doua din şir. Kara era în 
spatele ei. 

— A fost un accident, spuse ea. Nu e vina ta. 

Safia înţelese cu mintea, însă nu şi cu inima. 

Cu toate astea, nu lăsă ca acest sentiment de vinovăţie să o 
paralizeze. Il urmă pe Painter, dându-i alt săculeţ. Avansau 
încetul cu încetul. N 

In cele din urmă, ocoliră zidul curţii interioare. In faţă, intrarea 
în palat era luminată. Omaha stătea chiar sub arcadă, cu 
lanterna în mână. 

— Am lăsat lanterna aprinsă pentru voi. 

Le făcu semn să înainteze. Safia trebui să se abţină şi să 
reziste tentaţiei de a o lua la fugă. Incă nu erau în siguranţă 
deplină. 

Continuară să meargă înainte în acelaşi ritm, ocolind pe lângă 
sfera de fier aşezată pe postamentul său. Intr-un final, dâra lor 

lungă de nisip ajunse la intrare. 

Safiei i se permise să intre prima. Ea păşi înăuntru şi-l 
îmbrăţişa pe Omaha, lipindu-se strâns de el. El o ridică în braţe şi 
o duse până în spate, în camera principală. 

Ea nu obiectă în nici un fel. Erau în siguranţă acum. 


7.07 P.M. 


Cassandra urmărise nemişcată procesiunea, abia respirând. 
Ştia că, dacă se mişca, asta înseamnă propria moarte. Safia şi 
Painter trecuseră la câţiva metri de mica ei firidă de sticlă. 

Prezenţa lui Painter fusese într-adevăr o surpriză. Cum de se 
afla aici? N 

insă nu reacţiona. Işi ţinu până şi respiraţia, fără să se 
precipite. Era ca o statuie. 

Nenumăraţii ani de antrenament specific în Forţele Speciale şi 
operaţiunile de pe teren o învăţaseră modalităţile de a rămâne 
nemişcată şi tăcută. Se folosea de ele din plin. 

Cassandra ştiuse că Safia venea spre ea. Le urmărise modul în 
care înaintaseră, mişcându-şi numai ochii şi văzuse cum şi 
ultimul triunghi roşu de pe dispozitivul de urmărire dispăruse cu 
un minut în urmă. Ea era singura care mai rămăsese din echipa 
de atac. Insă nu se terminase. 

Cassandra urmărise plină de uimire cum Safia se întoarce 
înapoi în cavernă de la suprafaţă, revenind aici şi trecând atât de 
aproape de ea. 

O dâră de nisip. 

Safia desluşise singurul adăpost ce conferea siguranţă din 
toată peştera: clădirea mare, semeaţă, care se înălța la 
cincisprezece metri distanţă. Cassandra auzise vocile fericite ale 
celorlalţi în momentul în care ajunseră în acest sanctuar. 

Rămase absolut nemişcată. 

Dâra de nisip şerpuia la numai doi metri de poziţia ei. Doi paşi 
mari. Mişcându-şi numai ochii, se uită în sus la tavan. Aşteptă, 
încordându-şi fiecare muşchi, pregătindu-se. Insă rămase ca o 
statuie. 

După aceea un fulger lovi la vreo trei metri distanţă. Suficient 
de aproape. 

Cassandra ţâşni pe uşă, convinsă de adevărul unui proverb 
vechi: „Fulgerul nu loveşte niciodată de două ori în acelaşi loc”. 

N-avea unde să se ducă în alt loc. 

Atinse cu un picior sticla, însă suficient de departe cât să 
poată sări de-acolo. La următoarea mişcare piciorul îi ateriza pe 
nisip. Căzu ghemuindu-se pe potecă. 

Era în siguranţă. 

Trase de mai multe ori cu putere aer în piept, pe jumătate 
suspinând de uşurare. Işi permise acest moment de slăbiciune. 
Avea nevoie de el ca să se întărească pentru ceea ce avea să 
facă mai departe. Aşteptă ca inima să nu-i mai bată cu putere şi 
să nu mai tremure. g 

În cele din urmă se calmă. Îşi întinse gâtul, ca o pisică abia 
trezită din somn. Inspiră adânc, apoi expiră. Acum era gata să se 
întoarcă la treabă. 

Se ridică în picioare şi scoase la vedere detonatorul comandat 
de la distanţă. Il verifică rapid ca să se asigure că nu se 
defectase sau că nu i se arseseră componentele electronice. 
Totul părea în ordine. Apăsă pe o tastă, acţiona butonul roşu, 
după care apăsă din nou pe tastă. 

Un comutator între viaţă şi moarte. 

Însă în loc să apese butonul care să explodeze cipul de la gâtul 
Safiei, tot ceea ce trebuia să facă acum era să-şi ridice degetul în 
sus. 

Pregătită, îşi scoase pistolul din toc. Era timpul să-şi salute 
vecinii. 


7.09 P.M. 


Painter stătea pe podea şi se uita înjur. Coral deja îl pusese la 
curent cu ceea ce se întâmplase, cu teoriile şi motivele ei de 
îngrijorare. Acum şedea lângă el, verificându-şi arma. 

De partea cealaltă a încăperii, Safia stătea împreună cu grupul 
ei. Zâmbeau şi dinspre ele se auzeau râsete uşoare. 

Acum erau o familie nouă. Safia avea o soră nouă în Kara, o 
mamă în Lu'lu. Însă cum rămânea cu Omaha? El stătea lângă ea, 
fără să o atingă, însă destul de aproape. Painter văzu cum Safia 
se apleca uşor în direcţia bărbatului, aproape atingându-l, fără să 
ducă mişcarea până la capăt. 

Coral continuă să-şi curețe arma. 

— Câteodată tot ceea ce trebuie să faci este să mergi mai 
departe. 

Înainte ca el să-i poată răspunde, o umbră se mişcă în dreapta 
sa, lângă intrare. 

O văzu pe Cassandra intrând în încăpere. Cu pistolul într-o 
mână, calmă, nepăsătoare, ca şi cum doar ce s-ar fi întors de la o 
plimbare în parc. 

— Acum atmosfera nu mai e atât de caldă, spuse ea. 

Apariţia ei făcu pe toată lumea să tresară. Armele ieşiră rapid 
la iveală. Cassandra nu reacţionă. Incă îşi ţinea pistolul îndreptat 
în sus, spre tavan. Insă în acelaşi timp ţinea la vedere în cealaltă 
mână un dispozitiv binecunoscut. 

— Există vreo posibilitate să-i dai bineţe unui vecin? 

— Nu trageţi! izbucni Painter, deja în picioare. Nimeni să nu 
tragă! 

Merse până într-acolo încât se aşeză în faţa Cassandrei, 
protejând-o. 

— Văd că încă mai recunoşti un comutator cu care poţi jongla 
între viaţă şi moarte, spuse ea din spatele lui. Dacă mor, biata 
dr. Al-Maaz o să-şi piardă frumosul ei căpşor. 

Omaha îi auzi cuvintele. Deja o împinsese pe Safia în spatele 
său. 

— Despre ce vorbeşte nenorocita asta? 

— De ce nu le explici, Crowe? Având în vedere că 
microtransmiţătorul este proiectat de tine. 

El se întoarse spre ea. 

— Dispozitivul de urmărire nu-i... nu-i totuna cu bomba. 

— Ce bombă? întrebă Omaha, cu ochii plini de teamă şi de 
furie. 

Painter le explică: 

— Atunci când Cassandra a ţinut-o ostatică pe Safia, i-a 
implantat un mic dispozitiv de urmărire. Cassandra l-a modificat, 
adăugându-i o cantitate mică de C4. Acum ţine în mână 
detonatorul. Dacă eliberează declanşatorul, aceasta o să 
explodeze. 

— De ce nu ne-ai spus dinainte? întrebă Omaha. Am fi putut să 
i-l scoatem. 

— Fă asta şi tot o să explodeze, spuse Cassandra. Mai puţin în 
cazul în care îl dezactivez în prealabil. 

Painter se uită la ea, apoi din nou la Safia. 

— Sperasem să te duc undeva într-un loc sigur, unde o echipă 
chirurgicală şi de genişti ar fi putut să-ţi scoată dispozitivul 
implantat. 

Explicaţia sa făcu prea puţin pentru a domoli groaza din ochii 

femeii. lar Painter ştia că o parte din ea îi era adresată direct lui. 
Asta era meseria lui. 

— Acum că suntem prieteni cu toţii, spuse Cassandra, o să vă 
rog să vă aruncaţi toate armele afară, în curtea aia interioară. 
Toată lumea odată. Sunt sigură că Crowe se va asigura că 
fiecare armă în parte va fi acolo unde ar trebui să fie. O mişcare 
greşită şi aş putea să-mi iau degetul de pe buton şi să dau vina 
pe cineva pentru asta. N-am vrea să se întâmple aşa ceva, nu-i 
aşa? 

Painter n-avea de ales. Făcu ceea ce-i spusese Cassandra. 
Puştile, pistoalele, cuţitele şi două lansatoare de grenade fură 
aruncate în curtea interioară. 

După ce Coral îşi aruncă arma pe jumătate demontată lângă 
celelalte rămase lângă intrare, ochii ei râmaseră aţintiţi asupra 
cavernei. Painter îi urmări privirea. 

— Care-i problema? întrebă el. 

— Furtuna. S-a agravat şi mai tare de la venirea voastră 
încoace. E mult mai rău acum. Şi arătă în sus spre tavan. Energia 
nu este absorbită suficient de repede şi se destabilizează. 

— Şi asta ce înseamnă? 

— Furtuna dă naştere unui butoi de pulbere aici. Se întoarse 
spre el. Locul acesta e pe cale să sară în aer. 


7.22 P.M. 


De la balconul de la etaj al palatului, Safia se uita împreună cu 
ceilalţi afară, la vârtejul imens. Tavanul cavernei nu se mai 
vedea deloc. Norii învolburaţi de încărcătură statică începuseră 
să se răsucească uşor de-a lungul bolţii de deasupra, un 
adevărat ciclon de încărcătură electrostatică. In centru, se putea 
observa o mică pâlnie, ce cobora în mod perceptibil, asemenea 
pâlniei unei tornade. Se îndrepta spre lacul de antimaterie. 

— Novak are dreptate, spuse Cassandra. Ea studia fenomenul 
prin dispozitivul optic de vedere nocturnă. Toată bolta e 
acoperită şi se încărcă din ce în ce mai tare. 

— Asta-i megafurtuna, zise Coral. Probabil că e mult mai 
puternica decât furtuna din vechime care a declanşat cataclismul 
de acum două mii de ani. E copleşitoare pentru capacitatea de- 
aici. Nu mă pot abţine să nu mă gândesc că o cantitate 
apreciabilă a apei din lac este probabil destabilizată precum 

conţinutul cămilei de fier. 

— Ce o să se întâmple? întrebă Safia. 

Coral explică: 

— Aţi văzut vreodată explozia unui transformator 
supraîncărcat? Poată să distrugă un întreg pol de putere. Acum 
imaginaţi-vă unul de mărimea acestei peşteri. Unul cu un miez 
de antimaterie concentrată. Unul care are capacitatea de a 
distruge întreaga Peninsulă Arabică. 

Gândul îngrijorător îi reduse pe toţi la tăcere. 

Safia privi ciclonul de energii învolburate. Pâlnia din centru 
continua să coboare, încetişor, inexorabil. O cuprinse o frică 
primitivă. 

— Aşadar, ce putem să facem? g 

Intrebarea veni dintr-o sursă puţin probabilă. Cassandra. Işi 
ridică dispozitivul de vedere nocturnă de pe ochi. 

— Trebuie să oprim asta. 

Omaha pufni zeflemitor. 

— De parcă ai vrea să dai o mână de ajutor? 

— Nu vreau să mor. Nu sunt nebună. 

— Doar haină, murmură Omaha. 

— Prefer cuvântul „oportunistă”. Şi cu asta îşi îndreptă din nou 
atenţia spre Coral. Ei bine? 

Coral clătină din cap. 

— O să recurgem la împământarea ei, spuse Painter. Dacă 
bula asta de sticlă este izolatorul acestei energii, atunci trebuie 
să găsim o modalitate să spulberăm partea de jos a bulei, să 
împământăm furtuna electrică şi să-i trimitem energia în 
pământ. _ 

— Nu-i o teorie rea, comandante, zise Coral. Indeosebi dacă 
am putea să spargem chiar sticla de sub lac, să lăsam apele cu 
antimaterie să se resoarbă în sistemul de apă original generat de 
Pământ, acolo de unde a venit. Nu numai că s-ar disipa energia, 
ci s-ar reduce şi riscul unei reacţii în lanţ a antimateriei. Apele 
îmbogăţite s-ar dilua pur şi simplu până la punctul de 
neutralizare. A 

Safia simţi un licăr de speranţă. Insă acesta nu dură decât 
până la următoarele cuvinte ale lui Coral. 

— Marea problemă este punerea în practică a acestui plan. N- 
avem o bombă suficient de mare care să provoace explozia 
fundului lacului. 

Timp de câteva minute, Safia ascultă discuţiile despre 
posibilele dispozitive explozive, ştiind ce avea implantat în 

propriul gât, ştiind ce se întâmplase în trecut la Tel Aviv şi la 
British Museum. Bombele marcaseră nişte puncte de răscruce în 
viaţa ei. Puteau la fel de bine să-i marcheze şi sfârşitul vieţii. 
Amenințarea trebuia s-o fi îngrozit, însă acum nu-i mai era frică. 

Inchise ochii. 

Prinsese pe jumătate diferite schimburi de idei pe marginea 
acestui subiect, de la grenade reactive până la bucăţica de C4 
din gâtul ei. 

— Nu-i nimic aici care să fie suficient de puternic, spuse Coral. 

— Ba da, este, interveni Safia, deschizându-şi ochii. Işi aminti 
de explozia de la British Museum. Le arătă în jos înspre curtea 
interioară. Nu-i tot o cămilă, însă s-ar putea s-o facă. 

Ceilalţi se holbară în direcţia indicată de ea. 

Spre uriaşa sferă de fier care se odihnea în palma de sticlă. 

— O s-o scufundăm în lac, spuse Safia. 

— Cea mai mare bombă subacvatică din lume, observă Danny. 

— Insă de unde ştii că o să explodeze ca şi cămila? întrebă 
Coral. S-ar putea să nu facă decât să fiarbă apa, asemenea 
fecioarei de fier. Aceste artefacte de fier nu funcţionează toate la 
fel. 

— O să vă arăt imediat, spuse Safia. 

Se întoarse şi-i conduse înapoi pe scări. Odată ajunşi în 
camera principală, le făcu semn spre fiecare dintre pereţii 
acoperiţi cu tablouri de nisip. 

— Chiar în faţa intrării este primul Ubar, o reprezentare a 
descoperirii sale. Pe peretele acela îndepărtat este desenat 
Ubarul de deasupra. Cu faţa spre lumea largă. lar pe peretele 
acesta, bineînţeles, este adevărata inimă a Ubarului, oraşul cu 
coloanele de sticlă. Şi atinse tabloul palatului. Detaliile sunt 
uimitoare, reprezentând chiar până şi statuile din piatră de 
gresie care păzesc intrarea. Insă în tabloul ăsta apar ambele 
statui. 

— Deoarece una a fost folosită ca ascunzătoare pentru prima 
cheie, observă Omaha. 

Safia dădu din cap. 

___— Tabloul ăsta a fost făcut în mod clar înainte de distrugere. 
Insă observați ce lipseşte. Nu exista nici o sferă de fier. Nici o 
palmă de sticlă. In centrul reprezentării curţii interioare stă 
regina Ubarului. Un loc de proeminentă şi importanţă. Un X 
marchează locul, aşa că vorbeşte de la sine. 

— Ce vrei să spui? întrebă Cassandra. 

Safia trebui să-şi reprime un rânjet dispreţuitor. Efortul ei de a- 

şi salva prietenii, de a salva Arabia, avea să o salveze şi pe 
Cassandra. Safia continuă, fără să se uite în ochii femeii: 

— Simetria era importantă în trecut. Echilibru în tot şi-n toate. 
Noul obiect a fost plasat într-un loc care se potriveşte cu poziţia 
reginei din tablou. Un loc distinctiv. Care trebuie să fi fost foarte 
important. 

Omaha se întoarse, uitându-se cu atenţie spre intrare, către 
sfera de fier. 

— Până şi modul în care este poziționată palma. Dacă îi 
îndrepţi încheietura, ar fi ca şi cum ea ar arunca sfera spre lac. 

Safia se uită la toţi cei de faţă. 

— E ultima cheie a reginei. O măsură de siguranţă. O bombă 
lăsată să distrugă lacul în caz de nevoie. 

— Insă cum poţi să fi sigură de asta? întrebă Painter. 

— Ce ne costa să încercăm? îl contră Omaha. Merge ori ba. 

Coral se îndreptase spre intrare. 

— Dacă aveţi de gând să încercăm asta, am face bine să ne 
grăbim. 

Safia şi ceilalţi se înghesuiră să ajungă şi ei acolo. 

In centrul cavernei, o pâlnie strălucitoare de nori se tot 
răsucea şi învolbura. 

Sub ea, lacul de antimaterie începuse să se agite, atras parcă 
de vârtejul imens din tavan. 

— Şi ce facem mai întâi? întrebă Painter. 

— Trebuie să-mi pun mâinile pe sferă, spuse Safia. Să o 
activez ca pe toate celelalte chei. 

— După care o să rostogolim bila asta uriaşă, rosti Omaha. 


7.35 P.M. 


Omaha stătea pe poteca de nisip din curtea interioară. Le 
luase un minut să se deplaseze de-a lungul dârei de nisip ca să 
ajungă la sfera de pe postamentul de sticlă. Safia stătea în faţa 
globului de un metru şi douăzeci de centimetri diametru, din fier 
roşiatic. 

Deasupra, cerul se dezlănţuise. 

Safia se apropie de sferă. Işi frecă palmele, după care le 
întinse între degetele de sticlă ale sculpturii. 

Omaha văzu cum îi zvâcneşte umărul, tresărind de durere de 
la rana provocată de glonţ. Vru să se ducă în grabă lângă ea, s-o 

tragă deoparte, însă ea îşi muşcă buza de jos şi-şi lipi ambele 
palme pe sferă. 

In momentul în care pielea sa atinse metalul, un flash albastru 
pârâind puternic se arcui peste suprafaţa de fier. Safia zbură în 
spate, scâncind. 

Omaha o prinse în braţe şi o ajută să-şi recapete echilibrul pe 
poteca de nisip. 

— Mulţumesc. 

— N-ai pentru ce, iubire. 

EI îşi păstră un braţ în jurul ei şi o ajută să se întoarcă la palat. 
Ea se sprijini de el. li era bine. 

— Grenada e setata să explodeze peste două minute, spuse 
Painter. Adăpostiţi-vă. 

Plasase încărcătura explozivă la baza sculpturii. Planul era ca 
după explozie sfera să fie eliberată. 

Gravitaţia avea să facă restul. Drumul de dincolo de palat se 
scurgea la vale spre lac. „In mod intenţionat”, după cum spusese 
Safia. Bila, odată eliberată, trebuia să se rostogolească în lac de 
una singură. 

Omaha o ajută pe Safia să se întoarcă în camera principală. 

Un flash strălucitor, aproape orbitor, ţâşni în spatele lor, 
făcând să le dispară umbrele de pe peretele îndepărtat al 
încăperii. Omaha icni, temându-se că fusese grenada. 

O împinse pe Safia într-o parte, însă nu se auzi nici o explozie. 

— Unul dintre fulgerele statice, spuse Coral, frecându-se la 
ochi. A lovit sfera. 

Safia şi Omaha se întoarseră cu faţa într-acolo. Afară, în curtea 
interioară, suprafaţa fierului licărea plină de energie albăstruie. 

Priviră cum sculptura de sticlă se topea încetişor, aplecându- 
se de una singură. Mâna răsturnă bila pe podeaua curţii 
interioare. Se clătină, după care se rostogoli spre intrarea 
arcuită. 

Trecu prin ea şi continuă să se rostogolească mai departe. 

Coral oftă. 

— Minunat. 

Omaha nu mai auzise vreodată atât de mult respect exprimat 
într-un singur cuvânt. 

Dădu din cap. 

— Regina aia ar fi ajuns un mare jucător profesionist de 
bowling. 

— Toată lumea jos! urlă Painter împingându-i într-o parte, 
trăgându-l pe Omaha de gât. 

Explozia fu asurzitoare. Cioburile de sticlă se împrăştiară în 
încăpere pulverizate de afară, din curtea interioară. Grenada lui 
Painter explodase în timp util. 

În timp ce zgomotul exploziei încă mai răsuna în incintă, 
Omaha îi întâlni privirea. 

— Ai făcu o treabă bună acolo. 

Il bătu uşor pe Painter pe umăr. 

— Bravo. 

— Incă se mai rostogoleşte! strigă Danny de deasupra. 

Urcară cu toţii în grabă scările spre balconul de sus, acolo 
unde se adunaseră toţi ceilalţi. 

Omaha o luă în faţă, împreună cu Safia. 

Traiectoria sferei de fier era uşor de urmărit. Mişcarea sa 
atrăgea fulgerele din tavan, care loveau necontenit, în căutarea 
ei. Suprafaţa ei strălucea cu o aură azurie. Se mişca în sus şi în 
jos, rostogolindu-se şi-şi croia calea în jos pe drumul regal. 

Fulgerele electrostatice loveau şi orbeau tot ce era în jur - însă 
sfera continuă să se rostogolească spre lac. 

— Se  autoenergizează, spuse Coral. Absoarbe energia 
electrică în interiorul său. 

— Se transformă într-o încărcătură explozivă subacvatică, 
spuse Danny. 

— Şi ce se întâmplă dacă explodează imediat după ce atinge 
suprafaţa lacului? întrebă Clay, atârnând iar în afară, gata să se 
bage la adăpost în palat la primul semn de pericol. 

Coral scutură din cap. 

— Atâta timp cât continuă să se ducă la fund, mişcându-se 
prin apă, n-o să lase în urmă decât o dâră de anihilare. Insă 
reacţia se va încheia atâta timp cât mingea va continua să se 
scufunde. 

— Insă când o să se oprească, ajungând pe fund... spuse 
Danny. 

Coral îi încheie fraza: 

— Atunci greutatea întregii ape de deasupra, care o să apese 
pe obiectul aflat în staţionare, o să declanşeze o reacţie în lanţ 
localizată.  Suficientă să aprindă fitilul bombei noastre 
subacvatice. 

— După care bum, spuse Danny. 

— Intr-adevăr, bum, fu de aceeaşi părere şi Coral. 

Toţi ochii rămaseră aţintiţi pe bila strălucitoare. 

Toate privirile văzură cum ajunge la punctul de la jumătatea 
drumului, se rostogoleşte de-a lungul unei rampe, se loveşte de 

un morman de rămăşiţe şi sfărâmături rămase în urma 
bombardamentului Cassandrei... şi se opreşte. 

— Rahat, murmură Danny. 

— Într-adevăr, rahat, îl completă Coral. 

7.43 P.M. 

Safia stătea alături ceilalţi în balcon, la fel de exasperată ca şi 
ei. Discuţiile în contradictoriu se auzeau din ce în ce mai tare în 
jurul ei. 

— Dar ce ziceţi dacă folosim o grenadă reactivă? întrebă 
Cassandra, uitându-se prin dispozitivul ei optic de vedere pe 
timpul nopţii. 

— Să lansezi o grenadă înspre o bombă energizată cu 
antimaterie? întrebă Omaha. 

— Înî, hai s-o facem. 

— lar dacă ratezi mormanul de sfărâmături, spuse Painter, o 
să mai dărâmi încă un zid şi o să blochezi şi mai tare drumul. În 
momentul de faţă, nu-i decât obstrucţionată. Dacă ar putea fi 
împinsă într-o parte vreun metru... 

Cassandra oftă. Safia văzuse cum degetul femeii încă mai 
apăsa pe butonul transmiţătorului, protejându-l de atingerea 
oricărei alte persoane. Cassandra putea în mod clar să se 
concentreze. Cu toată nebunia asta în derulare, cu tot pericolul 
la care erau expuşi, ea nu-şi lăsa asul din mânecă, păstrându-l în 
joc, intenţionând în mod clar să-l folosească dacă totul se rezolva 
favorabil. Era o luptătoare încăpăţânată. 

Insă la urma urmei, la fel era şi Safia. 

Clay îşi ţinea mâinile încrucişate pe piept. 

— Ceea ce ne trebuie este cineva care să se ducă şi s-o 
împingă. 

— Nu te sfii să încerci, o îndemnă Cassandra, pe un ton 
evident dispreţuitor. La primul semn de mişcare o să te scalzi în 
sticlă topită. 

Coral se clinti din loc, după ce mai înainte chibzuise îndelung. 

— Bineînţeles. E vorba de mişcarea care atrage fulgerele, ca în 
cazul bilei în timp ce se rostogolea. 

— Sau al oamenilor mei, adăugă Cassandra. 

— Fulgerele trebuie să fie atrase de schimbările survenite într- 
un câmp electromagnetic, un câmp uriaş de detectare a mişcării. 
Coral se uită în jos. Dar dacă ar fi cineva care să se mişte prin 
acest câmp nevăzut? 

— Cum? întrebă Painter. 

Coral îşi aruncă privirea spre hodja şi spre celelalte femei ale 

clanului Rahim. 

— Ele pot fi invizibile dacă vor. 

— Insă asta nu se realizează în plan fizic, spuse Painter. E o 
modalitate prin care afectează mintea celui care le vede, 
provocându-i confuzii la nivelul percepţiei. 

— Da, dar cum fac asta? 

Nu răspunse nimeni. 

Coral se uită cu atenţie în jur, apoi îşi îndreptă corpul. 

— Oh, nu v-am spus niciodată. 

— Ştii? întrebă Painter. 

Coral dădu din cap şi se uită scurt înspre Safia, după care într- 
o parte. 

— Le-am studiat sângele. 

Safia îşi aminti că partenera lui Painter fusese pe punctul să le 
vorbească despre asta atunci când începuse atacul forţelor 
Cassandrei. Despre ce era vorba? 

Coral le făcu semn spre cavernă. 

— Asemenea lacului, apa din celulele de hemoglobina ale 
clanului Rahim - din toate celulele şi fluidele lor, după câte îmi 
imaginez - este plină de buckyballs. 

— Au antimaterie în ele? întrebă Omaha. 

— Nu, sigur că nu. Nu-i vorba decât de faptul că fluidele lor au 
capacitatea de a menţine apa în configuraţia buckyball. Pot să 
pun pariu că această capacitate rezidă din vreo mutație 
survenită în ADN-ul lor mitocondrial. 

Groaza se cuibări în pieptul Safiei. 

— Poftim? 

Painter îi atinse cotul. 

— Un pic mai rar. 

Coral oftă. 

— Comandante, îţi mai aminteşti de explozia de la Tunguska, 
din Rusia? În flora şi fauna zonei au survenit mutații. Printre 
membrii tribului indigen Evenk au apărut anomalii genetice la 
nivelul sângelui, îndeosebi în cadrul factorului Rh. Toate astea 
fiind cauzate de radiaţia gamma provenită din anihilarea 
antimateriei. 

Şi făcu semn cu mâna afară, spre furtuna dezlănţuită. 

— E la fel şi-aici. Şi cine ştie timp de câte generaţii, populaţia 
care a locuit aici a fost expusă la radiaţiile gamma. După care s-a 
întâmplat ceva din pură întâmplare. Vreo femeie a suferit o 
mutație - nu în propriul ADN, ci în ADN-ul din mitoconariile 
celulare. 

— Mitocondrii? întrebă Safia, încercând să-şi aducă aminte 
noţiunile de bază de biologie. 

— Ele sunt organismele mici din interiorul celulelor, care 
plutesc în citoplasmă, nişte mici motoraşe ce produc energia 
celulară. Sunt nişte baterii celulare, ca să folosim o analogie 
grosieră. Insă au propriul ADN, independent de codul genetic al 
unei persoane. Se crede că aceste mitoconarii erau odată un tip 
de bacterie care s-a absorbit în celulele mamiferelor în decursul 
evoluţiei. O mică parte din ADN provine din fosta viaţă 
independentă a mitocondriilor. Şi aşa cum mitocondriile se 
găsesc numai în citoplasmă celulelor, mitoconariile din ovulul 
unei mame sunt cele care devin mitoconăriile copilului acesteia. 
Aşa se explică de ce abilitatea asta se transmite numai prin linia 
ereditară a reginei. 

Coral arătă cu o mână spre femeile din clanul Rahim. 

— Şi aceste mitocondrii sunt cele care au suferit mutații din 
cauza radiaţiilor gamma? întrebă Omaha. 

— Da. O mutație minoră. Mitocondriile încă mai produc 
energie pentru celule, însă mai produc şi o mică scânteie ca să 
menţină activă configuraţia  buckyba!/l-ului, dându-i puţină 
vigoare. Pun pariu că acest efect are ceva de-a face cu câmpul 
de energie din încăperea asta. Mitocondriile sunt obişnuite cu el, 
aliniindu-şi încărcătura buckyball pentru a se potrivi cu energia 
de aici. 

— lar aceste buckyballs încărcate le dau acestor femei nişte 
puteri în plan mental? întrebă Painter, neîncrezător. 

— Creierul este format nouăzeci la sută din apă, spuse Coral, 
încarcă sistemul acesta cu buckyballs şi se poate întâmpla orice. 
Am văzut abilitatea femeilor de a afecta câmpurile magnetice. 
Această transmitere a forţei magnetice, direcţionată de voinţa şi 
gândul umane, pare să fie în măsură să afecteze apa din 
creierele creaturilor inferioare şi într-un fel sau altul chiar pe noi. 
Afectându-ne voinţa şi percepţia. 

Coral îşi aruncă privirea spre clanul Rahim. 

— lar dacă se concentrează pe ceea ce este în interior, forţa 
magnetică poate stopa meioza din propriile ovule, producând un 
ovul autofertilizat. Reproducerea asexuată. 

— Partenogeneza, şopti Safia. 

— OK, spuse Painter. Chiar dacă aş putea să accept toate 
astea, cum o să ne scoată vreuna din încurcătura asta? 

— N-aţi ascultat ce-am spus? întrebă Coral, uitându-se rapid 
peste umăr la vârtejul furtunii de deasupra, care agita acum 

lacul. 

intrau în criză de timp. Nu mai aveau decât câteva minute. 

— Dacă una dintre femeile clanului Rahim se concentrează, 
atunci se poate obişnui cu această energie şi-şi poate modifica 
forţa magnetică pentru a fi compatibilă cu câmpul 
electromagnetic de detecție. Ele ar trebui să fie în măsură să 
treacă prin acest câmp în siguranţa. 

— Şi cum fac asta? 

— Prin voinţa lor de a deveni invizibile. 

— Şi cine ar vrea să-şi asume riscul ăsta? întrebă Omaha. 

Hodja făcu un pas în faţă. 

— Eu am s-o fac. Simt adevărul din spusele ei. 

Coral trase adânc aer în piept, îşi linse buzele şi vorbi. 

— Mi-e teamă că tu eşti prea slabă. Şi nu mă refer în plan 
fizic... cel puţin nu cu exactitate. 

Lu'lu se încruntă. 

Coral îi explică. 

— Cu furtuna odată dezlănţuită, forţele de aici sunt intense. O 
să fie nevoie de mai mult decât experienţă. O să fie nevoie de 
cineva extrem de bogat în buckyballs. 

Întorcându-se, privirea lui Coral o întâlni pe a Safiei. 

— După cum ştiţi, am testat mai multe femei din clanul Rahim, 
inclusiv pe bătrâna de aici. Ele au doar a zecea parte a 
buckyballs descoperite în celulele tale. 

Safia se încruntă. 

— Cum de e posibil aşa ceva? Eu nu sunt Rahim decât pe 
jumătate. 

— Da, dar jumătatea cea bună. Mama ta a fost o Rahim. 
Mitocondriile e; au fost cele care au fost transmise celulelor tale. 
Şi există o condiţie în natură numită „vigoarea hibridului”, în care 
încrucişarea a două linii ereditare diferite produce progenituri 
mai puternice decât prin încrucişarea aceleaşi linii ereditare la 
nesfârşit. 

Danny dădu din cap. 

— Corciturile sunt în esenţă mai sănătoase decât rasele pure. 

— Tu  reprezinţi sângele nou, concluziona Coral. lar 
mitocondriilor le place asta. 

Omaha păşi şi se opri lângă Safia. 

— Deci vrei ca ea să se ducă la sfera blocată. Prin furtuna asta 
încărcată electrostatic. 

Coral dădu din cap în semn că da. 

— Cred că ea e singura care poate s-o facă. 

— Pe dracu', spuse Omaha. 
Safia îl strânse de cot. 
— O s-o fac. 


8.07 P.M. 


Omaha o privi pe Safia cum stă în picioare pe poteca de nisip 
din curtea interioară. Refuzase să-l lase să o însoţească. Era 
singură împreună cu hodja. Aşa că el aştepta la intrare. Painter 
stătea şi el de veghe. Nici el nu părea prea fericit de alegerea 
Safiei. In privinţa asta, cei doi bărbaţi erau uniţi. 

Insă fusese alegerea Safiei. 

Argumentul ei fusese simplu şi de necontestat: „Fie o să 
meargă, fie oricum o să murim cu toţii”. 

Aşa că cei doi aşteptau. 

Safia asculta. 

— Nu e greu, îi spuse hodja. A deveni invizibil nu înseamnă să- 
ţi concentrezi voinţa. Ci să te eliberezi de voinţă. 

Safia se încruntă. Insă cuvintele lui hodja se potriveau cu cele 
spuse de Coral. Mitocondriile produceau buckyballs încărcate ce 
se aliniau la nivelul de energie din încăpere. Tot ceea ce trebuia 
să facă era să le lase să se aranjeze natural. 

Hodja ridică o mână în sus. 

— Mai întâi trebuie să-ţi dai jos hainele. 

Safia se uită lung la ea, contrariată. 

— Hainele îţi afectează abilitatea de a deveni invizibilă. Dacă 
femeia aceea de ştiinţă a avut dreptate cu toate teoriile alea 
complicate, hainele ar putea să interfereze cu câmpul pe care-l 
generăm deasupra corpurilor noastre. E mai bine să fi în 
siguranţă decât să-ţi pară rău. 

Safia îşi aruncă roba, se descălţă de bocanci şi-şi scoase bluza 

pantalonii. Doar în sutien şi chiloţi, se întoarse spre Lu'lu. 

— Astea sunt din lycra şi mătase. Le ţin pe mine. 

Femeia ridică din umeri. 

— Acum relaxează-te. Găseşte un loc plin de tihnă şi de pace. 

Safia trase câteva guri zdravene de aer. După ani întregi de 

atacuri de panică, învățase metodele prin care să-şi găsească 

echilibrul. Insă acum părea prea mică, o entitate neglijabilă 

împotriva presiunii din jur. A N 
— Trebuie să ai încredere, îi spuse hodja. in tine însăţi. In 

sângele tău. 

Safia trase adânc aer în piept. Se uită spre palat, la Omaha şi 
Painter. În ochii bărbaţilor, văzu nevoia lor de a o ajuta. Însă asta 
era calea ei. De a merge de una singură. Ştia asta din străfundul 
inimii. 

işi întoarse privirea în faţă, hotărâtă, dar speriată. Cursese 
atât de mult sânge în trecut. În Tel Aviv... la muzeu... pe drumul 
lung parcurs până aici. Ea îi adusese pe toţi oamenii ăştia 
încoace. Nu mai putea să se ascundă. Trebuia să meargă pe 
drumul acesta. 

Safia închise ochii şi se eliberă de toată îndoiala. Acesta era 
calea ei. 

Işi domoli respiraţia, controlându-se să ajungă la un ritm mult 
mai natural. 

— Foarte bine, copila mea. Acum apucă-mă de mână. 

Safia întinse mâna şi apucă strâns palma bătrânei, plină de 
recunoştinţă, surprinsă de puterea ei. Continuă să se relaxeze. 

Degetele o strângeau, liniştind-o. Recunoscu atingerea de care 
avusese parte cu atâta timp în urmă. Era mâna mamei ei. Din 
cele două mâini împreunate se degaja căldură. Ce se scurgea 
prin ea. 

— Păşeşte în faţă, îi şopti hodja. Ai încredere în mine. 

Era vocea mamei sale. Calmă, liniştitoare, fermă. 

Safia se supuse. Picioarele goale se mişcară de pe nisip pe 
sticlă. Un picior, urmat de celălalt. leşi de pe potecă, cu mâna în 
spatele său, ţinându-i mâna mamei sale. 

— Deschide ochii. 

Se conformă, respirând regulat, păstrând căldura iubirii 
materne adânc în străfundul ei. Insă în cele din urmă, una din ele 
trebui să dea drumul strânsorii. Işi eliberă degetele şi mai făcu 
un pas. Căldura rămase în interiorul ei. Mama nu mai era, însă 
iubirea ei dăinuia, în ea, în sângele ei, în inima ei. 

Merse mai departe în timp ce furtuna continua să lovească 
plină de furie în flăcările de sus şi în sticlă. 

In pace. 


Omaha era în genunchi. Nici măcar nu ştia când căzuse. O 
privea pe Safia cum se îndepărtează, licărind parcă, încă 
prezentă, însă eterică, diafană. In timp ce se scurgea prin umbra 
proiectată de arcada curţii interioare, dispăru complet pentru un 
moment. 

Işi ţinu respiraţia. 

După aceea, dincolo de zona din jurul palatului, ea reapăru, o 
fărâmă de om, care se deplasa constant în jos, învăluită de 
lumina furtunii. 

Il năpădiră lacrimile. 

Faţa ei, proiectată ca un simplu contur, era atât de mulţumită 
de sine. Dacă ar fi avut şansa, el şi-ar fi petrecut restul vieţii 
asigurându-se că n-avea să mai piardă vreodată imaginea aceea. 

Painter se mişcă, dându-se înapoi, la fel de tăcut ca şi un 
mormânt. 


Painter urcă pe scări până la etaj, lăsându-l pe Omaha singur. 
Se îndreptă spre locul în care se adunase întregul grup. Toţi ochii 
erau aţintiţi asupra Safiei, urmărindu-i progresul înregistrat la 
trecerea prin oraşul de dedesubt. 

Coral se uită la el, cu o expresie de îngrijorare întipărită pe 
faţă. Şi asta dintr-un motiv întemeiat. 

Vârtejul învolburat, încărcat electrostatic, se apropia de 
suprafaţa lacului. Sub el, lacul îşi continua formarea propriului 
turbion, iar în centru, luminat de văpăile de deasupra, un şuvoi 
de apă ca o pâlnie se ridica în sus, asemenea unui vârtej nefiresc 
cu fundul în sus. Energiile de deasupra şi antimateria de 
dedesubt se extindeau din ce în ce mai mult pentru a se contopi. 

Dacă se atingeau, asta însemna sfârşitul a tot ce era în jur: al 
lor, al Arabiei, posibil al întregii lumi. 

Painter îşi concentra privirea în jos asupra fantomei unei femei 
care se deplasa netulburată de-a lungul străzilor luminate de 
furtuna, ca şi cum ar fi avut tot timpul din lume la dispoziţie. 
Dispărea complet atunci când intra în conurile de umbră. Işi 
dorea ca ea să fie în siguranţă, însă îşi dorea la fel de mult şi să 
se mişte mai repede. Privirea îi pendula permanent între furtună 
şi femeie. 

Omaha apăru şi el de jos, grăbindu-se să li se alăture, după ce 
o pierduse pe Safia din priviri în locul unde stătuse anterior. Ochii 
îi scânteiau, plini de speranţă, de groază şi, pe cât nu-şi dorea 
Painter să vadă asta, de iubire. 

Painter îşi concentra din nou atenţia asupra peşterii în 
ansamblu. Safia aproape că ajunsese la sferă. 

— Haide... gemu Omaha. 

Era o emotie pe care o împărtăşeau cu toţii. 

Safia cobori uşor în jos pe scări. Trebui sa păşească atent pe 
fiecare treapta. In urma rostogolirii sferei de fier, în sticlă 
rămăseseră încrustate urme adânci. Şanţul de sticlă îi îngreuna 

paşii. Călcâiele şi degetele de la picioare erau pline de tăieturi. 

Ea ignoră durerea, rămânând calma, respirând netulburată. 

In faţă îi apăru sfera de fier. Suprafaţa ei strălucea cu o aură 
de albastru azuriu. Se apropie şi studie obstacolul în care se 
proptise: o secţiune prăbuşită a unui zid. Bila uriaşă trebuia să fie 
împinsă circa şaizeci de centimetri spre stânga, iar după aceea 
avea să continue să se rostogolească la vale. Se uită rapid la 
restul drumului pe care îl mai avea de parcurs. Avea cale liberă 
până jos, la lac. Nu existau alte obstacole care să mai blocheze 
încă o dată calea sferei. Tot ceea ce trebuia sa facă era să o 
ajute să treacă de primul obstacol. Deşi grea, era o sferă 
perfectă. Dacă o împingea cu putere, avea să se rostogolească 
fără probleme mai departe. 

Se poziţiona lângă sferă, se propti în picioare, îşi ridică 
palmele, mai luă o gură de aer purificator şi împinse. 

Şocul electric provenit de la fierul încărcat electrostatic o 
străbătu prin tot corpul, ieşindu-i prin degetele de la picioare. 
Corpul i se contracta, cuprins de spasme, cu gâtul aruncat pe 
spate, cu oasele cuprinse parcă de flăcări. Impulsul ei şi spasmul 
convulsiv împinseră sfera într-o parte, făcând-o să se 
rostogolească liber. 

Insă în momentul în care corpul ei întrerupse contactul, un şoc 
final datorat energiei o plesni pe neaşteptate, asemenea unui 
bici. Fu aruncata înapoi, cu putere. Se lovi cu capul de peretele 
din spate. Lumea se întunecă, iar ea se prăbuşi în neant. 


Safia...! 

Omaha nu mai putea să respire. Văzuse arcul strălucitor de 
energie şi văzuse cum fusese aruncata asemenea unei păpuşi de 
cârpe. Căzuse cât era de lungă, fără să mai pară deloc diafană. 
Nu mişca. 

Inconştientă, electrocutata sau moartă? 

Oh, Doamne... 

El se întoarse complet. 

Painter îl apucă de braţ. 

— Unde mama naibii crezi că te duci? 

— Trebuie să ajung la ea. 

Strânsoarea degetelor de pe mână se înăspri. 

— Furtuna o să te răpună fără să apuci să faci nici doi paşi. 

Kara i se alătură. 

— Omaha... Painter are dreptate. 

Cassandra stătea lângă balustradă, urmărind totul prin 

nenorocitele alea de lentile. 

— Atâta timp cât nu se mişcă n-ar trebui să atragă fulgerele 
acelea de sus. Totuşi, nu sunt convinsa că ăla e un loc prea 
potrivit în care să te afli în momentul în care sfera se scufundă în 
lac. Într-un asemenea loc deschis, neprotejat. 

Omaha văzu că sfera aproape ajunsese la lac. Dincolo de ea, 
forţele titanice se învârteau ca un vârtej. O clepsidră plutea în 
aer în centrul cavernei imense. Una formata dintr-o tornada de 
încărcătură electrostatică şi care cobora în jos ca să se combine 
cu şuvoiul de apă ce se ridica ca o pâlnie în sus. 

lar bila se rostogolea spre ea. 

Fulgerele luminoase urmăreau sfera, înfigându-se în ea. 

— Trebuie să încerc! spuse Omaha şi se smulse din 
strânsoare. O luă la fugă în jos, pe scări. 

Painter îl urmă îndeaproape. 

— Fir-ar să fie, Omaha! Nu-ţi bate joc de viaţa ta! 

Omaha sări de sus la baza scărilor. 

— E viaţa mea. 

Se scurse rapid spre intrare, lăsându-se în fund, alunecând, îşi 
scoase în grabă bocancii. Glezna stângă, scrântită, protesta 
împotriva tratamentului dur. 

Painter se încruntă. 

— Nu-i numai viaţa ta în joc. Safia te iubeşte. Dacă-ţi pasă cu- 
adevărat de ea, nu face asta. 

Omaha îşi scoase ciorapii. 

— Nu-mi bat joc de viaţa mea. 

Se ghemui spre intrare şi-şi umplu mâinile cu nisip de pe 
potecă apoi îl turnă în ciorapi. 

— Ce faci? 

— Nişte pantofi din nisip. 

Omaha se lăsă pe spate şi îşi vâri picioarele în ciorapi, 
apăsând cu putere şi împrăştiind nisipul astfel încât să-i acopere 
tălpile. 

Painter nu-l scăpa din priviri. 

— De ce n-ai... Safia n-ar mai fi trebuit să... 

— Acum mi-a trecut prin minte. Nevoia e mama inventivităţii. 

— Vin cu tine. 

— Nu mai e timp, spuse Omaha arătând spre picioarele goale 
ale lui Painter. Nici n-ai ciorapi. 

O lua la fugă, alunecând şi patinând de-a lungul potecii de 
nisip. Ajunse la sticla neacoperită cu nisip şi continuă să fugă. Nu 
era atât de sigur de planul său pe cât îi dăduse impresia lui 

Painter atunci când i-l prezentase. Fulgerele orbitoare ţâşneau 
încontinuu în jurul lui. Panica îl făcea să fugă în continuare. 
Degetele de la picioare îl dureau din cauza nisipului. Glezna îl 
ardea la fiecare pas. 
Insă continuă să alerge. 


Cassandra nu se putu abţine să nu simtă o oarecare admiraţie 
faţă de oamenii ăştia. Chiar aveau boaşe de oţel. Urmări cursa 
nebunească a lui Omaha pe străzile din jur. Oare o iubise şi pe ea 
vreodată un bărbat atât de mult? 

Văzuse că Painter se întorsese, însă nu se uită în direcţia lui. 

„Oare l-aş fi lăsat să mă iubească aşa?” 

Cassandra urmări ultimele sărituri şi ricoşeuri ale sferei. Acum 
se rostogolea spre lac, incandescentă de la energiile azurii. Avea 
o treabă de terminat aici. Luă în consideraţie toate variantele, 
puse în balanţa posibilităţile pe care le avea dacă supravieţuiau 
şi după următorul minut. Işi păstră un deget apăsat pe buton. 

Îl văzu pe Painter cum se uită fix în jos, la Safia, în momentul 
în care Omaha ajunse la ea. 

Ea şi Painter erau amândoi nişte perdanţi. 

Lângă mal, sfera făcu un salt final, se ridică, după care ateriză 
în lac aruncând stropi de apă în sus. 


Omaha ajunse la Safia. Ea zăcea nemişcată. Fulgerele 
împroşcau foc peste tot în jurul lui. El n-avea ochi decât pentru 
ea. 

Pieptul ei se înălța şi se lăsa în jos. Trăia. 

Din direcţia lacului, un zgomot imens sună ca şi cum cineva s- 
ar fi plesnit cu burta de luciul apei, la o săritură. Bomba 
subacvatica fusese lansată. 

Nu mai aveau timp. Aveau nevoie de un adăpost. 

O luă pe Safia în braţe şi se întoarse. Trebui să o ţină cu grija, 
ca nu cumva ea să atingă vreo suprafaţă de sticla. Cărându-i 
corpul inert, cu capul sprijinit de umărul lui, se îndreptă spre 
deschiderea unei case intacte şi intră repede înăuntru. Era 
posibil să nu-l protejeze de fulgerele statice aducătoare de 
moarte, însă n-avea nici o idee ce avea să se întâmple după ce 
sfera ajungea în lac. Un acoperiş deasupra capului părea a fi o 
idee bună. 

Mişcarea o agită pe Safia. Gemu. 

— Omaha... 

— Sunt aici, scumpo... 

El se aplecă, susţinând-o pe genunchii lui, căutându-şi 
echilibrul pe pantofii din nisip. 
— Sunt aici. 


În timp ce Omaha şi Safia dispărură într-o clădire, Painter 
urmări gheizerul de apă produs după ce sfera de fier lovise apa. 
Era ca şi cum bila fusese aruncată de pe Empire State Building. 
Ţâşni în sus spre tavan, se revărsă în exterior, stropii de apă 
aprinzându-se în momentul în care atinseră luminiscenţa furtunii, 
scurgându-se înapoi ca un foc lichid. 

Anihilarea antimateriei. 

Vârtejul din lac se învolbura şi se agita nebuneşte. Tromba de 
apă se mişca uşor în sus şi-n jos, parcă tremurând. 

insă deasupra capului, ciclonul de încărcătură statică îşi 
continua coborârea mortală. Painter se concentra asupra lacului. 

Deja vârtejul de apă începuse să se stabilizeze, amestecându- 
se cu forţele care produseseră acel val de maree. Nu se întâmplă 
nimic. 

Focul din dârele fumegânde care curgeau de sus loviră lacul, 
aprinseră mici bălți de foc, care se stinseră rapid, restabilind 
starea de echilibru. Natura iubeşte echilibrul. 

— Bila probabil că încă se mai rostogoleşte, spuse Coral, 
căutând cel mai adânc punct de pe fundul lacului. Cu cât coboară 
mai adânc în apă cu atât e mai bine. Presiunea sporită va ajuta 
la declanşarea reacției în lanţ localizate ce-şi va direcţiona forţa 
în jos. 

Painter se întoarse spre ea. 

— Te opreşti vreodată din a face calcule? 

Ea ridică din umeri. 

— Nu, de ce? 

Danny stătea lângă ea. 

— lar dacă sfera va ajunge la cel mai jos punct din adâncuri, 
atunci acesta este şi cel mai bun loc de a face spărtura în sticlă, 
peste orice fel de rezervor de apă generată de Pământ, prin care 
să se scurgă apa din lac. 

Painter îşi scutură capul. Cei doi semănau ca două picături de 
apă. 

Cassandra se apropia de Kara. Ei cinci erau ultimii care încă se 
mai aflau în balcon. Lu'lu le condusese pe femeile clanului Rahim 
înspre camerele de jos, din spate. Căpitanul al-Haffi şi Barak 
conduseseră şi ei mâna de oameni ai clanului Shahra. 

— Se întâmplă ceva, spuse Cassandra. 

Afară, pe lac, un val de apă închisă la culoare străluci cu un 
roşu aprins, un spot sângeriu. Nu era o reflexie. Incandescenţa 
venea de undeva din adâncuri. Un foc sub lac. În numai jumătate 
de secundă cât îşi aruncă privirea într-acolo, spotul sângeriu 
explodă, suflând aer în toate direcţiile. 

Imediat se auzi un şuierat pătrunzător şi sonor. 

intregul lac se ridică vreo câţiva zeci de centimetri, după care 
cobori. 

Valuri mici şi ondulate se dispersară în exterior din centrul 
lacului. Tromba de apă în creştere se prăbuşi. 

— Toată lumea jos! strigă Painter. 

Era prea târziu. 

O forţa, nici suflu, nici şoc, ţâşni în exterior, nivelând lacul, 
maturând totul în toate direcţiile, împingând în faţă un val de aer 
supraîncălzit. 

După care lovi. 

Painter, pe jumătate după colţ, fu lovit rapid şi cu putere în 
umăr. Fu împins cu putere într-o parte, aruncat cu tot corpul de-a 
lungul camerei, ridicat de vâlvătăile de foc. Ceilalţi primiseră în 
plin lovitura forţei şi fură aruncaţi direct în spate. Intr-un talmeş- 
balmeş de nedescris, se loviră de peretele îndepărtat. Painter îşi 
tinu ochii strâns închişi. Plămânii îl ardeau de la gura de aer pe 
care o inhalase. 

După care totul se termină. 

Căldură dogoritoare dispăru. 

Painter se ridică în picioare. 

— Adăpostiţi-vă, ţipă el, dând din mână în zadar. 

Cutremurul veni imediat după aceea. 

Fără nici un avertisment. 

Cu excepţia unui bubuit extrem de puternic, asurzitor, ca şi 
cum Pământul s-ar fi rupt în două. Apoi palatul urcă rapid câţiva 
zeci de centimetri în sus, după care cobori din nou la loc, 
aruncându-i la pământ. 

Trepidaţiile şi huruitul deveniră şi mai puternice. Turnul se 
cutremura, aplecându-se într-o parte, după care în cealaltă. 
Sticla se sfărâmă. Un etaj superior al turnului se prăbuşi. 
Coloanele se frânseră şi căzură, zdrobindu-se şi izbindu-se cu 
putere de oraş sau de lac. 

In tot acest răstimp, Painter rămase întins pe jos, cât era de 
lung. 

O pocnitura răsunătoare, a ceva care se face ţăndări, îi bubui 
lângă ureche. Intoarse capul şi văzu cum întregul balcon din 

afara arcadei se foarfecă de la îmbinare şi se înclina într-o parte. 
O mână mică făcea semne disperate. 

Era Cassandra. Ea nu fusese aruncată prin uşa de la intrare ca 
toţi ceilalţi, ci lipita de peretele exterior al palatului. 

Se prăbuşi odată cu balconul. În mână, încă mai ţinea strâns 
detonatorul. Painter se chinui să ajungă la ea. 

Ajungând la margine, se uită cu atenţie în jos. O văzu pe 
Cassandra cu mâinile şi picioarele întinse în mormanul de sticlă 
spartă. Nu căzuse de la o distanţa prea mare. Zăcea pe spate, 
strângând detonatorul la piept. 

— Incă-l mai am! strigă ea cu glas răguşit, însă el nu ştiu cum 
să ia asta, ca pe o ameninţare sau ca pe o asigurare că totul era 
în ordine. 

Ea se ridică în picioare. 

— Rezista, spuse el. Vin jos la tine. 

— Nu... 

Un fulger de încărcătură electrostatică ţâşni în jos, în timp ce 
ea stătea în picioare, lovind chiar la picioarele ei. Sticla i se topi 
sub picioare. Ea căzu şi se scufunda în sticla topită, până la 
coapse, înainte ca sticla să se solidifice la loc. 

Nu ţipă, deşi întregul corp îi era cuprins de durere. Roba i se 
aprinse. Incă mai ţinea detonatorul, cu pumnul strâns ferm, cu 
mâna lângă gât. Intr-un final îi scăpă un icnet de durere. 

— Painter...! 

El localiza o poteca de nisip în curtea interioară de dedesubt. 
Sări şi ateriză cu putere, destul de prost, răsucindu-şi glezna, în 
timp ce alunecă pe nisip. N-avea nimic. Se ridica şi dădu cu 
piciorul în nisip, creând o potecă care să-i permită să ajungă la 
ea. 

Se lăsă în genunchi în nisip, lângă ea. Putea să simtă mirosul 
de piele şi de carne arsă. 

— Cassandra... oh, Doamne Dumnezeule. 

Ea îi întinse transmiţătorul, fiecare cută de pe faţa ei 
exprimând agonia. 

— Nu mai pot să-l ţin. Apasă pe... 

El îi apucă pumnul strâns, acoperindu-l cu propria mână. 

Ea îşi slăbi strânsoarea, având încredere că el o să-i ţină 
degetul apăsat acum. 

Se prăbuşi peste el, cu pantalonii fumegând. Sângele ţâşni 
acolo unde pielea carbonizată ieşea din sticlă, de un roşu intens 
arterial. 

— De ce? întrebă el. 

Ea îşi ţinu ochii închişi şi dădu doar din cap. 

— ... rămân datoare. 

— Ce? 

Ea deschise ochii, uitându-se în ai lui. Buzele i se mişcară, 
şoptindu-i ceva: 

— Mi-aş fi dorit să fi putut să mă salvezi. 

Ştia că ea nu se referea la ce se întâmplase mai înainte... ci la 
vremurile de odinioară când fuseseră parteneri. Inchise ochii. 
Capul îi căzu pe umărul lui. 

El o sprijini. 

Apoi ea muri. 


Safia se trezi în braţele lui Omaha. Îi mirosi sudoarea de pe 
gât, îi simţi tremurul braţelor. O ţinea strâns lipită de el. Era 
ghemuit, menţinându-şi echilibrul pe călcâie, ţinând-o în poală. 

Cum de era Omaha aici? Unde erau acum? Memoria îi reveni 
brusc. 

Sfera... lacul... 

Se chinui să se elibereze din strânsoarea braţelor lui. Mişcarea 
ei îl făcu pe Omaha să tresară. El se clătină, îşi redobândi 
echilibrul sprijinindu-se într-o mână, după care îşi trase repede 
mâna înapoi. 

— Saff, stai cuminte. 

— Ce s-a întâmplat? 

Faţa lui era încordată. 

— Nu prea multe. Insă hai să vedem dacă ai salvat Arabia. O 
ridică în sus, cărând-o încă în braţe şi ieşi pe uşă afară. 

Safia recunoscu locul. Erau acolo unde se blocase sfera. 

Se uitară amândoi spre lac. Suprafaţa acestuia încă se mai 
agita. Deasupra, norul electrostatic arunca văpăi şi pârâia 
întruna. 

Safia simţi că-i îngheaţă inima. 

— Nu s-a schimbat nimic. 

— Scumpo, ai dormit în timpul unui vânt turbionar şi a unui 
cutremur major. 

Dintr-odată, o replică a cutremurului zgudui locul. Omaha făcu 
un pas înapoi, însă şocul luă sfârşit. Se întoarse ca să studieze 
lacul. 

— Uită-te la linia malului. 

Ea întoarse capul. Marginea apei se retrăsese cu aproximativ 
douăzeci de metri, lăsând în urmă conturul unei căzi de baie de 
jur împrejurul lacului. 

— Nivelul apei scade. 

El o strânse în braţe şi mai strâns. 

— Hai că ai reuşit! Lacul trebuie să se scurgă într-unul dintre 
acele rezervoare subterane despre care vorbea Coral. 

Safia se uită din nou în sus la furtuna electrostatică uriaşă ce 
acoperea tavanul. Şi aceasta, la rândul ei, scădea uşor în 
intensitate, ieşind la suprafaţă. Işi aruncă rapid privirea de-a 
lungul oraşului întunecat, atât în partea de sus, cât şi în cea de 
jos. Atât de multă distrugere la un loc. Insă cel puţin mai exista 
speranţă. 

— Nu mai sunt fulgere, spuse ea. Cred că furtuna de foc s-a 
terminat. 

— Nu vreau să risc nimic. Haide. 

O luă în braţe şi porni în sus, urcând panta care ducea spre 
palat. 

Ea nu protestă, însă nu-i trebui mult timp să observe că 
Omaha se crispa la fiecare pas. 

— Care-i problema? întreba ea, cu mâinile înfăşurate în jurul 
gâtului său. 

— Nu-i nimic. Doar că am nişte nisip în pantofi. 


Painter îi văzu apropiindu-se. 

Omaha o căra pe Safia în cârcă. 

Painter strigă la ei în momentul în care ajunseră în curtea 
interioară. 

— Omaha, descărcările electrice au luat sfârşit, spuse el. Poţi 
s-o laşi jos pe Safia. 

Omaha trecu pe lângă el. 

— Numai când o să o trec pragul. 

Dar nu mai ajunse să facă asta. Clanurile Shahra şi Rahim se 
adunară în jurul perechii din curte, felicitându-i şi mulţumindu-le. 
Danny îşi luă fratele în braţe. Probabil că-i spuse ceva cu privire 
la Cassandra, deoarece Omaha îşi aruncă privirea spre cadavrul 
ei. 

Painter o acoperise cu o mantie. Dezactivase deja detonatorul 
şi oprise transmiţătorul. Safia era în siguranţa. 

Studie grupul rămas. In afară de o grămadă de vânătăi, de 
julituri şi de arsuri, cu toţii făcuseră faţă cu brio furtunii de foc. 

Coral îşi îndreptă corpul. Ţinea unul dintre lansatoarele de 
rachete şi puse catarama unei curele lângă acesta. Se lipi 
imediat. Ea îi surprinse privirea curioasă. 

— S-a magnetizat, spuse ea, aruncându-l într-o parte. E un fel 

de puls magnetic. Ceva care mă intrigă. 

Inainte să-i poată răspunde, o altă replică a seismului 
cutremură locul, suficient de tare încât să distrugă o altă 
coloană, slăbită de cutremurul original. Acesta căzu peste oraş 
cu un bubuit răsunător. 

Asta îi făcu pe toţi să conştientizeze pericolul la care încă mai 
erau expuşi acolo. Nu erau deloc în siguranţă. 

Ca să accentueze şi mai tare lucrul acesta, un huruit profund 
se ridica de dedesubt, făcând să le tremure sticla de sub 
picioare. Un sunet jos îl acompania, asemenea unei garnituri de 
metrou care trecea prin subteran. 

Nimeni nu mişcă. Toţi îşi ţinură respiraţia. După care veni. 

Un gheizer şuierător erupse din lac, ţâşnind în sus ca o 
fântână arteziană, înalt de trei etaje, având o circumferință cât a 
unui arbore de sequoia vechi de două sute de ani. 

Până în acest moment, lacul se scursese până ajunsese la 
dimensiunile unei mici piscine, la un sfert din mărimea sa iniţială. 
Nişte crăpături monstruoase se întindeau de-a lungul bazinului, 
asemenea interiorului unei coji de ou sparte. 

Acum apa se revărsa din nou la suprafaţă. Rămaseră cu toţii 
cu gura căscată. 

— Replicile cutremurului trebuie să fi întrerupt cursul original 
al izvoarelor generate de Pământ, spuse Danny. Unul dintre 
sursele de apă globale. 

Lacul începu să se umple la loc cu repeziciune. 

— Locul ăsta o să se inunde, spuse Painter. Trebuie să ieşim 
afară de-aici. 

— De la foc la apă, bodogăni Omaha. E din ce în ce mai bine. 


Safia dădu o mână de ajutor la adunarea copiilor. Fugiră cu 
toţii în grabă din palat. Bărbaţii mai tineri ai clanului Shahra le 
ajutau pe femeile mai în vârsta ale clanului Rahim. 

Până când ajunseră la baza scărilor, lacul crescuse peste 
nivelul său iniţial, revărsându-se peste oraşul de jos. lar gheizerul 
continua să ţâşnească în sus. 

Cu lanternele bălăngănindu-se în mâini, cei mai puternici 
bărbaţi forţau calea de ieşire. Bucăţi de stâncă şi grămezi de 
pietre prăbuşite blocau pe alocuri pasajul de ieşire. Trăgeau de 
ele, încercând să elibereze drumul. 

Restul grupului aştepta, urmându-i cât puteau de bine, 
urcându-se pe scări cât puteau de repede, trecând peste 
obstacole, cei mai puternici ajutându-i pe cei mai slabi. 

După care se auzi un strigăt de deasupra. Un strigăt de 
bucurie. 

— Uu-raa-aaa! 

Era o ovaţie pe care Safia se simţi uşurată să o audă. 

Libertate! 

Grupul fugi în sus pe scări. Painter îi aştepta deasupra. O ajută 
să treacă prin crăpătura din zid şi să iasă afară. Mai întinse o 
mână de ajutor şi Karei, care se afla în spatele ei. 

Safia abia dacă mai recunoştea platoul stâncos. Era doar un 
morman de pietre. 

Se uită în jur. Vântul bătea cu putere, însă furtuna dispăruse, 
energia ei fiind absorbită şi atenuată de furtuna de foc de 
dedesubt. Deasupra capului se vedea o lună plină, care zugrăvea 
lumea într-o nuanţă argintie. 

Căpitanul al-Haffi flutură o lanternă spre ea, făcându-i semn 
spre o cărare care ducea în jos prin harababura din jur, făcându- 
le loc celorlalţi. Continuară exodul, coborând dealul uriaş. 

Grupul mărşălui printre stânci până ajunse la nisip. Drumul era 
destul de anevoios. 

Fostul vârtej uriaş creat în întinderea de nisip săpase şi făcuse 
o gaură abruptă care se întindea pe câţiva kilometri distanţă. 
Trecură pe lângă rămăşiţele carbonizate ale autotractorului şi ale 
camioanelor. Peisajul era punctat de dâre vizibile de nisip topit, 
care încă mai scoteau aburi în aerul nopţii. 

Painter se repezi brusc spre autotractorul răsturnat. Se cocoţă 
şi intră înăuntru, dispăru pentru puţin timp, după care ieşi din 
nou afară. Căra cu el un laptop, pe care-l ţinea în mână. Acesta 
părea a fi distrus, cu carcasa scorojită de flăcări. 

Safia ridică dintr-o sprânceană văzând obiectul pe care-l 
recuperase, însă el nu-i dădu nici un fel de explicaţii. 

Continuară să avanseze în deşert. In spatele lor, apa ţâşnea 
acum din ruinele fostului platou stâncos. Cavitatea abruptă din 
spate se umplea uşor cu apă. 

Safia mergea, ţinându-l de mână pe Omaha. Toată lumea 
vorbea în şoaptă. Safia îl văzu pe Painter, care mergea de unul 
singur. 

— Lasă-mă o secundă, spuse Safia, strângându-l pe Omaha de 
mână şi dându-i apoi drumul. 

Se îndreptă spre Painter, adaptându-se la pasul lui. El se uită 
surprins la ea, cu ochi întrebători. 

— Painter, eu... voiam să-ţi mulţumesc. 

El zâmbi, schiţând un surâs. 

— Nu trebuie să-mi mulţumeşti. Asta-i meseria mea. 

Merse alături de el, ştiind că ascundea un val de emoție 
profundă. l-o putea citi în ochi, după modul în care părea că nu 
se poate uita în ochii ei. 

Se uită înapoi la Omaha, după care din nou la Painter. 


— Eu... noi... 

El oftă. 

— Safia, am prins ideea. 
— Dar... 


El se uită la ea, cu ochii lui albaştri trişti, dar siguri. 

— Am prins ideea. Pe bune. Şi spunând asta, dădu din cap 
spre Omaha. lar el e băiat bun. 

Ea ar fi vrut să-i spună o mie de lucruri. 

— Du-te, îi murmură el, cu zâmbetul acela blând, plin de 
durere. 

Negăsind ce să-i spună ca să-i mai aline durerea, ea se înapoie 
la Omaha. 

— Despre ce-aţi discutat? întrebă el, încercând, fără succes, să 
pară indiferent. 

Ea îl luă din nou de mână. 

— Mi-am luat la revedere... 

Grupul urcă malul abrupt de nisip. Un lac în toată regula se 
întindea în spatele lor, platoul fiind aproape în întregime acoperit 
de apă. 

— Ar trebui să ne îngrijoreze toată apa aia cu antimaterie în 
ea? întrebă Danny în timp ce făceau un popas. 

Coral scutură din cap în semn că nu. 

— Compuşii de antimaterie - buckyball - sunt mai grei decât 
apa obişnuită. Pe măsură ce lacul s-a scurs în izvorul masiv de 
apă de aici, acei buckyballs probabil că s-au dus la fund. In timp, 
o să se dilueze prin vastul sistem subteran de apă şi o să se 
anihileze încetul cu încetul. Apa n-a fost afectată cu nimic. 

— Aşadar, s-a dus cu totul, spuse Omaha. 

— Ca şi puterile noastre, adăugă Lu'lu, stând între Safia şi 
Kara. 

— Ce vrei să spui? întrebă Safia, speriată. 

— Puterile cu care am fost înzestrate s-au dus. 

Şi-o spuse fără pic de mâhnire, ci doar ca o simplă constatare. 

— Eşti sigură? 

Lu'lu dădu din cap. 

— S-a mai întâmplat şi mai înainte. Şi altora. După cum ţi-am 
spus. E un dar fragil, care se poate degrada uşor. S-a întâmplat 

ceva în timpul cutremurului. Am simţit asta. Un fel de boare prin 
corp. 

Celelalte femei Rahim confirmară şi ele. 

Safia fusese inconştientă la momentul respectiv. 

— Pulsul magnetic, spuse Coral, auzindu-i fără să vrea. O forţă 
atât de intensă ar avea capacitatea să destabilizeze buckyballs, 
făcându-le să se năruiască. 

Coral dădu din cap spre Lu'lu. 

— Când o femeie din clanul Rahim îşi pierde darul natural cu 
care a fost înzestrată, acesta îi mai revine vreodată? 

Hodja scutura din cap. 

— Interesant, spuse Coral. Pentru ca mitoconariile să propage 
buckyballs în celule, le-ar trebui câteva buckyballs ca şablon, 
ceva asemănător celor descoperite în ovulele originale fertilizate. 
Insă distruse în totalitate, mitocondriile nu mai pot genera 
singure unele noi. 

— Aşadar, puterile au dispărut cu-adevărat, spuse Safia, 
dezamăgită. 

Işi privi palmele, amintindu-şi căldura şi pacea resimţite. Acum 
se pierduseră definitiv... 

Hodja îi luă mâna şi i-o strânse. Safia retrăi tot ce se 
întâmplase în intervalul de timp care se scursese de când era 
doar o fetiţă pierdută în deşert, căutând adăpost printre aceste 
pietre, până la femeia care era acum. 

Nu, poate că magia nu dispăruse complet. 

Căldura şi pacea pe care le trăise înainte n-aveau nimic de-a 
face cu darul cu care erau înzestrate natural şi harul lor. Era 
vorba de această atingere pur umană. Căldura familiei, pacea 
identităţii de sine şi siguranţa. Acestea erau o binecuvântare şi 
un dar suficiente pentru oricine. 

Hodja îşi atinse lacrima rubinie de la colţul ochiului stâng. 
Vorbi în şoapta. 

— Noi, femeile clanului Rahim, numim asta Durere. O purtăm 
pentru a simboliza ultima lacrimă vărsată de regină atunci când 
a părăsit Ubarul, vărsată pentru morţi, pentru ea însăşi, pentru 
cei care aveau să urmeze şi să-i ducă povara. 

Lu'lu îşi lăsă degetul în jos. 

— Noi o redenumim în noaptea asta, sub lumina lunii, pur şi 
simplu Farah. 

Safia traduse asta. 

— Bucurie... 

O aprobare tacită din cap. 

— Prima lacrimă vărsată pe altarul fericirii pentru noua 
noastră viaţă. Această povară a noastră ne este ridicată de pe 
umeri în cele din urmă. Putem să ieşim din beznă şi să păşim din 
nou la lumina soarelui. Timpul în care am stat ascunse s-a 
terminat. 

O urmă de dezamăgire trebuie să fi persistat pe chipul Safiei. 

Hodja se întinse şi o întoarse uşor pe Safia. 

— Adu-ţi aminte, copilă, viaţa nu este ca o linie dreaptă. E 
ciclică. Deşertul ia, dar tot deşertul dă înapoi. 

Işi eliberă mâna şi se îndreptă spre noul lac ce se tot umfla în 
spatele lor. 

— Ubarul a dispărut, însă s-a reîntors Raiul. 

Safia îşi aruncă privirea de-a lungul apelor luminate de lună. 

Îşi imagină Arabia pierdută undeva în trecut, înainte de Ubar, 
înainte ca meteoritul să fi lovit Pământul, un pământ plin de 
savane imense, de păduri verzi, de râuri şerpuitoare şi 
abundentă în forme de viaţă. Se uită cum curgea apa de-a lungul 
nisipurilor aride ale căminului său, cum se suprapuneau trecutul 
şi prezentul. 

Oare era posibil? 

Grădina Raiului... renăscută. 

Omaha veni din spate şi se lipi de ea, cuprinzând-o cu braţele. 

— Bine ai venit acasă, îi şopti el la ureche. 

EPILOG 


8 APRILIE, 2.45 P.M. 
CARIIERUL GENERAL DARPA 
ARLINGTON, VIRGINIA 


Painter Crowe stătea pe hol, lângă uşile de la birou. Se uita 
cum îngrijitorul clădirii deşuruba plăcuţa cu numele de pe uşă. 
Acesta fusese acolo încă de la înfiinţarea Sigma Force. Era 
cuprins de sentimente contradictorii: mândrie şi satisfacţie cu 
siguranţă, însă şi furie şi puţină ruşine. Nu-şi dorise să obţină 
poziţia asta în aceste circumstanţe îngrozitoare. 

Plăcuța căzu. Director Sean McKnight. Fostul şef al Sigma. 

Fu aruncată la gunoi. 

Ingrijitorul înşfăcă noua plăcuţă cu negru şi argintiu de pe 
biroul secretarei. O propti în uşă şi se folosi de o şurubelniţă 
electrică rapidă că să o fixeze. Se dădu înapoi câţiva paşi. 

— Cum vi se pare? întrebă bărbatul, punându-şi înapoi şapca 
pe cap. 

El dădu din cap, uitându-se fix la plăcuţă. 

DIRECTPR PAINTER CROWRE. 

Şeful noii generaţii a Sigma Force. 

Cel care era pe cale de a depune jurământul pentru noul post 
n jumătate de oră. Cum ar putea să stea în spatele acelui birou? 

Insă asta era datoria sa. Directivă prezidenţială. După tot ce 
se întâmplase în Oman, DARPA fusese zguduită de la vârf până la 
bază. Liderul Ghildei fusese membru al propriei lor organizaţii. 
Painter nu numai că ridicase suspiciuni, dar şi adusese dovezile 
incriminatoare din Oman. Experții de aici fuseseră în măsură să 
recupereze datele de pe hard diskul laptopului Cassandrei. 
Rămăsese o urmă care să confirme teoria lui Painter. 

Pastorul fusese dat în vileag. 

Planul său de a corupe Sigma fusese stopat. 

Din nefericire, îşi băgase pistolul în gură înainte să poată fi 
arestat. În mod sigur fusese o lovitură pentru Ghildă, însă 
aceasta era asemenea Hidrei mitice. Retează-i un cap şi în cele 
din urmă tot va apărea un altul. 

Painter avea să fie întru totul pregătit. 

Un scârţâit de pantofi îi atrăsese atenţia făcându-l să se 
întoarcă. Painter zâmbi larg, întinzând mâna. 

— Ce faceţi aici? 

Sean McKnight îi strânse mâna. 

— Obiceiurile vechi mor greu. Nu voiam decât să mă asigur că 
te-ai instalat aici. 

— Totul e în regulă. 

El dădu aprobator, bătându-l uşor pe Painter pe umăr. 

— Las Sigma pe mâini bune. 

— Vă mulţumesc. 

Sean păşi în faţă, îşi văzu vechea plăcuţă în coşul de gunoi şi 
se aplecă s-o recupereze de-acolo. O luă şi şi-o băgă în buzunarul 
de la haină. 

Painter se înroşi la faţă de ruşine. 

Insă Sean zâmbi uşor şi se bătu uşor peste buzunar. 

— De dragul vremurilor de demult. 

Şi cu asta începu să se îndepărteze. 

— Ne vedem la ceremonia de depunere a jurământului. 

Amândoi aveau să depună jurământul astăzi. 

In timp ce Painter îi lua locul lui Sean, acesta avea să ocupe 
funcţia de director general, rămasă vacantă după dispariţia 
viceamiralului Tony „Tigrul” Rector. 

Pastorul. 

Nemernicul era atât de vanitos, încât folosise un nume de cod 
sinonim cu numele său de familie. Rector. Insemnând în engleză 
un membru al clerului. 

In Oman, Painter aproape că-l etichetase pe Sean ca trădător. 
Însă când Painter o auzise pe Cassandra menţionându-l pe 
Pastor, îşi dăduse seama de greşeala făcută. Doi oameni îl 
trimiseseră în misiunea asta: Sean McKnight și amiralul Tony 
Rector. După cum era de aşteptat, Sean trebuie să-i fi transmis 
informaţiile primite de la Painter lui Rector, şeful său direct, însă 
Rector fusese cel responsabil de scurgerile de informaţii către 
Cassandra. 

Datele din laptop confirmaseră această legătură. 

Rector încercase să uzurpe Sigma pentru el însuşi. Cassandra 
era prima lui cârtiţă din sânul organizaţiei. Chiar şi atunci când 
acţionaseră la Foxwoods, ea primise ordin să orchestreze şi să 
faciliteze transmiterea de secrete militare chinezilor prin 
intermediul lui Xin Zhang. Acţiunea era menită să pună în 
dificultate şi să facă de râs conducerea Sigma. Acest eşec 

trebuia să creeze pârghia necesară cu care să-l scoată cu forţa 
pe Sean McKnight din funcţie, astfel încât Rector să poată pune 
în locul său pe cineva loial Ghildei. 

Insă acum totul luase sfârşit. 

Se uită lung la uşa închisă. Acesta era un capitol nou din viaţa 
sa. 
Se gândi la drumul lung pe care-l parcursese şi care-l dusese 
până aici. Incă mai avea scrisoarea în buzunarul de la haină. 
Rămânând nemişcat, o scoase afară. li pipăi marginile ascuţite 
cu degetele şi-şi trecu degetul mare peste plicul de culoare bej. 
Numele său era scris clar, în relief, pe faţa plicului. Il primise 
săptămâna trecută. Dacă nu era suficient de curajos să înfrunte 
asta, n-avea să treacă niciodată de uşa din faţă. 

Tot fără să se mişte din loc, rupse partea sigilată şi scoase ce 
se afla înăuntru. 

Hârtie de pergament transparentă, o invitaţie cu o textură ca 
de bumbac, cu marginea cu ornamente făcute de mână. Ceva 
frumos. O bucată de hârtie căzu din ea. El o prinse şi o desfăcu. 

„Să fi acolo...” Kara. 

Cu o mişcare uşoară a capului şi un zâmbet subţire, deschise 
invitaţia şi o citi. O nuntă în luna iunie. Care urma să aibă loc pe 
malurile Lacului Eden, noul lac cu apă dulce din interiorul 
Omanului. Nunta dintre dr. Omaha Dunn şi dr. Safia al-Maaz. 

Oftă. Nu-l duruse atât de tare pe cât se aşteptase. 

Se gândi la toţi ceilalţi care-i facilitaseră accesul la funcţia 
asta. 

Coral era deja în altă misiune în India. Danny şi Clay, cei mai 
buni prieteni acum, erau împreună la nişte săpături... în India. 
Alegerea siturilor fusese ideea lui Danny. Clanurile Shahra şi 
Rahim se uniseră pentru o celebrare grandioasă în Oman. O nouă 
ambarcaţiune Shabab Oman era în curs de construcţie. Kara 
supraveghea construcţia navei în timp ce finanța şi reparaţiile de 
la British Museum. Citise în revista People că era încurcată cu un 
doctor tânăr, un tip pe care-l cunoscuse în timp ce se afla la 
dezintoxicare. 

Işi aruncă din nou privirea la însemnarea de mână făcută de 
Kara. „Să fi acolo...” 

Poate că avea s-o facă. 

Insă mai întâi trebuia să treacă dincolo de uşa asta. 

Painter păşi în faţă, apucă mânerul, trase adânc aer în piept şi 
împinse uşa. 

Spre următoarea mare aventură. 

NOTA AUTORULUI 


După cum am mai făcut-o şi înainte, m-am gândit să vă 
împărtăşesc câteva dintre faptele şi ficțiunile care compun 
această carte. Sper că făcând asta, aş putea să captez interesul 
câtorva oameni pentru explorarea unor subiecte şi locuri mult 
mai în detaliu. 

Pentru început, întregul concept de antimaterie. Oare este de 
domeniul literaturii ştiinţifico-fantastice? Nu. Nu mai este. 
Laboratoarele CERN din Elveţia chiar au produs particule de 
antimaterie şi au fost în măsură să le menţină stabile pentru 
scurte perioade de timp. NASA şi Fermi National Laboratories au 
explorat şi ele la rândul lor construcţia motoarelor de 
antimaterie, incluzând dezvoltarea aşa-numitelor Penning Traps 
electromagnetice pentru depozitarea şi transportul antimateriei. 

Cât despre meteoriţii cu antimaterie, s-a vehiculat ideea că 
exista în spaţiu, însă existenţa lor rămâne deocamdată teoretică. 
Teoria conform căreia explozia de la Tunguska din Rusia s-ar fi 
datorat unui mic meteorit de antimaterie este una dintre multele 
explicaţii postulate. Oricum, efectele descrise - natura 
neobişnuită a exploziei, pulsul electromagnetic mutaţiile în floră 
şi faună - sunt toate reale. 

In ceea ce priveşte subiectele legate de apă: Toate reacţiile 
chimice descrise în carte sunt bazate pe teorii ştiinţifice, inclusiv 
transformarea ciudată a apei în buckyballs. Subiectul apei 
magmatice sau generate de pământ se bazează şi pe lucrările 
geologului Stephen Reiss, printre mulţi alţii. 

Cât despre Arabia, geologia regiunii este unică. Cu douăzeci 
de mii de ani în urmă, deşerturile din Oman erau într-adevăr 
savane înverzite pline de râuri, lacuri şi izvoare. Vegetaţia 
luxuriantă acoperea totul şi vânătorii din Neolitic cutreierau 
pământurile acestea. Această deşertificare a regiunii a fost într- 
adevăr pusă pe seama unui fenomen natural numit „forţa 
orbitală” sau Forţa Milankovitch. Cu alte cuvinte, o „balansare” în 
rotația Pământului care apare la intervale periodice. 

Cele mai multe detalii arheologice şi istorice despre Oman 
sunt reale, inclusiv mormântul lui Nabi Imran din Salalah, 
mormântul lui Ayoub (lov) din munţi şi, desigur, ruinele Ubarului 
din Shisur. Linkuri cu fotografii ale tuturor acestor locuri vor fi 

postate pe site-ul meu (www.jamesrollins.com) pentru curioşi sau 
pentru cei cărora le place să călătorească aşezaţi comod în 
fotoliul din faţa calculatorului. De asemenea, pentru a afla mai 
multe despre descoperirea Ubarului, recomand cu căldură The 
Road to Ubar de Nicolas Clapp. 

Alte detalii diverse. Mai întâi, tribul izolat Shahra trăieşte în 
Munţii Dhofar şi membrii lui pretind că se trag din regii Ubarului. 
Vorbesc încă un dialect considerat a fi cel mai vechi din Arabia. 
Vasul amiral al Omanului, Shabab Oman, este un vapor real 
(scuze că l-am aruncat în aer). Şi că veni vorba de lucruri 
aruncate în aer, cămila de fier care a explodat la începutul 
romanului se mai află încă undeva la British Museum. Cât se 
poate de întreagă şi de neatinsă... cel puţin pentru moment. 

MULTUMIR pita dv a sat doara datat că adapta a Tea zale 4 
PARTEA ÎNTÂI FURTUNA CU TUNETE ŞI FULGERE........ueeeee. 9 
1 POCSI PLONE oceane nau aa inta adn dn ul 10 
2. VÂNĂTOAREA DE VULPI: sec aci i cca Daca 0 aa dă dia dotata 33 
3 PROBLEME DE INIMĂ... nenea 61 
AA PASTĂ R e eta e a aud la pa T ao BE la i 89 
5 ACROBAȚIE LA ÎNĂLŢIME ace aa et nui at a dotat 99 
PARTEA A DOUA NISIP SI APĂ, nice tt cea teal aa 121 
6 ÎNTOARCEREA ACASĂ... nenea nn cana 122 
TORAŞUÜR VECH a ER co ceea zu OR TE AAEE 141 
8 SERPI SISCAR aena na ai baiat Sacel ala 160 
9 SANGE PEAPA eier 00 tata Ia A N ea Data da 183 
10 MIEZUL FURTUNII e cec ae asocia dacia tao iiaeaitea 207 


Îl IN UE PINA (o EEE aaa poa A isa ară 233 
12 MĂSURI DE SIGURA NT A oaste pasat aa a ceai 255 
13 PE URMELE PROFETULUI... eee eee 276 
14 JEFUITORII DE MORMINTE... nene nea 299 
15 DRUMUL DIN MUNTE papa caiet aa alo aa lee 322 
PARTEA A PATRA PORŢILE UBARULUI.... eee eee eee 348 
TO BĂSPANIII ansi rendie a ata doc coaie bad aa 349 
17 DESCHIDEREA UNEI UŞI... cena na 374 
18 PRIN GAURA DE SOARECE seceta ae e da a aid 403 
PARTEA A CINCEA FOCUL DIN ADÂNCURI... cena 424 
19 UN PORT ÎN MIJLOCUL FURTUNII... oaeee. 425 
20 BĂTĂLIA DE SUB NISIPURI. nisa cutia ta sta i ca 447 
21 PRIVELIȘTEA FURTUNII, pestii ot a i at tă 477 
22 PURTUNA DE FOG ci sei șia auto ata ip ai 503 

O explozie inexplicabilă zguduie colecţia de antichități a unui muzeu 
londonez, declanșând alarma în organizaţiile clandestine din întreaga lume. lar 
acum căutarea de răspunsuri o duce pe Lady Kara Kensington, pe prietena ei, 
frumoasa Safia al-Maaz, curator al muzeului, şi pe ghidul lor, aventurierul 
Omaha Dunn, într-o lume despre care nici nu visaseră că există: un. oraş 
îngropat în deșertul arab... Dar și alții sunt atraşi spre același loc, oameni cu 
scopuri întunecate și sinistre. Însă nenumăratele pericole pe care trebuie să le 
înfrunte în călătoria spre. inima sălbatică a Peninsulei Arabice pălesc în faţa 
coşmarului care îi așteaptă la capătul călătoriei; o putere misterioasă şi eternă, 
capabilă să creeze o utopie... ori să distrugă tot ceea ce a creat omenirea de-a 


lungul mileniilor. 

